
ELSŐ RÉSZ, 


Azon nagy vallásháborúnak, melyet, a kik a békekötést 
megérték, narmincz évesnek neveztek, derekán vagyunk. 

Mennyit szenvedett Európa s különösen Németország, 
és mennyit küzdött ! 

. Hányszor nem ohajták a népek a békét s hányszor 
lépett az közel, hogy egy szeszélyes vagy tragikai fordu- 
lat után, beláthatatlan távolba tünjék; mintha csak álom- 
látvány volna, mely a véráztatott földből kisérteni jár 
fel, míglen a reményt könnyenhivőségre csábítván, csaló- 
. dások közt fásultsághoz szoktat ! 

De minek ily elegiai hang a tények helyett, melyekre 
vissza kell gondolnunk. 3 

A cseh forradalmat, s a már azelőtt egyenetlenkedő és 
elgyengült protestáns szövetséget, melynek élén a pfalzi 
választófejedelem állott, a fehérhegyi csatában egy csa- 
pással semmivé tették II. Ferdinánd s a katholikus liga 
. seregei. 

De a győzedelmes fél szigorú szabályai a badendurlachi 
várgrófot és a braunschweigi herczeget az új hit és az 
országától megfosztott pfalzi választófejedelem védel- 
mére fegyverzették fel. Ismét kitört a háboru s a wimpfeni1, 
höcbsti és looi csatákban az evangelikusok összezúzásával 
végeztetett be. 

.3 ekkor viszont békéről álmodozott a. világ, mint a 
fehérhegyi vérnap után, 


Azonban a kisarczolt Alsó-Szászország idegen hatalom- 
mal kötött szövetséget, a dánok betörtek a német biro- 
dalomba, s újra lángra lobbant a vallásháboru. 

A megnyilt harcz folyama szintén rövid volt. 

Mannsfeld, az új hit seregeinek vezére Dessaunál, a 
szövetséges dán király Lutternél megveretett, Wallenstein 
a kelettengerig nyomult, Stralsundot ostromolta, az evan- 
gelikusok ereje teljesen kimerült, s a dánok a lübecki 
békekötésben kötelezték magokat, hogy többé Németország 
vallásügyeibe nem vegyülnek. 

II. Ferdinánd most eljöttnek vélé a perczet, hogy rend- 
kívül erélyes szabályokkal hosszas időre biztosítsa a békét. 

De midőn már szigorú parancsai a kitűzött czélhoz kö- 
zelebb vitték, Gusztáv Adolf svéd király, harminecz ezer 
fegyveressel a pomeraniai partokra kikötött, s a protes- 
táns ügy számára az egyik diadalt a másik után nyerte 
meg, míg a lützeni nagy győzedelemmel életét a csata- 
téren végzé be. 

Halála után Oxenstierna svéd cancellár a már franczia 
segélypénzzel ellátott protestáns német fejedelmeket a 
heilbronni szövetségben egyesíté s az összes hadak vezér- " 
letét átvette. 

Az altenriedi győzelem s Regensburg elfoglalása lett e 
szövetség fényes eredménye. 

De a lothringeni és spanyol segédseregekkel Regensburg 
visszavételére siető császári tábornok Gallas, Nördlingen- 
nél a protestánsok kardját, Bernhárd weimari herczeget 
megverte s kipusztítva, földúlva Sveviát és Felső- Német- 
ország evangelikus részeit, a prágái békében a katholikus 
ligával való kézfogásra kényszeríté az új tant pártoló, 
azonban a heilbronni kötést alá nem írt szász és branden- 
burgi választófejedelmet. 

Ekkor a svédek és a heilbronni SZÓLZŐLÉSBE vegyült 
protestánsok a katholikus Francziaországtól, mely az 
ausztriai ház és a német birodalom természetes ellensége 
volt, kértek segélyt s nyertek is. 


0 


Minden arra mutatott, hogy 1638-ban — melynek vég- 

. napjaiba tettük át magunkat — még sötétebb és kétségbe- 
ejtőbb színt ölt azon vallásháboru, mely annyiszor látszott 
bevégzettnek, s tört ki mindig újabb erővel és dühvel. 


x 


Az erdélyi fejedelmek e nagy küzdelemben csak mellé- 
kesen vettek részt. 

Kiválaszták a kedvező alkalmat, hogy hadviseleteikkel 
a magyarországi protestánsoknak jogokat, s Erdély szá- 
mára néhány megyét szerezzenek. 

Bocskaitól kezdve I. Rákóczi Györgyig, kinek főváro- 
sába : Gyula-Fehérvárra vezetem olvasóimat, már három 
oly egyén országolt Erdélyben, kiket a magyar korona 
alatt élő evangelikusok szellemi fejöknek. tekintettek, s 
keitő közülök idegen hatalmakkal biztosítá, 8 a magyar 
országrendekkel törvénykönyvbe igtattatá az új tan sza- 
bad gyakorlatát s jogait meghatározó békekötéseket. 

A harmadik, tudniillik Rákóczy György, még eddigelé 
egsak izgatott a felső megyéken. 

Reményekkel táplálá a szenvedett sérelmek miatt pa- 
naszkodó hitsorsosait. 

Ha szerét teheté, egyenetlenséget szított a katholikus 
főurak sorában. 

Segélylyel kecsegtette a csüggedező protestánsokat, ki- 
tartásra s jogkövetelésre inté az erélyeseket. 

Körülmények szerint volt félénk és vakmerő, de a né- 
met ügyek folyamáról pontosan lévén értesítve, a vallás- 
sérelmi vitákért csak addig haladt előre, honnan köny- 
nyen vissza lehet lépni, s a hol, míg biztat és követel, 
nincs erkölcsileg lekötelezve a kardot kivonni, nincs kény- 
. szerülve hangzatos igéreteit ágyúdörejjel támogatni. 

E közben az erős akaratú és tevékeny II. Ferdinánd 
megbalt, s fia, a már régebben magyar király Pozsonyba 
országgyűlést hirdet, hogy a főhatalom jelvényét nejének 
. 18 fejére tétesse. 

. Hosszas, és minket — kik Gyula-Fehérvárt kerestük 
. föl — nem érdeklő halasztások után, tanácskozásra át- 
adattak a királyi előterjesztések, de a rendek protestáns 
többsége, Rákóczi küldötteitől buzdítva, kinyilatkoztatá, 
hogy a tárgyalásba addig nem ereszkedik, míg a vallás- . 
szabadságon elkövetett sérelmek orvosolatlan maradnak, 
és elmellőzvén a felső táblát, melynek többsége katholikús 
volt, kivánságát cmint Magyarország evangelikus rendev 
külön feliratban juttatá a korona elé, mi törvénytelen ují- 
tásnak, forradalmi lépésnek, a fegyverre hivatkozás elő- 
jelének tekintetett. 

E merész feliratot épen a karácson előtti hetekben kül- 
dék meg párthívei az erdélyi fejedelemnek. 

A hír csakhamar a palotából az utczákra került, be- 
. kopogtatott a külvárosi házakhoz is, és rendkívüli izga- 
tottságot terjesztett szanaszét. 

Dajka János püspök kéz alatt tudtúl adá híveinek, hogy 
legközelebb az evangelikus rendek panaszainak fejtegeté- 
sére használja a szószéket. 

. Kiki ismerte a főpap izgató modorát, 8 a befolyást, me- 
lyet Rákóczi kedélyére gyakorol. 

A hadpárt bizonyosnak hitte a rég áhított vallásháboru 
kiütését. 5 a békepárt is, melyhez az erdélyi, akkor még 
csekély számú katholikus urakon kívül, néhány tekintélyes 
protestáns egyén is tartozott, alig mert többé kételkedni, 
hogy a koczka el van vetve; s bár az első megdöbbenés 
után gátlólag kezdett működni, szertelen ingerültségével 
árulá el kétségbeesését. 

A fejedelem a püspökön kívül még senkit sem bocsá- 
tott magához. 

Reggeltől késő éjig szünetlenül futárok indultak az 
ország különböző részeibe. 

Látszik, hogy Rákóczi nagy dolgokon jártatja az eszét. 

Kardot köszörülni, megnyergelni a hadi mént, a fejede- 
lem személyes vezénylete alatt a vén Kornis Zsigmondot 
és a fiatal Kemény Jánost két tekintélyes hadtest élére 

állítani, a hit és lelkiismeret szabadságának zászlóit lobog- 
tatva Tokajtól Nagyszombatig nyomulni, mindenütt a 
békétlen elemeket a seregbe olvasztván, legalább hatvan 
ezer emberrel a megostromolt Nagyszombatból Morvába 
vagy Sziléziába rontani, hogy Baner svéd tábornokkal 
közös hadterv szerint lehessen III. Ferdinándot eldöntő 
csatára kényszerítni: e merész tervet a hadpárt főnökei 
már Rákóczi szájába adták s különböző czifra változa- 
tokkal kicziczomázva terjesztették szét. 

De a béke barátai is szerencsések valának egy másik 
szintén fontos hir birtokába jutni. 

Állításuk szerint tudniillik Dajka püspök utolsó audien- 
tiája után a fejedelem . este tíz órakor magához hivatta 
Kassait, a czím nélküli cancellárt, s ennek tanácsára, míg 
Dajka templomozni fog, néhány főúr a palotában érte- 
kezletre gyűl össze. 

Nagyhatású volt e hír a kedélyekre. Mindenki tudta, 
hogy a porból fölvergődött s az aristocratia által gyűlölt 
Kassai a világ legfélénkebb embere, ki soha lóra nem ült, 
ki soha fegyvert nem vett a kezébe, s ki a háborút azért 
nem ohajtja, mert maga nem mer táborba menni, 8 mert 
a nyert csaták csak az ő halálos ellenségeinek, a főurak- 
nak, befolyását növelnék. 

Remény és félelem közt virradt tehát a pártokra az a . 
nevezetes nap, melynek reggelén Gyula-Fehérvár lakosai 
korábban keltek föl ágyaikból, mintha mindenik család- 
nak fontos intézendője volna, s a halasztás kárral, az 
elmulasztás nagy veszélylyel járna. 


x 


Sűrű tömeg, melynek hullámzása alig észrevehető, lepi 
be azt a közt, mely a fejedelmi palotából a székesegyházig 
terjed. 

Fő főt ér. A könyöknek nincs elég helye, hogy kifeszül- 
hessen, 8 működéseivel egy lépésnyi előrehaladást, vagy 


12. 


" egy kevéssé szabadabb lélekzést szerezhessen annak, ki a 
népgomolyba mélyebben akar benyomulni, vagy onnan 
kibontakozni. 

A ckék darabontoks és udvari alabárdosok igyekeznek 
ugyan legalább akkora rést nyitva tartani, a mennyi elég, 
hogy a fejedelemhez menő lovagok, kik a kapuig ver- 
gődnek, senkit össze ne tapóssanak; 8 viszont a hirnö- 
kök a kapuban elég magasra emelik gombos pálczáikat 
és hatalmasan sípolnak is, ha valaki az udvarból eltávozni 
készül; de a közlekedés föntartására czélzó minden sza- 
bály aránylag csekély sikerre vezet és sok kellemetlen 
surlódás árán. A nép néhol áttörhetetlen csoporttá forrt, 
s a hol valamivel gyérebb is, nehezen mozdul ki állásá- 
ból, melyet küzdéssel foglalt volt el, s ingerült kedélylyel 
oltalmaz. 

Csak ha kedvelt vagy rettegett úr nevét hangoztatják a 
ckék darabontokv, s ha a hirnök sípolása helyett dobok 
perdülnek meg, a fejedelmi családhoz tartozók közelgé- 
sét jelentvén, akkor kezd hullámzani s élénkebben ketté 
válni a tódulat, hogy szabad átjárást engedjen. 

Úgy látszik, a tömeg újságvágya s lelkesedése föl van 
fokozva, mert úrinők, kiváncsi vén asszonyok, aranyos 
kardú, sőt papi ornátusban levő egyének -is, kik már el- 
késtek, vagy inkább szerettek künn maradni, vegyülvék 
a nép közé. 

S mily tarka, összhangzástalan, de érdekes képet ad 
az egész ! : 

A különböző nemzetek, czéhek, társulatok, a magasabb 
és alsóbb rendű polgárok sajátságos öltözete, mely sza- 
básban, színben, ruhanemekben, sőt magokra a kelmékre 
nézve is egészen elüt a többiektől, alig enged szemeink- 
nek nyugpontot, 8 nézésünk a meglepetés ingerével röp- . 
köd ide-oda, új meg új benyomásokat fogadva el és soha 
be nem telve általok. 

S még elevenebb hatást gyakorol kedélyünkre-a tömeg 
hangulata, magatartása, szelleme. ; 

. Eredetileg — mint lászik — két csoportozatot formált 
az összegyülöngő nép. 

Sokat tudniillik a fejedelmi udvar felé sodort jersgba 
. ságok és szenvedélyök, míg viszont számtalant újságvágya, 
mely mélyebb áhítattal vegyült, a székesegyházhoz cső- 
dített. 

Zarándokláshoz, búcsújárathoz hasonlított e kicsiny 
népköltözés. 

Falkában haladtak a vár utczáin, s inkább komoly 
meghatott arczczal, mint zajongva és társalogva. 

Igy rész a piaczra ömölvén, egyenesen az udvarnak 
tartott, mintha az volna Medinája, hová jutni fogadást 
tett ; más rész szintén egyenesen a székesegyházhoz vo- 
nult, mintha az volna Mekkája. 

A kik a palota kapuin be nem férhettek, legalább arra 
. fordíták tekintetöket, s a kik a templom belsejéig nem 
juthattak, legalább benézni és onnan valamit meghallani 
sovárogtak. 

Mindkettőjök háta mögé új meg új egyének szivárgá- 
nak, s átlépvén az üresen maradt rést, a kezdetben külön- 
álló csoportokat egy testté forrasztották. 

. 8 most az egész a czímertan legszeszélyesebb rajzai 
-közé tartozó csoda-állathoz, valami kétfejű óriásgyik vagy 
: teknősbéka-fajhoz hasonlít, melynek törzse lomha, tét- 

len és alélt, fejei pedig egymás ellen vannak fölinge- 

relve. 

Mert a templom előtt tanyázók azért szorítják ki ma- 
gokból majdnem a lelket, s azért tapostatják lábaikat, 
hogy a szószékből hozzájok hullámzó hangok közül men- 
. tül több érthető szót, s ha lehet, gondolatokat is halász- 
szanak ki. Csendre s figyelemre van tehát szükségök. 

Ellenben a fejedelmi udvar kapuihoz tolongók azért 
roncsoltatják köntöseiket, azért tűrik a irkék darabantok? 
mogorva bánásmódját, hogy a palotából kijövő egyének- 
től hírel et nalljanak, s tények felől, melyek által érdekel- 
tetni látszanak, minél gyorsabban világosíttassanak föl. 

Ezeknek tehát a csend helyett most épen annak ellen- 
kezőjére van szükségök. 

Aztán a hírt és az igét lesők közt kedélyökre nézve is 
kirívó különbség mutatkozik, mit lehetetlen nekünk ha- 
mar észre nem venni. 

Az udvarba nézők tudniillik többnyire dühös mérsé- 
keltek, míg a szószékhez tekintők csaknem kivétel nélkül 
mind dühös túlzók. Azoknak zöld remény, ezeknek fekete 
gyász szinében tűnik fel a híresztelt vallásháboru. Nem 
is csoda tehát, hogy az egyik fél oly kevés rokonszenvet 
mutat a másik iránt, mintha közös osztálypörük volna, 
melyen ügyvédeik már rég megbíztak, magoknak pedig 
erszényök és kedvök rég megcsappant. 


II. 


A püspök úr szenvedélyesen szónokol, 

Soha nagyobb hangja s közönsége nem volt. 

A templomba tódult nép ifja és véne mély áhítattal, 
sőt azon sötét rajongással hallgatja, mely a hitújítás kor- 
szakának jellemvonásához tartozik. 

De a külső tömeg, miután keveset érthet a kenetes be- 
szédből, nincs annak úgy varázshatalma alá vetve, hogy 
a szónok czélja szerint buzduljon föl vagy alázódjék meg, 
s érezzen keblében törődést vagy elszántságot. 

A templom előcsarnokán túl csak az erősebb hang- 
nyomatú szavak, melyeket az egyén képzelődése kötött 
összefüggő gondolatokká, valának tisztán kivehetők. 

Itt teljes alkalma van az indulatoknak sejtések, gya- 
nítások útján fokozódni. 

Dajka püspök predikatiójából hallák meg a távolabb 
állók is, hogy Nagyszombatban nem szabad az ágostai 
vallást követőknek a megrepedezett, SZEKHG sont 
kiigazíttatni. 

Oh! ott bizonyosan a pap fejére hull az kő midőn 

épen az evangeliumot kezébe veszi; a consistorium leg- 
buzgóbb tagjainak a hirtelen lemállott vakolat alkalmasint 
vagy az orrát, vagy talán a koponyáját is betörte ; 8 két- 
ségtelenül minden isteni tisztelet kezdetekor külön kell 
azért imádkozni, mikép a Jehova hatalmas karjaival tartsa 
fel a boltíveket, hogy a nagy orgona szavára ne dőljenek 
a szent gyülekezetre. 

Ez iszonyú helyzet a legrészletesebb vonalakig lebeg 
a tömeg szeme előtt. 

Erről suttognak, ezt magyarázzák egymásnak. 

. Mégint hangzik a főpap szájából valami tisztán érthető : 

— Léván nem szabad lelkészt tartani. 

— Ki kereszteli meg a gyermekeket? — kérdé szom- 
szédjától a tömegben egy várandós asszony. 

. — Benki, kedves hugom! — válaszolja érzékenyen 
maga a szíjgyártók czéhmestere, — ott a mi szegény hit- 
gorsosainknak még nevök sincsen. 

— Szakolczán nem adnak temetőhelyet halottainknak, 
panaszolá a főpap. 

— Borzasztó! — sóhajták künn. 

— Vajon hány halott hever Szakolczán temetetlen ? . 
hányat ástak be árkokba? hányat kapartak ki onnan a 
farkasok ? hol pihen az, kinek életében nem volt egy tal- 
 palatnyi földje is? 

. Ily tudakolások zsibongnak a nép ajkán, terjedve-szé- 
ledve mindig tágabb körben. 

Az elkeseredés nőtt, az áhítatos csend apadt. 

S ez még szerencse volt, mert legalább a közös csilla- 
pítás alatt a főpap néhány panasza megérthető nem vala. 

Míg a templomnál ezek történnek, a fejedelmi lak 
kapui előtt hemzsegő csoport sincs izgatások nélkül, mert 
időnként akad, ki a főurak értekezletének folyamáról hírt 
szed föl vagy kohol. 

— Össze akarják rögtön hívni az országgyűlést, hogy 
hadi segélypénzt ajánljon — szólt az egyik. 

. — A fejedelem ő nagysága Saját kincstárából a zsol- 

dosok szaporítására nyolczvanezer tallért igért — erősíté 
a másik. 

— A hajduvárosokhoz és a székely nemzethez még az 
éjjel parancs megy a közfegyverzésre — mondá a har- 
. madik. j 

Természetesen minden ilyen hírre szembetünő lehan- 
goltság mutatkozott a kapuk körül csoportozókban, mit 
mély hallgatásuk s komor tekintetök tanusít. 

De a felleg után verőfény jő, a borút derű váltja föl. 

Csakhamar így történt itt is. 

Békeremények kezdettek a palotából kiszivárog 

— Haller Péter és Mikó Ferencz — beszélé egy udvari 
tisztviselő — azt tanácsolják, hogy ő fensége figyelmez- 
tesse ugyan a nádort az evangelikusok vallásszabadságát 
biztosító bécsi, nikolsburgi és pozsonyi béke pontjainak 
szoros fentartására, de most ennél még többre ne ter- 
jeszkedjék. 

— § legfölebb néhányat fogasson be azok közül — 
mormogák a dühös mérsékeltek — kik a törököt hábo- 
ruskodásaik által nyakunkra akarják hozni. Úgy kell 
bánni velök, mint Zólyomi Dávid urammal és czimborái- 
val. Van ám börtön a fogarasi várban, s Kőváron is hűs 
helyet lehet a heveskedők számára készíteni. Csak ne 
kíméljük a nehéz meg a kurta vasat. Olvasztanak eleget 
hegyeinkből, s marad, a kardon és ekén kívül, bőven 
békókra is. 

Egymást tüzelgeték fel pattogó szavakkal, s jókora 
nyugtalanság és zaj támadt, mely a templom felől sűrű 
kézintéseket hozott mozgásba. 

— Helyet, helyet! — sürgeték most a tkék darabontokv — 
tért nyitva egy szürke bajuszú s egészen fehér szakállú 
lovag számára, kit összegörbedt dereka és a pofacsonthoz 
száradt arczbőre csaknem hetven évesnek, kopott dol- 
mánya pedig csekély fontosságú vidéki úrnak gyaníttattak. 

— Ennek bizonyost kell tudni, ez az udvarból jő! — 
szóltak a hátrább állók, lábujjhegyre emelkedve, előre. 

nyujtva nyakaikat a mások vállán, vagy könyökeikkel 
feszítve szomszédaikat, hogy az embergomolyékból, melybe 
zárultak, valahogy kiékeljék magokat. 

— Mi ujság, nemzetes nagyuram? Ha nem bántanók 
meg : mit főznek benn a tekintetes és nagyságos ren- 
dek ? — kérdik a lovagtól, a kik mellett elhalad. 

— No hát, fiaim! — szólt ez köhécselve s elő-hátra 
inogva, — mindnyájan paripára ülünk, s táborba szállunk, 
hogy czikkelyes buzogányainkkal fejelágyára kopogtas- 
sunk a nádorispán úrnak. Aztán felrándulunk látogatás 
végett Pázmány Péter ő kegyelméhez is. 

— Messze lakik az érsek uram — jegyzi meg a tömeg- 
ből valaki. 

— Messze ám, fiam! — folytatá az öreg, — de mi 
addig meg sem pihenünk, míg szakállánál fogva nem hur- 
czoljuk ide. 

— De hátha az érsek uram találja a EAK Láretéke SZAa- 
kállát megtépni. 

Az öreg erre pattogni kezdett, a tömeg is visszasival- 
kodott s úgy körülfogá, hogy a darabontoknak kellett, s 
kevés sikerrel, rendet csinálni. 

Szerencsére épen midőn hevében volt a czivódás, hang- 
zék hátmögül: — György úrfi! György úrfi jő! Isten 
éltesse György úrfit ! 

Mindenki tudta, kit kelljen György úrfi alatt érteni, s 
neve legalább annyira kihűté az öreg lovagot és veszekedő 
társait, hogy halkabb és gyérebb nyilatkozatok közt folyt 
le a per, s történt a távozás. 

A fejedelem nagyobbik fia az úgynevezett Harmadik 
udvarból , melynek kapuja a templomutcza hátulsó végére 
nyílt, s mely teljesen mentve volt a tömegek kiváncsisá- 
gától, léptetett ki gyönyörű arab lován. 

Kísérete csak egy szárnysegéd- és az allovászmester- 
ből áll. 

György úrfi a fiatal kor kezdetén van ; nagyságos anyja 
még csak gyermeknek tartja, de nagyságos atyja már érett 

. férfiúnak akarja tekinteni, hogy hamar nyerjen önbizo- 
dalmat, s hogy tanuljon gondolkodni saját helyzetéről és 
azokéről, kiket idővel kormányozni fog. Mi György úrfi 
önbizodalmát illeti — e szép tulajdonról nevelője, vagyis 
udvarmestere úgy vélekedik, hogy már elbizakodássá fej- 
lődött ki; ellenben a tetszelgeni vágyó palotahölgyek — 
kiket akkor frauczimmereknek hittak: — a deli herczeg- 
úrfi hibájául épen azt emelék ki, hogy igen szerény, sze- 
mérmes és visszahuzódó — szóval, nem bir a kellő ön- 
érzettel. 

Melyik félnek van igaza, az idő fogja megmutatni. 

György úrfi a templom hátrészénél felkanyarogva oly 
ponthoz ért, hol már szemébe tünt a csoportozat. 

Ekkor arabja vagy a sarkantyu-érintésre, vagy saját 
ösztönénél fogva, hegyezte fülét, magasra emelte első 
lábait, dagasztá a jegeshavat, tánczolt, hátulsó lábaira 
emelkedett, s néha félre is ugrott, de oly óvatos vakmerő- 
séggel, oly kecses szeszélylyel, hogy mind gazdáját, mind 
magát a legfestőiebb helyzetekben tünteté a közönség 
szemébe. 

5. György úrfi valóban daliás kinézésű ifju. 

Hosszú göndör haja éjfekete s gazdag gyűrűzetben ver- 
deste széles vállát, melyről ultramarin szinű, csillogó 
aranyvirágokkal hímzett, drágaköves gombú, s hófehér 
hermelin szegélyű és nyakú mente himbált a légben ma- 
gasabbra felkapatva, vagy ékes hullámredőkbe fodorítva. 

Karcsú derekán csattog a hosszú szíjra eresztett kard, 
s fénylik a fekete gránát és smaragd boglárokkal ter- 
helt öv. 

Piros-barna arcza, nagy s éles sötét szemei, erős hom- 
loka, büszke vonalai a dacz és erély jellegébe olvadtak 
fel, melyet negédes magatartása s hatásra számított moz- 
dulatai még egy kevéssé talán túlzottá fokoznak, de a nép 
szeme előtt, mely a kirivót szereti, annál érdekesebbé. 

Ús e huszárnak való herczegúrfi még a tudományosság 
hírében is állott. 

A Küzdő keresztyén, melyet senki sem olvasott, mert 
papirra téve sem volt, híres röpiratnak tartották, mely 
szerzőjét az annyi vérbe került koreszmék élére emelé. 

Tartalmát a Rákóczi-családhoz ragaszkodó hittanárok 
úgy kikürtölték s előre is saját eszméikkel úgy felvirágoz- 
ták, hogy György úrfi, a nagy gondolkozó, ha lóra pat- 
tant, csakhamar az ablakhoz csődíté az egész nővilágot, 
míg öcscse Zsigmond úrfit, a szorgalmas ifjút, másnak 
alig tartották, mint oly főrangú iródeáknak, ki a betüvetés 
" helyett hasznosabb, s helyzetéhez méltóbb dolgokra for- 
díthatná a drága időt. 

Szóval a fejedelem nagyobbik fia a közönség kegyencze 
volt, míg a második fiut csak a hozzá közelebb állók bál- 
ványozták. 

György megjelenése most sem maradt hatás nélkül. 

Míg a deli úrfi a Miklós-kapu felé haladva a templom 
előcsarnoka irányában tomboltatta arabját, némelyike még 
a buzgóbb hallgatóknak is Dajka püspök szónoklatából 
kevesebb hangtöredéket ragadott meg. figyelmével, mert 
a szép és daczos ifjura fordította tekintetét. 

Voltak ugyan mások, kik az egyházban óhajtották volna 
látni a Küzdő keresztyén szerzőjét, s harag gerjedt szívök- 
ben és a botránkozás sötét árnya szállt arczvonalaikra, 
midőn az ünnepi szent csendet így szemlélék fölzavar- 
tatni, de a herczegúrfi neve és alakja annyi varázszsal 
mégis bírt rájok, hogy keserűségöket elnyelték, s a leg- 
csekélyebb mormogással sem tanusíták visszatetszésöket. 

Maga az uralkodó fejedelem alig részesült volna e rajon- 
gásig felhangolt kedélyüek ekkora kíméletében. 

Mert a tény, ha nem gyöngédtelen, legalább is felötlő 
volt. 

György úrfi tomboló ménén a tömeg azon középrétegei- 
hez érkezett, hol az egyének igen távol voltak a templom- 
pitvartól arra nézve, hogy valamit halhassanak és szin- 
tén igen távol a palotakapuktól, hogy a kijárókat kérdé- 
sekkel ostromolhassák. 

9x 

Itt a piaczra későn szivárgókból alakult vegyes nép, 
mely rossz helyzete miatt se az áhitat, se a kiváncsiság 
számára elég tápot nem nyerhetett, ujjongatásokban tört 
ki, s rokonszenvének kifejezéseül lekapott süvegét kezé- 
ben forgatta. ú 

A hiú György úrfinak tetszett a kegynyilatkozat, s még 
mesteriebben tomboltatá arabját, nem hallva, vagy nem 
véve számba a zúgást, mely a püspököt élvezni kivánók 
ajkairól szélmorajként emelkedett föl. 

— Ez fogja az újammoniták bálványoltárait ledönteni — 
suttogák körüle és távozása után — ez állítja megint lábra 
, hitsorsosaink ügyét Németországban. 5 irat majd a bécsi- 
. nél különb békét a magyar evangelikusok számára is. 

— Csak az kár, hogy addig meghal Pázmány ! — szólt 
egyik békebarát némi gúnynyal. : 

-—. És addig a kovásznál is inkább elsavanyul az evan- 
gelikus rendek minden édes reménye — jegyezte meg a 
második. 

— Kegyelmetek igen fenn kezdik szarvaikat hordani, 
pedig nemcsak Kassai uramból áll a világ. Habár Kassai 
uram a béke mellett van, lehetnek a valóságos főurak s 
lehet a fejedelem ő nagysága is más nézetben — vála- 
szolák hévvel a háboru párthivei. 

— Mi nem Kassai uram részére beszélünk. Mi jól tud- 
juk, hogy nem ránk bízták az ország dolgát, s nem is 
akarunk, mint kendtek, ahhoz szólani, mihez semmi kö- 
zünk. Ha insurgálni kell, majd kiköszörüljük szablyán- 
kat, s ha hadisegélyre kapuadót kérnek, csak úgy megfizet- 
jük, mint a maga jobbágyaitól akármelyik nemes ember. 
De azt nem találjuk helyén, ha valaki a lemenő nap rová- 
sára magasztalja a fölkelőt. A. mi dicsőségesen uralkodó 
fejedelmünk sem hullott a fejelágyára. Ő is forgott elég 
csatában, el tudja intézni, a mit a haza javára szükséges- 
nek lát, s nincs szükség György úrfi vitézségét az apja 
ócsárlásával magasztalni. 

A vitának ily ravasz fordulatot a várostanács főjegyzője 

adott, arra számítva, hogy pártelleneit kényelmetlen térre 
szoríthatja. 

— Hát ki szólott ő fensége ellen? — vette fel az álnok 
vádat egy köpczös kinézésű mezei kapitány. — Jobban 
nyakán fog ülni a nádorispán seregének a mi fejedelmünk, 
mint kegyelmetek óhajtanák; attól ne tartsunk semmit. 
Nem azért volt Bethlen Gábor hadainak vezére, hogy 
egyebet várhassunk tőle, mint fényes győzedelmeket. De 
az apák csak örvendhetnek azon, ha fiaik által idővel még 
felül is mulatnak. S meglássátok, György úrfiból minden 
hitsorsosaink feje, egy másik Gusztáv Adolf lesz, ki a 
Regensburgban ülésező német fejedelmeknek Gyula-Fehér- 
várból fog békepontokat diktálni. 

— Sokáig éltesse hát az Isten ő felségét ! — szólt hideg 
mogsolylyal a városi jegyző. 

— A ki állításomat gúnyolni meri, majd meglátja : 
nyelve élesebb-e vagy szablyám? — hánytorgatá a mezei 
kapitány. 

— De miért czivakodnak kegyelmetek minden igaz ok 
nélkül? — mondá egy épen akkor érkezett papi személy, 
kiben a közönség Csulaira, az udvari káplánra ismert, — 
Fülöp maczedoni király akárhány győzedelmet nyert, ma- 
radt azért még elég tennivalója az ő hős fiának, Nagy Sán- 
dornak is. Ha Rákóczi György fejedelmünk most hadat 
üzen, megverheti a nádort, egyesülhet Baner svéd tábor- 
nokkal, a heilbronni szövetségesekkel és a franczia segéd- 
csapatokkal, s aztán beveheti Regensburgot, Prágát, ki- 
hajthatja országából régi ellenségünket, a bajor választót, 
kötelességére visszatérítheti a szász fejedelmet, megbün- 
tetheti a köpenyforgató dán királyt. De mindezen győze- 
delmeivel csak felét teljesítené azon nagy feladatnak, 
melyet számunkra a gondviselés kitűzött. Mert, szeretett 
híveim! ami egyik hatalmas ellenségünk a római császár, 
de a másik, a lengyel király, Ulászló, ki a köztársaságban, 
mely fölött uralkodik, még több erély és szigorral lépett 
fel az új hit követői ellen. S ha idegen segély nem jő 

közbe, bizony a mi unokáink a lengyel földön nyomait 
sem fogják találni az evangelikus hitnek, mely az Isten 
igaz igéit ott terjeszté vala a legkitünőbb eredménynyel . . . 
És ezek után, szeretett híveim, nem látjátok-e be, hogy 
György úrfinak a hadi babért és béke pálmaágát Krakó- 
nál kell keresni, s nem Regensburg vagy Prágában? Apja 
küzdeni fog Magyar- és Németországban, s midőn szövet- 
ségeseivel a vallás- és lelkiismeret szabadságának kivívá- 
sához járul, előre kiegyenlíti azon útat, mely György úrfit 
a diffidensék, vagyis a mi szent vallásunkat követők élén 
viendi a lengyel trónra, hogy ott örökre véget vethessen 
Babylon hatalmának. 

Csulai uram rajongó beszéde tetszett ugyan a mezei 
kapitánynak, de annál kevésbbé másoknak, kik a főjegyző 
körül gyűlengének. I 

A vita, melynek folytatását a hamar eltávozó udvari 
káplán szeretett híveire bízta, kik közé Eris almáját be- 
dobá, — perczenkint zajosabbá vált. 

S midőn György úrfi a hánykodó arabon a Miklós- 
kapuig haladott, hogy a külvárosba szállhasson alá, háta 
mögött már a kósza méhraj zsibongásaként emelkedett és 
szállt a zúgás-bongás, itt kitörve, ott lankadva, s megint 
erőre kapva. 

Dajka püspök pedig a künn levő hallgatók számára csak 
terjedelmes hanglejtéseinek skálájával szolgálhatott. Min- 
den egyéb elmerült a közmorajban. Pedig szónoklatának 
fénypontjához ért, s a vallásos térítések különböző nemeit 
vala elősorolandó, melyek a magyarországi evangelikusok 
ellen állítólag igénybe vétettek, s borzasztó jeleneteket tár- 
tak a megrémült világ szeme elé. 

5 a szenvedélyes tömeg, mely a csend helyreállítása 
körüli sikertelen kisérletei miatt is ingerülve volt, épen 
a tények fölszámlalásánál hagyatott saját képzelődésére. 
Kiki szabad kénye-kedve szerint rajzolá az állított haj- 
meresztő eseményeket. Egyik máglyát vélt füstölögni, a 
. vértanuk már elhamvasztott holttesteivel. A másik a 

dragonyosokat látta, a mint az anyák karjaiból ragadoz- 
zák a csecsemőket. A harmadik a szent könyv széttépett 
leveleit nézte a forgószél tölcsérében. A negyedik a szám- 
űzött hitszónokokkal együtt húzott gályát, vagy hevert 
nedves börtönpinczék fenekén. Szóval, a legveszélyesebb 
démon, a bősz álmokat történetekké hazudó képzelődés, 
mely a néplázadások karvezetője szokott lenni, és csalfa 
állításokkal vérfagylaló bűnöket nemz s az az aljasra az 
erény álarczát vonja, — kezdé szemfényvesztő játékait 
űzni. 

— Le a képimádókkal! Irtsuk ki a kananéusok hitetlen 
faját! Haljunk meg a lelkiismeret szabadságának védel- 
mében ! — hánytorgaták a dühös rajongók egyre-másra. 

Szerencsére a deczemberi hideg legalább tizenöt fok 
volt a fagyponton alúl. 

Ezt Gyula-Fehérvár lakosai nem tudták ugyan; de 
annyit a higany megkérdezése nélkül is éreztek, hogy 
foga van télnek, s az ember a prémes bundától kölcsön- 
zött melegben végre is óvakodóbb szokott a kezdeménye- 
zések körül lenni, mintha a nap hő sugarai élesztik a 
vérkeringést. 

Aztán a templom nagy orgonája megdördült, hirdetvén, 
hogy a püspök úr is bevégezte a térítők ellen indított had- 
járatot. 

Sürgés támadt. : 

Voltak, kik a rövid utó-imát be nem várva, ki akartak 
menni, s míg ezeknek, hogy távozhassanak, rés nyilott, 
befejeztetett az istentisztelet is, és az egész közönség föl- 
kelt a padokról, tódult a szabadba. 

Szóval, itt nem volt már többé mire várni, mitől he- 
vülni, miért hallgatni. 

Kocsik, szánok robogtak elő zörögve, csengve, s hogy 
haza repítsék azon delnőket és öreg urakat, kik Dajka 
uram meleg szónoklata ellenére is, mint arczszínök gya- 
níttatja, a magas és szellős templomívek közt, néha talán 
a kandalló csendes derült lángjára vágyva gondoltak. 

Különböző irányban vastag erek törtek ki a népcsoport- 
ból, s ágaztak a piaczon végig, oly egyénekből szőve mín- 
dig s mindig tovább, kik nem találták ámolygásra csábító- 
nak a légméréseket, és hangyagyorsasággal siettek haza. 

Nem is volt csoda. 

Mert már -most a Maros völgyén zúgva száguldott végig 
az alszél, s míg a könnyű katángot és száraz ágakat tán- 
czoltatá, 8 míg a fehér és csillámos hóhasábok éléről 
vékony lemezeket szeldelt le, hogy az útárkok körűl új 
hófuvatagokat alkosson, addig a Kecskekő és kákovai 
hegygerinczek vihartömlőiből is kiszabadult egy-egy lég- 
roham, s Gyula-Fehérvárra húzódva, a fejedelmi palota 
ablakai előtt kezde fütyölni, a házereszekről a vékonyabb 
jégcsapokat dobálá az ácsorgó utczagyerekek nyakába, 8 
a hol csak szintén a várba fölrepkedő róna-széllel talál- 
kozék, tüstént összesivalkodott vele, s aztán ketten kűzdve, 
kigyódzó örvényt fúrtak a légkörbe, vagy tölcséreikben 
forgaták mindazt, mit az utczáról, a korcsmák czégérei- 
ről, és a lekapott süvegek daru- és kerecsentollaiból hir- 
telen magokhoz ragadhattak. 

5 ekként a hideg téli nap fanyarrá, csípőssé alakult. 

Az éltelen sugarak ragyogtak ugyan, de a sürge és ziz- 
zegő lég a meleg ruhákon ís minden parányi nyílást meg- 
talált, 8 az arczot vörösre, a körmöt kékre festé. 

A békésebb hajlamú egyének tehát a templomból s 
annak csarnoka elől hazavonultak, és a tömegnek, melyet 
kétfejű csoda-állathoz hasonlítánk, egyik feje megszünt 
élni. 


A harczpárt száma — elenyészvén a főbb érdek, mely. 


összecsődíté — tetemesen apadt ugyan; azonban e vál- 
tozás a fejedelmi lak kapuja előtt még mindig függőben 
tartott békepártra nézve épen nem vala kedvező. 

Mert a püspök úr hallgatóiból a rajongóbb egyének 
most a főurak értekezlete iránt nyervén tudvágyat, fal- 
kákban nyomultak a másik tömegre, és míg némelyek 
ökleikkel s könyökeikkel rést nyitottak magoknak majd- 


25 


"nem a kapukig, azalatt közülök a nagy többség ércz- 
sorompókként vette körül a piacztér e szögletének régibb 
vendégeit, 8 úgy nyomta, szorítá előbbre, hogy az alabár- 
dosok és ckék darabontok; minden törekvése sem volt 
elég a fejedelmi udvar bejárataitól őket visszaszorítani. 

A békepárt, egészen önhibáján kívül, a palotaőröktől 
a karabélyagygyal és a láncsafokkal egy-egy durva ütést 
kezdett kapni mellére és fejére, de hátulról annál erélye- 
sebben szorítva, kénytelen volt nagy szitkozódások és zaj 
közt a kapun mindig beljebb tódulni, s minthogy az őrök- 
nek a tüzelést az alkapitány, ki a zavar növekedésekor 
érkezett a helyszinére, megtiltotta, csakhamar az egész 
előudvar, hol a ckék darabontokv tanyáztak, s melyre az 
értekezletet tartó főurak teremének ablakai néztek, zajgó 
és hangosan veszekedő néppel telt meg. 

A morajból pedig e fölkiáltások voltak észrevehetők : 
cÉljenek a magyarországi evangelikus rendek! Éljen a 
vallásszabadság! Éljen a háboru! míg viszont merész 
ellenmondásként az is hangzott, hogy Éljen a béke! 
nem kel! háboru !v 

Szóval a mostani kifejezést használva, egy kis skrawalb 


volt keletkezőben. 
x 


De mi, kik nevelésünknél és véralkatunknál fogva in- 
kább szeretjük a szenvedélyeket a szobában, mint a sza- 
bad ég alatt látni és vizsgálni, hagyjuk el most a tom- 
boló sokaságot, és szép csendesen a templomutczán végig 
ballagva, kisértsük meg a sharmadik udvari kapuján a 
fejedelmi lakba menni, hátha ott benn érdekesebb jele- 
netekre találunk. 

Minket senki sem fog föltartóztatni. 

Helyzetünk egészen kivételes. 

Használjuk tehát az alkalmat. 

Ne késsünk a szép nők öltözködőtermébe is betekinteni. 

Nekünk ez a szemérmes reggeli órákon sem tilos, midőn 

különben az ablakfüggönyök legördítve, és az ajtózávárok 
előre vannak tolva. 
Siessünk ! 

A charmadik udvarv, melybe lépünk, nagy nehézkes 
ötszög, két emeletre építve, s magas cserép-fedelű. 

Homloka, mint mondám, a templomutczára néz, § 
földszint tizenkét áru-raktára van, melyben kelet és nyu- 
got fényűzési czikkei összehalmozvák, úgy, hogy az arany- 
művesek kirakatai is majdnem azt a szemkápráztató ha- 
tást gyakorolják az idegenre, mint Velenczében a Rialto- 
híd körüli ékszerboltok. 

Más fejedelem aligha bérbe adta volna a kalmároknak 
palotája egy részét; de Rákóczi György szenvedélyes 
üzér és pénz-szerző. 

Azonban észrevételek helyett haladjunk tovább. 

Az utczasor első emeletében György és Zsigmond úrfi 
lakik s fölöttök az országgyülés és a királyi tábla termei 
vannak. 

A többi szárnyakon a főlovászmester, a nemesi társu- 
lat kapitánya — vagy mint más országokban nevezik, a 
palotaőr, — az apródok és a külső cselédség számos osz- 
tályai fészkelnek. 

Nekünk nincs szándékunk közülök valakivel most meg- 
ismerkedni. 

A kaszárnya alakú épület nehéz és izléstelen tömegé- 
vel nyomja kedélyünket. A fegyverzaj, a mének nyerítése, 
a járó-kelők zsivaja, a megharsanó trombita s a katonai 
gyakorlatok, melyek a tág udvartér egyes pontjain folya- 
matban vannak, talán néhány perczig izgatnák figyelmün- 
ket, de zavart és kirívó hatásaikkal utóbb eltompítanának. 

Csendesebb, festőiebb vagy legalább vonzóbb tekintetű 
helyre siessünk. 

Egy a fejedelem családczímerével ékített, és féldombor 

oszlopokon nyugvó bejárat minket a smásodik udvarhoz 
vezet, mely a főépületen kívül több csinos, tündéri, sze- 
szélyes alakú lakokból áll. Ezek csak szép-arányi kap- 
csolatban vannak egymással, s mindenik külön igézetet 
gyakorol a szemre, de azért az egésznek is emeli kelle- 
mét és kifejezését. I 

Mint szeretnők, ha májusi nap, ha virágnyílás és mo- 
solygó kék ég alatt jöttünk volna ide ! 

Akkor megtelnék gyönyörrel lelkünk és magasztalással 
szánk. 

Míg most, a hideg télen, képzelődésünk eleven színben 
tudja ugyan maga elé rajzolni a kéjt, melyet a fejedelmi 
palota e részében lakók a derültebb évszakok alatt élvez- 
hetnek; de lehetetlen azt is észre nem vennünk, hogy 
az építőmesterek, kiket Bethlen Gábor Olaszországból 
hozatott, több gondot fordítottak a szépségre, mint a 
czélirányosságra. 

A lapos fedélzetet vastag hó borítja, s víz levezetésére 
szánt pléh-csatornák mellett sem bírunk azon aggálytól 
megválni, hogy a beszivárgó nedv a termek gyönyörű 
falfestményeinek és drága szőnyegeinek előbb-utóbb ár- 
tani fog. 

S a nagy függő vagy erkélyes ablakok úgy vannak dél 
tájékairól zordabb égaljunk alá átvive, hogy a szép palota- 
hölgyeket — mert a cmásodik udvar, leginkább ezeknek 
van szánva — a csípős északi szél hatásától a márvány- 
kandallók festői lángjának és kedélyes melegének elle- 
nére is féltenünk kell. 

Nem kárhoztathatjuk tehát Rákóczi György fejedelmet, 
hogy a cmásodik udvarv hátterén két bástyaszárnyat az 
összhangzás megsértésével magas fedél alá vett. Bizo- 
nyosan óvakodásból tevé, bizonyosan kényelmet akart 
azoknak szerezni, kik ott laknak, s kik, minden jel sze- 
rint, kiválóbb tisztelet és figyelem tárgyai; mert a hozzá- 
jok vezető bejáratokat a snemesi társaságv tagjaiból vá- 
lasztott őiök védik. 

A bástyaszárnyak szegleteiből phantastikus alakú tor- 
nyok nőnek ki, légben függő kioszkokat alkotva, melyekbe 
hajdan a virág-vedrekkel és szellős tarka sátrakkal ékí- 
tett lapos fedélzetről volt a följárás; de ezentúl már az 
igéző tájképet, mely e tündérfészkek felé leirhatatlan 
varázszsal mosolyg, se a meleg tavaszalkonyon a nap 
bibor fényénél, se a hűs nyáréjeken a telt hold ábrándos 
szelid világításában, többé élvezni nem lehet, mert az 
új cserépfedél óta a tornyok kicsiny raktárakká változ- 
tak, 8 a repkény, mely a várfalak terrászáról rájok föl- 
kúszik, most kirívó ellentétet képez, míg régen a költői 
hatást egészítette ki. 

A két bástyaszárnyat a várfalnak itt kertté alakított 
terrásza köti egymással össze. E terrász a tulsó oldalon 
fokozatokban száll alá, 8 baraczkfákkal és szőlőtőkékkel 
van beültetve. A téren pedig, mely lenn meglehetős tá- 
volságra nyúlik el, a fejedelemasszony virágos kertje van. 

De ideje már a szabadból hajlékba vonulnunk, s mint- 
hogy a bástya kaszamatáiban kevés elbeszélni valót talál- 
nánk, menjünk a szőnyegzett lépcsőkön a felső emeletbe. 

Mindjárt az első ajtó azon kor legdúsabb és legizlete- 
sebben butorzott teremsorainak egyikébe vezet be. 

Mennyi pénzt nem áldozna a mostani nagyúr vagy 
úrnő; hogy ily szobákban fogadhassa vendégeit, s mennyit 
nem -beszélne az elegáns világ arról, a mit az előcsarnok- 
tól kezdve a boudoirig látott, élvezett és — irigyelt ! 

Igaz, hogy most e szóban: rokoko feküdnék a leirha- 
tatlan varázs, mely az érzékeket vágygyal, a szemet káp- 
rázattal tölti; míg 1638-ban, melynek végnapjain. keres- 
tük fel Gyula-Fehérvárt, a számunkra megnyilt bástya- 
sor termei a legújabb divat ingerével hatnak a szerencsés 
halandókra, kik e tündérfény közt álmodják át, mint. a 
sors kegyeltjei, életök napjait. 

Mert mi is volna itt szép álomnál egyéb az élet, mely 
a közönséges állapotú embereknek gond és munka, a 
szegényeknek pedig tűrés, szenvedés és megpróbáltatás ? 

Boldogok a gazdagok, kik a bőség kiapadhatlan szaru- 
ját a véletlentől ajándékban nyerték ! 

És százszor boldogok főként a gazdag nők, kiknek 
élete, mint ősmondák szerint a Barem vize, tiszta hul- 
lámokkal és arany-fövény fölött csörg le! 

De ne itéljünk hamar. A külszín csalhat. S hová is 
tévedett képzelődésünk? 

Lépjünk vissza a teremsor küszöbére, s nézzünk röpke 
tekintettel a bűbájos lakba. 

A szögletteremig — melynek szentélye elzárva, s my- 
steriumai még lepel alatt vannak — legfölebb nyolez 
szoba lehet, több aligha. 

A falakon ne keressünk bőr- vagy IZEK LETÉT 
mint most divatozik. Mindenik faloldal arany vagy dúsan 
aranyzott szegély közé foglalt kép, — egy-egy nagy tableau 
történeti, allegoriai vagy hitregei alakokkal. Híres olasz 
festette a velenczei vagy florenczi iskolából, kinek fresco- 
képei oly magasztalásban részesültek vala, hogy a köz- 
dicséret a művészetet pártoló, de a polgáriasodás határ- 
szélén lakó Bethlen Gáborig is elhatott. 

A termeket az akkori építészet modora szerint mély 
bolthajtás ívezi, rendkívül mély ablakfalakkal, melyeknek 
köze, ha a nehéz selyemfüggöny leeresztetnék, csinos 
divánaival együtt egy külön díszszobácskát formálhatna, 
hol az úrnők könnyű csevegéseik számára egészen el- 
választhatnák magokat a jelenlevő többi világtól. 

Óriási velenczei csillárok, vastag és sok szögletre met- 
szett kristály-rajzokkal, függnek mindenik terem bolt- 
kapujáról, körültánczolva a könnyű lábú Horáktól, vagy 
a Kegyistennők karvezetése alatt a költészet kilencz tün- 
dér-lányaitól. Mennyi fény áradhat e ragyogó csillárok- 
ból a fenn lebegő bűbájos alakokra, és az alattjárókra, 
kik nem a művész ábrándjainak, de az életnek köszönik 
szépségöket, mely amazokéval versenyez! 5 hogyne? 
Hisz az akkori Erdély úrnői, és a mostaniak is, az igé- 
zet, a hódítás minden fegyverét mosolyaikon, szemeikben 

és sugár termetökön hordják. Vitéz amazonai a szépség 
hadviseletének. 

De megint félrecsapongás ! 

Maradjunk a padlózatnál, melyre az ajtóból léptünk, 
hogy tekintetünket a diszítményeken. legeltessük. 

E padlózat nem négyszögben rakott, viaszos és tükör- 
sima cser- vagy jávorfatáblákból áll, a századunkban 
uralkodó divat szerint. 

S hogy mi? biztosan nem mondhatjuk meg. 

Lehet márvány, antico verde, vagy — bár hinni alig 
bátorkodunk — lehet olcsó fenyődeszka is. 

Végére alig járhatnánk. 

Azonban szükség sincs kiváncsiságunknak eleget tenni. 

A fődolog csak az, hogy lábunk oly finom persa szőnye- 
geket tapos, milyenek a mostani műtárlatokban egészen 
hiányzanak, s mikből a ki egyetlen darabot nyerhetne 
ajándékba vagy hű szolgálataiért jutalmul, ha háza nincs, 
kényelmes hajlékot emelhetne; ha földje nincs, telket 
vásárolhatna; s ha bősz zsiványként fojtogatná torkát a 
szomj és éhség, parancsolón kiálthatna: hadd számol- 
jak örökre veled, ronda nyomor, te szemtelen utonálló, 
ki gyilkolsz vagy gyilkoltatsz! halj meg most lábam előtt ! 

Boldogok a gazdagok! 

A szobákban minden butor bársony, vagy mély kék 
atlasz borítékú, s ezüst- vagy aranyhiímzéssel, virágokkal, 
vagy rojtokkal terhelve. 

Az olcsó gyapotszöveteket, melyeknek csinos dessein:jei 
közül a legkecsesebb alakúakat még a könnyű erszényű 
hölgyeink is végekkel vásárolják nappali szobáiknak fel- 
ékesítésére, akkor Erdélyben alig ismerték. Sőt magokat 
a teveszőrből gyártott kelméket is, bár becsök jelenté- 
keny vala, a főurak a színes bőrnél is ritkábban hasz- 
nálták bevonatokra. A bástyaszárnyban egyetlen ily kö- 
zönséges kelme sincs. 

S mekkora velenczei tükrök vannak! Most legalább 
két darabból lennének összeállítva. 

S mennyi ezüst- és aranynemű az asztalokon, az almá- 
riomokban, az étageéreken, melyeknek akkor tán semmi 
nevök nem volt, vagy csak egyszerűen polcznak hívták, 
oly alázatos büszkeséggel, mintha a koronát fövegnek 
mondanák, mi igaz, de mégis valótlan elnevezés volna ! 

Boldogok a gazdagok, kiket a fény úgy vesz körül, 
mint mást a levegőég. Beszívják, kilehelik 8 nem is mond- 
hatják többé áldásnak, mert régi sajátjok, velök volt 
mindig, körülfolyja őket és sugárkörén át tekinthetik a 
tárgyakat, melyeket az élet nyújt, még pedig szebb vilá- 
gításban, mint mi, kiknek előbb könnyeinket és vexríté- 
künket kell szempilláinkról letörölni, hogy valamit lát- 
hassunk, s akkor is csak ugyanazon tárgyak sötétebb 
oldalán, mert a derültebb oldal mindig a gazdagok felé 
fordul. Valami delejes erő mozdítja így a világ tárgyait. 

Ezerszer boldogok a gazdagok ! 

De vajon mindig-e? 

A betett ajtajú szögletszobáig értünk. 

S mi történik ott? 


Az ablakmélyedés zsamolyánál nőalak térdel, feje 
lehajtva, keze összefogva, előtte kisded Mária-kép és 
feszület. 

Mekkora áhítattal rebegék ajkai a Pater nostert és 
Ave Mártát, mig ivor-fehér és finom újjai közül le- 
legördül az olvasófűzér gyöngyszeme ! 

— Amen! Amen!... Oh! mennyei Atyám! bocsás i 
meg az iszonyú bűnt, melyet el fogok követni. Istenanyja ! 
könyörögj érettem! Szentek! vessétek közbe magatokat ! 
Jaj! mekkora bűn! De ti látjátok szívemet. Irgalmazz, 
segíts te, boldogságos szűz ! Ave Maria ! ave! ave ! Könyö- 
rüljetek rajtam! Könyörögjetek érettem, a szegény sze- 
rencsétlen leányert, ki, lelke nyugalma végett, harmadnap 
mulva nagy bűnt fog elkövetni! Gyámolíts czélomban, 
vezess, oltalmazz én Istenem! Add, hogy ne reszkessen 


32 


kezem, add, boldogságos szűz, hogy ne piruljon el arczom! 
6 kérlek, takard homálylyal be Rákóczi György bácsi és 
Rákóczi Györgyné néném szemeit, hogy ne lássanak sem- 
mit. És ügyelj kérlek, térden kérlek, ügyelj, védszentem ! 
tiszteletes Csulai uramra, ki ha tekintetét rám találná 
emelni, nem volna bátorságom azok megcsalására, kik az 
Istentől engemet örökre el akarnak idegeníteni. Oh! ne 
vonjátok el pártfogástokat porban csúszó szolgáló-leányo- 
toktól, a szegény és bűnös Zsófitól! Amen, amen! . . . 

Szegény és bűnös! 

Hogyan? E királyi pompával bútorzott díszteremben, 
hol minden összpontosul, mit a pazar képzelet a telhe- 
tetlen vágynak ajándékul nyujtani képes, . . . hogyan? . . . 
a művészet és fény közepett, szabad-e, lehet-e szegény- 
nek lakni? 

Ő szegény! S nyulánk, karcsú termetén a legfinomabb 
reggeli pongyolát hordja. Hónyakát, melyet a nap égő 
gugara talán soha sem érintett, minden megvásárolható 
női munkáknál drágább csipke-reczék körítik, miknek 
készítése közt Brabantban szemevilágát veszítheté el az 
árva varróleány. 5 gazdag fürteit, melyeknek ébensötét 
színe az aranyhímes fátyolhálón át oly igéző szépségben 
csillog, nem tartja-e össze rubin boglárú hajtű és gyöngy- 
fonadék ! És ő szegénynek mondja magát ! 

S ah! még bűnös is ! 

Ez a sápadt, de leírhatatlan kellemű gyermek, kinek 
mozgékony, benyomásos és rendkívül finom arczvonalai- 
ban az ideges, az elkényeztetett s kimeríthetetlen szeszélyű 
hajadon vágyaival hűn egyesül a serdülő leányka szemérme 
és az angyal ártatlansága; ez a gyöngéd és gyenge lény, 
ki egyaránt nincs testi és szellemi szenvedélyek elviselé- 
sére teremtve, csakugyan bűnös volna, csakugyan meg- 
bírná egy nagy vétek súlyát, mely az erős jelleműeknél is 
lenyomva tartja a kedélyt, s szétzilálja az életörömeket ? 

S ő még imádkozva fogad fel oly bűnt, mely harmad- 
nap mulva teljesítendő ! 

De micsoda bűnnek van joga az ég segélyéhez, s a gyer- 
mekkor ártatlanságához ? 

Találós mesék s phantastikus rejtélyek lehüvelyezéseért 
jöttünk-e a komoly és száraz Rákóczi György fejedelmi 
udvarába ? 

Mit nem tapasztalunk még! . . . 

A magát Zsófinak nevező gyermekleány, ki alig lehet 
tizenötévesnél több, az ima után gondosan berakta egy 
kis falrejtékbe a feszületet, gyöngyfűzért és Mária-képet. 

Sokáig vizsgálta : nem hagy-e valami látható szegélyt, 
valami vékony repedést a rejték köre. Távolabb és köze- 
lebb jött megkísérleni, hogy a különböző látpontok közül 
egyikén nem lesz-e észrevehető a titkos rugó. Figyelmes 
kutatásai kielégítették őt, de egyszersmind elfáraszták, 

Lankadtan ült a kerevetre, picziny lábát egy zsámolyra, 
fejét tenyerére, könyökét a vánkosra hajtá. Merengett, 
álmodozott, vagy gondolat nélkül pihent. 

Perczek teltek így, midőn kedélyét ismét izgatni kezdé 
az a titok, melyet teljesítni akar; az a veszély, melytől 
retteg; az a szorongás, mely fölfedeztetést sejdít ; az a 
remény, mely a gondviselésben bízik, 8 az a csüggedés, 
mely önmagától fél. 

Könny gördült ki szeméből, s tudjuk, hogy a nőknél a 
könny nyoma még tartósabban marad meg a szemhéjon, 
mint a kedélyen. 

Zsófi egy perczig sírva, a másikon aggódás közt nézett 
a tükörbe s ijedten vevé észre a vörös foltocskát. 

Oltözékasztalához szaladt, hogy hamar enyésztesse el 
az áruló jeleket. 

Ez sikerült is, s ő megint a kerveten ült: de ott . . . mit 
tehetett mást? újra könnyezett. 

Viszont hideg vízhez volt kénytelen folyamodni, mely 
épen az alkalmas perczben hatott, mert lassú lépés közelg 
az ajtóhoz. 

Zsófi minden vonalain oly szikrázó öröm sugárzott fel, 
mely ha tettetés műve, akkor a fiatalkorral ellenkezik ; ha 


B. Kemény Zs. VII. 3 


3£ 


pedig őszinteségből eredt, akkor a legidegesebb termé- 
szetre mutat. az 

Az ajtón két lassú kopogás hangzék. 

— Ő jön! és jele szerint néném még nincs itthon! — 
rebegték inkább kellemes, mint nyugtalanító benyomások 
közt Zsófi ajkai. : 

— Én vagyok, herczegnőm ! Én vagyok, drága gyön- 
gyöm! — szólt halkan a künnlevő. 

— Nyitom, tüstént nyitom ! — válaszolá Báthory Zsófia, 
a fejedelmi család sarja, a királyok rokona, a deli alakú 
György úrfi hites mátkája, s Rákóczi György udvarának 
büszkesége, kit minden imád, és a kit leendő ipa, a fös- 
vény fejedelem pazar fénynyel vett körül, mert jól tudta, 
bogy háza a PBáthoryakkal való rokonsággal nyert erős 
alapot, biztos jövőt. 


[V. 


Egy éltes palotahölgy lépett a szép herczegkisasszony 
elé. Ez ölelésére siet oly átengedéssel, mintha anyját 
látná, s oly vidáman, mintha a bút nevéről sem ismerné. 

.-— 8 Elemér, a jó Elemér, az én kedves leventém, — 
kérdé hévvel — elhatározta-e magát vállalatunkra? Mennyi 
köszönettel tartozom neki ! Úgy-e most is örömmel teljesíti 
kivánságomat? Szólj Anna! mit mondott? De te hall- 
satsz. Értesíts hamar és röviden, nem, nem, minél hosz- 
szabban — úgy, a hogy neked tetszik — csak hamar. 
Szivem Anna! édes nevelőnöm! micsoda zavart mutat 
arczod ? talán gyanakszanak Elemérre ? vagy Ő is fel akar 
végre hágyni egy szegény, szerencsétlen leány ügyével? 
Atyám udvarában volt apród. Elpártolhatna-e tőlem? — 
te jól ismered a világot — úgy-e nem ? Úgy-e támaszkod- 
hatom hűségére? 

Gyorsan, szenvedélyesen mondá Báthory Zsófia e SZA- 
vakat. Heves indulata egészen le volt rajzolva minden 
vonásán s minden hanglejtésén. 

De Anna asszony, kit a kedvetlen helyzetekben is bizo- 
nyos hideg nyugalom jellemzett, bevárta növendékének 
első kitöréseit, s csak azután válaszolá : — Elemér ismert 
hűsége mellett sem tehetne most semmit a mi czéljainkra. 

— Ah! te velem kötődni, engem szomorítani akarsz ! 
Ő ne tehetne? Mivel érdemli, hogy így sértsd? — szólt 
kérő szemrehányásokkal a herczegleány, s hátrahúzódott 
nevelőnőjétől, kinek nyakán tartá vékony, majdnem átlát- 
szó kis kezecskéit. Midőn azonban egy lépést visszább 
vonulva, Anna komoly tekintetét látá, megrezgettek ide- 
gei, s mintha valami fölfedezés egészen ellenkező érzés- 
világba ragadta volna, hévvel kiáltott fel: — Miért tit-. 
kolódzol? Elemért elárulták, feljelentették, — és miért 
tagadod ? — börtönbe hurczolták. Miért tagadod, Anna? 
Miért akarsz megcsalni? Én mindent tudok. Engem rá 
nem szedsz. Rögtön megyek Rákóczi bácsihoz. Térden 
állva kérem őt . . . nem, nem, fölemelt fővel bátor tekin- 
tettel fogom tőle kivánni, követelni — s hisz! bennem 
is fejedelmi vér van — igen, követelni fogom, hogy az én 
hibámért senki ártatlanul ne szenvedjen, s hogy haladék- 
talanul bocsássa szabadon Elemért. Ereszsz, Anna! §ie- 
tek a fejedelemhez: Ah! ő még a tanácsteremben van. 
Mit tegyek addig? Én Istenem ! 

Zsófia zokogott szeméhez tartva kezét. 

— Mily ok nélkül epeszted magadat, kisasszonyom ! — 
szólt a nevelőnő. — Hisz! Elemérnek egy hajszálát sem 
érinték. Ő otthon van, s oly száraz és jól befűtött szobá- 
ban, mint a miénk. De egyéb a baj. 

— Mi? ő akarna engem elárulni, kinek annyi esküvel 
köté le hűségét és hallgatását ? 

— Ismét helytelen gyanuk ! Képzelődésed kiapadhatat- 
lan szeszélyeiben. Elemér beteg. 

— Ah! — rebegték Zsófia ajkai. — De tán csak feje 
fáj. Úgy-e csak kevés főfájása van? 

— Ő komolyan beteg. 

— De meggyógyul délig. Úgy-e, jobban lesz délutánig ? 

3x 

holnapig? Mennybeli atyám! csak talán nem tart beteg- 
sége harmadnapig is? Szólj! Te néma lettél. Te nem sze- 
retsz engem többé. 

— Ő két hétig sem kelhet fel ágyából. 

— Fel kell kelnie. Akarom, hogy egészséges legyen. 

— Orvosával beszéltem. Ő nem mozdulhat. 

— Valami tudatlan orvost hivatott. Küldd a miénket 
hozzá. Harmadnapig is beteg lesz! Az nem lehet, annak 
nem szabad megtörténnie. S mi a baja? 

— Ha épen tudni kivánod, megmondom, de el ne áruld. 
Ő párbajt vívott és szerencsétlenül. 

— § merte ezt tenni ? 

— Hisz! herczegnőm! ő a enemesi társasági tagja, 5 
mint katona és lovag csak nem-lehet gyáva. : 

— De eszébe kellett volna a szigorú büntetésnek jutni, 
mely az udvari személyzet körében történt párbajokra a 
napokban kihirdettetett. 

— Ő azzal daczol. 

— De legalább azt meggondolhatá, hogy ha sebet kap, 
nem teljesítheti kötelességét irántam. Ah! a háládatlan, . 
a hűtlen! Kit becsüljünk többé, midőn így csalatkozunk 
a világban. Szent Istenem! mi lesz belőlem! Boldog 
szűz! nyiss valami menedéket számomra, habár a föld 
mélyében, a koporsóban is, csak nyiss valahol! 

Zsófinak könny omlott szemeiből. — Jól van, szólt 
zokogva, megyek egyenesen a fejedelemhez, fölfedezem 
titkomat, nem tűröm többé ezt a szolgaságot, ezt a lealáz- 
tatást. Miért tagadjam meg érzéseimet, jellememet? Miért 
űzzem sokáig a színlést, az iszonyú tettetést, a borzasztó 
álnokságot ? nem halmoztam eddig is bűnt bűnre ? Vites- 
senek inkább szidalmak közt haza, s átkozzon meg inkább. 
anyám a küszöb előtt, mintsem hitemet levetkezzem. 

Ekkor indulatosan vonta le újjáról a mátkagyűrűt és 
az asztalra tevé. 

— Megint könnyelműen beszélsz megint szeleverdi 
vagy, kisasszonyom! — dorgálá Zsófit volt nevelőnője. 


De a herczegleány daczosan bigyeszté ajkait. 

— Vond újjadra vissza a mátkagyűrűt ! 

Zsófi fejét rázta. 

— Nem akarok férjhez menni — szólt. — Apáczává 
leszek. 5 miért ne tenném? ki szakíthat el az égtől? 
kinek van erre joga? A legelső kolostornak, mely vak- 
buzgó üldözőim birtokán kívül fekszik, oltárzsámolyára 
borulva, föl fogom venni a fátyolt. Ott kivánok egykor 
fejedelemnővé lenni, s nem e megromlott nép közt, s nem 
ez eretnek udvarban. 

Báthory Zsófia keservesen sírt. 

Anna csodálkozást tettető arczczal mondá ; 

— Tehát el tudnád örökre hagyni Györgyöt, azt a deli 
lovagot, kinél szebb és vitézebb herczegúrfiról még a tün- 
dérmesékben sincs említés ! Bezzeg fognának távozásodon 
örvendeni a sok királyleányok, kik nem kaptak hozzájok 
méltó jegyest, s kikhez a te mátkád hódító és nemes tulaj- 
donainak híre messze földről elhatott. 

Zsófia közbeszólt : — György, ha engemet elveszt, nem 
fog soha megházasodni. Arról biztos vagyok. 

— Miért hiszed, kisasszonykám, ezt? 

— Mert rendkívül szeret. 

— Hm! az ő irántad való hajlamát nem hozom két- 
ségbe, de a fejedelmek keze és szíve fölött gyakran hatá- 
roznak magas politikai tekintetek, melyeknek ellenszegülni 
lehetetlen. Pedig annyi csakugyan igaz, hogy György úrfi 
akaratát egyedül te tudnád tetszés szerint hajlítani. Más 
feleség rabnője volna, de neked ő lenne raboddá. A daczos, 
büszke és parancsoló ifjú most is minden szeszélyeidet 
teljesíti, s nem gondolhatsz, nem kivánhatsz oly csodála- 
tost, melynek kész engedelmességgel alá ne vesse magát. 
A mely nap a fejedelmi székbe ülne, te büszkén fedez- 
hetnéd föl nagy titkodat, s ő egy perczig sem engedné 
többé, hogy magaddal és kötelességeiddel meghasonlás- 
ban élj. 

— Igaz, igaz, kedves Annám! de addig mit tegyek ? 

Tudod mily közel a karácsony, és Elemér, én Istenem ! 
Elemér beteg. 

— De hátha te is beteggé lennél? 

— Mint a mult husvétkor ? Nem, arra rá nem fogok 
állni, inkább egyúttal meghalok. 

— Ugyan miért vonakodol egy kevés ágybanfekvéstől? 

— Kevés?... Hisz! husvétkor is csak másnap reggelig 
akartam fekünni, de Rákócziné néni az egész héten ágy- 
ban tartott. Örökké vánkosom előtt ült, s magával hozta 
a főudvarmesternőt, a vén Petnaházinét is, kit én egy- 
általában ki nem állhatok. Együtt nézték nyelvemet, ütere- 
met, együtt töltötték számba a keserű orvosságot, s együtt 
imádkoztattak szüntelenül a Csulai uram által számomra 
készített könyörgésekből. Nem, Anna! én eltökélettem, 
hogy életemben többé rosszul nem fogok lenni. 

— Már úgy, angyalkám, csak egy módot tudok a zavar- 
tól megmentésedre. 

— Ah! mondd hát hamar el, akarom hallani — sür- 
geté hévvel Zsófia. 

— Van egy derék unokaöcsém, kit Gyulai Ferencznek 
hívnak. 3 

— Ki a cnemesi társasági zászlója alatt szolgál — 
közbeszólt Zsófia. 

— Csak szolgált, kisasszonykám ! mert most már belső 
kamarási tisztet teljesít. Ferencz öcsém bátor jellemű, hall- 
gatag, leleményes eszű és gyors kezű ifjú. Nincs szem- 
fényvesztő, ki az ezermesterséget jobban értené, mint ő.; 
azonban indulatja nemességével Elemért is felülmulja, 8 
éretted kész volna tűzbe-vízbe rohanni. Hátha őt kever- 
nők titkunkba. Hallgatására bizton támaszkodhatol. 

— Isten őrizzen ! — kiáltá Zsófia, — inkább beteg leszek. 

— De miért vonakodol, herczegnőm ? 

— Már úgy is ketten vannak, kik uralkodhatnak raj- 
tam az által, mert árulóimmá lehetnek: a magammal 
hozott álruhás pap, kit Rákóczi bácsi Erdélyből elűzött, 
ég . . . és a jó Elemér, kitől még sem tartok. Nem, benne 

kételkedni vétek volna. Azonban a te Ferenczed, mint 
gyanítom, hiú és udvarlásokhoz szokott egyén, kit vala- 
melyik szép palotahölgyünk fecsegésre csábíthatna. 

— Attól ne tarts, herczegnőm! Hisz ő egészen rám 
támaszkodik, még vagyonilag is. Pedig az csak kétség- 
telen, hogy ha a titkot elárulná, te helyzetednél fogva 
könnyen ki tudnád magadat menteni, de én börtön vagy 
hóhérpallos elé mennék. 

Zsófia gondolkozásra vonta össze homlokát, melyen 
annyi szeszély játszott. — Ah! sóhajtá, mily rémítő vad- 
állat az ember! Egymást tépi és marczangolja. Rákóczi 
bácsi meg akarja zsoldosaival magyarországi hitsorsosai- 
mat gyilkoltatni azért, hogy nem engedik az evangeliku- 
sokat eleget imádkozni; de szabad-e nekem csak bár egy 
fohászt küldeni vallásom szabályai szerint az égbe? 

— Ez azért van, herezegnőm ! mert te áttértél. 

— De erőltetve anyám és leendő ipám által. Ki nem 
látta szememben a könnyeket? 

— Ne szóljunk erről többet, kedvesem, — mondá a 
nevelőnő. — Azt határozd el, hogy tetszik-e neked Gyulai 
Ferencz öcsém segélye? 

— - Tetszik — rebegé Zsófia — De hátha jobb volna 
beteggé lennem? Ah! az orvosság és Petnaháziné arcza 
kiállhatatlan . . . Beszélj, igazíts Ferenczczel. : 

— Tehát ő fog a karácsoni communiókor, mint szol- 
gálattevő kamarás hátad mögött állani. Te a szent kenyér- 
szeletet, melyet Csulai uram nyújt, az ajkad elé vont 
zsebkendőbe rejted, hogy hirtelen átadhasd Ferencznek, 
ki azt a tiszteletlenség és botrány elkerüléseért elégeti." 

— Igen, történjék meg . . . Ah! tizenegy óra, érkeznek 
kínzóim — sóhajtá Zsófia új aggodalmak közé vetve magát. 

Gyorsan járt körül a teremben, míg az asztal-óra kala- 
pácsa elverte a tizenegyet. 

Minden ütés idegeit rázta meg. 


k Az egykorúak ezt egyezőleg állítják. Szerző, 

Midőn az óra alkalmatlankodni megszünt, két palota- 
hölgy nyitott a szobába. 

Az egyiknek kötelessége volt a herczegkisasszony út 
fonni be, a másikon a többi felöltöztetés terhe és fele- 
lőssége feküdt, mi Petnaháziné szigorát tekintve, nem 
vala tréfa. 

Az egész piperézet idejére egy teljes óra volt :zabva, 
sem több, sem kevesebb. De hogy a herczegkisasszony 
meg ne unatkozzék, a hajrendezés alatt az öltöztető, s az 
öltözés alatt pedig a fodrász-palotahölgy olvasott föl val- 
lásos oktatásokat, melyeknek cezélja vala az áttértet új 
hitének szeretetéhez szoktatni. 

Mi, mint illik, visszavonulunk az öltöző-asztal és a 
szent leczkék elől, s a fejedelmi lakban tovább folytatjuk 
vándorlásunkat. 

A bástyaszárnyat, hol Báthory Zsófiát találtuk, egy 
kertté alakított mellvédfal — mely eredetileg Gyuia- 
fehérvár kerítéséhez tartozott, de később a fejedelmi ud- 
varhoz lőn foglalva — köté össze az öreg fejedelemné 
palotájával. 

Ez épület, mint már láttuk, régen szintén bástyaszárny 
vala, s most is magán hordja az egyszerűség azon jelle- 
gét, mely a puritán erkölcsű Lórántfi Zsuzsannának, Rá- 
kóczi György életpárjának, nemes, de költőietlen ízlésével 
teljesen összhangzott. 

Itt nem akarunk senkivel találkozni, hogy hamar lép- 
hessünk az első udvarba, mely a királyi palota büszke 
czímét hordja, s ha jól emlékszünk, még Zápolya Zsig- 

mondtól diszíttetett föl karcsú oszlopsorokkal, tág folyo- 
sókkal, réz kúpokkal, fényes elfogadó-termekkel, 8 a ter- 
mekben gyönyörű falfestményekkel. 

A királyi palota tornyokkal és pavillonokkal ellátott 
ötszög, két emeletre. : 

Piaczra nyiló kapuja, melyen a béke- s hadpártból 
vegyült tömeg berontott, egész pavillonostul a testőrség 
őrhelyéül szolgál. 

. Magában a főépületben a fejedelem és az udvari mar- 
gall lakásán kívül csak oly dísztermek vannak, melyekbei. 
tanácskozások tartatnak, s az idegen hatalmak követe: 
vagy más magas vendégek számára van szállás rendelve. 

Nem szükség tehát mondanom, hogy az xwevangelikus 
rendekv nyilatkozványáról tanácskozni is ide gyűltek 
össze a főurak, még pedig a fejedelem kisebb audentiás 
termébe, melynek ablakai, mint láttuk, az őrhely udva- 
rára nyílnak. 

5 most figyeljünk az audentiás teremben történtekre. 

Rákóczi György ő nagysága szabad vitatkozást enged, 
szokása szerint, visszatartóztatva saját véleményét. 

A hatalmasabb urak, kik a sereg és kormány élén 
állanak, Dajka püspök egyházi beszédének bevégzésekor 
már mind a háborúra szavaztak. 

Csak Haller Péter és Mikó Ferencz kivánták a béke 

fentartását. 
- Hátra vala még a czímnélküli kanczellár : Kassai István, 
a gyűlölt és fukar kegyencz, ki hogy házat ne tartson, 
magát csupán- itélőmesternek hivatta; hogy szertelen 
vagyonszomját a zsákmányból kielégítse, folytonosan 
lázadásokat fedezett föl, s hogy gyávasága miatt befolyá- 
sát ne koczkáztassa, és az ügyek vezetését kezéből ki ne 
ejtse, szüntelenül béke mellett rajongott. 

Kassai az évek, a gond 8 a sanyar miatt, melyre zsob- 
ráksága kárhoztatja, kiszikkasztott és csaknem. vázzá 
aszott termettel birt, de szemében van valami azon. sivár 
erélyből, mely félénk természetével, és modorában van 
valami azon szelid egyszerűségből, mely kedélytelen poli- 
tikájával éles ellentétben áll. Hosszú fehér haját hátra- 
simítva hordja, s jólformált értelmes homloka tiszteletre 
csábíthatná azt, ki őt szomorú tapasztalatokból megveini 

még nem tanulná. Rákóczit mindig hűséggel szolgálta, 
Erdély iránt, melyet hazájának nem tekint, közönynyel 
viseltetik, a polgári rendet, melyhez születésénél fogva 
tartozik, még a kicsiny kérdésekben sem meri védel- 
mezni, s az aristocratiát, ha haszonlesésből nem is üldöz- 
netné, gyűlölni fogná elvből. 

A főurak, az ő halálos ellenei, az evangelikusok ügyé- 
ben békére intő nyilatkozatot várnak most tőle, s előre 
készülnek a gúny minden dorongjával és a finom élezek 
mérgezett nyílvesszőjével megtámadni. Állhatatosan hi- 
szik, hogy kislelkű és népszerűtlen tanácsai miatt ma 
Rákóczi szemében is nevetséges, vagy legalább elviselt s 
használhatatlan államférfiúnak tünik föl. 

Boszútervök élénk kiváncsisággal vegyülten lobbant 
arczaikra, midőn Kassainak vékony, száraz és monoton 
hangja megcsendült. 

A teremben alig van negyven ember, — oly szám, 
melyért inkább csak tanácskozni, mint szónokolni kell, s 
a czímtelen kanczellár az ékesbeszéd adományával nincs 
kiválóan megáldva. 

S mégis most sűrű és szürke szemívei alatt élénken 
járnak szemei, ajkán kihívás ül, s hullatag termete föl- 
egyenesedik, mintha levetett volna magáról néhány alkal- 
matlan évet. I 

Talán megtámadáshoz készül, talán ő dobja a viadal- 
keztyűt a főurak elé, talán a béke oltalmára bátor harcz- 
hoz fog! 

A békehőst gúnymosoly üdvözli, melyet még a fejede- 
lem is észrevesz, de nem akar látni. 

— Ütött az óra, szól Kassai, s többé tétováznunk nem 
lehet. Kössük oldalunkra kardjainkat, én az erőtlen agg 
kiáltom : fegyverre! Most kell, vagy soha sem fogjuk a 
vallás és lelkiismeret szabadságát kivívni. Hadaink dereka 
szállja meg a védelmetlen magyarországi várakat és váro- 
sokat s mellékcsapataink kössék hirtelen össze magokat 
a svéd és német protestáns táborral. A tavasz első zöldje 


43 


a mezőn lássa lobogóinkat. Addig zaj nélkül, de nagy sza- 
bályokban hajtassék végre minden előkészület. Könyörög- 
jünk magas uralkodónknak, hogy személyesen vegye át a 
vezényletet, s ajánljuk föl életünket és összes vagyonunkat 
a sikerért. Én az eddigickkel ellenkezőleg erélyes háborút 
óhajtok, melyet ne akaszszanak meg a közbeszőtt és czél- 
talan alkudozások, ne hűtsön ki a lelkesülés első mozza- 
natában már a vérontástól való félelem, ne zsibbaszszon 
el semmi álnok fegyvernyugvás s ne foszszon meg gyümöl - 
cseitől oly békekötés, melynek keletkezésében új hábo- 
rúkra remény, pontjaiban új viszályokra anyag van letéve. 

Midőn beszédében eddig haladott Kassai, ellenségei 
már érzik, hogy lábok alól a föld kisodródik s talán né- 
mely főúr magában bánni is kezdé nyilatkozatát, melyet 
a had mérlegébe vetett. 

— Várjuk még, mielőtt éljeneznénk. a de szócskát is, 
melyet most akar az itélőmester uram kimondani — sugá 
eléggé hallhatóan Serédi István, kinek a fejedelem jelen- 
létében sem. szokása az illemet szigorúan megtartani. 

— Ohajtom, folytatá Kassai, a nagy háborút, mely mir 
húsz év óta dúl Európában, az új hit győzedelmével mi- 
előbb befejezve látni. Hadd kapjuk ki az apait és anyait 
egyszerre ; különben folytassuk óriási osztályperünket az 
utolsó fillérig, az utolsó vércseppig. Nevünkre eddig sem 
hozott dicséretet, hogy szövetségeseinket, kikkel együtt 
küzdöttünk, a balszerencsében rögtön elhagyók azon kü- 
lönszerződésekért, melyek semmit meg nem oldottak, s 
csak hitelünket és a becsültetést csorbíták. 

— Ez vád Bocskai és Bethlen emléke ellen — közbe- 
szól Kemény János. 

— Tüstént el fogom mondani : kik ellen vád? említé 
kedélyes hangon az öreg Kassai, s arcza vidám kifeje- 
zést nyert, mintha enyelegni akarna. . 

Észrevehető ingerültség támad, melyet a fejedelem 
komolyabbá vált tekintete csillapít le. 

 "— Bocskai és Bethlen Gábor, folytatá Kassai, a míg 

országukon kívül harczoltak, minden nap annak néztek 
eléje, hogy valamelyik hatalmas úr a portánál fejedelemsé- 
get, a rendek közt párthíveket keres és talál. Egy vesztett 
csata lázadásra vagy tatárjárásra lehetett volna jelszó. Így 
igen nehéz győzni s győzve is hosszas háborút folytatni. 

— Magam is úgy hiszem — közbeszólt szokása ellen 
Rákóczi. 

E rendkívüli tény elnyomná a támadó czáfolatot. Kiki 
gejté, hogy felsőbb eszméket tolmácsol a ravasz parvenu, 
a porból cseperedett főúr. — Mindent kifőzött már vele 
a fejedelem; és minket csak a föltálalásra hívtak meg: 
sugá most halkan Serédi. — Nem barátom, a megkósto- 
lásra is, és ínyünkön sokáig fog izleni a trakta — feleli 
súgva Kémény János. 

Kassai tovább halad szónoklatában : — Minthogy tehát 
én erélyes háborút akarok, követelem annak eszközeit is" 
tudniillik a szigorú rendet benn, s a cselszövények meg- 
szüntetését a portánál. 

— Talán a jus ligatum által? kérdék most többen. 

— Nem, egyelőre csak a honesta custodia útján, — 
válaszolá szelid mosolylyal Kassai. 

Hogy olvasóim e szavakat megérthessék, említenem 
kell, miként régi törvények szerint a rend fölforgatóit 
országgyűlés itélte élet- és birtokvesztésre. De a villongós 
időkben szokássá vált a büntetést előbb végrehajtani s 
aztán terjeszteni jóváhagyásra a rendek elé. Ezt nevezték 
jus ligatumnak. Azonban Pécsi Simon, Bethlen Gábor 
kanczellárja, midőn a törvényes eljárást mellőzni akarta, 
a gyanus urakat egyszerűen csak elzáratá, a nélkül, hogy 
valaha perbe fogatná: ez a honesta custodia volt. 

— Öcsém! a míg mi a magyarországi evangelikus ren- 
dek vallásszabadságáért harczolunk, elszedi uradalmain- 
kat Kassai — súgá Serédi. 

— Az még megjárná ; de bezárat, mielőtt harczra men- 
nénk — válaszolta nevetve Kemény János. : 

Kassai folytatá. — Urunk fejedelmünk szelid jelleme és 

törvény iránti szeretete elég kezesség, hogy a közrend 
- fenntartásának ürügye alatt nem fogja a kezében levő 
hatalmat elnyomásra, a szigort üldözésekre használni. 
De a börtönbe zárt Zólyomi párthívei még reményekkel 
vannak telve, s a háború viszontagságait czéljaikra zsák- 
mányolhatják ki. A szultán udvarának kapui előtt lézeng 
még egy-egy elbujdosott főúr, kit ellátnak fejedelmi sü- - 
veg keresésére küldöttek ezimborái pénzzel és árulkodá- 
sokkal. S valamint mi a nádorispán kormánya alá vetett 
részekben hitsorsosainkkal biztos egybeköttetéseket tar- 
tunk fenn, szintúgy természetes, hogy nálunk is lehetnek, 
kik a nádor és az érsek úr zsoldján és érdekében működ- 
nek, s mentől mélyebb titok leple mögött, annál veszé- 
lyesebb eszközökkel. Vajon nem kell-e ennyiféle zavargó 
elemet, mely a kormány gyöngeségéből nyer erélyt s új 
vágyakat, félelemben tartani? 
— De a zavargó elemek csak az itélőmester úr fejé- 
ben vannak — közbeszólt Serédi. 


— És a királyi ügyek directorának papirján — vála- 
szolá a fejedelem, a főurak nagy megütközésére. 
Kassai folytatás. — Aztán eltűrhetjük-e hidegvérrel, 


összefogott kézzel, hogy míg idegen földön küzdünk a 
hit és lelkiismeret szabadságáért, addig otthon a mi szent 
vallásunkból secták szakadjanak ki, s titkos helyeken 
saját prédikátoraik által hirdessenek tévtanokat. 

— De ki akarna ily gonoszságot eltűrni? Kit kiván 
kegyelmed közőlünk e nagy váddal terhelni? Melyikün- 
ket gyanusítja ? — rivalgja több főúr. 

— Én nem gyanusítottam, csak a honesta custodia 
szükségét fejtegettem — mondá gyermeteg vidámsággal 
Kassai, s miután e szabály czélszerűségében nagyságtok 
és kegyelmetek sem kétkednek, további szószaporítás 
nélkül a másik feltételre térek át, melyet az elhatáro- 
zandó háború erélyes folytatására és sikeres bevégzésére 
mellőzhetlennek tartok. Értem a mi protectorunknak, a 
török császár ő felségének helybenhagyását. 

Kassainak nagyobb hangnyomattal ejtett végszavát zú- 
gás követé. 

— Ez csak a háború halasztására van kigondolva — 
említé Serédi. 

— Tavasz kezdetéig a fényes porta beleegyezését köny- 
nyű kieszközölni — válaszolt Kassai. 

— De az adó .tetemes növekedésével — szólt ismét 
Serédi. 

— Birtokunk is öregbedést nyer az elfoglalandó me- 
gyékkel — jegyzé meg Kassai. 

— § tudja-e bizonyosan kegyelmed, hogy a vezénylete 
alatti sereg sok megyét fog meghódítani? kérdé gúnyos 
nevetéssel Serédi. 

— Kegyelmetek fognak a vezérek lenni, s épen ezért 
támaszkodom a sikerre — szólt udvarias hangon Kassai. 

— De honnan hiszi ön, közbevágott a vén Kornis Zsig- 
mond, hogy a szultán a háborúba beleegyezik ? 

—  Kemélem. 

— 8 mi okon? 

— Mert a szultán az adópótlékot, s pasái az ajándé- 
..axat kedvelik — válaszolá Kassai. 

— § ha mégis csalódnék ön? 

--- Akkor csalódtam — mondá vállvoniítva. 

— § mi lesz ez esetben a háborúra készülődésből? 

— Béke. 

— B a magyarországi evangelikus rendek sérelmei ? 

— Kedvezőbbidőben fognak orvosoltatni — szólt Kassai. 

— 6 tervezett háború dijául nyerjük a honesta custo- 
diát — jegyzé meg hidegen Kemény János. 

Ekkor tódult a pavillon udvarába a tömeg, s kiabált a 
"anácskozó terem ablaka előtt békét és háborút. 

-— Micsoda zaj? kérdé a fejedelem. 

— Vélekednek künn is, fenséges uram, a benn vitatott 
dolgok felől — mondta száraz, de alázatos hangon Kassai, 
ki elhirhedt félénksége mellett sem látszék a népcsopor- 
tozatoktól tartani. 

— Hogy merték az őrök beereszteni e tolakodókat? 
tudakolá ismét a fejedelem. 

— Ha fenséged kegyes lesz megengedni, majd kiuta- 
sítom és lecsendesítem egy rendelet által a titkos izga- 
tóktól fölbujtatott népet. 

A hangnyomat, melylyel ezt Kassai mondá, a valónál 
nagyobb fontosságot adott az udvari zajongásnak. 

— Ebből is vád kerül valamelyikünk ellen — sugá oly 
hangosan Serédi, hogy talán a fejedelem is értheté. 

Többen megdöbbentek. 

Rákóczi György ő fensége pedig komoly arczkifejezéssel 
mondá : — Kegyelmeteknek, hű országnagyjaim, meghall- 
gattuk a magyarországi evangelikusok ügyében nézetei- 
ket, s ha a körülmények javasolják, konstantinápolyi 
követünkhöz utasításokat fogunk küldeni, s ha szükséges 
lesz, a hadra készülésre is kiterjesztjük figyelmünket. 

Ezzel az ülés feloszlott, s a fejedelem Kassaitól kisérve 
belső szobáiba vonult. 

A szultán engedelmének megnyerése igen józan, s min- 
denesetre igen törvényes javaslatnak látszik, legalább a mi 
szemünk előtt, kik a napi érdekeken kívül foglalunk állást. 

Hisz Erdély fejedelmei török hűbéresek voltak, s hogy 
illeihetné meg őket oly hadfolytatási jog, mely ha sze- 
rencsével használtatik, eszélyesen gyarapíthatja a hűbé- 
res erejét, ha pedig szerencsétlenül, akkor a hűbért teszi 
ki elfoglalások- és földulásoknak ? 

És a főurak másként fogják föl a dolgot. 

Ők Kassai tervében, melyet Rákóczi — bár általános 
szavakkal — magáévá tőn, a magyarországi evangelikus 
rendeknek üres igéretekkel kecsegtetését szemlélik. 

Mert ismervén Rákóczi fukarságát, nem képzelik, hogy 
annyi áldozatra kész volna, mennyivel a telhetetlen pasá- 

kat kielégíteni és a szultántól háború-engedélyt nyerni 
lehessen. J 

Tudják, hogy a török a német császárral békességben, 
a szomszéd lengyelekkel pedig viszályban él. $ igen való- 
színűtlen, mikép Rákóczi fölforgathassa a portának e 
helyzetét, melyet a svédek és a párisi udvar minden tö- 
rekvései évek alatt sem birtak mégingatni. 

Aztán a főurak hagyományos politikája volt, hogy a 
pogány nemzet egyedül a szerencsére vigyáz, 8 a siker 
követője szokott lenni, még a neki nem kedvező dolgok- 
ban is. Ha az erdélyi fejedelem háborút indít és veszt, 
török erő hajtja ki országából; ha nyert, akárkit győ- 
zött le, Konstantinápolyból . dicséretet kap. — Ez vala, 
szerintök, a gyakorlati nézet. Hitték, hogy ha uralkodó- 
jok a fényes portánál sokat kérdezősködik, mielőtt a 
harczmezőn koczkáztatna, akkor csak ürügyet keres tét- 
lenségre. 

Nem csoda tehát a népszerűtlen Kassai ellen szórt 
káromlás, mely a nagyurak hazatávozása alatt emelke- 
dett s vált a tömeg közt mindig hangosabbá. 

Ha Rákóczi vén kegyencze az előudvarra nyiló ablakú 
szobában mulat, sok s igen szép czímet hallhat, mind- 
addig, míg a kék darabontok takarodásra nem szólítják 
fel azon csoportozatot, melynek már a kiváncsiság sem 
szolgálhat többé ürügyül a fejedelmi lakban ácsorgásra. 

— A kapu előtt várjuk be a hit ellenségét. Hadd lás- 
suk, emberi arcza van-e az Istenét elárulónak. 

— 5 midőn közöttünk hajtat el, teli torokkal fogjuk 
kiáltani: Éljenek a magyarországi evangelikus rendek! És 
éljen a vallásháború a török mufti jóváhagyása nélkül is ! 

— De lármájokkal kendtek ezélt nem érnek, mert Kassai 
uram vén gebéi nem egykönnyen forgatják fel a szánt — 
szólt ártatlannak látszó humorral Serédi. 

— Segítünk hát nekik mi is — rivalgák többen. 

. — Azt nem tanácslom, mert a fölfordulás által Kassai 
nyaka helyett az önöké törik ki — jegyzé meg szigorú 

. hangon Kemény János, ki az ellenzést a termekben, nem 
a piaczon szerette. 

— Jobb is lesz, ha mindnyájan hazamegyünk. 

— Meghaladta a tizenkettőt, s feleségeink zsémbes- 
kedni fognak, ha a leves elfő — jegyzé most meg Serédi, 
izgatását helyreütni akarva. 

Azonban a tömeg közől számosan rászánták magokat 
az elfőtt levesre, s inkább szerettek volna Kassai urammal 
perlekedni, mint kikerülni élettársaik zsémbjét. 

Az egész piacztér tehát meglehetősen telve maradt, s 
főleg a templom és regia környékén hemzseg a nép. 

E közben a c.harmadik udvarból, hol a katonai gyakor- 
latok majdnem megszakadás nélkül szoktak folyni, trom- 
bita rivalgása közt léptetett ki fél század huszár, s a piacz 
közepén figyelmet ébresztő zaj- és tombolással foglalt 
helyet. Nyomában alabárdosoktól körülvéve egy vörös 
ruhába öltözött, s óriás alakú hirnök jelent meg, az ácsor- 
gókból nagy csődületet vonván maga után. 

Midőn pedig a többi embertársai fölött végignéző góliát, 
vállán dobbal, kezében irattal és szivében a kitünő egyé- 
nek teljes önérzetével, a huszárokig ért, azok hosszú fél- 
kört formáltak körüle. 

. Látszott, hogy valami nevezetes határozat ünnepi ki. 
hirdetése czéloztatik. 

A tömeg, mely különben is ingerült volt, a gyanura 
fogékony kedélylyel tódult az új jelenet szinhelyére; de 
az anyák félénken viszik be a kapukból gyermekeiket, 
néhány kalmár a sátrakban kapkodva gyűjté össze kel- 
méit, s a méhser- és halárus nők a ponyvarudakat kezdik 
leszedni, körülmények szerint vagy támadó- vagy véd- 
harczra készülvén. Mert, hogy a vörös hirnök a népcső- 
dület ellen akar tiltakozni, s a huszárokkal összekoczcza- 
nás történhetik, azt általánosan hitték, kivált miután 
Kassai uram nevét nem a legszelidebb czímek kiséretében 

emlegetik a vakmerőbb izgatók, 8 a katonákat boszantani 
. nagy kedvet mutatnak. 

B. Kemény Zs. VII. 4 

—- Halljuk! dörgé a hirnök háromszor ütve a rézdobra. 

— Halljuk! viszhangozá ingerkedve a csoportozat. 

A rézdob ismét megbődült, hogy csendet vívjon ki. 

De a nép folytatá a zajt, kiabálva: halljuk hát! azon- 
ban legkevésbbé sem tartva magát saját figyelmezteté- 
seihez. 3 : 

Végre a góliát, torkának erejében bízva, olvasni kezd : 

c Értésünkre esvén, hogy: a szombatosok — kik az igaz 
evangelikus hittől elszakadva, zsidó szokásokat, szertartá- 
sokat vettek be, a szentírás helyes magyarázatát magok- 
nak arrogálják, és a vasárnap helyett a szombatot ünnep- 
lik — törvényeink és felsőbb rendeleteink daczára még 
mindig régi tévedéseikhez ragaszkodnak, s nemcsak titkos 
összejöveteleket és isteni tiszteletet tartanak, hanem még 
magok közől papot is választanak, s az evangelikus lelké- 
szek helyett, annak oktatásait hallgatják, sőt hihetetlen 
vakmerőségöket azon pontig vitték már, hogy különösen 
Udvarhelyszék némely helységeiben halottaikat külön 
temetőhelyre ássák, gyermekeiket más néven szólítják, 
mint a mely evangelikus naptárainkban előfordul, és 
házaikban orgonát is tartanak, mely mellett általuk készí- 
tett verseket énekelnek a Sion dicséretére : — ennélfogva 
rendeljük és parancsoljuk, hogy a megyei és székelyföldi 
fő- és illetőleg altisztek, valamint a szabad királyi városok 
magistratusai is, törvényhatóságukban a szombatosokat 
meg ne türjék, s azokat, kik ennek a veszélyes sectának 
tagjai vagy titkos pártfogói, tüstént jelentsék fel nekünk, 
hogy fiskális directorunk által honárulási perbe idéztetvén, 
törvénytelen és Istent káromló merényleteikért fő- és 
jószágvesztéssel büntettessük. 

Kelt Gyulafehérvárott decz. 21-én 1638-ban. 

A fejedelem parancsolatából kiadta Kassai István taná- 
csos és itélőmesterv. 

— Úgy látszik, az itélőmester uram foga Pécsi Simon 
birtokaira vásik, s nem is csoda, mert kivált Radnót és 
Balázsfalva gyönyörű uradalom — szólt Serédi Kemény 

Jánoshoz, midőn a charmadik udvars kapujából a hirnök 
stentori hangját meghallák. 

— Lehet, hogy Orbán Ferencz udvarhelyszéki jószág- 
részére is hunyorít —- válaszolá ez. 

— Hát Orbán is szombatos ? 

— Azzal gyanusítják. 

— Hm! tehát Kassai értök melegítette föl a chonesta 
custodiát?s No! az nem volna nagy szerencsétlenség. Ki 
kérte a szombatos uraimékat, hogy újítgassanak a vallás 
dolgában? Miért nem tudnak úgy imádkozni, mint mi, s 
mint mindig szokás volt? 

— Én sem akarom a hitvány rajongókat menteni ; de 
végre is, ha Kassai uram elnyel egy darabot a szomba- 
tosok birtokából, utóbb étvágya támadhat valamely igaz- 
hitű jószágra is, például az urambátyáméra — szólt mo- 
solyogvrva Kemény János. 

— A lánczhordtát! azt nem tanácsolnám neki. Azon- 
ban nem ártana a vén róka czéljairól előre értesítnünk 
az úribb rendű szombatosokat — sugá némi megütő- 
déssel Serédi. 

— Én még ma gyors postát indítok Orbán Ferenczhez. 

— Én pedig tüstént látogatást teszek Pécsi Simonnál, 
bár szememet rég sérti e szűcsmester fiából faragott mág- 
nás szertelen fényűzése. Bethlen Gábor fejedelem alatt 
oly büszke házat tartott, mintha a Báthoryak vagy Garák 
véréből származott volna, s most is kertjében káposzta 
helyelt ananászt termeszt, s óntányér helyett ezüsttálak- 
ban hordatja föl a marczipánt. Nincs boszantóbb, mint 
egy pazar sehonnai. Ha a koldusfaj pénzre tesz szert, 
legalább koplaljon aranyládái mellett, mint a fukar Kassai. 
E szerénységgel tartozik nekünk, kik becsületes ősöktől 
kaptuk vagyonunkat. 

— Ha bátyám a vén Pécsi felől ily nézetben van, akkor 
jobb lesz védelmezését Kassai uram unokaöcsesére : Ele- 
mérre bízni — mondá Kemény János. 

-— S mi köze Elemérnek Pécsi házához? 

— Csak az, hogy szereti Deboráht, Pécsi egyetlen leá- 
nyát, a gyönyörű teremtést, kit a szombatos atyafiak Sáron 
rózsájának neveznek, s talán azt hiszik, hogy számára 
készítette Salamon király az énekek énekét. 

— Az átkozott istentagadók ! Ej! de szeretnék legalább 
. hat hétre kenyeren és vizen tartani minden ily bálvány- 
imádót. 

— Pedig, bátyám! a ki Deboráht csak egyszer is látja, 
könnyen kaphat kedvet a halrányozásra. 

— B valóban szép? : 

— A legragyogóbb álomkép bálvány mellette. 

— Tehát szép, s mégis szűcsmester unokája ! Nagy lába 
lehetnek, vagy hegyes könyöke van. Nézd csak jól meg. 

— Az irigység sem fedezhetne fel benne hiányt, ha 
nincs oly éles szeme, hogy a napban foltokat számlál- 
gasson. 

— B én őt nem ismerem! — sóhajtá Serédi. 

— Csak most tért vissza Fehérvárra. 

— § hol lakott eddig? 

— Három év óta nagynénjénél Eperjesen ; mert atyja 
nem akarta Kassai iránti gyűlölségből Elemérhez nőül 
a lni, s eltávolítá, hogy feledje szerelmét. 

— De úgy-e, Deborah kisasszony hű maradt, mint a, 
szép leányok szokása? — kérdi tréfálva Serédi. 

— Csak annyit tudok, hogy Elemér most is ábrándo- 
san szereti. 

— B az atyával a leány iránti hajlamból még saját 
kedves nagybátyjának meggyilkolására is szövetkezni fog, 
nemde? 

— Elemér nemes ndulatú ifjú. 

— Az kár, fölötte kár! — sóhajtá Serédi. Mily derék 
lenne, tevé hozzá, ha a vén ravasz rókát a rókakölyök 
játszaná ki! 

Ekkor a charmadik udvarból, csendesen közelg egy fes- 
tetlen deszkájú szán. A lovak alig ügetve mennek, mintha 
beteget vinnének, s a szán üléséből a lábzsákon, farkas- 

bőr bundán s prémes süvegen kívül, csak még egy hosszú 
rézszínű orr látszik ki. 

A hírnök felolvasása más hatást gyakorolt a tömegre, 
mint Kemény Jánosra vagy Serédire. 

Az első sorok, melyek a rendelmény czélját már sejteni 
engedék, szikrázó örömsugarakat reszkettettek sok komor 
és befellegzett arczon, s e hatás fokonként növekedett, 
úgyannyira, hogy midőn a hírnök elhallgatott, harsány 
céljen!v szállott föl száz meg száz ajakról. 

Góliátunk az wéljentv, megbocsátható büszkeségből, sa- 
játjának tekinté, mint óriás hangjáért a közönségtől nyert 
tiszteletdíjt, s volt is valami igaza. Vígan döngetve a do- 
bot, s előre-hátra hányt lábakkal billegett a harmadik ud- 
var felé, nem mulasztra el derekát egészen féloldalra 
tartani, mit régen deli és negédes testhordásnak tekin- 
tettek, s a czigányoknál néha még most is látható. 

Azonban tagadhatatlan, hogy a szombatosok üldözését 
is illette egy kevés az éljenből. A nép gyűlölte e sectát, 
mint a tömegeknél divatozik, minden valódi ok nélkül, 
Ellenszenvét nem birta többé magában tartani, midőn a 
templomok és középületek homlokára kiszögezve találá 
Kassai rendeletét. 

— Veszszenek a szombatosok, veszszenek! — hang- 
zott. 

De miért? 

A köztársalgásból elleshetünk néhány okot. 

— Ki kell pusztítani a szombatosokat, igaza van Kassai 
ő nagyságának, irmagvat sem kell belőlök hagyni, mert 
mindnyájan gonosztevők. Ők uzsoráskodnak, ők csak a 
kóser húst eszik, ők hamisítják meg a mértékeket, ők fe- 
szítették fel Krisztus urunkat, és most is husvétonként 
egy-egy ellopott gyermek vérével keresztelik meg rühös 
kisdedeiket, — szólt Panna asszony. 

— Hisz, angyalom, azok a zsidók — büntesse őket az 
Isten — de nem a szombatosok, — válaszolá a külváros- 
ból egy iskolamester. 

—- De, lelkemadta. a szombatos is csak olyan, mint a 
zsidó. 

— Hogy volna, angyalom, sőt egészen más. 

— Miért nem akar hát vasárnap imádkozni? A ki szom- 
baton nem dolgozik sem a műhelyben, sem a boltban, 
sem a mezőn, az zsidó. 

— És hallotta-e kend, — szólt Panna asszonyhoz Sára 
néni, ki akkor érkezett, hallotta-e, hogy Kerekes uram 
leánya éjenként, ha holdvilág süt, a házak tetején 
jár? 

— Nem csoda, galambom, mert Kerekes uram szom- 
szédja Pécsi Simon ő nagysága. Hisz, ne volna csak Pécsi 
nagy úr, eddig rég felgyujtottuk volna a házát. De bízzunk 
csak Kassai uramban, majd elbánik ő a szombatosokkal. 

— Tavaly a jég hét falu határát rontotta meg — só- 
hajtá valaki a vidéki nemességből, — de a közbeeső Ba- 
lázsfalván semmi kárt nem tett. 

— Az természetes, mert Balázsfalva Pécsi Simon uram 
birtoka. 

— Nem kell több, hogy a szombatosokat kuruzslóknak 
tartsuk. 

— Kivált ha meggondoljuk, hogy ugyancsak tavaly 
Pécsi kertjét nem pusztították a hernyók, holott a feje- 
delem ő fenségének legszebb csemetéit mind lekoppasz- 
tották. 

— Hejb, barátom! a szombatos chaldaeai nyelven ad- 
moneálja a hernyókat, hogy az ő földjéről tüstént kitaka- 
rodjanak, s azok a megintésre oly gyorsan elmásznak, 
hogy a sietség miatt lábuk is elkopik. Magam találtam 
a kertemben két hernyót, melyeknek egészen levásott a 
lába. Pedig hány lába nincs a hernyónak? Mindjárt sej- 
tém, miként Pécsi uramtól menekültek hozzám. Szegény 
nyomorék állatok ! Sajnáltam volna megölni. 

— Az istentelen szombatosok ! Még a hernyókat is meg- 
csúfitják. S mit nem tennének az emberekkel, ha hivatalba 
raknák őket! 

-— Példa rá Pécsi Simon, ki a honesta custodiát ki- 
találta. A 

— § azóta gyakran jő divatba. De most rajta fogják 
szép találmányát megpróbálni. 

— Ne higye a nemzetes úr! A szombatosok oly köny- 
vekből is olvasnak, melyeknek betűit mi tudósok sem is- 
merjük," — szólt a külvárosi iskolamester. 

— De nem használ az olvasás semmit a director levá- 
tája ellen. 

— Téved a nemzetes úr! A ki titkos könyvekből tud 
olvasni, annak segítségére jő a sátán. 

— S minden szombatos tud olvasni? 

— Biz a főbbek többnyire tudnak. 

— Már ez nagy baj. Óvatosan kell tehát Kassai uram- 
nak eljárni. 

— Hogy ne? Hisz Pécsi Simon még a Millenniumban 
is hiszen. 

— A gonosz ember! Azt gondoltam, hogy csak a sátán- 
ban; de ha a Millenniumban is hiszen, akkor én nedves 
farakáson és lassú tűznél égetném meg. 

— § micsoda bogár az a Millennium? 

— Hát valami tengeri szörny lehet, — válaszolá Panna 
asszony, ki a megégetést indítványozta. 

— Nem, angyalom! A Millennium ezer éves országot 
jelent, melyben a babonás szombatosok hite szerint 
Krisztus Urunk fog uralkodni, — szólt tudákos hévvel a 
külvárosi iskolamcster. 

— Hisz az még nem volna rossz, csalitant fel Panna. 

— De a szent könyv egy helyének félrefacsarásából 
ered. 

— § ő a szent könyvet is facsargatja ? 

— Hogyne? 

— Csavarja ki hát a hóhér a nyakát, — átkozódék a 
buzgó Panna. 

— És még Gyulafehérvárt is Jeruzsálemnek akarná 
nevezni, — tódítá a külvárosi iskolamester. 

— 8 talán zsidókkal betelepíteni! Hogy verné meg az 
Isten. 


x 


Ily hangulat közt tünt a csoportozat szemébe a lassú 
szán, a két rossz gebe, a lábzsák, a farkasbőr-bunda, a 
prémes süveg, a rézszínű hosszú orr, szóval Kassai uram 
minden látható és láthatatlan appertinentiáival. 

Az első percz soknak eszébe juttatá a vén kanczellár 
régi népszerűtlenségét, s a fejedelmi tanácsteremben mon- 
dott véleményét. 

A szánhoz tódultak tehát, de mindenütt helyet nyitva 
a továbbhaladásra. 

Kassai mélyebben burkolá arczát a farkasbőr alá, s a 
rézszínű orr eltünt. 

— Veszszenek a szombatosok ! — kiálták ekkor többen, 
s éljen a vallásháboru ! 

— Mi a szombatosok kiirtását akarjuk ! — ordíták má- 
sok, de akarjuk a vallás és lelkiismeret szabadságát is. 

— Előbb meg kell büntetni a sectáriusokat, azután 
menjünk mindnyájan a magyarországi elnyomott evan- 
gelikus rendek segítségére, — szólt a külvárosi iskola- 
mester. 

Ekkor kiüté magát a farkasbőr közül a rézszínű orr, a 
kurtán nyirott fehér bajusz, és még hozzá a széles nyer- 
ges áll is. i 

— Mindnyájan menjünk, fiaim, — szólt szétterjesztett 
kezekkel, mintha áldaná a népet Kassai. A kocsis pedig 
megcsapta a lovakat, s a szán sebesen elment. 

— Mégsem olyan rossz ember ez a Kassai uram, — 
sohajtott a külvárosi iskolamester, a kiszabadult szán 
után nézve. 

— Vannak ugyan gyöngeségei, de ki volna tökéletes. 

— Szereti ugyan a pénzt, vágyik a más birtokára, de . . . 
miért is kell a szombatosoknak birtok ? 

— Igaz! Aztán a nagyurak többet mondanak róla, 
mint való. 

— Talán irigykednek rá. 

— És féltik befolyásukat. 

— Most is elterjesztették, hogy nem akar háborúba 
menni. : 

— Pedig épen most ő maga mondá, hogy xsmenjünk?v 
8 cmindnyájan menjünk. 

— Úgy van! Menjünk mindnyájan . . . haza, — szólt 
gúnynyal Kemény János, ki a tömeg közé vegyült. 

Eloszlának. 

Közel a Kapisztrán-kápolnához, jobbra a Szent- Mihály- 
kaputól,F egy alacsony, de tiszta kinézésű ház áll, hat ros- 
télyos, törpe ablakkal az utczára tekintve. A kisebb gyer- 
mek is beláthatna az ablaküvegeken a szobákba, ha hó- 
fehér színű félfüggöny nem védné a szerény lak titkait, a 
. családéletet, minden kiváncsi szem elől. 

Kapu helyett csak ajtó vezet az épület udvarára, mely- 
ből emlékezet óta egy vén szakácsnő járt ki a boltig vagy 
mészárszékig, sem tovább, sem közelebb. . Voltak, kik 
néha-napján orvost és papot is találtak az ajtó előtt, 
miből aztán fényes eszmét nem formálhattak magoknak 
az özvegy egézségi állapotáról, ki a törpe házat még a 
Bethlen Gábor fejedelemsége alatt vásárolta meg, s be- 
költözvén, mostanig sem lépett ki abból, mintha krip- 
tája volna, melyben mint halott fekszik. 

Hogy kicsoda e nő, a világ nem tudja. Közönségesen 
csak a cbeteg asszonynak, hivják, tartván magokat a vén 
. szakácsnő elnevezéséhez, ki a szatóestól és hentestől ez 
érzékeny czímre hivatkozva, kéri a szükségelt árúkat ol- 
csóbban vagy jobb minőségben. A szakácsnő keveset vá- 

sárol, de készpénzzel. Volt idő, midőn neki mindent hi- 
telre és rovásra akartak adni, hogy ürügyök lehessen a 
cbeteg asszonyv házába lépésre ; azonban a jó cseléd meg- 
oldá kék zsebkendőjén a göcsöt, kiszedte belőle filléren- 
kint tartozását, a fönmaradt összegre ismét bogot kötött, 
s oly hidegen távozott, mintha sértve lett volna. Már is- 
merik szokásait, s nem bántják sem kérdéseikkel, sem 
kandiságokkal. Különben is egy visszavonuló csak úgy 
érdekel hosszasan, ha fájdalmával vagy közönyével ka- 
czérkodik, 8 ha a világról lemondásában követelés van. 
A cbeteg asszonyv létezése évek óta már csak akkor 
jutott a szomszédoknak is eszébe, ha házából idegent lát- 
tak kimenni. Ez esetben megkérdék nevét egymástól, s ha 
szerét tehették, a tőle jöttől, és a felvilágosítás, melyet 
nyertek, váltig csak az volt, hogy a szegény asszony ágy- 
ban fekszik, beteg, mindig beteg, mindig fekszik, s annál- 
fogva kiki cbeteg asszonynakx hívja, és neve talán a ha- 
lotti prédikáczióban is az marad. Minek keresztelnék a, 
koporsó számára másnak, mint a mi az életben volt. 
De az volt-e örökké? Szerencsétlensége-e, hogy beteg, 
vagy szerencséje? Hová mene, ha lábai birnák ! Oh, me- 
lyik ösvény vezet ki leghamarább az életből ? A betegség. 
Erőtlen lábakkal, fekve haladunk azon czélhoz. Az ön- 
gyilkolás rögetlen és rövid útját betorlaszolta a hit. 


x 


Fehér tiszta vánkosokba temetve alszik a cbeteg asz- 
szonyv. Csak fejkötőjének csipkézete, átszűrt, vékony, 
viaszkhalvány arczélének egy része, mellén keresztbe tett 
kézcsontjai, melyeknek vázáról a láz leszedett minden 
húst s talán kiszárított minden véreret is, és a hihetetle- 
nül keskeny, sovány testnek alig valami emelkedéssel biró 
körvonalai tünnek ki a puha ágyneműből, mintha az ala- 
bástrom emlékkövön egy már félig elenyészett dombor- 
művet látnál, mely régen a szenvedést ábrázolta, s most 
az ábra mulandóságával önt vigaszt a néző kedélyébe. 

A cbeteg asszonyv minden fényűzési vágyát fekhelye 
körül összpontosítá. Neki igen sok volt már a szoba, mint 
másnak nem az a világ. Mit érdekelheték a távolibb tár- 
gyak. Ő csak az ágyban élt még. Mellette a rózsafa-asztal, 
kristály pohárral, ezüst kanállal és gyógyszerekkel ; az 
ágy lábánál damaszt karszék, egy kevéssé színvesztett, de 
ruganyos, 8 a rózsafa- asztaltól a karszékig a padlózat szó- 
nyeggel borítva. Kell-e többre gondolni neki, kinek élete 
ezen kis téren folyt le? Az ágyból a karszékig vánszorgani 
s onnan vissza, ez volt a cbeteg asszonyv egészsége ; s 
midőn önerején többé nem teheté, akkor mondá a vén 
szakácsnő, hogy a cbeteg asszonyv ma rosszul érzi ma- 
gát, ma ismét beteg, még nem is sétálhatott. 

A szoba, melynek fénypontja, s hogy úgy szóljak, nap- 
pali terme az ágy környéke, három ablakos és tág, de 
majdnem üres. Néhány ódon s alig haszonvehető bútor 
hever benne itt-ott, s egy bőrrel bevont kerevet a gyak- 
ran virrasztó cseléd nyoszolyájául van szánva. 

A többi szobák csak szellőztetéskor nyittatnak meg, s 
egészen puszták. Bennök évekig tartózkodott néhány egér- 
család ; azonban végre e zsellérek száma is apadni kezd, 
s közülök az utolsót a szakácsnő tavaly hallotta keserve- 
sen czinczogni a küszöbfal szögletében. Talán épen akkor 
búcsuzott el szállásától, melybe azután egy házi tücsök 
költözött, s monoton csicsergésével adja tudtúl, hogy 
még él, Isten tudná, miből és meddig ? 

A cbeteg asszonyv, kihez megint visszatérünk, most 
már legalább fél óra óta alszik. Egészen kimerítette s 
bágyadásba hozá az öröm. S micsoda? Oh ég! a köny- 
" nyező, panaszló, s a létezésért megszégyenült öröm, 
melynek boldogságát s önvádjait évek óta nem érezte. 

A cbeteg asszony? aléltan pihen a puha hófehér ván- 
koson, s még nem háborgatják bősz látványok, még nem 
hoz a lefolyt élétből az álom vádképeket vissza, hogy a 
nyugvás perczét átokká s kíneszközzé változtassa. 

A karszéken pedig az alvó halk lélekzésére figyelve egy 

gyönyörű hajadon ül, előre hajoltan s részvékeny arczczal. 
Látszik, hogy azon pillanatok, melyeknek tanui nem vol- 
tunk, rendkívül hatottak kedélyére, s hogy megindulása, 
melynek nyomai arczvonalain még rezgenek, a testi fáj- 
dalom martaléka iránti szánalomnál is mélyebb forrásból 
ered. Talán a beteg, kit ápolni jött, szive sebét tárta föl, 
mert visszautasítani akará a gondot és gyöngeséget, mely 
neki úgy sem hozhatna enyhülést. Vagy talán a lány maga 
önkényt észrevette, miként a kórágyban fekvő minden 
testi szenvedései egy a vigasz által illetetlen, az időtől 
csillapulást nem váró erkölcsi fájdalomnak, egy reményét 
és hitét vesztett életnek szomorú -következményei. 

A cbeteg asszonyv lélekzése most halkká lőn, s el- 
akad. 

Viaszk-arczán mintha megszünt volna a vérkeringés 

A téli nap pedig a függöny fölött sugárt hint a szobába, 
s az ablakkarikákon áttört csillám épen az ágyvánkosra 
 szállván le, a nő sápadt és merev vonalait oly élesen 
emelé ki, hogy a karszéken ülő leány hideg borzadást 
érzett tagjain átszökelni. Úgy tetszék, mintha halottal 
volna, mintha holttestet őrizne. 

Fölkelt, s a betegre félénk és aggódó tekintetet vetve, 
előbb drága szövetű nyakkendőjével, melyet a felső üveg- 
karikák elé vont, elzárta a fényt, mely oly kisértetien vilá- 
gított, s aztán az ágyhoz lépvén, a vánkosokon, hogy időt 
nyerjen, egyengete, igazíta valamit, mígnem végre ajkai- 
val érinté a halvány hideg homlokot, az elfonnyadt arczot, 
a mélyen fekvő s félig nyilt szemeket, keresve szikráit a 
melegnek, az életnek. cCsak dermedten alszik, vagy el- 
ájulv, sóhajtá, de még sem bizva tapasztalataiban, még 
sem adva teljes hitelt reményeinek, a beteg lélekzetét 
leste, előrehajolva, ráborulva, ajkát ajkain tartva, s oly 
megható részvéttel, mintha a legszorosabb vérkötelékek 
csatolnák a szerencsétlenhez. 

— Ah! ő él! — rebegé égre emelt szemekkel Deborab, 
a dúsgazdag Pécsi Simon egyetlen gyermeke. 

A cbeteg asszonyv megmozdult; de zsibbadt testével 
az erőtlen öntudat, a halkan pislogó élet, az álmaiból 
kibontakozni lomha lélek siker nélkül küzdvén, megint 
a tetszhalálhoz hasonló állapotba sülyedt, csak annyi 
különbséggel, hogy most már időközönkint görcsös rán- 
gás lobbant át arczizmain, bár alig észrevehetően, s 
homlokát a tavaszi vékony ködpáránál finomabb, alig 
tapintható, majdnem láthatatlan veríték boritá. 

— Istennek hála! kedvezőbb fordulat mutatkozik, a 
mai napot megnyerte, Azonban holnap . . . ah! ki tudja, 
hogy holnap? ...5 ha örökre behunyva maradnának 
szemei, ugyan mit vesztene? Szegény néném, én imád- 
kozom halálodért. Legyen gyors kimulásod. Ne ébredj, 
ne ébredj föl most, és aludjál mindig, de csendesen, ér- 
zés és mozdulat nélkül. 

Deborah összefogta" kezét s buzgón, egész bensőség- 
gel imádkozott. 

A mint pedig ismét a támlára ereszté karjait, fölindu- 
lása lecsillapult, s csak egy könny rezgett még szemé- 
ben, melyet hirtelen letörölt, és elővevé a hurkoló-tűket, 
szorgalmasan hozzálátott a csinos női munkához, melyet 
majdnem bevégezve hozott magával, hogy a cbeteg asz- 
szonynálv emlékül hagyhassa. 

A foglalkozás oly jól illett hozzá, mint a szoborszerű 
nyugalom, vagy az élénk részvét, a kaczér mosoly és 
hideg büszkeség. 

Ismerősei csupán szépsége felől voltak egyező véle- 
ményben. ; 

Karcsu s eléggé magas termete az idomok és kecs tel- 
jes összhangzásával birt. 

Bájosabb mozdulatokat s tökéletesebb formákat kép- 
zelni sem lehetett volna. 

Egész lényén a kifejlett kor bevégzettsége, és a serdü- 
let frissesége volt csodálatos. varázszsal összeolvasztva. 

Deborah már huszonkét éven túl van; de magával ho- 
zott mindent, mi a világba lépésekor igéző vala rajta, 8 

megszerzé az érett szépségből azt, mi csak sajátságos, 
mi csak hódítani és ámulatba ringatni tud. ; 

Modorában tetszelgést vettek némelyek észre, mások 
kedélyt és gyermeteg ártatlanságot. 

Sötétkék szeme világossárga hajfürteivel és rendkívül 
finom, fehér, lágy, átlátszó, de egészséges, és az érzések 
játékait, a vér mozzanatait, a szeszély álmait, az akarat 
erélyét s az átengedés szendeségét hűn visszatükröző bőr- 
szinével, sokkal erősebb fegyvereket adtak Deborah ren- 
delkezése alá, mintsem azon vádat kikerűlhette volna, 
hogy hatalmával olykor visszaél, s mintsem a visszaélés 
gyanujától is, még többen, mint a hányan megbotrán- 
koztak, föl ne oldoznák. 

Ha egyik kétkedett mély érzéseiben, a másik csak ön- 
uralkodást fedezett föl nyugalmában s mindenik bámulta 
vagy hibáinak kellemeit, vagy szilárdabb tulajdonainak 
könnyü és igézetes formák közé rejtését. 

Deborah vonásai szabályosak voltak, a nélkül, hogy 
megszűnnének jellemzők lenni. 

Arczélének az az egy kissé meghajlott orr keleties ki- 
fejezést adott. 

A szokottnál valamivel nyiltabb homlokán ész és büsz- 
keség székelt; de egész tekintete a kedves mosolylyal, 
mely ajkain gyakran játszott, s a behatásokat hamar át- 
vevő idegeivel együtt, inkább a kedély és szelidség esz- 
ményképét tünteti szemünk elébe. 

Felindulásban sokan látták már őt, de a mély és tar- 
tós érzést azért kétlék benne, mert ez a szerelemben szo- 
kott leginkább nyilvánulni, és a huszonkét éves Deborah 
még eddig senkivel sem akarta sorsát összekötni. 

Elemért, Kassai unokaöcscsét, tartotta a világ a szép 
leány választottjának. 

De az apa nem győzheté le a fukar és cselszövő itélő- 
mester iránti ellenszenvét, s a már bizonyosnak hitt vi- 
szony szétbomlott. 

Elemér szerencsétlen volt; "Deborah komoly arczán 

nyomai látszottak a szenvedésnek, melynek ködfátyolán 
át szépsége még igézőbben sugárzott. 

Később Balázsfalváról, hol akkor Pécsi lakott, eltávozott 
Deborah, s három év mulva látták őt először Fehérvárott. 

Mit érez most? Visszaemlékezésekben vagy új benyo- 
mások tündérvarázsa közt él, ezt ki tudná még ; de hány 
ne vágynék, az első percz óta, midőnt megjelent, kém- 
leni és megtudni? I 

Deborah, mint mondám, a karszékbe űlve női munkához 
fogott, s oly iparkodással, oly figyelemmel, hogy a mikor 
szemeit a rámáról fölvette, már a cbeteg asszonyv ébren 
volt, s lankadt, kjmerűült tekintetét rája függesztve tartá. 

A lány vidám biztató mosolylyal közelített hozzá. 

Az asszony lassan, erőlködve emelte föl kezét, hogy a 
meghajlottnak, ki ajkával homlokát érinté, fejére tegye ; 
de az áldás, mely a beteg gondolatában élt, nem talált 
kellő szavakra. 

Ő úgy elszokott az áldástól. 

Az átkot jól ismeré ! 


üLE 


Deborah fehér, finom selyemlágy kezével a száraz, 
elfonnyadt és vértelen arczot, a cbeteg asszony? viaszk- 
sárga arczát simogatta. 

— Hogy pihentél, kedves néném, jó néném? úgy tet- 
szik, hogy most enyhébb álmod volt, mint régen. 

— Csak a ketreczet láttam, Deborah! s a ketreczben 
senkit sem; talán más számára tisztogatják ki a sártól 
és szeméttől, ajtója nyitva volt, a csontok még benne. 

A cbeteg asszonyv suttogva szólt, Deborah átborzadt. 

— A csontok ott voltak, úgy a mint előbb az ebek rág- 
ták le azokról a húst, s a maradékot ő . . . Mind ott vol- 

tak . . . egy, kettő, három, négy . . . mind ott. De ő nem 
vala jelen, nem jött ki sirjából ; másé lett Fogaras piaczán 
a tyúkkosár, a ronda ketrecz. Rendre járja a világ. Nem 
engem fognak többé gúnyolni. Mást, mást ! S hogy élhetek 
a gúnykaczaj hangjai nélkül! Átkaimból szivott testem 
mindennapi táplálékot, és mi tartja már ébren szívemben 
a vérdobogást, ha nem a düh, a szégyen, a megvettetés 
érzése és a megvetés azok iránt, kik csúfot űztek szenve- 
désemből? Hogy élek csak egy hétig is bősz álmaim nél- 
kül? Mi marad akkor velem? . . . Szegény beteg asszony ! 

Deborah mély csodálkozással tekintett a beteg nőre, ki 
azért látszott vigasztalhatatlannak, hogy szendergése a 
szokottnál enyhébb volt. Mekkora örvénye nyilt föl előtte 
a szívnek, s benne az önkínzás minő rémalakjait szemlél- 
heté. 

A cbeteg asszony) fuldokolva, s égett szemhéjai közül 
serkedő könnyekkel folytatá: — Deboran! vajon mit jelent, 
hogy most álmomban erőtlenül feküdtem a fogarasi pia- 
czon, és mégis senki sem tapodott sarkával köntösömre, 
senki sem vert arczomra sárt, senki sem suhogtatott tes- 
tem fölött ostort? Más iránt fog-e a világ kegyetlen lenni, 
mint a tigris, s undorító, mint a hiéna, mely a halottakat 
kaparja ki a vermekből, hogy szája rothadással teljék meg? 


Deborah összeborzadt. Finom idegeit lázasan kezdték . 


izgatni e bősz szavak. Oh! néném! rimánkodott, adjon 
hálát az Istennek, hogy annyi kínteljes év után, volt egy 
órája, melyben csendesen pihenhetett. Vegye, kérem ezt 
a gyógyulás jelének. Hígyen, reméljen, feledjen. 

— Ha, ha, ha! feledjek, Deborah! Izzó vassal égessék 
agyvelőmet az utolsó reszketésig, ha feledi kötelességét : 
az emlékezést. Mit nem tettek velem a vadállatok, melyek- 
nek neve ember ? Nem kiáltották-e dühösen, nevetve, fogu- 
kat vicsorgatva, mosolyogva ; nem sugdosták-e álnok szá- 
nakozással és képmutató könnyekkel, hogy ime ! ez az öz- 
vegy az, kinek férjét a kutyákkal együtt tartották a börtön- 


ben zabkenyéren és moslékon, kinek férjéről letépte a ruhát 

Baling János, hogy a fal penészes nedve 8 a padlazat pora 
testéhez ragadjon, kinek férjét naponként dorongokkal ver- 
ték és karókkal szurdalták, míg ajkai tajtékot túrtak ; kinek 
férjét ketreczben vivék a bitófa elé, hogy bevárják, míg a 
koldusok, kóborlók 8 minden söpredék, melyet népnek 
hívnak, megunják szidni, átkozni, pökni, s hogy csak az- 
után üssék el nyakát, tompa bárddal s bevégezhetlen kí- 
nok közt? . . . Ha, ha, ha! ne emlékezzem-e az iszonyú 
gúnykaczajra, az állati ordításra, mely Fogaras piaczán 
ezer torokból hangzott, s megölte bennem a vallást, észt, 
érzést és a test erejét? Inkább tíz körmeimmel ásnám ki 
keblemből szívemet, mintsem egy másodperczig tudja fe- 
ledni a multat... S miért nem jött vissza álmomban a 
mult? Deborah! miért nem éltem újra át a félhalál álla- 
potában azt a keserűt, azt a kétségbeejtőt, mit az élet 
nyujtott, s a mit az ébrenlét mindig hűn vezet szemem 
elé ? Nincs-e e csodának jelentősége? Deborah! Nem tu- 
dod-e az álmokat hüvelyezni? Miért van, hogy ma csak 
láthatatlan ajkak sugdosták a légben: Ez a nő, ez a nő 
az, kinek férje. ..! 8 nem birták tovább mondani a tör- 
téneteket. 

— Kedves néném, zokogta Deborah, önt oly mély áju- 
lás lepte meg, hogy eszmélete egészen kialvék, s képzelő- 
dése nem kínozhatta az iszonyú emlékek felujításával. 

A cbeteg asszony kétkedőn rázta a fejét. — Nem, nem, 
szólt kisérteti hangon. A világban valami nagynak kell 
történni, hogy a természet így kibillenhessen sarkaiból, s 
hogy velem fölhagyhassanak a szenvedések, mint elhasz- 
nált anyaggal. Deborab, oly fiatal voltam, mint te most, 
oly ünnepelt és majdnem oly szép. Nézz arczomra ! 

Deborah ijedten tekintett a fonnyadt, kiszáradt arczra. 

— Lásd! mivé lettem, az iszonyú történet után, sugá 
rémes hangon a beteg asszony. 

Deborah szíve összeszorult, maga sem tudta, miért? 

— Egyedül te nem átalsz a megvetetthez jönni, bár tit- 
kon. S ha sejtené az én bátyám, a te atyád, Pécsi Simon ! 


B. Kemény Zs. VII. 5 

— Nem neheztelne ezért rám. Az én atyám nemes 
szívü férfiu, erősíté könnyekkel Deborah. 

— Nem volt soha nálam. 

— Mert minden ismeri, mentegetődzék Deborah, s föl- 
fedezték volna nevedet a kiváncsiak, kik az ő nyomát 
kisérik. 

— Igaz, igaz. De hátha téged is meglátnak ? 

— Mindenki a templom és fejedelmi palota elé eső-. 
dült, közel van kocsim, és sűrű fátyol véd. 

— Igaz, igaz. De hát az éj nem sűrűbb fátyol-e, me- 
lyen, ha a csillagok alszanak, a szem nem hathat át? 

Deborah mélyen érzé a vádat, mely e kimélő szavak- 
ban atyjára vonatkozott. 

— Átok van a megbélyegzetten és családján, pedig a 
megbélyegzett néha ártatlan, sóhajtá a cbeteg asszony). 

Deborah leverten állott a nyoszolya előtt. 

— Férjem nem volt gyilkos, de elitélték. Régi törté- 
net s mindíg új ! 

A beteg kimerülten hajtá vissza fejét a vánkosra, s mint 
a kioltott gyertya, oly hamar hunytak el szemei. S csak 
nehéz, azonban mindig csillapuló lélekzete tanusítá, hogy 
egy pár perczig még talán ébren van. 

Deboráht babonás félelem lepte meg, aggódva tekintett 
körül a szobában, nem hagyhatá magára nénjét, 8 a sza- 
kácsnő még nem tért vissza. Ah! pedig ő most haza, atyjá- 
hoz vágyott, szorongón, igen nyugtalanul. Zavaros érzé- 
sek zsibongtak keblében. Az idő is késő, már dél van, sűrű 
lépések hangzottak az utczán, az egész világ talpon volt, 
s oly rejtélyes, oly titkon gyötrő, oly megfoghatatlan ha- 
tást gyakoroltak rá a cbeteg asszony bősz eszméi. 

Mintha égne lába alatt a föld, nem maradhatott, atyjá- 
hoz vágyék, . . . s ah! a szakácsnő még késik! 

Ekkor oszlott szét a tömeg, mely a vallás szabadságát 
és a szombatosok vesztét a piaczon megéljenezte. 

A Pécsi Simon ellen felgerjedt népből épen a söpredék 
lakott azon a tájékon, hol most a város fekszik. 

A békétlenek leghevesebbjeinek tehát a sbeteg asszony, 
ablaka előtt kellett elhaladniok, hogy a Szent Mihály- 
kapun át haza érjenek. 

A zajból csakhamar riadó hangok törtek ki, s Deborah 
atyja nevét hallá szidalmak közt említtetni. 

— Irtsuk ki a szombatosokat, veszszen Pécsi Simon! ezt 
ismételte egy erősebb, s a többiek fölött uralkodó torok, és 
a törpe épűlet ablakainál helyeslő kiáltások emelkedtek. — 

A cbeteg asszonyv, kinek még nem eléggé mély álma 
a külső morajtól látszott titkos táplálékot nyerni, rívó 
és szaggatott nyöszörrel szólt: — Hah! mint zúgnak, 
bongnak Fogaras piaczán! Kiszabadult a pokol, . . . itt 
van, itt, . ... s látod-e a vicsorgó fogakat, a dühtől lihegő 
melleket, s a kárörvendő ezer szemet, mely babonáz, 8 
megköti lépéseinket? ... Hah! a ketrecz! a ketrecz! s 
mellette a szelid bakó, ki csak öl, ... ah! a bakó legsze- 
lidebb embere a világnak; övé egyedül a mennyország, 
a többinek nincs joga hozzá, . . . szent bakó, jó bakó kér- 
lek, ki van a ketreczben. 

A cbeteg asszonyv alvó szemeiből könnyek serkedtek, 
s künn az utczán megint a Pécsi nevét említé a haza- 
vonuló csoport. ; 

— Ártatlan, bakó, kegyes bakó! férjem kuporog-e ott a 
ketreczben, reszketve a hideg miatt? Szegénynek nincs öl- 
tözete; levonták róla mostoha testvéreid, szelid bakó! ... 
De miért van neki fehér haja? A férjemé fekete volt. 
Deborah! Deborah! atyádnak milyen fürtjei vannak? 
Rég nem láttam ; akkor csak szürke vala. 5 most? 

Deborah nyárfalevélként reszkető kezekkel érinté a 
cbeteg asszonyt) , hogy iszonyú álmából fölébreszsze; ah! 

de ujjai, mint hangszeren, tánczoltak a fekvő vállain, a, 
nélkül, hogy megmozdíthatnák. 

Künn pedig ismét Pécsit említik. 

A cbeteg asszonyv nyöszörgé: — Deborah, nézz a 
ketreczbe! Nem apád ül-e benn? Biz Isten! ő az. Sze- 
gény leány! Ah! tagadd meg, ne ismerj reá, fuss, fuss 
hamar, hogy észre ne vegyenek, különben gúnykaczajjal 
fogadnak ! Deborah, Deborah fuss! 

A kettős hatástól, mely az utczáról és a nyoszolyából 
rokanta meg furiaként, az ijedt leány egészen elvesztve 
a magánuralkodást, a szobából kinyargalt, a folyosótól a 
kapu-ajtónak rohant, s föltárván azt, egy ugrással a szűk 
utcza közepén termett. 

A hideg szél, mely arczára sivított s rögtön átjárta 
egész testét, fölébreszté mámoros félelméből, s világo- 
sabb eszméletre hozta, 8 csak most vevé észre, hogy pré- 
mes palástját, fátyolát, nyakkendőjét, mind ott hagyta, 
s hogy védelmetlenül van a sivár téli időnek s a durva 
tömeg szemeinek kitéve. 

Visszafordult, határozatlanul és küzdve, az ajtó felé. 

— Ni! ez a ca beteg asszonyhoz? megy — kiáltá körüle 
SÖLNKi; 

— Nem, onnan jő — válaszolá más a bejárat küszöbénél. 

Deborah most, hogy a kiváncsiaktól menekedjék, a nem 
messze fekvő Mikó-házhoz akart menni, hol kocsija várt 
rá, S néhány lépést tett előre, de vele szemben alig húsz 
ölről, égy közelgő csoport kiáltá: Vesszen Pécsi Simon ! 

A leány lábai a fagyhoz gyökereztek, nem tudott meg- 
mozdulni. 

Panna asszony, ki a kiabáló csoport élén jött, midőn 
Deborah mellé ért, kiséretéhez visszafordulva mondá : 

— Mégis vannak, kik a beteg nőt ismerik, ez a kis- 
asszony az ő házából lépett ki. 

Dára néni, ki szintén Pannához csatlakozott, szemtelen 
tekintettel mérte végig Deboraht, s a többi társaihoz for- 
dult arczczal s Deborah felé nyujtott kézzel mondá : — 

Ez a szombatos leánya, ez a fiatal boszorka, ki mindent 
megigéz, s kit ők a babona nyelvén Sáron rózsájának 
neveznek. Szép virág, gyönyörű mákvirág, a Pécsi Simon 
kertjéből. 

— Csak talán nem ő nagysága kisasszonya? — kérdi 
egy kőmives, ki a szombatosok elleni kurjongatás közt 
sem vesztette el egészen eszét. 

— De biz" ő az — rikácsolá Sára néni. 

— Úgy, ereszszétek szabadon. Nem illik körüle cso- 
portozni, mintha pórleány volna — szólt a kőmives. 

— Nagy úr leánya, hm! igaz; de a nagy úr nyakához 
Kassai ő nagysága hóhért fog állítani, akármint erősíti az 
iskolamester, hogy Pécsi a kuruzsló könyvből olvasva, 
segítségül tudja az ördögöket hívni. -— E megjegyzéssel 
Panna csipőjére támasztva karjait, Deborához közelebb 
lépett. 

Az iskolamester pedig, mihelyt saját kis személyére 
hivatkozás történt, tüstént megragadta az alkalmat, még 
inkább magára vonni a nép figyelmét. — Pécsi uram, szólt 
kegyes hangon, nagy vagyonú ember és főúr, s e két erő 
segítségével, noha szombatos, még a törvény körme közül 
is kimenekülhet. Ezzel semmi ujságot nem beszéltem 
kendteknek. Ezt Panna asszony és Sára néni is tudják. 
De most már valami olyat mondok, mitől hajuk szála úgy 
fölborzad, mint a tüskedisznó tövise. Tudják-e . . . ? 

— Mit? mondja hamar, mit? — közbeszólt Panna. 

— Angyalom! ha csodálkozásukban nagyon kitátnák 
szájokat, a kisasszonynak csak hült nyomát fogják találni. 

Deborah e figyelmeztetéskor valóban kezdett már a 
gyülevész nép közül kibontakozni ; de most ismét körül- 
vették. 

— Szóljon hát iskolamester uram hamar! rukkoljon 
ki azzal a titokkal, melyet Panna húgom sem hallott 
soha ! Furcsa titok lehet az ilyen! Minek hordja oly hosz- 
szasan a begyében! Csak ne köntörfalazzon soká — nó- 
gatózott Sára néne. 

— Tehát tudják-e kendtek, hogy honnan jött az utczára 
a szombatos leánya ? 

— A cbeteg asszony házából, — kiálták többen. 

— Hm! folytatá az iskolamester, de vajon ki az a cbe- 
teg asszony)? 

— Nincs annak, szívem! más neve — válaszolá Sára 
néne. 

— Hm! de míg beteg nem volt, akkor is csak hívták 
valaminek — hánytorgatá az iskolamester. 

— Mielőtt kitalálnók régi nevét, könnyen átfázhatnék 
a kisasszony; jobb lesz hát hazabocsátani. Hisz! azzal 
talán nem vétkezett, hogy egy beteg nőt meglátogatott — 
mondá a kömives. 

— Attól függ, emberem! hogy kicsoda a beteg asszony — 
válaszolá lenézőleg az iskolamester. 

— No! kicsoda hát? — kérdezé nyugtalanul Panna asz- 
szony. 

— Biz azt, angyalom! magam is szeretném tudni — 
szólt az iskolamester. Többen hahotázva nevettek. 

— Ej, az ebszültét! ha kend semmit sem tud, mit hány- 
kódik ? mit ültet föl minket? s miért beszél oly garral, 
mintha kanállal enné a titkokat, melyekből más ajándék- 
ban sem kap egy harapásnyit? — agyarkodék Panna. 

— Én ne tudnék semmit? szólt nehezteléssel az iskola- 
mester. Hát mondtam-e, hogy a cbeteg asszony? felől egy 
titkot sem hallottam? hát eltagadtam volna, vagy elta- 
gadjam most, a mit a tisztelendő úr, ki tegnap este a 
cbeteg asszonynálv volt, mindjárt vacsora után a felesé- 
gének beszélt? 

— S mit beszélt? — tudakolták egyszerre többen. 

— Hogy a cbeteg asszony, azt szokta álmodni, miként 
férjét a fogarasi piaczon ketreczbe zárva őrzik, s a nép- 
nek mutogatják szintúgy, mint a talián medvéjét. . . talán 
pénzért; de ezt a tisztelendő úr nem mondta tisztán, ha- 
nem csak, hogy mutogatják. Már most tehát csupán az a 
kérdés, vajon igaz álom-e a beteg asszonyé, vagy pedig 

csalárd álom, melynek semmi alapja? Mert ha valami 
nagy úrral így bántak Fogarason, akkor az a nagy úr a 
cbeteg asszonyv férje. 

— Hát a szivemadta ! még hírből sem hallá, hogy Géczi 
András uramon történt mindez? Meglátszik, hogy kivül- 
ről származott be hozzánk! szólt egész lenézéssel a vén 
Hára. 

A Géczy András neve végig hangzék az utczán, többek- 
nél kiváncsiságot, némelyeknél pedig undort költve fel. 

— 8 mily bűnt követett el Géczy András uram? — 
kérdé az iskolamester. 

— Hát meggyilkolta, másokkal együtt, Báthory Gábor 
fejedelmet, s ezen istentelenségéről maga küldött a me- 
gyesi országgyűléshez dicsekvő iratot, melyet a rendek, 
az ő gyalázatjának örök emlékére szóról-szóra törvény- 
czikkbe igtattak, hogy a maradék soha el ne feledje Géczy 
András nevét. 

E fölvilágosítást Sára asszonynyal egyszerre legalább 
tizen kiabálták az iskolamester fülébe. 

A zaj alatt a szelídebb nézetű kőmives sem nyugvék. — 
Mind igaz, a mit kendtek mondanak — szólt teli torok- 
ból — magam is jelen voltam a hatalmas és gazdag úr 
kivégeztetésén. Még 1613-ban történt. Akkor csak mes- 
terinas valék ; huszonötödik éve már. Géczy András csak- 
ugyan dicsekedett, hogy a fejedelem megölésében Nadá- 
nyinak segélyére lett volna ; de a kik őt ismerték, esküvel 
is állíták, miként csupán hiuságból fogta magára. 

— Ha! ha! ha! . . . — röhögték köröskörül. 

— A dolog, barátim, inkább sajnálkozást, mint kaczajt 
érdemel — dorgálá ismerőseit a kőmives. 

— De nem ettünk ám bolond gombát, hogy elhigyjük 
a kend meséjét — nyerte válaszúl. 

— Okosabbak is hiszik azt kendteknél. Géczy igen fé- 
lénk úr volt. Nem merte volna senkinek egy hajszálát is 
kitépni; de minden módon óhajta nevezetessé válni, 8 
remélé, hogy az országgyűlés és az új fejedelem meg fog- 

ják dicsérni. Senki sem ment oly nagy tollasan és aranyos 
ruhában Megyesre. Lovának takarója is bársony vala. 


Sokan éljenezték, csak felesége sírt a város kapitányá- 


nál, kinek épen tornáczát meszeltem, s kinél a szép és 
kegyes asszonyság épen szállást tartott. 

A hahota ismét megújult, bár gyérebben. 

— Így tehát, — szólt az iskolamester, á —- sbeteg asz- 
szony) férje a gyilkos, a ketreczbe zárt és kutyákkal evő 
Géczy András, s ő senki sem más, mint özvegy Géczy 
Andrásné. 

— Igen, özvegy Géczy Andrásné asszony — ismétlé 
Panna. 

— Én ennél már többet is tudok — rikácsolá büszkén 
Sára néni. 

— Mit, anyácskám, ugyan olv kérdi az iskolamester. 

— Hát hogy az özvegy a szombatos Pécsi Simon testvére. 

— Az istentelen ! — sopánkodék Panna. 

— § tőle jött ez a leányzó ! — szólt a mester, ujjával 
Deborahra mutatva. 

— A szombatos leánya ! 

— Sáron rózsája, ha! ha! ha! 

— Bizonyosan boszorkányságot űztek együtt — jegyezte 
meg Panna asszony. 

— Vagy a fejedelem megölésén tanakodtak -— említé 
Sára néne. 

— Ugyan, legyen eszök — csitított a kömives. Hisz ! 
részeg fővel sem kellene képzelni, hogy egy nyomorék nő 
és egy finom gyönge kisasszony kardot forgat és gyilko- 
lásra jár. 

— Hát méreggel nem lehet-e ölni? patvarkodott Sára 
néni. 

— Gondolja meg, mit beszél kend ! — fenyegetődzék a 
kőmives. 

— Mit gondoljak meg? A szombatosoknak sem hitök, 
sem becsületök. A szombatosok zsidó-pogányok. Nem 
imádkoznak vasárnap, mert akkor keverik a mérget. 

— És Sáron rózsája is szombatos, s a cbeteg asszony, 
is az! — szólt Panna. 

— Az egyik Pécsi Simon uram testvére, a másik leánya — 
okoskodott az iskolamester. 

— § miért legyen jobb Pécsi Simon, mint Géczy 
András ? — süté ki Sára néne. 

— Holott Géczy még: szombatos sem volt — mondá 
Panna. 

— Igaz, 8 ennélfogva talán sokkal rosszabb ember is 
lehet Pécsi Simon — kiabálák szanaszét. 

— 6 leghelyesebb oly módon irtani ki a szombatoso- 
kat, mint Géczy Andrást — rikácsolta Sára néne. 

"— Helyes! — hangzék elég nagy zajjal. 

Deborah mély megvetéssel tekintett a vak üldözőkre, 
kik őt körülfogva tarták; tagjai a hideg miatt reszkettek, 
de lelke sivár és elszánt lett. Nem kért, nem panaszolt 
volna, ha Sára és a többi furiák körmeikkel izekre szag- 
gatnák is. 

Az utczai kiabálás pedig szavanként behallatszott a 
törpe ablakú házba, hol a cbeteg asszony fekvék. 

A kórágy rémítő képeit legyőzte az utcza, vad jelene- 
teivel. 

Géczy Andrásné, kit már nevén szólíthatunk, előbb a 
nép zajgásait követé álmaiban, s a törpe ház ablakain 
behangzó gúnyszavak és ingerkedések szerint alkotott 
bősz történeteket Pécsi Simonról, kit a fogarasi piaczon 
képzelt ugyanazon ketreczbe zárva, melyben férje szenve- 
dett s hasonló kínok közt. De midőn az iskolamester a 
cbeteg asszonyt, annyiszor említé, s végre Géczy András 
neve és Deborahé is a rivalgásból élesen tört ki, az özvegy 
szemei fölpattantak, hogy azt, a mi egy borzasztó nap óta 
oly mérhetetlen fájdalom, akkora öngyötrés, kédélykór és 

őrültség anyagja volt, most ne csak az álom, hanem a 
zord élet is megujítsa. 

A cbeteg asszony merően nézett a függönyre, mely 
nyoszolyájától átellenben fedte Deborah kendőjével együtt 
az ablakot s félhomályban tartá a szobát. 

— Géczy András, Pécsi Simon, — hangzott kivülről, 
s mindaz, a mit az álom démonai hangoztattak a mult 
perczben, szintén, kaján és fertelmes módon. 

A cbeteg asszonyv vázujjaival tapintgatá szemhéjait, 
hogy csakugyan nyitva vannak-e? 

Künn folyt a rakonczátlan zaj és gúny. 

A cbeteg asszony, felült ágyában, arczát az ablakhoz 
fordítá s kezét a vánkosra tevén, néha visszakacsintó 
tekintettel nézte, mérte a távolságot, mely feje és a párna 
közt van. 

Géczy András és a szombatosok káromlása rohant, mint 
a gátat tört ár, az utczáról a szobába, 

A cbeteg asszony) az ágy előtti szőnyegre ereszté lábait s 
fölegyenesedvén egyenként számlálta a butorokat ; úgy lát- 
szik, tanukra volt szüksége, kik vallják be, hogy ébren van. 

Végre Deborah fátyolára esett tekintete, megrázkódott, 
8 ingatag léptekkel kezd ahhoz közelíteni, ujjaival akar- 
ván bizonyságot szerezni, vajjon szőtt kelme-e, a mit lát, 
vagy csak anyagtalan álomrajz ? 

— Sáron rózsája! Deborah! a szombatos leány! — 
kiálták gúnyosan künn. 

A cbeteg asszonyx delejes vagy őrült erélylyel hagyja 
oda a szobát, a folyosón van, megnyitja a kapuajtót, melyet 
annyi év óta nem érintett keze, a mely eddig a koporsó 
fedeléhez hasonló hűséggel zárta el tőle a világot. 

Lábán nem volt papucs, köntöse a kórágyban viselt 
tiszta könnyű pongyola. 

Az ajtókövön állott meg . . . egy nappali kisértet, egy 
csodás látomány, melyet hiszünk és eltagadunk, mely test 
és puszta kép, halott és élő, agyunk játéka és a valóság 
maga. 

Minden szem feléje fordult. 

— Néném! — sikoltá Deborah. 
" A cbeteg asszonyv körülnézett. 

—- Ha-ha-ha! Mind itt vagytok Fogarasról. Hadd át- 
kozzalak meg. 

A abeteg asszonyi fölemelte jobbját, kinyitá száját. 
Keresé az átokra a szavakat, melyeket ember még soha 
nem mondott el; ajkai mozogtak. 

— Irgalmas Istenem! e hang sivít a légben. A fölemelt 
kéz erőtlenül lehanyatlott. 

Egy mély lélekzés. 

A cbeteg asszony az ajtó kövéről halottan esett az 
utczára. 

Deborah a holttesthez rohant, de az iskolamester, kire 
egyedül nem volt behatással a jelenet, feltartóztatá. 

— A szombatos kisasszony el akar szökni, úgy-e? — 
kérdezte mosolyogva, kezét a leány vállára tevén; de 
arczának vidor kifejezését villámgyorsan váltá fel ijedtség 
és torz. ő 

Valaki a kis ember nyakcsigáját szorítá át, S a jövő 
perczben Deborah szabadon borulhatott szerencsétlen nén- 
jének tetemére, míg üldözője a földre sújtva iszonyú jaj- 
gatás közt erősíté, hogy keze-lába megbénult, hogy oldal- 
csontjai eltörtek, szeme kifoly, agyveleje veszélyes rázkó- 
dást kapott, hogy ő nemes ember, kin potentiát követtek 
el, s hogy egyházi személy, ki soha többé hivatala foly- 
tatására alkalmas nem lesz, s ennélfogva bizonyságra 
hívja fel a jelenlevőket, mert pört akar kezdeni még ma, 
s ha utolsó fillérét 18 a prókátoroknak lesz kénytelen adni, 
addig nem nyugszik, míg istentelen gyilkosát talion nem 
marasztatja, és míg annak fogat fogért, kezét kézért, lábát 
lábért, bordáját bordáért ki nem töreti ; önként értetvén, 
ezenkívül a fejváltság letétele, a gyógyítási költségek, 
azután minden szenvedett kár s elmaradt haszon meg- 
térítése. 

Az utczai csoportozat, mely bőszültségében részint iszo 

nyú kárörömmel, részint pedig hideg egykedvűséggel látta 
egy beteg nő szívrendítő halálát, s egy tündérszép leány 
könnyeit, most ingerültségre lobbant az iskolamesternek, 
kit betyár magaviseletéért semmi komoly baj nem ért, 
álnok jajveszéklésein. 

Panna asszony és Sára néni megoldották nyelvöket, s 
nem a legválogatottabb szavakkal kezdék halmozni a 
cbüszkev úrfit, ki egy cbelső emberts goromba bántal- 
makkal illetett, § nyomorékká tett oly ártatlan és jámbor 
életű férfit, ki az egész világgal békességben élt, és soha 
senkinek még csak hajaszálát sem görbítette meg. 

A nők nyelvharczai tüzelték azokat, kik szokva voltak 
a korcsmai táborozásokhoz. ; 

Néhányan már hegykén közelítettek is az iskolamester 
megtámadójához ; de ennek rövid szabású s hímes pa- 
lástján észrevevék a ajegyetv, mely a cnemesi társaság? 
zászlója alá tartozását mutatá. Etény fölhevülésöket ha- 
talmasan. csillapítá. 

Most már, hogy a fejleményeket jobban érthessük, ré- 
gibb dolgokra kell visszatérnünk. 

Olvasóim még emlékezni fognak Báthory Zsófia, a szép 
herczegasszony és fejedelmi mátka omló könnyeire. Sze- 
gény, mennyit sírt és haragudott, hogy egy ifju, kit ő a 
cjó Elemérnekv szokott nevezni, a párbajban sebet kapott. 

Miután a sápadt, de leirhatatlan kellemű gyermek ében- 
sötét fürteit az egyik palotahölgy rendbe hozta, s a másik 
Csulai vallásos elmélkedéseinek felét mulattatás végett 
fölolvasta volna, az öltözés többi része is, Petneháziné 
utasítása szerint, hasonló élvezet közt telt el. 

Zsófi százszor kapott kedvet ujjával összezilálni haját, 
mely körűl fodrásznője remekelt, százszor érzett alig fé- 
kezhető vágyat ruhája csipkézetéről, a kendőzés alatt, nagy 

darabokat szaggatni le, és még többször föltette magában, 
miként férjétől az eskü napján követelni fogja, hogy tisz- 
telendő Csulai uramat legalább két évre küldje gályát 
vonni, s oly tengerpartra, hol minden hegyfokon valamely 
szerzetes rendnek zárdája van, s hol a szünórákban a 
térítők az ő mulattatására folyvást vallásos értekezéseket 
olvashatnak. 

Zsófi nemcsak ragyogó ötletnek, de méltányos és kivi- 
hető kivánatnak is hivé Csulai gályarabságát. 

Nem könnyen birt e szép álomtól megválni. 

— Ezt fogom nászajándékul kapni, ez legyen a gömbös- 
tűpénz, melylyel a menyegző reggelén György meglep. 
Ah! de mikor lesz összekelésünk? Hónapok, talán évek 
telnek el addig, s Istenem! addig legalább ezerszer kell 
felöltöznöm, és ezerszer végighallgatnom a gonosz udvari 
káplánnak számomra írt oktatásait. Hogy állom ki e kín- 
zast? Azonban minden szabad perczemben erőért fogok a 
Boldogságos Szűzhöz könyörögni. Nem felejtem el sz. Er- 
zsébet és sz. Margit közbenjárását is imáimmal sürgetni, 
8 így napról-napra talán csak kigyőzöm béketűréssel. Oh, 
én szerencsétlen leány! De majd Csulai uramra kerül a 
sor. Jól mondja Anna, az én kedves nevelőnőm, hogy 
György akaratját, mihelyt hitvesévé leszek, tetszésem sze- 
rint hajthatom. Világos tehát, hogy Csulait az öltözés 
alatti oktatásokért, kölcsönben az én szerzeteseim fogják 
megleczkézni, nem is említve a gályát, melynek köteleit 
már vállain képzelem. 

Zsófi a palotahölgyek távozása után ily kitörésekkel 
enyhített kedélyizgatottságán. 

Képzelődése a szeszélyes anyagot, melyet a boszunak 
egy lenge mozzanata idézett elő, a legfurcsább ábrákká 
alakította. Csulai ezer különböző helyzet és arczfintorítás 
közt vonta a terhelt hajót. Csulai dúlt-fúlt mérgében, mi- 
. dőn a kapuczinusok imádkoztatták, a domokosrendűek a 
hittanból vizsgálák, a pálosok bűnoldó czédulákat osztat- 
tak ki vele, és a jezsuiták szorgalmasan gyóntatták. 

Zsófit a megtorlás eszméje egészen fölvidámítá. 

Nevetett a kínzója számára kijelölt csodálatos szenve- 
déseken, melyek, ha az életben megvalósultak volna, talán 
épen őt indítnák legelőbb könyörre és könnyekre. 

Jól esik szívének a visszafizetésről szőtt álom azon sok 
unalomért, melyet a káplán száraz oktatásai okoztak 8. 
azon lélekvádért, melybe a hitétől nem egészen önkéntes 
áttérése került. 

De csakhamar új színezetet nyert szeszélye. 

A karácson kezdé gyötreni. 

Eszébe vette, hogy menyegzőjének ideje a jövendő hát- 
terében, kék homály közt fekszik, míg a communióval élés 
az előszínen van, s nem tűr halasztást. Havak, sőt évek 
mulhatnak el Csulai megfenyítéseig, de csak néhány nap 
kell arra, hogy ő, a herczegkisasszony, egy udvari szolga 
hűségétől és hallgatagságától tegye földi szerencséjének 
nagy részét és a közbecsültetést függővé. 

Ez a káplántól a cjó Elemérrev vonta haragját. 

Fölfogadá, hogy soha sem fog a hálátlan ifjunak meg- 
bocsátani, ki a párbajért egy szent és titkos kötelezés tel- 
jesíthetését könnyelműen koczkáztatta, szilárdul elhatá- 
rozá, hogy őt többé színe elé sem engedi jönni; de míg 
hideg és könyörtelen akart lenni, az ég tudja miként, azon 
eltökéléshez jutott, hogy Elemér egészségi állapota felől 
naponként értesülést szerez magának. Terve nem volt 
ugyan nehéz feladatú, mert Elemér a nemes társaság, 
zászlója alá tartozván, a harmadik udvaronv lakott; 
azonban a herczegkisasszony kiváló helyzetében figyelmet 
és balmagyarázatokat támaszthatott. Ezt Anna, kit az 
öltöztető palotahölgyek távozása megint Zsófi szobájába 
csábított, eléggé is igyekezett értésül adni, de a növendék- 
leány vagy gyermeki ártatlanságból, vagy makacs szeszély- 
ből kijelentett szándéka mellett maradt, s Annát csókok- 
kal és könyekkel a közbenjáró szerepére kényszeríté. 

Ekkora megkülönböztetés bennünk is ébreszthet egy 
kis részvétet Elemér iránt. 

Szenteljünk tehát számára elbeszélésünkben annyi he- 
lyet, a mennyit tettei által maga szerzett. 

Elemér a fukar Kassai István óriási vagyonának örököse 
volt. Szerencséjét nem annak köszöné, mintha a nőtlen 
nagyúrhoz legközelebbi vérviszonyban állana, mert két 
rokon mellőzése kellett arra, hogy fogadott fiunak tekin- 
tessék. 

Föláldoztatott egy erszénykötő Kassai, miután mester- 
ségével, melyet Rima-Szombatban szép sikerrel űzött, az 
aristocratiát gyülőlő korlátnokot mégis igen gyakran em- 
lékeztette volna atyjának foglalatosságára. Szintén mel- 
lőztetett a felvergődött férfiu unokahuga, ki a borosjenői 
alkapitány neje volt, s kitünő tiszteltetésben élt, de asz- 
szonyi állat levén, neménél fogva az új család emelésé- 
hez nem járulhatott. 

Egyébiránt Elemér szerencséjének még eddiglen semmi 
gyakorlati értelme nem volt. 

Pécsi Simon, ki darab ideig Bethlen Gábor fejedelem 
kegyencze vala, eszközlé Elemérnek az apródok sorába 
fölvételét. Ebből aztán önként következett, hogy a csinos 
külsejű gyermek, mihelyt ifjuvá serdült, a cnemesi tár- 
saságy zászlója alá vétetett, s így jövendője megállapít- 
tatott. 

Daját erélyétől, műveltségétől és emelkedési becsvágyá- 
tól függött, akár polgári, akár pedig katonai pályán kitünő 
polczra lépni. 

De Elemér lovagias jellemmel, mély érzéssel, vitézség- 
gel és sok más szép tulajdonnal birt ; azonban becsvágya 
oly parányi minőségben vala, hogy az épen semmi emlí- 
tést sem érdemelt. 

Szerénysége ólomsúlyként gátlá a magasra törekvés 
pályaterén. Kortársai közül némelyek már hírre kaptak, . 
míg neki csak jó neve volt, míg őt csak azon vélemény 
emelé a sokaság fölé, hogy jellemének tükör-tisztaságát 
az irigység lehellete sem meri elhomályosítani. 

Kassai István nem is igen sietett Elemért rokonai közé 

még csak be i8 sorozni ; azonban egy körülmény annyira 
fölkölté a rokonszenvet benne, hogy rögtön örökösövé 
fogadta, s ha pénzével nem is, jó tanácsával kezdé gya- 
rapítani. 

Pécsi Simon tudniillik mindinkább megkedvelé Elemért. 

Nyilt és pazar fényűzéssel vezetett házában kevés ven- 
déget fogadott több szívességgel, mint e fiatal testőrtisztet. 

Pedig Pécsi, míg Bethlen Gábor korlátnoka volt, mel- 
lőztetésről épen nem panaszolhatott. A magas születésüek 
otthon és egymásközt eleget hánytorgatták ugyan, hogy 
ő tulajdonkép csak szűcsfiu, de eszének s jellemének be- 
folyása alól nem tudták magokat kivonni, sűrűn látogat- 
ták, bár valódi rokonszenvvel nem viseltettek iránta. Rang- 
vágyának és vallásos nézeteinek éles gáncsolói voltak; 
azonban tudományát és a közdolgokban jártasságát ta- 


gadni nem merték, s még azok is, kik a később helyébe . 


lépett Kassaira megvetéssel és boszankodással tekintettek, 
ha őket Pécsi sok foglalkozásai miatt nem fogadhatá el, 
fölkeresték az alkalmat, midőn vele résök nyilt találkoz- 
hatni. 
Pécsi bukása után sem szünt meg hamar ez ünnepel- 
tetés, s ha az öregebbek, kiknek tőle reméleni és félni 
nem volt többé okuk, barátságok tanusításában takaréko- 
sabbá is lettek, az ifjabb nemzedék, az apa gazdag és 
szép leányáért, észrevehetetlenné tette azt az űrt, mely 


az államférfiu dísztermeiben az elenyészett politikai befo- . 


lyás miatt különben mutatkozott volna. 

Deborah szépelgők csoportjától volt körülvéve, kik szíve 
vagy pénze, szerelme vagy csak keze megnyerésére sóvá- 
rogtak. 

A régi családok, melyeknek története a nemzet őshagyo- 
mányain átszövődve, a népmesék és hitregéknek is anya- 
gul szolgált, többnyire vonakodás nélkül fogadták volna 
magok közé Deboraht, az cúj nemes? leányát, kinek ősei 
a műhely, a papi szószék, s az iródeáki szobák homályá- 
ban oly hamar vesztek el a kisérő szem elől, mint a róna 


EGG tapáta] a, 
ét ő ö 


ke. 


ve 9 szazat a NBR Csen 
r z s 


81 


homokján a vándor könnyű lábnyoma, s kinek leghíresebb 
élő rokonai, kik Pécs és Szegszárd környékén laknak, 
többre nem vitték dolgaikat, minthogy remélhetőleg pre- 
dikácziós halottak lesznek. 

Deborah a társadalom felsőbb színéről is választhat 
vala magának férjet; de ő csak a vagyontalan és szintén 
homályos származású Elemér iránt érzett rokonszenvet. 

5 Pécsi nem látszott e viszonyt gátolni, sőt annyira 
ragaszkodott az ifjuhoz, és kivált midőn visszavonultabb 
életre határozta el magát, annyira nem tudott nélküle 
huszonnégy órát is tölteni, hogy némelyek e vonzalmat 
egészen mysticus okokra vezették vissza. j 

A XVII-ik század legtudósabb férfiai hittek a csillag- 
jóslatokban, s Pécsi még babonásabb volt kortársainál. 
Haragja és szeretete gyakran támadt megfejthetetlen mó- 
don, gyakran enyésztették el oly lendületek, melyekről 
maga sem tudott volna számolni. Az égi testek változó 
fénye, a bujdosóknak egymáshoz való helyzete, s azon 
ábrák, melyekkel az astrolog kapcsolatba hozta a halandók 
tetteit és végzetét, a nagytudományú Pécsi kedélyére bizo- 
nyosan emelőleg vagy elborítólag hatottak. Ő — mint min- 
den korban és minden műveltség mellett számosan — 
rabja lehetett az előérzetektől s elővéleményektől kezdve 
száz meg száz oly benyomásnak, melyek szívvilágunk fölött 
az értelem és szabad akarat leigázásával uralkodnak, s 
melyet mi, hogy még sötétebb titoklepel alá burkoljunk, 
a delejes erők működéséből igyekszünk megmagyarázni. 
Nem lehetetlen tehát, hogy Pécsinek Elemér iránti von- 
zalmát ábrándos sejtelmek fejtették ki, s hogy — mint a 
közhír mondja — ez akkor még kevesektől ismert ifjat 
azért vette védszárny alá, azért pártolta és emelé, mert 
egy csillagjóslat szerint általa fog az ő családjáról valami 
fenyegető vész, valami véletlen csapás elháríttatni. De ha 
megengedjük is, miként rejtélyes hatások szíták föl s ger- 
jeszték lobogásra Pécsi rokonszenvét, kétségtelenné ma- 
rad, hogy Elemért a legtermészetesebb okokból sokkal in- 

kább lehetett szeretni, mint a csillagjósok ajánlatára és 
bármi delejes folyam rokonszenri ereje miatt. 

Jól formált, daliás termetén az erély kellemmel páro- 
sult. 5 a nélkül, hogy a kalandorok igéző és beszínlő csáb 
hatalmával bírna, meg tudta nyerni, a ki vele tartósb 
érintkezésbe jött. Vonásai, melyek szoros értelemben sza- 
bályosak nem voltak, a harczfi vitézségével egybeolvadt 
szívnemesség, a bátorságra támaszkodó szelidség, a férfias 
óvatossággal mérsékelt nyiltság, és az önérzet magasabb 
nemét el nem fojtó szerénység legtisztább kinyomatát 
tükrözték vissza. 

S mennyi költészet volt kedélyében, csakhogy nem a, 
szavaké, hanem a tetteké ! 

Elemér, midőn ismertté lett, közkedvességben állott, 8 
Pécsi hajlamát inkább megmagyarázhatta volna a világ 
magának az ifjunak jelleméből, mint az égi jegyekből, 
melyekre rótta. 

Azonban akárhogy történt, annyi bizonyos, hogy De- 
horahnak atyja forróbban semmit sem óhajtott, mint őt 
leánya kezével megajándékozni. 

Szándéka, bár nem mondá, egész modorából elég vilá- 
gosan ragyogott ki. 

Ha Deboráht barátnői játsziságból Elemérrel boszanták 
8 az öreg megtudta, örvendett és nevetett; sőt néha a 
családkörben, midőn semmi félreértéstől nem volt oka, 
tartani, maga is faggattá az ifju nevéhez kötött finom czél- 
zatokkal, melyek egyébiránt soha oly gyöngédtelenek nem 
voltak, hogy egy elfátyolozott hajnalpirnál többet vonná- 
nak a szemérmes leány arczára. 

Az udvarlók még inkább kezdék reményeiket veszíteni 
az apa modora, mint Deborah hidegsége miatt. 

S a világ kétségtelennek hitte, hogy Pécsi a kedvelt 
Elemérrel fogja leányát eljegyezni, mihelyt ez tizenhetedik 
évét betölti. 

És még csak néhány hónap kellett a határidőig. 





ösze; 


Ekkor jutott eszébe Kassai István ő nagyságának, hogy 
Elemér neki közeli rokona. 

E tényt megelőzte már az erszénykötőnek, ki Rima- 
Szombatból a nagybácsihoz jött tisztelegni, goromba eltá- 

volítása, s bizonyos hidegség a borosjenői alkapitány neje 
. iránt, kia nábob unokahuga volt. Minden előjel tehát azt 
gyaníittatá, hogy Kassai már korábban készült emlékező- 
tehetségét úgy fölfrissíteni, hogy egy alkalmas pereczben a 
rokonság Elemérrel eszébe jusson. S minthogy az eljegy- 
zés után gyanusabb lett volna a vérszeretet föllobbanása, 
előbb kellett történnie. 

Kassai István a hosszú számítgatás után gyors sikert 
szeretett. 

Óvakodó és lassú volt a kigondolásban, de erélyes a 
végrehajtás körül. 

Csakhamar tehát Elemért fiává fogadta, mi az örökössé 
kijelölést, mint kétségtelen záradékot — a közhit szerint — 
vonta maga után. 

Látszott, hogy Kassai nagylelkűségére Deborah sze- 
relme adott okot. 

A cynicus fölvergődött a fényűző és költői kedélyű má- 
sik fölvergődöttnek, ki nálánál idősb és gyöngébb jellemű 
volt, vagyonára és befolyására számított. 

Elemérnek a Pécsi leányával való házasságával a dús- 
gazdag Kassai család majdnem fejedelmi birtokra tenne 
szert. Azután Bethlen Gábor megbukott korlátnokának 
egykori pártja még töredékeivel is tetemesen tudná erős- 
bíteni Rákóczi kegyenczének hatalmát, mely a főuraktól 
szünetlenül megtámadva, kisebb vagy nagyobb ingások- 
nak máris gyakran volt kitéve. 

Szóval, Kassai elég eszesen számított, de a világon gyak- 
ran történik, hogy a mély okoskodás csak úgy sántít, mint — 
akármely dőre ötlet. 

Kevés idő kellett, hogy az élet meghazudtolja az ő 
bölcseségét. 

Pécsi tudniillik nem birt kibékülni a gyűlölt udvaroncz- 

czal kötendő sógorság eszméjével. Nem képzelhette magát 
azon helyzetbe, hogy Kassai naponként házához járjon, 
s hogy Deborah valaha azon hajlék küszöbén lépjen át 
tisztelettel, melyben annyi aljasság s oly kisszerű bűnök 
műhelye van. 

Ő Kassait, mint kormányférfiút kárhoztatá, mint embert 
megveté. 

Ellenszenvének oka jellemének alapján nyugvék, szi- 
lárdul, ledönthetetlenül. 

Soha két porból emelkedettebb egyén ellenkezőbb állás- 
pontot nem foglalhatott el, mint a megbukott korlátnok, 
s a hatalomban álló, ámbár mindketten a kiinduló pont- 
nál találkoztak. 

Pécsi is, mint Kassai, roppant nagy vagyontszerzett, s 
ha az utóbbi többnyire aljas módon, a másik sem mindig 
tiszta eszközökkel. 

Pécsit sokan hatalmaskodással vádolták, míg Kassai 
aranynyal telt erszényei a cselszövény és uzsora diadal- 
emlékei voltak. 

Pécsi is, hogy a befolyás lépcsőin haladhasson, főurakat 
lökött félre; de Kassai csekély haszonért sem mulasztotta 
el a magasabb születésűeket, kiknek hizelegni is tudott, 
ha lehetett, orvul megtámadni, s mihelyt veszély nélkül 
tehette, csupa irigységből ingerelni, . kijátszani, lealázni. 

E homályos oldalakon kívül, melyek a két államférfiút 
nem jellemökre, de tetteiknek vád alá esésére nézve né- 
mileg egy színvonalra helyezik, minden más tekintetben 
óriási különbség létezett köztök. 

Pécsi bőkezű s adakozó volt, Kassai fukar és szívtelen. 

Az mesés fénynyel vette körül magát, s rendkívüli mű- 
velt ízléssel birt, ez nemcsak fösvény, hanem ronda volt. 

Pécsi nagy udvart tartott, melyet nemesi vérből szár- 
mazott apródok és számos cselédség a középkori báróké- 
hoz majdnem hasonlóvá emeltek ; de Kassai Gyula-Fehér- 
váron egypár piszkos szobába vonult, s költségkiméletből 
atanuló ifjuság közül a szegényebbekkel hordatott magá- 

nak étket, falusi nagy kastélyaiban pedig a kéményt füs- 
tölni hébe-hóba is alig látta valaki, s hogy mily asztal- 
terítéke van, arról a papon és iskolamesteren kívül kevés 
halandó adhatott biztos hírt. 

Pécsi a tudománycs műveltség mellett, még költői 
hivatással is volt a rája nézve pazar kegyű természettől 
megajándékozva. A szent énekeket, melyeket szerzett, 
s melyek hitsorsosait elragadták, maga tevé zenére. Az 
építészethez értett, tündérszép kerteket rendezett, gyö- 
nyörű olajfestményekkel díszíté termeit, s legbuzgóbb 
pártfogója volt a vándor hegedűstől kezdve a szorgalmas 
szobatudósig mindenkinek, ki a szellemi élet emeléséhez 
járult. Ellenben Kassai lenézte a haszontalan ábrándokat, 
melyek a konyhára semmit sem hoznak. Kevésre becsülte 
a tudományt, a rabulán és bizonyos macchiavelli ügyes- 
ségeken kívül, melyek által a tömeget akaratunk eszközévé, 
s a politikai hatalmat házi érdekeink ügynökévé, hiusá- 
gunk udvaronczává, és szenvedélyeink bérszolgájává lehet 
tenni. 

Pécsi eszményképei, melyek után lelkesült, egy Medici 
Cosimo vagy Lorenzo voltak; Kassai azon zsidót bámul- 
hatta leginkább, ki pénzes ládáján ülve, megelégszik az 
egyiptomi hagymával, melyből elődeit, ha a gúlák építé- 
sénél megéheztek, Pharao király tápláltatá. 

Pécsi szeretett a mágnásokhoz számíttatni, de a kitünő- 
séget rangkülönbség nélkül bámulta és kebléhez szorította. 
Kassai saját kézműves rokonait szégyenlé, a magas hely- 
zetüeket inkább levonni vágyott, mint hozzájok közelíteni, 
8 a demagogok tulajdonaiból csak az irigységet sajátíi- 
totta el. : 

Ily ellentétek után könnyen beláthatjuk, hogy Deborah 
szerelmének nem kedvezett azon készség, melylyel Kassai 
Elemérrel rokonságát elismeré és hirdeté. 

Pécsi nem szünt meg ugyan az ifju iránt mély vonza- 
lommal viseltetni; de érezni kezdé, s naponként mind- 
inkább, hogy saját szíve, és a csillagjóslat minden rábe- 

szélő ereje soha annyi igézetet nem gyakorolhat rá, mely 
mellett a Kassai sógorságára undor nélkül ne gondol: 
hasson. 

Sözembetünőleg hidegebben fogadta tehát Elemért. 

Nem engedett alkalmat, hogy ez Deboráhval hosszasan 
társaloghassan. 

5 midőn a leány, ki az apa zárkózottságát szeszélynek 
tulajdonította, a kaczérság ártatlan nemeivel igyekezett 
oly bűvkörben tartani Elemért, hogy észre ne vehesse a 
fellegeket, melyek boldogsága egét fenyegetik, s hogy a 
férfiui büszkeség miatt ne érezze magát visszavonulásra 
kényszerítve, midőn a leány annál átengedőbbé vált, minél 
feszesebb modorúvá az apa, s midőn éjjel hullatott sűrű 
könyei közt csak nagy küzdéssel szerezhetett elég lélek- 
erőt nappal mosolygani s el nem árulni a szenvedést, 


melyet kedvesének várt és félt jelenléte szívében okoz, . 


midőn ennyire bonyolódott az előbb oly természetesnek 
látszó, oly kielégítő viszony, Pécsi szükségesnek tartotta 
mindent fölfedezni Deborah előtt. 

A hetven éves férfiu összefogott kezekkel és esdekelve 
kéré leányát, hogy míg ő él, ne kösse egybe sorsát Ele- 
mérrel. 

H nem tud szerelméről lemondani, várjon, tűrjön, mig 


az apa halála föloldja egyik kötelessége alól, hogy a másik 


számára élhessen. 
Ekkor kivánta Deborah Eperjesre, a nénjéhez távozást. 
Ő gyöngédebb volt, mintsem Elemérnek a titkot föl- 
fedezhcsse. 


XII. 


Kassai éles tapintatával hamar észrevette, hogy hányat 
ütött az óra. ; 

A viszonyokhoz szabta magát. 

Helyzetét kitelhetőleg akarta hasznosítani, 8 azon kö- 


szénát, éb 

rülményt, hogy drága idejét Pécsi házának szentelé, ki- 
zsákmányolni igyekezett. 

Nem tűrhette, hogy valami fáradsága illő napibér nél- 
kül maradjon. 

Azután kedélyét egy kevéssé sértette a gőg, melylyel 
Pécsi az ő előzékenységeit fogadta. 

Kassainál a gyűlölség is, mint minden indulat, nem az 
ablakon tört be, hanem mint a művelt vendéghez. illik 
az ajtónál kopogtatott s folytonos látogatások által lett 
majdnem észrevétlenül házibaráttá, kenyérpajtássá és 
sátortárssá. 

Ő előbb csak ártani akart Pécsinek, s miután sokszor 
ártott, gyűlölni kezdé, mert eléggé megbántotta. 

Azon hónapok alatt, melyekben Elemért Deborah vőle- 
gényének képzelte, mesés pontossággal ismerkedett meg 
Pécsi birtokainak állapotával. Tudta, mily zálog lefizetése, 
mily örökváltsági bevallások erőtlenítése, mily határkijá- 
ratások és mily régi osztálypörök fölelevenítése utján 
lehetne legtöbb kárt tenni a jelenlegi tulajdonosnak, a 
nélkül, hogy a megtámadó sok költséget veszélyeztetne, 
ragyogó kártérítés reménye nélkül. 

Ily előkészület után könnyű volt neki a büszke Pécsit 
vérig boszantani, s tetemes veszteségekbe sodrani. 

A politikai körülmények is kedveztek Kassainak. 

Bethlen Istvánnak a fejedelmi szék elnyerésére tett ki- 
sérleteitől kezdve, Zólyomi merész terveiig, s e hatlamas 
pártfőnök bukását követő titkos és egészen soha be nem 
bizonyult összeesküvésekig csaknem szakadatlan rendü- 
leteket szenvedett Erdély belbékéje, s csaknem folytonos 
veszély fenyegette a török udvartól gyűlölt Rákóczi hatal- 
mát és életét. 

Kassar gyakran födözhetett fel igazi és költött lázadá- 
sokat, melyeket szerencsés volt épen a lobbanás perczé- 
ben elfojtani. 

Ily megelőzött kisérleteknél mindig számos egyénre 
esett gyanu, bizonyító tények nélkül. 

S Kassai elég ügyes volt úgy intézni a nyomozatokat, 
hogy Pécsi, ki soha egy békétlennel sem állott összekötte- 
tésben, mindig a terhes gyanu alatt levők közt első sorba 
egett, s a fejedelemnek kénytelen volt irott kötelezvé- 
nyeket és zálogot adni jámbor magaviselete felől. 

Kémektől vétetett körül. Vendéglátó szokásai veszélye- 
seknek tűntek föl. Ha távol fekvő jószágaira utazott, bizo- 
dalmatlanságot ébresztett. Ha a székvároshoz közel levő 
Balázsfalván, hol leginkább szeretett lakni, megharsant a 
zene s táncz és családi ünnepek derítették föl a falusi 
élet hétköznapi egyformaságát, akkor Pécsit azon gyanu 
gujtá, mikép az ifjuságot akarja mulatság színe alatt föl- 
forgató tervek végrehajtására összpontosítani. 

A sok zaklatás utoljára arra birta a büszke öreget, hogy 
Gyula-Fehérvár külvárosában, közel a Miklós-kapuhoz, 8 
a fejedelmi palotával majdnem szemben, egy majorházat 
pompás villává építteté, s állandólag oda költözött, mert 
mint mondá, visszavonultan és mégis szem előtt akar élni. 

Czifra épületét sremeteségnek nevezé, s oly magányban 
tölté napjait, mely más ember izlése szerint, aránylag 
mégis elég fényesnek és elég zajosnak látszott volna. 

E villában forrt gyűlölete Kassai ellen, ki bár nem tudta 
eddig őt vagyonától és a külső kényelmeitől megfosztani, 
csakugyan csoportos faggatásoknak tette ki, s a lelki nyu- 
galmat, a gond s aggodalom nélküli szellemi életet egy 
napig sem engedé élveznie. 

Elemér a két öreg ellenségeskedését, a nélkül, hogy 
valódi okát tudná, elég világosan látta. 

Kassai iránt semmi szeretettel nem viseltetvén, ennek 
házából önként maradozott ki, és óhajtotta volna a rög- 
tönzött fiui szerepet a roppant örökség minden kilátásai- 
val együtt nyakáról lerázni. 

De a vén korlátnok, a mennyire kiszáradt szive engedé, 
ragaszkodott hozzá, s bár egy körülnyiratlan és teljes sú- 
iyú aranyat csak oly nehezen ajándékozott volna Elemér- 
nek, mint a templom-perselynek — noha vallásos volt — 

végre is komolyan el vala tökélve dáriusi kincsét az 
utolsó fillérig neki hagyományozni, miben azon kellemes 
tapasztalat is megszilárdítá, hogy Elemér az ő nagylelkű- 
ségét soha még igénybe nem vette, s alig kerülhetne elő 
idő és viszony, melyben a pénzesláda lakatjait miatta 
kellene megnyitnia. 

Flemér a legolcsóbb fiú volt, ki a család díszét emelte, 
de egy garasba sem került. 

Elemér nem látszott pazarnak, s mégis oly örökös vala, 
ki a gyanus Kassai hite szerint sem igen vágyott hamar 
jutni az örökséghez. 

E tekintetek a vén úr kebelében bizonyos vonzalmat 
gerjesztettek s tartottak ébren az ifjú testőrtiszt iránt. 

S most térjünk át az utczai jelenetre, melytől sze- 
münket, hogy a multba visszanézhessünk, elvontuk .. . . 

Midőn Elemér — ki a Pécsi és Kassai nevének han- 
goztatásakor ágyából fölkelt — a piaczra sietett, hogy a 
zaj okát megtudhassa, a tömeg már oszlóban volt. 

Természetes vala tehát, miként a legingerültebb cso- 
portozatot követte, s midőn ez a mellékutczákon több 
sugárban bomlott szét, egyéb nem maradt hátra, mint 
nyomukban lenni azoknak, kik Pécsit hévvel szidalmazva, 
a Szent-Mihály-kapun a külváros oly része felé látszot- 
tak tartani, melyhez közel feküdt a forrón szeretett Debo- 
rah atyjának háza. 

Így volt a rendítő jelenetnek, melyet a cbeteg asszony? 
halála előidézett, szemtanuja, 8 alkalma lett Deboráht — 
kit három hosszú év után most látott először — egy düh- 
ittas, de erőtlen és gyáva izgatónak kezéből kimenteni. 

A nép, melyet Elemér közbelépte megdöbbentett, de az 
iskolamesternek Panna asszony és Sára néni szidalmai- 
val elegyült jajveszéklése ismét bőszültségbe kezdett hozni, 
néhány másodperczig határozatlan volt. 

Mint két ellenkező hullám tolult össze indulata, s nem 
látszott, merre fogja a nyomás túlsúlya az özönt dülesz- 
teni. 

A hegykébbek is sokat hülepedtek, mihelyt a jegyről, 
melyet Elemér hordott, észrevevék, hogy a kit meg akar- 
nak támadni, testőrtiszt. És a kard, melynek vége a rövid 
palást alól kitünt, szintén csillapító szer vala. De ellen- 
kezőleg nagy bátorításul szolgált azon tény, melynek ha- 
mar kellett szembeötleni, hogy tudniillik a harczfinak, 
kit húszan is körülfogtak, jobbja föl van kötve, s csak 
balkezét használhatja védelemre és támadásra. 

E látvány merészsége sarkalta őket. 

Fölemelt öklökkel, pálczákkal, és még fölemeltebb han- 
gon kezdének agyarkodni, mindig szorosabb kört vonva. 

Elemér, hogy a bőszülteket visszatartsa, balkézbe raga- 
dott kardjával meg-megrezzenté, a kik csak hozzá igen 
közel férkőztek. S egy vér nélküli és épen ez okból semmi 
tragikai hatással nem biró küzdés támadt, melyben az 
aczél suhogása oly bűvös kört írt a támadók elé, hová 
lépni nem mertek, a nélkül azonban, hogy a fenyegető 
mozdulatok és készülődéssel fölhagynának. 

— Ugyan, Elemér, mit bajlódol azokkal a pimaszok- 
kal? Még elhiszik magokat, ha ronda testöket nem ostor- 
ral szabdalod meg. 

E szavakat deli arab paripáról kiáltá le egy csinosan 
öltözött fiatal úr, drága forgójú süveggel fején, bibor hü- 
velyű, zománczos karddal oldalán, és büszke mosolylyal 
ajkain. 

Intését tett is követte. 

— Elő az őrökkel! — szólt parancsolón. 

A Mihály-kapu felől, hol egy kis őrtanya volt, e föl- 
hivásra fegyverzörej hallatszott, míg az utcza másik végén 
egyszerre megjelent néhány lovas hajdu s lassú léptekkel 
közelített a küzdés színhelyére. A nép, mely körülvéve 
látta magát, a nyitott kapukon, a mint közelebb érheté, 
az udvarokra kezdett nyomulni. 

Gyulai Ferencz, a csinos levente, lepattant nyergéből, 
épen midőn az iskolamester, ki csonka-bénaságáról óbéga- 
tott, hirtelen fölszedve magát a földről, illanáshoz fogott. 

— Nem úgy, emberkém! — mondá Gyulai suhogó kis 
ostorával föltartóztatva az apró egyént. — Kend a lova- 
mat fogja tartani. Nehogy ellopja, mert fölakasztatom ; 
nehogy megmoczczanjon további rendeletemig, mert kalo- 
dába veretem. 

Az iskolamester minden szónoki s egyéb erejét is el- 
vesztve, sompolygott az arabhoz, s reszkető kezekkel 
fogta meg a kantárt. 

Ezalatt az asztalos, ki az utczai rakonczátlanságoknál 
a mérséklő szerepét játszá, a népből kivált szelidebb ele- 
mekkel egyesülve, a xbeteg asszonyv holttestét a törpe 
ablakú házba vitte. 

Gyulai, az egész jelenetet mozdulatlanul, félelmes bá- 
mulattal tekintő Deborahnak kart nyujtott, hogy a kapu- 
ajtó köőlépcsőjéig vezesse, s ott mélyen meghajtva magát, 
visszafordult, s Elemérhez sietvén, végig várta, míg a 
Mihály-kaputól érkezett őrök, s a velök szembe jövő lovas 
hajduk közt a megrémült utczacsoport, minden veszekedő 
hajlamból kigyógyulva, rendre elosonik. 

Csak az iskolamester maradt az arab mellett, míg egy 
jó leczkét kapva, ő is útilaput köthetett talpára. 

Sen ani elfogatás nem történt. 

Deborah mély, átható tekintetet, melyben köszönet és 
hála tükröződék, vetett Gyulaira, a folyosón eltünt. 

Elemér a Mikóházhoz indult, hogy a kocsit, mely a 
leányt haza vigye, magával hozza. 


PÁR 


Tekintsünk Pécsi Simon cremeteségébes, 

A nagy étteremből csigalépcső visz szintén akkora könyv- 
tárba, honnan ismét csigalépcső vezet az épület kúpjához, 
mely egyetlen kerek szobát alkot, s annyi ablakkal, hogy 
fala keskeny választéknál többnek alig nevezhető. 

Ha az étteremben maradnánk, a háziúrban gazdag 

Epicurt keresnénk, ki a nélkülözésen túl nem is képzel 
szerencsétlenséget, a finom kényelmeken felül élvet ; ha 
a könyvtárba érkezünk, szigorú tudósra vélünk találni, 
ki egész életét az ismeret kincseinek gyűjtésére szentelé, 
és csak azért hiszi, hogy létezik, mert gondolkodik ; ha 
pedig a kúp titkáig hatoltunk — s ide nem mindennek 
nyilik bejárat — akkor a koboz és hangjegyek zenészt, 
az állatkör 8 a vizsgálatra felállított látcsövek csillagjóst, 
számtalan más tárgy pedig egy ábrándos és előítéletes 
embert leplez föl előttünk. 

5 valóban, Pécsi Simon jellemében mindez egyesült. 

Külseje azonban leginkább a nagy urat tüntette sze- 
miünkbe, ki százak között akkor is felötlenék, ha elméje 
középszerű, s vagyona csekély volna. 

Pécsi Simon magas és testes alak volt, szőke, piros 
arczczal, gyér sárga fürtökkel, emelkedett és rendívül ér- 
telmes homlokkal, nagy kék szemekkel, finom orral, húsos 
eleven színű ajkakkal, melyeknek szögletein a bánat és 
mosoly görbületei a legrokonszenvesebb hatásúak voltak. 

A haladott kor, de alig hanyatlott testi és még egészen 
ép szellemi erő azon ősi természetek közé emelék őt, 
kiknek deli alakjára búcsúajándékul a távozó évek a ke- 
gyelet dics-sugarát vetik vissza. 

Most könyvtárában találjuk. Testén finom szövetű pon- 
gyola, szájában hosszú törökös pipa, s fején Deborah 
által horgolt s igen választékos sipka. 

A vele átelleni karszékben egy úgynevezett angyal ül 
Thyatirából, kinek teljes neve: Jonathán-Dávid-Elázer- 
Judás-Machabeus. 

Előre megjegyezzük, hogy itt semmit sem kell valódi 
értelmében venni. 

Mert a karszéken ülő nem igazi angyal volt, hanem csak 
a szombatosok lelkésze, kik szent János Mennyei jelenetei 
nyomán a papot angyalnak hivták. Az ő hivei sajátlag nem 
is Thyatirában, hanem Udvarhelyen laktak, de a szom- 
batos szerette főbb egyházait azon városokra átbérmálni, 

melyekhez szent János intő levelet küldött. Azután ere- 
detileg nem is hivták őt Jonathán-Dávid-Elázer-Judás- 
Machabeusnak, hanem csak egyszerűen Jaskó Pálnak ; 
de a szombatosok szokásához tartozott az ó-testámen- 
tumból egész névkoszorúkat aggasztani magokra. 

Különben az említett angyal kondorhajú, kis és élénk 
egyéniség volt. Vonalai, ha bennök pusztítást nem tesz a 
ragya, szabályosak, sőt szépek is lettek volna. Így csak 
tüzes fekete szemei, melyek delejes színben villogtak, és 
gyönyörű csengésű hangja igézte meg a közönséget, s 
magát Pécsi Simont is, ki rendesen a ferde külső iránt 
ellenszenvvel viseltetett. 

— Nagyságos uram ! szólt az angyal, hiveink száma na- 
ponkint szaporodik. Thyatirában a közelebbi szent szom- 
baton nyolczvan kegyes ajak zengé a száztizedik zsoltárt, 
mely a Messiás eljöveteléről szól, s utána mindjárt a ke- 
gyelmed gyönyörű versét, mely az ő második eljövetelére 
késziti elő a fehérruhában járókat.£ Szárdis városa (Kézdi- 
Vásárhely) pedig az idén három taggal szaporítá az új 
Jeruzsálemnek, mely az idők betelésével egyenesen a 
mennyországból száll alá, Fy leendő polgárait. Mindenütt 
hóditásokat tesz igaz hitvallásunk, s ha a véres törvények 
nem rémítenék vissza a népet az áttérésektől, Székely- 
föld nagy része a szombatos üdvözítő tanát fogadná el. 

— Magam is sajnosnak tartom, válaszolá Pécsi, hogy a 
lelkiismeret jogát honunkban nem tisztelik. A hiteszmék 
fejlődése, a szabad vizsgálat és a szentírás magyarázata, 
uralkodó secták által szoros korlátok közé van szorítva ; 


x Az, ki győzedelmes leszen, fehérruhában öltöztetik. (Szent 
János Mennyei jelenetek III. rész, 5. vers.) 

xx Az, ki győzedelmes leszen, azt miívelem, hogy az én Is- 
tenemnek templomában oszlop legyen. És ő reá felírom az én" 
Istenemnek nevét, és az én Istenem városának nevét, az új Jeru- 
zsálemnek nevét, mely a mennyből száll alá az én Istenemtől 
és az én új nevemet is. (Mondja a Megváltó Szent János Mennyei 
jelenése III. részének 12. versében.) 

de még sem hihetem, hogy a szombatosokat üldöző tör- 
vények eddig nagy gátul szolgáltak volna az áttérésekre, 
miután azt behunyt szemmel nézte a fejedelem és az or- 
szágtanács, s minthogy közületek senki sem mutathatja a 
békókat, melyeket hiteért hordott, s a bitófa forgácsát, 
melyet a kivégzett szombatos vére tett ereklyévé. 

— De meddig tart e türelem ? Van-e kezességünk, hogy 
a törvény vad betűi nem ébrednek föl szendergésökből, 
és a martélékra éhesebben nem rohannak, mintsem ha 
folyvást azzal táplálkoztak volna.? 

— Rákóczi, ki annyira sürgeti Magyarországon a val- 
lásszabadságot, a törvény örve alatt sem kezdhet Erdély- 
ben hitüldözéshez. Azután mi. .. akarám mondani a 
szombatosok, külső szertartásokkal nem ingerelhetik ma- 
gok ellen a többi felekezetek vakbuzgóságát. Nekünk ... 
akarám mondani nekik, még templomra sincs okvetlenül 


szükségök. Vagy nem mondja-e Szent-János : Templomot — 


sem láttam az új Jeruzsálemben, mert a mindenható 
Úristen és a bárány annak temploma. 

A thyatirai angyal nyugtalanúl mozgott székén. Lát- 
szott elégületlensége, látszott neheztelése a közöny miatt, 
melyet Pécsi Simon nyilatkozatában vélt találni. 

— Nagyságos jó uram! szólt hévvel, soha egy vallásnak 
sem volt oly kevés büszkesége, hogy azzal elégült legyen, 
ha létezését a hatalom kegyelmesen tűri. Nekünk jogra 
van szükségünk, nem irgalomra, vagy lenéző kiméletre, 
Megengedem, hogy a fejedelem nem fogja kalodába ve- 
retni annak lábát, kinek ajka szombaton imádkozik. Le- 
het, hajlékainkból nem rugdosnak ki a poroszlók, mint 
gazdája a férges ebet. S talán nem süt a bakó szégyen- 
jegyet homlokunkra azért, mert szigorúan hiszünk szent 
János Mennyei jelenéseiben, melyről maga az evange- 
lista mondja : c Boldog, ki olvassa, 8 boldogok, kik hallgat- 
ják e jövendőmondásnak beszédét, és megtartják azokat, 
melyek megirattak abban, mert az idő rövid.v Nagyságos 
uram ! Valószínű, hogy holnap is lehettitkon várni az új 

megváltást, mint tegnap szabad volt, de mi nyiltan akar- 
juk hitünket vallani; mi nem tengeni . . . mi élni, ter- 
jeszkedni és jogokat szerezni akarunk. 

— Úgy az Isten haragjának pohara fejetekre fog kitöl- 
tetni, szólt Pécsi Simon fájdalmas részvéttel. Lesznek vér- 
tanuitok, de nem marad hívő, ki azok nevét a késő ke- 
gyelet számára följegyezze. És a maradék azt sem fogja 
tudni, zsidók voltak-e, vagy a kereszténység oly feleke- 
zete, mely a tegtisztább igét hirdeté, bár süket füleknek, 

— Boldogok a vértanuk ! kiáltá a thyatiriai angyal ra- 
gyogó szemekkel, átszellemült arczczal, boldogok, a kik- 
nek fejét vették Isten beszédeért, mert csak azok élednek 
föl az első föltámadáskor, s azok lesznek a Megváltó ezer- 
éves birodalmának polgárai. Bizonyára minden igaz 
szombatos örömtől repeső szívvel fogja a pallost meg- 
csókolni, mely őt a vértanuság dicsőségében részelteti. 

Pécsi Simonra e rajongás kedvetlenül hatott. 

Ő nem öltött még fehér köntöstv, de a szombatosok 
főpártfogójának tartatott, s ily helyzetben természetes 
vala, hogy rettegett az új felekezet oly fontolatlan lépé- 
seitől, melyek következményeiért valószínűleg őt terhelte 
volna legnagyobb felelősség. 

-— Ugyan hányan vagytok? kérdé gúnynyal. Nem fér- 
nétek-e be Fehérvár székesegyházába apróstul, öregestül 
mind ? Nem gyilkoltathatna-e meg titeket egy új Heródes, 
a nélkül, hogy nem vagytok még képesek sem a vértanu- 
ság adójának megfizetésére, sem a vallásj ms kivívására 
és megőrzésére. 

— A vértanuság adója, válaszolt az Sogvab mindig azt 
gazdagítja, kitől behajtatik. Egyébiránt, ha nem is va- 
gyunk sokan, emlékszünk rá, hogy az unitáriusok sem 
. számláltak. sokkal több hivőt, midőn egy vagyontalan és 
idegen orvosnak?Xk erélye által az egész ország bevett 


k Szent János : Menny. jel. XX. rész. 4. és 5. verse. 

vallásai közé emeltettek. S nagyságod, Pécsi Simon, jó 
uram, hazánkfia, dúsgazdag főúr, és az országgyűlés 
nagy befolyású tagja. 

— Mit? hebegé Pécsi egészen kipirulva, ti rám szá- 
míttok? Azt hiszitek, hogy ily nyaktörő vállalat kolom- 
posa leszek? Furcsa fogalmatok van egy férfiuról, ki 
kormányszolgálatban őszülve meg, annyit legalább kény- 
telen tudni, hol válik a vakmerőség őrültséggé. 

— Nagyságos uram! Minden szombatos kegyelmedre 
fordítja szemét, s kegyelmedtől várja a föllépési jelszót. 
Én hasztalan mondanám: ettől a főúrtól ne várjatok 
semmit, mert csak akkor fáradna ügyetekért, raidőn már 
fáradság nélkül is ezélt lehet érni. Ők engem soraikból 
kilöknének. És hasztalan mondanám ; guggoljatok csen- 
desen, mint a haris a fűben, mert még nem jött el a szó- 
lásnak ideje. Ők megköveznének engemet. Ha nagyságod 
veszélyesnek tartja a szombatosok föllépését, győzze meg 
őket arról. 

fek Igen, én ezt megteszem, s ha nem sikerülne, készebb 
ragyok végkép szakítni velök, mintsem nevem és befolyá- 
som által is bátoríttassanak az önmegsemmisítés badar 
munkájához fogni. A jövő márczius hó második szom- 
batján balázsfalvi jószágomon leszek. Értesítsd a feleke- 
zet kitünőbb egyéneit, s add nekik tudtúl, hogy hitvallá- 
suk ügyében kivánnék velök értekezni. 

A thyatirai angyal Pécsi Simon e határozatával elégül- 
ten távozik. — Minket vissza nem tartóztat, sőt mi fogjuk 
magunkkal ragadni őt, gondolá. Mert mikor győzött a 
félénk és rémlátó ész tanácsa, a szent lelkesedés rohanó 
árja ellenében? Pécsi a miénk. A szombatos kivívott jogai- 
nak diadalünnepére már készülhet, fölhúrozhatja a ko- 
bozt, fonhatja fürtei közé a koszorut, szabhatja vállaira 
a fehér öltönyt. Az igazság napvilága győz; a sötétség 
angyalai erejöket vesztve tünnek el a vidám láthatárról. 

A szent férfiú ily ábrándokkal érkezett a nagy piaczra 
épen akkor, midőn az óriás alakú herold büszkén lépdelt 

ki a fejedelmi palotából, hogy a szombatosok ellen hozott 
végzést fölolvassa. 


XIV. 


A thyatirai angyalon kívül a sardisit is a hitterjesztés 
ösztöne Fehérvárra csábította. 

Ez a szombatosok szemefénye volt. 

Erkölcsében a thyatirai papnál kevésbbé vala ugyan 
szigorú, de elméje magasabb, modora kellemesebb és kül- 
sője oly megnyerő, bogy nemcsak községe, de a szomba- 
tosok egész felekezete bálványozta. 

A szerencse mindenütt követte. 

Mint koldusgyermek lépett egy híres szombatos orvos 
nak házába. A kegyes és tudós ősz férfiu az alamizsna 
fillérje helyett ruhával látta el a rongyba takart, a hideg 
miatt reszkető fiut, s midőn megtudá, hogy a betüket is- 
meri, szolgálatba vevé, iskolába küldötte s üres órái alatt 
maga is oktatá. 

A már tizenötévet betöltött gyerek, ki még csak a nyom- 
tatott betüket tudá megkülönböztetni, hamar haladott az 
ismeret gyűjtésében, s midőn pártfogója meghalt, az új 
hit a szenvedett veszteségért leginkább benne keresett 
kárpótlást, mert bár felső iskolákat nem hallgatott, s kül- 
földi egyetemre utazni nem volt pénze, a hollandi híres 
tanintézetekben tudorrá avatott református papokat is a 
szentírás magyarázata fölött támadt vitákban gyakran 
szögletbe szorította. 

Neve: az egész környéken hamar lett ismeretessé. 

De a jó szerencse máskép is kedvezett neki. 

Az orvos szép és egyetlen leánya tudniillik, a gyász 
kitöltével, hozzá ment nőül. Hasztalan igyekezett az anya 
lebeszélni, hasztalan botránkoztak meg fiu-testvérei és a 
rokonok. 

Nem tagadhatni, hogy e házasság kicsinyben esemény 

volt, s hire húsz mértföldig is elterjedhetett, mert Klára 
tősgyökeres székely családból származván, nemesi jogok- 
kal birt. Szép bútorokat, hat jármos ökröt, eresztő fejős 
teheneket, finom kamukát és fehérneműt, sőt egész tuczat 
ezüst kést, kanalat is vitt hozományul. A mi pedig min- 
dennél több, keze után, egész az alkirálybiró fiáig, a szé- 
kely urfiak szine vágyott. 

Klára nevelésénél és választékos izlésénél fogva a 
nemes kisasszonyok sorába úgy be is illett, mint virágos 
kertbe a százlevelű rózsa. 

A szombatos pár szerény laka csakhamar legyőzte a 
kálvinista pap házát, s vetélkedett, bár nem nagyságban, 
kényelemben, az egyházi gondnok cserepes épületével is, 
mert a férj derék gazda, a nő tűzről pattant gazdasszony 
volt és mindketten birták a kevésből kijöhetés titkát, 8 
azon adományt, hogy rajtok és körűlök minden szebbnek, 
díszesebbnek és kellemesb formáunak tűnjék föl, mint 
máson és más helyt. 

Miért vállalt a szorgalmas és családi körében boldog 
férfiu új hitsorsosai közt oly egyházi méltóságot, melynek 
létezése sem volt az ország által elismerve, s melynek 
foglalatossága sok, de jövedelme épen semmi? E kér- 
désre csak annyit válaszolhatok, hogy így szokott az em- 
ber kedvencz eszméjéért áldozatot hozni, így lépünk át, 
ha a lelkesedés megragadott, csendéletünkből a veszélyes 
8 néha még dicstelen tevékenységbe is. 

Klára hozományának jelentékeny részét megemészté e 
változás, de férje naponként közelgeni látta az alkalmas 
perczet új hitök országossá tételére, s mint paptársa, ő 
is Pécsi Simonnak tevékenységre nógatása végett jött 
Gyula-Fehérvárra. 

x 


A szárdisi angyal derült arczczal lépett egy szombatos 
pék ajtója elébe, midőn a harangok megkondulása nagy 
csoportozatokban kezdé vonni a népet a székesegyházba, 

hol Dajka püspök volt szónoklandó. Mikor fogják szent 
elmélkedéseimet ennyien hallgatni? mikor mondhatom 
el büszkén : Klárám! te nem szégyelheted, hogy a pórfiut. 
hogy a szegény koldust választád férjül? Reméljünk ! Az 
új Jeruzsálemnek alapja megvettetett, épületei hamat 
fognak emelkedni ! 

Ily gondolatokba merűlve a szárdisi angyal észre se 
vette a kék darabont káplárt, ki a pékhez betérve, egy 
pohár méhsör mellett róla tudakolt, szemét rajta tartá, 
s midőn több kérdezője nem volt, melléje simulva kezét 
vállára tevé. 

— Nem tetszenék-e kegyelmednek, szólt durva nyá- 
jassággal, az én társaságomban egy rövid sétára rán- 
dulni? : 

— Talán valami ügye van kendnek velem? — kérdé 
látható nehezteléssel a szárdisi angyal. 

— Van ám, még pedig a javából, — szólt a káplár. 

— Mi tetszik hát, szóljon ! 

— Nekem ugyan semmi, de annál több Kassai uram 
ő nagyságának. j 

E névre a szárdisi angyal egészséges, életvidor arcza 
sápadt lett. 

—  Kendet hozzá kell kisérnem. Karabélyom töltve, 
kopjámat látja, tessék tehát csendesen előttem haladni. 

A fogoly, mert helyzetéről többé kétségben nem lehe- 
tett, csodálkozásából alig birt magához térni. Mi baja 
lehet vele Rákóczi miniszterének, gyanítani sem tudta? 
Visszatekinte multjára, s tisztának találta, mint a tükröt. 
Bizonyosan új vallása foroghat szóban, gondolá. De miért 
kezdenék épen ma s épen rajta a szombatosok üldözését? 
Mit bizonyíthatnak be e perczben ellene? 5 ha törvényes 
adatokat, csak nyomozás útján, miért tevék őt fogolylyá, 
mielőtt vádolhatnák? s miért vezetik, mint rabot, börtön 
helyett a fejedelmi palotába és az ország első hivatalnoka 
szine elébe? 

A szárdisi angyal e komor kérdéseket forgatá elméjé- 

ben. Kedélye befellegzett vala s arcza, ha nem is félel- 
met, megdöbbenést árult el. 

-—- Most üt a kisértés órája! Légy hív mindhalálig s 
neked adom az életnek koronáját, mondja a szentirás. 
Atvám! ha lehet, maradjon el tőlem e keserű pohár! 
szált a Megváltó. Szegény Klára! Oh! az én kedves kis 
gyermekeim ! Mi tevő legyek? 

Ily eszmék követék a szárdisi angyalt a fejedelmi iro- 
dába. A levéltárnokon, 8 egy pár diákon kívül a nagy- 
teremben alig volt ember. Az egész szobasor oly csendes, 
mintha bezárt templom volna, 8 a szombatos saját lába 
kopogásától megdöbbent. 

Végre a fogoly és őre, hosszú, de aránytalanul keskeny 
, kabinet küszöbéhez értek, honnan egy karszék vánkosai 
közül Kassai uram kis testének egyes részletei és egész 
kopasz nagy feje valának láthatók. 

Az öreg úr előtt durva keresztkötésű irományok hever- 
tek. Csak kezét tartá rajtok, szemét a belépőn. Hm! 
pcosztóruhája, nadrágja, csizmája és dupla süvege van! 
Négyszeres megsértése a törvényeknek. Hm! E szavak 
hatottak a karszékből a szárdisi angyalig, kinek szivét e 
különös üdvözlésre remegés fogta el. 

— Laczkó Istvánnak hivják kendet, hüm! És a másik neve? 

A szárdisi angyal szótlanul állott, igézetes kényszerű- 
séggel a karszéknek szegezve tekintetét. 

— Nó! hangzék Kassai lapos ajkairól, nó! hangzék 
ismét, és még ferdébb mosolylyal. 

— Ha a kormány, válaszolá a fogoly, bizonyos hitfe- 
lekezethez szításom iránt gyanuttáplál és üldözni akar, 
van elég eszköze nevemet kinyomozni, s egészen fölös- 
leges, hogy saját vallomásom által terheljem magamat, 
és önszántomból gyűjtsek fejemre parázst. j 

— Ez bátran van mondva: Ananiás-Azariás-Nisael- 
. Szombaton-viaskodó uram! ez a keresztre feszítést áhitók 
merészségével van mondva, de én tőled álnevű Laczkó 
[István valóságos nevedet kérdem. 

A szárdisi angyal fejébe tódult minden vér, s erélye 
ismét megtört. 

A korlátnok az irománycsomagra tevén kezét, száraz 
gúnynyal mondá : 

— Téged Szőke Pistának hívnak s nagyrápolti féltelkes 
jobbágy vagy. Földesurad Döbrögi Péter uram volt. Tiz 
éves korodban atyádat egy erdőfoglaláskor agyonütötték. 
Döbrögi Péter, hogy atyád érdeméért megkülönböztessen, 
saját konyhájában kuktává tett, de te a szakácsnak nem 
akarál engedelmeskedni. A hátadra mért husángokat, 
hum! zokul vetted. A serpenyő és nyárs mellől megszök-: 
tél, egy izmos, ép gyereket lopván el ez által jámbor 
földesuradtól. Anyád nemsokára kimult. 

— Szegény anyám! — sóhajtá a szárdisi angyal. 

— Nem arról van itt szó, Szőke Pista, hogy néhai anyád 
szegény-e vagy nem. A baj az, hogy te szökött jobbágy 
vagy, és örökséged tizenhat kerek év óta üres. Ennyi idő 
alatt senki sem tett róla robotot, senki sem adott tizedet, 
senki sem állított katonát, senki sem fizetett adót. A te 
féltelked többnyire hasznavehetetlen földekből állván, 
népesítlen maradt. Én tavaly megvevém Döbrögi Péter 
uramtól a rápolti birtokrészt, még pedig a jobbágyok min- 
den restantiájával együtt. Érted-e? 

Ekkor egy diák a korlátnokhoz valami iratot hozott 
ellenjegyzésre. Kassai hosszasan tudakolt tőle minden 
apróságot, hagyván azalatt a szárdisi angyalt a rémítő 
gondolattal küzdeni, hogy feleségestül, gyermekestül 
örökös jobbágy, még pedig egy fukar, szívtelen földes- 
úrnál. 

— Szőke Pista! én téged még ma Rápoltra indítalak, 
szól a korlátnok vigyorogva. 

— Holttestemet küldheti nagyságod oda, magam nem 
fogok menni. 

— Hm! tehát öngyilkosságra készülsz! Nem jut-e 
eszedbe, hogy feleséged vagyonából a tizenhat évi robot 
és tized hátralékját sem hajthatnám be. Boldogtalan! 

Meg akarsz-e károsítani? Porontyaidból hogy sajtolhatom 
ki pénzemet ? Egyik gyermekedet pujka-, a másikat sertés- 
pásztornak fognám használni, de nőd nemes leány. Aka- 
ratja ellen tulajdonomnak nem tekinthetném. El kellene 
kölykeitől űznöm. S ha anyai szeretet ösztönéből a tel- 
ken maradna is, igen gyönge, igen kényes. A háromágú 
korbács sem szoktathatná hamar a kapához és sarlóhoz. 

— Mennyei atyám! kiáltá a Szerencsétlen szombatos, 
hát csakugyan beteljesül az idő, midőn a sátán hatalmat 
nyer a világ feletti uralkodásra? Hát csakugyan néhány 
nap mulva azon fog kezdődni, melyben az ötödik? angyal 
trombitájának hangjára egy csillag hull a földre, s a meg- 
rendült égsarkakkal együtt az erkölcsi rend tengelye ki- 
siklik helyéből? Szent atyám! most kezdődnek-e ama 
szörnyű csapások, melyeknek nem szabad az embereket 
megölni, de gyötreniök kell éjjel-nappal oly iszonyuan, 
mint a scorpió marása miatti gyölrelem? Rajtam kezdő- 
dik-e előjele a jósolt időknek, melyekről mondatik : kere- 
sik az emberek a halált és nem találják meg, kivánnának 
meghalni, de a halál elmegyen előttök? Mit vétettem, 
hogy homlokomon nincs az Isten pecsétjett, mely védel- 
mezzen a sátán véres körmeitől? S ha bűnös is valék, 
miért válhsztattam épen én a legnagyobt büntetésre, hogy 
tudniillik saját élő szemeim fedezzék fel először az Anti- 
krisztust? Kassai! ha a bűn és elvetemültség eszményé- 
nek meg kel! testesülni, mint megtestesült a szeretet a 
Krisztusban, akkoz te vagy az Antikrisztus ! 

Annyi fájdalom, annyi kétségbeesés és magasztaltság 
volt a szombatoe arczán, hogy még Kassai is némi meg- 
ütközéssel tekintett rá, de hidegvére hamar győzött a 
percz benyomásán. 

— Szőke Pista! nem költészetről van köztünk szó, 
hanem pénzről, robotról. Te öngyilkolással jogomtól 

akarsz megfosztani, azonban én sem estem fejem lágyára. 
Rajtam túl nem teszesz. Feleséged és gyermekeid bőrén 
kiveszem, a mit benned vesztenék. Most pedig pórruhába 
öltöztetve tartalak három napig a börtönben. Melléd téte- 
tek egy éles tőrt, melylyel minden perczben kivégezheted 
magadat, ha három nap elteltével élve maradsz, Nagy- 
Rápoltra vitetlek azon roskadt kunyhóba, melyhez mara- 
dékostul tartozol. Nőd és gyereked utánad fognak jönni, 
Figy év alatt a deres oly munkás paraszttá alakitand, a 
milyen szájas pap vagy most. Ha a négy bevett vallás 
valamelyikének hivei közt mester, egyházfi, vagy sekres- 
tyés lettél volna, most Jogom nem lenne téged a görhöz 
visszavitetni, de midőn szombatosoknál angyal vagy, 
rápolti hajdum pálczája alá esel vissza. Hm! nem disznó 
orrára való az arany perecz! Nem parasztnak való az új 
vallás készítése. Három nap mulva ismét találkozunk. 
Kassai száraz köhögések közt vonult ki egy falajtón. 


HEV 


Ha Szőke Pista e megaláztatást új hitéért szenvedte 
volna, ha Szőke Pista valami vakmerő bűnért vitetnék 
börtönbe, akkor talán emelt fővel lépne sorsa elébe, talán 
maga tépné le testéről az úri ruhát, hogy az utczaseprő 
durva és szennyes rongyait adhassák reá a poroszlók. De 
móst visszaborzadt attól a gondolattól, hogy a fejedelmi 
iroda tanuja lehet átöltöztetésének, s hogy midőn majd az 
utczán hurczoltatik, midőn a bámészok tudakolni fogják 
a hajduktól: kit visztek a tömlöczbe? ezek vállvonva 
mondhatják : csak egy szökevény jobbágyot, kit földesura 
megtalált. 

Van oly büszkeség s még a nemesebb természetekben 
is, mely inkább retteg a balhelyzet szégyenétől, mint. a 
bűn súlyától. 

A kék darabontok beléptek, de kezökben czondra, aba- 

posztóból szabott nadrág és paraszt bocskor nélkül. Fegy- 
ver közé fogták a fegyenczet, kinek lélekzete szabadabbá 
lett, midőn a szelidebb bánásmódot látta. 

Kassai irodájából a várfalak mellett, a közfigyelem 
magára vonása nélkül értek a kijelölt börtönhöz, mely a 
kapisztrán-kápolna szomszédságában feküdt. 

A porkoláb a letartóztatott nevét nem kérdé. Redős vén 
arczának hideg vonásain, ha valami, úgy egy neme a 
tiszteletnek, egy árnya azon kedvező sejtelemnek csillám- 
lott át, hogy úrral van dolga. 

Kötött sipkáját tar homlokán kissé megmozdítá, s ke- 
zébe a bokorkulcs mellé vékony rövid lábvasat vett, mely 
karikástól együtt alig birt három fontnyi súlylyal.— 

Szőke Pista sötét, de tág pinczébe vezetteték, mely egy- 
kor, mint az ászok rothadt maradványai mutaták, sök 
hordót, utóbb, mint a falbékók hosszú sorából gyanítni 
lehet, sok bűnöst, s köztük kétségkívül nem egy ártatlan 
üldözöttet is, rejtett penészlepett, nedves és dohos keb- 
lébe. 

A porkoláb Szőke Pista lábára zárta a vasat, a kisérő 
őr pedig a pinczeszöglethez vezetvén őt, a falbékót szorítá 
jobb kezére. Csak balja maradt szabad, hol a szív dobog, 
mely az élet kerekeit forgatja, s melynek mozgását a leg- 
kisebb gyilok is, ha irányát elszánás vezeti, rögtön meg- 
szüntethetné. 

De Kassai gúnyos igérete ellenére, az ölőszer, szintúgy 
mint a pórruha, sehol sem vala. Szánalomból-e vagy fon- 
dor terv miatt ? gyaniítni is alig lehetne. 

A falbékó Szőke Pistának szabad mozgásra csak félöl 
széles és egy öl hosszú tért hagyott. Fz vala talán a világ- 
tól számára kiszakított azon rész, melyből szenvedésének 
története mélyebb és mélyebb sülyedések közt fog tovább 
ömleni, hasonlóan azon folyamhoz, mely a hitrege szerint, 
a föld szinéről eltűnvén, végre még a pokol üregéig is 
utat lel magának, hogy sötét hullámaiban a kárhozat 
szellemei fürödjenek.! . 

A rab tompán, fásúltan hevert a nedves földön, hátát a 
penészborított falnak támasztva. Feje mélyen hajlott keb- 
lére. Arczának kifejezés- és majdnem érzés nélküli vona- 
lait a börtön félhomálya elől is rejtegetni látszott, mintha 
a tanúlatlan magánynak ezer szeme volna, melylyel néz, 
itél és gúnyol. 

Mennyi kínnak és őrjöngő eszmének kellett a kedély- 
ben tombolni, az arczon átviharzani, míg egy pár rövid 
óra alatt a túlizgatott idegek ily aléltsága bekövetkezhetett. 

Szőke Pista nyelve majdnem szájpadlásához tapadt a 
szomjuság miatt. 

A vándor, ki rekkenő nyárban, szellőtlen rónán, csil- 
logó, égő fövényben utazik, nem lehet tikkadtabb, nem 
sóvároghatná az ég harmatát, a forrás cseppét inkább, 
mint e szegény fogoly, kit tél közepén egy nedves üreg 
árnya vesz körül. 

Testi aléltsága már a legfelsőbb fokra hágott, midőn az 
utczazaj, mely a beteg asszonyt ágyából ki és a halál kar- 
jaiba szólítá, az ő börtöne ablakain is besivalkodott, hogy 
a dermedt érzékeket bősz erejével föloldja megkötöttsé - 
gökből. 

Szőke Pista figyelni kezdett, s a mit hallott, a mitől 
zengett az utcza, a szombatosok káromlása, a szombatosok 
ellen szórt átok és fenyegetés volt. A népvéleménynek e 
felekezetet üldöző iránya megrendíté őt, s épen váratlan- 
ságával nagy hatást gyakorolt kedélyére. Mert a Székely- 
föld azon vidékein, hol ő és társai az új igét — bár titok- 
ban — hirdették, a bevett vallások követői irántok kirivó 
gyűlölséget nem tanusítottak. Erdély többi részeiben pedig 
annyira ismeretlenek voltak a szombatosok, s babonáik- 
nak oly kevés fontosságot tulajdonítottak, hogy még e 
secta létezése is ritkán jött szóba. 

S épen a türelem, a közöny félreértése nyújtott a heve- 
sebb vérmérsékű szombatosoknak reményt a bevett val- 
lások közé soroztatásra. Csekélységök bizonyítékában jö- 
vendőjök kezességét vélték. 

Mekkora csalódás ! 

Szőke Pista tehát most hallotta először hitsorsosa 
dühös szidalmazását. 

A mennyire csak lánczai engedék, közel vonult az 
ablaknyiláshoz. 

Lázas figyelemmel kapott föl minden hangot, s hő 
képzelődése e töredékekből egészíté ki a künn történteket. 

Észrevevé, hogy a szombatosok elleni gyűlölet a töme- 
get megtámadásokra vezette. Gyanította, hogy valaki e 
dühnek áldozatul esett, sőt eshettek többen. Hallá külö- 
nösen a Pécsi nevet szidalmak közé vegyíttetni, s a nép 
szétoszlásának folyama és a rögtön beállott csend sejteté, 
hogy katonaságnak kellett a szombatosok védelmére 
sietni. 

— Ah! tehát minket a kormánynak kell a széttépéstől 
oltalmaznia ? Nem a törvény, de a közvélemény kövez-e 
meg? Hát nem is a bakó lesz bakónk, hanem a gyönge 
leány körmeivel, a reszkető agg átkával, az erőtlen gye- 
rek az utczasárral? 5 csak azért prédikálok új hitet, 
hogy hahoták közt vettessék családom az utolsó itéletig 
rabigába? Mivel érdemlem büntetésedet, Izrael és Jákob 
Istene ! kiről mondják, hogy nemcsak boszuálló, de igaz- 
ságos és irgalmas is vagy? Oh! a börtön sötétsége el- 
homályosítja lelkemet! Jehova, oltalmazz a bűnös gon- 
dolatoktól ! 

Szőke Pistának sűrűn omlottak könnyei orczájára, a 
kézbilincsre s a különben is nedves földre. 

A vértanuságot a hiú ember is gyakran hegykén fogadta 
el, midőn a máglyához vagy bárdhoz kisérte a nép rokon- 
szenve, de a legszilárdabb jellem sem hallhatja megráz- 
kódás nélkül a polgári hatalom és a közvél emény egy 
értelmüleg hozott halálitéletét. 

Új Jeruzsálem angyalai között pedig, ha nem is a leg- 
hiúbb, de a legesekélyebb akaraterejű Szőke Pista volt. 


MÁSODIK RÉSZ. 


Bár a nap leszállott, künn az alkony szürkülete alig 
kezdődik, de benn, a vad tekintetű pincze-börtönben csak 
a fogoly sötéthez szokott szeme veheté észre a tárgyak 
körvonalait. 

A vasajtó zárva nyikorga. 

Az éles hang Szőke Pista csontvelejéig hatott. 

Halántéka úgy lüktetett, üterei oly lázasan dobogtak, 
mintha a végitélet trombitája harsant volna meg. 

A porkoláb lép be. 

Ételt hozott a rabnak, kit már az éhség gyötört és 
hozott egy kanna vizet, hogy szomját, mely miatt már 
nyelni és lélekzeni alig tud, enyhíthesse. 

Szőke Pista mohón ragadta ajkaihoz az edényt, midőn 
meglátta a hajdut a börtönőr háta mögött, a mint a szom- 
széd falbilincs horgára valami podgyászt akasztott. 

—-. Mi az? — kérdé gyanakvó félelemmel, szemét a 
hozott tárgyon, száját a kannán tartva, melyet erős kor- 
tyokkal ürített. 

— A jobbágyruha — válaszolta a börtönőr, ujjával a 
hajdunak távozást intvén. 

— Büntessen Isten, ha magamra veszem. 

-—— Nem is szükség, míg kegyelmed mostani ruhája tes- 
téről le nem rothad. 

— Mit? Engem itt akartok tartani, míg megrothadok, 
míg a hús foszlányokban hull le csontomról, míg az éhes 

férgek lakomát ülnek az élő-halotton, s a sír pondrói elől 
fölemésztenek minden táplálékot ? Borzasztó ! . . . Ha ! ha! 
Kassai úr ő nagysága jámbor becsületes ember! Úgy áldja 
az Isten, mint én kivánom! . . . Lám, lám! tehát három 
nap helyett három évtizedet fogok e dohos üregben he- 
verni, ha! ha! . . . Oh ég! 

— E falak közé csak terhes bűnöst szokás csukni — 
szólt vállvonva a porkoláb. 

— Szegény szerencsétlen nőm, édes gyermekeim ! S nyo- 
morult, te a gyilkot nem hoztad el? 

— Annyit teljesítek, a mennyit kötelességemmé tesz. 
nek — mondá hidegen és harag nélkül a börtönőr. 

— Hol a gyilok? Sehol! . . . Előjelnek vegyem-e, hogy I 
öngyilkos helyett gyilkossá szánt az ég! . . . Markolatig 
döföm bele a tőrt. De miért van a tőrnek markolata, hogy 
sokkal mélyebben ne lehessen döfni? . . . Oh! szép tavasz ! 
te a földre ki fogod teríteni virághimes zöld szőnyegedet, . . . 
előmbe a bakó terít fekete szönyeget, s hulló vércseppjeim 
lesznek rajta az árva pipacsok! Látom a tőkét...a bár- 
dot ! Börtönőr ! hisz én élni kivánok! Börtönőr ! tanum az 
ég: én élni kivánok! Ki meri mondani, hogy a sarló alá 
megértem? Ki gázol az Úr aratásában? Nem hallották-e, 
hogy én nem kivánok meghalni ? . . . Oh ! Klára ! oh ! gyász- 
ruhás özvegyem, honnan vásárlod könnyeidet, hogy sze- 
medben mindig új csepp van a régi helyett. Ha! ha ! neki 
köntöse sincs! Kassai poroszlói letépték gyönge finom, 
alabástromfehér tagjairól. Holla! takarjátok be testét a 
buja szemek és ostor elől. Jobbágynővé lett ugyan, de még 
ma szemérmes . . . eddig nem volt megszeplősítve és meg- 
ostorozva. Várjatok, várjatok! majd szenved és sülyed... 
akkor lesz nektek való. Szent ég ! megőrültem ! Agyam föl- 
olvadott, s mint az égő láva fog kitörni rekeszein. Hány 
felé pattant koponyám? . . . Segítség ! segítség! Engem ne 
végezzetek ki. Hallod-e, börtönőr, engem ne tarts sokáig 
ezen ürgelyukban ! Szántani, kaszálni, trágyázni akarunk. 
Én jobbágy vagyok. Elkésem a napszámtól. Barázdát 

akarok ekevasammal hasítani. Vagy a helyett gyikoljak-e 
más vassal? 

Szőke Pista rázta bilincseit és dühöngött, de a börtönőr 
már rég rácsukta az ajtót, rég eltávozott. 

Mécstelen éj borítá el a börtönt, annak nesztelen magá- 
nyát még rémitőbbé alakítva. 


x 


Rákóczi első hivatalnoka, a hatalmas és gyűlölt Kassai 
.egy szökevény jobbágygyal szemben — mint látszik — 
nem hivé szükségesnek a kimondott szót megtartani. 

Ott hevert ő piszkos börtönben, undorral telve a lég 
iránt, melyet besziv, a fal iránt, melyre hátát támasztja, 
a nedves föld iránt, melyet lába tapod, a ronda pokrócz 
iránt, mely a koldusrongynál még épebb ugyan, de már 
förtelmesb és visszataszítóbb. Ott hevert ő elvégre önma- 
gától is iszonyodva. S mily kecsegtető alakban lebegett 
most szeme előtt a durva, azonban tiszta pórköntös! Ez 
is rövid időn szenynyel fogna beboríttatni, ezen is penész- 
folt törne ki ; de pár napig megmentené viselőjét az undor 
legélesebb, legközvetetlenebb okától. Ha nem szégyelte 
volna, a börtönőrt most már figyelmeztetné, hogy öltöz- 
tesse őt más mezbe, habár a rabszolgáéba is. S miért nem 
tud meghalni? hisz! az öngyilkolásra a falbilincs horga, 
vagy a nyakkendő, melylyel lélekzett elfojthatná, szintúgy 
vezetne, mint a tőr, melyet Kassai megigért, de el nem kül- 
dött. Szőke Pista a halálnak ezer különös nemét forgatá 
eszében, s mindeniket áhitá, s mindeniktől visszaborzadt. 
Egykor, midőn magával leginkább küzdött, s midőn leg- 
nagyobb szüksége volt vagy egy kevés vigasztalásra, hogy 
elviselhesse az életet, vagy egy kevés csüggedésre, hogy 
a halált önkezével megtalálja, — egykor, midőn hasonló 
hévvel akart imádkozni és átkozódni s nem birván a két 
indulat rohama közül választani, sötéten tekintett a pará- 
nyi világosságra, mely a nap keltét vagy talán leáldozását 

jelentve, a börtön komor üregét fölkeresé, — egykor, 
mondom, a falszögleten a fény élénk rezgése tünt sze- 
mébe. Rég nem látott csoda a homály tanyáján! Oh! 
mily felhőtlennek kellett künn az égnek lenni, hogy a 
pazar sugarakból e vak helynek is jutoti valami osztalé- 
kul! S a nedves fa vakolatján mily porondcsilla volt elég 
bátor fölfogni és visszaverni a sugárt; honnan származik 
a fény e megtörése, e parányi, de majdnem lángoló tü- 
kör, mely a rab elébe kihivóan kaczérul villog? Soká, 
soká nézett Szőke Pista, mígnem arczát tenyerével borítá, 
s ajkai szitkokkal teltek Kassai ellen. 

Tőle elérhetetlen távolságban egy tőrt vett észre, mely- 
nek hüvelyén és markolatán gyémánt- és rubinkövek ját- 
szottak a börtönbe lopódzó világgal. Mikor és hogy jutott 
oda e fegyver, gyanítani sem tudta. 

A börtönőr még aznap föladá a fogolyra a jobbágy- 
ruhát de egyszersmind nehéz vasat veretett kezére és 
lábaira. A falbékókhoz bilincselést megszüntette. Szőké 
Pista már a közönséges rabok osztályába látszott soroz- 
tatva. Eddig az országra nézve veszélyes egyénnek tart- 
hatták fölvigyázói ; most csak valami csinyen vagy gonosz- 
tetten kapott bűnösként tünt föl. A börtönőr nyersebb 
modorán eléggé észlelhető volt e változás. Nem is köszönt. 
midőn az ajtót rácsuká, s míg az öltöztetés folyt, a cke- 
gyelmedv helyett megkisérté xtenekv szólítani; de a sö- 
tét és parancsoló tekintettől még egyszer s talán utoljára 
visszadöbbent. Szőke Pista most valóban csekélynek tartá 
az életet, s a halál színletlen óhajával ragadta meg a tőrt ; 
de a kimulás küszöbén Klára képe visszacsábítóan lépett 
elébe. Reszketeggé lett keze, ingadozóvá akaratja. Nem 
tartá ugyan többé bűnnek, eldobni magától oly életet, 
melynek tartalma csak két szóból áll : nyomor és megaláz- 
tatás; de gyávaságnak hivé annak egész terhét öngyilko- 
. lása által nejének gyönge, finom, törékeny alakjára vetni. 
A mellére szegzett tőrt szeméből egy keserű cseppel hul- 
latá a földre, 8 a másik perczben bősz haraggal ismét 

fölemelte. — Add nekem, Uram! — kiáltá öklével görcsö 
sen szorítva a markolatot, — add a machabeusok bátor- 
ságát, hogy tudjak ölni, és szemhunyorítás nélkül töröl 
jem le házam ellenségének, kit földre verek, arczomra 
fecscsent vérét. 

A rab ezer esélyt gondolt ki Kassai meggyilkolására ; 
de mit használt a boszu ábrándja azon száraz tény elle- 
nében, hogy a szökött jobbágy nejének  saiázatját és 
inségét még tetézni fogná, ha orgyilkos :s5 kerékbetört 
gonosztevő özvegyévérválik. 

Mihelyt Kassai, mint földesur, törvényes jogait igénybe 
veszi, vége szakad minden reménynek, akár a boszun, 
akár az Istenbe helyzett bizodalmon épüljön az: — ezt 
hitte a szerencsétlen szombatos, midőn a tőrt megint 
kihullatá kezéből. 

— De miért akarná épen az én testi munkámhoz nem 


szokott családomat jobbágyúl Kassai? — sugá ekkor a 
szenvedőnek mentőeszméül egy gonosz démon? 
— Ő fösvény, — fűzé tovább a rab, — de nőm vagyo- 


nából teljes kárpótlást adhatunk neki. Miért ragaszkod- 
nék tehát személyünkhez? A fösvénységnek ellenkezőt 
kellene tanácsolni. Vagy tán gyűlöl engem? Hisz, akkor 
látott először, midőn bilincsbe veretett. 5 miért említé, 
hogy ha bármelyik bevett vallás szolgái közé tartoznám, 
most nem volna joga mint szökevényt fölkeresni? Ah! és 
hogy dühöngött a nép a szombatosok ellen! Igen! Kassai 
alkudni kiván velem, s a váltság ára hitvallásom . . . Ne 
említsétek, hogy Eleazar a kegyetlen Fülöp poroszlóira 
hidegvérrel tekintett! Szökött jobbágy volt-e ő? Fenye- 
gette-e egyéb kin, mint a mit a bakó eszközeivel lehet a 
testből kicsikarni? Jelent-e meg lelkének más látvány, 
mint a vértanuság dicsfényében ragyogó halál képe? De én 
azt a fájdalmat érzem, melyet nőm és gyermekeim fognak 
szenvedni, 8 idegeim nem birhatják a terhet, melyet a szol- 
gaság testökre, az elaljasodás lelkiismeretökre fog rakni. 
Térdet hajtok templomod bálványai előtt Izrael zsarnoka 

Fülöp, hogy szivem bálványait oltalmazhassam. Átok 
legyen a napon, midőn a szombatosok közé fölvétettem 
magamat s meggyőződésemért családom szerencséjét áruba 
bocsátottam ! . . . 


EZ 


Pár nappal e belküzdelmek után a szárdisi angyal 
, börtönőr által kihallgatást kért Kassaitól s e főurral 
bosszas értekezése volt, mely szabadon bocsáttatásán vég- 
ződött. 

A pék, kinek boltjában látjuk őt ismét, most sokkal 
több tisztelettel tekint rája, sokkal több készséggel rakja 
tánpyérába a turóslepényt, rozspogácsát, sokkal frisebben 
töjtöget poharába méhsört, s egész magatartásából sejt- 
hetjük, hogy e vendéget egy tuczat más jobb torkunál 
ér nagyobb zsebünél többre becsült. 

Fenérvár érdemes polgárai közt is az élénkebb tud- 
vágyúak nem minden részvét nélkül kisérik a megszaba- 
adult foglyot, bár a derék pékétől különböző modorban 
nyilvánítják iránta figyelmöket. 

Egyik a szárdisi angyalt tetőtől talpig méri, mintha 
keresné azon helyet, hová legjobban lehetne egypár pál- 
czavonást lerakni; a másik vidoran tekint szeme közé, . 
mintha a fejedelem törpéjén vagy a fejedelemasszony 
bohóczán kivül a legfurcsább alakkal most találkoznék. 
Vannak, kik előle az utcza másik szélére térnek, s van- 
nak, kik a másik szélről eljönnek, hogy párhuzamban lép- 
deljenek vele, sem gyorsabban, sem lassabban. A kufárnők 
pedig bódéikból kidugják fejöket, s kötekedve kérdik egy- 
mástól: nem kinálná-e meg hugom bőrös pecsenyével 
azt a szép magyar zsidót, az ebszültét ? Zsidó, nem zsidó, 
mi tagadás, oly deli, mintha képiró festette volna, s né- 
némasszony se esnék kétségbe, ha kegyelmed töpörtyűje 
miatt vétkeznék a Mózes törvénye ellen. 

A szárdisi angyal nyugodt kedélylyel tűrte az inger- 
kedéseket, de arczát láng, majd viaszsárga szín borította, 
keble küzdött a dühvel és szégyennel, midőn Kassait 
dicsértetni hallá azon kegyelmes eljárásért, hogy egy 
szombatost, kire halál várt, néhány heti börtön után a 
törvény kezéből kisurranni engedett. 

— Hisz a rab tagadta szombatosságát — szólt az egyik 
polgár. 

—- Egy kevés torturával vallomásra lehetett volna 
birni — jegyzé meg a másik. 

— Oh! hogy nem dobhatom szemök közé : Kassai Erdély 
legalávalóbb embere ; ti pedig fortélyos és hazug hireknek 
nyomorult terjesztői vagytok ! — mormogá a szárdisi an- 
gyal, míg a róla pletykálók mellette elhaladtak. — Oh, hogy 
számat feltörhetetlen lakattal zárta be a bűn ! Miért is nem 
maradtam a börtönben ! miért váltám ki családomat szeny- 
nyes áron a jobbágyság szennyéből! Mit használ a fehér 
ruha és munkától föl nem tört kéz, sötét bűntudat a meg- 
tört lélek mellett ! Adjátok vissza a börtön békóit, s vegyé- 
tek le a bilincseket, melyek szellememet az öntudat pellen- 
gérére szegzik, hogy öröktől örökre magam legyek magam 
előtt megszégyenítve ! Nőm tiszta tekintete az átok rajtam ! 
Ki nem fogom állani kérdő kék szemeit, pedig érettök s 
gyermekeim ártatlan mosolyáért áldoztam föl a föláldoz- 
hatatlan erényt. Késő vád, hasztalan vergődés! Hol van 
a ki küzdhet végzete ellen ! A sátán rám tette körmét, . . . 
illetésének nyoma lelkemen fog maradni! 

Ily hangulatban kevéssé érdeklé a szárdisi angyalt a 
nép kiváncsisága, mely környezte, s a kandik élezei, melyek 
máskor az ő ingerlékeny idegeire erős hatást gyakoroltak 
volna. 

Csak azt óhajtá, hogy mielőbb távozhassék Fehérvárról, 
s örvendett, midőn e város kapuin túl volt, 8 még inkább, 
midőn a magas tornyok körvonalait tekintete elől elzárták 
a közbelépő dombok, 

k 


BE. Kemény Zs. VII. 8 


114 


. Székelyföld némely vidékei sokkal kedvezőbb színben 
látták azon férfiunak, kit Kassai Szőke Pistának, a tájék, 
hol lakott, Laczkó Istvánnak, a község pedig, melynek pre- 
dikált, a szárdisi angyalnak nevezett, viszontagságos élmé- 
nyeit, elfogatását és bebörtönöztetését. 

Üldözöttnek tünt föl, ki eszméjeért, hiteért szenvedett. 

A kézdivásárhelyi szombatosok, kik, mint olvasóim 
tudják, magokat szardisiaknak hivatták, büszkén tekin- 
tettek, versenytársaikra, az udvarhelyi (vagy szerintök 
thyatirai) község tagjaira. 5 hogy is ne? Hisz, soraikból 
támadt. az első üldözött, az első vértanu. A thyatirai 
angyalt ujja hegyével sem érintette Fehérvároit senki ; de 
az övéket nehéz bilincsre verték s majdnem halálra kínoz- 
ták. Igen a köztiszteletű Laczkó István még eddig egyedül 
szenvedett az új Jeruzsálemért, az ő szent testéről tépték 
le a zsarnok poroszlói az öltözéket, az ő kezén és lábán 
mély rovatokat hagyott a vas. Meg is csókolták a vénebb 
nők a békó nyomait, s könnyeikkel mosták volna le a 
börtön minden szennyét, de a tisztaságot kedvelő papnál 
ily kegyeletes buzgóságra nem maradt semmi anyag. 

. Kézdi-Vásárhelyen az országtanács tiltó rendelete és 
Kassai szigora után feltünőleg gyarapodott a szombatosok 
száma, s titkos imahelyeiken a vidéki birtokosok közül 18 
többen kezdettek megjelenni. Hasonló eredmény vala ez 
új felekezet más gyűlpontjain is észrevehető. 

A merészebbeket a veszély csábítgatá a keletkező val- 
láshoz, a kiváncsiakat a titok leple, a szeszélyeseket a 
tilalom, a gyöngéket azon tapasztalat, hogy a kormány, 
mióta a szombatosok elleni hirdetményt kiadta, mintha 
tettét megbánta volna, nyugodtan nézi még a nyiltabb 
izgatásokat 18. 

A politika szintén szerepet kezdett ez ügyben játszeni. 

A katholikusok tudván, hogy Kassai a felső-magyar- 
országi megyék sérelmei miatti nyilt fellépést azért elle- 
nezte, mert Erdélyben még sok békétlen elem van, 8 
mert különösen a szombatosok hitterjesztésöket rakon- 

czátlanul űzik, nem késtek kéz alatt szítani e rajongók 
buzgóságát, mert csak úgy hitték Rákóczi fejedelemnek 
az európai nagy vallásháborúba vegyülését hátráltatni. 

Szóval, a titkos felekezeteknél elevenség, mozgás támadt. 

A tulzóbbak közelegni hitték az időt, midőn vallásuk- 
nak nyilvánosságot és jogokat követelhetnek. 

Jaskó Pál, a thyatirai angyal, mély meggyőződése és 
ragyogó szónoki tehetsége az óvakodókat is kezdé magá- 
val ragadni. 

Laczkó István, a szárdisi angyal, ki börtönöztetése 
előtt a mérséklésre néha oly szép védveket tudott találni, 
most nem szegült ellen semmi indítványnak. 

Ő vontatva, a költői emelkedettségnek minden csil- 
láma nélkül, komor areczczal, a föld porát kereső sze- 
mekkel és páratlan érczű hangja bűbájos erejének igénybe- 
vétele nélkül, helyeslé versenytársa merészebb terveit, s 
kedélye annál levertebb volt, mennél döntőbb hatással 
birtak nyilatkozatai. 

Megfoghatatlan szomorúság fellegzett egész kifejezé- 
sén, midőn társai reménytől sugárzó tekintettel s a jöven- 
dőben hivő lélek derült elszántságával jártak-keltek, erő- 
sitve az ingadozókat, védve eszméiket, hirdetve az igét, 

A ki figyelemmel kisérte az ellentétet e férfiú szavai 
és kedélyhangulata közt, a ki elleste a fájó benyomást, 
mely idegein átrezgett, midőn magasztalni hallá magát, 
a ki látta, hogy máskor meleg, részvékeny és áradozó 
szive mennyire elfeledte a hőbb dobogással együtt a lel- 
kesülést és életörömet, a ki fanyar mosolyát, sötét me- 
rengéseit, nyugtalan álmait és álmatlan éjeit aggódva 
követé szemeivel s gondjaival: az kénytelen volt valami 
mélyen ható, valami rejtélyes és bősz történetben keresni 
e rögtöni átalakulás okát. 

5 van-e élesebb szem, mint a férjét szerető nőé? 

Klára az első öleléskor, az első csóknál érzé, hogy 
minden ámító hasonlatossága mellett más természet és 
fogékonyság, más kedély és jellem lakik most ama kül- 

alakban, mely oltáreskünél és a szerelem jogánál fogva 
az ő élettársáé vala. Ha a kecses ifjú nő a mesék világá- 
ban, ha egy regényes és rémes korban élt volna, midőn 
jó és rossz nemtők közvetetlenül vegyítették magokat a 
szegény halandók ügyeibe s örömet leltek gyarló érzé- 
keinknek varázslat általi ámításában: akkor a babonás 
előitéleteknek hódolva, talán hinni tudná, hogy férje tes- 
éből valami démon kilopta a lelket, s egy egészen idege- 
nével cserélte föl. Ha Klára évek óta nincs úgy értesülve, 
hogy férje egy kihalt családból egyedül maradt életben, 
akkor félve vonná el tőle karjait és keblét, nehogy téve- 
désből ikertestvérre árasz"za a kéjeket, s a nő édes köte- 
lességeit teljesítve hűtlenség bűnébe essék. ; 

Valótan a régi Laczkó Istvánból semmi sem maradt 
meg, csak Klára iránti szerelme, s azt is a távollét rövid 
hat hete csodálatosan alakítá át. 

Mohó, sovár, kielégíthetetlen lett-e mostanig Egán] 
és költői szinezetű indulat, s nemcsak anyagiasb alapízet 
nyert, hanem élvei közé nyugtalan, rémes és idegenszerű 
elemek is vegyültek oly lélekállapotból, melynek titkai 
. sejtetlen mélységben laktak. 

Mintha hinné, hogy csak napokra, órákra van szorítva 
az időköz, mely alatt nejét szeretnie szabad; mintha a 
baljóslatok egész raját rezzentené föl e szerelem s mintha, 
legártatlanabb és legédesebb kéjeiben keserű átok lap- 
pangana, vad bűn tombolna. 

Képzelni, Klárának mennyi aggodalmat szerzett férje 
megfejthetetlen hangulata. 

Az éles szemű nő hamar belátta, hogy itt nem mulé- 
kony hatásokról, nem az idegen kór okozta túlizgatottsá- 
gáról van szó, melyen ápolás és gyógyszer könnyen segít- 
hetne ; belátta, hogy valami szokatlannak kellett férjével 
történni, mely egész valóját földrengésként rázta meg, s 
annál mélyebb nyomokat hagyott hátra, mennél véletle- 
nebb volt rombolása. 

Klára szerelmének erélyével tudta csak szülei meg- 

egyezését a vagyon és helyzet nélküli Laczkó Istvánnal 
való házasságra kicsikarni, s a kézfogás után lefolyt nyolez 
év még bensőbbé, még áthatóbbá tette szenvedélyét. 

Nem volt titkuk, osztoztak örömben és búban, soha 
sem kellett egyiknek is bizalomra szólítani föl a mási- 
kat, soha sem volt szükség esetlegességek közt találgatni 
az okot, mely valamelyik fél homlokára felleget vagy ajkára 
mosolyt vont. Lelkök egész láthatárát úgy besugározta a 
szerelem, hogy abban homályos zúg nem maradt, hová a 
világosságtól rettegő legkisebb titok is bevonulhatna. 

Legalább így hitte Klára. ; 

5 most férje egész magaviselete talányok szövedéké- 
ből áll. 

Nincs nehezebb, mint kölcsönös bizalomban átélt évek 
után az első titkot tudakolni, mert szigorú itélet fekszik 
ebben vagy a kérdőre, vagy a kérdezéttre. 

Klára érzé saját ártatlanságát, s hogy vádolhassa fér- 
jét, kit eddig csak tisztelni tanult? 

Várt, hallgatott, tűrt, s az óra minden ütésekor elérke- 
zettnek hitte a perczet, midőn hőn szeretett élettársa szi- 
vének terhét vele meg fogja osztani. 

— Hasztalan ! 

Napok, hetek teltek, s férje mird sötétebbé, rejtélye- 
sebbé lett. 

A szárdisi angyal fizetése néhány hivő család szűk 
adományaiból állván, a kecses szombatosné a drága időt 
nem áldozhatá föl merengésekre. Férje növekedő tétlen- 
sége új ösztönül szolgált neki, hogy takarékosság, erély 
és helyes számítás által házát a sülyedéstől megóvja, s 
örökségül nyert csekély hozományából annyi kényelmet 
varázsoljon elő, melyet az ügyetlen bőség sok eszköz 
igénybevételével sem tud mindig. 

Reggeltől estig dologhoz látott, s tevékenysége egészen 
kimeríté, s mégis lehetetlen volt észre nem vennie, hogy 
fáradozásain nincs is a régi áldás. Most káros szórako- 
zottságon, majd lényeges apróságok elfeledésén kapta ma- 

gát rajta, majd ismét a találékonyság teljes hiányán és a 
körülmények felhasználásában elkövetett vétségeken. Az 
egész háztartás nem volt többé oly összevágó, mint eddig 
s azon parányi tőkék, melyekkel, hogy kamatozzanak, be- 
vásárlásokat tett, most az egyszer nem elég biztosan lát- 
szottak forogni. Szóval, minden egy kissé kibillent a szokott 
kerékvágásból, mert Klára kedélye sem volt többé helyén, 
8 munka közt is gondolatai mindig azon iszonyú talány 
körül csapongtak, mely férje boldogságát ismeretlen örvé- 
nyekbe sodrá. Ha ez soká tart, a lelki elégültséggel együtt 
a külső kényelem is eltünik, s a csendes lakba a sötét 
merengés és önvád mellé vendégül bekopogtat a nyomor is. 

Ily érzés, ily hangulat közt hallá férjétől, hogy az új 
hit ügyében ismét Fehérvárra készül. 

Hgy igen szerény jövedelmű családnál, hol a fillérnek 
vijelölt helye van, a hosszabb út tetemes költségei min- 
dig válságot idéznek elő, melynek utóhatásától csak le- 
mondások és apró megszorítások árán tudnak idejekorán 
menekülni. De Klárát most nemcsak e tény hangolta le, 
sokkal mélyebben hatott kedélyére férjének zavart tekin- 
. tete, S a majdnem reszketeg hang, melylyel távozási 
szándékát közlé. 

— Minket új veszély fenyeget! — gondolá Klára szorongó 
és sejtelmes szívvel.— Fehérvárról hoza ő átkot házunkra, 
s most megint azért megy, hogy hozzon. Mi történhetett 
vele, mit követhete el ő? Az orvnak, ki örömeink gazdag 
kincstárát kirabolta, szerencsétlenség-e a neve vagy bűn ? 

—- Mennybeli atyám! — kiáltá most Klára saját esz- 
méjétől eliszonyodva. 

Férjének lábai elébe borult, töredelmesen hajtá fejét a 
padlózatra, s arany csiliámú gazdag sárga haja szétbonta- 
kozva omlott alá, sűrű palástjával eltakarva a szem elől 
az egész ábrázatot, csak a vékony ivorfehér nyakat hagy- 
ván meztelenül, mintha bárdcsapásra váró elitélt volna. 

Laczkó István szobormereven állott, s bámulata határ- 
talan lőn, 

— Taposs szét — rimánkodott a kétségbeesés hangján 
a nő — tedd lábadat nyakamra, hogy haragod súlya zárja 
el rögtön lélekzetemet s oltsa ki az életet testemből. Oh! 
én téged most gondolatomban bűnösnek neveztelek, . . . 
férjem! jóltevőm! büntesd meg a hűtlen rágalmazót. 

A férj tagjain hideg borzadály nyargalt át. Vértelen 
arczczal, kék ajakkal, összecsapott kezekkel rebegé : — 
Ő látja homlokomon a Kain-bélyeget ! 

Gépileg vonta végig homlokán ujjait, mintha szennyet 
akarna letörleni; neje pedig fölemelé a padlózatról omló 
könnyekkel áztatott arczát és tekintetét férjére fordítván, 
megható és sűrű zokogások közt szólt : — iomlokodon, 
mint a márványlapon, melyet a művész szent oltárnak 
készített, csak az Isten előtt kedves gondolat és érzés lehet 
följegyezve. De az én gyanakvó képzelődésem, mely min- 
den sötétben kisértetet lát, borult kedélyed szürkületén a 
bűn alakját hitte át meg átsuhanni. Oh! iszonyú káprá-. 
zolat! Úgy-e, Pistám! te csak szerencsétlen vagy, több 
"nem, . . . minket csak nyomor fenyeget, . .. . több nem? 
Ne szólj titkodról, mert a gyönge nőnek nem szükség azon 
komoly dolgokat tudni, melyek a férfiú érczakaratját és 
törhetetlen szilárdságát veszik igénybe; ne szellőztesd a 
bánatod s lélekküzdelmeid elébe vont fátyolt; hallgasd 
el — mert a bizalmas szó, ha vissza sem éltek vele, s0- 
kat ejtett már tőrbe, — hallgasd el, kérlek, hogy vallá- 
gsunkat fenyegeti-e veszély, vagy családunkat romlás, de 
megnyugtatásomra, de kínzó szeszélyeim lecsendesítésére 
mondd, hogy a te nézeted szerint is, a legnagyobb sze- 
rencsétlenség a bűn. Nyilatkoztasd ezt ki ! 

.(Klára erős hangnyomatot adott a végszavaknak, míg 
enybítéseül a sebnek, maelybt ajkai ratoslek EkEB kezét" 
voná ajkaihoz. 

Laczkó István indulatosan rántá el karját. — Távozzál 
tőlem ! kiáltá vadul, Távozzál! ismétlé a fájdalom leírha- 
tatlanul mély, azonban szelid kifejezésével. Éretted . . . 
de ne szóljunk erről! Eredj, lépj azok sorába, kik mon- 
,dani fogják: ha előbb ismertem volna jellemét, most 
nem kellene pirulnom! ha nem lettem volna elfogult 
iránta, most nem panaszolnék a végzet ellen, s könny 
helyett öröm csillogna szememben! Távozzál! rég tudom 
én, mi a szerencsétlenség hatása! Még a fát is odahagy- 
ják levelei a hideg őszi szél lehelletére ! 

— Mert elhervadtak ! mert meghaltak ! — szólt Klára, 
csüggedt fővel s alig hallhatóan. 

— Édes nőm! feledd kiméletlen bánásomat. Indula- 
tom túlragadott. Jer keblemre ! 

Hőn szorítá magához a szenvedő alakot és szeméből 
égő könny hullott ennek liliomarczára. 

— Veled együtt érezném, zokogott Klára, a bűnvádat, 
ha ismeretlen volna is előttem oka; veled lépnék a gya- 
lázat elébe; s egyenlő jogot követelnék a közmegvetés- 
ből. De úgy-e, erről nem lehet szó? Úgy-e, te is leg- 
nagyobb rossznak a bűnt tartod, 8 a szenvedés pohará- 
ból az igazán keserű cseppnek azt, ha a kiürítést meg- 
érdemeltük ? 

— Mit tudja a te tapasztalatlan szived, Klára, hogyan 
támad a bűn, s hogyan szívta táplálékát gyakran épen 
azon nedvből, melytől a büszke erény virít? Engem még 
senki sem vádolhat, bízzuk a bölcsekre a szabadakarat 
felőli hiú okoskodást. ; 

— És mit tegyünk a Szentkönyvvel? 

Oly megható és gyermeteg volt e kérdés, hogy a szárdisi 
angyal, ki maga is az igét hirdeté, csak lesütött szemek- 
kel s néma ajkkal tudott nejének válaszolni. 

Klára férje keblére borult, szeretettel és legkedvesebb 
. kaczérságával egy bűbájos nőnek, ki szépségét is az igaz- 
ság védelmére fegyverül akarja használni. 

— Ládd, mily rosszul tudod a kétkedő szerepét játszani? 

A büszke tudóst, ki nagynevű egyházférfiakkal versenyez, 
most egy együgyű kis némber szorította kelepczébe. 

Klára csókjával zárta el a választ férje ajkán. 

— Hát csakugyan annyira gyöngének képzelsz? kérdé 
hizelgően. Két ép, egészséges gyermeket szültem neked, s 
ne birnám-e el egy kis titok terhét vagy egy kis csapásnak 
fájdalmát, mely minket fenyeget? Miért nem nyilik meg 
kebled, hogy a közléssel könnyüljön ? Ha eszemet gyön- 
gének véled a tanácsadásra, úgy nincs hallgatásod ellen 
kifogásom ; de ha lelkemet tartod erőtlennek a gondvise- 
léstől ránk mért megpróbáltatásra, akkor soha igazán 
nem szerettél, mert érdemesnek sem hivéd keblembe 
mélyebben tekinteni. 

— Mondhatnám neked, Klára, szólt Laczkó István, hogy 
képzelődésed játéka a titok, melyet rejtegetek, s a bűn, 
melyet, hited szerint, tervelek ; lenevethetném bohó aggo- 
dalmaidal, vagy szenteskedő rémlátásodat: de nem aka- 
rom a hallgatás kötelességét a hazugság vétkével könnyüvé 
tenni. Bevallom tehát, hogy Fehérvárott igen nehéz na- 
pokat töltöttem s hogy nehezebbek várnak rám. Bőszjós- 
latú fellegek gyűlnek össze a mi kicsiny kunyhónk felett, 
8 ki tudja: nem volna-e jobb, ha magunk vetnénk még 
bele tüzet, mielőtt az ég nyila találná? Elgázolhatja ve- 
téseinket az utolsó kalászig a jégeső, s ki tudja: nem 
volna-e jobb, előre rá hajtani a helység csordáját, hogy 
aztán a pusztító vihar nyom nélkül öntse ki dühét? 
Örvényeikbe sodorhatják magzatainkat, a fellegszakadás 
áradalmat, 8 ki tudja: nem volna-e jobb, egy kosárban 
előre a hullámoknak ereszteni őket, hogy teljesedjék az 
Úr akaratja, s a kaján végzet az előfélelmek kínjai nél- 
kül zúzza szét szivünket ? Néha kedvem volna átkokból 
készíteni imádságos könyvet, 8 egész hitfelekezetet szer- 
vezni a gyűlölet számára. De, Klárám, hagyjuk a titkot 
titoknak, s ülj mellém e kerevetre, hogy meséljünk fon- 
tos ügyekről, melyeket talán gyerekségeknek tartasz és 
gyerekségekről, melyek talán igenis fontosak. Jer, ül- 

jünk le . . . Így ni. . . Már most, angyalom; képzeld, 
hogy még ez a kerevet, melyen helyet foglaltunk, sem 
a miénk s a széles világban, hajléktalanul és vagyon 
nélkül tengünk. Érted, Klárám, hajléktalanul és vagyon 
nélkül. 

— Csak ez, hála ég! csak ez volna, mit akkora aggály- 
lyal takartál előlem: — szólt a nő könnyült lélekzettel 
és sugárzó arczczal, 3 

— Hajlék- és vagyontalanul! . . . de halld, Klára, to- 
vább. A madárnak az egész zöld mező és berek terített 
asztal. Szabad szárnyakkal röpköd, s míg örvendett, evék, 
s míg jóllakott, kiénekelte magát. S mit tennél te, ha 
számunkra az életből csak a nyomor maradna? Szólj, 
mit tennél? A nyomornak nincs éléskamrája, konyhája, 
asztala és terítéke. Rosszabb háztartó a fukarságnál. De 
azért, hogy tűzhelyéről füst nem emelkedik és keze min- 
dig üres, apasztja-e vendégeinek, kiket ő tart, étvágyát? 
Oh! ha ez így volna, boldogabb lenne az emberi nem, 
mint a könyörületről szóló erkölcstan által! Tudsz-e ele- 
get dolgozni, Klárám ? 

— Tudok — válaszolá büszke önérzettel a derék szom- 
batosnő. 

— Ha, ha, ha! — fölkaczagott a férj vad fájdalommal. 

— Te kétkedel ? 

— Nekünk való, sorsunkhoz mért munkáról beszélj, 

— Bizzunk a gondviselésben és magunkban! válaszolá 
Klára. Érzem, hogy erélyemnek a szükség csak újabb 
meg újabb tért nyitna. 

— S mily munkára szánnád büszke erélyedet? 

— Ha nagy városba költözünk, skofiummal himzek- 
díszruhákat, bibor palástra ezüst rózsát és keleti gyöngy- 
ből szeszélyes virágokat és arabeszkeket füzök a hölgyek 
fürt ékeire 8 a leventék övére. A mennyezetek, zászlok, 
oltárszőnyegek és hadisátrak szegélyeire rojtokat fogok 
sodrani, 8 az úrnők és lovagok pénze sok utat s ösvényt 
08 szerény lakunkhoz találni. 

A férj gúnyos kétkedéssel mosolygott. 

—- Ha nem szereted városon, vonuljunk tehát falura — 
folytatá rábeszélőn a nő. Falun még könnyebb lesz kenye- 
ret szereznünk. Atyám a növényvilág csodaerejének i$me- 
retére tanított. A sebet nemcsak bekötni, orvosolni is 
tudom. A lázak különböző nemei ellen ritka hatású sze- 
reim vannak. Eddig ingyen ápoltam és gyógyítottam a 
betegeket, ezentúl fáradságomért gabnát és más házi 
szükségekre valót szerzek. Te is vehetsz haszonbérbe 
korcsmát, bortizedet vagy néhány hold tanarokat. 

-—— Az egész holdat, kedvesem, s még hozzá egy tuczat 
csillagot — közbeszólt keserüen a férj. Ha álmodni aka- 
runk, Klára, ne elégedjünk meg csekélylyel. Ha az elér- 
hetetlen vágyakra szorulunk, kivánjuk egyúttal az egész 
lehetetlenséget. 

— § komolyan hiszed-e — tudakolá a szombatosnő 
gyönyörű kék szemeit kérdőn fordítva a szárdisi angyál 
mélabús arczára, hogy helyzetünk ily szerény tervekre 
sem jogosíthat föl? 

— Micsoda munkához értesz még? — szólt ez kikerülőn. 

— Elmondottam volna, hogy lehetek kulcsárnő, vihe- 
tem egy egész idegen háztartás terhét, taníthatnék gyerme- 
keket olvasni és írni, s ha a várasszony elnéző volna, még 
növendék leányának oktatását is rám bizhatná ; — de már 
nem merek ily magas igényekről előtted beszélni. Tekin- 
teted a porba vezeti az én szemeimet is. Mit találjak 
ott az éhség és hideg ellen! Boldog Isten, mily tudatlan 
vagyok! . . . Ah, Pistám! van egy hárfám, letörlöm róla 
a port, ismét felhúrozom és vállamra veszem. Vissza- 
jönnek elmémbe a régi dalok, újjaim engednek az ihletés- 
nek s a szép hangok hűn fognak újjaimnak szolgálni. És 
elmegyünk várról várra. Te énekled a verseket, én kisé- 
rem. A tiszta holdas éjeken, midőn ligetekben és ezüst 
patakok mellett fogunk vándorolni, a költészet és zene 
tündérkei még soha sem dalolt mesékre oktatnak, s a mit 
mi sugalataik után versekbe szedve a függönynyel félig- 

takart ablakok alatt és a fényesen kivilágított csarnokok- 
ban, a szerelem és hír számára eléneklünk, az édes köny- 
nyet fog csalni a merengés galambszeméből és harsány 
rivajt a lelkesedés férfi-ajkairól. Úrhölgy és lovag meg 
szokja irigyelni szegénységünket, s mit ily érzés közt 
nyujtanak nekünk, az nem alamizsna többé, mert hódolat. 

— § csak ezekből áll, a mit tudsz? 

— A lelékenységen kívül, mely épen arra fog tanítni, a 
mire legnagyobb szükségem lesz, s a megnyugváson kivül, 
mely nem engedi, hogy szükségeket teremtsek magamnak. 

— Kis pacsirta, ki a sírfára szállva énekelsz az életről 
és a halál kertjében is keressz örömtanyát, te a ledér 
remény számára még megtudnád nyitni szivemet, ha nem 
zárta volna be örökre a komor való! Oh! Klárám, mit 
használ az, a mit balgatag fejecskéd vigasztalásul kigon- 
dol! . . . Tudsz-e kontyodra tekert kendőn nehéz csöbröt 
vinni a mezőre? Tudsz-e forró rekkenőségben naphosszat 
aratni? Tudsz-e sárban, mezitláb és permeteg alatt állvá- 
nyokra téglát, meszet hordani, s tűrni pirulás nélkül, ha 
a rongyok által rosszul födött szépségeden kőmives- 
legények, uradalmi hajdúk s koldus léhütők buja szeme 
nyugszik ? 

— Nézz rám . . . és felelj magad! — szepegé a nő, ar- 
czát férje keblére rejtvén. 

Klára gyöngéd, finom alak volt, s kiválólag ideges ter- 
mégszetű. 

— Tudsz-e kapálni és ásni? — tudakolá a szombatos. 

— Ah! ki venné hasznát az én ásásomnak? — kérdé 
Klára mosolylyal arczán, de egy könynyel pilláin. 

— Az, a ki meg is büntethetne, ha nem tudnál 80- 
kat ásni. 

— Sokat? s ezzel a kézzel, ezzel a lábbal ? 

Parányi lábfejét s hófehér gyenge karját láttatá férjével. 

— Nevetnem kell ötleteiden, szólt alig leplezhető meg- 
ütközéssel. Ugyan mi nem jut még eszedbe, hogy elvond 
figyelmemet a titkolt veszélytől, mely reánk vár. 

—- Hátha annak nagy részét már föl is fedezém? 

Klára viaszsápadt lőn. 

— Hátha a titok kapuján már belül vagy, s a rémes 
épület egyes szobáiban vezetlek, a tárgyakat, melyek 
előnkbe lépnek, magyarázva ? 

— Az lehetetlen — kiáltá reszketve, dermedve. 

— De miért ? 

— Mert képtelénség, hogy tőlem, ki sokféle munkával 
kereshetnék kenyeret, épen oly foglalkozást kívánjanak, 
melyre testalkatomnál fogva képtelen vagyok, s mely 
semmi jövedelmet nem hozna. Ezt te nem akarhatod. 

azén nem, 8 j 

— § ki volna oly dőre, hogy követelhetné? 

— Talán a törvény, kedvesem ! 

— Oh ég! csakugyan komoly tekintettel mondod ezt? 

— Még nem vagyok tisztában, szólt a férj, hogy minő 
kinyomatot adjak arczomnak .. . De hállgasd tovább. 
Nagyobbik fiúnk alig töltötte be hatodik évét s már ismeri 
a betüket, tud számlálni, s játékul virágbokrokat és tarka 
pillangókat rajzol. Szellemi foglalkozásra látszik hivatva, 
s te hamar észrevévén hajlamát, a szerint is nevelted. 
Most már iskolán kell őt átvinned. Tedd erős barommá, 
mely terhet birjon hordani, állati ösztöneit vadul elégítse 
ki, s a szerelem epedése helyett csak a testiség nyers ki- 
töréseit áhítsa. Tudod-e, Klára, ezt eszközölni ? 

A nő homlokán végig vonta kezét, hogy jól eszmél- 
hessen. — Nem értelek — mondá végre azon borongó szi- 
nezetével kedélyének, melyen az iszony, mint a villanyos 
anyag a még nyugvó fellegeken, rossz idők jóslataként 
meg-megcsillámlott. 

— Nem értesz? mily kába egyszerűség! Hát nem tudsz 
képzelni helyzetet, melyben az emelkedettebb lélek átokká 
válik, s a mély kedély hullámaiba okvetetlenül bele kell 
fúlni a boldogságnak, egész tündér kiséretestűl ? Nem kép- 
zelsz-e körülményt, mely parancsolón követeli, hogy a 
durva testnek durva erkölcsei legyenek, 8 az érzéketlen 

szív és szégyelni nem tudó arcz a korlátolt elmében 
találja istápját? . . . Klára! te zokogsz. Te már fölfogtad, 
hogy mire czélzok. 

— Inkább lássam gyermekemet a terítőn ! kiáltá a nő. 

— E szavaddal megmentéd őt és magadat. Ne félj, 
ne remcgj! A vihar elvonult; egetek tiszta. Oh, de az 
enyém ! 2... 

Mély sóhaj emelkedett a szombatos kebléből. 

— Esküszöm, folytatá vad hévvel, esküszöm Mojzes 
bölcseségére, Szcnt János evangelista jósszellemére, a 
Messiásra, kinek második eljövetelét és ezeréves ural- 
kodását várjuk, s az ő dicső székvárosára, az új Jeruzsá- 
lemre — esküszöm mindenre, a mit a szombatosok hisz- 
nek, s a mi előttem legszentebb, a te tiszta és boldogító 
szerelmedre, Klára! hogy ha végzetem bűnbe sodorna, az 
a kisértés, mely engem elejt, meg fogná tántorítani még 
azokat is, kik legszigorúbb-birái természetünk gyarlóságai- 
nak, s kiknek markában mindig van egy alkalomra váró 
kő, hogy vétkes felebarátjaikra dobják. Ne aggódjál, Klá- 
rám ! Élénk képzelődésem túlélesen szinezé a fenyegető 
veszélyeket. . . . Holnap reggel indulok Fehérvárra. Leg- 
fölebb két hét alatt ismét haza fogok térni, s akkor, Klára 
arczom derült, jövendőd biztosított leend. S most, kedve- 
sem, ne tudakolj semmit. A kiváncsiság szavait ajkadról 
tiltsa el e csókom. 

Szőke Pista, vagyis — mert neje e nevet nem ismeré — 
Laczkó István hévvel ölelé át Klárát. 

— Oh! ő már nem szeret engem, mert szive zárva 
maradt — sohajtá a nő, midőn magányos kamrájába 
vonult. 

Könnyei áztaták kendőjét s most először feledé a ház- 
tartás száz apró gondjait, melyek egyedül enyhítették 
volna fájdalmát. 

Másnap reggel az udvaron a befogott lovak tüszköltek 
s unalmokban rágták a zablát. 

A szárdisi angyal mindig talált valami igazítni valót 
hivei közt, házában vagy kocsiján. Podgyászokat raktak a 
szekér-kasba, a láb elébe s hordottak onnan ismét vissza, 
mint fölöslegest vagy alkalmatlant. Midőn pedig már az 
idő szép messze haladott, s Klára a tornácz küszöbéről 
várta az indulást, a férjnek a kocsilépcsőn eszébe jut, 
hogy zsebében nincs elég tapló, s hogy az esetlegességek 
számára nem árt még egy darabot magával vinni. 

Leszállva a szobába siet tehát, Klára követé. 

— Tudod mit gondoltam, kedvesem ? szólt midőn ma- 
gokra voltak. Már lanyhább téli napok kezdenek beállani, 
8 ez a kocsi csak oly könnyen vihetne el engem oda, hová 
Rákóczinak hatalma nem terjed ki, mint Fehérvárra. Itt 
hagynók házunkat csűröstűl, butorostul. Úgy nem éb- 
resztene távozásunk semmi gyanút. Új életet kezdenénk 
a török császár vagy a magyar király földén, s még ne- 
vünket is elhagynók a gyalázattal együtt, mely leselke- 
dik utánunk, de többé föltalálni nem tudna. Jer, Klára ! 
feledjük itt vagyonunkat, különben Kassai azt mond- 
hatná, hogy tőle loptuk el. 

— B hát e bölcsővel mit csináljunk? kérdé Klára a 
helyre mutatva, hol alig három hónapos csecsemője szen- 
dergett. 

— Igaz, mi kötve vagyunk. A szegény beteg gyermeket 
miként tennők ki egy hosszú vándorlás viszontagságainak ! 
Vad gondolat volt tőlem. Egyébiránt csak tréfából hoztam 
föl; de nem kellene veled épen az elváláskor ily köny- 
nyelműen játszani. Jóságod, Klárám! maholnap engem 
kiállhatatlan szeszélyessé tesz. Isten veled! 

Klára karjaival tartá vissza a férjét és kéréseivel, mert 
ha eddig aggódott, az újabb nyilatkozat után elrémült. 
Úgy tetszik neki, hogy a Kassai névben a rémítő titokhoz 
. kulcsot nyert, s bár nem tudta miként, meg vala győ- 
ződve, hogy ennek az embernek kell tulajdonítani sze- 
. rencsétlenségöket s a veszélyt, melynek ki vannak téve. 

Rimánkodása nem használt. Laczkó ingerülten bonta- 
kozott ki karjai közül, s a kocsira fölpattanva gyorsan 
elhajtatott. 

Az utcza végén, úgy kellett jobra fordulnia, hogy a 
szombatos pap házának homloka ismét föltünt. 

Klára még a tornáczon állott, szemére tartott kendővel. 

A férj magasra emelt föveggel int búcsút, de viszonoz- 
tatás nélkül. 

— Egészen el van merülve a bánatban, s mintha hal- 
lanám zokogását. Igen sokat fedeztem fel neki, vagy igen 
keveset. Jobb lett volna hallgatni, ha nem lehettem nyilt. .. 
De vezekeljen — szövé tovább gondolatait a szárdisi an- 
gyal — öltözzék zsákba és hintsem hamvat fejére az, ki a 
szabadakaratról tud a világ nagy szolgaságában álmodni. 
Özégye : e jámbor együgyűségre ! megvetés rá! . . . Minden 
cselekedetünk tükör, melyben a végzet mutatja meg képét. 
5 Jó-e a tükör, ha egy király, rossz-e, ha egy zsivány arczát 
tünteti elő! Ki koszorúzná meg vagy törné szét ezért? 
Az őrült . . . Ah! fejem kábul. Gondolatim örvényt szőt- 
tek, tánczolnak a habok a mély tölcsér körül, s bele 
vonják, bősz erejökkel hitemet, reményemet, az ember 
méltóság érzetét s az erény ábraképeit. Minden, minden 
szellemi elmerűl! ... Hadd! történjék meg! Vagy vesz- 
tettem-e vele? Szegényebb-e az ember, ha betegségeitől 
fosztatik meg. S miért volna szívem üres, holott benne 
van minden, mi az állaté? . . . Oh gondviselés ! miért nem 
hirdethetem létedet a gonosz bukásában, s az erény ünnep- 
napjain ? Miért nem kell nevednek mindig eszünkbe jutni, 
ha a világra fordítjuk szemeinket ? 8 miért fosztott meg 
uralkodó székedtől fattyútestvéred, a kényszerűség ? Ő vak 

és érzéketlen, de rólad az irástudók komolyan mondák, 
hogy szemed van és szíved. 

A szárdisi angyal kedélye kormányvesztett hajóként 
hányatott az ellenséges hullámokon, partot nem látva és 
a tájékozó csillagok útmutatásait nem követhetve többé. 

Térjünk vissza az utazókocsitól az elhagyott nő szo- 
bájába. 

Bármennyire szerette Klára azon ifjut, kit családja 
akaratának ellenére kezével ajándékozott meg, mégis 
házasságok alkalmasint meg nem köttetik, ha világos- 
ságra jön, hogy a leendő férj jobbágy-gyerek. 

A XVII. században a legerősebb szenvedély is meg- 
hunyászkodott e korlát előtt. Az örökös jobbágy végtele- 
nül alantabb állott helyzetre és szabadságra nézve úrbé- 
reseinknél, kiknek költözködési jogok biztosítva, szolgá- 
lataik szabályozva voltak. S Klára szívkegyeltje sokkal 
többet tanult és tapasztalt, hogysem a szerelem föláldo- 
zási készségét a legiszonyúbb tűzpróbára ki merte volna 
tenni. Ő tehát több ügyességgel, mint őszinteséggel a 
kővárvidéki Laczkókkal köté magát össze, kik a puská- 
sok közé tartoztak. Olvasóim számára megjegyzem, hogy 
a puskás oly jobbágy volt, kit a fejedelem minden szolgá- 
lattól fölmentett, azon kikötéssel, hogy a vadászatokban 
tartozzék részt venni. A puskás látszólag csak hajszálnyi- 
val állott a jobbágy fölött, s mégis végtelenül magasan, 
mert szabad volt. Őt senki sem kérte föl, mint szökevény 
rabszolgát. Nem is vala szükség e rendszabályra, mert a 
puskássággal járó birtoknak két kézzel akadt mindig ura. 

Klára rokoninak, midőn választottját legrosszabb szín- 
ben akarták is föltüntetni, eszökbe nem jutott azt szüle- 
tésére nézve egy puskásnál alacsonyabbnak mondani. 
Már itt, szerintök, ki volt merítve minden, mi az osztály- 
különbség lebeszélőt hozhat föl. 

B. Kemény Zs. VII, 9 

Hogy lehessen szökött jobbágy eléggé merész, művelt 
és tisztes állású leányt oldhatatlan kötelékekkel csatolni 
a testi büntetések és személyes szolgaság soha sem évül- 
hető igájához: erről Laczkó István ellenségei sem bir- 
, hattak sejtelemmel, miután a rágalmazók gyanusítása is 
csak a hihetőségek korlátai közt szokott működni, külön- 
ben hatását vesztené. 

A közszellem ily irányából magyarázhatjuk ki, hogy 
Klárára elég mély benyomást nem tett mind az, a mit 
férje a legdurvább nemeiről a napszámos munkának, s 
a legsértőbb lealáztatásaitól a más akaratjától függésnek, 
előkészítésül és vallomásként megemlített. 

A nő csak annyit hitt belőle, hogy minden vagyonuk 
veszélyben forog, de ezt, önerejébe s férje műveltségébe 
bízva, még nem tartá kétségbeejtő körülménynek. 

Ha a fecske levert fészkét ismét újra és újra tudja 
rakni, 8 legfölebb az üldözésen okulva más eresz alatt 
keres védelmet, rommá dőlt életterve vagy vesztett va- 
gyona mellett miért csüggedne el épen az ember, ki egye- 
dül bir értelemmel, s egyedül hisz a gondviselésben? 
Klára nem becsülte oly csekélyre magát, hogy az első 
balesetre tulajdon önérzetén, 8 az első megpróbáltatás- 
kor féltse szívének erélyét. 

De midőn férje Kassait említé, midőn ködbe takart 
szavain is átsugárzott, hogy a hatalmas és gyűlölt mi- 
niszter kezében van sorsok, s hogy általa üldöztetnek, 
akkor Klára egészen átérzé a veszély nagyságát, bár azt 
megnevezni nem tudta. 

Szorongását rémületté fokozta a magábanlét. 

Most először nem bírt foglalkozni. 

Bálványként állott a tornácz előtt ; merengett szobája 
sötét zúgában. 

Reggel könnyű öltözékében nem érzi a hideget künn, 
a kialudt kandallónál ülve nem gyujtott késő este gyer- 
tyát, nagyobbik fia imádság nélkül aludt el. De midőn 
az utcza egyik ablakából sem csillog már mécsvilág, mi- 


18 : 


dőn oly néma lett a különben oly élénk helység, mint a 
temető, melyben végződik ; midőn minden ház és sírkő 
a kétféle álom egyenlő csendjét őrzé, s a lélekóra eltelte 
után kisértet és gondolat nem bolyg többé, a szombatos 
neje halk, azonban folytonos tevékenységben volt. A szek- 
rények fiókjait nyitogatá, válogatott, összegyűjtött, iro- 
mányokat tekintett meg, számolatokat nézett át, s csak 
ha mosolygó csecsemőjére, kivel talán álmában angya- 
lok játszottak, veté tekintetét, látszott megindulva; kü- 
lönben nyugodt, gondolkodó, figyelmes és mindig elfog- 
laltabb volt. 

Így találta a hajnal. , 

Ekkor kibontá hajfürteit, vetkezett, egybekulcsolt ke- 
zekkel állott egy perczig ágya előtt, csak lelkében imád- 
kozott, mozdulatlan halvány arczczal, néma ajkakkal, 
emelkedő kebellel, s egyetlen félénk könynyel szemében, 
mely sokáig reszketett pilláin, míg eltünt. 

Most hálófejkötőjét gondosan csokorba köté, néhány 
téveteg hajszálat visszaillesztett a csipke alá. Futó tekin- 
tetet vetett a tükörbe, parányi lábairól eczipőjét, s himes 
szegélyű finom harisnyáját levonta, szabad mellét szűz 
óvatossággal kis nyakkendőjével befödé, ágyába csúszott, 
s gyorsan magára húzta a takarót. 

A fölkelés szokott idejéig alig volt még fél óra. 

Egyetlen cseléde akkor már ébren találta, mint más- 
kor mindig. 

Rendeleteket adott ki, 8 maga is dolgozott egész haran- 
gozásig. 

Oh! az ő vallása hiveit nem szólítá semmi harang 
imára ! A tiltott hit titkon, kivételes időben, erdők, szikla- 
üregek, romok közt vagy magányos hajlékokban és rit- 
kán gyűlt össze. De nemcsak kőből épült templomok 
vannak; minden ember szíve az, s Klára megcsókolá, 
könnyeivel, szavaival megáldá csecsemőjét, s kiemelvén a 
bölcsőből, keblére vette. Fohászkodott, szoptata, elragad- 
tatással merült a kisded mosolygó tekintetébe, áhítattal 

fordítá szemét az égre, s mig az anyai szeretet édes köte- 
lességét teljesíté, oly szűzies, ártatlan pir borítá arczát, 
és finom, átlátszó vonalai oly szende — bár bánatos — 
kifejezésűek voltak, hogy a ki most látta volna őt, többé 


, él nem hihetné, hogy a kellemet és szépséget a diszter- 


mekben és ünnepi alkalmakkor lehet föltalálni, s meggyő- 
ződött volna arról, mit a kéjencz soha sem fog érteni: 
hogy a test bűbájának legfőbb alkatrésze a lélek jósága 
s egy nő egész lénye akkor van összhangzásban, midőn 
a külalák igézetéből az első hatás nem az érzékekre esik. 

Klára letörlé szemeiből a könnyet, midőn ismét a lep- 
let mellére összeilleszté, 8 meleg kelmékbe takart gyer- 
mekével az utczára lépett. f 

A helység népesebb részéből: szegény és szétszórt 
kunyhók közé sietett, . 


V, 


— Atyám, — szólt Klára, — e kisdedet a téjtől el 
akarom választani, és kérlek kereszteld meg. Eddigi ne- 
vét a reformáltak templomából nyeré, s most még Bar- 
barának hivtuk őt. 

Az aggastyán, kihez a szombatosnő szavai intézve vol- 
tak, a lelkesültek sorába tartozott, kik az ihletéstől kör- 
nyezve gyakran prédikáltak a hivek gyülekezetében az 
új Jeruzsálem szépségéről, az Antikrisztus arczáról, a 
végitélet rémes nagyszerűségéről, s a kárhozatokra váró 
gyötrelmek minősége felől. Minthogy pedig a tisztes 
öreg férfiú szónoklatainál fogva az Isten szolgái közé 
számíthatá magát, Laczkó István távolléte alatt a rendes 
papi kötelességeket teljesítette. 

— Leányom, kivánságod könnyelműnek látszik. Bar- 


. bara még gyönge, alig tölté be hatodik hónapját, s ha 


kebledről ily korán szakítod el ajkait, meg fogja sínyleni. 
Klára aggodalommal tekintett magzatára. 

§ 133 

— Hiszed-e, atyám, hogy e hideg téli időben nem 
lenne rája nézve még veszélyesebb, ha egész napokon át 
a szabadban tartanám, s a vihar elől is ritkán vihetném 
meleg hajlékába? 

-— Leányom! kinek jutna eszébe egy csecsemőt a hóra 
tenni, midőn bölcsőben tarthatja, s dajkáló kéz helyett a 
zivatar által ringattatni? . . . A kosarat, melyben első nagy 
prófétánk, mint gyermek aludt, a Nilus hullámai sodor- 
ták ugyan magokkal, de Izrael Istenének szeme ügyelt 
a kevély vízre, hogy lassan ringva haladjon, és tisztelje 
az erőtlen ártatlanságot, mely szilaj kényére volt bízva. 
Azonban nemzedékek halnak el, míg az Úr egyszer találja 
szükségesnek, a bölcsőtől kézdve csodás kisérettel védni 
azt, kit nagy küldetésre szánt. S a te magzatod, leányom ! 
azért adatott neked ajándékul, hogy úgy takard be az élet 
viszontagságai ellen gondoskodásoddal, mint a hogy tes- 
ted elzárva és oltalma alatt tartotta, míg a születésre 
megérlelődött. Az ember akkor hisz a gondviselésben 
igazán, ha kötelességéből semmit sem mulaszt. 

— Isten bizonyságom, hogy kötelességből akarom gyer- 
mekemtől idő előtt megvonni az emlőt — szólt Klára 
könnyezve. a 

— Akkor is, leányom! az újrakeresztelésnek ideje még 
nem érkezett el. Mi a hitbeigtatás vizét fejlettebb korúak- 
nak szeretjük elosztani. 

— Atyám! meg kell válni magzatomtól, s talán hosszú 
időre. Ne kérdezd, mit érez szívem ekkora áldozatnál ! 
Férjem egy kivánságát makacsságból tagadtam meg, 8 
most belátom, hogy teljesítni kellett volna. Az Isten a 
férjet bizta meg a parancsolás tisztével, s a szombatosnő 
első erénye engedelmesség. 

Az agg szokott szertartások szerint igtatta a kis Bar- 
barát a törvény üldözése alá eső felekezetbe s ada neki 
igen czifra és hosszú nevet, melynek a világban nem sok 
hasznát lehetett venni, minthogy a polgári natóság min- 
den érintkezései közt csak álnévnek tekintik, 

A keresztelés után Klára kételkedően, magával küzdve 
tekintett a szent férfiúra. Látszott, hogy fél még be nem 
forrt sebeket érinteni, de még sem gondolja azt kikerül- 
hetőnek. 

Az öreg előérzé a szombatosnő szándékát, mély árny 
vonult arczára, s tisztes hószakála reszketni kezdett az 
indulat miatt, mely görcsös rángásokat idézett ajkaira. 

— Ki ne mondd nevét! — szólt leírhatatlan keserűség- 
gel. — Nekem nincs többé leányom. Netudakold a kárhozat 
edényét, melyből kiöntetett a mirha és tömény, hogy mint 
az elrablott templomkincs a szentségtörés vad czéljaira 
használtassék. Megtagadtam őt, mint ő megtagadta Istenét. 

— Miért vagy oly szigorú iránta, hisz! most veszté el 
egyetlen fiát s az özvegyi gyászt még hordja. 

— Az Úr itéletei igazak ! Elhagyja atyját, az erkölcsöt 
és a szent szombatot. Három főbűnért még csak két csa- 
pás érte. Nincs eléggé büntetve, — szólt az öreg kegyet- 
len fájdalommal. 

— Szerelme volt tévedéseinek oka s eléggé lakolt sze- 
reteted elvesztésével. Szíve nincs megromolva. 

— Nincs megromolva ? — kiáltá indulatosan az agg. — 
Akkor fűszert lehel maga a rothadás. is, és a tiszta ég 
sugaraiban repkedő angyalok rázzák le kis szárnyaikról 
a ragályt, hagymázt és azon dögvészt, mely földünk vi- 
rágzó vidékeit egyszerre temetővé változtatja. Nincs meg- 
romolva?... Akkor az Istent káromlás által imádjuk s 
Ábrahám úgy fogad ölébe, az égnek kapui úgy nyilnak 
fel számunkra, ha ördögöket idéztünk, a kigyóval földet 
ettünk s ha a sötétség lelkeinek szolgálva, csak akkor 
pirul el orczánk, midőn egy jó cselekedeten magunkat 
rajtakaptuk . .. Nincs megromolva?... Vagy talán az én 
vén fejem megfeledkezett a szavak értelméről, s azóta, 
hogy ő kéjhölyg lett, atyjától elszökött, s vallását csábí- 
tója kedveért elhagyta, a bűnt erénynek hivják, és a tisz- 
taságot szennynek nevezik ? . .. Nincs megromolva ? . . . 
Átkom reá azért, mivel lelke gyökeréig meg van romolva. 

— Oh atyám! ekkora gyűlöleted gyermekemet teszi 
szerencsétlenné, — zokogá Klára könnyekkel szemében. 

Az öreg kérdőn és ámulva tekintett reá. 

— Még ma elutazom, s talán messzebb, mint képze- 
lem, talán elhagyottabb ösvényeken és több sanyaruság- 
nak kitéve, mint egy nő gyönge teste el tudná birni. Hi- 
gyem-e, hogy csecsemőm nálamnál jobban fogja tűrni a 
vándorlás alkalmatlanságait és az idő sanyarát? Oh! a 
tavasz még messze van! s nekem menni kell, sietve, 
tétovázás nélkül! És kinél hagyjam a kis Barbarát, ha 
leányod nem venné gondja alá ? 

— Hagyd egy barlang szája előtt, hol a nőstény farkas 
lakik. Majd beviszi odvába s "emlőin fogja szoptatni. Ke- 
resd meg e barlangot, de ne közelíts a hittagadó küszöbé- 
hez, ki elég szemtelen magát még most is leéányomnak 
nevezni. Legyen öröksége tőlem minden átok, melyet 
halálom órájáig agyam kigondolhat ! 

— Most már igazán szerencsétlen vagyok ! 

Oly csüggeteg hangon mondá ezt Klára, arczán úgy 
látszott az elhagyottság érzése, hogy az öreg a fájó be- 
nyomásnak ellen nem állhatott. Vígasztalni, bátorítni 
kezdé őt, orczáját, homlokát, redős, száraz, hideg kezei 
vel simítva. 

— Nem kérdem, miért akarsz elutazni ; te megfontoló 
nő vagy, 8 tettednek van bizonyosan elég oka ; nem kér- 
dem, miért hagyod el magadtól csecsemődet ; te jó anya 
vagy S ekkora öntagadásra kétségtelen nem csekély tekin- 
tet birt rá. De gyógyszereid nem szerezték-e vissza sok 
szenvedő egészségét? anyádnak nincsenek rokonai? 8 mi 
vétettek testvéreid, hogy épen Jeftához — kinek nevét 
saját atyja undorral mondja ki — óhajtod vinni méhed 
legkedvesebb gyümölcsét, férjed szeretetének utolsó zálo- 
gát? Ily gondolatlanul kell-e bánni kincsünkkel! Ki adott 
valaha gyémánt gyűrűt őrzés végett oly tolvajnak, ki 
szeme előtt rabolta el a koldus egyetlen filllérét? Helysé- 
günkben a hála, a becsülés, a rokoni indulat készen áll 

szolgálatodra, s te ahhoz folyamodnál, kit csak a bűn 
ismer, csak az elfajulás vezet, csak a hálátlanság táplál, 
csak az állati kéj ringat álomba, csak az istentagadás 
költ fel tevékenységre? Menj, leányom, akármelyik szom- 
batos hajlékába, menj akármely felekezet házába, a hol 
csak asszony van, s meg fogod látni, mekkora örömmel 
fognak gyermekedről távolléted alatt gondoskodni. 

— Nem hagyom e helységben őt, nem annál, kit is- 
merősömnek vallhatnék és semmi esetre sem egy szom- 
batos hajlékában. Veszély vár rá. A gonoszok érdeke 
kivánhatja, hogy megtaláltassék. Kutatni fognak utána. 
Én minden iszónytól tartok s bár jöhet oly gyászos idő 
is, midőn anyai kötelességem lesz: esküvel — bocsássa 
meg az Isten e bűnt! — más anya magzatának vallani őt. 
Jefta most temette el szerencsétlen vonzalmának egyet- 
len zálogát, még nedvesek szemei a könnyektől, szive 
még nyitva van az idegen fájdalom előtt; ő nem utasít- 
hat vissza. Együtt játszottunk, mint gyermek, s azóta 
nem láttuk egymást. Mi emlékezhetünk a multra; a 
világ elfeledte azt: ez szükséges nekem. 

— Meg vagy átalkodva, Klára, 8 ismerem makacs ter- 
mészetedet. Ám vidd oda gyermekedet, hova szántad; 
de ha majd átkozni fogod leányomat, emlékezzél rá, 
hogy én nem tartottam ői leányomnak, én érdeme sze- 
rint megbélyegeztem őt előtted; én óva intettelek min- 
den közeledéstől e gonosz lélekhez. Én mosom kezeimet. 
Rám semmi vád ne háruljon. 

— Ayám! ne vond meg tőlem e lépésemért szeretete- 
det, — rimánkodott Klára. 

— Eredj, én nem akarok haragudni rád, s lesz erőm 
feledni, hogy megbántottál. 

Szivesebb szót nem lehetett nyerni az öregtől, ki ma- 
gát gyakran a Szentlélek által hivé környezve, ki a szom- 
batosok előtt nagy tiszteletben állott s Klára néhai aty- 
jának legjobb barátja volt. § 

Midőn az asszony távozott, Kádár — mert így hívták 

áhítatos aggastyánunkat — Kádár, a szent férfiú, egész 
hosszú sorát nyitá meg az átkozódásnak, s a mi csapást 
nem kért leánya fejére, az egyedül az emberi nyelv sze- 
génységének s nem az ő indulatjának köszönhető. 

Jefta valóban sokat is vétkezett; letért az erény útjá- 
ról, eltünt az atyai háztól, s hogy csábítójának neje le- 
hessen, hitéről mondott le, de szíve a boldogabb pillana- 
tokban is az atyján elkövetett vétkek miatt vérzett, 8 mi- 
dőn egyik bánat a másik után szállt rá, midőn egyik sze- 
rencsétlenség a másikat váltá föl, ha nem is legszaggatóbb, 
de legállandóbb keserve azon sötét órák omlékeből szi- 
várgott, melyek atyja haragjára okot szolgáltattak. 

Félévi házasság után férjétől megfosztva, egyedül gyer- 
mekének élt, s még a gyászév kitelte előtt gyermekétől 
megfosztva, a bánatnak és jótékonyságnak áldozta óráit ; 
de egyik áldozat sem volt kedves az ég előtt. Bánatja 
nem tisztult a könnyek által ; förgeteges és sötét maradt; 
jótékonysága nem szült kielégíttetést kedélyének, s azokat, 


kikre hárult, nem lelkesíté hálára. 


Jefta és az ég kegyelme közt ólomfellegként terült szét 
az atyai átok s fölfogott minden sugarat, hogy alászál- 
lani ne engedje. 

Jeíta már nem ismerte többé a reményt, s hogyan volna 
oly merész, hogy a boldogság nevét eszében akarja tartani ! 

Puszta volt szíve és életkilátása. 

De csak a bezárt koporsóba nem hathat egy csillám is 
a világosságból. A barlang, hova üldözőink elől menek- 
szünk, s a börtön, hova üldözőink hurczolnak, bir oly 
nyilással, melyen a derűből valami parány áttévedhet. 

5 Jefta vétkezett, midőn reméleni félt. 

A kislelkűség legszelidebb, de mégis egyik neme az 
istentagadásnak. 

Ezért megszégyeníttetett. 

A merengés sötét pillanatában lepte meg őt Klára. 

Mily véletlen és kedves változás a komor egyhangúság 
közepett. 

A másik perczben már Jefta kebelén volt az idegen 
csecsemő ; oly közel szivéhez, mintha szülöttje volna. 

Oh! mint sírt ő örömében, és mint sírt Klára bána- 
tában. . 


MIT 


Kassai Elemér, midőn Gyulai Ferencz az utczai rakon- 
czátlanságnak véget vetett, Pécsi Deboráht kocsin a Mikó- 
házba . vitte. 

A leány arcza márványfehér és hideg, nyugodt volt ; 
de ajkát élesebben szorítá össze, sötétkék szemében mé- 
lyebb tűz égett. 

Mozdulatlan vonalai vitázó és erős érzéseket leplez- 
tek el. 

Mielőtt Elemér kart nyujthatna, a kocsiból kilebbent, 
s mintegy kerülve az ifjút, gyorsan, igen gyorsan siete 
föl a tornáczlépcsőn. 

. Az előszobákban aggódó, zajló, s megfélemlett cselé- 
dekkel találkozott, bent pedig sápító nők, kik ijedtségökből 
még kiócsudni nem tudtak, veték rá rémült tekintetöket. 

Csak Mikóné, egy tisztes matrona, fekete főkötője alatt 
ősz fürtőkkel s az évek, de nem a megindulás miatt resz- 
kető kezekkel — csak a ház asszonya fogadá a szokott 
nyugalommal s ölelé meg azon szives és vidám maga- 
tartással, melyből szeretet és bátorítás sugárzott. 

— Férjem még a fejedelemnél, s minthogy soká késhe- 
tik, ha megengeded, Deboráhm ! én viszlek haza. Kisérőül 
nagyobbik fiam fog jőni, s hogy az utczanépet a váll- 
szalag illő távolságban tartsa tőlünk, reménylem, szives 
lesz Kassai Elemér öcsém is kocsink mellett lovagolni. 

— A Kassai név, — szólt felgyult szenvedélylyel De- 
borah, — eddig sem szokott a gyülölet lecsendesítésére 
használtatni, ma pedig a mi családunk kiirtására vész- 
harang és lármadob volt. Vagy nem éltették-e Kassai Ist- 
vánt azok, kik Pécsi Simon fejét kérték? . . . Oh ! Elemér, 

indulatom igazságtalanná tett ön iránt! — folytatá a 


leány a gúny mosolyáról fájdalmas rezgésre átmenő ajk- 
szöglettel és kipirult arczczal. — Bocsásson meg gyön- 


gédtelenségemért ! De Pécsi Simon leánya . . . 

— Ne folytassa tovább, Deborah, akár bűnös, akár ár- 
tatlan nagybátyám a tömeg lázításában, én mélyen érzem, 
hogy jelenlétem az ön atyjára rossz benyomást okozhatna. 
Helyzetünk által gyakran elitéltetünk; helyzetünkben 
van sorsunk és bűnünk. Miért panaszkodjam ! Egyébiránt 
engedje meg, Deborah, s engedje meg kedves asszony- 
néném, hogy magam helyett barátaim közül állíthassak 
más kíséretet. A nép már csendesnek látszik ugyan, de 
csak most dühönge s egy részeg vagy őrült megint föl- 
lázíthatná. Néhány percz alatt itt lesznek barátaim ; addig 
kérem, halaszszák menetelöket. 

Elemér szelid, majdnem nyugodt hangon ejté e szava- 
kat. Csak arczvonalain látszott a bánatnak vagy szenve- 
désnek árnya, — egy vékony ködfátyol, melyet a nem 
eléggé éles szemű észre sem vett, és a kételkedő szintúgy 
magyarázhatott volna a még be nem hegedt seb által 
okozott fájdalom nyomának, mint a végkép szétszakított 
viszony, az eloszlott utolsó csalálom és az eltemett sze- 
relem miatti szomorúságnak. 

Deboráht ingerlé a lovagias ajánlat és a higgadt 
hang. 

— Nénémnél maradok, — mentegetőzék, — mig férje 
hazajövén, elégséges kiséretről fog gondoskodni. Talán egy 
országtanácsos házából nem hurczolhat egy másik ország- 
tanácsos az utczára, nem tépeti le ruháimat magas poli- 
tikai czélokért, s nem tesz ki közgúnyra, mert atyám 
pénze nem az övé. Szívemből sajnálom, Elemér, hogy 
midőn ön bántalmaktól oltalmazott, nagybátyját bántá 
meg, bűn volna tőlem, ismét hasonló áldozatot követelni. 
Sőt visszautasítanám ezt, esküszöm, ha életem függne is 
e makacsságtól; visszautasítanám, mint önre károst, 
atyámra megalázót, rám nézve gyöngédtelent, 

Majdnem sátáni gőggel ég gúnynyal voltak e szavak 
ejtve. 

Mikóné neheztelő bámulattal tekintett Deboráhra. 

— Ne ütközzék meg, — szólt Elemérhez fordulva, — ne 
ütközzék meg hugom ingerült kedélyén. A szegény leány 
ma annyi gyalázatos és rémítő dolgoknak volt tanuja ; 
atyját annyi ármánytól látta fenyegetve, hogy alig lehet 
hibáztatni, ha az első benyomás közt csak Kassai István 
uram ellenséges indulatjára gondolt. De azért nem szü- 
nik meg elismeréssel lenni ön nemes magaviseleteért, és 
sajnálni fogná, ha a pillanat hevében esett nyilatkozatai 
többnek vétetnének, mint a mik valódilag. 

— Néném, — tiltakozék Deborah, — nem akarom sem 
magamat, sem mást abban a csalódásban ringatni, hogy 
a Pécsi és Kassai név közt örök sorompóként nem áll a 
mai nap emléke. 

— Hisz ez emlék vegyes, — válaszolá Mikóné. — 
Egyik Kassai ellenetek tört, a másik téged védelmezett. 

— Nagyságos asszony, — közbeszólt Elemér, — kétség- 
telen, hogy nagybátyám gyülölettel viseltetik Deborah kis- 
. asszony atyja iránt. Aztsem merném tagadni, hogy boszúra 
hajló ne volna. De ali hihetem, hogy képes lenne a nép 
göpredékét rakonczátlanságokra izgatni. Ha szive ily el- 
járást áhitna is, elméje kárhoztatná, s nála az ész az úr. Én 
nem értek országos dolgokhoz, nem is kivánok azon titokba 
avattatni, mik a sötétségben keletkeznek s csak az oko- 
zott veszélyek útján vezetnek létezésök nyomára. De bár- 
mennyi rosszat tegyek föl a hatalom embereiről, még 
sem hihetem, hogy egyesek megrontásáért a nép dühét 
élesztenék, mert e düh az elnyomatottól az elnyomókra 
szokott visszafordulni. 8 nagybátyám, ha hirénél rosszabb 
jellemű volna is, csupa önzésből sem folyamodnék utczai 
lázadásokhoz. Azonban föltéve, hogy lázított, s hogy ő 
. gyüjtött össze Pécsi Simon nagyuram szidalmazására egy 
csoport bőszült nőt és részeg kézművest : akkor is hogyan 
tudhatta Deborah kisasszonynak egy beteg asszonynál 

mulatását? s ha tudta, hogyan vetemülhetett férfi és magas- 
rangú létére egy úrhölgy bántalmazására? s ha bántal- 
mazni is akarta őt, hogyan nem küldötte tehát béren- 
czeit a beteg asszonyság házára, s hogyan bizta ördögi 
tervének sikerülését azon véletlenre, hogy Deborah kis- 
asszony a szobában maradás helyett az utczára fog kilépni? 
Oh, kérem, e kérdéseket méltóztassék nagysád saját be- 
látása szerint eldönteni. Nincs kedvem Pécsi Simon leánya 
ellen egy kérdésben oly rokonomat védelmezni, kit száz- 
ban magamnak is kárhoztatni kell. Csak azt sajnálom, 
hogy midőn nagybátyám hihetőleg bűneinél erősebb vá- 
dakkal terheltetik, én nagysád által oly elismerésben 
részegülök, melyre, fájdalom, érdemetlen vagyok. Bár 
védhettem volna sikerrel őt, kit nemtelenül támadtak 
meg ; bár onthattam volna engesztelő áldozatul véremet 
azon család egyetlen ivadékáért, ki csak keserűséggel fog 
a névre emlékezni, melyet hordok ; bár részesültem volna 
a gyöngéd szerencsében, hogy most holttestem, nem 
pedig halló, látó érzékeim, nem fájó lelkem előtt hozzon 
itéletet Deborah kisasszony rólam és nemzétségemről ! 
De sebem miatt nem valék képes sikerrel oltalmazni 
nagyságod tisztelt rokonát, a megtámadók gyávasága pedig 
életemet semmi koczkára nem tette ki. S ha egy bajtár- 
sam erélyes, büszke magatartása varázst nem gyakorol a 
tömegre : akkor a felbőszült szenvedély rakonczátlanságai 
még tovább terjedtek volna. Deborah kisasszony egyedül 
Gyulai Ferencznek köszönheti szabadulását. 

Mit érzett e nyilatkozat közben Deborah, nehéz volna 
a legmerészebb arczismerőnek is a gyorsan változó vona- 
lokról leolvasni. Annyi igaz, hogy a végszavakra finom 
pír borította a büszke és hideg leány orczáját, s a szé- 
gyennek és önvádnak bizonyos vegyülete olvadt a nehez- 
telésbe, mely rövid habozás után tekintetének állandó 
kifejezésévé lett. 

Elemér, kerülve minden további vitát, a távozásra 
kinálkozó alkalmat megragadta, s mielőtt a csend félbe- 

szakíttathatott, rövid, száraz búcsúval távozott azon ház- 
ból, melynek küszöbét átlépni talán sokáig nem lesz 
alkalma, s azon bálványozott lénytől, kivel sorsát egy- 
kor összekötöttnek hitte s kivel minden viszonya most 
már örökre megszakítva. 

— Igazságtalan voltál iránta, — szólt Mikóné Debo- 
rához. 

— Atyám nem engedte volna meg életében házassá- 
gunkat és sírjában is megfordulna, ha a mai nap után, 
halálát bevárva és a gyászruhát elviselve, kezemet nyuj- 
tanám neki. Polgárháborúk, pártok villongásai elégszer 
távolították egymástól messze a szíveket, kiket igéret és 
hajlam egymáshoz kötöttek; de mióta történetírók van- 
nak, s a multat a jelen számára kiragadják az enyészet 
örvényéből, mint a buvár az erőtlen gyermeket, ki el 
akar merülni ; a mióta szerzetesek és az iródiákok papi- 
rosra teszik, a mi a bűn és erény küzdelmeiből szemök 
előtt foly le, soha, néném! nem volt eset, melyben in- 
kább lett volna kötelesség gyűlölni azt, kit egykor szeret- 
tünk, mint a mostani. Elemér szándékosan feledé, hogy 
:nagybátyjáért atyám iszonyodik vele találkozni ; értse meg 
tehát, hogy Pécsi Simon leánya előbbre becsüli atyjának 
jogos haragját, mint saját érzelmének dőre tévedéseit. 

— Hugom! Báthory Zsigmond leköszönése óta nap- 
jainkig sok család-gyűlöletet láttam házassággal kiegyen- 
líttetni. Egy jobb nemzetség sincs Erdélyben, mely a le- 
folyt ötven év alatt esküdt ellensége ne lett volna a má- 
siknak; de a sebeket, melyeket az atyák meghasonlása 
metszett, többnyire az ivadékok szerelme hegeszté be. 
E balzsam által élünk mi, s nem lett még halottá ha- 
zánk. Nagyatyám Báthory Zsigmondért küzdött, férjem 
nagyatyja Kenddinek és Báthory Boldizsárnak fogta párt- 
ját; apám a megvert Báthory Gáborral vonult Váradra, 
míg férjem atyja Bethlen Gábor kedvelt tanácsosa lett. 
A két ház két nemzedéken át egymás rontását tervezé ; 
de végre bennünk egyesültek a rég ellenségeskedő érde- 

kek, 8 én és férjem a mult ádáz gyűlöletéből csak a sze- 
retetről vettünk okulást. 

Deborah szemében könny csillogott, de mintha fel- 
indulását szégyelné vagy kárhoztatná, vállat vonva szólt : 
A Gesztiek, Kamutiak, Jósika István, Imrefi csak párt- 
dühből vagy személyes boszuból üldözték ellenfeleiket, 
ellenben Kassai István közönséges rabló, ki mindazon 
erszényt, melyet valaha atyja kötött, atyám aranyaival 
szeretné megtömni. 

Deborahnak majdnem igaza vala Kassai István jelle- 
mére nézve, s mégis maga érzé legjobban, hogy egész 
föllengésében önámítás, csalfaság és színlés volt. 

Mikóné kifordult gazdasszonyi intézkedéseket tenni, 
Mikó még nem érkezik, s Pécsi leányának oly erős izgal- 
mak után, melyeken ma átment, úgy látszik fél, vagy 
talán egész órát magában kell tölteni. 

Ma hallá nénjének, a cbeteg asszonynak), hajmeresztő 
történetét ; : 

ma látá e szerencsétlen teremtés iszonyú halálát ; 

ma rohanta meg őt, a büszke és aristocratikus érzelmű 
leányt, a bőszült nép s neveté ki vad hahotával ; 

ma szegezték ellene rongyokba takart kufárnők, pisz- 
kos kezű, bort lehelő banyák ferde szitkok közt ökleiket, 
és ma akarták letépni róla a ruhát, hogy szemérmes 
szűz keble, melynek igézetét csak a vakmerő képzelem 
rajzolta le magának, most az összecsődült utczanép faj- 
talan szeme és gúnyjai számára feltárassék, úgy, a miként 
egy kéjhölgyé sem szokott ; 

ma szabadítá meg őt a gyalázattól és veszélytől két 
ifjú; egyik, ki határtalanul imádta, másik, ki negédes 
modorával akarta figyelmét megnyerni, talán csak sze- 
szélyből, talán csak kalandori szórakozásért ; 

ma szakított végkép azzal, kit egykor vőlegényének 
hitt s évek óta vélt szeretni ; 

ma támadtak szivében kétes küzdelmek, melyeknek 
természetére gondolni még nem volt ideje. 

S most egyedül van! 

Most Deborah gondolkodhatik ! 

Oh Istenem, mily kín magányosan lenni, midőn vádak ; 
vagy emlékek nyomják lelkünket! midőn álmokból, ferde 
benyomásokból és démoni érzésekből egy bősz sokadalom 
támad, fölvert rajként zsibong körülünk, fullánkjaival 
fenyeget s védve vagy elhagyva magunkat, egyaránt lehe- 
tünk bántalmaiknak kitéve! és százszor kín e magány, 
ha sejtjük, hogy idegeink izgatottsága oly tükröt tarthat 
"előnkbe, mely által önbecsülésünk csökken; holott ha 
nyugodtabb perczekben lepne meg az egyedüllét, hideg- 
vérünk és részrehajló eszünk oly vonásokban rajzolná le 
énünket, melyek letörölnék vagy szelidítnék lelkünk arczá- 
ról a sötét, a kisérteti árnyakat ! A ki néhány perczet úgy 
élt át, hogy magát nem becsülhette, a gyémántként, mely 
törést kap, sohasem fogja úgy összegyűjteni és vissza- 
ragyogtatni a sugarakat; sohasem képes úgy örvendeni, 
. mint addig tevé. Nem minden bűnből vagy vádból támad 
azon mély szomor, mely a hang és arcz derűjén mindig 
útat tud törni magának, s örök tiltakozásként vegyül a 
.szerencse és boldogság közé. A belső meghasonlást csak 
az idézi elő, ha tetteinkben hiányzott a nemesség, s ha 
azok a jog szinével birván, helyeseltetnek a sokaságtól, 
de elitéltetnek egy egyén, — önmagunk által. 

Mint mondám, Mikóné távozott. 

Deborah a teremben egyedül maradt. 


VII. 


Körülnézett. Neszt hallott, szive dobogása volt. 

Lehajtá fejét könyökére, s könyökét, mely az asztalra 
támaszkodott, elfedte a pártájáról aláomló fátyol, mely 
hullámzó fehér ködével arczát is beborítá. 

De a mint a világ elzárva lett előle, a világba ragad- 
tatott be. 

Elemér rég kiment a házból, 8 már lakására is meg- 
érkezhetett, ha oda akart ; azonban Deborah az elűzött ifjú 
lépéseit még hallá a tornáczlépcső kövezetén. Oly lassú, 
oly kisérteti nesz volt ez, mintha a vékony fövény fölött 
őszi szél járna, s a súlytalan parányokat söprené tovább, 
tovább. Néha úgy rémlett, hogy Elemér visszafordúl, s 
azért nincs több zaj, mert az ajtóra néz, melynek kilincsét 
soha érinteni nem fogja s mert előveszi a kis érmet, me- 
lyet három év óta keblén hord, fölpattintja rugóját, kitépi 
az aranysárga tincset, mely benne az örökkévalóságot 
jelentve, gyűrűvé tekerődzött. Oh! az a Deborah haja, .. : 
egyetlen emlék szerelmök verőfényes, de már lehunyt 
napjából. És Elemér a porba dobja. Ah! előbb legdrágább 
kincse volt, most megvetésének tárgya. 

Deborah indulatosan emelkedett föl az asztaltól, letépte 
kebléről a másik érmét, mely Elemér fürtjét őrzé. Kis 
lábával dühösen tapodott a vékony arany lemezre, 8 
megint felvevén, megnyitá az ablakot s hirtelen aláereszté 
az érmét. A hideg szél forró arczára csapott s kijózanítá 
őt mámorából. 

Az egyik ábránd volt, a mi az ifjú tettét festé, a másik 
való, a mit a leány tett. 

Nem volt többé keblén érzelme. Ott hever a havon, 
csak a fekete selyem zsinór, mely Deborah nyakán ma- 
radt, él tanúként a multból. 

5 kivel bánt ő oly szívtelenül? .. . Megint előtte Elemér ; 
pedig most nem hajtá fejét merengőn a könyökére, pedig 
most hátravetett fátyollal és büszkén jár a szobában. De 
körüle van az ifjú, nem úgy már, mint a lázas idegek 
ábrája, hanem mint az emlékezet hű rajza, melyet elménk- 
ben látunk, nem a térben, s mely nem kisértet, de kisér, 
velünk van. Deborahnak eszébe jut Elemér, s hogy seb- 
zett jobbjával nem birván a kardot, baljával védelmezi őt. 
A helyzet nem festői, a fordulatok nem művésziek, 8 
általában kevés igézet van oly jelenetben, midőn valakit 
védünk, holott magunkat sem tudjuk oltalmazni. Miért 

tenné vászonra a művész, miért vésné ki a szobrász? A bal- 
kézzel folytatott vívásnak nincs elég kecse. Életünkbe 
kerülhet, de a néző szemének nem tetszik. Azonban csak 
néző volt-e Deborah? Oh! a finom izlésű leány gyöngéd- 
telen lelkiismerete most valami olyasról is kezd beszélni, 
hogy Elemér kórágyból kelt fel, védelemre sietett, s ha 
az a kardot forgató bal kéz nincs az utczacsoportozat köze- 
pett, Pécsi Deborah igen művészietlen, sőt torzhelyzetekbe 
juthat vala, mielőtt a Mihály-kaputól az őrizet elhivatott 
volna... Mivel fizettél föláldozásáért neki? kérdezte 
ismét a finom leánytól a goromba lelkiismeret. Úgy-e, 
szakítottál vele, mintha bűnös volna, családja nevét dob- 
tad szeme közé s egy tisztes úrhölgy előtt kivántad le- 
alázni őt? Hol volt a szíved, hogy ezt tehetted? vagy a te 
szíved csak vértartó edény, csak vérforgató gép volna-e? 
Szeretném, ha kevesebbet tartana a világ rólad, Deborab, 
s te többet tarthatnál magadról! . . . 

— Oh hiú gondolatok, tépelődött magában a leány egy 
puha kerevetre dőlve, melyen még sem lelt nyugvóhelyet. 
Tekintetét véletlenül az átelleni tükörre veté, s a drága 
velenczei üveg, melynek hűségéért annyi pénzt fizettek, 
nem akart neki hizelegni. Sápadt, dúlt, sötét vonásokat 
vert vissza. 

— Ki merné állítani, hogy annyi árulás, üldözés és 
ármány után, akkora családgyűlölet mellett kezem valaha 
Fleméré lehetett volna? 5 ha még csak gyűlölet forogna 
fönn! De atyám utálja, megveti a vén Kassait. Nem ülne 
oly székre, melyet az ő ruhája érint, 8 ha undorát pilla- 
natig legyőzve egy hóhérral szorítana jobbot, csak meg- 
mosdanék s azonnal tovább folytatná a munkáját; de ha 
Kassainak nyujtana kezet, örökre hinné, hogy maradt 
ujjain valami mocsok, melyet lemosni lehetetlen és a 
lopott kincs rozsdáját, a hamis itéletek tintafoltját s a leg- 
piszkosabb üzletek szennyét bélyegként látna bőrébe 
evődni. Hiba volt, hogy midőn atyám indulatját legelőször 
észrevevém, akkor nem viseltem határozottan magamat, 

akkor nem téptem szét Elemér minden reményét. § ha 
végre most teljesítém azt, mit eddig is bűn halogatni, 
kinek van joga szemrehányásra, ki szólhat meg engemet? 
Elemérnek volt kötelessége visszavonulni, neki nem kel- 
lett volna engemet azon kényszerűségbe hozni, hogy tud- 
tára adjam: mivel tartozik saját büszkeségének és atyja 
akaratjának egy önérző némber és egy engedelmes leány. 

Így okoskodott Deborah, de a kiméletlen lelkiismeret a 
kereveten is vele volt, s rövid hallgatás után ezt mondá : — 
Esküszöm, Deborah, s csak én nem szoktam hamis esküt 
tenni, hitemre állítom, hogy te ma azt a szegény Elemért 
el nem taszítottad volna magadtól, ha Gyulait meg nem 
látod, ha az ő lovagiassága, merészsége, gőgje, urlas maga- 
tartása nem bilincseli le szivedet. Jól esett sebzett kedé- 
lyednek a gőg, melylyel a népsöpredékre tekintett s hogy 
selyem ostorral fékezné a ronda vadállatokat, és azok resz- 
kettek szeme élétől, míg az Elemér kardja élét fitymálák 
Ez tetszett neked, s most ledérségedet takarod elvekkel. 
De honnan tudod, hogy ő vágynék a te szerelmedre ? 
hiszed-e, hogy csak egy szikra is lesz keblében azon hű- 
ségből, mely a megvetett másik ifjúban évekig égett 
egyenlő lánggal, és semmi hamu sem mutatá fogyását? 
Mit birsz Gyulaitól egy nyájas mosolyon kívül? s te azért 
a szíved táján sokáig hordott érmét dobtad az utczára? 
Úgy-e, most fölvennéd a hóról, honnan, ha az ablakon 
kinézsz, még vádlólag fog szemedbe csillogni? s végtére 
is miért vennéd föl? 

— Boha, soha! — zokogá Deborah. — inkább törjék 
el kezem. 

Dűrűn omló könnyek közt találta őt a belépő Mikóné. 

— Atyádat értesítettem a történtek felől, s most már 
minden aggodalom nélkül maradhatsz nálam. Holnap reg- 
gel, vagy ha tetszik, ma estve magam viszlek haza. Gécziné 
halálát is megírtam, csak Elemérről hallgaték, ... de te 
sírsz, képedből ki vagy kelve, szemeid veresek, ajkad 
reszket, . .. édes Deboráhm, mi lelt ? 

104 


nad aláz váza TA Vt ER ee S ig AK et e 7 98 Pe Vad B NAA. "ak el ÉT esd gt gek 
ozás szá sáatÓNÉ, sgssszás 41 


148 


— Igen rosszul érzem magamat, néném, -— szólt a 
leány. 

Mikóné Deborah homlokát tapintá, kezét megfogta, 
üterét érinté ujjaival. 

— Egy kevés lázad van, hugom! Ágyat vettetek, pihenj 
ki, hogy hamar visszanyerhesd nyugalmadat. Feküdjél le 
kedvesem ! Ne vonakodjál, . .. Deborah, csak egy pár órát 
ülj ágyban. Meglásd, megint jobban fogsz lenni. Halán- 
tékod dobog. Deborah, jer hálószobámba. 

Valóban ő beteg volt, egész nap beteg, nyugtalanúl 
gyűrte össze vánkosait, arcza rózsapiros volt, szemében 
idegen láng égett, s összefüggés nélküli éber álmok s 
álmodó éberlét közt beszélt egy érméről is, mely villog, 
égeti a havat, ... s ha még csak ez volna! de az ő sze- 
mét is égeti, lelkéig süt tikkasztón, hervasztón. 

— Szegény félrebeszél — mondá nejének Mikó. 

— Mindjárt itt lesz az orvos — válaszolá halkan a 
háziasszony. 

— Túlizgatottság miatt támadt baj, holnaputánig bizo- 
nyosan el fog múlni — szólt az orvos, rövid vizsgálatot 
tartva a betegen s hosszú receptet írván számára, 

Pécsi bimont a történtekről értesülés kiragadta magá- 
nyából. 

Meg akarta mutatni, hogy ki ő ; látni akarta, hogy mit 
tartanak felőle. 

Daczczal tölt el keserűség helyett. A szerény vissza- 
vonulást gazdagságának és tekintélyének fitogtatásával 
szakítá félbe. 

Kedvező alkalmat nyujtott erre Gécziné gyászesete. 

Szégyelte az élő rokont ismerni, a halottat büszkén 
vallá magáénak. 

A cbeteg asszonyv nem volt egy főúr társaságába való, 

mert férjét a gúnyoló népnek ketreczben mutogatták ; de 
a cbeteg asszonyv holttestét a családi sírboltba fejedelmi 
díszszel kelle eltakaríttatni, mert a nép hasonló gúnynyal 
illette Pécsi Simont, mint egykor Géczit, s e silány tömeg- 
nek nyomorult véleményét kislelkűség volna tekintetbe 
venni. I 

5 mint fogja boszantani Kassait, ha üldözöttje, aggo- 
dalom köde helyett, homlokán a magas rang és szertelen 
vagyon dicskörével jelen meg, s ha a nép, mely tegnap 
dühös szelindek volt, ma szelid és alázatos uszkárrá 
válik! 

B mitől félne Pécsi? 
. Talán a szombatosok elleni törvény fölélesztésétől? 

Hisz nyiltan nem állott még e felekezethez. 

5 hát Kassainak nincs-e oka tőle félni? 

Nem volt-e Pécsi egykor mindenható korlátnok, nincs-e 
most is erős pártja az aristocratiában, s nem üríthet-e 
ki aranynyal tömött zsákokat, akár a boszuért, akár 
becsvágyból, míg a fukar Kassai a halált sem váltaná 
meg a rája nézve még iszonyúbb halál — a pénztől meg- 
válás által? 

Volt-e csalokoskodás e nézetekben ? vizsgálni nem 
akarjuk, csak följegyeztük. 

A cbeteg asszony? holtteste díszes texítőn, drága kelmék- 
ben hevert, míg nem hármas koporsóba záratott, 8 föl- 
emeltetett a halottas kocsiba, melyet gyászfátyollal takart 
hat paripa vont a székesegyházig, hogy ott nagyhirű papok 
szónoklata s a püspök búcsúztatója avassa a Pécsi Simon 
balázsfalvi sírboltjának méltó lakosává. 

A szónoklatok ki is tüntek, s a nép gyelemmel hallgatta, 
mig a főurak, kik majdnem teljes számmal voltak jelen, 
gyakran feledék szemeiket az ismeretlen czímereken, 
. melyek az egyház falait belepték, s tanakodni lászottak : 
melyik a Pécsieké, melyik a Géczieké ? 

A fejedelem a szertartáson nem volt jelen ; de György 
úrfi tartván magát a etegnapi dynastiákv azon arany- 

szabályához, hogy a trónörökösnek az ellenzékhez kell 
szítni, egész udvari személyzetével ott vala. 

Némelyek nagy fontosságúnak rebesgeték a tényt, mire 
híre járt, hogy a fejedelem még életében utóddá fogja 
választani György úrfit ; de Pécsi bölcsebb államférfiú volt, 
mintsem a fiatal herczegnek, ki iskoláját most végzé, elé- 
gületlenségét csak félig megtanult leczkénél többnek vegye, 
s ha büszkén tekintett a díszruhás halotti vendégekre, nem 
a jövendőre számíta, hanem jelen helyzetének súlyát mé- 
regeté, s elégnek találta azt, még Kassaival szemben is. 

Ez adott szép és kifejezésdús arczának akkora méltó- 
ságot, mintha római patricius volna, még pedig a köz- 
társaság arany korából. 

Az isteni tisztelet végével a koporsót megint halotti 
kocsira tevék s eljött a döntő pillanat, mely Kassai és a 
népzavargás ellen volt kiszámítva. 

A holttestet Balázsfalvára a Mihály-kapun kellett volna, 
vinni, de Pécsi a Miklós-kapu felé indítá, hogy Kassai háza 
előtt vonassék halkan tovább. Értesülve volt a vén korlát- 
nok gyöngélkedő állapotáról, mely őt szobájában tartá, S 
tudta gyermekies kiváncsiságát, hogy lopvást mindig az 
ablakon tekintget ki, 8 ha fontosabb látvány nincs, az 
utczagyerekek veszekedéseit élvezi. 

A nagy és kicsiny harangok megkondultak. 

A főiskola minden énekelni tudó növendéke zengé a 
gyászdalokat. 

Néhány pap is a tetem előtt járdalt, zsoltárral kezé- 
ben, áhítattal arczán. 

De a kiséret, mely a koporsó után ment, volt hivatva, 
nagy benyomást tenni az összecsődült tömegre. 

E kiséret létesítése a porból emelkedett főúr sok fá- 
radságába került. 

Nem alázhatá le magát unszolásokig, 8 a Kegzs. 91eni 
dacz egy félig elhangzott név körül dieskört vonni nem 
volt elég erejű. 

Mikó, ki Pécsi régi barátja vala, ezímeres kocsija elé 

hat lovat fogatott, $ fekete bársonyba öltözött nején 
ragyogtak az ékszerek, három ősanya takarékossága és 
fényvágya csillogó emlékei. 

Szerédi a vén Kassai ingerlésére megjelent díszhintójá- 
val, s ezt azért sem mulasztá el, mert alkalmat lelhetett a 
másik fölvergődött főúrnak, kit most pártol, nevetséges 
gyöngeségeit kémlelni, és élczekre használni. 

A Mikó és Szerédi rokonságaiból jelentékeny számú 
dandár telt ki, nyalka öltözetben, szilaj méneken ; György 
úrfi kamarásai közül is egypár csatlakozott hozzájok, s 
Pécsi a Fehérvárhoz közel fekvő jószágaiból tudott annyi 
védenczet és uradalmi tisztet előállítani, hogy a testet 
követő tömeg számára és fényére nézve az emlékezetesek 
közé vala sorozható. 

A cbeteg asszonytv e csoportozatból talán senki sem 
ismerte, csak azt tudták, hogy a népsöpredék bántalmai 
okozák halálát s hogy Pécsi Simon rokona volt. 

A gyászmenet tehát erős tiltakozásnak látszott azokra 
nézve, kik Bethlen Gábor fejedelem megbukott miniszte- 
rének befolyását tagadták, s kik többé veszélyesnek sem 
hivék a haldokló oroszlánt, egy régi mesében említett 
állatként, megrúgni. Azonban a mi az idegennek és a 
sokaságnak imponál, a részleteket vizsgáló és a viszonyo- 
kat ismerő előtt gyakran veszti el komolyságát, s az erő 
öltözékében a gyöngeség alakját gyaníttatja, vaspánczél- 
ban az izmatlan testet, melynek csak tehetetlenségét 
növeli az, mit védelmül vett magára. 

A gazdagság varázsával inkább hatott Pécsi, mint az 
aristokratikus összeköttetések dicskörével. 

A hintó, melyben ült, Brandenburgi Katalin menyegzője 
óta párjára nem talált, mert Rákóczi az aranyt nem kerék- 
pántokra szerette veretni, hanem szekrényébe zárta el, s 
példája hatással volt fiatalabb korú országnagyokra, kik 
a pazar Báthori Gábor és a fényűző Bethlen udvarában 
nem tehetik még hosszas megszokás által második ter- 
mészetökké a csínyt, választékosságot és ragyogást. 

S ha Pécsi hintójának. diszítményei a dúsgazdagot ve- 
zették a bámész nép képzelődése elébe, kecses alakja a 
szép izléssel birót elégíté ki. Nagy volt a nélkül, hogy a 
nehézség eszméjét költené föl. Nemcsak külsőjének és 
borítékának színe, de minden, a legkisebb szegtől a leg- 
izmosabb ízekig, oly összhangzású, mintha nem egybe- 
rakva, hanem egyszerre lett volna alkotva, s a választás, 
rendezés és széparányuság nehézségeit nem is kellett 
volna leküzdeni, mert azok önkényt oldattak meg. 

Azurkék szövetű s áttört aranytól csillogó hálóval borí- 
tott. hat andaluzi szürke vonta a pompás járművet, büsz- 
kén hordozva nyakát, s oly iskolázattal, melynek föladata 
volt sok mozgékonyság mellett keveset haladni 8 az ido- 
mok szépségét, a vér tüzét, a meghajlások kecsét tüntetni 
föl. Mindenik ló mellett, vezetéket tartva kezében, dísz- 
ruhás csatlós léptet. A fogat előtt a kengyelfutó halad, 
mintegy utat törve, a hintó háta mögött pedig a szolgák 
sűrű. csoportozata. 

Pécsi Simom egyedül ült a bibor-vánkosokon, betegsége 
miatt Deborah jelen nem lehetvén. 

Az agg államférfiú tekintélyes alakjával, az esteledő. kor 
minden sajátos szépségét és méltóságát kifejező arczával, 
tar homlokával, nagy kék szemeivel, hideg s mégis szives 
magatartásával, melybe jellemének s a gyászszertartásnak 
kellő komolysága vegyült, nem tévesztheté el hatását a 
tömegre, még akkor sem, ha a vagyon, rang és hatalom 
számos jelvényeivel nincs körülvéve. 

A merre a hintaja haladt emelkedtek a fövegek, mintha 
a harmadik nap, mely a nép rakonczátlansága után telő- 
ben van, ugyanannyi év távolságát ékelné a jelen hangu- 
. lat és a régi közé. 

De a tisztes férfiu egészség-piros vonalai most a szo- 
kottnál jóval halaványabbak voltak, s ki tudná, e csekély 
elhajlás hányféle indulatot s mekkora szenvedélyt je- 
lezett ! 

Mi nem jutott Pécsi eszébe, míg tekintete csendesen 

nyugodott az egyéneken, kiket most bámész kiváncsisig 
esődített össze, s egykor vak düh? : ! 

A hintó ajtóinál jobbról és balról egy-egy udvari tiszt 
lovagolt, bogláros övében rakott mívű vadászkéssel 8 
hosszú török pisztolyokkal. Mindkettőnek nyeregkápájá- 
ról zömök vidrabőr-zacskó függött. A hogy a menet a 
templom körét áthaladta, az udvari tisztek marokkal 
kezdték szórni a pénzt. 

A közszokás ellenére ezért zárta be Pécsinek, a leg- 
közelebbi rokonnak hintója a gyászkíséretet. 

A jelenet, mely bekövetkezett, vadabb volt, mint a 
mennyit mélyebb érzésű kedély mellett rendezni vagy 
csak eltűrni is lehetett volna, de a gazdag fölvergődöttet 
hiusága és sértett gőgje ragadá a temestéskor divatozó 
alamizsna-osztás e badar gyakorlására. 

Kapzsi öröm zaja vegyült a gyászénekbe, tolongás 
háborítá meg az ünnepi menetet, a mulandóság rendítő 
eszméje mellé az élet alávalóságának érzése társult, 8 a 
halottat a rothadt élők csődülete látszott nyomról-nyomra 
üldözni. 

Hullott a réz és ezüst pénzdarab göröngyökre, hóra, a 
feltartott süvegekbe, a nép fejére, egy ércz-eső, melynek 
minden csepje a szégyenpírt kellett volna a tömeg arczán 
föllobbantani, de csak örömét gyujtá meg. 

Pécsi komolyan nézett ki a hintóüvegen. Észre vett 
minden mozdulatot. Látta azt, ki görcsösebben szorítá 
tenyerébe a dénárokat, kinek szeme birvágygyal villog a 
szerencsésebbek szerzeményére, ki daczos vonalait mo- 
solyra torzítja az ezüst hetesre vagy lengyel forintra, 
mely ölébe hull, ki a kövér alamizsnán hálálkodva fogja 
össze kezét, s ki a pénzosztók lovainak zablafékéhez kap- 
kod, mintha az ajándékot rablással akarná bővítni. 

— E nyomorultak támadták meg leányomat, s fenye- 
gettek engemet. Hadd veszítsék el eszöket ma pénzemen, 
mint tegnapelőtt Kassai üres szavain. Hadd legyenek . 
most ittasok a bortól, mint akkor a dühtől. Melyik volna 

közülök, ki harminczegy kispénzért ne-adná el magát a 
Megváltót is ? Ime, az iskolamester most már nem félne 
a kis Gyulai selyem-ostorától ! Mindig lovaim előtt lábat- 
lankodik, csatlósomnak kell az útból félrelökni őt, s 
ismét itt van. Ilyen a nép! S hát az a vastag asszony 
vajon nem Panna-e, ki tigris körmeivel Deborah arczá- 
nak rohant? Ah, leányom, sohajta ekkor Pécsi, látván, 
miként a kövér nő ökleit szorította össze a helyett, hogy 
kinyitná. Szegény gyermekem! életed csakugyan nagy 
veszélyben lehetett. De mi az ? 

Pécsi e kérdésre, mely a fölvillant gondolattal egy- 
szerre szavakban is kitört, sáppadt lett. 

Valaki tudniillik ezüst féltallért fogott ki, 8 egy vén 
koldusnőnek adá át, ki évei miatt a. földre nem görnyed- 
hetett, a légbe nem kapkodhatott, s a pazarlás nagy nap- 
ján üres kézzel maradt. : 

Pécsi hirtelen feltárta a kocsiajtót, s néhány körmö- 
czit dobott az ajándékozóhoz. A csillogó aranydarabok 
épen ennek lába elébe hullottak. Rá se tekintett e csáb- 
kincsre, pedig avult ruhája volt, de a helyett gúnyos mo- 
solylyal fordítá szemeit Pécsire. 

Ismeretes arcz ! 

Pécsi merengett, fölkutatta emlékezetét, hasztalan ! 

Pedig bizonyosan, HOW többször látta ezt az embert. 

Ki lehet ő? 

A főúr homlokára sötét felleg vonult. 

— Rajongónak kell lennie! Gyilkogommá is lehet?! 
Bizonyosan a szombatosok gyűlölője ! 

Pécsi visszább vonúlt hintajába, és sokáig, sokáig nem 
látta, mi történik körülötte. — 

Ot lehangolá az önérzet első nyilatkozása ; mert zakla- 
tott kedélye veszélyesnek vélte azt, kit nem vethetett meg. 

Pedig az önérző férfiú, a jámbor asztalos volt, ki a 
szombatosok elleni kitörés alkalmával mindent tőn a 
Pécsi Simonra és Deboráhra fölingerült tömeg csillapí- 
tása végett. 

A temetési kisérev a Miklós-kapun túl volt már, midőn 
Pécsi észrevevé, hogy merengése megfosztá őt a legérde- 
kesebb látványtól, melyre sovárgott, tudniillik a hatás 
szemléletétől, mit a kiváncsi Kassaira a nép hódolata, a 
számos gyászkiséret, a pazar fényüzés gyakorolt. 

— A pimasz tollrágó, gondolá magában, ha nem fél a 
megismertetéstől, kétségtelenül a koldusok és csavargók 
közé lopódzott volna, hogy néhány fillért az éhező gyom- 
rok és meztelen testek elől elkaparíthasson. S én nem 
láthatám arczán az irigy dühöt, a szomjú birvágyot:! 
5 Kassai nem nézhetett szemem közé, hogy érezhesse, 
mennyire képtelen vagyok őt gyűlölni, mennyire lefegy- 
verzi aljasságával még haragomat is ! 

Midőn a gyászmenet az Ompoly partjához ért s a kül- 
várost háta mögött hagyta, kocsik vártak azokra, kik a 
gyalogok közül Balázsfalvára akarják a holttestet kisérni. 
A nagy tor és az ajándékok reménye annyi csáberővel 
hatott, hogy miután a jármüvekre több föl nem kapasz- 
kodhatott, sűrű falka lepte el az utat és tarlókat, hogy a 
legalább három órára fekvő helységbe barangoljanak tél- 
nek idején, s azon lehangoló kilátás ellenére, hogy hihe- 
tőleg késő estig kell a Marosparton vesztegelniök, míg a 
repülő hidak átszállíthatnák. 

E csoportozatot azonban meggyéríté egy terjengeni 
kezdő hír a fehérvári tor iránt, mely szintén sokat igérő 
körrajzokat festett a falánk képzelődés elébe. A vállal- 
kozóbb szellemüek tehát tovább haladtak, míg a kik a 
hideget csipősnek, az utat hosszúnak s ruháikat vékony- 
nak találták, vissza kezdének szivárogni, s még jókor 
érkeztek meg ama fontos perczre, midőn a külvárosban 
Pécsi egyik nagy. pusztatelkén rögtönzött tűzhelyek és 
ernyős sátrak alatt a hízott ökör részletei fölött dulako- 
dott a nép, S a második hordó csapját kiverték, hogy a 
hatalmasok asztalán is kedvelt sárdi bor öblös cserép- 
edényekben osztassék ki azoknak, kik még nem töltek 
torkig a dáridóval. j 

Pécsi elégült vala, midőn meggondolta, hogy valószinü- 
leg egyen kívül, minden, a ki csak őt szidalmazá, ki a 
cbeteg asszonyt, vad zajongással örökre elnémítá, s ki 
Deboráht mocskos kezeivel, szemtelen szemével és nyel- 
vével sértette, a mai napon jól lakott, egészen leitta 
eszét és lapos zsebeit pénzzel tömé meg az ő nagylelkü- 
ségéből. 

Ez vala boszuja. 


IX. 


Midőn Elemér a Mikó-házból távozott, a csapásnak, 
mely őt érte, egész sulyát épen temérdeksége miatt nem 
érezé. i 

Keble fásult volt inkább, mint izgatott, s önérzete, ha 
nem is birt fájdalmán uralkodni, annak küljeleit letiltá 
az arczról, s hevesebb rohamait óvatosan mérséklé. 

A fejedelmi udvar III. osztályához közeledvén, bajtár- 
sai épen őrt váltottak. A künn és foglalatosság nélkül 
levők nevetve és baráti szivességgel üdvözölték, tréfáltak 
gyors fölgyógyulásán, tudakozódtak a történtekről, s volt 
ki dévajon — mint ifjaknál szokás — czélza a szerelemre 
és: Deboráhra, volt ki megbocsátható gyöngédtelenséggel 
a nagybátya magaviseletéről ejtett kellemetlen szavakat. 

Úgy szerették Elemért, mint testvéröket, és mégis 
ellenségként sem érinthettek volna kedélyében fájóbb 
húrokra. 

A velök töltött percz jobban fárasztá, mint a küzdés, 
melylyel a Mikó-házban annyi arany álomtól és boldog- 
ságtól vált meg. Míg csak a viszonyok kedvezése fordult 
el tőle, de Deborah hidegségét nem a szív kihülésének 
vélte, míg csak Pécsi háza volt zárva a gyűlölt nagy- 
bátyának unokaöcsese elől s nem a lány hajlama, míg 
egymásé nem lehettek, de a nélkül, hogy lemondásuk a 
közöny jelmezét hordaná, oh! addig Elemér még áldá a 
gondviselést s az élet fáradalmait, s hétköznapi örömei 

közül oly szivesen menekült a reménytelen szerelem 
ábrándvilágába, mintha a bánatnak is saját édene volna, 
melynek sötét, regényes árnyaiból s könyharmattól ázta- 
tott virányairól csak a ledér szív vágyhatnék többé vissza 
a boldogság verőfényes tájékaira. De most . . . most, a 
mikor Deborah, kit istennőként imádott, maga rombolta 
le az oltárt, melyet számára az ifjú rajongó emelt ; most, 
a mikor nemcsak szerelmét vonta el tőle, hanem neme- 
sebb, fensőbb természete iránti hitét is néhány kedélyte- 
len szavával meggyilkolá; most e sivár elhagyottságban 
úgy rémlék Elemérnek, hogy az ő árva szivétől kezdve 
minden -tárgy elvesztette életjelentőségét, s valamint 
keblében nincs meg többé a drága eszménykép, mely a 
helyet, hol őrizé, szentté tette, úgy az egész érzéki világ 
is e pereztől kezdve valamit sirat, mi belőle elraboltatott, 
mi soha vissza nem kerül, s mi azt a kellem igézetétől 
és a vidámság mosolyától örökre megfosztotta. Szemünk- 
ben egy köny elég arra, hogy elfátyolozza a csillagok 
fényét. 5 ki örömeit eltemette, a tavasz virágos kertjei- 
ben is csak temetőben járkál, minden kő a keresztet, 
minden fa a fejfát hozza emlékezetébe s a porszem, mely 
a verőfényben játszik, a port, melyet a koporsó zárva 
tart, míg a deszkák elrothadnak. 

Szerencséjére Elemérnek a párbajban nyert seb a moz- 
gás, belizgatottság és surlódások miatt ingerülve, mind- 
inkább kezdett sajgani, külfájdalmakkal súlyegyenzé a 
lelkieket, s lázat idézvén elő, nem engedte a gondolatok- 
nak egy tárgy körüli összpontosulását. 

Tompa, mély és tartós álom követé a kimerültséget, s 
már a reggel szürkülete félig földerítette a beteg szobá- 
ját, midőn az csendesen kinyitá szemeit, s előbb jobb 
karjára, mely, mint látszik, még túlérzékeny vala, tekin- 
tett, s aztán figyelőn, kémlőn a vánkosokra, a gyógysze- 
res üvegekre, a kerevetre, a fogasra, hol handzsárok, 
lándzsák, kardok, pisztolyok és egy idomtalan torkú kere 
kes puska függöttek. 


— Lám, lám! otthon vagyok, s csakugyan az én saját 
szobám! mondá érthetőn, hogy maga is hallja szavát, 
abban keresve mintegy tanut ébrenléte iránt. Magyar- 
országba vagy pokolba ragadtak-e szilaj álmaim, mit 
tudom én? Élet és halál ölelkezett körülem. Különös 
vegyülete volt a kéjnek és kínnak, mely ereimben pezs- 
gett, zsibongott. 

Elemér a történtek és lázálmak zűrzavaros tünemé- 
nyei közül, melyek egymást félre- és előtolva lebegtek 
lelke előtt, rendre különválasztá s összefűzé a valóságot, 
s midőn a téli nap hajnalsugarai ablakára sütöttek, már 
elméjében is minden világossá lett. 

Ah! hogy kedves csalódásainkkal egyszerre nem szü- 
nik meg életünk ! 

— El, el innen! De lesz-e a széles világon hely, mely- 
nek minden fűszála, minden zsendülő virága és hervadt 
levele ne kiáltsa nekem : el, el tőlünk! Elemér e sohaj- 
jal a vánkosra visszahajtá fejét. 

Legelső látogatója Gyulai Ferencz volt. 

— Hát megint ágyba huzódtál? szólt szeles és dévaj 
modorával, miért nem ültél tegnap itthon, vagy miért 
. fekszel most? Kijárásoddal mindenkit figyelmeztettél, 
hogy párbajod volt; bennüléseddel elhiteted velök, hogy 
veszélyben forog életed. Nem rajtad mulik, pajtás! ha a 
cnemes társasági tagjai sorából trombita és dobszó mel- 
lett kicsapnak, 8 csak ne kellene még fekete palástot 
tartani nyakadon a czeremonia alatt, s ne volna a bakó 
kötelessége azt az ünnepi szertartás végével sajátkezüleg 
lekapcsolni rólad! Megköszönném ő kelmének e furcsa 
szolgálatot. 

Elemér leirhatlan közönynyel hallgatá Gyulai szavait. 

— § te meg sem ütközöl? arczodon a szemérem vér- 
cseppéből egy parány sem jelentkezik ? Hát miért szaba- 
dítottalak meg a bajból, ha haltermészeted miatt áldo- 
zati készségemért még hálára sem számíthatok ? Pedig 
nem hullott-e ki majdnem zsebemből a kamarási kulcs, 

melylyel az elfogadási termeket a szolgáló apródok és a 
könyörgő nagy uraknak megnyitom? A testőrkapitány 
már az udvarmesternek közlé azt a gyanuját, hogy alkal- 
masint füllentek. Szerencsémre az a buta Kőszegi, kivel 
vívtál, egyszerre éleseszüvé vált, kitalálta még gondola- 
taimat is s velem mindenben egyenlőn vallott. Meg- 
érdemli, hogy druszámnak hívjam, bár nem Ferencznek, 
de Tamásnak keresztelték, azonban ily csekély tévedés 
a névben nem bír jelentőséggel. Elég az hozzá, Kőszegi 
az eget veri fejével, hogy oly jeles családból, minő az 
enyém, druszája akadt. 

Mig Elemér fásult nyugalommál hallgatá a párbaj 
iránt tett előleges nyomozatot, melynek kimenetele ka- 
tonai rangjába kerülhetett volna, Gyulai elbeszélé a 
további vizsgálatoknak véget vető csínyt. 

Ő tudniillik magára fogta Elemér megsebzését s mint ta- 
nura Köszegire, a párbajvívóra hivatkozott. A történetet 
úgy adta elő, hogy kardhordozási ügyességről vitatkozott 
Elemérrel, s a próbán tőle egy vak ütést kapott, melynek 
sárga foltját mutogatá is, míg viszont a hévtől elragad- 
tatva, ő a kard élével sérté meg diadalmas versenytár- 
sát, de tüstént bocsánatot kért ügyetlenségeért, mit sebzett 
barátja, ha megkérdik, bizonyosan nem fog eltagadni. 

— Így hát czimborám, szólt Gyulai, mindent körül- 
ményesen előadva, neked más tennivalód nincs, mint 
kapitányunk és az udvarmester előtt kinyilatkoztatni, 
hogy nem kivánsz semmi elégtételt és szivedből meg- 
bocsátasz nekem. 

Elemér, bár alig figyel a történtek elbeszélésére, annyit 
mégis sejt, hogy Gyulainak köszönettel tartozik, s a je- 
lenleg használatban nem levő jobbja helyett balját nyujtá 
neki. 

— Már most, czimborám, szólt Gyulai a kerevetről 
felpattanva, sietnem kell Anna nénihez, ki a beharan- 
gozáskor rám vár ; de, ne hidd, hogy pénzzel, nem vagyok 
oly adósság-csináló, mint a világ hiszi, s azt se hidd, 

hogy templombamenetel végett, nagynéném korántsem 
oly vallásos, minőnek ki van kiáltva, ha! ha! ne hidd! 
Tudnék én szépeket beszélni asszonynéném kegyességé- 
ről, ha! ha! Tegnap este 18 nagyon furcsa kötelességet 
tukmált rám a herczegkisasszonynál. Nevetnem kell, ha 
meggondolom, hogy fejedelmünk, kivel a belátásban 
bölcs Salamonon és a svecus királyon kívül senki sem 
versenyezhet, még saját háznépét sem ismeri. Hüm! paj- 
tás, szeszélyes fejecskéje van Zsófia herczegkisasszony- 
nak! Ha te, Elemér, tudnád, a mit én tegnap óta tudok. 

— B mit tudsz? kérdé most a beteg összpontosított 
figyelemmel. 

— Azt, hogy a nők a ravaszság testvérhugai, vála- 
szolta kikerülőn Gyulai. 

— A herczegkisasszonyról akartál nekem beszélni. 

— Csak azért, hogy róla Pécsi Deboráhra térjek át. 

Elemér arcza halvány színt váltott. 

— Deborabl, szólt Gyulai, Erdélynek alkalmasint leg- 
szebb leánya, 8 csak azt akarnám tőled, de megbántás 
nélkül, kérdeni, hogy hasonlíthatlan varázsú szemei szi- 
vének szolgálatjában állanak-e, vagy csak mint szabad- 
csapatok folytatják a háborut eszünk ellen. Isten látja, 
hogy nekünk férfiaknak, eszünk nincs jól vértezve oly 
szemsugarak ellen, melyek élökkel a numidák nyilait is 
megszégyenítnék. Elemér, téged Deborah lovagjának tar- 
tanak ; te, mint a tornákon mondani szokás, évek óta az ő 
szinét hordod jelül, szólj igazán, nagyon hiúnak tartasz-e? 

— Egy kevéssé az vagy Ferencz, — válaszolá a beteg. 

— 8 Deborah, de ne haragudjál! ne volna-e egy ke- 
véssé tetszelgős ? 

Elemér mellét visszafojtott sohaj emelé. 

— Deboráhról, — szólt, — csak azt mondhatnám, a 
mit a személyesített erény sem vehetne ócsárlásnak, ha 
mi gyarló halandók az ő halhatatlan tulajdonai felől 
beszélgetnénk. 

— Te imádod Deboráht, s igazad van, ha engem ne- 

vetségig hiúnak tartasz. Másnál lehet tetszelgés, a mi 
Deboráhnál csak az elfogulatlan és élénk kedélynek moz- 
zanata. A szeleverdi urfiak önhittsége gyakran tulajdoní- 
tott mély jelentőséget még annak is, ha egy szép leány 
összevonta szempilláit, midőn a szellő vagy sugár kelle- 
metlenül érinté. De már eleget fecsegtünk, s Anna néném 
lehord késedelmezésemért. Isten veled, Elemér ! Feledd el, 
hogy Zsófia herczegkiasszony nevét említettem, Ha, ha! 
csak azt szeretném tudni ki volt még oly vakmerő levente, 
mint a milyenné Anna akar engemet tenni ? Nincs fur- 
csább teremtése az Istennek a szeszélyes némbereknél. 

— És vétkesebb a hallgatni nem tudó férfiaknál, —- 
tevé hozzá Elemér. 

Gyulai arczára vér szökelt. — E megjegyzésedet nem 
fogom soha feledni. Kérlek, ha sejtesz valamit, ne itélj 
balul. Legjobb barátom vagy, s tudom, hogy minden 
gondatlanul ejtett szavam kebledben mélyen el van-te- 
metve. 

Ezzel Gyulai távozott. 


X. 


Elemér marczangoló gondolatok zsákmányává lett. 

Változatos s egymással KEEÁZÉS . érzések küzdöttek 
keblében. : 

Gyulai a párbajra szabott szigorú büntetéstől mentette 
meg őt, de mit használ a büntetést az önvád magasabbra 
fokózásával kerülne ki! 

Vagy nem volt-e annak, ki Zsófia herczegkisasszony 
titkába avattatott, lovagi kötelessége, az úr asztalához 
járulást megelőző hetekben minden párbajt kerülni? Nem 
volt-e Elemérre nézve becsületi tartozás, saját testének 
épségét védeni, hogy e delnő lelkiismeretét oltalmazhassa 
s ne adjon alkalmat veszélyes fölfedezésekre? Nem kell-e 
tudnia, hogy bajvívásban ő csak úgy kaphat sebet, mint 

ellenfele, 8 hogy a vér, mely ereiből kiömlik, a lankadás, 
mely kórágyba szegzi, a fejedelmi család közé örökéletű 
botrányt és meghasonlást vethet? 

Elemér élénk színekben rajzolá maga elébe a helyze- 
tet, melybe a katholika hitvallású herczeglányt taszította. 

Borzadva gondolt arra, mily közel már a karácsony, 8 
e rövid idő alatt betegsége enyhülés helyett akkora erős- 
bülést nyerhet, mely a válságos perczben a kamarási 
szolgálatra egészen képtelenné teszi. 

S mi fog ekkor történni? 

— Ah! — sohajtá Elemér, — Gyulai szavaiból azon ke- 
serű vigasztalást vonhatom, hogy mások nálamnál előrelá- 
tóbbak voltak, a baj ki van kerülve s helyem betöltve. Úgy 
látszik, Gyulai utódom, 8 mily rossz véleményt kell jel- 
lememről a herczeglánynak táplálnia. Személyes ügye- 
met előbbre tevém érdekeinél. Szégyenbélyeg rajtam a 
becsületi vitában nyert seb, mert bizonysága a becsület- 
ről való magasabb fogalmak hiányának. Nem érdemem, 
hogy György herczeg jegyese nem volt elébe dobva a 
hazaküldetés gyalázatának. 5 most mentve-e a titok föl- 
lepleztetésének veszélyétől? Oh ég! töprenkedett Elemér, 
Gyulai ügyes, lovagias, bátor; de könnyelmű, és a túl- 
ságig közlékeny természetű. S nem tőn-e nálam is rosz- 
szúl leplezett czélzatokat, s hány ember nincs, kiben 
még inkább bizik, mint bennem? 

Elemér gyönge szivét, mint a galambot az ölyv, éles. 
körmökkel ragadta meg az önvád. 

Eszméi nyomonként - rémítőbb lehetségekbe baran- 
goltak. j 

Ha világra lépne a titok, nem volna-e ő is saját hit- 
sorsosai előtt bemocskolva ? Nem tartattatnék-e vallása ki- 
gúnyolásában silány eszköznek vagy gonosz büntársnak ? 
5 a fejedelem szabhatna-e oly szigorú büntetést rá, mely 
. a közvélemény méltó ingerültségével versenyezhetne ? 

E kérdések mindenike fáklyafény volt, mely sötét ös- 
vényeken vezette sejtelmes mélységek fölött. 

Elemér izgékony figyelmét már többé nem kerülheté 
ki azon eddig általa kellőleg nem méltatott tény, hogy 
Rákóczi fejedelem ellen terhes bűnt követett el, midőn a 
ravasz Anna kéréseinek engedvén, csalás és kijátszások 
eszközéül vállalkozott. Elragadta a költői s leventei lát- 
szat. Csillogó fényben tünt föl előtte, hogy ő, az igény- 
telen ifjú, a legmagasabb rangú hölgy lelkiismeretszabad- 
ságának őre, 8 nem vevé észre, hogy e ragyogó álerény 
leple alatt végre is egy hűtlen udvari szolga fenyítést 
érdemlő csínyje lappang. 

— És nem áll-e ily ballépések sorozatából egész éle- 
tem ! — sohajtá Elemér. — Pécsi kész volt hozzám, a va- 
gyon talan testőrhöz, kinek kardján kívül semmije, még ki- 
látásasem volt, nőül adni Deboráht. S ekkor Isten bünte- 
téseként veti magát nyakamra egy nagybátya. Jellemétől 
idegenkedtem, kincsére nem vágytam, s bár hallám, hogy 
Pécsinek halálos ellensége, nem volt szivem visszautasítani 
a gyűlölt öreget, kit annyian üldöznek és vetnek meg, 8 
ki lelki elhagyottságában s egy örömtelen élet alkonyán, 
a közös eredetre hivatkozva, követelé tőlem a szeretet 
kötelességét és a családi kötelékek becsülését. Szeretni 
nem tudtam őt; becsülni tisztemnek tartám. De épen e 
becsülés egyenlőnek- mutatkozott Pécsi kárhoztatásával. 
Vagy ipam vagy nagybátyám nem élhet emlékezetemben, 
ezt sejteté minden jel. A két ellenkező földsark közelebb 
fekszik egymáshoz, mint szivök, s tudtam, hogy ragaszko- 
dásomban soha osztozni nem fognak. Inkább, mindket- 
ten, használatlanúl dobják el azt. 5 mégis lemondottam-e 
nagybátyámról, mert vérárulásnak festéggyöngeségem a sze- 
relemnek hozandó áldozatot, 8 lemondottam-e Deborah- 
ról, mert a szerelmet hittem az élet legdrágább kincsé- 
nek, melyet elalkudni, fölcserélni, s mint az aranyat silá- 
nyabb érczekkel beváltani, nem lehet? . . . Oh! gyöngeség, 
neked mennyi neved van! Jóságnak mond a bamba, gyá- 
vaságnak a szilárd jellemű, hiuságnak a bölcs, eszelősség- 
nek az önző, s Kassai Elemérnek mondalak én . . . 5 mily 

szemtelen voltam, — folytatá a beteg ifju kéjelgő hévvel 
az önkínzást, — mily igazságtalan és nemtelen voltam 
én, midőn tegnap Deborah fölött törtem el szivemben a 
pálczát. Mit vétett ő, ha velem szakított? s ha midőn én 
őt határozatlanságommal évek óta megtagadám, végre 
tudatá velem, hogy atyját nem tagadhatja meg oly ifjuért, 
ki egy rögtönzött nagybátyáról nem tud érte lemondani. 

Elemér ágyvánkosába.szorítá arczát, hogy könnyeit 
sajátmaga elől fedje. 

A szegény ifju csak egy körülményt feledett ki okos- 
kodásából; azt a kaczér tekintetet, melyet Deborah Gyu- 
laira vetett, s mely a lyány magaviseletét egészen más 
világításba állította volna. Csak imént Gyulai észrevehe- 
tőn czélzott erre; de a leghatározottabb szavak sem bir- 
tak volna elég erővel bármi gyanut csempészni Elemér 
szivébe oly gyarlóságok iránt, melyek az imádott lyánt 
a közönséges némberek, a hétköznapi lények színvona- 
lára sülyeszthetnék. 

Nincs is lehangolóbb kiábrándulás, mintha kénytele- 
nek vagyunk azt, kit imádtunk, midőn angyalnak többé 
nem hiszszük, démonnak nem képzelni. A csalódott szív 
utolsó hiusága: nagyszerü csalódáson könnyezhetni. 

Elemér sokáig könnyezett haragudva e gyöngeségért, 
s haragvék, hogy nem tudja szeméből az utolsó cseppel 
szivében az utolsó dobbanást előidézni, és bevégezni az 
élet színpadán azon elhibázott szerepet, mely a játszót 
nem lelkesítheti, a nézőt pedig részvét helyett közöny-, 
nyel tölti be. 

Tartós és méregkeserű fölindulások után a lélek túl- 
izgatottságának a test lankadása vetett véget s e vissza- 
hatás annyira makacs volt, hogy Elemér néhány órát töltött 
oly kimerültségben, mely ájuláshoz hasonlított s oly féléber 
állapotban, mely az alvás majd minden jelenségeit egyesíté.. 

Midőn kábultsága — mint a nehéz felhő a láthat. :ról, 
melyet ólomlemezzel látszott befedni, — végtére eltünt, 
Elemér csak egyetlen érzés lidérceznyomása alatt szenve- 

dett. Üldözé Gyulafehérvár háza, utczája, mezeje, ege, 
Unta e tájat körülvevő levegőt szívni, gyűlölte a vidám 
 sugárt, melyet ablakrostélyához küld a nap, gyülölte az 
utolsó csillám elhalásával bekandikáló alkonyt, a szo- 
morú sötétséget, mely ezt követé, a kedélyes gyertya- 
fényt, mely a homályt és az élénken pattogó kandalló 
tüzet, mely a hideget tiltotta ki. Szerencsétlennek érzé 
magát, ha a közel fekvő székesegyház toronyórája mély 
és átható éreczével figyelmezteté az időre, s még inkább 
neheztelt a hosszas közök miatt, melyek alatt a harang 
néma volt, s a gyűlölt időparányokat, a perczeket és 
másodperczeket — figyelem nélkül hagyá tovább osonni. 
A palota kapuinál őrt váltottak s a parancsszó és fegy- 
"ver megcsattant; de megint sokáig, igen sokáig hallat- 
szott mind a parancsszó, mind a fegyver. Hogy melyik 
volt alkalmatlanabb Elemérnek, kartársai zaja-e vagy 
csendje? nehéz volna meghatározni. Iszonyú éjt töltött, 
8 virrasztásai és bősz álmai benne csak azon meggyőző- 
dést erősíték meg, hogy mielőbb el kell a várost hagyni, 
mielőbb menekülni kell e helytől és tárgyaktól, melyek 
szomorú emlékekkel vannak összekötve, ha kedélybeteg- 
ségéből gyógyulni és férfihoz illő lélekerővel akar birni. 

Ezt sugta az első benyomás is; ebben szilárdítá meg 
"a későbbi fájdalmak tömött csoportja. 

De a terv és kivitel nem áll mindig oly közel, mint a 
küszöbtől a szoba. 

A nemesi társaság zászlójának hír és engedelem nél- 
"küli elhagyását a legszigorúbb büntetéssel fenyítették. 
Az ifjak bizonyos szolgálati év elteltével, s némely 
" esetben még az előtt is, kilépési kérelmöket benyujthat- 
"ták ugyan; de a fejedelmi udvarra mindig rossz hatást 
" gyakorolt, midőn az nem volt ismeretes és kielégítő 
okokkal támogatva. § ha lettek volna is Elemérnek ily 
okai : vagyontalan lévén, hová forduljon? hol nyilik pálya 
számára ? hol van a foglalkozásra tér, hol a visszavonu- 
lásra nyughely? . . . Sehol, épen sehol. 

Józanon tehát csak áttételről lehett szó. 

De hova, a közszolgálat mely terére ? 

Elemér tiszttársai, ha megunták a díisztermekben és a 
palota bejáratai előtti őrködést, azon voltak, hogy kül- 
detésekkel bízassanak meg, s residensek vagy rendkívüli 
követek mellett alkalmaztatást nyerjenek. Ilyesmit Ele- 
mér szerénysége, ha ajánltatnék is, visszautasított volna ; 
mért nem hitte, hogy a hozzá hasonló műveltségű egyén 
a diplomatiai nehéz pályán alárendelt helyzetet is kel- 
lőleg betudjon tölteni. 

Ő csak a kardot birta forgatni; a tollnak — képzelete 
szerint — sokkal nehezebb forgatását a gondviseléstől 
kegyeltebbekre bizta. 

Nem volt tehát más választása, mint a mezei hadak- 
hoz tétetni át magát. 

De itt is mennyi akadály nem tolult elébe! 

A testőrségtől a mezei hadakhoz előléptetés nélkül 
csak az küldeték, ki csinyei vagy ügyetlensége miatt a 
fejedelmi udvarban maradásra nem volt méltó. 

FElemérnek tehát, ki eddig mindig hátrahúzódott, most 
a hiu- és becsvágyó úrfiak nyugtalanságával kellene az 
előljárók pártfogásáért cseleket szőni, s a fejedelem 
kegyeltjeit esdeklésekkel ostromolni, hizelgésekkel meg- 
nyerni. E szerep jelleméhez nem férhetett. Hogy jusson 
máskép az előléptetéshez, mely egyedül teszi lehetsé- 
gessé szerencsétlen szerelmének tanyjától hosszas időre, 
talán örökre elszakadni ? 

Könnyű annak boldogulni, kinek Krisztus a barátja : 
mondaná Gyulai Ferencz, ha most betegünk ágya mel- 
lett ülne s lélekküzdelmeinek tanuja volna. A ki a hatal- 
mas Kassai unokaöcscse, az játszodva juthat ezélhoz: 
tenné hozzá, ugyan csak Gyulai, a fürge s minden ajtó- 
nál szivesen kopogtató kamarás. ; 

Elemér legutóljára gondolt nagybátyja segélyére, s 
akkor is kényelmetlen rezgést érzett idegein átrohanni, 
mintha egy jó nemtő, egy messzelátó sejtelem, egy felette 

könnyezve őrködő szem, vagy az aggodalom mezében 
lappangó önérzet óva intené, hogy hagyja inkább szivét 
a fájdalom éles körmeitől szünetlen marczangoltatni, 
tűrje inkább, hogy minden kőről, melyre lép, minden 
alakból, melyre néz, minden zugból, hová vonul, a kínzó 
emlékek egész raja rohanja meg, mintsem Fehérvárról 
való menekülésre Kassai István közbenjárását vegye 
igénybe, mintsem tőle fogadjon el oly pártfogást, melyet 
a többi nagybátyáktól az unokaöcsök méltán kérhetnek 
s minden nehézség nélkül meg szoktak nyerni. 

. Eddig Elemér függetlensége azon épült, hogy szegény- 
sége mellett sem szorult jubban a dúsgazdag rokonra, 
mint ez rá. ; 

Most az első kérés az alárendeltség első lánczszemét 
verné az ő szabad szellemére. 

Tudta azt is, hogy az öreg Kassai, ki senkit becsülni 
nem szokott, iránta bizonyos tartózkodást érez, épen 
azért, mert valamint szükségei nincsenek, úgy becsvágya 
sincs, s valamint a nagybátya pénzes ládáját, úgy be- 
folyását sem veszi igénybe. 

— 8 most nem fogja-e ő gondolni, — sohajtá : Ele- 
mér, hogy a hiuság tört útján akarok én is járni, s nem 
várva be a sort, előre tolakodom, csak azon érdemre tá- 
maszkodva, melyet nagybátyám a fejedelemnél hosszas 
szolgálatokkal szerzett. S mivel indokolhatom kivánato- 
mat, midőn a valódi okról hallgatnom illik? És nem 
tudom-e szint oly jól, mint ellensegei, hogy ő a legön- 
zőbb emberek közé tartozik, ki semmi szolgálatot ingyen 
nem tesz, 8 mindenért túlságos árt követel pénzben, alá- 
vetésben, sőt a közhír szerint, ha kell, még bűnben is? 
Én volnék-e egyetlen, kit Kassai István melléktekintetek 
nélkül segítene? Oh ég! mittevő legyek ? 

Elemér nyugtalanul hánykodott ágyában. 

Aggodalmaihoz járult még Deborah vádja is. 

Nem hitte ugyan, hogy nagybátyja Pécsi ellen utczai 
. lázadást támasztott volna, 8 annál kevésbbe, hogy a Debo-: 

ráhra szórt Curva bántalmak előidézését rája lehetne róni ; 
de mégsem vívhatta le azon gyanuját, mikép a szombato- 
sok ügyét Kassai csakugyan Pécsi megrontására hozta 
szőnyegre. Ezért félelmes undorral kezdett az öreg úrra 
j gondolni, s majdnem iszonyodott azon küszöbre lépni, me- 
lyen belül egy általa becsült család ellen annyi gyülölet él. 
De bár mennyi okot hozhatott föl elméje a nagybátyjá- 
hoz folyamodás gátlására, egy levívhatlan indulat, mely 
távozásra ösztönzé, uralkodott Eleméren, s ha nem győ- 
zött is le, legalább háttérbe szorított minden mást. 
Mihelyt orvosa, ki a szokott reggeli órán megjelent, 
sebét beköté s nyugalmat ajánlva távozott, Elemér legott 
öltözködni kezdett, s katonaköpenyét fülig vonva, a pa- 
lota mellékkapuján kiosont. Sápadt arczczal, élénken 
verő szívvel haladott a Miklós kapu felé. Sietett, de 
vissza-visszatartózkodva, meg-megállva és ismét gyors 
léptekkel előnyomulva, sietett a cbeteg asszonyv temeté- 
sére gyülöngő nép közt magának rést nyitva, a hatalmas 
 nagybátya, Kassai István szerény hajlékához. 
. Midőn a kilincsre tevé kezét, azt hivé, hogy meleg és 
nyugtalan szívét egy jéghideg kéz megszorítá. 


XI. 


Kassai István köszvénye és rokkantsága miatt magas 
"épületben nem lakhatik. 

.  Fukarsága minél olcsóbb szállás követel. 

A személyzet, mely körülveszi, csekély térben nem 
fér meg. : 

.  Rangjának mellőzhetetlen igényei vannak. 

Mi magát illeti még inkább szeretne egy csigahéjba, 
mely hátához ragad, bujhatni, mint Diogenes hordójába ; 
de Erdély első hivatalnoka s egyik leggazdágabb földesura 
levén, kénytelen a fényűzés és kényelem ördögének is 
" néhány szemernyi töményt égetni, s valamivel tekintélye- 


aL09 a 


.gebb lakásra volt szüksége, mint apjának, a becsületes 
"erszénykötőnek. 

E czéloknak együttvéve kitelhetőleg megfelel a Miklós- 
kapu melletti ház, mely nem sajátja, de annyiban mégis 
: sajátjának mondhatja, mert a községi tanács egy tagjá- 
"tól kamat fejében bérelte ki, s ha akarja a kölcsönzött 
"tőkéért minden perezben elfoglalhatná. 

Az említett épület, a vár töltéséről tekintve, emeletes, 
s bár kicsiny, de számos ablakkal pislog alá az árkokba ; 
míg ellenben az utczáról nézve földszintesnek látszik, 
lépcső nélkül vezet a felső osztályba, s az alsóba a cse- 

lédeknek töredezett kövű s vékony karfával ellátott hág- 
csón kell alászállani, mintha pinczébe mennének. 

Meg kell vallanunk, hogy a vastag bolthajtású, tág, de 
" götét kaszamátákban, számra elég szolgáló lélek van össze- 
zsufolva. 

Kevés költségbe kerülnek. S miért ne tartaná őket, ha- 
ragja s foglalkozásai nem engedik a vakondok elhagyott- 
ságát példányképül választani. 

Az alsó sor szögletszobáját kizárólag titkárja birja, egyik 
" könyvivő a fejedelmi irodában, ki az egyiptomi hét sovány 
" esztendő napjait éli most; de reménye van, hogy a kövér 
"évek beálltáig fogai még mind ki nem hullanak, nyelve 
"nem ragad szájpadlásához, s vékony tíz ujjával előbb- 
utóbb a közönségesnél nagyobb hulladékokat kaparhat el 
"a kegyelem asztaláról. Titkári fizetése a levéltárnoki hi- 
"vatalra nyujtott kilátás. Ez a honorarium, mely Kassai 
ő nagysága pénzládáját a maga teljes épségben hagyja, 
jámbor papirfogyasztónkat teljesem kielégíti. Hasonló 
tartásban részesül négy táblai irnok is, kik egy magtár- 
hoz hasonló teremben laknak, szemök nem csekély eről- 
"tetésével régi okmányokat másolnak, ő nagysága olvas- 
" hatatlan betűit tisztázzák le, s pihenés kedvéért a szám- 
tartói, kulcsári s házmesteri kötelességekben osztoznak, 
"legény helyett a nagy úr bakjára ülnek fel, csinnyán ke- 
-félgetik a prémes dolmányokat, gyorsan postáskodnak a 

város egyik szögletétől a másikig. Álmuk a jól végzett 
munka után édes, s ez a fáradt emberek számára fentar- 
tott oly áldás, melyet tőlük, ha lehetne, drága pénzen vá- 
sárolnának meg a henye gazdagok, 8 melyet ők badar egy- 
ügyüségökben, ha lehetne, készek is volnának eladni. Van 
még Kassainak egy pár úrfi apródja, kiket hazulról tar- 
tanak, s egy pár szegény tanulója, kiknek számára alum- 
neumot szerzett, kik úgy vétetnek, mintha a tanodában 
laknának, s kik nem mulasztják el név- és ünnepnapokon 
szép latin versekben magasztalni hatalmas párfogójok 
minden erényét s különösen bőkezűségét. 

Ennyi nép elég zajossá tehetné az alsó sort, ha Kassai 
uram házában főtörvény nem volna a csend. 

A korlátnok sovány lovai a szomszéd udvar telkén van- 
nak elhelyezve azon becsületes gyertyamártónál, ki e szi- 
vességért előjogot nyert: a fejedelmi udvart a világítás 
minden anyagszereivel ellátni, a szerény mécstől kezdve 
a csillárok és kandeláberek büszke viaszgyertyájáig. 

A korlátnok konyháján takarékos tűz ég s a szakácsnő, 
a szolgáló, a nyársforgató czigány és Demeter, az öreg 
étekfogó, János pap országa boldogságának felét, a he- 
nyélést, elég bő mértékben élvezik; a másik felet tudni- 
illik a sült galambokat, a patakkal folyó bort, a kolbász- 
ból font kerítést ő nagysága kivánja, — s mi okon lehet- 
nének ők magas rangú gazdájoknál követelőbbek ? 

Elemér, kit Kassai házáig kisértünk, nem az alsó sorba 
nyit be, s nekünk, a hova csak megy, nyomban kell kö- 
vetnünk. 

Az előszoba belső ajtójánál két irnok áll, Cerberusként 
őrizve a bejáratot; mert ő nagyságának sok a dolga, 8 
most senkit nem fogadhat. 

Elemér már készült visszavonulni, midőn a titkár nagy 
csomag irattal hónalja alatt, pápaszemmel orrán jobb 
füle mögé szúrt s még tintanedves tollal megjelen. 

Élénk, vidám, mindig mosolygó emberke ez. S ha meg- 
gondoljuk, hogy rég szolgálja Kassait, áldott humorára 

csak azon borból üríthetnénk méltán poharat, mely silány 
 dongájú átalagban a hajófenekére dobva, át és visszauta- 
zik az egyenlítőn, a nélkül, hogy legkisebb törést szen- 
vedne, noha bizvást meg is eczetesedhetett volna. 

— Vidd Gabi öcsém, — sugá a titkár, — az alsó csoma- 
got a director ő kegyelméhez . . . Alázatos szegény szolgája 
Elemér úrfi! hogy s mint vagyok gratiájában? . . . a másik 
köteggel pedig Gazsi öcsém tüstént lódítsa valamelyik 
diákot a nagytiszteletű püspök úrhoz... Elemér úrfi után 
már másodszor tudakolt ő nagysága . . . Siessenek öcséim, 
az iratnyalábokkal! . . . Nem emlékszem, hogy Kassai uram 
ő nagysága huszonnégy óra alatt kétszer kérdezősködött 
volna az iránt, kire nem haragszik. Egyedül ma történt 
kivétel. Mert ha princzipálisom vonalaiból hibátlanul tu- 
dok olvasni, neheztelés helyett csak csodálkozni látszott, 
hogy az ifjú úr oly régóta nem mutatá magát nála. 

— Sietek jóvá tenni hibámat. 

Ezzel Elemér az étterembe lépett. 

— Ne vegye rossz néven az úrfi, — szólt a titkár, — 
ha most előbb be kell jelentenem. Rohanok, tüstént itt 
leszek. 

Elemér Bethlen Gábor s a Rákóczi-család olajfestésű s 
életnagyságú képein nyugtatá szemét, azon egyedüli tár- 
gyakon, melyek nem zsibvásárról kerültek Erdély legfőbb 
hivatalnokához, s melyek a többi butorok által hagyák 
Kassai fösvénységét hirdetni, hogy magok annál többet 
beszélhessenek alattvalói hűségéről, mi egyébiránt épen 
nem volt minden kétségen kívül, minden rágalmon felül. 

— Tessék belépni! — szólt a titkár az ajtó szárnyait 
megnyitva. 

Elemér ezüst rojtú és tengerzöld bársonyú karszéket 
látott a háttérben, ugyanazt, melyet Csáki szökésekor 
 Betblen István gróf garázda zsoldosai széthasogattak s az 
utczára dobtak, de a melyet Bogdán, egy bosnyák keres- 
kedő, potom árért sajátjává tevén, szépen kitatarozott, s 
kamatpótlékul bátorkodott alázatos bókok közt a nagy úr 

dísztermében elhelyezni, a hozzátartozó lábszékkel és 
"gyöngyszin szőnyeggel egyetemben. 

E karszék mély ülésének kell tulajdonítani, hogy egy 
nagy és tar fejen kívül álig volt valami kivehető Kassai 
István parányi alakjából; de az arcz szürke tömött szem- 
ívekkel, éles, majdnem szúrós személlel, redőtakart, azon- 
ban még mindig erélyes és kifejézésdús vonalakkal, min- 
dent magában foglalt, a mi Rákóczi hatalmas. tanácsnokán 
jelentékenységgel birt. Összeaszott s a szánalomig gyönge 
termetéről csak azon egyénre ismernénk, ki az öleb uga- 
tástól is megszeppen, s a lőfegyver hangját kiállani nem 
képes; míg arcza a bátor, majdnem vakmerő államférfiút 
tünteti szemünkbe, ki az ellene törő pártok dühét meg- 
mosolyogja, s a politikai bátorságot a rablóéval egyesít- 
vén, oly kevéssé döbben vissza a szigorú szabályoktól 
mint az aljas bűnöktől, s bár a vérontástól retteg, egész 
családoknak, akár kapzsiságból, akár állami érdekek te- 
kintetéből, semmivé tételét oly ingerlő játéknak tartja, 
mint a lovag a tornát, s lovagtársának egy lándzsalökés 
által a nyeregből kiemelését. 

Elemér pár szóban át a karszékhez közelítvén, nagy- 
bátya jelleme felől semmi általános szemlélődésekbe nem. 
merült. Csak saját ügye foglalkoztatá, s meghányván a 
lehetőségeket, czélszerünek hitte, hosszas kerülgetés he- 
lyett, kérésével — mint mondani szokás — az ajtóval 
együtt hullani a ház közepébe. Mihelyt tehát a nagybátya 
alig észrevehető főingással viszonozta bókját, s mihelyt 
mutató ujjával egy szék felé intett, mi annyit jelente; 
hogy Elemér leülhet s nagy úri kegy helyett rokoni szi- 
vességgel van látva; az unokaöcs határozott és nyugodt 
hangon mondá: — Egy rám nézve nagy KÜVÜTTZÓ 
kéréssel jöttem urambátyámhoz. 

Kassai föllebb húzta térdén a lábzsákot s ajkszögleté- 
vel gyér bajuszát némi mozgásba hozta. Úgy látszott, 
meg volt lepetve, s nem kedvezőleg. 

— Hm! a mennyire e szűk időben, hm! a . mennyire 

mostoha körülményeim közt lehet (mert az ember csak 
addig nyujtozzék a meddig a pokrócz ér) örömmel szolgá. 
lok öcsém. Hm! pénz kell? most drága a pénz, a gab- 
nának semmi ára, nagy a luxus, a parasztok is kucsma 
helyett forintos süveget hordanak. Hm! lóra kell a pénz ? 
adósságra? Van egy fiatal nyerges paripám, elhozatom 
számodra, hm! Talán csak nem csináltál sok adósságot? 
Eddig nem voltál szeleverdi, mint a főnemesek fiai, kik 
ha dénárjok nincs, jobbágytelkeket vetnek a koczkára, ha 
vadászebök nincs, őseik díszkardján cserélnek egyet, ha 
lovuk megsántul, czímeres levelöket adják a kupeeznek 
zálogba, s ha egy ledér pórlyány szemökbe mosolyog, . 
lovagi sarkantyujokon vásárdinak a szatócstól piros sza- 
lagot. Hm! te nem tartozol e csürhe, de gőgös néphez. 
Egyszerű, rangtalan házból származtál. A porból föl- 
cseperedettek hiuságával sem birsz. E szemétdombon 
termő ostoba gombák, még rosszabbak a kétszersült úr- 
fiaknál is. Hm! adósságod van? Reméllem nem sok és 
nem könnyelmű. Száz tallért talán még nélkülözhetnék. 
Szép összeg! Rendelkezésed alatt áll, öcsém, hm! 

— Nagy hálára kötelez urambátyám kegye, de pén- 
gem van. 

— Van? hm! kevés ifju beszél így. Kedves öcsém, ter- 
jeszd elé kivánságodat. 

— Szeretnék a mezei hadakhoz rögtön áttétetni; ez 
csak urambátyám közbenjárása mellett lehető. 

Kassai arcza pergament-sárga lett, és sűrű piczi redői 
hemzsegtek, mint a megmozdult hangyaboly. 

— Hm! szólt szárazan és epésen. 

— Nem hittem, hogy kérésemmel urambátyámnak ke- 
cerűséget okozhassak. 

Most az összevont szemívek alól ki-kivillant Kassai 
égető tekintete, míg homloka gondolatokba látszék merülni, 
gúnyos ajkszögletei pedig szilárd állának vadállati, majd- 
nem a marczangolás dühébe borult kifejezést szereztek. 

— Ezt is Pécsinek köszönöm! — sóhajtá az öreg nagy- 

bátya harag és boszu közé vegyített bánattal. — Veled akar 
ellenem demonstráltatni. Az unokaöcs nem szeret nagy- 
bátyjával egy városban lakni, egy léget szívni és sajnálja, 
hogy vele együtt kell látnia éjjel a csillagokat, reggel a, 
kelő, este a leáldozó napot. Hm! balog nézése van a sátán 
leányának, kit a minap a nép dühe ellen védelmeztél. 
Ismét megbüvölt ámító tekintetével. Lázadásra birt a vér- 
ségi kötelékek elleni, parázna vágyakba meríté lelkedet. 
Hm! itt fogsz hagyni, nemde? s ez jelentse azt, nemde, 
hogy Kassai Istvánt elitéli maga az unokaöcs? hogy 
Kassai Elemér Pécsi kedvéért szégyenli családnevét, 8 
pirul a vagyonon, melyet vén gonosztevő rokona öröksé- 
gül hagyományozott ? Erre tanított, úgy-e Deborah kaczér 
szeme, álnok sóhaja, hitegető ajka? Megint szerelmet 
igért, hogy megint megcsaljon. 

— Esküszöm, soha méltatlanabbul nem vádoltatott 
Deborah, soha szíve nem volt tőlem távolabb mint most, 
és soha ajka őszintébben nem fejezte ki, a mit keblében 
hord. Mi a távozási vágyat bennem fölébreszté, nincs a 
boldogság reményével, nincs a szerelem álmaival kapcso- 
latban. 8 ha urambátyám tetteit kárhoztatnám is, néze- 
teim alapjául nem fogadnám el sem a tömeg rágalmazá- 
gait, sem a versenytársak gyanúsításait, sem az ellenség 
gyülöletét. Itélnék és cselekedném saját eszem szerint. 

Kassai kételkedőn nógatta fejét. — Miért akarsz, — szólt 
metsző hangon, — épen azon jelenet után távozni Fehér- 
várról, melyben az uteczacsoportozat Pécsi Simon ellen 
dühöngött, s épen azon jelenet előtt, melyben Pécsi azt 
készül bebizonyítani, hogy az én bujtogatásom nélkül a 
nép ragaszkodnék hozzá? Vagy talán semmit sem tud- 
tál arról, hogy Géczyné temetése ellenem használtatik 
bizonyítékul ? 

— Legkevesebbet sem — válaszolá Elemér. — A mi 
pedig — folytatta rövid szünet után, — az utczacsoportok 
lázítását illeti, e részben én urambátyámat vétkesnek azért 
sem hihetem, mert nincs okom rövidlátónak tartani. — 

— Köszönöm, Elemér ! — szólt félgúnynyal és félbók- 
kal Kassai. — Igen le vagyok kötelezve, Elemér! a te 
gyöngéd, a te kiméletes, a te engedékeny nézetedért. Hm! 
tehát oly bűnt nem követnék el, mely még inkább volna 
ostobaság. Ezt mondád, hm! Igazad van. 5 hová vágynál 
áttétetni? A fejedelemnek mezei hada szétszórva fekszik, 
A véghelyeken kívül Déván és Kőváron van derekasabb 
csapatunk. De az elégületlenek szükségessé tevék, kivált 
a Küküllő torkából Marosvásárhelyig, a hol csak nagy 
áldozat nélkül lehet, őrséget tartani. Hol óhajtanál mezei 
kapitányságot? Hm! legmesszebb Fehérvártól, legmesszebb 
tőlem, nemde? . . . Gyűlölöm Pécsi Simont, tört ki most 
megint a nagybátya. Ha miattam nem tagadta volna meg 
leánya kezét tőled, s ha soha ellenem semmi bűnt nem 
követ el, akkor is hasonló erővel gyűlölném. Ha elégetné 
házamat, elrablaná vagyonomat, nem növekednék gyűlö- 
letem iránta, s ha megmentené életemet, nem apadna. 
Állandó és teljes leend e gyűlölet koporsóm zártáig. Te tu- 
dod, s mégis az ő részén vagy. Ne szólj Elemér, ne válaszolj, 
intett kezével az öreg. Hallgasd végig, a mit mondani aka- 
rok. Ha én Pécsit úgy szeretném is, a mint gyűlölöm, a 
fejedelem és ország érdekében óhajtanom kellene, hogy 
vagy életének világa aludjék ki, vagy befolyásának minden 
eszközei, a vagyontól a becsültetésig, széttöressenek. 

— Szörnyű, szörnyű — kiáltá Elemér, nem fékezhetve 
magát. 

— Szörnyű lehet, de igaz. Kételkedel? Lám, mily bölcs 
a fiatal kor, midőn csak érzései után indul! Pécsi fényes 
elméjű, kellemes modorú és nem rossz szívű férfiú, mon- 
dod. Megengedem. De mi hasznát vettük elhiresztelt elmé- 
jének? Ő egy őrültházi vallás élén áll. S modora? Sima- 
ság, aljas hizelgés a főurak irányában ; finom, de annál 
sértőbb gőg, a nép ellenében. Csekély sorsú szüléktől 
származott, hogy megvesse eredetét, s a nagyok közé tola- 
kodik, hogy visszataszíttassék általok. Magasztalod szi- 
vét? Hm! tőlem a szivet vitatják el. 5 miért? Mert egy 

csoport háborgó elem ellenében és a kivételes körülmé- 
nyek nyomása alatt használni vagyok kénytelen azon 
fegyvereket, melyeket a hatalom . számára és igen békés 
időkben Pécsi kovácsolt. S micsoda jelleme van neki mint 
államférfiunak? Midőn Bethlen Gábor első hivatalnoka . 
volt, a némettel czimborált s félig világosságra derített 
hitszegésének börtön lett díja. S bár most hűséget színlel 
Rákóczi ő fensége iránt, a közvádló lajstromába neve min- . 
dig a gyanúsok közt áll. Zólyomi lázadásában aligha nem 
vett részt és Székely Mojses együgyű fiának sem szégyelne 
zászlója alá állani, ha nem tudná, hogy szemem mindig 
rajta függ. 

— Ki ne itélne el a törvényszék és az úTÓKOT; ha ellen- 
gége volna előbb birája s aztán történetirója? — sohajtá 
Elemér, mély megilletődéssel. 

— Minő badar beszéd! — dörmögte Kassai. 

— Én bölcsnek vélem. Hisz urambátyám mondá egy 
igen nevezetes alkalomkor. 

vésse Én ? 

— Igen. Saját védelmére. 

Az öreg úr ajkai fanyar mosolyra húzódtak félre. — 
Ellensége vagyok Pécsinek, de a szombatosok ország-tör- 
vény szerint honárúlók s fejök a pallosé. Azonban nem 
lélekzik-e még Pécsi? Nem hordja-e dölyfös nyakát ezrek 
fölött ? nem néz-e megvetéssel reám és reád? Törvényeink 
nyujtottak nekem, mint ellenségnek, elég eszközt, hogy 
vérét onthassam. De, hm! halott-e ő? Miért, he? miért 
nem az? Mert a kormány engedékenysége aludni hagyta . 
a törvényt, s ha Kassai István Pécsi számára éleszti föl, . 
azt mondták volna, hogy gyűlöletének áldozta e férfiút. 
Most a közkiáltó hirdeté ki, s hirnökök hordták szét min- 
den hatóságban az országtanács azon határozatát, mely 
a szombatosok ellen a régi törvény szigorú alkalmazását 
parancsolja, s ha Pécsi mégis babonája mellett maradna, 
akkor, úgy-e, meg kellene büntetnem őt, bár ellenség va- 
gyok, szintúgy, mintha barátja volnék? Úgy-e, van eset, : 

midőn a gyűlöletnek és szeretetnek egy úton kell járni, s 
midőn te is azon halált mondanád ki Pécsire, melyet én. 

— Pécsi nem fog a szombatosokkal czimborálni — 
jegyzé meg Elemér. 

—- De fog — erősítette Kassai. 

— Jó nemtője megőrzi őt e vakmerőségtől, 

— Rossz szenvedélyei belesodorják. 

— Lehetetlen. 

— 8 ha megtörténnék, — folytatá Kassai, — akkor 
hinni fogod-e, hogy csak gyűlölet vezeti tettemet ? Ha 
te, mint egy század kapitánya, kénytelen volnál őt, köte: 
lességednek engedve, fogolylyá tenni, akkor nem hozod-e 
többé kétségbe, hogy nekem is kötelességem mindazt tel- 
jesíteni ellene, a mit hivatali állásom parancsol ? 

Elemér gerinczén hideg nyargalt át. 

— Nem, nem, — szólt, — Pécsit rajongása a nyilt 
lázadásig soha sem fogja vinni. 

— Egyikünk sem jós, Elemér! Ejtsük el e kérdést. 
Sűrű kárpit fedi a jövendőt. Homályán sem az én vén, 
sem a te ifjú szemed nem tör át... A harangok zúgnak. 
Minő zaj az utczán! Hej! Gördítsétek székemet az ablak 
elébe. Géczinét temetik. Talán én is láthatok valamit a nagy 
komédiából. Maradj nálam, Elemér, míg lezúg e vihar. 
Hátha mennykő csap tar fejemre, he! he! . . Hol vannak 
a diákok, hol a táblai jegyzők, hol cselédeim? Csődítse 
kend őket össze, titkár uram ! Arról értesültem, hm! hogy 
Pécsi Simon, a szombatos, pénzt fog a nép közé szóratni. 
Nem minden nap akad ilyen bolond. Használni kell az 
alkalmat. Menjenek ki embereim. Erős fiak, sokat gyűjt- 
hetnek össze a pénzből, ellökhetik a kapzsikat. Nosza ! 
vegyétek hasznát a szombatos őrültségének. Rajta ! Fiam, 
Elemér, korodhoz és a hivalkodó pajtásokhoz képest taka- 
rékos voltál. Mint mondod, van is pénzed ; de a vér nem 
válik vízzé, s nagybátyád, kitől te eddig egy fillér segélyt 
sem kértél, tudja becsülni az atyafiság kötelékeit. Szegény 
legény vagyok, s minden dénárt verítékkel szereztem, 

módom s kedvem sem volt a zavarosban halászni, mint 
Pécsinek! azonban a mostoha termés mellett is talán lesz 
min tengjek napról napra. Emlékeztetlek tehát, hogy épen 
most igértem neked háromszáz tallért, hm! szép összeg. 

— Csak százat, urambátyám ! — közbeszólt Elemér, — 
s én forró köszönétem mellett bátor voltam megjegyezni, 
hogy saját vagyonomból is hordozhatom az új helyzettel 
járó kiadásokat. 

— Semmi köszönet, Elemér. Úgy emlékszem, kerek 
számmal ötszázat igértem. Még ma meg fogod kapni! Hm! 
de nem mondám-e azt is, hogy egy derék paripa is készen 
áll számodra, skofiummal áttört vörös takaróval? Mond- 
tam, hm ! valósággal mondtam. Öcsém! négy hét alatt 
kapitány leszesz a mezei hadaknál, s ha nem is szeretsz 
Gyulafehérvárott lakni, remélem, közel kaphatok helyet 
számodra. Semmi köszönet, Elemér, a vér vízzé nem válik. 
Fukarnak mondanak, mert tudom, hogy egyszerű polgára 
vagyok a hazának, s a mesterember fia nem pöffeszkedik, 
mintha bársonyban született volna, s már bölcsőjében a 
nagymogultól kapott volna névnapi ajándékot. Bár tudná 
ezt Pécsi is. Ő szintén csak mesterember gyermeke, de 
carrarai márványból szeretné sertésólait építtetni, mintha, 
fölfedezte volna a bölcsek kövét, az aranycsinálás titkát. 
Leánya számára a Báthoriakból is csekélylené a vőlegényt. 
Hm ! a gőgös paraszt ! Feledd, Elemér, Deboráht ! ne gon- 
dolj rá! E hajadont a természet bűbájjal ajándékozta meg, 
dölyffel és érzéktelen szívvel; apja vére és példája, hódí- 
tani tud, boldogítani nem... Mily éktelen zajt üt a nép ! 
Ma minden naplopó részeg lesz! A nép közül kicsoda 
köszöni Pécsinek műveltségét vagy szerencséjét? Úri szü- 
lék apródjait hizlalja, a koldus gyermekétől undorodik. 
Hm! a pórruhában Apollót is faragatlan suhancznak 
nézné, de a nyomorék gróf úrfit gyors futónak, a ragyás 
herczeget Adonisnak, s egy szúette trón örökösét cziterázó 
szent Dávidnak képzelné. Pécsi hiú, gőgös, dölyfös, erő- 
szakos, rabló, vallástalan, tébolyodott... pazarló, Hm ! or- 

dít a nép! Marakodik a harazsolt pénzen, ... mindig köze- 
lebb, mindig ferdébb a zaj. He, he! embereim nem utolsók 
lesznek a kapkodásban, még tolakodásaikkal elvadítják 
Pécsi uram lovait, még szerencsétlenség történhetik, hm ! 

Kassai szeme kárörömmel villogott, ujjai összehuzód- 
tak, mintha pénzt akarna kaparni, vagy körmét ellen- 
sége arczába vésni. 

— A czudar megtagadja tőled Deborah kezét ! Elemér, 
négy hét alatt kapitány fogsz lenni. A gondviselés útjai 
csodálatosak! Ki mondhatná meg előre, mivé szánt téged 
a végzet . . . Elemér, a katona engedelmeskedik, nem okos- 
kodik... Ha az ötszáz tallér elfogy, jusson eszedbe, hogy 
néhány vén, de körülnyiratlan arany van vasasládámban, 

Kassai nagy erőlködés közt mozdult meg karszékében 
s míg száraz ujjaival reszketve mutatott a vasrúddal és 
lakatokkal elzárt láda felé, mely a szomszéd szobából 
kacsintott ki, kettős lárma csapta meg füleit, s izgatott 
idegekkel, réz-sárga arczczal, foga közé vont al-ajakkal, 
és reszketeg vonalain démoni kifejezéssel fészkelődék 
ismét az ablakhoz. 

Most a karika-üvegekig nyomá orrát, szemei üregeik- 
ből elődüledni látszottak, de már csak egy fényes hintó 
hátát veheté ki. 

A Pécsi hintója volt. 

Ha van helyzet, melyben kivánságunk betöltése fájób- 
ban hat reánk, mint a visszautasítás; ha van modor, 
mely elért vágyainkat örömtelenné, a nyert kegyet gya- 
nússá, 8 a szemünk előtt lebegő czélt a törekvésre már 
többé nem is érdemessé teszi, akkor a nagybátyjától távozó 
Elemérnek mindezt együtt kellett átérezni. 

Megdöbbenté a fukar rokon rendkívüli bőkezűsége. 

Csodálatosnak találta, hogy az öreg úr, ki egész cynis- 

mussal szokta szándékait foganatosítani, most egy fiatal 
unokaöcs véleményére nagyobb súlyt vet, mint máskor 
az országéra, s igazolni akarja Pécsi elleni eljárását, ő, 
ki közönyös volt az ócsárlások és vádak ellen. 

E kopár szív érzi-e a ragaszkodás szükségességét, s 
ezrektől kárhoztatva, vágyik-e legalább egy által becsül- 
tetni? : 

Elemér, midőn nagybátyja némely nyilatkozatára gon- 
dolt, kénytelen volt hinni, hogy igen, és hogy az öreg 
úr szeretett volna előtte szebb színben tünni föl, mint a 
minő világításba helyezték cselekedetei. 

De ha ily gyanítás hizelgett is Elemér becsvágyának, 
sokkal szerényebb volt, mintsem azzal ámíthatná magát, 
hogy érette akkora erély 8 akkora boszu, mint a Kassaié, 
levetközhetné természetét, eldobhatná fegyvereit s le- 
mondhatna rég táplált vágyairól. 

Nagybátyjának Pécsi ellen emelt vádjai meggyőzték 
arról, hogy nem csak személyes, hanem országos kérdés 
is rejlik a két hatalmas férfiú torzsalkodásaiban, s hogy 
a rideg gyűlöleten kívül vannak még más és kevésbbé 
kárhoztató okok, melyek Kassait erőszakos eljárásra 
ingerlik. Mennél inkább mélyedt Elemér taglalásokba, 
mennél többször frissíté föl a hallottakat, annál inkább 
súgá előérzete, hogy válságos percz közelit. Egész lénye 
attól volt áthatva, hogy az öreg urat már semmi tekintet 
vissza nem tartóztathatja Pécsi Simon megbuktatásától, 
és a legaljasabb útra térni, a leggyalázatosabb eszközök- 
hez nyulni sem fog vonakodni, mihelyt tetteire a törvé- 
nyesség palástját vetheti. 

— Csak a külszínre van szüksége, csak a látszatot ke- 
resi! — sóhajtá Elemér. — De miért akarja a birák mellett 
még az én véleményemmel is elitéltetni Pécsit, s a fejede- 
lem aláirásán túl mi szüksége van az én helyeslésemre 
is? Fél-e, hogy mennél kevésbbé kárhoztatom Deborah 
atyját, annál inkább fogok gyilkosától idegenkedni? De 
hát az Istenért! oly közel áll a vég ? Előkészítettem-e rá, 

mint barátaink vonaglásakor szokás óvatosan megemlíteni, 
hogy a beteg nyavalyája még rossz fordulatot is vehet? 
Nem, nem ! Pécsi most félrevonultan él, ha hitújítási visz- 
ketegért gyanu alatt is van, mikor nem vádoltatott szint- 
úgy, mint most ! . . . Még derült az ég s a cserfa nem dől 
le bősz vihar nélkül. A közönséges embert észrevételenül 
tehetik el láb alól; a nagyok bukását a világ látja, elő- 
neszét ezrek érzik. Korán aggódtam ! 5 mégis, mintha jós- 
szó mondaná: Pécsi ellen nagy csapás készül, s az én 
szerelmem, az én visszautasíttatásom adta a végső és leg- 
erősebb indokot e tervre. S ha még nagybátyám, midőn a 
gyűlölet fokozására befolytam, a boszu végrehajtására is 
bennem keresne eszközt, s ha azt akarná, hogy a szeren- 
csétlen áldozat véréből az én kezemre is ragadjon egy 
csepp, az én lelkemre is essék egy bűnfolt! Ah! ez iszo- 
nyú ötlet!... De hová tévedtem?... Bizonyosan rossz 
hatással volt sebemre a szobából kijárás, az izgatottság, 
a hideg idő. Megint seblázam van s azért teremti beteg 
képzelődésem e bősz eszméket, e torz ábrákat, azért 
ijesztget szívszorító sejtelmekkel, azért festi nagybátyám 
komor jellemére az éjtszakánál is sötétebb színeket, me- 
lyek még sem oda valók. Hisz! ő nem maga a sátán. 
Kormányzása alatt sok panasz támadt ellene, de a bakó 
ritkábban volt a piaczokon látható, mint a kedvelt kor- 
látnokok idejében. Tagadhatatlanul seblázam van. 

Elemér egész komolysággal tulajdonítá pessimismusát 
seblázának. 

Igyekezett vissza sem gondolni nagybátyja nyilatkoza- 
taira. 

De hasztalan. 

Minden szó fülében hangzott, lelkében élt. Vele volt a 
magányban, meglepte a társalgás közt, kiséré nyoszolyá- 
jába, fölébreszté álmából. 

Különösen gyanúsnak látszott előtte, hogy az öreg úr 
mennél keserűbben kelt ki Pécsi ellen, annál inkább 
feledé fukarságát, annál több pénzt igért neki, annál hatá- 

rozottabban biztosítá a mezei kapitányságra előléptetést. 


Igaz, volt ilyenkor Kassai hangjában valami kedélyes is, 


de volt még több visszadöbbentő. Egyaránt lehetett hinni, 
hogy Elemért, ki miatta esett el Deborah kezétől, saj- 
nálja, mint azt, hogy a Pécsi ellen való ármányba szán- 
dékozik sodorni. Egyaránt lehetett a fukar táglelkűséget 
szeretetnek vagy ravasz számításnak magyarázni. 

Elemér majd az egyik, majd a másik magyarázathoz 
hajlott. Folytonos küzdésben volt kedélye. Elrettenve az 
előjelektől, most a Fehérváron maradást a visszaemléke- 
zések bánatos tárgyaival együtt inkább óhajtá, mint a 
távozást ; majd pedig lesujtva a vesztett boldogság annyi 
tanujeleinek szemléletétől, nyugtalanul várta a perczet, 
midőn nagybátyja közbenjárásával búcsút mondhat a 
városnak, hol Deborah varázskörében a feledésre iszonyú 
csalódásai sem taníthatják meg, 

Kassai az unokaöcs távozása után csakhamar hivatta 
titkárát. 

— Állítsa össze kegyelmed pontosan a mezei hadak 
fekvésére vonatkozó adatokat, s a különböző helyeken 
szállásolók létszámát, megemlítve mindenütt a kapitá- 
nyok nevét, s az ürességben levő tiszti állomásokat. 


— Kornis Zsigmond ő nagyságától, — válaszolá a 
titkár, — talán még holnap estig teljes fölvilágosítást 
nyerhetek mindenről. 

— Hm! — szólt Kassai mogorván, — kend restelli a 


fáradságot, szereiné, hogy a sült galamb a szájába 
repüljön 

—- Isten őrizzen ! válaszolá sápadozva a szerencsétlen 
hivatalnok. Szivemből óhajtanám, minden nap negyven- 
nyolc órából álljon s így alkalmam legyen kétannyi időt 
szentelni nagyságod parancsainak teljesítésére. A fő- 
tábornok nevét csak azért hoztam fel, hogy az ő segítségé- 
vel gyorsabban reménylettem sikerhez jutni, 

— Nincs kedvem Kornis Zsigmond uramat ügyeimbe 
avatni. 

-— Úgy a fejedelem ő fensége levéltárnokához fordulok. 

— Helyesen cselekszi, s a mennyiben még kétségei 
volnának, a nemes társaság kapitánya és az udvarmester 
. ő kegyelme fölvilágosítást fog adni. Csak nem kell dobra 
ütni a dolgot. 

— Értem, nagyságos uram ! 

Néhány nap mulva a fürge, szorgalmas titkár jobban 
tudta magánál a fejedelemnél és Kornis Zsigmond uram- 
nál is a mezei hadak állapotját. 

Írásba foglalta a főbb dolgokat, de emlékezetének rop- 
pant archivumába a legkisebb részleteket is oly jól elhe- 
lyezé és őrizte, hogy a sereg számáról és a szalmazsuppok- 
ról is számot adhatott volna, annál inkább az élő embe- 
rekről, annál inkább különösen a tisztikarról, a betöltött 
és még rendelkezés alatti állomásokról. 

A szigorú Kassait is meglepte s majdnem kedélyesre 
hangolta e pontosság. 

Redőtlen homlokkal hallgatta végig s vizsgálta meg a 
papirra tett értesítéseket, tudakolt, számítgatott, latolt, 
tanácskozott. 

— Hm! Kőváron s Gyaluban egy-egy állomás üres, de 
nem vehetem hasznát. A hódoltságban három fölött ren- 
delkezhetik ő fensége, de mit érek vele? 

—  Ecseden a kapitányt agg kora, Sólymoson garázda 
élete miatt el lehet mozdítani. 

— Miattam ott maradhatnak, hol vannak — szólt Kassai. 

— A görgényi Déván egy özvegybe szerelmes; a dévai 
tavaly kérte az oláhországi csapatokhoz küldetését, s ha 
nagyságod akarja, akármelyiket át lehet tenni, hogy rést 
nyisson. 

— Görgény s Déva igen messze fekszik Fehérvártól. 

— Gaudi ő kegyelme idegen csapatja naponként gya- 
rapodik, s ott szükség van jó tisztre. Közülök két szá- 
zad Fehérvár környékén szétszórva tanyáz. 

— dJöttment emberek közt nem lehet helye Elemér- 
nek — jegyzé meg Kassai. 

A titkár egészen kipirúlt, úgy szégyenlé baklövését, 
pedig szegény nem is sejtette, hogy kegyelmes jóltevője 
és főnöke unokaöcsecse forog kérdésben. 

— Még csak Háromszéken van fél zászlóalj a Zólyomi 
által gerjesztett nyugtalanságok miatt ideiglenesen be- 
szállásolva, miért is a székely urak nagyon haragusznak, 
"és szabadságaik sérelmét panaszolják. Itt az öreg Zöld 
Mihály szeretne a kapitányságról lemondani, mert szüle- 
tésére nézve székely puskás lévén, több boszantásoknak 
van kitéve, mintha helyében más volna. 

— Hm! ott a szombatosok fészke! — szólt gondola- 
. tokba merűlve Kassai: — de... még sem czélszerű. . 

A titkár se nem értette, s nem vizsgálta a korlátnok ő 
nagysága e megjegyzését s különben is szokva volt talál- 
gatás helyett kész kérdésekre felelni. 

— Hm! Radnóthtól csaknem Balázsfalváig szintén 
hevernek téli szálláson mezei hadak. 

— Két század, nagyságos uram ! 

— § kapitányok? 

— Vincze Péter! — válaszolá a titkár. 

— B mily ember! 

—- Vitéz katona, nagy ivó és kevés pénzű. 

— Szeretik-e a vidéki földesurak? 

— Velök vadász, lakomáz, koczkáz. 

— Úgy tehát mostani állomását nem cserélné föl örö- 
mest a háromszékivel, melytől Zöld Mihály uram mene- 
külni akar? 

— Életének legkeserűbb napja volna az. 

— B előljárói nem panaszkodnak ellene ? 

— Nem, nagyságos uram. 

— Csupa elnézésből, úgy-e? 

— Semmi panasz vagy föladás nem terheli. 

—. 8 oly bűnt vagy kihágást nem követett el, mely 
veszélyére fordulhatna ? 

— Egy leányzót közbenjárásával megmentett a tem- 
plomkövetéstől, 8 ezért az esperes leszidta az illető papot. 

"— Hm! alkalmasint e leányzót Vineze Péter maga csá- 
bította el. 

—  Közönségesen azt hiszik, nagyságos uram ! 

— Úgy a semmirekellő még megköszönheti, ha Három- 
székre Zöld Mihály uram helyébe küldik. A fejedelemné, 
Loránffy Zsuzsánna, a mi kegyelmes nagyasszonyunk, a 
bestének letétetését, sőt gyalázatos elűzetését követelné, 
mihelyt a csábítás tudomására esnék. S kegyelmed, édes 
. fiam, hiteles és megnevezhető helyről hallá e hírt? 

— A palotadámák rebesgették, a hopmester szintén 
orrantá, s a leányzó egy rokona fenyegetőzve említette 
az ötvösök czéhmesterének a Három rucza vendéglőben. . 

— Kegyelmed rnost már elmehet — szólt a korlátnok 
derült arczczal. 

A jó kedv sokáig honolt a máskor szigorú, komor és 
hideg vonalakon. 8 mi különös! Kassai örömében a bősz 
kinyomat mellett volt valami kedélyes szín is s volt a me- 
rengésnek egy szelíd, majdnem lágy árnyalata is. Fehér, 
aszketailag fehér ajkain a támadt és elhervadó mosoly 
engesztelő és éles jellemmel birt egyszersmind. Vegyült 
bele sok a gyűlöletből s némi csillám a szeretetből is. 

— Nem akarnám, hogy Elemér még tiszta lelkiismerete 
foltot kapjon. Nem az a nagy ész ő, ki a dicsőség babér- 
lombjaival befedhetné az üreget, mely jóhiszeműségében 
támad. Nem politikus ő, kinek kevesebb szüksége volna a 
vád nélküli névre, mint a hajadonnak a szeméremre. 
A kormányzat gépe nincs kristályból készítve, mert erős- 
nek kell lennie. Alkotásában kevesebb tekintet van az 
anyag átlátszó tisztaságára, mint szilárd eczélszerűségére. 
Ily eszközhöz egészen hasonló természetű emberekre van 
szükség. Én Rákóczi első tanácsosa vagyok; Elemérnek 
semmi viszonya a közélettel. Ő egyszerű katona, minden 
becsvágya nélkül még a katonai hivatásnak is. Kedélye 
lágy, költői; külseje igénytelen és modora csak a nemes 
szív által nyer, s nem a forma kecseivel hódít. Semmi sem 
maradna rajta, ha megromlanék. A gyémánttól a legkisebb 

repedés becsének nagyobb részét veszti el ugyan, de a 
gyémánt, csorbája mellett is drágakő marad. A keleti 
gyöngy olcsóbb, ha hólyagai vannak, s nem foglalják a 
királyné koronájába; de elég nő van, ki boldog, ha pártá- 
jában látja, s nyaka körül fűzheti. A ki pusztán csak mint 
jó ember részesül megkülönböztetésben, egy bűn által 
egész értékét elveszti, 8 nem számíthat a világ azon kegye- 
lésére, melylyel a hibás gyémánt és drágagyöngy aljas 
minőségben is bir. Nem csődülnek hozzá az alkuszok, 
. nem igérnek érte semmit. A nagy szellemű férfiú silány 
erkölcsecsel is gyémánt és gyöngy. Az egyenes útról le- 
tévedt középszerűség minden becsét lehullatja magáról. 
Hm! Elemérnek állandó szüksége van a tiszta lelkiisme- 
retre. Ő örökösöm, s a Kassai név föntartója. 

Így okoskodott a nagybátya. Meg-megmozdult karszé- 
kében, ujjaival dobolt az asztalon, s megint okoskodott. 

— Deborah kezét Pécsi csak irántam való gyűlöletből 
tagadta meg Elemértől. Mekkora vagyon esett el ezzel 
tőlünk! S mennyi befolyás csatlakozott volna e házasság- 
gal hozzám! De hisz az övé volt a vagyon. Egy hóbortos, 
egy pazarló, egy dölyfös emberé ; de végre is az övé. Hm! 
hm! s ki mondhatná, hogy Kassai Istvánt megbántja Pécsi 
öimon azzal, ha vagyona számára más családból keres 
birtokost, másból leányának férjet? Sérelmem, hogy miat- 
tam teszi azt. De mivé törpül e bántalom, az Eleméren 
elkövetetthez képest! Magához kecsegteti a szerény, a 
bátortalan ifjut, leányával hagyja, örvend a fejlődő von- 
zalmon, lesi, mint növekedik ez indulat szerelemmé, mint 
ér a bálványozás határáig, az őrjöngés fölmagasztaltsá- 
gáig, s midőn az ifju hozzászokott a szép boszorkányt 
sajátjának tekinteni, midőn képzelődése Deborah nevét a 
boldogsággal kötötte össze : akkor előáll a hóbortos és go- 
nosz apa s így szól: Deboráht másnak szántam, Deboráht 
nem szabad szeretned többé, Deboráht inkább adom akár- 
melyik czímeres és ős családú bitangnak, mint neked. 
S miért? Talán rosszabb lettél, mint akkor, midőn Debo- 


187 


ráht elődbe vezettem, hogy fogadd el. Nem. Talán czí- 
mertelenebb volt családod, mint akkor? Nem. Talán el- 
vesztetted vagyonodat? Nem. Sőt most vagy gazdag. Miért 
tehát? Mert nagybátyád van. Én gyűlölöm őt, és te nem 
akarod megtagadni és velem együtt gyűlölni. 8 most ne- 
kem jól esik a te szerencsétlenségedben az ő boszanko- 
dását élvezni . . . Így bánik Elemérrel Pécsi. Kit illet 
tehát inkább a boszú joga: engem-e, vagy Elemért? . . . 
Mily dicső elégtétel volna, ha Elemér tenné kezét Pécsi 
Simonra, s ha az ő kezén, mint csatornán, a hitvány 
szombatos vagyona idegen és jobb kezekbe folyna át! 
De fájdalom! Elemér csak becsületes ember, egyéb semmi. 
Én térítsem-e a bűn ösvényére? . . . Ragaszkodik hoz- 
zám, nagybátyja vagyok, hm! családomnak, mely alig 
kezdett még élni, végreménye! 5 én térítsem-e a bűn 
ösvényére ? 

Kassai gondolkozott, s hévvel, mintegy szemrehányóan 
. kérdé magától: — Micsoda bűn? Hol van itt a bűn? Pécsi 
a megujított tilalom ellenére sem fogja megállani, hogy 
a szombatosokkal titkos gyűlést ne tartson. Kényelem- 
vágya eddig sem engedte tanácskozásokra a székely bar- 
langokat és rengetegeket fölkeresni. Két év óta negyed- 
szer tettek nála látogatást Balázsfalván az új Jeruzsálem 
hívei, s ötödször is bizonyosan ott fognak értekezni. Ha 
tehát Zöld Mihály helyére Vincze Pétert küldöm, hogy 
Elemér számára maradjon a radnóthi kapitányság, akkor 
hozzá, mint e vidéken legfőbb tiszthez, utasíttatik a be- 
fogatási parancs, mihelyt tudniillik Pécsi tilos összejöve- 
telt tart. Ő a fejedelem egyenes akaratját fogja végrehaj- 
tani, köteles s katonai törvényszék elébe állíttatnék, ha 
elmulasztaná. Artatlan marad, ha Pécsit elfogja ; bűnössé 
lesz, ha nem. Csak Zöld Mihály elmozdítására kell tehát 
törekednem, a többi önkényt megy. 

Kassai összehajtá hasán kezét, mint a fáradt munkás, 
ha erőfeszítései után pihenésre nyer időt és árnyat; de pár 
percz mulva megintúj aggály kezdé nyugtalanlelkét izgatni. 

Hátha Pécsi nem tart gyűlést? gondolá. Hátha. hisz 
a szombatosokra mért szigorú büntetés végrehajtásában? 
Csökkenteni szükség ez aggályát, és szítani bátorságát, hm! 

Csengetett. 

— A börtönőrrel akarok beszélni — szólt egy belépő 
irnokhoz. 

Kevés idő mulva a tömlöcztartó a korlátnokhoz beve- 
zettetett. 

— Hogy viseli magát a falhoz lánczolt rab ? 

— Hol dühös, nagyságos uram! -mint a fenevad, hol 
csüggeteg, mint a pártában maradt leány. 

— Ezentúl naponként hozzám jösz, hogy a rab iránt 
utasítsalak. 

— Értem, nagyságos uram! 

Mihelyt Kassai megint egyedül maradt, szelid mosoly 
vonult arczára. — Hamar fog megtörni a szombatos pap, 
s ha az Isten ő szent felsége is úgy akarja, jó eszközömmé 
válik Pécsi ellen. 

Olvasóim tudják már, mert előre elbeszéltem, hogy 
Laczkó István a kézdivásárhelyi szombatosok lelkésze, a 
kedves, a szeretetreméltó Klára férje, nem igen hosszú 
ideig tartó szenvedés után a börtönt szabadsággal cserélte 
föl, s oly helyzetbe jött, mely előtte nyugtalanítónak lát- 
szott és rejtelmessége miatt hitvesének tündérszép sze- 
méből sok könnyet, angyaltiszta kebeléből sok sóhajt 
facsart ki. 

Kisérjük most Klárát, ki, mint tudjuk, bölcsőben ringó 
gyermekét az öreg Kádár leányához, Jeftához elhelyez- 
tetve, útnak indult Fehérvár felé, s onnan akármerre a 
széles világba, csakhogy férjét árnyékként ne kövesse a 
titkos és sötét bú, bűn, veszély vagy rémület. Mit tudja 
ő, melyik? De retteg, hogy a bűn! 


vál 


189 


24júk 


Ötödik napja utazik a szombatos nő. 

Az idő derült és hideg volt. Szikrázott a nap a havon, 
hollók és varjak tömött falkában repültek a mezőkről az 
egyházakra, s a torony gombjától az ablakok kőkereszt- 
jének párkányáig, mindenütt állást foglaltak a fekete 
mezű vendégek, ki bölcs nyugalommal szárnya alá dugva 
fejét, ki élénk czivakodási vágygyal riasztá tovább szom- 
szédját, a nyert győzedelmen nagyot károgva. A hol a 
templom mellett czinterem volt, a sötét madárraj hosz- 
szásan ringatta magát a csendes légben, finnyás ízléssel, 
mintegy kémlelve választott helyet a fejfák tetején, a sír- 
domb tövében, a halál lakának kapuján s kerítésén. A var- 
jak az új hantokat látszottak inkább kegyelni, s békétle- 
nül néztek alá, mintha szaglásuk ingerelné; a hollók 
inkább a besüppedt köveken, melyeknek betűit, mintegy 
haragúva a kegyelet s visszaemlékezés megszünésén a moh 
és idő olvashatatlanná tette, kerestek magoknak tanyát. 
Egyenként és világunalommal ültek ott. Hosszas életök 
csökkénté kiváncsiságokat, hűté társalgási vágyaikat, 8 
azon komoly hangulatban tartá, mely helyét cserélni, 
benyomásokat fogadni el lusta. Ha néha meg-megszólal- 
tak vagy szomorú jóslat lehetett a falu vénei számára, 
vagy rejtelmes beszéd a halottakkal. 

. Hideg nappalok voltak, csipős szél és fehér fellegek 
nélkül. 

Klára nagyobbik gyermeke, kit magával hozott, fázott 
és panaszolt. Az anya saját kendőivel is tartotta s kék 
ajakkal magyarázta, hogy ne dugja ki kezét, ne mozdul- 
jon, a másik faluban meleg szoba, meleg leves lesz, szép 
ragyogó tűz, mely mellett hosszú mesét fog mondani az 
utazó királyfiról, a nagy bundájú télről és az okos holló- 
ról, ki a királyleányt aranyhajú vőlegényének közelgéséről 

szerzett hirekkel vigasztalja. Szép mesét fog majd mon- 
dani . . . hideg volt, a gyerek fázott, az anya fázott, s előre 
kezdett neki mesélni, a fázó figyelő gyereknek mesélni. 

Még csak egy óra kell, s akkor talán Balázsfalvára ér- 
nek, hol az éjet töltik. Hisz, már alkonyodik. 

A nap búcsút vőn. 

A hold világított, télies arczczal, hidegen. 

Klára ölébe vette gyermekét, hogy még jobban védje. 

Ez behunyta szemét. A hidegnek álmosító ereje 
van. 

Az anya aggódni kezdett gyermekén, bebonyolítá min- 
dennel, mi őt magát még oltalmazhatta volna a mély át- 
fázástól. 

Jó még, hogy nem kell már mesélni ; reszkető hangon 
hogy fejezhetné be szépen és érthetően a királyúrfi és a 
nagy bundájú tél történetét. 

Balázsfalvára értek. 

Csak az anya dermedezett; a gyermek már édesen alvék 
meleg, erős lélekzete megnyugtatta a női szivet, mely 
magáról úgy el tud feledkezni, mihelyt van kiről gondos- 
kodjék ! ; 

A fogadó, melynek udvarára hajtott a szekér, a földes- 
úri kastély átellenében feküdt. Tág, csinos és sok kényel- 
met igérő épület volt. Külsejét tekintve egész Küküllő- 
mentén ritkította párját, s belseje is elég megnyerő vala, 
csakhogy a czélnak legkevésbbé sem látszott megfelelni. 

Vendégszobái tükörtiszták s jól butorzottak, de bennök 
két nevezetes hiány tapasztalható: asztal és ágy, tudni- 
illik sehol sem tekintett az éhes s kifáradt elébe. 

A fogadós Klárát két egymásba nyíló terembe vezeté 
és szolgálati készségét bemutatandó, a hatalmas fúvóval 
maga kezdé a kandalló tüzét szítni. 

— Igen nagy szállás ez számomra, a fiammal legkisebb 
szobában is megférek — szólt Klára, az árjegyzékre gon- 
dolva. 

A gazda kettőzött iparkodással folytatá a tűzszítást. 

— Mi nem vagyunk gazdagok, nyisson kegyelmed a 
hátulsó szobákból egyet. 

— Kérem alásan! a nemzetes aszonyt megilleti két 
csinos terem. 

A fúvó megint szorgalmasan működött, a száraz hasá- 
bok lobbot vetettek, festvényileg terjedt a láng, kedélye- 
sen a meleg. 

Klára gyermeke nagy fekete szemeit egészen kinyitá, 
nem volt többé álmos, majd mosolyogva csimpolykozott 
anyjára, majd a kandalló elébe ment, kezecskéjét melen- 
geté, gyönyörködött a pattogó szenen. 

Mit volt tenni! Klára nem sürgeté többé a kiköltözést. 

-—— Kaphatok-e hamar vacsorát? 

— Mindenesetre, nemzetes asszonyom! szólt a korcs- 
máros udvarias mosolylyal. 3 

— Egy kis csirkebecsináltat készíttessen, mielőbb. 

— Követem alásan, épen csirkebecsinálttal nem szol- 
gálhatok ; de azért lesz vacsora. 

— Sült csirkét hozzon hát. 

— Részemről azzal sem kedveskedhetem, de azért lesz 
vacsora. 

— Úgy libát. 

— Nincs, de azért lesz vacsora. 

— Ruczát. 

— Nem szolgálhatok vele, de lesz vacsora. 

—- Legalább hát egy kevés köménymag-levest. 

—  Alásan engedelmet kérek, nem tehetem. 

— De hát korpacziberéje a leszegényebb parasztnak is 
van. Hozzon azt. 

— Lesz vacsora, nemzetes asszonyom! — jó vacsora lesz. 

Klára látván, hogy hasztalan rendel étkeket, megnyu- 
godott azon gondolatban, hogy ma czélszerűbb lesz fiacs- 
káját hamar elaltatni. 

— Hozasson a kisebbik szobába ágyat. 

— Épen azzal nem szolgálhatok, nemzetes asszo- 
nyom ! — válaszolá a fogadós. 

— De legalább ágynemüje van? 

— Instálom alásan, azt sem lehet adnom. 

—- Teríttessen szénát a földre. 

— Lehetetlen, nemzetes asszonyom. 

— Hozasson hát szalmazsupot. 

— Szalmazsup nincs e végre. 

— B talán a lovak számára sincs e vendéglőben se széna, 
8e szalma ? kérdé Klára meghökkenve. 

— Nincs, nemzetes asszonyom ! 


-—- Az Istenért, hát hogy alszunk s mit esznek a lovak? 


—- Ha ő szent felségének is úgy tetszik, jól fog a nem- 
zetes asszony és a kedves úrfi is aludni. Majd a lovak 
sem koplalnak. 

Klára hinni kezdé, hogy féleszű emberrel van dolga. 


—- Nincs-e, tudakolá, közel oly fogadó, mely ha nem . 


is czifra, mint ez, de legalább ágyfája és asztala van? 

— Kujakomnyi sincs. 

Klára meglepetését tetézte a korcsmáros víg, alázatos 
és elégült tekintete. 

— Mindennel elégült fog lenni a nemzetes asszony — 
biztatá emberünk. 

— Istenem, de mi lehet az a minden semmiből . . . Leg- 
jobb, ha rögtön fogatok! De hová forduljak késő éjjel! 
Hogy megyek át a Maros jegén! S ha itt maradok, kiéhe- 
zett lovaim holnap miként vihetnek tovább ? 

E szavakat Klára szükségtelennek tartá a korcsmáros- 
hoz intézni. Csak aggodalomként jelentek meg sémi 8 
lebbentek el azon. ; 

E közben a folyosón lábkopogás hallszék, az ajtó előtt 
lábsurlás. Valaki zsebkendőjét vette igénybe, köhögött is, 
s midőn orrával és torkával rendben volt, fölöslegül még 
csizmatalpát törlé a küszöbhöz, hogy semmi havat be ne 
czipeljen, — s végre kopogtatott. 

Klára helyett a fogadós kiáltá: szabad ! 

Piros, gömbölyded férfi lépett be, széles arezczal, és 
víg, de udvarias kifejezéssel. 

A bók után széjjel nézett a szobában, mintha keresne 
szemeivel tárgyat vagy embert. 

— A tisztelt kisasszonyt keresem, ki látogatásával sze- 
rencséltette szegény helységünket. 

A korcsmáros Klárára mutatott. 

A gömbölyű úr ezer bocsánatot kért, hogy Klárát kis- 
asszonynak gondolta, hisz oly fiatal, s jobban beillenék 
a kis úrfi nénjének. — A szállás, szólt végre bókjaiból és 
a zavarból, mely arczát is szinezni kezdé, kibontakozva, 
a szállás parancsolatjára készen áll, a lovakat is elhelyez- 
tettem, a hintó a vendéglő kapuja előtt, a kis úrfit a 
nemzetes asszony engedelmével ölembe veszem, s ha 
úgy tetszik, indulhatunk. 

Ezzel feleletet sem várva, karjára ragadta Klára gyer- 
mekét, ki a nyájas úr szolgálatkészségét félre magyaráz- 
ván, lábával kapálni, körmeivel pedig az idegen torzon- 
borz bajuszához kezdett kapkodni. 

— Viseld szépen magadat Endre, inté magzatát az anya 

— A kedves, fürge úrfi mily eleven, mily jó kedvű, 
mint szeret tréfálni! — szólt a magát meg nem nevezett 
egyén. — Szakasztott mása unokámnak. Nincs az Isten 
nagyobb áldása a vidám gyerekeknél. Bezzeg az én uno- 
kám néha olyat rándít üstökömön, hogy örömömben 
könnyezek. Ham! 

Endre ijedten kapta vissza a bajuszról körmeit, de 
annál erélyesebben csimpalykozott, az unoka példáján 
tanulva, a nyájas úr üstökébe. 

— Lám, lám! mily szerencse, hogy nem vagyok török! 
Unokámat, mihelyt sír, mindig azzal ijesztgetem: ha 
Gabi rosszul viseli magát, a nagyapa tüstént leberetvál- 
tatja a haját, s akkor nem lesz mit tépni. Menjünk, kis 
úrfi, menjünk a nagy fa-lóhoz, melynek aranyos nyerge 
van, akkora, mint egy agár, s úgy nyargal, mintha élne. 
Tizenkét katonát is adok magának. Hát még mennyi 
fényes tollú madarat! Aztán eszünk édes pogácsát, mar- 
czipánt és kürtös kalácsot. xcigazán?v kérdi az úrfi. Biz, 

igazán. Hát a sok füge, mazsola és rózsaméz: Aztán 
mutatok egy kis majmot karmazsin köntösben. Úgy ám! 
Látunk pávákáat és strucztojást. 

Endre előbb nagy fekete szemeivel bámult, s aztán a 
beszédes bácsi nyakába csimpalykozott. — Pécsi Simon 
ő nagysága számtartója vagyok, szólt most a kövér úr 
Klárához, s uramtól szoros kötelességemmé van téve, 
hogy a fogadóból minden vendéget a várba vezessek, nem 
kérdve nevét, járatát, s kényelméről úgy gondoskodjam, 
mintha földesuramat vagy Deborah kisasszonyt fogadnám. 

— Fáradt vagyok — mentegetőzék Klára, a szivessé- 
get megköszönve. 

— Az ágyak már vetve vannak — szólt a számtartó, 

— Nem akarnék senkivel találkozni. 

— Parancsolja szobájába a vacsorát ? 

— Holnap korán óhajtanék indulni. 

— A rendelt perczre befogatom lovait. 

— Köszönöm! de mégis inkább szeretnék itt maradni, 
ha a korcsmáros ágyról gondoskodnék. 

— Csak azt nem tehetem — közbeszólt most a korcs- 
máros, ki a kandalló mellé huzódva, tanuja volt az egész 
jelenetnek. — E vendéglőben, nemzetes asszonyom, bőven 
van minden, kivévén az ágyat, az asztalt, az eledelt, az 
ágyneműt és a lovak ellátását, meg a szekérszínt. 

— De hát miért építették e vendéglőt, ha se enni, 8e 
aludni nem lehet benne? 

— Két fontos okból, szólt most a számtartó, először, 
hogy azok, kik nem lévén ő nagyságával ismeretesek, kü- 
lönben tovább utaznának, a függő czégér által becsábít- 
tatva, kijátszatva, szándékok ellenére is, kénytetve legye- 
nek a várúr vendégszeretetét élvezni; másodszor, hogy a 
jobbágyok ünnepnapokon és lakodalmaikon tiszta, nagy 
teremben tánczolhassanak, s jó bortingyen kaphassanak, 

Klára értesülvén a balázsfalvi szokásokról, vonakodás 
nélkül ült az udvari kocsiba. 

A várkastély, hová a vendéget beszállásolták, azon 
épületek közé tartozék, melyek a vár nevére is számot 
. tarthattak. 

Dombon feküdt, széles, de rongált árkokkal volt körül- 
véve. 

Kapujához fölvonóhíd vezetett. 

Emeletes, tornyokkal, bástyakkal erősített mű volt, s 
mig Pécsi birtokába nem jutott, Küküllővárnál és Rad- 
nóthnál inkább védheté magát az ellenség támadásaitól. 
Rendszeres ostromot akkor sem állhatott volna ki, de a 
fellázadt nép dühét, a martalóczok zsákmányvágyát, a 
harambasák leshányásait, sőt a csatangoló tatár és török 
csapatok rohamait is többször visszautasítá, a nélkül, 
hogy valaha a megaláztatástól komolyan rettegni s kul- 
csait félteni oka lett volna. 

Most már az érdemes és tömör műnek e részben keve- 
sebb oka van a dicsekvésre. 

Erejének gazdája hajlamai sokat ártottak. 

Büszkesége is meg van alázva. 

Környezete fölött bir ugyan még a pallosjoggal, de 
kaszatömlöczei már beomladoznak, börtönei vetemény- 

pinczékké váltak, s a híres szobák, hol a kínpad előtt a 
. várúr a váltságdíj fölött néha a török rabokkal, néha saját 
rokonaival alkudott, most vagy elhagyatva, megrongálva 

és lakatlanul tengnek, vagy oly derült és ragyogó kiné- 
. zést nyertek, mintha záváraik soha sem csukódtak volna 
szerencsétlenekre, ablakrostélyaikon át soha sem tekin- 
tett volna a kétségbeesés a fekete éjbe, a könyörtelen 
égre, s mintha falaikra soha sem fecscsent volna vér, nem 
gördült volna padlataikra könny, nem térdelt volna zú- 
zott kebellel, rimánkodva a porban az egyik lény, s nem 
állott egyenesen, szívében irgalom nélkül a másik. 

Szóval a balázsfalvi vár egy része szabad martalékul 
vetteték az idő foga elébe, míg a más részét Pécsi Simon 
czifra és egészen új ízlésű hajlékká alakította. 

Klára a holdvilágított épületnek csak nagy körvona- 
lait veheté ki. 

A bejárat előtt fürge cselédség fogta körül. 

Egyszerre több kéz kapott málhái után. Igyekeztek 
szolgálni neki, s majdnem az alkalmatlanságig. Úgy lát- 
szott, a ház szokásai közé inkább tartozott az előzékeny- 
ség, mint a rend, inkább a vendégszeretet, mint a zaj- 
talan pontosság. 

A cselédeknek fáklyával kelle vezetniök Klárát a söté- 
tebb lépcsőken, míg a főbb folyosónak falfestményeit, 
ércz- és márványszobrait a színes lámpák, melyek hosszú 
zsinórokon himbáltak, csodásan, rémesen világíták meg. 
5 vezették népes szobák előtt s óriási termeken keresz- 
tül, elhagyatott részekbe, hol a tört ablakokon egész 
arczczal nézett be a hold és kisérteti neszt támasztott a 
legkisebb szellő is. Végre egy kis pavillonba érkeztek a 
vár keleti oldalán. Három gazdagon butorozott szobából 
állott ez. A török ízlésre készült elfogadó terem, melyben 
. csak divánok. és nagy tükrök voltak, gondosan rejtett 
falajtóval nyilt a hálószobába. Itt a mennyezetes ágyat 
faragványok, elefántcsont alakok s mozaik virágok ékí- 
ték. Lábszőnyegei, habzó bársonykárpitjai és a csipkés 
vánkosok fejedelmi díszt fitogtattak, megközelítethetlen 
kényelmet igértek. A szomszéd cabinban pedig az ezüst- 
és kristályedényekkel ellátott öltözőasztal a legkényesebb 
palotahölgy szeszélyeit is teljesen kielégíthette. 

— Én csak egy szegény szombatos nő vagyok, szólt 
Klára, azt gyanítván, hogy főrangú némbernek vélik, s 
azért nyitottak számára oly pazar fényű lakást. 

— Örvendek, válaszolá a számtartó, még mélyebben 

meghajtva magát. Nálunk minden úrhölgyet úgy szokás 
fogadni, mintha Deborah kisasszony, a mi földesurunk 
egyetlen leánya, érkezett volna meg. Ez szoros köteles- 
ségünkké is van téve. De a nemzetes asszony iránt, mi- 
után a jáspis és gyémánt kövekből épült új Jeruzsálem 
leendő birtokosai közé tartozik, kettős figyelemmel kell 
viseltetnünk. Minő csekély az emberkéz alkotta művek 
pompája és kényelme az ezeréves városéhoz képest! Ez 
a nyoszolya, melynek lágy vánkosaira fogja fáradt fejét 
kegyelmed lehajtani, éles tüskékkel behintett kínpad a 
fehérruhás hívek pihenésére készült ágyakkal össze- 
hasonlítva. Az ezeréves városban nekem sem kell többé 
a nehéz kamara- és pinczekulcsokat hordani. Áldassék a 
Messiás! én is fehérruhás vagyok, s azok közé tarto- 
zom, kiknek homlokáról csillag fog ragyogni. 

Klára sokkal szellemibb lény volt, mintsem vallásá- 
nak a túlvilágra vonatkozó igéreteit ily anyagi értelem-" 
ben vegye. Nem képzelte, hogy szent János a Mennyei 
jelenésekben statistikai leírását közölte volna "az új 
Jeruzsálemnek. Jelképes értelmet keresett az anyagiakra 
czélzó igékben. Növeltetésére nézve egészen szombatos, 
de szivében főleg keresztyén volt. Tartá magát a vallás- 
nak, melyben született, külső szertartásaihoz ; azonban : 
keble mélyéből a szeretet Istenéhez szállottak imái, még 
pedig oly bensőséggel, oly feltétlen átengedéssel, oly 
gyermeteg megnyugvással, minőre csak a kivételes ter- 
mészetűek tudnak fölemelkedni, az élet nagy iskolájá- 
nak keserű leczkéi, a tévedések, törődés és bűnbánat tisz- 
tító szenvedései nélkül. Klára a síron túl, nem anyagi 
élveket várt erényeiért, s bár művelt volt, voltakép azt 
sem tudta, hogy vannak-e erényei, csak a bűntől irtó- 
zott, azért is, mert rossz, azért is, mert csúf, s mert el- 
követve nemcsak büntetést von maga után, de a lélek- 
ben magában is undort ébreszt, alább szállítja lényünket 
és közelebb vonja az Isten haragjához. 

Azonban bármi nézetei voltak Klárának, nem tartá 

szükségesnek a számtartóval elvi vitákba elegyedni. Egy- 
szerűen csak azt kérdé tehát, van-e Balázsfalván több 
szombatos ? 

— A mint veszszük, nemzetes asszonyom! válaszolá 
ez. Mi alsóbb helyzetűek, még az üdvösségre vonatkozó 
dolgokban is, követjük urunkat. Van a ki gondolkozzék 
helyettünk. Hál Isten ! Pécsi Simon ő nagysága esze leg- 
alább fél-tuczat tanácsos számára való. Csodálom, hogy 
fér meg egy főben. Osztozhatnék másokkal, adhatna köl- 
csön a híres Kassai uramnak is, s még sem fogyatkoz- 
nék meg, volna elege, nem válnék a maradványnyal is 
bambává. Salamon király óta, ki a frigyládának állandó 
templomot épített s a mágiát könyv nélkül tudta, mint 
mi a Miatyánkot, nálánál talán tíz bölcsebb férfiu sem 
született. Kanállal nyeli a tudományt, hallja a fű növé- 
sét is, 8 a chaldeusok titkos mesterségébe hajszálig be 
van avatva. Hát még mily szépen énekel! Hát még 
mennyi verset ír! Maga tart nekünk prédikácziót azon 
szent szombatokon, midőn testünk pihen, lelkünk az 
áhítat igéjét szomjuhozza és az oktatás malasztjával 
óhajt táplálkozni. A várban elég fölhagyott terem, elég 
földalatti üreg van e czélra. Mert Pécsi ő nagysága böl- 
csen belátja, hogy hitünket nem kell dobra verni, ke- 
gyességünkkel nem kell az utczán kérkedni. Mi titkos 
szombatosok vagyunk. Két ruhánk van, egyik a parádé- 
köntös, a másik a házi. A parádé-ruhát, melyet fitogta- 
tunk, a reformált hitnek nevezik; a fehér mezet, mely- 
ben magunk közt járunk-kelünk, szombatosságnak. Így 
bú-gond nélkül éljük napjainkat, köpenyünk gallérját 
senki sem ragadhatja meg s orrunk alá nem paczkázhat- 
nak. Nevetjük a véres betükkel írt törvényt, Kassai uram — 
fenyegetéseit és bitang üldözőinknek dühét. Vád van elle- 
nünk elég; de bizonyság és adat semmi. 

— Nálunk, szólt Klára, volnának, kik meggyőződé- 
gökért örömmel mennének a bárd alá. 

— A hány ház, annyi szokás, jegyzé meg a számtartó 

vállvonva. — S ha szabad kérdeni, hol lakik a nemzetes 
asszony ? 

— Kézdivásárhelytt. A férjem pap s most Fehérváron 
időzik. 

— Úgy bizonyosan Pécsi Simon ő nagyságánál van 
szállva. 

— Alig hiszem. Legalább nekem nem említé. Látoga- 
tására jöttem, s attól tartok, hogy sokáig kell keresnem, 
míg lakására találhatnék. 

— Nincs oly szombatos, ki a mi urunknál ne fordulna, 
meg. Ha hamar akar férjére akadni, menjen egyenesen 
ő nagysága palotájába. Dombról tekint a külvárosra alá, 
s föl a fejedelmi udvarra. Kúpjai messze ragyognak, 
oszlopos tornácza homlokán czímert hord. A. nép meg- 
áll és nézi szépségeit, 8 ha százszor látta, megint nézi. 
Nincs barátságosabb hajlék a mi urunkénál és nincs 
fényesebb. Hajtasson a nemzetes asszony egyenesen oda. 
De talán igen hosszasan is fecsegek. Az asztal terítve. 
Jó étvágyat és jó éjt! Csak hajtasson urunk palotájába. 
Deborah kisasszonynak nagy örömet okoz vele. Rákócz 
fejedelem országában nines szebb hajadon Deborah kis- 
asszonynál. Büszke, ha az urak oltároznak körülötte, de 
irántunk nyájas és leereszkedő. Apja Sáron rózsájának 
hivja. Bár volna hitsorsosaink közt hozzá méltó ifjú. De 
már igen bőbeszédűvé lettem. Jó éjszakát ! 


Az út elfárasztá Klárát, de még sem ajándékozta meg 
csendes álommal. 
Tudta, hogy másnap fordulóponthoz jut élete és ház- 
népének sorsa. 
Ha férjével bujdosásnak indul, hol fognak tanyát verni 
a széles világon? 
5 ha férje nem akar távozni, mikor fognák nyugal- 

mat lelni az életben, melylyel sorsuk vagy szivök meg- 
hasonlott ? . 

Ott a sivatag láthatár nyugpont nélkül, itt a mélység 
a sodró örvénynyel. 

Ott nyomor várhat rájok, itt sülyedés ! 

Mennyi ok, hogy a nő szemei be ne csukódjanak! 

A megelégedésnek szép álmai vannak, a kétségbeesés- 
nek tompa nyugalma. Klára ébren tölté az éjet. Gyerme- 
kének lélegzetére figyelt, be-betakará kis kezeit, s ha fia 
csendesen pihent, akkor aggodalma, szeretete, félelme az 
ágytól a bölcsőhöz ment vissza, az idegen kéznél hagyott 
csecsemőhöz, kitől a nőért az anyának meg kellett válni, 
s kit évek mulva vagy talán soha sem szoríthat kebléhez. 

A hold nyájasan sütött be az ablakon, s oly csendes 
volt az éjhomály, hogy Klára saját szive dobogásától 
megrettent. 


AV 


Gyulai Ferencz az előnyt, melyet a Pécsi-ház rokon- 
szenvének megnyerésére a véletlen nyujtott, nem hagyá 
használatlan. 

Szeretett mulatni, társalogni, könnyű és nehéz hódí- 
tásokat tenni. Udvarolt a szép nőknek, kellemesen tölté 
a perczeket azokkal is, kik nem állottak a szépség híré- 
ben, s magok az éltes matronák sem említék őt másként, 
mint hiúságának teljesen hizelgő dicséretekkel. 

Minden tekintélyes házhoz járt, csak Deborah vissza- 
jövetele óta Pécsiékhez nem, 8 most általok fogadtatott 
legszivesebben. 

Az öreg úrral vitatkozott azon elmés, könnyű és gyer- 
meteg felszinűséggel, mely semmi kérdés mélységeit nem 
sejti, s mely az ellentét bűbája által oly könnyen tudja a 
kellemes tudatlanságot a komoly tudósokkal megkedvel- 
tetni, Pécsi sokszor mulatta magát az ifju sajátságos ötle- 
tein, merészségeit hajlandó volt eredetiségnek venni, s 

ha be is látta, hogy Gyulai annyi műveltséggel sem bir, 
a mennyivel a jó nevelésű úrfiak, kezdé hinni, mikép 
eszével mindeniket túlhaladja, s mint a nyers gyémánt- 
nak, csak csiszolásra van szüksége, hogy ragyogjon, 8 
nagy értékét a világ szó nélkül ismerje el. 

Sokszor említé ezt Deboráhnak, ki mindig tudott — s 
néha ingerült hangon, néha hideg közönynyel — Gyulai 
ellen valamit fölhozni, mi az apának nem tetszett. 

— Te nem akarsz igazságos lenni iránta, szólt ilyen- 
kor az öreg. 

— Te pedig, atyám! az ő részére vagy elfogult. 

— Te hibáit nagyítod. 

— Te jó tulajdonait fölpiperézed képzelődéseddel, 

— Mivel bánthatott meg, leányom? . 

— Mivel babonázott meg, atyám? 

— Szeszélyed lehangolja. 

— Hiúságát nevelik dicséreteid. 

— Csak nem tagadhatod, Deborah! nemes modorát 
- és könnyed társalgását. 

— Az önhitt ritkán jön zavarba. Kinek nincsenek mély 
érzései, minden tárgyra hamar megtalálja az illő szót. 
5 az oly egyén magatartása könnyen lehet szabályos, 
kinek nem kell sem eszmékkel, sem szenvedélylyel küz- 
deni. És állítottam-e valaha, hogy Gyulai visszavonultan 
él, nem keresi fel a társaságokat, nem udvarol a nőknek, 
nem képzeli megjelenését kellemes hatásúnak? § kell-e 
ennél több a biztos, a sima modorra ? 

— Leányom! a társaság még senkinek szellemet nem 
adott. 

— De a szellem hiánya mellett még lehetnek furcsa 
ötleteink, s a kinek csak szelleme van, egy egész társasá- 
got mulattathat, a nélkül, hogy valakit meg tudjon nyerni. 


— 8 azt hiszed, Gyulait a nők nem találják érdekes- 
nek? — szólt az apa. 


— Még csak arra gondoltam, hogy én nem tudnám, — 
válaszolá Deborah sötét daczczal. 

A tetszelgést közönyünk szerelemre, szerelmünk kö- 
zönyre ingerli. Deborah nem volt egészen a szívtelenségig 
kaczér, de hiúságánál fogva nem lehetett ment a hódítási 
vágytól, és élénk képzelődésénél fogva magát s mást ámí- 
tani egyaránt képes volt. Érzéseit szeszélye gyakran el- 
vitatta, büszkesége legyőzte, de e szeszély és e büszkeség, 
álérzéseket is hamar igtatott a valódiak helyébe, és a 
szívet, midőn kifosztotta, gazdagítani látszott. 

Gyulai, bár minden számítás nélkül, úgy viselte magát 
a szép és büszke szombatos lány irányában, mintha a 
legkiképzettebb terve volna a hódításra. 

Gyakran megfordult Pécsiéknél, de érettök semmi tár- 
saságból nem maradt ki, semmi örömről nem mondott 
le, semmi viszonyaiban nem korlátozá magát. 

Az atyával még többet szeretett időzni, mint a leánynyal, 
s noha Deborah mindig hallott tőle valami lekötelezőt, a 
napok úgy teltek el, hogy a legfigyelmesebb szem sem 
vehette észre a finom udvarlón a kecses hölgy rendkívüli 
szépségének újabb meg újabb hatását. Hangja, modora, 
nyájassága változatlan maradt. Nem közelített, nem vo- 
nult hátrább, ugyanazon távolságot őrzé Deborah ellené- 
ben. A deli és büszke alak, szelleme és bűbája varázsá- 
val nem látszott igézetet gyakorolni az ifjura, s nem lát- 
szott szeszélyeivel, hideg modorával és hatásra számított 
mellőzéseivel ennek kedélyére ingerlően hatni. 

Gyulai néha fölmelegült az öreg Pécsivel folyt viták 
alatt, de midőn Deboráhval társalga a művelt és udvarias 
lovag szerepét folytatá, pontosan, egyformán, s gyöngéd, 
de visszatartózkodó modorban. Kalandori ötletei, humora, 
szeles és könnyelmű viselete, mint a fátyol alá rejtett 
háttér, néha elé látszottak ugyan lépni, hogy észrevétes- 
senek, de semmi oly érzéssel vagy hangulattal nem for- 
dult elő ez eset, melyből Deborah magának diadalt 
jósolhatott. 

Hiúságát ez határtalanul sérté. 

Az idő, bár nem a cyklopsok erejével, de serény nap- 
számosi kézzel mindig hordott fövényt és követ azon 
épület alapjához, melyet Gyulai a herczegleány kegyének 
nevezett, s a dicsőség és hatalom fellegvárának hilt. 

Zsófia kellemes ifjúnak kezdé tartani, s az első benyo- 
más ellenére bizodalmat nyert jelleme iránt is. Azonban 
e ponton túl nem haladt. Kevés barátságot mutatott 
iránta, még szeszélyeinek sajátságosabb nemeivel sem 
üldözte. Míg Elemér volt körülötte, a felügyelet ellenére 
és az udvari illem mellőzésével, tudott alkalmat lelni, 
hogy félig komoly, félig enyelgő modorban őt korholja 
mulasztásaiért, melyek tulajdonkép nem voltak mulasztá- 
sok, s halmozza el oly teendőkkel, melyeknek néha tized- 
részét sem lehetett teljesíteni, s melyeket csak egy ma- 
kacs, egy képzelmeiben élő gyermek semmi akadályt nem 
tűrő, és semmit nehéznek nem hivő elméje gondolhatott 
ki. Most, midőn Gyúlai volt az, ki az udvari felsőbb sze- 
mélyzet közül legtöbbször jelenhetett meg nála, Zsófia, 
hacsak Anna volt is körülötte, s ha szeszélyeinek szabad 
tért is nyerhetett, soha sem látszott elfeledni, hogy nagy- 
bátyja Báthori Gábor volt, és hogy nagyatyjának nagy- 
bátyja a lengyel trónon ült. 

E lassú haladás s e minden erélyt igénybe vevő küz- 
dés, Gyulainál nem sok kedvet hagyott fen új kalandokra, 
vonatkozzanak bár azok becsvágy vagy szerelem álmaira. 

Pécsiékhez szórakozás végett járt. 

Nem izgalmakat, pihenést keresett ott. 

Az öreg úr társaságát mulatságosnak találta, a Debo- 
ráhét érdekesnek. 

Ennyinél többet ez alkalommal nem ohajtott. 

Utógondolata mi volt? oly kérdés, melyről saját magá- 
val sem akart tisztába jönni. 

Lehet, hogy ha tervei meghiúsulnak, ha az előmenetel 
útja elzáródik előle, ha dicsvágya szirthez vagy örvénybe 
vezeti, akkor mentődeszkaként ragadja meg Deborah 
kincsét, hogy a viszontagságok és szükséggel küzdés hul- 
lámai közül a kényelem révpartjára juthasson, s hetven 
falu nevető tekintetével kárpótolja magát, ugyanannyi 
rokon és jó barát gúnymosolyáért. 

Természetesen Deboráhnak sejtelme sincs a sok ténye- 
zőről, mely Gyulai közönyére befoly. 

Csak az érzi, csak az által van megalázva, hogy most 
először talált oly ifjura, kire szépsége és szelleme nem 
hat, s ki iránt hideg nem tud lenni. Mily csodás bűvölet ! 
Deborah mentől inkább hiszi keblét fájdalommal és sze- 
retettel telve, annál kevesebb érzés sugárzik Gyulai sze- 
méből, annál kimértebb modora, annál higgadtabb, az 
unalomig, a kétségbeesésig, minden szó, melyet e meg- 
foghatatlan ifjú ajkairól hall. A pandal inkább visszhangoz- 
hatja egy pásztordal méla rímét, a fövény, melyet a szél 
kerget, inkább őrizheti a vándor lábnyomait, a folyam 
tükre inkább viheti tova az árnyat, melyet a partról a 
virág emlékül vetett rá, mint a hogy képes a Gyulai szíve 
Deborah érzéseinek felelni, a Gyulai kedélye Deborah 
kecseinek igézete alá esni, a Gyulai szeme Deborah tekin- 
tetének delejes erejét észrevenni, -a Gyulai szelleme 
Deborah szellemének varázsától át meg áthatva lenni. 
S Pécsi leánya, a büszke hölgy, mégis bizonyos felsőséget . 
látott ez aristocratikus ifjún, kit Zsófia a fejedelmi ház 
sarja csak sima, engedelmes és bohócz szolgának képzelt 
Deborah talán Kassai Elemér kevésbbé urias külseje 
miatt hajlott Gyulai felé, Zsófia talán épen e külső- 
nek férfias és komolyabb jelleme miatt lett kedvezőtlen 
elővéleménynyel Gyulai iránt. Melyiknek volt igaza? nem 
ide tartozik. Mind ketten helyzetök szempontjából néztek 
Gyulaira és Elemérre. A szűcs gazdag és művelt unokája 
a születés varázsa iránt volt, bár öntudatlanul, Gyulai 
külseje iránt fogékony, míg a magasan álló Zsófia előtt a 

mélyből, hová alánézett, csak az egyéni sajátságok emel- 
kedhettek ki. Zsófia Elemér iránti ragaszkodása a feje- 
delmi vér érzetében soha szerelemmé nem válhatott 
volna, míg a büszke Deborah szivében, bár álnév alatt, 
az első hajlamot Gyulai iránt a születés igézete adta. 
A mit a hiúság megkezdett, folytatá a hiúság. Érzéketlen 
volt Gyulai, érzékenynyé kellett tenni, nem bókolt a szép- 
ség bálványképének, hódolatra kellett szoktatni, ez a női 
hiúság észjárása, 8 ez volt Deboráhé. Mind hasztalan! 
. Gyulai a régi maradt, s a szép szombatos nő arcza hala- 
ványabb, szeme merengőbb, szive sebzettebb lett. Néha 
felébredt gőgje s Gyulai hidegségét mellőzéssel viszonzá, 
néha gúnya meg-meglobbant és e démoni világításban 
a jégkeblű ifjú minden szava, tette, mozdulata nevetséges 
szinezetűnek látszott, néha hideg vérrel, kritikusi nyuga- 
lommal hitte Deborah Gyulai jellemét fölfogni, s az öreg 
Pécsi elébe hosszú lajstromot tárt az ifjú korlátolt eszé- 
ről, ízetlen élezeiről, kedélytelen és minden magasabb 
ábránd, minden nemesebb lendület nélküll szelleméről, 
de mindez csak oly zivatar kitöréséhez hasonlított, mely 
hirtelen átvonul a láthatáron, hogy távozásával még 
rekkenőbbé tegye a levegőt. Deborah a hányszor föllázadt 
növekedő szerelme ellen, annál nagyobb erőt adott e pa- 
rancsoló szenvedélynek, mely semmi jogos alappal nem 
birt, semmi közösségéből az érzéseknek, semmi összhang- 
. zásából a gondolkodásnak nem támadt, s mégis zsar- 
nokává vált. 

A mennyire csak föl lehet egy fiatal emberről tenni, 
hogy érzéketlen maradhat az elismert szépségű és mű- 
veltségű leányok igézetével szemben, a mennyire csak 
képzelhető, hogy a gazdag házasság nem bir ingerrel egy 
vagyontalan, de nagy igényű világfinál, azon határát a 
. közönynek Gyulai a legszélsőbb vonalig elérni látszott. 

Sok ok vértezé szívét a szerelem nyilai ellen, sok 
tekintet ösztönzé különösen Deborah iránt elfogulatlan 
nyugalomra, s mindannak kikerülésére, mi czélzato 
szépelgésnek, mi hódítási vágynak tűnhetnék föl. 

Csalhatatlanul meglepte őt, kivált eleinte, Deborah 
" junói alakja, fejedelmi szépsége, de ízlése, mely inkább 
hajlott a kecses kis tündérek, mint a félelmes istennők 
felé, és könnyelműsége, mely a leigáztatást, habár a 
járompálcza a legtisztább szerelem termésaranyából ko- 
vácsoltatott is, nem örömest tűré, hamar vissza tudták 
állítani kedélyének egyensúlyát. 

Aztán Gyulai nem volt ugyan oly hű barátja Elemér- 
nek, hogy érette nagy áldozatra is kész lenne, általában 
erős öntagadást tőle még testvére, atyja, fejedelme sem 
kivánhatna, de az áldozatból, de az öntagadástól még igen 
távol van azon illedelmi szabály szem előtt tartása, hogy 
ha nem vonz szivünk egy nőhöz, s ha önzésünk körébe 
nem esik e nő lefoglalása, akkor ne álljunk csupa hiúság- 
ból másnak útjába, kivált ha e más barátaink sorába tar- 
tozik. Gyulai sejté Deborah régi szerelmének elévülését, 
tudta Pécsi ellenszenvét az öreg Kassai iránt és egyre 
százat mert volna föltenni, hogy Elemér házassága dugába 
dől, de következik-e ebből, hogy ő is befolyjon a válság 
siettetésére? S mi hasznát venné Deborah rokonszenvé- 
nek az oltári szertartások nélkül? Vétkes viszonyra gon- 
dolnia sem lehetett. Deborah nem sülyedhetett volna oly 
alá, s ő egy kitünő helyzetű leány elcsábításával saját 
jövendőjét tette volna semmivé. A vallásos és szigorú 
erkölcsű fejedelmi udvarban kellett Gyulai minden becs- 
vágyának kielégítést nyerni, s bár sok bűn volt, mely- 
től inkább csak a nyilvánosság miatt rettegett, titkon 
sem akart szertelen élvezet nélkül nagy szerencsétlenség 
okozója lenni, s Deborah szépsége benne inkább bámu- 
latot, mint ingert gerjesztett. 

Pécsi roppant vagyona foglalkoztatá még leginkább a 
fiatal úr képzelődését. Annyi kincset, annyi falut egy 

szép kézzel, minden fáradság, minden ellenszenv legyő- 
zése nélkül nyerni, nem volt tréfa. 

Gyulai aránylag csekély zsoldért félnapokig állott 
gyertyaegyenesen a palotaajtók előtt, s e mulatságnál 
valóban kellemesb lett volna, palotákkal bírni, s egy szép, 
egy irigylett kebelre hajolni. De valamint a nemes érez 
a föld gyomrában sok nemtelen anyaggal vegyülten él, 
szintúgy midőn kitisztítva forgásba hozatik, ritkán jön 
együvé, ritkán csoportosodik kincscsé a nélkül, hogy ne 
szövetkezzék oly elemekhez, melyektől különválasztani 
kivánnók, hogy igazán hasznát vehessük. 

Így volt Gyulai is Deborah gazdagságával. A szomba- 
tosság nem tetszhetett neki, mert gúny tárgya volt. Pécsi 
multja s jelen állása alkalmatlanúl hatott rá, mert az 
udvar gyanúja és neheztelése nem könnyen látszott csil- 
lapíthatónak. 

Gyulai büszke volt családja régiségére, s igen sérté 
fülét, hogy széles rokonsága s a főurak majdnem kivétel 
nélkül egymás közt Pécsit sszűcsnekv hívták. Volt ugyan 
a hatalmasok sorában, főleg Kassai iránti gyűlöletből, 
Pécsinek nem egy párthíve, de a kik hozzá szítottak is, a 
. porból fölcseperedett nagyúr fényűzését csípős észre- 
vételekkel kisérni, jellemét kétes világításba helyezni, s 
hivataloskodása idejét, a mennyire csak lehetett, meg- 
bélyegezni, nem mulaszták el. 5 Gyulai, ki a vélemények 
rabja volt, fősúlyt arra fektetett, hogy valaki sokaktól és 
sokszor vádoltatik, s nem pedig arra, vajon igazságo- 
san-e? vajon irigység bosszú és elővélemény nélkül-e ? 
Deborah kivételes helyzetben volt, főleg a nővilágban. 
Ritka szépségét a férfiak annyira magasztalták, hogy 
egyéb tulajdonait kiemelni idejök sem volt. Talán ebből 
következett, hogy a nők gyöngeségeinek kilesésére s eré- 
nyeinek alábbszállítására fordítottak sok gondot és időt. 
Botrányt nem hozhattak föl ellene, de a finom rágalmak- 
ból mindig ragad a kiszemelt áldozatra elég, s ha a jelent 
nem is mocskolhatja be határozott váddal, megrendíti a 

hitet a jövő évek tisztasága iránt. Deborah leendé férjét 
egy úrhölgy sem képzelhette boldognak, s Gyulait meg- 
döbbenté annyi szép ajk kétes mosolya, annyi bölcs néne 
jövendölgetése. Előtte az is föltünt, hogy voltak családok, 
kiknél Deborah meg sem jelenhetett, noha a férfiak több- 
ször mulattak Pécsinél. A nők ez ellenszegülése, mely 
vagy a rangra, vagy a személyre vonatkozott, s így vagy 
büszkeség vagy szemrehányás volt, Gyulait csak magára 
is megdöbbentette volna, ha a többi tekintetek lehangoló 
befolyását számításba sem venné, 

A roppant arahozomány vakító csillámából ennyi kö- 
dön és porfellegen át kevés fény hatott a fiatal udvaron- 
czig, kevés csáb ingerlé képzelődését, melegíté ábrán- 
dokra szívét. 

Az ő szenvedély nélkül való jelleme, mely mélyebb 
szerelemre nem látszott hivatva, az önzés finomabb 
nemeire fordítá a rendelkezése alatt álló erélyt. 

Inkább óhajtott előhaladni, mint gazdagodni; inkább 
kitünni, mint élvezni. I 

Mióta Zsófia herczegkisasszony veszélyes titkába volt 
avatva, mióta a karácsoni communiókor a leendő fejede- 
lemnő kedvéért az öreg fejedelem és neje vallásos buz- 
góságát segíté kijátszani, mióta egy titok fölleplezésétől 
függött bukása, s eltakarásától gyors emelkedése, oh! 
azóta Gyulai az emberi természet azon sajátságánál 
fogva, mely a veszelyeztetett jót értékesebbnek tartja, 
mint midőn semmi válság nem fenyegeté, majdnem min- 
dennek tekinti az udvar kegyét, s ha szíve szerelemre 
képes lett volna, még e szerelmet is föláldozni a befo- 
lyásért, az emelkedésért. 

Elemér csak szánalomból, csak Zsófia leigázott lelki- 
ismeretének védelmére, követé el a botrányt, de Gyulai 
könnyelműségbe takart önzésből. 

Elemér jutalmat nem óhajtott 8 a büntetést elszántan 
várta; ellenben Gyulai fellegvárakat épített a sikerre, 
borzadott a veszélytől, s hasznosítani akarta vakmerősé- 

gét. Vágyott a herczegkisasszony egész kedélyét elfoglalni, 
csüggött a szeszélyes leány minden pillantásán, szolgai- 
lag engedelmeskedett változó ötleteinek, ellesé gondola- 
. tait, hogy teljesíthesse. Hisz e növendékleány alig félév 
mulva neje lesz György úrfinak s György úrfit egy vagy 
legfölebb két év leforgásával a rendek fejedelemmé fogják 
választani, hogy még az apa életében ő az uralkodáshoz, 
a nép iránta hódolathoz szoktathassék, s hogy a Rákóczi 
család, a szultán vagy a német császár védelme alatt, az 
örökösödési jogot felötlő erőszakolás és makacs vissza- 
"hatás nélkül kivívhassa. Mekkora szerep nem vár egy ke- 
-gyencz számára e távoli, de regényes körvonalaival már 
derengő háttérben ! Gyulai szertelen reményeket csatolt a 
herczegleány rokonszenvéhez; azonban fájdalom! épen 
e rokonszenv sehogy sem akart mutatkozni. 

Anna néne, az ügyes cselszövő, elég sok jártasággal 
képviseli öcscse érdekeit, de Zsófi, ha Gyulairól volt szó, 
mindig Elemért dicsérte. Haragudott, ha csak azon lehető- 
séget is föltették, hogy találkozott a világon oly tündér, 
oly királyleány vagy hereczegkisasszony, a kinek hűbb 
szolgája volt a szelid, a jó Elemérnél. Anna néne ilyen- 
kor az unokaöcs ügyét egy kevés befeketítés és rágalom 
által sem irtózott elősegíteni. Elpletykálá, hogy Elemér 
ugyanakkor, midőn sebe miatt a herczegkisasszonyt nem 
szolgálhatá, bezzeg, elég időt kapott Pécsi Deboráhnál 
mulatni, bezzeg vívott, mint az óriás, ki mind a két kezé- 
ben bárdot hord, azok ellen, kik Deboráht bántalmazák. 
Zsófia az első perczben zokul vette e hírt; de utóbb azzal 
biztatgatá Annát, hogy magához fogja parancsolni Ele- 
mért, jól leszidja, s büntetésül egy hétig vele őrizteti az 
öltöző-szoba ajtaját. Anna sokkal jobban ismeré neveltjét, 
hogysem képesnek ne hihesse mindenre, mit csak a kor- 
látlan szeszély kigondolni tud, és követelni mer ; ennél- 
fogva, soha többé szájába sem vette Elemér nevét, ne- 
"hogy fúrcsa tervekre és vadregényes ötletekre adjon al- 
kálmat. Hallgatása használt is. Zsófi kezdett szokni 

Gyulaihoz; Gyulai pedig azon mértékben kezdett Pécsi 
Simon házától elszokni. 

Deboráht az ifjú gyér látogatásai megalázták. 

Büszkesége, mely szerelmének előbb szószólója volt, 
most a gyűlölet tolmácsává akart szegődni. 

A szombatos leány, midőn a boldogságról álmodozott, 
mindig csak egy jelenetet látott maga előtt. Lábainál 
térdelve képzelte Gyulait, s hallá saját hangját, midőn 
az ifjút nevetve utasítja vissza. 

5 mennyi gúnyt foglalt volna magában e nevetés! 
mennyi elégtételt, mennyi kéjt ébresztének föl a diada- 
lán dobogó szívben a kikosarazott udvarló zavart, hüle- 
dező vonalai. 

— Bár lenne atyám jelen, midőn szememmel eltaszí- 
tom, midőn ajkam hideg mosolyával megsebzem őt! 

Deborah sivár ábrándjai egész lelkét elborították ; de 
szerencséjére közbe jött egy másik inger, mely szintén 
gőgjét ostromlá, mely szintén a lealáztatás szégyenével 
hatott rá, s kedélyét megosztva, gondolatainak új irányt 
adva, nem engedé, hogy mindig makacs szeszélyén 
csüngjön. 

Pécsi Simon tudniillik, bár a szombatosok pártfogója 
volt, térítési erélyét leányánál nem nagyon vette igénybe. 
Az apa előrelátása győzött a hitterjesztő buzgóságán. 
Minthogy nem hitetheté el magával, hogy a szombatos- 
ságot hamar sikerülhessen országosan bevett vallássá 
emelni, nem akarta egyetlen leánya szerencséjét rögesz- 
méjével korlátozni, és szabadon kivánta hagyni azt a 
kérdést: hogy Deborah leendő férjének kövesse-e hitét, 
vagy pedig atyjának? 

Az öreg úr ily óvakodó eljárásából következett, hogy a 
szombatos leánynak a tiltott hitről homályos, határozat- 
lan ismeretei voltak. Elméjének iránya nem is szólítá föl 
e nemű vizsgálatokra. Apja énekei, melyeket néha orgona- 
játék mellett hallott, kedvesek voltak előtte, de csak mint 
költői művek, s mint egy általa forrón szeretett egyén 

szerzeményei. Egyébként a szombatosok iránt inkább 
kedvezőtlen elővéleménynyel viseltetett ; mert úgy tapasz- 
talá, hogy nagy részben rongyos öltözékű és műveletlen 
emberek. De a kik e felekezetből atyjánál tevék udvarlá- 
saikat, méltó elragadtatással említhették a ház kisasszo. 
nya nyájas és leereszkedő bánását, mert Deborah a nyilt 
háztartás kötelességei közé számította a nyilt arczot, szi- 
ves modort, finom tapintatot, 8 e kötelességnek örömest 
alávetette személyes érzéseit. A Pécsi házánál a család- 
. élet fűszerei közé számíittatott a fény és illem mellett bizo- 
nyos fesztelenseg, mely kényelmes mozgást enged min- 
denkinek, 3 a szükségtelen beavatkozasoktól tartózkodik. 
Pécsi sokkal szabadabban nevelte Deboráht, mint akkor 
szokás vult, 8 nem korlátozá a kényeztetett gyermek fel- 
ötlőbb szeszélyeit sem. Hagyá, hogy kedve szerint oszsza 
el idejét. Nem tudakolt tettei s kedvtelései után, ha azok 
komoly aggodalomra nem adtak okot. Az öreg úr szokása 
Deborahbra is átszállott. Alig fordult elő oly eset, midőn 
Deborah szabadságot vett volna magának atyja eljárá - 
saiba vegyülni s tanacsadóul lépvén föl, őt valamire rá, 
vagy valamiről lebeszélni. H gyöngéd tartózkodás mellett 
igen természetes volt, hogy az öreg Pécsi naponként tart- 
hatott volna egyházi zsinatokat, s egész hosszú téli esté- 
ket tölthetett volna pórias vagy gyanús kinézésű egyé- 
nekkel, a nélkül, hogy Deborah egy szóval, vagy egy 
tekintettel is legcsekélyebb aggodalmát vagy visszatetszé- 
sét fejezze ki, 

De a cbeteg asszony? küszöbe előtt történt jelenetek 
fölnyiták Deborah szemét. Lehetetlen volt észre nem ven- 
nie, hogy atyja oly tűzzel játszik, mely lángba boríthatja 
az egész házat, mely hamuvá égetheti a család Vagyoná. 
val együtt a család becsületét és boldogságát is. Nagy 
távolságot kezdett sejteni atyja többi különczségei és a 
szombatosság közt. A különös nyelvű és iratú könyvek, 
az ég képlete, az állatkör és bújdosó csillagok házai min- 
. den rejtélyes jóslatokkal együtt most egészen más hord- 
147 

erejű dolgoknak tüntek föl élőtte, mint az új vallás hir- 
detése, mit a második Jeruzsálem szépségeiről írt csinos 
versek. Hallá Mikóéknál az országtanács tilalmát, a hir- 
nök kikiáltásait, a falragaszok tartalmát; hallá az álmodó 
Gécziné szájából a vérfagyasztó jóslatokat, s az iszony és 
óvatosság kölcsönös hatásai eléggé meggyőzték arról, 
hogy tudós, és mély felfogású atyja, a tisztes ősz, bizo- 
nyos tekintetben végre is gyermek, ki az ő vezetésére szo- 
rul, s ki, ha magára hagyatik, az alvajáróként veszélyes 
mélységek fölött behunyt szemmel fog bolyongani. 

Deborah szíve vérzett, midőn ábrándja, mely atyját a 
legtökéletesebb halandó dicskörében tünteté föl, szét akart 
oszlani : de szeretetét nem gyöngítette, sőt erősbíté új ta- 
pasztalata. Ő, ki atyjára büszke volt érdemeiért, büszke 
lett volna rá az elhagyattatás és megaláztatásban is. 
E szilaj természet, e fönhéjázó szellem tudta tisztelni a 
világtól megbélyegzett Géczinében a vér kötelékeit, s ha 
Pécsit, a szombatost, a törvény szigora földönfutóvá tette 
volna, Deborah, az aristokratikus ízlésű leány, ki a dísz- 
telentől csak úgy undorodott, mint a vétkestől, egy koldus 
ronda öltözékében is követné atyját a nyomor, az elhagya- 
tás ösvényein. De bár sorsát soha külön nem választaná 
emezétől, érzé, hogy ha bukniok kellene, az ő szeme előtt 
nem a legnagyobb mélységbe esés volna a legiszonyúbb 
látvány, hanem az, melyben az esést nevetséges botlás 
előzné meg. S ilyennek gyanítá a szombatosságot. 

Az első benyomások alatt mindjárt eltökélé tehát, hogy 
kitelhetőleg fogja atyját minden gyanús egyén befolyá- 
sától oltalmazni. 

De erre alkalom nem mutatkozott. 

Pécsi a fényes és lármás temetéssel megvetését, harag- 
ját és dölyfét kielégítvén, csendesen ült sremeteségében) , 
s Gyulain kívül alig társalgott valakivel. 

Könyvek és astrologiai észlelések közt tölté ideje nagy 
részét, s midőn Deboráhval volt, oly vidám és gondnélkül 
való arczczal beszélt ezer apró, de érdekes tárgyról, annyira 

mellőze mindent, mi a phantastikus új hitre legkisebb vo: 
natkozásssal birt, hogy leánya teljesen megnyugodott, 
sőt néha magában szégyenlé is azon vakmerő perczet, 
melyben képzelni merészlé, hogy még ő fog atyja oltal- 
mazója, tanácsadója és gyönyörűségének elleplezője lenni. 

Azonban a csendes heteket egyszerre aggodalmas na- 
pok válták föl. 

Pécsi Simon a téli estéken megint orgonája mellé ült. 
És a szent énekek a sremeteségbőlv a fegyverzörej és utcza- 
zaj elhajlása után talán a fejedelmi palotáig is elhatottak. 

Deborah annyira el volt foglalva saját beléletével, hogy 
eleinte eszébe sem jutott, miként a szelíd és áhítatos da- 
lok, melyek ellen józan kifogást tenni nem lehet, még a 
csavargó népnek és az ármányos udvarnoczoknak alkal- 
mat nyújthatnak a szombatosokról költött mendemondák 
fölélesztésére, s őt és forrón szeretett atyját új botrá- 
nyoknak tehetik ki. i 

Később lehetetlen volt észre nem vennie, hogy oly 
egyének járnak a házhoz, kiket apja soha sem vezet a 
társalgási szobákba, kik — hihetőleg tanácskozás vé- 
gett — a könyvtárba, vagy a kis bástyába zárkóznak, s 
kik besötétedés után mennek föl a csigalépcsőkön és igen 
későn távoznak. 

Deborah óvakodva, a legkiméletesebb modorban ezélzott 
egypárszor ez ismeretlenekre, de Pécsi Simon homlokára 
mindig köd borult, s különben szelid vonalairól nehez- 
telő visszautasítás volt olvasható. 

:" — Bizonyosan szombatosok környezik őt! — sóhajtá 
a nyugtalan kedélyű leány. 

. A rejtélyes vendégek csakhamar kimaradoztak, s az 
öreg úr nem háborgatá az orgonát, más kedvencz foglala- 
tosságokba merült, de Deborah észrevevé, hogy többé jó 
atyja ajkain elvétve sem ül vidám mosoly, s azok a nagy 
jelentékeny, kék szemek, melyek annyi érzéstől voltak 
lelkesedve, s annyi eszme fényében égtek, most már több- 
nyire a csendes szomorúság kifejezését tükrözik vissza. 

— Valamin aggódik, valami nyomja szivét, oh! bár . 


lenne bizalommal hozzám! bár házunk szokása ne az 
volna, hogy magunkra, hanem hogy egymásra támasz- 
kodjunk! Ha szegény anyám élne, nem választanák el 
bizodalmunkat láthatatlan, de át nem törhető sorompók, 
s annyi szeretet mellett nem volna az apa és leány egy- 
más iránt némileg idegen ! 

Míg Deborah ily tünődések közt élt, megint elkezdőd- 
tek a vallásos énekek. Az orgona zengett majdnem éjfélig, 
s a kenetes zsolozsmák a felső emeletből a hálószobáig 
lehatottak, s ijedelemmel tölték el őt. Annál is inkább, . 
mert egy terjedelmes és gyönyörű hang vegyült a Pécsi 
Simonéhoz, hogy a szorongó leány pilláiról az álmot vál- 
tig elűzze. lészen 

Doborah az énekes férfiút nem látta a kapun bejönni. 
Titkon és későn kellett házokba lopóznia; de a dalla- 
mok szövege, s némely hangosabban folytatott vita, mely- 
nek töredékét lehetetlen volt meg nem hallania, azon 
gyanúra vezeték, hogy a rejtélyes idegen alkalmasint 
szombatos pap. 

Eszébe jutott minden veszély, szeme előtt lebegett a 
haldokló néne rémalakja, fülében zúgtak a jós-szavak, 8 
kimondhatatlanul szerencsétlen volt. 

Reggel beszélni akart atyjával, térdre borulva akará 
kérni óvakodásra ; de az öreg úr szokatlanul sötét tekin- 
tete visszadöbbenté. 

— Ez legyen utolsó gyöngeségem! — sóhajtott De- 
borah, midőn atyja sejtvén, hogy leánya szívét valami 
nyomja, gyöngéd tudakozódás helyett visszatartózkodó 
modorban tett némely házi intézkedéseket, s aztán köny- 
vei és az astrologiai képletek közé távozott. 


A nemzeti hadak főgeneralisa nagy meglepetéséknek 
volt kitéve. 

Zöld Mihály, a Háromszéken fekvő zászlóalj kapitánya, 
kitől a Zólyomi Dávid szétvert és üldözött pártjának ma- 
radványai leginkább rettegtek, a fejedelem parancsára 
nyugalomra bocsáttatott. Senki sem kérdezte a tábornokot 
e tárgyban. Ő csak rendeletet kapott, melyet tüstént végre 
kellett hajtania. Rákóczinak nem volt szokása az ily rövid 
és indokolatlan eljárás, és nem csoda, hogy elég szélés 
körben figyelmet gerjesztett, és sok politikai hozzáveté- 
seknek szolgált támpontul. Növekedett az öreg Kornis 
Zsigmond ámulata, midőn Vincze Péter, a rádnóti kapi- 
tány, ki a vitézségen kívül semmi ajánlatos tülajdonna 
nem birt, kénye és kedve ellen, a Zöld Mihály nehéz és 
sok felelősséggel járó állomására szállíttatott át. Rebes- 
gették, hogy a fejedelemasszony kívánságára történt. Mi 
annál feltünőbb volt, mert ez az erélyes és mély belátású 
úrhölgy a befolyást, melyet férje fölött gyakorolt, igen 
ritkán használta az állam ügyeire vonatkozó czélokra. 

Olvasóim képzelhetik, hogy a harmadik meglepetés 
Kassai Elemérnek a Radnóth körébe vont mezei hadak 
kapitányává kineveztetése volt. Erre a különben nehez- 
telő Kornis is örömmel adá belegyezését ; de az látszott 
megfoghatatlannak, az nyujtott a találgatásokra különféle 
anyagot, hogy az öreg Kassai mi okból kivánhatta eltávolí- 
tását annak, kit annyi fitogtatással vallott rokonának, s kit 
a világ az ő általános örököséül tekintett. Sokan elidege- 
nedést véltek e lépésben, némelyek lappangó czélokat. 
S ha Elemér jelleméhez homály férhetne, az utóbbiak 
gyanúja nyert volna alakot; de az ifjú szelid magavise- 
lete, önzéstelen multja a rágalom nyelvét is lekötötte, a 

sötétebb képzelődésűek találgatásait is keletkezésökben 
. élnyomá. 

István úr saját kezével szedett ki a pohárszékekből és 
fülkékből ezüst tálakat, aranynyal befuttatott serlegeket. 
Ügyelt, hogy idegen czímerűek és olyanok, melyeknek 
zálogideje nem régen járt le, ne vegyíttessenek a választot- 
tak közé. Ibrikeket, kannákat is tett ki. Némi tusakodás 
után előhozatta a Katalin fejedelemnőtől Csákihoz került, 
és tőle a szabadcsapatok által elrabolt óriási tálczát is, 
melyre egy egész őzet lehetett volna fektetni, s mely csak 
nagy ünnepélyeken játszott szerepet. Megvizsgálta a drága . 
ezüstneműek jelen állapotját, s fájdalommal tapasztalván, 
hogy tisztításra szorultak, útmutatásokat adott az. irno-: 
koknak és legényeknek, fűszerezve száraz oktatásait hatá- 
s08 fenyegetésekkel a történhető sértések, kártételek ese- 
tére. Csakhamar a korlátnok mellékszobái ezüstmíves 
boltjához hasonlítottak, s lett elég sürgés, mozgás. 

Kassai az unokaöcs távozása előnapján roppant búcsú- 
lakomát rendezett. Azon egészséges elvből indult ki, hogy 
ily nagy alkalmakkor czélszerűbb az ételek halmaza és 
finomsága helyett a terítékek és evőeszközök drágaságát, 
mennyiségét tünteti föl, 8 inkább a cynismus, mint a 
takarékosság szabályai ellen véteni. Hadd gondolják, ha 
már lehetetlen a félreértést kikerülni, őt, az egyszerű er- 
szénykötő fiát, inkább dölyfös aristocratának, mintsem 
hígeszű pazarnak, ki torkosságba merült és e rossz kor- " 
ban rossz példával akar előljárni ! 

Kassai gyönge lábai ellenére a kamrába és konyhába . 
is betekintett. Szakácsnője, ki a kis adagokhoz volt szok- 
tatva, nagyszerűnek hitte a készülő ebédet, s ezen nézet- . 
ben osztozni kezdének az éhes subalternusok is, kik biz-. 
tos reményben voltak, hogy az asztal végén lesz hely szá- 
mokra tartva, mert a hivatalos vendégek közül többen a 
meg nem jelenhetésért ki fogják magokat menteni. 

. A korlátnok most kezébe fogta félmankóját, s lábzsáko- 
san czammogott le a lépcsőn. Nyomban kisérte titkára, a 

rózsaszín kedélyű férfiú, lopótököt, pinczekulcsot és gyer- 
tyát hozva. Az inasok pedig karafinokkal és kannákkal 
zárták be a menetet. 

István úr, a gazdag földbirtokos, híres boraiból keveset 
szánt háztartásra. Nála inkább csak átalagokat, mint hordó- 
kat lehetett látni. A pinczében gondolkodva nézett körül ; 
látszott, hogy szándékát új vizsgálat alá veti. 

— Czelnaim igen erős, — szólt. 

— Olyan, mint a tűz, — jegyzé meg a titkár. 

— Kegyelmed is tehát a mellett van, hogy a tavalyi 
sárdiból huzassak? 

— Meg a tíz éves czelnaiból, nagyságos uram, azon ün- 
nepélyes percz számára, midőn a magas vendégek Elemér 
úrfi egészségeért ürítenek poharat. 3 

Kassai megütközött a titkár ellenzéki vakmerőségén, de 
csodálatos módon az ő keble is most tágabb volt, s nem- 
csak jobban tudott köhinteni, lélekzeni, de érezni is. 

— Ha kend szükségesnek hiszi, tehát bontsa föl az áta- 
lag pecsétjét. 

A titkár levakarta a szurkot, kivette a dugaszt, kezével 
szépen megtörlé a nyilás széleit, s oly hatalmasan kezdett 
szivattyúzni, hogy orczáján a basarózsa pírja virított föl. 
Néhányszor ismétlé erélyes működéseit s egy öreg kanna 
már félig megtelt az aranynyal vetekedő borral, midőn 
Kassai pihenési jelt adott. 

Most már a csekélyebb értékű sárdira került a sor, s 
miután az igényelt mennyiség ki volt szíva, a titkár az 
átalagoknak visszaadta a szükséges táplálékot, s ismét 
lepecsételé a dugaszokat. 

Kassai ő nagysága alkalmat vett időközben megkopog- 
tatni a hordókat, hogy vajon nem lopnak-e cselédei? 
szemügyre vette az abroncsokat, hogy vajon nem tolták-e 
egyiket is félre, 8 nem furták-e meg a tolvajnád és szalma 
végett a dongát? de mindent rendben talált és nyugod- 
tan czammogott vissza. 

A vendégek, kikért ennyi mozgás történt, néhány hiva- 

talnokból, a collegium tanáraiból 8 a snemesi társaság) 
Elemérrel közelebbi viszonyban álló tagjaiból állottak. 

Jelent meg egy pár félig tönkre jutott főúr is, azon sanyar- 

gatott aristocraták közül, kiknek ingóságai Kassai szek- 
rényeibe voltak zárva, s fekvőbirtokaik fölött is a szigorú 
hitelezőnek damoclesi kardja lebegett. 

A ravasz irnokok jól számítottak, hogy csakugyan ma- 
rad a hosszú asztal körül üres szék; mert Dajka püspök, 
mint vén ember, otthon szeretett ebédelni, és volt vagy 
két adós, ki nagy szerencséjének tartá ő nagysága szíves 
megemlékezését, de rögtöni betegség vagy véletlen aka- 
dály miatt épen a végperczekben kénytelen volt meg nem 
jelenhetését levélben kimenteni. : 

Kassai Pécsi Simontól egészen különböző hiúságokkal 
birván, nem sokat bánta, ha valaki nem az ő kanalával 
akar enni, s a mennyiben új költséget nem okoznak, 
örömmel bocsájtotta asztalához legkópottabb külsejű ir- 
nokait is. 

A mi a takarékos ebédet illeti, az a drága terítékekhez 
képest tekintet alá sem jöhetett ugyan, de a ki a költsé- 
ges fűszerek helyett a víg társalgást a szájíz ingeréül el- 
fogadta, nem állíthatta sem azt, hogy élvezetre nem talált, 
sem azt, hogy éhesen és szomjasan kelt föl az asztaltól. 

A fukar, mogorva Kassai a komoly és tudományos cse- 
vegést, ha rászánta magát, oly ügyesen tudta vezetni, 
mint akárki, s a tanárok hizelkedés nélkül csodálhatták 
éles elméjét és belátását. Gyulai Ferencz pedig, miután 
Elemérért rokonainak élezeire ki merte magát tenni 8 az 
ebédre megjelent, víg ötleteivel földerítette a legridegebb 
kedélyűeket is. 

Kassai maga ürítette poharát nyájas vendégei egészsé- 
gére, és szíve, mely elszáradt és összezsugorodott izmok 
szövetéből állott, végtére az eddig ismeretlen megillető- 
dések varázsával tágulni, vérrel megtelni, élni és éledni 
látszott. Forgószélként ragadta magával a szigorú, öröm- 
telen öreget a vendég-öröm, mely. a sötét hajlékokban je- 

len lenni és zajongni nem tartotta eddig illendőnek. La- 
pos, hideg ajkairól eltünt a gúny és mogorvaság, kédélyes 
tekintetet vetett Elemérre, elmondá, hogy büszke ez ifjúra, 
s midőn észrevevé, hogy a czelnai fogyatékán van, intett 
a titkárnak, fülébe súgta, hogy a fülkében négy palaczk 
tokaji van, s tüstént hozza fel az egyiket. A gyér diplo-- 
matikus ebédeken kívül ez még soha sem történt. 
Midőn pedig az asztaltól fölkeltek, megölelte Elemért; 
a vendégek előtt adott neki egy díszkardot, s atyai szeretet- 
tel mondá : — Kedves öcsém, délután és este útikészüle- 
tekkel lészsz elfoglalva, de nyolcz óra körül tekints be 
hozzám, mert számodra még egy egész üres órát gazdál- 
kodtam meg, és sokat akarók veled dolgainkról beszélni. 
A fürge kis titkár uszkált az örömben, mint a hal a 
vízben. Elemér javát senki sem hordozta inkább szívén, 
senki sem hitte makacsabb őszinteséggel, hogy Kassai 
unokaöcscse most már a szerencse kegyeltjévé lett, 8 
hogy boldogságának — e nagy épületnek, melynek alapja 
le van téve — betetőzéséhez és megkoronázásához még 
csak az évek hiányzanak. Maga előtt szemlélte leendő párt- 
fogóját, ki azt is, a mi a korlátnok igéreteiből el találna 
maradni, utánpótolja. Helyzetem most ugyancsak biztos, 
gondolá kiapadhatatlan optimismusával. Ha ő nagysága, 
az én tisztelt principálisom, sok gondja és foglalatosságai 
közt, előléptetésemről meg is feledkeznék, nem alkalmat- 
lankodom neki czélzásokkal, kérelmekkel. Minek a sür- 
gés, nyugtalankodás ? Hála Istennek! ép egészséges em- 
ber vagyok. Igen messze se haladtam az években. Várha- 
tok. Nincs rosszabb a tolakodónál, ki parányi egyénisé- 
gét mindenüvé beékeli, és szüntelen lábatlankodik, hogy 
észrevétessék. Ismeri Kassai ő nagysága csekély érdemei- 
met, s ha a megjutalmazásban valabogy elkésnék, minek 
duzzogjak? Hisz itt van Elemér úrfi, s ha ő — miben 
semmi kétség — magas polczra emelkedik, meg fog em- 
lékezni szolgálataimról. Jövendőm markomban, az elő- 
léptetés úgyszólván zsebemben van, csak idő kell hozzá 

és béketűrés. 5 mi könnyebb a béketűrésnél? Szeretném r 
tudni, hogy Rákóczi ő fensége egész irodájában ki lehetne. 
szebb és biztosabb kilátásokkal ellátva, mint én? Hohó? 
genki! Vagy volna-e valaki! Haha! senki sincs! Becsület- 
szavamra ! senki, 

A titkár épen fölkaczagott örömében, midőn a távozó 
Elemér hozzá benyitott. i 

— Ezerszer bocsánat, édes úrfim, — mentegetőzék a 
titkár, — hogy magamban egy kissé hangosan mertem ne- 
vetni. Ferde szokásaim vannak. Aztán ez a pompás, dicső 
nap még a halat is melegvérű állattá képes varázsolni. 
Ittas vagyok, nem a bortul, az úrfi szerencséjétől. 

— Engem, — szólt Elemér, a titkár mindkét kezét 
kezébe fogva, — engem csak az a szerencse ért, hogy ke- 
gyelmed szívét megtanultam még többre becsülni. De mi- 
nek mondanék bókot a szerénységnek, mely saját nevét 
is pirulva hallja, s nagyobb zavarba jön a dicséret, mint 
a kárhoztatás miatt ! . . . Holnap korán távozom; de egyet 
szeretnék tudni, hogy nyugodt lehessek, s ezért kerestem 
fel kegyelmedet. Óhajtanék fölvilágosodni azon ok iránt, 
mi nagybátyámat előléptetésem sürgetésére birta. 

A titkár nagy szemeket vetett Elemérre. Minden vona- 
lán, egész lényén, arczától a kis ujjáig, látszott a csodál- 
kozás. — Hát már elfeledte, édes úrfim, hogy saját maga, 
kérte az áttétetést. Ő nagysága sokáig tanakodott a leg- 
jobb állomás ügyében, s végre azt választá, mely közel esik 
Fehérvárhoz. Csak most volt alkalmam tapasztalni, meny- 
nyire szereti az úrfit. Véghagyományát is elővéteti, hogy 
még egyszer átvizsgálva, letétesse a kologmonostori levél- 
tárba. Ma reggel, midőn hivatott, el volt érzékenyedve. 
Úgy hiszem, nehezére esik az úrfi távozása. Hiába! vén 
ember, s holnap már egészen magára van hagyva. — 

A titkár szavai, a nélkül, hogy valami tartalommal bir- 
tak volna, kielégíteni látszottak Elemért. Titkos aggodalma 
oszlott. Ama sötét sejtést, mely betegsége alatt ezer rém- 
alakot idézett lelke elébe, visszarezzenté a nagybátya 

ügyeibe mélyen avatott férfiú hangja és egész vise- 
lete. 
— Sokáig kerestünk az úrfi számára helyet, — folytatá 
a titkár. — A be nem töltöttek nem tetszének ő nagysá- 
gának. S mennyi fáradságba került, míg végre sikerült, 
a küküllővári kapitány fejébe verni, hogy számára egész- 
:ségesebb valamit alig lehetne kigondolni, mint a lak- és 
légváltoztatást. Sokáig tüszkölt, vonakodott; de utoljára 
mégis fölszedte a sátorfát. 

— Tehát érettem egy érdemes és tapasztalt katona 


mozdíttatott el? — kérdé leírhatatlan megütközéssel 
Elemér. 
— Isen őrizzen ! — szólt a titkár, szokás elleni fecsegé- 


sének lehető következményei miatt sápadozva. — A kapi- 
tány sokkal fontosabb állásba helyeztetett. Legfölebb annyi 
áldozatot hozott, hogy most más urakkal kell poharaznia. 
Talán ez nem tetszett neki, de szép hadsereg válnék abból, 
melyet ily tekintetek szerint látnának el tisztekkel. 

— De rám nézve minden állomás egyenlő. A legszélső 
végvárba csak oly örömest mennék, mint oda, hova most 
küldenek. 

—- Kassai István ő nagysága másként gondolkozik. Neki 
épen ez a kapitányság volt ízlése szerint. Magához közel 
akarja Elemér úrfit tartani. 

Kielégítő magyarázat ez, s mégis Elemér szívében alap- 
talan gyanúk ébredeztek. 

— Talán nagybátyám személyes ellenségei laknak ott? 

— Mi gondja volna azokra az úrfinak? Ő nagysága 
hatalmas úr, nem ijed meg árnyékától. És ha találkozni 
fognak, kik úrfit nagybátyja miatt hidegen fogadnák, lesz- 
nek mások, kik megkettőztetik előzékenységöket. Csak a 
szombatosok társaságától tartózkodjék vissza. De hisz azok 
a Küküllőmentén kevés számmal vannak. Közöttök csak 
a gonosz Pécsi Simon fújja a kigyókövet. Bocsásson meg, 
Elemér úrfi, hogy ily illetlen kifejezéssel találtam róla 
szólani. Hiában! a ki a Kassai-család ellensége, az meg- 

oldja az én nyelvemet is, az előtt én szellőztetés helyett 
még mélyebben nyomom fejembe a süveget. 

A titkár saját furcsa ötletén nevet, 8 élénken dörzsöli 

kezeit. 
. — Elemérnek nem volt kedve a társalgást tovább fűzni. 

Szárazabban búcsúzott, mint akará, s mint egy iránta 
annyi részvétet tanusító egyén érdemelte ; de a titkár nem 
volt követelő. Önérzete a taránd gyomrához hasonlít, me- 
lyet a legsilányabb eledel is ki tud elégíteni. Szinletlen 
megindulás és ezer szerencse-kivánat közt követé Elemért 
a keskeny folyosón a lépcsőig. Itt tusakodva állott meg, 
s kezével visszainté ifjú pártfogóját. Midőn megint szobá- 
jában voltak, körülnézett, mintha félne, hogy a pohár- 
székben, az ágy alatt, vagy talán épen hátok mögött lát- 
hatatlan lények hallgatóznak. Aztán közel vivé száját 
Elemér füléhez, s a félénk szerelmesek suttogásánál alig 
emeltebb hangon mondá : — Czudar ficzkónak tartom azt, 
a ki a nyert bizodalomma! visszaél, s kifecsegi a mit elől- 
járóitól hallott, vagy a mit hivatalánál fogva titokban tar- 
tani köteles. Megérdemlené, hogy kerékbe törjék, igazán 
mondom, megérdemlené, ha szintén magam volnék 18 az. 
De néha a vak tyuk is kapar ki a szemétből gyöngyöt, 8 
a legcsekélyebb sorsú ember is juthat saját ügyességéből 
oly dolgok nyomára, melyekkel által felebarátjának hasz- 
nálhat. Úgy hiszem, ért engem, Elemér úrfi. Csak azt 
akartam megsugni, hogy a mezei kapitánynak gyakran 
vannak fontos teendői, melyeket csak azért is jó előre 
tudnia, mert különben pontosan nem teljesítheti, vagy 
túlságos hévvel hajtja végre. Ért engem, Elemér úrti? 
nemde? Biz Isten! ért. Csak annak vagyok tehát mondója, 
hogy nem szokásom a papir és tenta fogyasztása, s midőn 
levelemet veendi, a fösvény szavakban aranynál drágább 
titok fog rejleni. S most kisérje az Isten áldása ! 

Kezet szorítottak, örömtől szikrázó arczczal a titkár, 8 
nem megdöbbenés nélkül az ifjú. 

— Micsoda tömkelegben vagyok? micsoda rejtély vesz 

körül, mint a lég? Pórusaimba hatol, fölszivom, vele járok, 
lélekzetem beléje olvad, sehol ki nem kerülhető, mindenütt 
ott van! Nagybátyám töri valamin fejét. Tervét a titkár 
sejti. Eszközül választottak, . . . s ha a czél, melyre törnek, 
bűnös volna, akkor az csak Pécsi megrontása. Csalódtak, 
uraim! ... 5 én legyek-e eszköz? ... Mivel? ... Kezem- 
mel? Inkább levágom. Szememmel? Inkább kiszúrom ? 
Fülemmel? Siket leszek. Eszemmel? Megőrülök. Deboráht 
szerettem, Pécsit tisztelem, magamat becsülöm: három 
ok ellenetek . . . De talán igazságtalan vagyok gyanúim- 
mal? Ma este, . . . igen ma este szólani fogok bátyámmal, 
nyiltan — történjék bármi — nyiltan és határozottan. 

E gondolatok közt Elemér a harmadik számú fejedelmi 
udvar kapujához ért. 

Restelt szobájába nyitni. 

Félt a magánytól, mely termekeny volna képekkel, szo- 
rongással bánattal. 

Hová vonuljon? 

Gyulaihoz ment ezél és szándék nélkül. Csak az időt 
akarta lopni, hogy az neki. ne alkalmatlankodjék a fölös- 
leges és hosszú perczekkel. A nap még teljes arczczal 
függött a láthatár szélén, s bár a tél végéhez közelített 
és az éjek rövidültek, mégis az alkony kezdetétől nyolcz 
óráig, midőn nagybátyjával volt találkozandó, igen sok 
időköz volt arra, hogy kedélyét a magány el ne mérgezze. 

Gyulai épen öltözködött. 

Anna nénéhez kell mennie. 

— Ha asszonyok nem volnának, — szólt haját nagy 
gonddal rendezve, — paradicsomnak mondanám az éle- 
tet. 5 ha te egy tücskös vén nő és egy átkozottul szép, 
. de szeszélyes fiatal hölgy rabszolgája lennél, akkor, paj- 
tás! megérdemlenéd, hogy a béketürés királyává kenje- 
nek föl, mihelyt három nap alatt magából az édenkertből 
ki nem szöknél. És én még a fejedelmi palotában szol- 
gálok, s pedig az nem is paradicsom. Mióta kellett volna 
menekülnöm! 8 ime vándorbot helyett fésűt tartok ke- 

zemben, s mint a kaczér leány, kendőzködöm. Furcsa 
bogara az Istennek az ember. Csak a lepke győz le min- 
ket az ostobaságban, midőn pörzsölt szárnynyal megint 
a gyertyafénynek rohan. 

Gyulai most himzett mellényei között válogatott. 

Elemér sejté, hogy Zsófia herczegkisasszonyra történik 
czélzás; de óvakodott alkalmat nyujtani a továbbfűzésekre. 

— Épen rossz perczben találtam jőni, ha a szeszélyek 
ellen úgy kikelsz; mert nekem is egy igen szeszélyes 
kérésem van hozzád. Lelkedre akartam kötni, hogy láto- 
gasd meg gyakran Deborálht. 


— És legyek távolléted alatt érdekeid képviselője, 


nemde? — szólt Gyulai mosolylyal ajkán, mely önkénte- 
len és őszinte volt, azonban arczán a megütközés hamar 
eltörölt kinyomatával némi ellenkezésbe látszott jönni. 

— Nincs semmi érdekem, mely képviselés nélkül is ve- 
szélyeztetnék, — válaszolá Elemér. — A tenger közepén 
elsülyedt kincses hajóból, midőn a mérő-ólom sehol fe- 
nékre nem talál, akarjunk-e könnyű hálóinkkal kihalászni 
csak egyetlen emlékpénzt is? Istenemre! ok nélkül fárad- 
nánk! ... De látogasd meg gyakran Deborálht. 

Gyulai kérdő tekintete hosszasan pihent Elemér komoly 
vonalain. 

— Látogasd meg gyakran Deboráht; mert e leány szép- 
sége rokonszenvet fog benned atyja iránt ébreszteni. A bű- 
vös szem, a tündéri tagok fiatal varázsa, az agg apa gyön- 
geségeit is kedvessé teszi, s kénytelen lészsz tisztelni Pécsit, 
oltalmazni ellenségeitől és magától. Ki áll magasabban, 
mint e férfiú? S csoda-e, hogy szédeleg, midőn a mélység 
alatta oly nagy? . . . Látogasd meg gyakran Deboráht. 
Atyja híres csillagjós, számára az ég egy kigöngyölített 
pergament-tekercs, melyből olvassa a végzet gondolatait 
s értesül annak a világteremtésekor már bejegyzett szán- 
dékai felől. De a betűk álnokok-e, vagy talán a lélek, mely 
a csillagirat titkait fürkészi, tehetetlen, mit tudom én ? 
Csak azt sejtem, hogy míg Pécsi az égbe tekint, lába oly 

kövön fog megbotlani, melyet a vak koldus is kikerült 
volna, ha kezében mankó van... Kérlek, látogasd meg 
gyakran Deboráht, . . . deli alak, kápráztató szépségű arcz, 
istennői termet, s minő kár volna, ha atyja a szombatos- 
ságért hurczoltatnék vérpadra! Hallottam, hogy régen a 
lovagok még egy ismeretlen némber védelmére is szívesen 
ontották véröket. Most erkölcseink sokat változtak ; de te 
úgy-e jól ismered már Deboráht? Oltalmazd Pécsit, ha 
egy keveset vesztenél is az udvar kegyéből. Őt a szomba- 
tosság miatt veszély fenyegetheti. Holnap reggel már 
eltávoztam Fehérvárról. Találkozunk-e többé az életben? 
Szeretném, ba hinnéd, hogy nem. Szeretném, ha egy hal- 
dokló barátod végkivánatának tekintenéd kérésemet ; mert 
akkor egészen meg volnék nyugodva teljesítése felől. 

Elemér egyszerű szavai oly szívreható erővel birtak, 
hogy még Gyulai is komolylyá lett. 3 

— Régóta nem voltam Pécsiéknél ; de már ezentúl szor- 
. galmas vendégök leszek. Még ma helyre hoznám mulasz- 
, tásaimat, ha Anna néni magához nem rendelt volna. Mi- 
helyt tőle menekedhetem, fájdalom, Szeredit kell sétájára 
kisérnem. Tudod, a fejedelemné rokona. Orvosa fejébe 
verte, hogy egészsége föntartására nemcsak lovon ülni, de 
gyalogolnia is kell, épen annyit, mint a parasztnak. Ő a 
fejedelemné rokona, 8 mi udvari cselédek ne hallottuk 
volna-e a közmondást, hogy kéz kezet mos ? Egyébiránt 
mielőbb és azután gyakran elmegyek Pécsi Simonhoz. Sza-. 
vamra ! elmegyek. 5 te végkép lemondtál Deboráhról? De 
ne is válaszolj badar kérdésemre. Deborah kisasszony 
nemének ritkább példányai közé tartozik. Azonban a rend- 
kívüli-e az, a mi boldogít? . . . Nézd újabb szabású dolmá- 
nyomat. Szorosabban simul a testre mint szokás, s akkora 
redőt sem vet, mint egy hajszál. Ma hordom először. § tet- 
szik-e színe? Oh! barátom, sokat kell a nők miatt fárad- 
nunk, szenvednünk, ... s hát még az adósságok ! Szabóm 
türelmes természetű; mindig hiszen Anna néni bőkezű- 
ségében. Csak ne válnék előbb-utóbb hitetlené. Pécsiszom- 

batossága miatt ne aggódjál. Nála ez csak olyan szeszély, 
mint Mátyás király álneve és álruhája, melyet azért vett 
föl, hogy Czinkotán vagy Soroksáron a paraszt menyecs- 
kék és iskolamesterek bohóságain egy kevéssé mulassa 
magát. E tréfa soha sém tartott sokáig. A királynak hamar 
eszébe jutott, hogy van biborpalástja, trónja, palotája, 
Pécsi is büszkébb, mintsem évekig elfeledhesse, hogy ki 
ő és micsodák a szombatosok? A hol a nyomor lakik, ott 
nem választ éjjeli szállást a mi jó öregünk. Ne féltsd őt. 
5 ha végre is a szombatosságba bonyolódnék, mitől tart- 
son? Hát bevett vallás-e nálunk a görög? s mégis kit. 
üldöznek érette komolyan? Nem tűrik-e Fehérvár elő- 
városában a zsidókat? Nem laknak-e Vinczén oly mor- 
vák, kik titkon újra keresztelkednek? befogatja-e őket a 
director? .... Nem azért mondom ezt, Elemér, hogy ne 
teljesítsem kivánságodat. Még ma inkább szeretnék Pécsi- 
hoz menni, mint holnap. Szorgalmas vendég leszek házok- 
nál. 5 említsem-e nevedet, ha Deboráhval vagyok ? Talán 
kétled óvatosságomat? 

— Lovagi szavamra! egyetlen halandó van, kivel a 
véletlen leggazdagabb változatossága közt is soha össze . 
nem köthetném sorsomat, s ez Deborah. 

Annyi meggyőző erő sugárzik Elemér nyilt, de komor 
tekintetéből, hogy Gyulai nem kételkedett többé. 

Keblén kéj rezgett át, pedig érzé, hogy nem szereti 
Pécsi leányát és szeretve sem venné nőül. 

— Meg fogsz elégedni velem — szólt, midőn a feje: 
delmi palota kapujánál Elemértől elvált. j 

A nap még nem húnyt el egészen, s már a hold mosoly- 
gott, fénylett, hódított, és andalgott. Nézte a komoly 
székesegyházat, bekacsintott a dévaj herczegkisasszony 
ablakain, sugarainak bűbájával rábeszélte a vén Dajka 
püspököt, hogy róka-prémes tógáját felöltve a tornácz 

elébe üljön, s mellén összefogva karjait a csillagos égre 
tékintsen és a földi lét rövidségéről elmékedjék. Perez az 
élet, de e perczbe mennyi öröm, csalódás és bánat nincs 
összpontosítva! Örökkévalóság vár reánk, s a koporsó 
azon szekrény, melybe minden terhet, mit magunkon hor- 
dánk, leteszünk és elzárunk; de hány ember van, ki tán- 
torgó léptekkel is ne ajánlkoznék a sír párkányától vissza- 
fordulni, hogy tovább hordhassa a terhet, mely alatt már 
alig tud lélegzeni? Csak oly nehezen válik meg az egyik 
a koldus-mankótól és a vándorbottól, mint a másik a 
királyi pálczától és az aranyrudaktól, melyeket várának 
legrejtettebb boltja alatt őriz. Miért tapadunk annyira a 
végeshez, midőn a végtelent hitünk biztosította ? . . . A hold 
, ezüst arczának sugarait reszketteté a temető emlékkövein 
is; végigtekintett a Maros rónáján, megvilágítá Elemér 
számára a tájékot, melyet holnap el fog hagyni, s homá- 
lyos körvonalait megmutatá azon hegyeknek is, melyek 
új lakhelye felé vezetik. 

Még legalább két óra kellett, míg nagybátyjával talál- 
kozhatik. 

Szíve a kiáradásig telt meg. 

A mi keserű volt a multban, csak alig sejthető vona- 
lokkal lebegett körülötte; míg minden örömnek, boldog- 
ságnak és elragadtatásnak emléke elébe lépett, hogy az 
elválás perczében mélyen éreztesse vele mindazon kéjt, 
melyet odahagy és többé nem fog föltalálni. 

Elemér egészen feledé, a miért neki elviselhetetlenné 
vált Fehérvár ; csak az forgott elméjében, a miért minden 
köve és pora drága volt. 

Vagy nem lakik-e itt Deborah? 

Csillárfény ragyott Pécsi termeiből. 

Az ablakok kivétel nélkül dús világot árasztottak, mintha 
lakoma és lakodalom volna; pedig a család hihetőleg 
csak egyedül van. 

5 egyik szobából vörösebb láng lobog. 

Ah! a bolygó csillagok házait kémleli Pécsi. 

. Perez mulik percz után. 

Mit tud Elemér, ki távolról tekint az egykor oly ked- 
ves s most megint azzá varázsolt lakra, — mit tud az 
álmodó ifjú a mellette elhaladó emberekről, a fegyver- 
csörrenésről, lódobogásról, a mindig csendesedő zajról, a 
külváros bezárt házkapuiról ? 

Mintha a remeteség egyik fénylő ablakán belől árny 
vonult volna el. 

Deboráhé lehet! 

— Istenhozzád kedvesem! örökre, . . . örökre. 

Flemér távozni akart s észrevétlenül közeledett Pécsi. 
házához. 


9. HG 


Háromszor ismételt kopogás hangzott a csillagjóslat 
rejtelmeit őrző terem ajtaján. 

Merkur a skorpio-jegyben baljóslatú fénynyel lobogott 
8 megzavará az egész constellatiót, mely sikert, dicsősé- 
get és nagyságot igért. 

Pécsi Simon keresztbe veté kezét és mind nézte a buj- 
dosó csillagok képleteit. 

Szép nagy, értelmes homlokán összegyültek a redők, 
s közülök gond és aggály tekintett ki. 

— Egy hozzám ragaszkodó veszélyeztesse-e életét 
érettem? ... 5 miért? hogy eláruljon, eladjon, mint 
Judás Iscariotes a Megváltót ? 

Mig Pécsi e szarakat mormogá, tisztes arczának vona- 
lai méla-bús kinyomatot váltottak. 

— Hogy is van a szentkönyvben e különös, e bor- 
zasztó eset följegyezve? Judás mondá a papi fejedelmek- 
nek: cMit adtok én nékem, és én őtet nektek kezetekbe 
adom. Ők pedig rendelének neki harminez ezüst pénzt. 
Az időtől fogra keres vala alkalmatosságot Judás, hogy 
az ember fiát elárulja.v Szörnyű, szörnyű? 

Az ajtón megint három kopogás történt. 

— Mint megváltozott Kassai Elemér horoscopja, a mióta 
Deborah kezét tőle megtagadám! Az ő csillagháza most 
fenyegető állást foglal ellenem, s mégis sugarai oly barát- 
ságosan vegyülnek össze a sorsomat hordozó égitest vilá- 
gával! Ki hüvelyezhetné le e bősz talányt? . .. 

Pécsit merengéséből erélyes kopogtatás rázta föl. 

Az ismert jelre hátra vonta a závárt. 

Laczkó István, a Klára férje, lépett be. 

— Nagyságod parancsa szerint mindent elrendeztem. 
A thyatirai angyalt biztosítám, hogy nagyságod a kikelet 
"első szombatján, régi igérethez tartva magát, Balázs- 
falvára összegyűjti a fehér köntösben járókat. 

— De csak azért, mert meg akarom győzni tervök vak- 
merőségéről. 

— E záradékot nem feledtem ki. Szintén dorgáló leve- 
let küldöttem Kádárhoz, az új Jeruzsálem leghevesebb 
hitterjesztőjéhez. A szent férfiút dühössé tette az a rága- 
lom, melyet az Antikrisztus bérencze, Kassai István ter- 
jeszt, hogy tudniillik a mi hitünket egy székely kocsis 
gyártotta, midőn Lengyelországból zsidó leányt hozott 
nőül. Lépjen föl vádlóul az utolsó itéletkor Kassai ellen 
maga a szent könyv! Mondjanak fejére átkot Szent Pál 
és Szent János, s emészsze meg őt az Úr, az ő szájának 
lelkével. 

Laczkó István átkát a legőszintébb gyűlölet kifejezése 
kisérte az arczon és minden mozdulatán. 

-— Megirtad-e Kádárnak, hogy semmi közöm velök, 
mihelyt a szombatosságot a bevett vallások közé akar- 
ják emelni? Bárgyuság volna oly gyönge felekezetnek, 
mint a tiétek, most a csendes visszavonultságból kilépni. 

— Többen vagyunk, nagyságos uram, mint gondolná. 
Titkos híveink száma naponként szaporodik. De azért én 
" mégis teljesítem az adott parancsot. 

— Még annyian sem vagytok, a hány hóhérja van 
Kassainak. Semmi közöm az őrültekhez, kik. a palloshoz 
rohannak, mint a- menyasszony a vőlegény karjaiba. Az 

ból egyeztem a balázsfalvi összejövetelbe. 

— Ki határozhatja meg az izgatásra alkalmas időt? 
A mustármagból néha a vihar közt is egészséges fa nő ki, 
míg a büszke csert ledönti a szélvész. A tizenkét apostol, 
midőn az igét hirdetni indult, nem várt a bujdosó csilla- 
goktól jelt a cselekvésre; csak azt tudta, hogy a Szent- 
lélektől van megszállva, hogy hivatás ruháztatott reá, 
hogy kötelességét teljesítnie kell... és ez elég volt. 

Pécsi Simon merően szegezte nagy kék szemeit Laczkó 
Istvánra. Volt valami kérdő és vizsgáló, valami szigorú 
és visszautasító e tekintetben. 

A szombatos pap érezte, hogy vére arczára gyült. Nyug- 
talan mozdulatot tett fejével, mintha bűverő ellen védné 
magát, s midőn szeme még egyszer találkozott a kéGsI 
ével, vérerein hideg nyargalt. át. 

— § te nem tartasz semmit a csillagjóslatról ? — kérdé 
majdnem gúnyos hangon Pécsi. 

Laczkó szabedabban lélegzett. 

— Nézz e jelekre! 

Pécsi az állatkörre mutatott és a bujdosókra. 

A csillagjós kémterme reánk nem tenné sem azt a 
hatást, melyet a tudomány emberének a vizsgálódásokra 
szükséges eszköztára tesz, sem azt, melyet egy delejező 
mystikus szobája, hol a tisztánlátók és nyilt szemmel 
alvók kérdeztetnek ki. 

De Laczkó István megdöbbenéssel tekintett a vörös, a 
halvány és rézsárga színben világoló bujdosókra. 5 ha 
tagadni merészelné is a malefikus befolyást, melyet az 
. állatkör képleteinek viszonya gyakorol a halandók sze- 
rencge-csillagára, idegeit izgatná, kábítaná a csillagjóslat, 
s képzelődésére a titokszerű, a megfoghatatlan, de mégis 
félelmes dolgok bűverejével hatna. 

— Nézzen kegyelmed, — ismétlé Pécsi, — a vésztel- 
jes constellatióra, mely Jupitert fenyegeti. E csillag az 
enyém, s arczára van fölírva végzetem. Kegyelmed sze- 

rencsés, hogy a szörnyű betűket nem ismeri. Én tudok 
az égről olvasni. 

— És mit olvasott nagyságod? 

— Hogy Judas Iscariotes elárulta fejemet, — szólt 
merengően Pécsi. : 

Laczkó István tenyerével takarta el arczát és térdei 
reszkettek. 

Pécsi e megindulásban csak a becsületes embernek a 
bűn iránt való természetes iszonyát látta. 

— Pedig szerettem őt, s ha egy utálatos, egy gyűlölt 
férfiú nem vetette volna magát közénkbe, akkor ő az én 
szerencsémet s én az övét biztosítottuk volna. 

— Szent Isten! — rebegte Laczkó István. 

—- Iszonyodol, úgy-e ? Oh, bár győznél meg, hogy hazug- 
ság a csillagjóslat ! ... De ne szóljunk erről többet. 

Pécsi hallgatva sétált a termen végig, s onnan a szög- 
let-erkélybe lépett, hol orgona-asztala áll. 

A szombatos pap gépileg követte. 

— Barátaimból támadnak gyilkosaim! — sóhajtá Pécsi. 

Ujjai az orgonát pengeték lassan, mélán, gondolat 
nélkül, de egyszerre összeszedvén magát, harsány hangon 
kezdé énekelni : 


Én Istenem, én erős Istenem, 
Miért hagytál el ennyire engem ? 
Kiáltásomtól az segédelem 
Nagy távol vagyon. 
Én kiáltok te hozzád egész napon, 
. — De még sem felelsz meg: 
Nincs ki megtartson! "§ 


— Atyám! atyám! — zokogá Deborah a nagy terem- 
ből, a bujdosó csillagok -által világított arczczal, ÖSsze- 
fogott kezekkel, büszke és megtört, kérő és feddő tekin- 
tettel. — Jer le! miért hagysz a hosszú este magamra? s 


x X.XII-ik zsoltár, 


432 


miért teremtesz rémeket, hogy magányodat háborgas- 
sák2... De te nem vagy egyedül. Ki ez az idegen? hogy 
jött hozzád? Mit akar veled? Atyám, atyám! ki ez az 
idegen? Miért tartja szükségesnek titkon jőni föl a csiga- 
lépcsőn és észrevétlenül távozni? Mivel hiteget? Nézz 
szeme közé! de nem tartja-e lesütve? nézz arczára! de 
nem fehérebb-e az a falnál? Ugyan ki ő? 

Deborah főtől talpig jártatta tekintetét a szombatos 
papon. 

— Távozzál! — szólt az apa indulatosan. — Most 
viselted magadat előszőr illetlenül. El a szobából. 

— Engedd könnyekkel öntözni kezedet, atyám! s kér- 
deni ettől az idegentől, hogy mit keres itt? 

—- Ne több gorombaságot, Deborah ! — fenyegetődzék 
Pécsi a leányt karon ragadva. — El! el! 

— Ez a szombatos tudja, hogy hitsorsosait halállal és 
jószágvesztéssel fenyegetik. Vannak-e ellenségei, kik rom- 
. lására törnek? mert neked, atyám, vannak. Van-e bir- 
toka, melyet koczkáztasson? mert neked sok van. Szól- 
jon ő maga. S ha veled egyenlő veszélyben forog, akkor 
tüstént elhallgatok és távozom. 

Pécsi vezetni kezdé Deboraht, de ez visszafordult az 
idegen felé. 

—- Van-e kegyelmednek leánya, kit a felbőszült nép az 
utczán végighurczoljon, s kiről a ruhát piszkos kezek 
tépjék ? 

— Van nőm, — válaszolá tompa, fojtott hangon — 
Laczkó István. 

— Ha e nő ismeri a szemérmet és erényt, 8 még sem 
fél a kegyelmed eljárásától, akkor én vád és panasz nél- 
kül távozom. Mer-e neje fejére esküdni ? Emelje föl ujjait, 
s midőn elmondotta az esküt, házunk szívesen látott ven. 
dégének tekintem... nem fogom még nevét is kérdezni. 

— Most már én könyörgök kegyelmednek a távo- 
zásáért — mondá a háziúr mély megindulással. Ne legyen 
tanúja, mint bünteti Izrael Istene az atyát magzatában. 


9. 

Jó nevelést kaptál Deborah, s mégis... kérem, édes ba- 
rátom, távozzék és hallgassa el, titkolja a történteket. Én 
vén ember vagyok, s nagyon fájna, ha az utezán szemem 
közé nevetnének. 

Deborah összeszedte lelkének minden erélyét, s az apa 
vérmérséklete fölött uralkodó nyugalommal mondá : — 
Meg fogsz győződni, édes atyám, hogy a mit vakmerően 
tettem, helyesen történt, s hogy engedetlenségem minden 
hizelgő szavaknál és szép kifejezéseknél hűbben beszélte el 
az én szeretetemet. Oh! csak későn ne látnád be, hogy a 
szegény Deborah, midőn megbántott, oltalmazott téged. 

Laczkó István, mintha az üldöző angyal kergetné, 
rohant a csigalépcsőn, le az udvarba. 

Csak a szabad lég oszlatá kábultságát, zavarát. 

Megállott, körültekintett, mintha a kopasz fák, a szob- 
rok és a vízmedenczék amorkáitól is tartana. 

Cselédek jöttek, mentek az udvarkertben, és Laczkó 
kiegyenesült, fontolva, lassan lépett, nehogy magát gya- 
núba hozza. : 

Csak ne volna oly hosszú az út a palota tornáczától 
a czímeres kertkapuig. 

x 


Hlemér, midőn háta mögött Szeredi és Gyulai hangját 
meghallotta, kedvetlenül tekintett vissza. 

Álmai szétoszlottak. 

— Öcsém, már nem tartóztatlak. Itt van a mi bará- 
tunk: Elemér. Szíves lesz haza kisérni. Aztán, úgy-e, 
Elemér, nálam fogod az estét tölteni? Gyulait nem is 
hívom, mert ha nagynénje nem parancsolta magához, 
akkor Pécsiéknél marad. Igen kezd szívéhez ragadni a 
szép szűcsleány. Nem is csoda! Volnék csak fiatal ! . . . 
tehát, Elemér, mi együtt vacsorálunk. 

— Nagybátyámhoz vagyok híva. 

— Talán búcsú-lakoma ? Még megérem, hogy az itélő- 
mester úr ő kegyelme a pazarok hírébe jön. 

— Ma nagy ebéd volt nála — szólt Gyulai. 

— Ebéd is? j 

— Igen kitünő. 

—- De mit hallok? — kiáltott föl Szeredi, — Pécsi 
most tartja az isteni tiszteletet. Orgonál, imádkozik, énekel. 
Valóban, a XXII-ik zsoltárt dudolja. Csak azt szeretném 
tudni öcséim, hogy melyiteknek lesz ipjává a vén orgonás ? 

Gyulai mosolygó arczba temeté boszankodását; Ele- 
mér száraz és komoly választ adott. 

— Veled, öcsém, jóízűen tréfálni sem lehet. Gyulai 
derült, mintha már megkapta volna a kosarat, s csak el 
kellene rejteni... De a Pécsi kertje előtt vagyunk. Tud- 
játok, mit gondoltam? Lepjük meg őt az orgonázásnál. 

— Már késő lenne, ... elhallgatott az ének és zene — 
szólt Gyulai. 

Apró vitatások közt jöttek mindig közelebb a kert- 
kapuhoz. 

Elől ment Szeredi egyedül. 

A mint az illem követelte, egy. kurta lépéssel hátrább 
a két ifjú, kikkel Szeredi meg-megállva és félig v vissza- 
fordított fővel beszélt. 

Utánok a komornyik, fölpodgyászolva minden hideg, 
meleg és véletlen elleni óvszerekkel. 

A háttért csatlósok foglalták el. 

A főúr kiséretestül a kapuhoz ért. 

Ekkor közeledett a palota felől Laczkó István. 

. Lassú, kimért lépése magára vonta a gúnyos Szeredi 
figyelmét. 

— Ez az úr Pécsi barátunk névtelen öcséi közé tar- 
tozhatik, kik a faluról jőnek be nagy rokonukhoz egy 
napra, hogy tíz évre való gőgöt vigyenek ki magokkal. 

— Úgy gondolom, — szólt Gyulai, — Fridrik péknél 
lakik. Legalább többször láttam ott. 

Laczkó már alig volt tíz ölre a sétálóktól, kik épen a 
kertkapunál haladtak el. 

— Fridrik péknél? — kérdé Szeredi. 

— Igen nagyságos uram — válaszolt Gyulai. 

— Fridrik a fejedelemnő ő magasságának asztalára 
süteményeket és nekem fris botrányokat szállít. S tudod, 
Elemér öcsém, mit mond ő a komáról? Azt fecsegi, hogy 
nagybátyád kémje. ; 

— Lehetetlen, — szólt borzadva Elemér. 

Laczkó most épen mellettök haladt el. 

— Mit, lehetetlen. Én erősen meg vagyok győződve, 
hogy ez az ember Kassai István czím nélküli korlátnok, 
országtanácsos és itélőmester ő nagyságának igen kitünő 
és tevékeny kémje. 3. 

Szeredi hangosan ejté e szavakat. 

Laczkó István térdhajlása összeroskadt. 

Látszott, hogy mindent hallott. 

Összeszedte magát és gyorsan tett előre néhány lépést. 

E perczben az utcza szélén egy beburkolt nőalak jelent 
meg, félénken vonulva a csatlósok mellől Elemér felé, 
hogy tovább haladhasson. 

. Laczkó, mintha lélek-küzdelme új fordulóponthoz ért 
volna, megállott, de egész testében reszketve. 

— Itt várom be őket! — mormogá. 

— Én, Szeredi, mondom, hogy kém. 

Laczkó szívéhez kapott, mintha golyó találta volna, s 
megfordulván, vad dühvel rohant gyalázója ellen. 

— Előre csatlósok ! — kiáltá most Szeredi. 

Éles sikoltás hangzott, s a női alak eszméletlenül hul- 
lott a földre, testével mintegy az utat zárva el, Szeredi 
és Laczkó István közt. 

— Klára! Klára! — e dermesztő, vérfagyasztó hörgés 
tört ki a szombatos pap összehúzódott torkán. 

Elemér az ájult némber segítségére sietett. 

Kiki csodálkozással várta a további fejlődést. 

De nem történt semmi különös, semmi iszonyú. 

Laczkó levette fövegét, kezében tartá, mélyen meg- 
hajolva és rendkívül alázatos hangon szólt : — Kegyelmes 


uraim! csókolom nagysádtok kezét, lábát! én vétségből a 

Miklós-kapu helyett a Szent-György-kapu felé indultam, 
s most észrevéve tévedésemet, vissza kellett fordulnom. . 
Könyörgök egy szökött jobbágyhoz, egy ágról szakadt 
koldushoz illő alázatossággal, kegyeskedjenek nagyságtok 
megengedni, hogy csatlósaik közt csendesen tovább ha- 
ladhassak. 

Laczkó mindig kezében tartá a föveget. Az utolsó csat- 
lós előtt is mélyen hajladozott. S a meddig csak a hold- 
világ a szemet vezette, . Szeredi bámuló szolgái őt föveg 
nélkül látták a Miklós-kapu felé haladni. 


XX. 


Elénken pattogott a tűz a kandallóban. 

Kassai István a karszéket közel vonatta a lobogó 
lánghoz. 

Köszvénye, a szigorú ellenség, mintha meg lett volna 
hatva a melegebb vér és a vidám tűzhely varázsától, 
rendre oldozá a dermedt tagokat bilincseik alól, s a kor- 
látnok a zsámolyra kényelmesen nyújtá ki lábait. 

Szíve is tágult. 

A pénzen kívül kezdett beléje férni egy kevés szeretet 
és lélekvád. 

Talán az aránylag bőkezű ebéd, talán unokaöcscse tá- 
vozása hatott a vén és roncsolt testre, a kopár és össze- 
zsugorodott lélekre. 

Kassai épen most számította föl pénzét, kötelezvényeit 
és a zálogban tartott drágaságok értékét. 

— Örökösöm lesz Elemér; hagyományosaim az isko- 
lák és közintézetek gondolá, s érzékeny tekintetet 
vetett a frissen lobogó hasábokra. — Elemérnek még ma 
tudtára adom szándékomat, ... ő nem fog ezért pénzt 
kizsarolni, nem él vissza helyzetével. A többi rokonaim 
nadályok, vérszopó, élősdi férgek. 

Kassai megdörzsölé ujjaival a lábát, mintha valamelyik 

azon állatok közül csípné, melyekre atyafiai vezették 
képzelődését. 

— Magát jól biró földesúr fog unokaöcsémből válni. 
Talán nem óhajtja halálomat, ha jövője felől értesüi? . . . 
Hm! az emberek gyarlók! Egyiket a szerencsétlenség, má- 
sikat a szerencse rontja el. Ugyan kibe bízhatunk igazán? 
A mit szereztem, ha mind kiraknám az utczára, tolvajjá ten- 
ném magát az ártatlanságot, ... s ezért szükséges a zár, a 
lakat és a titkolás. Erényre a bűn elkövetésének nehéz- 
ségei tanítanak. Csak sejtetni fogom Elemérrel szándé- 
komat. Sok jószágom van. A falvak névsora lázadóvá 
teheti ellenem utódomat. Reszkessen minden öreg ember 
a rokonoktól, ha Tacitust és Svetoniust olvasta. Rómá- 
ban a föladók és méregkeverők többnyire a fiak és unoka- 
öcsök voltak. Hm!... De mégis Elemér kivétel. Minek 
gyanusítanám őt? ... A szegény ifjú! Sokáig nem fogom 
látni. S mily békén tűri, hogy miattam Pécsi leányáról és 
vagyonáról kellett lemondania! Örökösömmé nevezem. 
Ma mondom meg neki, hogy rája száll vagyonom... He, 
he! Pécsinek bukni kell. Megérem, hogy Deborah paraszt- 
szoknyát fog derekán hordani... Kapzsisággal, gonosz- 
sággal vádolnak. S miért? Rendes törvényszék itélt pereim- 
ben. Ősei birtokából fegyveres erővel nem dobtam ki 
senkit. Hamis tanúkkal nem tétettem esküt. Hozattak-e 
föl hamis okmányok, költött aláirások én ellenem? 5 mi 
nyugtalanít? Miért teltek oly örömtelenül éveim? miért 
tartanak rossznak ? az emberek tőlem miért húzódnak 
tovább ? miért nem kényeztetett el úgy a világ, hogy Ele- 
mér figyelmét és gyöngédségét könnyen észre ne vegyem ? 
Gyűlölnek, kiknek elébe léptem, kik nyomomban halad- 
nak, kiket megaláztam, : kiket fölemelék, . . . gyűlöl, a ki 
hálával adós, ésva ki a: bántalmakat akarja visszafizetni. 
5 vajon miért? Van-e vérfolt kezemen? Pécsi halálos ellen- 
ségem, s nem kivánok-e előbb teljes bizonyítékot bűnei- 
ről, s csak azután megtorlást ? Vagy talán hiba, hogy tet- 
teit lesetem, szándékairól értesülni akarok? Mondtam-e 

kémemnek, hogy hazudjon róla, ingerelje őt bűnre, tegyen 
hamis vallomást felőle? Nem, ezerszer nem... De hol 
késik Elemér? ... Miért nyugtalankodom ? Hisz! még fél 
nyolczra sincs. Várjunk, várjunk! ... Örökössé teszem őt. 
A természet rendje, hogy tovább éljen ő, mint én, ki agg 
vagyok. Megvénültem, ... s köszönje meg a sír felé tán- 
torgó, ha hagyják utódai, hogy magától hulljon a sír- 
verembe. Elemér nem taszít be, sőt pénzemre minden 
illendőséggel várakozik... De miért nem jön már? 

Az öreg elmélkedéseit gyors lépések nesze zavarta meg. 

Igyekezett karszékét a kandallóhoz visszafordítani, 
hogy az ajtó felé nézhessen, de hasztalan. 

Az érkező csizmája élesen kopogott a szomszéd szo- 
bában. 

— Bejelentés nélkül jön! Ki meri ezt? Csak Szőke 
Pista lehet. Mily szemtelenül dörömböl ! 

Míg Kassai így mormogott, megjelent Klára férje. 

Az öreg korlátnok gyűjtött már annyi erőt, hogy kar- 
székéből fölemelkedjék. 

— Mit rontasz a szobába, he? Nem utasítottalak-e a 
kisebb dolgokban titkáromhoz ? Mi történt? 

— A föld nem billent ki tengelyéből, nagyságos uram ; 
a csillagokból egy sem hiányzik, a holdat sem lopták el, 
magam láttam az égen. Valóban csak egy gazemberrel 
van több, de egy elszánttal is. És az én vagyok. 

Laczkó István izmos karját fölemelve közelített agyönge, 
a köszvényes, a csodálkozás miatt mozdulatlan öreghez. 

— Hej, segítség! — hörgé ez. 

— Miért, nagyságos úr! a ki ölhet, nem öl mindig. 
Hány férget kimélünk, nem tapodunk el, pedig lábunk 
előtt hentereg? Ne féljen tőlem, tanácsos úr! Az a sze- 
rencsétlen, kit maga előtt lát, nem bűneit tetézni, de az 
Istent kiengesztelni jött ide. Tessék nagyságodnak a kar- 
székbe ülni, ... ne nézzen az ajtó felé,... ne mozdítsa 
kezét csengetyűjéhez. .. tessék leülni és hallgatni: majd 
szólok én. 

Kassai Laczkó István szavainál még merészebbnek 
találta arezkifejezését és mozdulatát. 

— Beszélj, hadd halljalak! No, mi a kivánságod? Em- 
lékezzél rá, hogy én az ország első hivatalnoka és saját 
házamban vagyok. Jeladásomra betódulnak cselédeim. 

— Csődítse össze őket nagyságod, ha saját gyalázat- 
jának tanúkat akar szerezni. 

— De mit akarsz te? — kiáltá Kassai indulatosan. 

— Becsületes nevet. 

— Az oly kevéssé függ tőlem, mint tőled. 

-— Akarom, nagyságos úr, hogy e perczen túl ne Tinézkó 
István, hanem Szöke Pista legyek. A kém meghalt, a 
szökött jobbágy áll előtted. Oh, hogy a megaláztatást és 
testi szenvedéseket a bűn árán kivántam kikerülni! Hová 
sülyedék! Veresd lábamra bilincseidet, nagy úr, s kisér- 
tess Rápoltra poroszlóiddal. De követelem, hogy tüstént. 
Engedelmeskedjél, vagy mielőtt lélekzenél, kezemmel 
fojtalak meg. 

— Ha csak ez a kivánságod, Szőke Pista, ne félj, 
rögtön teljesíttetni fog. 

Kassai az asztalhoz sietett, hogy csengessen. 

— Uram! midőn a csengetyűt érinted kezeddel, már 
reád csuktam az ajtó reteszét, s míg betörhetnének cse- 
lédeid, halott leszesz. 

Szilaj eltökélést hirdettek a szombatos vonalai. 

— Furcsa ficzkó vagy, Pista, — szólt Kassai sötét hamu- 
színű arczczal, de elég csengő hangon, s majdnem gúnyos 
ajkrángással. — Követelsz, s ha kész vagyok teljesíteni, 
fenyegetsz. Hol az eszed? Eredj, fiam, aludd ki magad, s 
jőj holnap. A vén, a tapasztalt Kassai mondja, keserves a 
jobbágy kenyere. Álmodjál szebb kilátásokról, mint a füs- 
tölgő viskó, a koplalás és a deres. Valami megszúrta az 
orrodat, fiam, s minthogy mindig hóbortos valál, belebolon- 
dultál az erénybe és a koldustáskába. Ülj le Pista, hisz" még 
úr vagy. Ide mellém ülj le. Beszéld el, mi történt veled. 
Hátha jobb tanácsot adhatok, mint te magadnak tudsz. 

— Verje az Isten magzataimat az utolsó ízig némaság- 
gal, ha most hallgatni nem fogok, s ha midőn szólásra 
nyitom számat, ajkaim gyalázatodat nem hirdetik ki, 
kezem véredet nem ontja? Lélekgyilkos! erkölesfoszto- 
gató! hurczoltasd a szökött jobbágyot rögtön a röghöz, 
hogy vonja a szolgaság jármát, s midőn fáradtan dűl a 
barázdára, pattogjon hátán a korbács és kaczagjanak 
hajdúid a leírhatatlan kínokon. Kiérdemeltem a szen- 
vedést. Hadd lakoljak, de csak én. Ha nőm megtudja, 
hogy hol vagyok és mivé lettem, esküszöm, a fejedelem és 
az egész ország hallani fogja, mily eszközökkel kényszerí- 
tettél Pécsi vesztésére munkálni. Ha pedig nőmet Rá- 
poltra mered vitetni, hogy velem osztozzék a nyomorban 
és gyalázatban, esküszöm, meg foglak gyilkolni az ut- 
czán, a tanácsteremben, az Isten házában, kórágyadon, 
haldoklásod perczében, ott és akkor, hol módját ejthe- 
tem. Nagyságos úr, már szólíthatod embereidet. Számat 
több szóra ki nem nyitom. 

Öözőke Pista keresztbe fonta karjait és merően állott 
Kassai előtt. 

— Mit csináljak ezzel az eszeveszettel? — töprenke- 
dett a háziúr. — Takarodjál innen (de a fejedelemhez 
megy: gondolá). Megállj, ne moczczanj! (Hisz, szemet 
sem hunyorít a nyomorult.) Még itt vagy? (Mintha lábát 
a padimentumhoz szegezték volna.) Cselédeimmel kido- 
batlak. (Hallgat az akasztófa-virág.) No, Pista, többet ne 
tréfálj velem. (El kell, hogy láb alól tegyem.) 

Léptek hangzának. 

— Mégis itt vagy ? (Bizonyosan Elemér jön.) 

Kassai redős homlokán gyöngyözött a veríték. 

Nem az unokaöcs jelent meg, de Demeter, a vén 
szolga. 

Laczkó István még mindig összefont karral, fenyege- 
tően és daczosan állott a főúr előtt. 

Nem tűrheté Kassai a megaláztatást, és cselédje bá- 
muló tekintetét. 

— Demeter! ezt az embert ki nem kell innen bocsá- 
tani, míg rendeletemet nem veszed. 

— Értem, nagyságos úr. 

Kassai más szobába távozott. 

Egy legényt a tornáczra küldött, hogy ha Elemér jönne, 
ne bocsássa be. — Mondd neki, beteg vagyok, lefeküdtem. 

Ekkor hivatá a titkárt. 

Elbeszélte, hogy egy szökött jobbágyot akar Rápoltra 
küldeni. Megparancsolá, induljon vele tüstént útra, s 
tartson mindent titokban. 

—. Csak Demeter fog társad lenni. Vigyetek magatok- 
kal töltött fegyvert. Lőjétek le, ha mocczanni mer. Deme- 
tert Rápolton kulcsárrá teszed. Ott mondd meg neki aka- 
ratomat. Podgyászait, vagyonát később indítod utána. 

B. Kemény Zs, VII, 16 


HARMADIK RESZ. 


Különös álom volt, valóban különös és rendkívüli. 

Klára midőn fölnyitá szemeit, nem látott csatlósokat 
villogó csákányokkal, nem látott gőgös főurat megvető 
tekintettel, de hallá a légben e szót: kém, suttogva, 
sivítva a démonok nevetésével, az angyalok sóhajával 
vegyülve. A hallgatag est a néma éjnek akarta átadni az 
átkos szót, és visszhangozá az egész láthatár, hogy soha 
feledve ne legyen. 

Szegény Klára! . . . 

Elemér emelte föl a hideg földről, s tartá karjaiban. 

A halvány nő körültekintett... keresett valakit, s nem 
talált reá. 

Ki fejti meg e csodálatos eltünést2 

5 ime vele egy idegen van, egészen ismeretlen arczú, 
s az arczon azon részvéttel és fájdalommal, melyet régi 
barátainknál keresünk. 

De mi történt ? Mi vetett véget a fenyegető helyzetnek 
a férj és a fegyveres kiséret közt? 

Talán vért ontottak ? 

Nagy ég! könyörülő Isten! mi történt ? 

Nehezen találta meg Klára a szót, s oly fuldoklóan 
mondá ki. 

— Hol van... ő? 

— A Miklós- Saba felé ment, válaszolá Elemér, s úgy 
hiszem, már szállásán lehet. 

Klára fölemelte fejét, s az ifju a halvány holdvilág 
mellett is észrevevé, hogy a bánat és szépség vonalait 
küzdő benyomások rezgetik, s hogy a két könnyező szem 
olyat kérdez, mit az ajk nem tud, vagy nem mer említeni. 

Mily örömmel mondaná Elemér, hogy ő tudja Laczkó 
István lakását, de nem volna-e gyöngédtelenség ! Hátha 
a nőt e tolakodás megszégyeníti? 

— Kérem, vezessen szállásomra ! sóhajtá Klára, vigasz- 
talhatatlan és mély fájdalommal. 

A mint az ifju karjára támaszkodott, a mint lassan 
menve haladtak a kijelölt vendéglőhöz, minden percz új 
meg új sebet vert Klára vérző szivébe, míg az iszonyú 
helyzet, melybe férje sodortatott, a bősz esetlegek egész 
kiséretével együtt lelke elébe lépett, hogy a szenvedőt 
összezúzza ... vagy fölemelje. 

Szóváltás nélkül érkeztek a vendéglő utczaajtajához, 
mely a közterembe nyílt. 

Klára megköszönte vezetője szívességét, hirtelen föl- 
nyitá az üvegajtót s eltünt. 

Elemér határozatlanul állott egy hosszú perczig az ut- 
czán, mintha küzdött volna magával. — Tisztába kell jön- 
nöm, gondolá, s még mielőtt nagybátyámmal találkozom. 

Fridrik, a pék és méhsör-árus, lakása felé irányzá lépteit. 

Tárogató és síp hangzott a késő estig zajos boltból, 
vagy igazabban csapszékből, hol Fridrik süteménynyel, 
kalácscsal, turós lepénynyel, pogácsával, méhsörrel, s ha 
épen szükség volt : finomabb ételekkel és a fejedelmi pin- 
ezéből csodálatos utakon hozzá került rózsamáli borral 
is, szokta érdemes vendégeit traktálni, kik közé néha 
még a felsőbb körökhöz tartozó uracsok is vegyültek. 

Most javában folyt a mulatság. Egy kisded nő, pergő 
nyelvvel, fürge kézzel, és arczán némi maradványával 
azon szépségnek, melyet egykor talán többen is bámultak, 
mint a férj óhajtotta, s jogaival megférhetőnek találta — 
szóval, Fridrik pék tűzről pattant hitestársa üvegek és 
tálak közt trónolva, gyors rendeleteket oszta a fiatalabb 

pékinasoknak, kik esténként a pinczér szerepet játszot- 
ták, míg az idősebbek az épület hátulsó osztályában a teknő 
és sütőkemenczék mellett fáradoztak. 

Elemér ezeknél talál Fridrikre, ki épen akkor a híven 
teljesített kötelesség önérzetével guggolt a lisztes hombá- 
ron, áloműzőül égett bort szörpölgetve, és hanyagabb cse- 
lédeit dorgálva. 

A pék sütőkemenczéjéből kevés fánk vagy lepény kelt 
el oly melegen, mint a mily frissiben jutott ő minden 
városi hír és pletyka birtokába. Hogyne tudta volna tehát, 
hogy Elemér mezei kapitánynyá neveztetett ki, és már 
csak ez okból is fontos személy ? Hát még, ha a hatalmas 
rokont, Kassai Istvánt, tekintjük ? s ha a repeső hír való- 
sulna, hogy véghagyományilag roppant örökség néz rá? 

Fridrik gyorsan ugrott le a hombárról, csupa alázatos- 
cág volt, s alig lelt szavakat a ritka szerencsének, melyben 
a látogatás által részesül, méltó kifejezésére. 

— Vezessen kegyelmed oly helyre, hol magunk lehetünk. 

A pék a szomszéd kamarába nyitott. 

— Itthon van-e az idegen, ki kegyelmednél pár hét 
óta lakik ? 

— Laczkó Istvánt érti a nemzetes és vitézlő kapitány 
úr?... Gyertyavilágot látok ablakán. Bizonyosan honn 
van, s ha a kapitány úr parancsolja, tüstént ide hívom. 

— Nem szükség. Előbb kegyelmedtől akarok valamit 
tudakolni. 

— Szolgálatára állok — szólt a pék, magát hajtogatva. 

— Honnan tudja, hogy Laczkó István az én nagy- 
bátyám kémje ? 

A pék ijedtében elsárgult. — Kémje, vitézlő uram? ő 
nagyságának kémje volna? veszszek el, ha tudom! Nem 
is mondtam soha. Ki vádolhatott engem oly igazságta- 
lanul ? 

—- Kegyelmed Szeredi ő nagyságának mondta. 

—. Én? De már, hogy mondhattam volna? Ne méltóz- 
tassók hinni! Senki sem tiszteli nálamnál inkább Kassai 

István méltóságos és nagyságos személyét. Hogy mernik 
én, az alacsony helyzetű ember, a főrangúak dolgába ele- 
gyedni ? Csókolom kezét az úrfinak . .. hogy mernék ? 

— Tehát hazugságban hagyja Szeredi ő nagyságát? 

— A mennybeli szent Istenért! hogy tenném én azt? 
Még az volna csak tőlem gyalázatos s pofoncsapásra 
méltó gaztett, ha az én kegyes patrónusomat, ki egyedül 
tartja bennem a lelket, ily gorombán megbántanám. 

— Úgy hát csakugyan mondta Szeredi uramnak, hogy 
Laczkó István a nagybátyám kémje? 

— Égesse meg az istennyila a lelkemet, omoljon ösz- 
sze minden sütőkemenczém, és sülyedjen házam a föld 
alá, ha valaba mondtam! Hogy is merném én Kassai 
István ő nagyságát rossz hírbe keverni! Inkább tövestül 
kitépetném nyelvemet. 

— Fridrik uram! kend azt hiszi, hogy velem lehet 
tréfálni ; talán azért, hogy nem szeretek senkit megkard- 
lapozni. De a tudósok azt állítják, hogy minden szabály- 
nak van kivétele. Ért-e kend engemet? 

—- Hogyne, midőn a nagyságos úrfi világosabban szó! 
mint a nyilt parancsolat! Igenis, én látom, hogy meg 
akarnak ölni, s jobb is lett volna nem születnem, vagy 
némán, vagy vakon, vagy néma vakon és siket-némán ! 

Fridrik törölgette tenyerével a homlokát, melyről ser- 
kedezett a veríték, s tenyerét kendőjével, mely tüstént 
megnedvesedett. 

— Úgy hiszem, szólt Elemér, elfeledtem valamit kend- 
nek előre megmondani, mit tudatnom szükséges volt. 
Most utánpótolom. Én Fridrik mester vallomásáva)! nex 
akarok visszaélni. Nem közlöm $Szeredi ő nagyságával, 
sem nagybátyámmal. Egészen magamnak tartom, mint 
elidegeníthetlen titkot. Sőt kész vagyok érette két egész 
súly florenczia aranyat adni, 8 ezeket Fridrik mester 
kezébe ezennel le is teszem. Ihol a pénz. De ha nem 
találna igazat mondani, akkor épen azt mívelem kenddel!, 
mit a török szokott a csalárd pékekkel. Tudja-e ? 

— Igenis. A fülemet az ajtóra szegezi. 

— Csalhatatlanúl. Tehát mit beszélt kend Laczkó Ist- 
vánról Szeredi ő nagyságának ? 

Fridrik vakarta nyakacsigáját. — Csakugyan nem árul 
el a kapitány úr? 

— Biztosíthatom. 

— A történet hosszú. 

— Van elég időm. 

.— De kegyes engedelmével, hozok előbb egy pohár 
finom rozsólist. Készítését csak én tudom, becsületemre, 
egész Erdélyben csak én. Szabad szolgálnom meleg her- 
kentyűvel? Most vették ki a tepsiből. Vagy talán inkább 
tetszenék marczipán ? Van töpörtyűs lángosom is és egy 
tésztábasült derék sonkám ! 

— Nem szükség semmit hozni, Fridrik mester. 

— De bizony szükség. Tudom én, mi a becsület. 

Fzzel a pék a szobából kiperdült. 

— Még elszökik hazunnan! gondolá Elemér, s nyo- 
mába indult, de aggodalma fölösleges volt, mert a pék 
összelármázta cselédségét, s azok egyszerre telé rakták a 
: kamara egyik hombárát frisítőkkel és csemegékkel. 

— Fogjunk hát a lakomához, azonban mindenek előtt 
a beszélgetéshez. Mit mondott kend Szeredinek Laczkó 
Istvánról? 

— Követem alásan ! messze kell kezdenem. 

— Csak rajta. 

— Az én vendégem, nagyságos úrfi, derék férfiu, de a 
fejébe tücsök van. Néha órákig néz a fehér falra, hol 
semmi látni való nincs. Máskor bezárkózik szobájába, és 
öklével fenyegeti a levegőt. Megtörténik, hogy neki megy 
az asztalnak s földönti, mintha vak lenne... a minap is 
hat üvegemet törte el, és csak a nagy zajra vette észre, 
hogy mit cselekedett. De ezelőtt két hónappal egészen 
más természete volt. Dalolt, nevetett, mulattatá vendégei- 
met. Azonban alig volt két hétig börtönbe, s azzal úgy 
megváltozott, mintha kicserélték volna. Úgy-e, csodálatos ? 

— S miért vitték börtönbe? 

— A szombatosságért. Úgy-e, csodálatos? 

— Nem tartom annak. De kend nem iszik, csak engem 
kinál. 

— Iszom, nagyságos úrfi, mint a csap. Az is furcsa, 
hogy Laczkó István nálam lakik. Pedig otthon szép fele- 
sége van, kit örökké dicsér, gyermekei, kikre könnyek 
közt emlékezik, s háztartásra, melyre, mint látszik, nem 
akar gondolni. 

— Talán itt igazítani való dologra talált. 

— Ezt gondoltam, kapitány úr, én is; de senki sem 
tudja, miben jár. Többnyire szobájába zárkózik. Csak 
esténként megy ki. Ha pere volna, nappal zörgetne — 
mint szokás — a biráknál és prókátoroknál. Ha állomást 
keresne, az után, remélem, nem kell esténként leskelődni. 
Ha szombatos, rossz helyt ül itt a törvény szeme előtt. 
Ha meg akar térni, a főtisztelendő püspöktől nappal 
sietne oktatást venni. S miért dicséri nejét, ha szeretője 
van? 5 pedig este kihez járna máshoz? Nem igaz-e, kapi- 
tány uram? 

——- Igaz lehet, de mindez nem tartozik ahhoz, miről 
mi akarunk beszélni. 

— Sőt semmi sem tartozik inkább, mert fölgerjesz- 
tette kiváncsiságomat, elvette étvágyamat és álmomat. 
Mindig azt kérdeztem magamtól: vajon mit csinálő ? 
miért mulat Fehérváron, s nem Kolozsvárott, Beszterczén 
vagy Segesvártt? És haitt van, miért nem megy ki tíz 
órakor, délben, délután háromkor, félötre, vagy egynegyed 
hatkor. Miért szereti a bagolylyal a homályt, s nem velem, 
vagy a kapitány úrral és más felebarátunkkal együtt a 
napfényt? Gyötrött, kínzott az újságvágy. De talán a 
kiváncsiság nem bűn ! Jól mondom? 

— Erény sem, Fridrik mester. Azonban folytassa elő- 
adását. 

— Csak innék az úrfi legalább egy pohár rozsólist ; 
mert így mindig azt hiszem, hogy magamnak szárad ki 3 

torkom. Hol is hagytam el? Kiváncsiságom nőtt, 8 akkora 
bögye lett, mint a gödénynek. Elnyelte minden öröme- 
met, nyugalmamat. Látván pedig, hogy ha még nagyobbra 
hagyom növekedni, akkor ez egy indulat miatt Sová- 
nyabbá leszek a páczolt héringnél, végre eltökéltem, hogy 
Laczkó Istvánnak — persze illendőleg és minden rossz 
szándék nélkül — utána fogok lesni. Nálam a gondo- 
latra nyomban jön a tett. De kegyelmed, kapitány úr, 
abból a gyöngéd herkentyűből nem eszik. Mi tagadás, 
én bizony... de kegyes engedelmével egy kevés égett 
bort szürcsölök előbb. 

— Tessék, Fridrik mester. S mi sikere volt kémkedé- 
sének? mert sejtem már, hogy Laczkó Istvánt nyomról 
nyomra kisérte. 

— Igenis, Pécsi Simon ő nagyságáig. Oda ment estén- 
ként a jámbor orgonálni és dalolni. 

— És onnan ? 

— Többnyire haza jött lefeküdni. 

-— § mikor kivételként nem jött? 

— Épen az a bökkenő, hogy magam se tudom, hová 
ment. Szent igaz... egyszer, de ne haragujék Elemér 
úrfi? egyszer Kassai ő nagysága háza előtt láttam. Be- 
ment-e, vagy kijött, vagy pedig se be nem ment, se ki nem 
jött, csak a jó Isten tudja. Azonban midőn Szeredi ő 
nagyságának ezt elbeszéltem, hát rögtön erősíté, hogy 
Laczkó István alkalmasint híreket hord Pécsi Simon ő 
nagyságának, s hogy e szerint valóságos kém. 

— És kegyelmed, Fridrik mester, mit felelt rá? 

— Ki emlékeznék, kapitány úr, minden szóra ? Magam 
is mondottam valamit. De sülyedjek el, ha nem ostoba- 
ságot. 

— § minő ostobaságot ? 

— Hát olyanformát, hogy a mai világban vannak ké- 
mek, és nem-kémek, s hogy bár az utóbbiak száma sokkal 
nagyobb, én nem merném a kezemet saját testvérem 
becsületéért is tűzre tenni. Nincs-e igazam? Kiki felel- 

jen csak magáról. Én például Fridrik mestert nem tar- 
tom kémnek, és nincs okom neheztelni, ha Laczkó István 
sem tartja magát annak. De végtére is, a ki nem beszéli 
el titkait, ne csodálja, ha a világ azt, a mit elrejtett, rossz- 
nak tartja. 

— 5 mer-e megesküdni, hogy nem tud többet Laczkó 
Istvánról ? 

—  Szegezze az úrfi fülemet az ajtóhoz, ha mindent el 
nem mondottam. Szeredi ő nagysága gyűlöletből, vagy 
mert félreértette, szavaimból többet magyarázott ki. Isten 
őrizzen! hogy hazugsággal vádoljam, sőt inkább magamra 
vallok mindent, ha másként nem lehet, de szegezze az 
úrfi fülemet az ajtóhoz, mihelyt kisül, hogy kegyelmed 
előtt valamit elhallgattam. 5 

Elemér egészen meg volt nyugtatva. Ez is tehát csak 
oly pletyka, gondolá, melyet nagybátyjáról torzítva, vagy 
néha minden alap nélkül hoznak forgalomba. 

— Most Laczkó Isván urammal akarnék szólani. Ve- 
zessen hozzá ! 

— Talán jobb lesz, ha ide hívom. Lehet, hogy már le- 
feküdt, s átallaná, ha meglepnék. 

Fridrik mester szapora léptekkel tartott a kisded szo- 
bához, zörgetett, s midőn semmi választ nem nyert, az 
ablakhoz sietett, hogy bekukkantson. 

— Nincs benn. Hová lehetett ? Ni, ni! a gyertya félre 
. ég; bele egészen lekonyult. Még meggyulad a házam. 
A gondatlan ember! 

E félelem és panasz közt Fridrik mester az ajtóhoz siet, 
sarkából egy kevéssé kiemeli azt, mire a faretesz rovatból 
kibillen, s a szoba föltárul. 

Papirok voltak a gyertya körül, s a lehulló hamú által " 
könnyen meg is gyuladhatának. 

— A szeleverdi még koldussá tesz ! 

Ekkor a világot ki akarta oltani; de a szeme véletle- 
nül saját, kövér betűkkel leirt, nevére tévedt. 

cKérem Fridrik mester ő kegyelmét, ne nehezteljen 

távozásomért, s holnap reggel szolgáltassa az asztalon 


fekvő levelet nemzetes és vitézlő Kassai Elemér uram 
kezébe.) 

Pékünk alig tagozta ki a czédula tartalmát, midőn né- 
mely apró költség, mely Laczkó számlájához tartozott, 
eszébe ötlék. 

— Vendégem a nagy harangra bízta három forint és 
tizenkét denár visszafizetését! sóhajtá, és a levél után 
nyult, hogy a kapitányhoz vigye ; azonban nagy örömére, 
épen annyi pénzt fedez föl a levél mögött. 


— Ki gondolt volna ekkora pontosságot! De, hogyan . 


feledte el meggybársony süvegét és mentéjét? Hisz! ott 
lógnak a szegen! 

A pék kiváncsisága fölébredt. 

Fürge kézzel nyitá ki az asztalfiókot. 

Ott vala a biblia. 

Egy utiládát emelintett meg, és súlyosabbnak találá, 
mintsem hogy üres lehessen. 

— Csak azon ruhával ment el, mely hátán vala. Hm! 
visszajön holnap, legfölebb holnapután. Nincs miért lár- 
mát üssek. 

Ezzel eloltá a gyertyát és Elemérhez sietett. 

— dJelentenem kell a kapitány úrnak, hogy Laczkó 
István rövid időre eltávozott Fehérvárról. Ime! levele. 

— Hozzám? 

—- Igenis. 

Elemér csodálkozással bontá fel. 

c Egy ismeretlen, a ki kegyelmedet nemcsak külsőleg, de 
nemes indulatjáról is jól ismeri, e lepecsételt soroknak azon 
nő kezébe szolgáltatásáért esdeklik, kit kegyelmed közel a 
Pécsi Simon udvarához ájultan talált, a földről fölemelt, 
s mint lovagiassága után hinnem szabad, haza kisért.o 

Az Elemér levelébe zárt irat nem volt czímezve. 

Más talán szép alkalmat látott volna kalandokra; de 
Elemér megborzadt. 

Eszébe jutott Laczkó István alázatossága, melylyel egy 


eke ásesű ezt venne zata HÉA 
Ha ása SZET 

"mélyen sértő bántalomra válaszolt, s eszébe a düh, mely 


a rabszolgai csúszást megelőzte. 5 bár fölfogni alig tudá 
a roppant változást, melyen e férfiú másodpercz alatt át- 
ment, érzé, hogy ily végletekre kész jellem, a szenvedély 
pillanataiban semmitől sem retten vissza, és eljárása 
mentől talányosabb, annál rémítőbb lehet. 

Elemér abban meg nem ütközött, hogy Laczkó István 
őt ismeri, mert Gyula-Fehérvár nem volt oly nagy város, 
melyben az egyén egészen elenyészszék, s kilétét csak egy 
baráti köröcske tudja a kérdezőnek megmondani. A pol- 
gárok itt majd minden urat ismertek, s az ország legfőbb 
hivatalnokának unckaöcscse minden szerénység mellett 
sem hiheté, hogy az, kinek ő bármi okból szemébe tűnt, 
a nevét hamar meg ne tudhassa. De épen ebben rejlék 
Elemér aggodalmára új ok; mert valószinűnek látszott, 
hogy Laczkó SEXET Istvánért lőn figyelmessé az unoka- 
öcsre. 

— § ha csakugyan bátyám kémje volna? gondolá az 
ifju, 8 visszaborzadt, hogy eszméi megint azon ösvényen 
száguldanak tovább, melyről épen a mult pillanatban 
annyi helyes ok, annyi meggyőző érv terelte le. 

Legmegfoghatatlanabb, legszívrendítőbb volt pedig az a 
tény, hogy Laczkó egy némbert, ki érette ájultan rogyott 
össze, a segélyére érkező idegen karjai közt tudott hagyni, 
s a helyett, hogy most fölkeresné, szintén idegen kézre 
bízott levélben értesít . . . s vajon miről? 

Elemér sejté, hogy valami gyászos, valami remény-ölő 


.és vérfagylaló rejlik a pecsét alatt. 


Lelke elébe idézte a némbert, kinek bájos körvonalait 


aaz est félhomálya sem rejthette el egészen. Mily fiatal ! 


igéző alak! 

— Neje lehet, kit csak most vezetett az oltár elé . 
hisz oly viruló még! Vagy talán szeretője? De nem jonak 3 
Fridrik mester, hogy Laczkó el van ragadtatva hitvese 
szépségétől . . . A vadállat bánhatik csak így; vagy a kit 
a fájdalom tőn őrültté! . . . Talán meggyilkolta magát! 

Ez iszonyú eszme űzé az utozára Elemért, hogy siessen 
Klárához. 

A toronyóra épen kétnegyedet ütött kilenczre. 

— Bátyám vár! s holnap korán kell állomásomra in- 
dulnom! sóhajta. Talán jobb, ha nem találkozom vele. 
Lelkem tele gyanúval, és e gyanúk igazságtalanok . . . 
lehetnek. Oh! átok, hogy csak lehetnek ! 

Klára ölébe ragadta gyermekét s csókjaival hinté el a 
haragos kis arczot, mely tele volt nehezteléssel és daczczal. 

— Alig tudtam már tartóztatni, ki akart menni, hogy 
fölkeresse mamáját — szólt a szobából kitipegve egy vén 
asszony, a fogadósné öreg cselédje. 

— Miért nem hoztad el apámat? Megigérted. Miért 
nincs itt apám ! tudakolá duzzogva és fenyegetve Endre. 

— Feküdjél le kis fiam, feküdjél le, majd elmesélem 
mit izent neked, és mesélek az aranyhajú angyalról is, ki 
álmodban akar veled találkozni. Siess, kedvesem, hunyd 
be szemedet, különben nem lel otthon szép vendéged, és 
aztán elrepül a jó gyermekekhez, kik őt alúva várják . . . 
Fogd össze kacsóidat, imádkozzunk. Én elkezdem, te utá- 
nam mondod . . . Úgy, kedvesem, feküdjél már le. 

— De hát miért sírsz, anyám? 

— Miért nem akarod behunyni szemeidet ? 

Újját szemére tette Endre, hogy fedve tartsa, s míg 
Klára egy lassú dallamot mormolt, élénkebb pír terjedt 
a gyermek arczán, lélekzete valamivel erősebb, gyorsabb 
lőn, és elszenderült. 

Az anya pedig inkább átengedhette magát a gyötrő 
kinoknak, melyek annál mélyebben égették, marczango- 
lák belsejét, mentől szigorúabb fék alatt tartá. 

Férje bűnét tudta már, de indokait nem, nem az iszo- 
nyú kisértést, nem a sötét jövendőt, nem azon megfejt- 

hetetlen módot, melylyel egy nemes, egy kiváló ter- 
mészeten oly hamar birt a gonosz szellem diadalmas- 
kodni. 

— Ő visszarettent tőlem! Magamra hagyott, midőn 
eszméletemet vesztém ! sóhajtá. 

Ha az erény rendes hiúságát ismerte volna Klára, akkor 
vérző sebére balzsamcseppet ejtene azon sejtelem, hogy 
férje nem mert vétekkel együtt hozzá közelíteni, s hogy 
a világ kárhoztatását inkább képes elviselni, mint az ő 
vádnélkül való tekintetét, mint ajkainak, melyek egykor 
óva intették, gyöngéd és könyörülő hallgatását. 

—- Kételkedik-e szerelmemben? e kérdésre, melyet re- 
megve intézett magához, sűrűn omló könnyek vették át a 
gondolat helyét, s néhány hosszú perczet töltött Klára a 
nélkül, hogy fájdalma kitörésének határt szabni akarna. 
De jelleme erélyesebb, cselekvényre hajlóbb volt, mint- 
sem az első roham lefolytával ne összpontosítsa elméje 
minden tevékenységét. 

— Meg kell mentenem őt, ismétlé újra és újra, mintha 
a határozott szavakban keresne segélyt kedélyének el- 
lágyulása ellen. 

Arcza sötét, gondolkodó, de nyugodt kifejezést nyert. 

Nem akart könnyezni, sóhajtani, nem akart saját sze- 
rencsétlenségére emlékezni, csak férje megszabadítása for- 
gott elméjében. 

5 mitői szabadítsa meg? 

A bűnből kellett férjét kiragadnia. 

Ah! de ha szabaddá tette . . . megmentheti-e a lélek- 
vádtól? 

Klára visszaborzadt a komor, a válságos órák előérze- 
tében. 

Mit tegyen, ha férje elveszti önbecsülését, vagy ha a 
szégyent nem tudva hordozni, a tisztító bánat helyett a 
vad kétségbeesés örvényébe sülyed? 

Az előzmények után lehetetlen volt Klárának nem hinni, 
hogy férje valami titkos és nagy kisértés miatt, letért az 

kért örökkévalókat koczkáztatott. 

Azzal sem ámíthatta magát, hogy az elkövetett bűn in- 
kább csak tévedéshez hasonlít. Hisz hallá megneveztetni, :- 
s ismeré, egész szörnyű jelentőségében. 

5 vajon nincsenek-e kimaradhatatlan következményei, 
melyeken a megtérés sem változtathat többé? Nincs-e 
már családok becsülete, vagyona, élete visszafordíthat- 
lan válság elébe vive? 

Klára csak a ckémv szót hallotta. De kinek részére s 
ki ellen? Erről semmi tudomása nem volt. 

Azonban a mint mélyebben kezdett gondolkozni, a mint — 
fölidézett emlékében minden szót, melyet férje a börtön 
után, a Fehérvárra indulást megelőző napokon és a búcsú- 
zás alatt ejtett, a mint lelke elébe vonult a keserűség és 
düh, melylyel akkor Kassai István nevét egy csoport ho- 
mályos czélzattal összekötve említé, a mint Klára a mult 
rémítő töredékeit egybe illesztette, hogy belőle a jelenről 
fölvilágosítást nyerjen, mindinkább át volt azon sejtelem- 
től hatva, mely Kassaiban kereste a csábítás ördögét, a 
kisértő lelket. 

Tehát az ország legmagasabb hivatalnokával kellett 
egy erőtlen nőnek küzdeni. 

5 minő fegyverrel tegye ezt? 

Hol van kilátás a sikerre? 

Kit ismer ő, az elhagyatott nő, Fehérvárott? 

Hisz még azt sem tudja, hogy férje hol lakik! 

Még az utczákat sem ismeri, nemhogy a palotákat és 
azokat, kik benne laknak, ismerné ! 

Csüggedten hajtá le fejét, s a mint gyermeke ágya előtt 
ült sápadtan, merengő és levert tekintettel, nem véve 
észre az ajtó megnyilását, a közelgő lépteket, s ijedten 
rezzent össze, midőn a korcsmáros cselédje, hogy jelen- 
létét értésül adja, köhögni és lábával zsurolni kezdett. 

— Egy úr akar még ma este az asszonynyal beszélni. 
Klára szíve hőn dobogott, arcza kipirúlt, 

— Mégis fölkeresett! rebegte. 

Férjét képzelé. S milyen természetes volt, hogy őt várja 
az érkezőben! Hisz órák teltek el a rémítő történet után, 
órák, mióta a férj tudhatta, hogy hitvese itt van. S mily 
kicsiny Fehérvár! Mily könnyen lehet a városban isme- 
retesnek a megérkezőre találni, ha keresi, ha szereti, ha 
félti, ha életét veszélyben hiszi, ha bánatban hagyta és 
vigasztalásért kell fölkeresnie. 

— Ő/azló az! 

Klára e gondolattal sietett elébe. 

5 midőn könnyű alakja az ajtón kilebbent, midőn sze- 
rető és remegő karjait ölelésre akarta terjeszteni, oh! 
akkor azon idegent látta maga előtt, ki hazavezette, s ki 
bár részvétéért köszönetet érdemelt, jelenlétével keserű 
érzéseknél egyebet nem ébreszthetett, minthogy a meg- 
aláztatás tanúja volt, és tudta az iszonyú szót, mely fér: 
jét megbélyegzé. . 

"Mintha Klára lábai a földhöz gyökereztek volna, mintha 
meleg tagjai egyenként szobordarabokká akartak volna 
merevedni, mintha minden élet az arczra tódult volna, 
hogy egy fájó csodálkozásban hagyja ott az utolsó kinyo- 
matot, s aztán eltünjék ! j 

Az ellentétes érzések e hatása rendkívüli lehetett, mert 
Elemér is leírhatatlan zavarba jött. 

Mi volt e gyönyörű nő szépsége azon szédítő varázs- 
hoz képest, melyet az öröm és csalódás gyors változása 

" az arczvonalakon és az egész alakon előidézett ! 

Elemér értette mindazt, a mi a nő lelkében történt. 
Nem kellett ahhoz szó. Egy tekintet mindent elbeszélt. 

— Asszonyom ! mondá az ifju, csak azon ok, mely sür- 
gető kötelességemmé tette az idejövetelt, mentheti láto- 
gatásom szokatlan óráját. 

Itt Elemér elakadt. 

Min kezdje ? 

A történet egyszerű volt, s mégis teli kényes pontokkal, 

Vagy nem átalja-e Klára, hogy a férjére ruházott gúnyos 

névnek vannak tanúi? Nem kerül-e mindent, mi ide vo- 
natkozik ? 5 vegyülhet-e ő, az idegen, oly család ügyébe, 
melyhez nem tartozik sem a vérség kötelékei, sem az aján- 
dékozott bizodalomnál fogva? Mit mondjon? átnyujtsa-e 
a levelet minden fölvilágosítás és magyarázat nélkül? De, 
akkor, hogy jutott hozzá? Nem fog-e titkolódzása szokat- 
lannak látszani? Vagy elbeszélje-e, miért és miként ment 
Fridrikhez? Megmondja-e, hogy ő azon Kassai Elemér, 
ki saját nagybátyját, Kassai Istvánt, gyanú alá vévén, el- 
ment a pékhez nyomozni, de nem talált a vádra elégsé- 
ges adatokat? Mily nyomorultnak fogná a férje iránt oly 
gyöngéd nő, a nagybátya iránt gyöngédtelen unokaöcscsét 
találni? Hosszú történetek, sajátságos viszonyok, kivéte- 
les kedélyállapot s egy egész mult élményeinek és szen- 
vedéseinek elbeszélésére volna szükség, hogy jobb szine- 
zetben tünjék föl az, a mi csak könnyedén odavetve leg- 
alább is visszataszító cynismusnak látszanék. És azért 
jött-e Elemér, hogy egy nőt, ki saját szerencsétlenségé- 
vel van elfoglalva, idegen ügyekkel untasson? 

Klára figyelemmel tekintett az ifjura, s várta, a mit ez 
mondandó leszen. 

— Asszonyom, egy levelet kell önnek átadnom. Ne 
kérdje, miként jutottam birtokába. 

Klára föltöri a pecsétet. 5 a mint olvas, arczáról eltá- 
vozik minden vér. Inkább halotthoz hasonlít, mint élő- 
höz, inkább a halott sirjára tett fehér márvány emlékhez, 
mint a halotthoz. Kezei nem reszketnek, szempilláin nem 
csillog könny, s midőn olvasni megszünik, hideg nyuga- 
lommal fogja össze a levelet, és köténye zsebébe rejti. 

Mennyi belküzdelmet takart e csend! i 

-—— Az imént nem fejezhettem ki, mondá Klára, köszö- 
netemet a kegyelmed nemeslelkűségéért, 8 most midőn 
másodszor kötelez hálára, érzem, mily szegény vagyok a 
szavakban. 

— Bár tudtam volna, válaszolá Elemér, óhajtásom 
szerint folyni be megnyugtatására; de félek, hogy kész- 

ségem csak növelte az aggodalmakat, a helyett, hogy 
oszlatná. 

— Abban is van valami megnyugtató, ha a szerencsét- 
lenséget egész terjedelmében látjuk. 

Klára oly szilárd, de bánatos hangon ejtette e szava- 
kat, hogy Elemér túlragadtatva az illem és gyöngédség 
határain, egész hévvel mondá : — Meg vagyok győződve 
férjének ártatlansága felől. 

A nő arczát lehellet-könnyű pir futotta el, de a vona- 
lak továbbra is megtarták a bú és merengés kifejezését. 

— Én állhatatosan hiszem, hogy őt rágalmazzák, foly- 
tatá Elemér mindinkább túlragadtatva. 

— Az Isten szine előtt nem mindig az a valódi bűnös, 
ki megbotlott, szólt Klára. A nyíl öl-e, vagy az a kéz, 
mely czélzott? Ah! hisz az embernek szabad akarata van ! 

Két nagy könnycsepp gördült a nő arczára, de mintha 
szégyelné a fájdalom e jeleit, félig elfordulva, kezet nyuj- 
tott az ifjunak, s hirtelen távozott. 

— Talán ő is nagybátyámra gyanakszik! sóhajtá 
Elemér, míg haza indult. Oh! én gyáva, oh! én nyomo- 
rult! Örökös kétség közt hányatom, s nincs szivemben 
erő merészebb elhatározásokra. Átallom rokonomat és 
nem tudok szakítani vele. Nem hiszem a vádakat azon 
alakban, a mint ellene fölhozzák, nem hiszem teljes ártat- 
lanságát, akkor is, ha nem vádolják. Más vagy széttépné 
a vér kötelékeit, vagy védné a megbántott rokon becsü- 
letét, szóval és karddal. Ez oly természetes! § én, ki 
csekélységért vívtam párbajt, vizsgálok, hallgatok, kétke- 
dem, hiszek és hánykódom a végletek közt. Mi zsibbasztja 
el kezemet, mi homályozza be szememet, mi bilincseli le 
akaratomat? Szeredit kelleit volna feleletre vonnom. De 
számat bezárta egy balsejtelem bátyám bűnössége felől. 
Fridrik mester vallomásai elháríták gyanúm okait s ime, 
a szerencsétlen nő ajkain ellebbent homályos czélzat 
ismét a kétkedés örvényébe sodort. Oh! én nyomorult, 
oh én gyáva! Bár telt volna el már az éj! Bár lenne 

már hátam mögött Fehérvár, minden emlékével, minden 
viszonyával! Legyen ártatlan, legyen bűnös, nem aka- 
rok többé semmi kapcsot nagybátyám és én közöttem ! 

Klára soha sem volt Fehérvárott. 

Midőn megérkezett, gyermekét elhelyezé, s a vén cse- 
léd gondoskodása alá bízta, első gondja volt férje szál- 
lása után tudakolni. 

Egy lelket sem ismert az egész városban. 

Kérdezősködött utczáról utczára menve, de Laczkó 
István nevű idegenről fölvilágosítást nyerni igen nehéz 
föladat volt. 

E név senki előtt nem volt ismert. 

A szép nő sokak figyelmét magára vonta, s kivált a 
fiatalabb lovagok szivesen adtak volna minden kitelhető 
utasítást, de tudakolásaikra Klára mit felelhetett? El- 
mondja-e, hogy egy szombatos papot keres? Kétségkívül 
így könnyebben rá talál. Azonban nem ejti-e veszélybe? 
Nem üldözik-e a szombatosokat? Nem volt-e férje épen 
e gyanú miatt bezárva? Klára tovább nem mehetett kér- 
dezősködéseiben, mint hogy kézdivásárhelyi embert keres, 
kit Laczkónak hívnak. Senki sem utasíthatá nyomára. 

Mit tegyen ? merre forduljon ? 

Férje finom izlését ismerve, a várban, takarékosságái 
tudva, a külvárosokban vélte föltalálhatni őt. 

Elfáradott és siker nélkül. 

Aggodalmai közt maga is neveté bohóságát, hogy lehet- 
ségesnek hiszi az eredményt. 

De a jó szerencse, a lélek vonatása a lélekhez, az a 
véletlen, mely néha egy percz alatt kibonthatatlan nehéz- 
ségeket oldoz föl, az a kegyes gondviselés, mely a híve- 
ket akkor vezeti össze, midőn magokat legtávolabb vélték 
egymástól, mind e vezérei sorsunknak, kimaradjanak-e 

a játékból? Egyik se nyujtsa-e karját a keresőnek? egyik 
se vigasztalja-e a bánkódót? egyik se nyisson-e alkal- 
mat a gyönge némbernek, ki a megpróbáltatástól vissza- 
borzadt, hogy hamar mondhassa el: Uram ! férjem! ret- 
tegtem az elválás perczében a te lélekecsöndedért elvál- 
lalni minden nyomort és megaláztatást. Magzataimat 
féltém- a zord elemektől, a tudatlanságtól, az elvadulás- 
tól s a kaján élet ezer üldözéseitől. Ez volt oka, hogy 
én otthon maradtam és te, kétségbeejtő gondolatok közt, 
távoztál. Hála, hála! a szent Isten hamar fölvilágosította 
elmémet. Most tudom, hogy a nőnek mindenek előtt 
engedelmeskedni kell, föltétlenül követve férjét és a férj 
akaratát. Itt vagyok tehát. Egyik gyermekemet elszakí- 
tottam keblemről, a másikat kitettem a zord időnek, a 
nyomornak, az örök bujdosásnak. Parancsolj velünk. 
Menjünk a sivatag világba! tévedezzünk ösvénytelen 
utakon! aludjék ki előttünk melege a hívogató tűznek, 
távoli mécsvilága a csendes kunyhónak, és végcsilláma 
az elhamvadt reménynek ! Legyen körülünk sötét, fenye- 
gető és vigasztalatlan sötét! Csak az egymás kezére, 
arczára hullatott könnyek által tudjuk meg, hogy ki él 
még közülünk és ki hiányzik örökre, mert már nem sír ! 
Essünk minden csapáson át, a mit az ész kitalálhat, de 
a nyelv elbeszélni képtelen. Férjem, itt van nőd, itt van 
gyermeked. Eljöttek kötelességök szerint föláldozni ma- 
gokat, csak azt kérik, válaszd bátran a szerencsétlense- 
get minden kigondolható alakban, de a bűnt taszítsd el 
magadtól, ha pénznek, kényelemnek, tekintélynek hívják 
is, taszítsd el, ha észrevétlenül született, név nélkül él 
és titokban hal is meg! 4 
Ah! hát nincsen nemtő, nincsen légi hang, nincsen 
intőjel, titkos kém és vigyázó szem, mely a nőt, midőn 
ily szándékkal jár, összehozza férjével, kit oly hosszasan 
és oly hasztalan keres? 
. Klára phantastikus képzelődése minden utczaszögle- 
ten férjét vélte megjelenni. Ha a piaczon nem talált rá, 
175 

bizonyosan egy sikátorból fog kilépni. Ha a paloták czi- 
meres kapuiból czifra urak jönnek, amott a tőszomszéd- 
ban egy szerény polgári ház, s annak utczaajtóját talán 
Laczkó István, az ő férje, nyitja ki? 

— Mily bohó vagyok, gondolá Klára mosolylyal, 8 a 
szempilláira szivárgó könynyel, mily együgyű vagyok, 
hogy a véletlenre támaszkodom ! Istenem, már alkonyo- 
dik és mennyi drága időt vesztegettem el ! 

Aztán vádolni kezdé magát. S hogy ne? Hiszen mily 
természetes. okból történt minden fáradozásainak siker- 
telensége! Legalább tizenöt ezer ember lakik Fehérvárott 
s hogy kivánhatja, hogy oly sok közül épen azon egy 
jőjjön elébe, kit ő keres! Végre is, nem a falusi némber 
félénksége hozta-e őt zavarba? Nem mondták-e még Ba- 
lázsfalván, hogy menjen egyenesen Pécsi Simon ő nagy- 
ságához, mert ott rögtön útba fogják igazítani ? Ha nem 
átalja e magas helyzetű úr pompás termeibe lépni, már 
rég rendben lett volna minden, már rég tudná férje szállá- 
sát, már rég tisztában lennének szándékukkal, már rég 
lehullott volna lelkéről az a súly, melyet alig bir hor- 
dani. S mily megbocsáthatatlan könnyelműség volt oly 
fontos ügyben csupa átallás miatt ennyi időt veszteni. 

Klára helyre akarta hozni hibáját. 

Haza sietett. Fölvette a legszebb ruháját, mint a magas 
rangúakhoz menőtől az illem követelé. S bár a kelmét, 
melyet tündéri termetén horda, a fejedelmi városban igen 
egyszerűnek tarthaták, annyi legalább valószinű, hogy a 
büszke Pécsi Deborah is, mi a csínt és izlést illeti, meg 
lett volna lepve a gyönyörű falusi nő öltözékétől. 

A dúsgazdag Pécsit ki ne ismerte volna ? 

A legelső, kivel Klára találkozott, tudott utasítást 
adni. 

Nem is volt messze a pompás cremeteség). 

S midőn a szombatosnő majdnem a kapuig érkezett, 
akkor látja Szeredi kiséretétől és csatlósaitól az utat el- 
állva, akkor hallja az iszonyú szót, akkor ismer a meg- 

gyalázottban férjére, akkor rogyik össze, és akkor történt 
mindaz, a mit már tudnak olvasóim. 


x 


Elemér távozása után Klára még egyszer elővette férje 
levelét. 

Nyugodtan akarta elolvasni. Ah, abban semmi sem 
volt világos és minden oly rémítő, mint a sötét éj, mely 
a vándor előtt befödi a mélységeket, s csak villámlások 
által leplezi föl néha. 

Laczkó István rejtélyes sorai a következők valának : 

cSzerencsétlenség gyermeke. Nyomor jegyese, oh! 
Klárám ! miért jöttél ide? j 

Neved hangzott ajkaimról, midőn rád ismertem, s te 
eszméletedtől megfosztva rogytál össze. Oh! hogy ki- 
mondtam e drága nevet, s veszélybe ejtettelek, fölfedez- 
telek, elárultalak általa ! 

Fuss az átok városából, fuss az üldözés helyéről! 

Ne tekints többé vissza gondolatban is! Feledd el, 
hogy fekvését soha meg ne magyarázhasd gyermekeidnek ! 

Oh! én szegény kisdedeim ! 

Szórd el őket magadtól, hogy ne találják meg a po- 
roszlók veled együtt. 

Vedd le rólok nevemet, e hazug nevet, melyet különben 
is úgy le fog tépni a törvény, mint a ruhát szokta a bakó 
a tolvajról, mikor meztelen testére bélyeget akar sütni. 

Ne sirasd őket, ha a halál elviszi, mert veszélyesebb, 
ha az élet magának rabul megtartja. 

Fuss, Klára! fuss innen ! 

De, az Istenért! csak haza ne. 

Ott kelepezében vagy. 

Onnan tetszésök szerint hurczolhatnak a szennyhez, 
az éhséghez, a korbácshoz, a fertőzethez. 

Bár volna már hátad mögött ez az egész ország, § 
előtted a szabadság akármennyi nélkülözéssel ! 


emg egtoar Ar tte 
KE. EP; 7 sé e fal! 22 

Feledj engem ! 

Bűnös vagyok, 8 noha undorodom saját lélekzetemtől 
is, még sem bánom, ha csak te mentve lészsz, hogy taná- 
csodat nem követtem. 

Lakolni fogok érdemem szerint. 

Imádkozzál érettem, élő férj özvegye !v 

Az iszony hieroglyphjeit óra hosszáig vizsgálta, talál- 
gatá Klára. 

Eszébe jutott minden, mit férje a Kézdi-Vásárhelyről 
távozást megelőzött napokon beszélt. 


— Nemde azt mondá, fűzé össze gondolatait, hogy a 


.- kontyomra tekert kendőn nehéz csöbröt fogok a mezőre 
vinni, forró rekkenőségben naphosszat aratok; sárban, 
mezitláb és permeteg alatt az állványokra téglát, meszet 
hordok, s kénytelen leszek eltűrni, hogy a rongyoktól 
rosszul födött testemen kőmíves legények, uradalmi haj- 
dúk s koldus léhűtők buja szeme nyugodjék? 

Klára megborzadt, mintha e buja szemek már is tag- 
jait néznék. j 

Fölkelt az ágy mellől, megcsókolta alvó gyermeke 
homlokát s helyreigazítá a takarót. 

— § miért kell a pórnép munkáját teljesítenem ? mi- 
ért kell a legvadabb önkény alá védelem nélkül vetni 
magamat ? Azért-e, mert nem volnánk képesek a min- 
dennapi kenyeret más módon megkeresni? Ah! már em- 
lékszem, ő ezt mondá : mert a törvény követeli. Istenem ! 
hiszen azt tenné, mintha jobbágynő volnék! S gyerme- 
keim? Tedd, mondá férjem, erős barommá őket, mely 
terhet birjon hordani, állati ösztöneit vadul elégítse ki, 
8 a szerelem epedései helyett csak a testiség nyers kitö- 
réseit áhítsa. Hisz ez annyit jelent, hogy az én gyerme- 
keim jobbágyfiak ! Irgalmas Istenem ! 

Klára térdre borult és hosszasan imádkozott az alvó 
gyermekért és a távollévőért, kit emlőjéről szakított le, 
hogy férjét, mielőtt késő volna, a bűn elől a rengeteg 
világba kisérje, elrejtőzni, elenyészni, meghalni. 

— Ah! zokogá, mit írt? Nem azt-e, hogy vegyem le 
gyermekeimről a nevet, szórjam szét őket, hogy ne talál- 
ják meg a poroszlók? Boldog Isten! mintha szökött 
. jobbágyok volnának! És ki tart testökre, lelkökre jogot ? 
Most is fülembe csendül egy iszonyú név. Vagy nem 
mondá-e férjem, midőn kivándorlásra ösztönzött: Jer, 
Klára, feledjük itt vagyonunkat, különben Kassai azt 
állítaná, hogy tőle loptuk el? Ah! minden világos. A. leg- 
magasabb állású és a legiszonyúbb nevű férfiu férjemre 
tette kezét. Az ő börtönébe hurczoltatott, örökre elzárva 
a világtól és tőlem. Ezért vagyok én élő férj özvegye! 
De miért zárták börtönbe? Világos, világos! Ah! fejem 
fáj és kábul az égető fény miatt! Esküszöm! mondotta 
a férj, a két gyermek apja, ha végzetem bűnbe sodorna, 
az a kisértés, mely engem elejt, meg fogná tántorítani 
még azokat is, kik legszigorúbb birái természetünk gyarló- 
ságainak, s kiknek markában mindig van egy alkalomra 
váró kő, hogy vétkes felebarátjaikra dobják! Világos! 
Világos ! Ő a bűnt választá, hogy minket megmentsen. 
Kassai kémjévé igérkezett, de nem tudott azzá lenni. 
És most ő fogoly, s ránk nyomor, elaljasodás és szolga- 
ság vár! Megfoghatatlan s mégis igaz ! 

Klára maga előtt látta az egész történetet, minden 
fejleményeivel együtt. 

Szeretete nem engedte, hogy férjét határozottan bűnös- 
nek tartsa. 

Elemér nyilatkozata is e véleményben erősíté meg őt. 

Hitte, hogy Laczkó István elvállalta családja megmen- 
tésére a lealacsonyító szerepet, de minthogy a válság 
perezében lelkiismerete ellenállott, nem tudá igéretét tel- 
jesítni, s ezért vonta magára Kassai boszúját. 

Nem kétkedett, hogy szökött jobbágyoknak tekintetnek, 
s hogy Kassai vagy mint földesúr, vagy mint hivatalnok, 
rendelkezhetik sorsuk fölött. De miért taszíttatának egy- 
szerre a szabadságból a szolgaság bilincsei közé? Meg- 
foghatlan! Hát nem volna-e Klára nemes családból való? 

s férje nem fejedelmi puskás ivadéka-e? Ki merné ta- 
gadni ? 

A szegény nő sokkal inkább bálványozta férjét, hogy 
sem oda tévedjen gondolataival, hogy ez idegen nevet 
vett föl, s hat évnél tovább tartá őt folytonos ámításban ? 

Azon kérdésre nézve, hogy kit akart Kassai Laczkó 
által kémleltetni, Klára tökéletes homályban volt. Leg- 
szebb csalálmait oszlatná el s legpusztábbá tenné keb- 
lét az, ha férje saját hitfelekezetét, vagy annak főbb 
egyéneit lesni, és szerencsétlenségbe sodrani igérkezett 
volna. Azonban ily eset föltevésére Klára élénk, de tiszta 
képzelődése soha sem tévedhetne. 

Midőn a nő egész nagyságában látta a veszélyt, aggo- 


dalmai az idegesség azon magas fokára emelkedtek, mely . 


a finom lélekzést és a szellő halk mozzanatait is lázas 
szívdobogással kiséri, s melyre a legcsekélyebb zörrenés 
már elviselhetetlen hatást gyakorol. 

. Nyugtalanul bolygott a szobában. 

Ha az őrjárat a várkapu előtt vonult el, a jelentékeny 
távolság ellenére, meghallá a kardcsörgést s remegett 
férje életéért, kit talán épen most hurczolnak magokkal 
a vad katonák. 

Ha az udvaron a komondor morgott és vonított, Klára 
Kassai poroszlóit megjötteknek hitte, kik gyermekét akar- 
ják tőle elszakítani. 

5 mily csendesen pihent Endre ! Álmához bizonyosan 
vendégül jött az anya által igért szép angyal. A hajnal 
nyilásaként mosolygottak ajkai. Arcza egészen öröm és 
boldogság volt. 

Oda tekintett Klára. 

— Ah! gyermekem! — sikoltá, — tése akarnak el- 
hurczolni! 

Az ágyhoz rohant. Védőleg terjeszté ki kezeit az ártat- 
lan fölött, mintha már érkeznének a poroszlók. 

Endre a sikoltásra megmozdult, félig kinyiltak szem- 
héjai s megint bezárultak. 

Az anya szorongása növekedett. 

cFuss az átok városából: a férj levelének e szavait, 
mintha szellemek sugdosnák füleibe, mintha a székesegy- 
ház órája, mely tizenkettőt ütött, harsogtatná, s a csendes, 
halvány és méla éj könyörülő lelke tanácsolná. 

cMentsd meg gyermekedétv, mondák a lég parányai, 
8 a rezgő holdsugarak, melyek egy ablakkarikán össze- 
gyültek és az árnyékba rejtett mécs helyett Endre vona- 
laira világítának. 

Minő zúgás, bongás Klára szivében és fejében! 

Gyermeke vállára tette kezét, hogy fölébreszsze ; me- 
leg, égető ajkaival csókolta homlokát. Nyisd ki szemeidet 
kisdedem ! ébredj, serkenj Endre! 

Ah! a fiú édesen, mélyen alvék. 

— Istenem! eljön a hajnal s késő lesz a szabadulás — 
sóhajtá! — Oh! hová vigyem, az apátlant, a szegény ár- 
vát, és a másikkal, a csecsemővel, mi történik ? 

c Vedd le róluk nevemet! szórd el őket magadtól! Ne 
sirasd, ha a halál elviszi . . ., 

— Nagy Isten! kit? Endrét és Barbarát? — kiáltá Klára 
a férj levelére emlékezve és attól visszaborzadva . . . — 
Lehetetlen, hogy e kegyetlen tanács az Isten ujjmutatása 
volna! . . . Oh! én kicsinyhitű ! 

aAz Úr énnékem őriző pásztorom ! 

Azért semmiben meg nem fogyatkozom? . . . Hígy, 
Klára és remélj ! 

Midőn a nő a vigasztalás forrását föllelte, megeredtek 
szemének könnyei, 8 a kegyes ég e jótékony harmatjától 
kedélye mindinkább üdült, éledt, megkönnyült. 

— Szabaddá kell tennem férjemet, s az által az egész 
családot: — e merész határozat szilárdult meg benne, — 
Vesszünk vagy éljünk együtt ! 

Klára gyöngéd, finom vonalai aczélzott kifejezést nyer- 
tek a nagy szándékkal. 

A csüggedést ismét tevékenységi vágy és önérzet 
váltá föl, 

—- Csak már vége volna az éjnek! — sóhajtá. 

Homloka gondolkodóvá lett. 

Tervet forralt. 

Valóban különösek lehettek egy nő tervei, ki idegen 
városba van, s ismerős nélkül, ki vallásánál fogva rész- 
vétre nem hivatkozhatik, ki nem ismeri a világot és az 
eszközöket, melyek befolyásra vezetnek, s ki gyönge létére 
az ország leghatalmasabb és legravaszabb emberén akar 
diadalmaskodni, a nélkül, hogy egyetlen fegyverét, a szép- 
séget használni és egyetlen vagyonát, becsületes nevét 
koczkáztatni akarná. I 

— Erőtlen nő vagyok; illő tenát, hogy igazamban a 
legerősebb nő védjen. 

Ily ötlettel hajtá vánkosaira fejét, hogy még a hajnal- 
szürkület előtt elszenderülhessen. 


: ha 


Laczkó István nem hunyta be szemeit, nem hajtá 
álomra fejét. 

Kassai titkárja, míg az elutazásról intézkedni és urától 
rendeleteket fog venni, siettében saját szobájába csukta a 
letartóztatott egyént, kinek körülményei felől hivatalos 
állása mellett sem volt még fölvilágosítva. 

Órák teltek eredmény nélkül. 

Az udvar csendes. 

A kulcs nem nyikorog az ajtózárban, s a közelgő lépé- 
sek semmi nesze nem alkalmatlankodik. 

Rejtelmes félelem környezi a szombatos papot. 

Nem a bilincs, nem a börtön, nem Kassai, nem a hóhér, 
nem a mindennapi élet kínpadja, melyen cseppenként fog - 
elvérezni, nem a lelkiismeret ijesztgeti őt. 

Más baja van. 

A megfoghatatlan, a csodálatos, a borzasztó, melyet em- 
ber nem érthet, melytől a gondolkozónak agya meggyulad 

és vére hagymázos gyorsasággal kering... a titokszerű, 
a megfejthetetlen zsibongta őt körül, ijesztgeté félhomá- 
lyos, a légben elmosódott s megint összeálló alakjaival. 

— Hogy van az, hogy Pécsinek a csillagok beszélték 
el bűnömet? A zodiakus megszólalt, figyelmeztetni őt az 
álbarátra, ki körüle forgolódik, hogy kelepczét vessen 
lába elé, ki karjába borul, hogy ölelés közt a szívbe döfje 
tőrét. A tisztes ősz, jól tudta: mi a czélom? miért szinle- 
lek? miért ámítok? miért férkőzöm oldala mellé? Mindent 
látnokilag tudott. Avagy, nem hozták-e szobájába mérhe- 
tetlen távolból a bolygók sugarai azt a hírt: hogy Judás 
Iscariotes már elárulta őt? Igen, én Judás Iscariotes va- 
gyok. Nevemet és czélomat az ég jelentette meg neki. Ez 
a bűn átka! Nincs számára sötétség, hová rejtőzhetnék. 
Midőn őt kutatják, világossá lesz az éj, s ha más tanú 
nincs ellene, beszél maga wa kiterjesztett erőségv, 8 el- 
mondja a mit a fül soha meg nem hallott volna, a szem 
soha meg nem látna... Ej! ej! jobbágy vagyok. Mi kö- 
zöm az Istennel! A földesuram Kassai. Mi közöm más- 
sal... Hajh! de mégis különös, hogy arczomra az Isten 
ezt írta: kém. A szó arczomon van, tagadhatatlanul ott. 
Különben honnan tudta volna kilétemet Deborah kis- 
asszony és . . . ha! ha! ha! ha! a nőm? 

Laczkó István e kaczaja a fájdalom nyöszörgésének és 
az őrjöngés ujjongatásának különös vegyülete volt. 

— A nőm, — folytatá rémes goudolatait, — a nőm mi- 
kor tanulta olvasni a titkos betűket? Szorgalmas Klárám ! 
mikor virrasztattál Salamon gyűrűjével ujjadon a látha- 
tatlan rejtélyek fölött? Mikor nézted galambszemeiddel 
azt a kegyetlen festéket, melyet midőn agyamban a bűn 
fogamzott, homlokomra mázolt az észrevehetetlen kéz? 
Miért nem mostad le mindjárt azt a te tiszta könnyeiddel, 
szánakozó Klára! Hisz! te hatalmas vagy ártatlanságod- 
ban; neked sokat szabad elfedezni és kiengesztelni. Könyö- 
rögj a jobbágyért, magas hölgy! A jobbágy . . . a jobbágy 
még megjárná; de a bűnös! ebben áll a nehézség. Ezen 

kellene most törnöm a fejemet, ez nagy talány... szük 
séges, hogy a bölcsek is szóljanak hozzá. Nem lehet amúgy 
könnyedén venni az ily fontos kérdést. Most álljanak elő 
a különböző iskolák, jőjjenek el a hittudósok, hadd! hall- 
juk a véleményt, de az előitélet nélkülit, no! ... mi a 
bűn! A mi arczodra van írva, Szőke Pista. Oh! ha én 
tudnám, hogy honnan tudják ők ami arczomon van! De 
hát csak számomra van bezárva, lelakatolva az a sokak- 
tól olvasott könyv? Lássuk a könyvet. 

Laczkó István szembe állott egy kis aczéltükörrel, mely 
a titkár asztalára volt helyezve. A halvány gyertyafény. 
alig vetett valami világot a sima érczre, de a bele tekintő 
annál többet vett észre. 

— Itt is Jegy! ott is jegy! — sóhajtá. 

Nézett merőn, nézett vadul. Összebonyolódtak vonalai, 
elveszték árnyaikat, torz kinyomatot nyertek. 

— Millió betű! A sátán tele írta képemet. Már 18me- 
rem a sátán kézirását. Elfáradhatott a sok munkában, de 
jól is használta ám az idejét. Csúffá tett engemet, a mint 
csak illett. Nosza! Szőke Pista, kérd el az első kuvasztól, 
mely rád ugat: a ketreczét, s bújj helyette bele; ott szé- 
pen rejtőzhetel. 

A szerencsétlen szombatos a szoba szögletébe vonult, 
lekuporodott, előnyujtá nyakát, s egy őrült ember ravasz 
figyelésével leste, hogy mikor mozdul meg az ajtókilincs ? 
mikor nyilik a retesz? mikor jőnek? 

Ily helyzetben találta Demeter és a titkár. 


x 


Kassai csak azután tudott. elaludni, hogy a kocsi távo- 
zását meghallá. — 

Reggel tudakolt öcscse után, s ő, ki végtelenül hara- 
.gudott volna, ha Elemér meglepi, neheztelni kezdett, 
midőn hallá, hogy a kitűzött órán nem jött hozzá. 

Tetézte rossz kedvét Elemér búcsú nélküli távozása is. 

Tudta, hogy korán reggel el kelle mennie. Érzé, hogy 
még az unokaöcscsétől sem tűrte volna a csendes hajnali 
álomból felköltetést, de mégis az egész úgy, a mint előtte 
állott, bizonyos idegen és szokatlan színt hordott magán. 

A gyanú, éleslátásának és romlott kedélyének szülöttje, 
megint föléledt keblében. 

— Bizonyosan Pécsiék iránti rokonszenve nyert valami 
új anyagot, — gondolá. — Ezért kerül engem : ezért sérte 
meg figyelmetlenségével. A háladatlan! Mily jó indulat- 
tal voltam iránta! S nem jött el. Utána kell járnom, hol 
tölté az estét? Addig mindig távol lesz Elemér szíve tő- 
lem, míg karját nem kénytelen Pécsi ellen fölemelni. 
Erre kell hatnom. De hol tölté az estét ? 

Kassai elégületlen, zsémbes volt, mert titkára távolléte 
miatt, néhány napig aligha jöhet azon titok nyomára, 
hogy az unokaöcscse miért nem látogatta meg. 


V. 


Dajka János, az érdemes püspök, rossz hangulatban 
vala. : 5 

Sehogy sem haladott tovább az általa képviselt ügy. 

Épen most vett levelet Stambulból, magától Zülkifártól, 
vagy más néven Bene Antaltól, a nagy befolyású csausz- 
tól, ki panaszolva említé, hogy ő fensége még nem mél- 
tóztatott kegyelmesen elküldeni a vidraprémes új szabású 
bundát, fekete gránát boglárokkal, melyet nekie megigért 
vala; holott oly havas és zivataros idő van a hatalmas 
szultán fővárosában, hogy a kutyát sem kellene a szobá- 
ból kiűzni, és annál kevésbbé mehet a vidrabundátlan 
állapotjában a fővezér és más méltóságokhoz naponként 
informálni, kivált miután az erdélyi residens ő kegyelme 
sem hajlandó a havi pénzt pontosan kezébe szolgáltatni. 
Bezzeg kinálják aranynyal, ezüsttel a katholikus hatalmak 
követei, mert orrontják, hogy Rákóczi ő fensége a fényes 

kapunál engedélyt solicitál a magyar király ellen háború 
indítására, bezzeg ajándékoznának kék vidraprémes téli 
ruhát is, de ő ámbár az izlamra tért át, szívében hű 
evangelikus maradt, s csak ne volna a residens fösvény 
és a nagyságos fejedelem emlékeznék meg becsületes szol- 
cájáról, akkor úgy segéljen! még a kikelet megnyilásáig 
lehetne a padisahnál oly határozatot eszközölni — kivált 
ha Sáros-Patakról az öreg tallérok útba indíttatnának — 
melyektől a magyar király és a katholikus német rendek 
füle megcsendülne. Ezt ő, Zülkifár, a püspök úrnak csak 
azért írja, hogy szerény soraiban is régi jó indulatja 
elucescáljon. Ő, ha akarna, írhatna Pázmány érsek uram- 
nak sokféle dolgokról; azonban nem teszi. Tudja, hogy 
megköszönné az érsek, és személyét a magyar király 
figyelmébe ajánlani nem mulasztaná el; de a nagyságos 
fejedelemtől igért bundát és vékony hópénzt jobban tisz- 
teli a skofiumos bársonypalástnál 8 a gazdag remunera- 
tióknál, melyekkel már untig ostromoltatott hűsége. Jel- 
szava ezentúlra is Gyula-Fehérvár és nem Pozsony, csak- 
HOGY 8 IS 

Dajka püspök igen búslakodott a csauz levelén. 

Elgondolá, hogy életének napjai már meg vannak szám- 
lálva. 

Az Isten magához szólíthatja őt, még mielőtt a felső 
megyék sérelmei fegyveres kézzel orvosoltatnának. 

Maholnap elköltözhetik ez árnyékvilágból, a nélkül, 
hogy az Úr szőlőjében tett munkálkodásainak sikerét lát- 
hatná. 

5 ki az oka ennek? 

Kassai István. 

És miért nem akar Kassai István háborút ? 

Mert nem tud lóra ülni, mert félénk, s mert a kik lóra 
tudnak ülni és bátrak, könnyen kicsikarhatnák kezéből a 
hatalmat. 

Serédi, Kornis, Kemény János, Szeredi és más régi 
családú igazi uraké volna akkor a világ. . 

Dajka püspök, könyvei közt ülve és a vasárnapi predi- 
kaczióról gondolkodva, így elmélkedett, midőn a tanuló- 
szoba ajtaján gyönge kopogást hallott. 

Nem volt inyére ugyan a megzavartatás, de azért lelki- 
pásztori nyájassággal mondá, hogy szabad. 

Fiatal némber lépett be, gyöngéd, finom alakú, szelid 
kifejezésű és igéző szépségű némber. 

Aranycsillámos gazdag sárga haját fejkötő szorította 
le, de arcza az ifjúkor üde és hótiszta szinezetével, a 
szende leányéhoz hasonlított, ki még a pártát hordja, 
anyai gond alatt virít és az életet inkább tavasz álmok, 


. mint küzdelmek után ismeri. 


Volt ugyan halványdad vonalain némi izgatottság és 
volt szenvedés jele; volt sötétkék szemében merengés és 
bú. De ki mondhatná meg, hogy e könnyű nyomait a szív 
viharának, nem egy hamar áthaladt csalódás, nem egyike 
a szép, de létesíthetetlen ábrándoknak okozta, melyet a 
boldogság szokott egyhangúsága közt a hajadon oly örö- 
mest teremt magának, hogy legyen mit ő 18 megkönnyez- 
hessen? Hisz! annyi ingerrel bír a könny, míg nincs mit 
igazán sirassunk ! 

A némber csinos, azonban pipere nélküli öltözéke a 
vén Dajka szemében is föltünt. 

A püspök vendége szép szavakkal említé azt a bizalmat, 
melylyel ismeretlen létére iránta, a tiszta korú, helyzetű 
és valódilag keresztyén férfiú iránt viseltetik. 

Dicséretében nem volt semmi túlzó és behizelgő, de 
Dajka püspök mégis azt hitte, hogy lekötelezőbb modor- 
ban ritkán beszéltek vele. 

Csak akkor hökkent meg egy kevéssé, midőn a vendég- 
nek, ki magát Bodó Klárának nevezé, kivánságát meg- 
hallá. 

— A kegyelmes nagyasszony — szólt, e czím alatt a 
fejedelemnét értve — nem szereti, ha az udvarmesternőn 
kívül más akar az ő magas személyéhez valaki részére 
bejáratot eszközölni. A palota szabályai most szigorúab- 

bak, mint Bethlen Gábor ő felsége uralkodása alatt. Nem 
. azért, mintha dicső fejedelemnénk gőgös, fényűző és a 
külsőségekhez túlságosan ragaszkodó volna, mint a bran- 
denburgi nő. Isten méntsen! fenséges asszonyunknál 
nincs alázatosabb szolgája egyházunknak. Azonban rész- 
szerint már sokan éltek vissza jószívűségével ; részszerint 
pedig azzal gyanusítják, hogy férjére még országos dol- 
gokban is szeret befolyást gyakorolni. Ezért tartja szük- 
ségesnek, hogy a ki valami ügyben kiván kihallgattatást 
nyerni, e végett Petneháziné asszonyhoz folyamodjék. 
— A mely dologban a fejedelemné lába elébe akarok 
borulni, arról én egy szóval sem adhatnék Petneháziné- 
nak fölvilágosítást. Kegyelmed, nagytiszteletű püspök 
uram, a közönséges kiváncsiság behatásain kívül áll, hely- 
zete és évei fölül emelik a világ gyarlóságain, s a szent 
sátor alatt és az erős Sion templomában nem őrizték 
inkább a frigyládát, mint adott szavát meg tudná kegyel- 
med tartani és a titkot keblébe elzárni. S mégis nem bi- 
rok erővel, magának a püspök úrnak is megvallani az 
okot, melyért a fejedelemnő színe elébe kel! lépnem. Sza- 
badon csak annak nyilhatnék meg szívem, ki oly szent, 
mint kegyelmed : de nő. Csak Loránffy Zsuzsanna, Erdély 
fejedelemnéje, ki a női szív minden gyöngéivel és eré- 
nyeivel bír, s ki a hatalom eszközeivel is tudja támogatni 
a mit igaznak hisz, csak az asszonyok asszonya hallhatja 
meg panaszaimat. Előtte tárom föl keblemet. Csak ő ment- 
het, vagy semmisíthet meg. Petneháziné, kétségtelenül 
derék és szeretetre méltó asszonyság; de fog-e a nélkül, 
hogy kérdezne, s a nélkül, hogy neki valamit elbeszéljek, 
a fejedelemné szine elébe vezetni? A ki egy csoport pa- 
naszlót naponként elutasít és bebocsát, az előtt a könny- 
csepp nem jelent annyit, mint másoknál. A ki köteles- 
séget teljesít, midőn reményeket tör szét, a fájdalom éles 
szinezéséhez szokott, s hogy meg lehessen hatva, többet 
. kiván, mint a mit én mondhatnék. I 
— Ime, megint egy elcsábított, megint korunk ki- 

csapongásainak egy áldozatja! — gondolá a püspök. — 
Hiában! ha az egyházi fenyíték tágul, veszve van az er- 
kölcs ! — Leányom, — szólt atyai szemrehányással, — a 


fejedelemné szigorú: Megbünteti a bűnöst, ki a csábítás 
aljas eszközeihez folyamodott; de a méltó fenyítést az 
ellen is használja, a ki a sátán kisértésének engedett. 

Klára meg volt ütődve, midőn a püspök oly czélzatot 
tett, mely Laczkó élményeire látszott vonatkozással bírni. 

— Az Istenre hivatkozom, hogy a vád minden súlya 
a csábítóra fog esni, — szólt átható kifejezéssel arczán 
s mély fölindulással keblében. 

Csak ne volna főkötő a kontyán! A fejedelemné még 
szigorúbb a tévedt nők, mint az elámított leányok iránt, 
s jól teszi. Izrael népe megkövezte a hűtlen asszonyt. 
S bár Üdvözítőnk egy alkalomkor mondá: az vesse rá . 
az első követ, a ki ártatlan; ezzel nem akarta a könyö- 
rületet a szigor helyére léptetni és föloldani a bűnt. 

— Leányom! ha a fejedelemné ő fenségénél kopogta- 
tunk és szine elé bocsátanak: akkor nem lehet többé 
visszahúzódni, vonakodni, tétovázni. Hasztalan bánnád 
meg e fontos lépést, melyet most sürgetsz. Nagyasszo- 
nyunk nem tűrne semmi elhallgatást vagy kibékülést, s 
neheztelésének DOSZLESZKEK ÁT at rád nezve is iszonyúak 
lehetnek. 

— Csak kihallgattatást akarok, a többit Isten bölcse- 
ségére bizom. 

— Jól van leányom! Én mindent elkövetek. — Csak 
ne volna legalább főkötője ! 

.— § mikorra remélhetem sorsom eldőlését ? 

— Holnap, mint hiszem, már a fejedelemné előtt le- 
szesz. 

Klára hálától áradozó kebellel hajlott az aggastyán 
kezéhez, s ajkaival érinté. 

Dajka püspök, midőn magára maradt, sokáig gondol- 
kozott a világ esendősége felől. Mily fiatal, mily szép, 
mily szerény és kellemes nő tévedt a kárhozat ösvényére ; 

pedig nem élünk Báthori Gábor korában, midőn a csá- 
bítás vezére egyszersmind az ország feje volt. Rákóczi ő 
nagysága hű férj, a fejedelemné a tiszta erkölcs tükre, a 
női erények példányképe. S mégis . . . ! 

Ez eszmék a jámbor püspök kedélyére kellemetlenül 
hatottak. 

De azután szeme előtt lebegett a kedves ártatlan alak, 
mely-épen most hagyta el a szobát. 

— Lehetetlen, hogy ily tiszta külső oly fekete bűnt és 
undok rothadást rejtsen magába. Iszonyúnak kellett lenni 
a csábításnak. S hátha még minden jóvá tehető! hátha 
még csak a veszély volt hozzá közel s nem a bűn! 

Dajka e szelid elmélkedések közt elhatározá, hogy 
Klára iránt a legkimélőbb bánásra igyekszik a fejedelem- 
nét hangolni. 

— De vajon nem keverem magam ellenségeskedésbe 
az ország valamelyik főurával? — e kérdés megvillant a 
püspök agyában. Előkelő házak feslettségét fölleplezni 
minden időben veszélyes volt. Azonban nem kötelessége-e 
a hívek erkölcse fölött őrködnie? 

5 mit féltsen egy görnyedt nyakú, ezüst fürtű aggas- 
tyán ? 

Dajka elgondolá, mi szép alkalma leend egyszersmind 
az evangelikus rendek ügyét a fejedelemné szívére kötni. 

S ha az udvarba megy, ha magát neheztelésekre és 
gyanukra tesz ki, miért ne ragadja meg a kinálkozó al- 
kalmat politikai czélokra is ? 

Dajka elhatározá, hogy a TÖrOkorszásból vett levelet 
közleni fogja a fejedelemnével, hogy élénk vonásokkal 
fogja ecsetelni a felső megyei evengelikusok helyzetét, 
hogy keményen megtámadja Kassai ravasz eljárásait, 8 
igyekszik a fejedelemné által annak kieszközlésére hatni, 
hogy a magas portánál a háború engedélyezése komolyan 
sürgettessék. 

— Mint fog reám Kassai István uram haragudni? De 
hiszen most sem barátom. Elhív ebédre, mosolyog sze- 

membe, de gyűlöl. Kő szíve van. Lágyítsa meg az Isten, 
nem irányomban — mert miért tartanék tőle? — de a 
segélyért rimánkodó és könnyekben fürdő anyaszentegy- 
házúnk iránt. 


VI, 


Csekély köz választotta el a püspöki lakot Rákóczi 
György palotájától. 

Kivált ca harmadik udvarv oly közel feküdt, hogy az 
öreg urat még az őrváltás is néha fölzavará álmából. 
5 hányszor nem űzte szét a reggeli trombita a szent 
elmélkedések legerélyesebb szavait, midőn már tollban 
voltak, hogy papirra szálljanak? A püspök néha ca har- 
madik udvarbóli a szitokhoz igen hasonló kifejezéseket 
is vélt hallani, és szive elszomorodott arra a gondolatra, 
hogy a tettesek nem fognak megfenyíttetni ; pedig ugyan- 
azon udvarban hozattak a káromkodást büntető törvé- 
nyek. Ott van az országház, ott van a királyi tábla. 
5 mégis szitkozódnak a testőrök ! 

Vagy talán nem hallott jól? Hisz! a püspök kapuja 
onnan alig van száz lépésre. 

Dajka most rókamálos reverendában lépett ki a kapun. 

Köszöntötték gyermekek és koldusok, közel 8 távol. 

5 van-e, a ki ne ismerné őt? 

Épen ez a baj. 

Merre forduljon ? 

Tegnap a harmadik udvaron át sietett a fejedelemné- 
hez. 8 mi történik ? 

Az első emelet egyik ablakából az utczára letekint 
Zsigmond úrfi, ő fensége kisebbik fia, a leendő tudós, s 
tüstént püspök bácsihoz, küldi komornyikját és tudakol- - 
tatja, hogy mikor lesz üres ideje, mert egy új értekezést, 
melyet most fejezett be, akarna neki fölolvasni. 

A kapunál Dajka Kornissal, a fővezérrel, találkozott, s 

ez hosszasan panaszkódött Szeredi ellen, ki a fejedelemnél. 
igen gyakran látható s kétségtelenül valami cselen töri fejét. 

Az udvaron György úrfi, a fejedelem idősebb fia, ve- 
zetteté a temesi és szendrői basától ajándékba kapott. 
arabjait, 8 a püspök bácsinak figyelemmel kellett végig 
hallgatni az irott képnél delibb állatok minden szép 
tulajdonait. 

Midőn pedig a cmásodik udvarbanv, hol a nagyaszony 
palotája volt, belépne, hát Csulaival, a ravasz káplánnal 
jön össze, 8 ez meg azt is ki akará halászni tőle, hogy 
m. okból megy a fejedelemnéhez, s arról is adott szerény 
tanácsot, hogy ha szóbul szó támadna, ne mulaszsza el 
a kegyes nagyasszonyt informálni a magyarországi evan- 
gelikus status ujabb szenvedései felől. 

Nem volt-e ezek szerint világos, hogy mind a béke, mind 
pedig a háború pártja, mind Kassai, mind a főurak köze- 
lebbről csak arról fognak beszélni, hogy a püspök a feje- 
delemasszonynyal valami különöst akar keresztül vinni. 

— Még szerencsém, gondolá Dajka János, lassan sé- 
tálva a palota felé, még védpaizsom ez az asszony, kit 
magammal hozok. Különben másodszori elfogadtatásom 
megerősítené azt a gyanút, hogy országos okok vezetnek 
a fejedelemnéhez. 

A püspök ily szempontból megint a charmadíik udvar- 
nak, tartott, Hadd ! lássák annyian, mint tegnap! 5 miért 
ne? Hisz! akkor ki-ki elképzelheti, hogy nem cselszövés- 
ben jár. 

De ekkor Klára mennyi kiváncsi szemnek lesz kitéve? 
A. harmadik udvarban György és Zsigmond úrfi körül gyü- 
löng az egész fiatalság, ott van lakása a magasabb udvari 
személyzet többségének; ott zajongnak a nemesi tár- 
sasági tagjai... ezek a deli és elkényeztetett testőrök. 

A püspök tévedt nőnek tartván Klárát, lélekvádat érzett, 
hogy oly sok merész tekintet, kiváncsiságra és gúnyra hajló 
arcz elébe viszi. 5 hát ha még e henye és élvezetvágyó 
csoport" közt van az a bűnös egyén is, ki az igézet rend- 

"kívüli eszközeivel — mert közönséges csábítás utján nem 
hihető — semmivé tevé ezt az ártatlan és szelid kiné- 
"zésű nő becsületét, jövőjét? Valószinűleg magasrangúnak 
kellett lenni a jellemtelen ifjunak; mert Klára külseje, 
magaviselete és műveltsége jó családra mutat. Minő talál- 
kozás lesz ez, minő jelenetek fordulhatnak elő ! 

— Menjünk az xcelső udvarons át — mondá a püspök, 
ki ez idő alatt nyugodt, hallgatag és összeszedett volt. 
Csak a szokottnál valamivel halványabb vonalai árulhat- 
ták volna el belizgatottságát. 

Az öreg férfiu és a fiatal nő némán értek abba a kisded 
előudvarba, hová elbeszélésünk kezdetén a nép zajongva 
és követelve tódult. 

Onnan néhány lépéssel Rákóczi palotája előtt voltak. 

A főlépcső előtt kellett elhaladniok, hogy abba az ud- 
varba jussanak, hol a fejedelemné és a herczegkisasszony 
laktak. i 

Dajka a lépcsőnél egy vedlett, kopott kocsit vett észre. 

Kerek, piros és nyájas kifejezésű arczán szaporodni 
kezdettek a vékony redők. 

— Sajnálom, — szólt egy éles, de tiszta csengésű hang, — 
igen sajnálom, hogy nagytiszteletűségedhez a mult kedden 
nem lehetett szerencsém. Vékony ebéd volt, szent igaz; 
de oly philosophoknak ,mint mi ketten, a tál fenekén is 
elég étel van. Socrates egy drachmával egész ebédre való 
olajgyümölcsöt vásárolt, s még maradt belőle annyi apró 
pénze, hogy Diogenes, ha akkor él, bámult volna gazdag- 
ságán. De talán kegyelmed, hum! hum! Pliniussal és 
Senecával tart, kik csak fejedelmi terítékű lakomák után 
szerették Stoa mértékletességét dicsérni, 

— Nagysád, válaszolá a püspök, — jobban ismeri 
szerény háztartásomat, mintsem feleletet várna kérdé- 
sére. Egyébiránt igen sajnálom, hogy akadályozva voltam 
FElemérre, távozása előtt, áldásomat adni. 

— Sohse búsáljon azon kegyelmed; FElemérnek saját 
nagybátyja áldására sem volt sürgető szüksége, he! hbe!... 

Talán a püspök úr unokahugát mutatja be ő fenségé- 
nek? 

— A méltóságos nagyasszonyhoz megyünk — vála- 
szolá Dajka némi zavarral. 

Most Klára látá a kisded alakót két csatlóssal a kocsi- 
ból leemeltetni. — A fejedelemasszony szokatlan órában 
. nyujt kihallgatást : — jegyzé meg a földre tett egyén... 
S tehát unokahugunk! Gratulálok! Valóban csinos leányzó, 
he! he! ; 

Klára az aránytalanul nagy fejet egészen feléje for- 
dulni látta. Bokros szemöldök alól éles szürke szemek 
vizsgálták őt, s a sűrű fátyolon át is égették, meggyulasz- 
tották arczát. 

Rémülten szorítá meg Dajka karját, s öntudatlanul 
szökelt ajkaira a halk sikoltás: Hisz ez Kassai ! ! 

— Igen, gyermekem! én Kassai vagyok, Kassai bácsi, 
a vén Kassai, he, he! — mondá vigyorogva a korlátnok. 

Klára reszketett. Dajka meglepetve néz védenczére és 
a főúrra. Nem tudá, mire magyarázza a nő félelmét és 
az aggastyán kémlő tekintetét. 

— Kincsem, — szólt Kassai cynicus mosolylyal, — 
talán dajkád a sátán helyett velem HI ESZKEBB ha sírtál, 
midőn az ágyból felvett, he! he! 

. — Igen! — rebegte Klára, halálfehér arczczal és tik- 
 "kadt hangon. 

Az öreg Kassai tréfásan nyujtá ki vázujjait, hogy 
Klára állát megcsipkedje, de ez végerőlködéssel taszítá 
"el a feléje terjeszkedő kezet. 

— He! he! nagytisztelendőségednek ugyan vadócz 
huga van. 

— Most jött először a városba. Falun nevelkedett. De 
- bocsánatot kérek, hogy sietnünk kell. Jer, leányom ! 

— A nagytiszteletű úr huga a legtökéletesebb nevelést 
kapta azon esetben, ha kezem ifju kéz volna. 

Ezzel Kassai a tornácz felé fordult, 8 vezettetve lassan 
haladott a lépcsőn. 

A püspök teli telt aggodalmakkal. 

Világos volt, hogy a szeme előtt eljátszott jelenet mély 
jelentőséggel birt. 

5 ha első perezre nem is tulajdonítana a történteknek 
nagy fontosságot, a nő még mindig remegő tagjai ellen- 
kezőről győzné meg. 

Klára úgy nézett ki, mintha láza volna. 

— Ily állapotban nem mehetünk a fejedelemnéhez. 

E figyelmeztetésre a kis nő összeszedte erejét, s oly 
esdeklő tekintetet vetett az agg férfiúra, hogy az készség- 
gel folytatá útját a emásodik udvari felé. Azonban a 
mint a Rákócziné lakta épülethez közeledtek, Dajka igen 
nyugtalanító elmélkedésekbe mélyedt. 

— Na! ugyan megjártam, gondolá. Halálos ellensé- 
gemmé válik Kassai István uram! Ki hitte volna?... De, 
hisz az még sem lehet! Erőtlen vén róka!... még sem 
lehet. . . . Leányom, — szólt, — Kassai nagy úr. 

— Százszor nagyobb a gonoszsága. 

— Halgass, Klára! az udvarban nem szabad így nyi- 
latkozni... Csakugyan igaz! De még sem lehet. Öreg, 
rongált... még sem lehet. Leányom! Kassai ő nagysága, 
: u mint gyanítom, nem ismert rád, 

— Mert soha sem látott. 

— § te hol láttad őt? 

— Sehol. 

— § hogyan ismertél rá ? 

— A lhienát sem láttam soha s mégis tudnám, hogy az. 

— Hallgass, Klára! A falnak is füle van... Elemér 
volt tehát... De, hisz ez becsületes, komoly és tiszta ke- 
délyű ifju. Igaz, hogy fiatal... de még sem lehet. Kassai 
István uram, — szólt a püspök, — nem oly szigorú 
nagybátya, mint a világ hiszi. 

— Vannak még rokonai is? 

— Van unokaöcscse. 8 nem ismered ? 

— Nevét sem hallottam. 

Dajka megállott, s mélyen, hosszan nézett Klárára. 

—  Tekintetedett a fátyol elfödi, de hangod nem lát- 
. szott csalni. Szemeim gyöngék! S valóban nem ismered 
Kassai Elemért ? 

— Nem. . 

— Úgy én, — szólt nyugtalanul a püspök, — úgy én 
attól tartok, hogy, hogy... 

A püspök elakadt. Nem akará kisérni a fonalat. Szé- 
gyelte önmagától a szavakat, melyek már ajkain lebeg- 
tek. 

Szerencséjére. a palotánál voltak. 

Klára csak a tündérmesékből ismerte az uralkodók 
dísztermeit. 

S ha nem képzelte is, hogy gyémánt- és smaragdkövekkel 
rakott arany trónon, uszályos hosszú bársonyköntösben 
szoktak a fejedelemnék reggeltől estig ülni, s hogy diadém- 
jeik középköve a rátekintő szemet megvakítja; ha nem 
hitte is, hogy az óriási porfrteremben beláthatatlan hosszú 
sorban vannak fölállítva a czifra apródok s igézetes szép- 
ségű delnők; ha nem gondolta is, hogy a padlózat a jégnél 
simább s átlátszó, és a tükör-falakkal együtt annyiszor 
veti vissza az ember alakját, hogy a ki megmozdul, lehe- 
tetlen el nem siklania és saját árnyaitól meg nem rémülnie ; 
ha mindezt Klára nem képzelte is, de csakugyan szertelen 
fényt, pompát és ünnepélyességet kötött össze a fejedelmi 
lakkal és az elfogadtatásokkal. Kétségtelenül nagy elszá- 
nás kellett arra, hogy e kis falusi nő Rákócziné szine 
elébe merjen lépni, s ne remegjen a phantastikus kép- 
letektől, melyeket azon szerencsés lények körül vélt-föl- 
találni, kiket a gondviselés milliók fölébe emelt, határ- 
talan hatalommal, kimeríthetetlen kincscsel, s talán a 
többi embereknél méltóságosabb alakkal és kiválóbb lelki 
tulajdonokkal is ruházott föl. 

A Kassaival kötött véletlen ismeretség miatt ingerült- 
ségbe hozott kedélyére tehát csillapítólag folyt be az, hogy 
a püspök meglehetős terjedelmű, de igénytelen külsejű 
épülethez vezeté, melynek új cserépfödele és régi falai 

:még csak a szépség varázsával sem hatnak rá s annál 
kevésbbé a nagyszerűség megdöbbentő árnyaival. . 

Üvegtáblákkal elzárt folyosóra érkeztek, mely a szoba 
rendes légmértékeig volt fűtve, s melynek koczkaköveit 
: durva szőnyeg borította, hogy a járó-kelők zaja a terme- 
kig ne hatolhasson. 

Égetett agyagú virágvedrekben egy csoport ritkább 
növény terjeszté zöld ágait és ékes virágkelyhét a suga- 
rak felé. 

Klára közülök majd mindeniket megismerte. 

Régi barátnői voltak, kik vagy gyógyerejök, vagy szép- 
ségök és megkülönböztetett külsejök miatt, a kis szom- 
batosné kegyét birták. 

5 bármennyi gond terhelte Klára szívét, egyenként 
észrevevé őket, mintha nyájasan köszöntötték volna, s a. 
bókot viszonozni kellene. 

A fejedelemné magánhasználatra föntartott folyosója 
szárnyas tölgyajtón végződött, hol a bejáratot nagy réz- 
gombú pálczával egy vörös ruhás és ezüst zsinóros csat- 
lós őrzé, ki a Klára által látott suhanczoknál aligha nem 
volt egész fővel magasabb. 

Ez alak már emlékezteté a szombatosnőt azon mesékre, 
melyeket a kis Endrének a hosszú téli estéken beszélt a 
királyi udvarok óriásai és törpéi felől. Óvatosan simult 
közelebb a püspökhöz, s üterei gyorsabban vertek. 

A csatlós vidám tekintettel nyitott ajtót. 

Tárt szobákon mentek keresztül. 

A "bútorzat mindenütt kényelmes, derék, tömör és 
tartósságra készített volt; de fényűzés és hivalkodás 
nélküli. " i 

Klára látott karszéket, mely szakasztott olyan volt, 
mint a boldogult atyjáé ; látott rózsafa-asztalkát, mely az 
anyjáéhoz hasonlított: látott a keleti szövetű és valószi- 
nüleg igen drága divánok mellett kerevet- és székpárná- 
kat, melyek az általa hurkolt, himzett, s rojtozott darabok 
másai lehetnének. 

Mint tetszett ez neki! Mint megnyugtatá és kecseg- 
teté ez Őt! 

A falon életnagyságú képek függtek, különböző korú 
némbereké és férfiaké. Volt vénebb magánál a püspöknél, 
de katonásabb tartású. Volt a kis Endrével egyidejű is : 
elég csinos alakú, de talán még sem olyan szép, mint a 
Klára gyermeke. A nők és hajadonok többnyire barátságos 
tekintetűek voltak és szelidek. Közülök egy sem határo- 
zottan kevély. Pedig ez az egész társaság alkalmasint a 
fejedelem és fejedelemné őseiből alakult. Férfiak, nők a 
két család multjához tartoztak. Testükön nem volt bíbor- 
palást, tekintetökön lenézés vagy harag. Jámbor, vendég- 
szerető magyar uraknak és asszonyságoknak látszottak, 
kik Klárát bátoríták, hogy ne tartson semmitől, s mondja 
.el őszintén, a mi szivén fekszik. 

A szombatosnő meg is fogadá a becsületes képek taná- 
csát, 8 míg a püspökkel a nyitott szobák hosszú során át- 
haladtak, arcza egészen derültté, magatartása biztossá vált. 

Hihető, hogy. e kedvező eredményre szintén hatottak a 
fejedelemné cselédjei is, kik a mint a különböző ajtókon 
mentek, jöttek, tiszteletteljesen hajták meg magokat a 
püspöknek és Klárának, s egyenkét valami dolgot igazi- 
tottak, zaj, sietség, követelés nélkül. 

Szóval a palotában semmi sem volt visszataszító, sőt 
minden oly szelid, mint a kolostorban, oly megnyerő, mint 
egy igazi nőnél és oly rendezett, mint a józan embereknél 
kell lennie, kik a világgál és magokkal békében élnek. 

Azonban, míg Klára reménynyel és bizalommal telt 
el, Dajka János aggodalmai minden nyomon sűrűbben 
jelentkeztek. ; 

A csak imént történtek után alig hozhatta kétségbe, 
hogy ez a némber, kit ő most a fejedelemné elébe visz, 
Kassai István személye vagy családja ellen emel panaszt. 

. Ez lidéreznyomásként nehezedett a szent férfiu kedé- 
lyére. 

Ő kész volt ugyan vallása érdekében megküzdeni bár- 

. mely magas állású egyénnel, ha e vakmerősége okvetetlen 
bukásra vezetné is. 

Kassai ellen már többször lépett föl; nyiltan a feje- 
delmi palotában, czélzatokkal a szószékből. A tanácskoz- 
mányokban adott szavazata, s a predikacziókba szőtt inté- 
sei, sokkal határozottabb szinezettel birtak, hogy sem 
Kassai neheztelését magokra ne vonják, 8 a püspök urat 
némely kellemetlenségnek ki ne tegyék. 

De ez nem tántorítá meg a jámbor öreget. 

Igyekezett Kassai politikáját báttérbe szorítani, s a há- 
borút óhajtó párt malmára hajtani a vizet. 

Helyzeténél fogva bejárása lévén az udvarba, több ver- 
gen informálta a fejedelmet, s mint tudjuk, most arra is 
rászánta magát, hogy a nagyasszony befolyását vegye 
igénybe. De, boldog Isten, mekkora különbség, a nézetek 
fölötti" tusa helyett, a személyiségre vonatkozó vádakra 
keresni eseteket, nyujtani alkalmat ! 

5 lehet, hogy nagy bántalmat követett el Kassai azon 
csodálatos némberen, ki a fejedelemné védelmeért akar 
. folyamodni ; de vajon oly természetű-e e bántalom, minő- 
nek a püspök képzeli ? 

Kassai István képtelen a csábításra koránál, Kassai 
Elemér pedig jelleménél fogva. 

Egyébnek kell tehát fönforogni. 

És ekkor nem követett-e el maga a püspök talán még 
nagyobb megbántást Klára ellen, mint Kassai? 

Vagy nem czélzott-e a fejedelemnénél csábításra, meg- 
. csalatásra ? 

Nincs-e a magas nő, bár homályos szavakkal, mintegy 
arra előkészítve, hogy egy tévedt nő vagy leányzó esd 
becsületének helyreállításáért ? 

S mit használ, ha a kifejezések befátyolozottak voltak, 
midőn a fejedelemné éles fölfogású, s beható tekintettel bir? 

Mit használ, hogy a püspök csak sejtelemről beszélt, 
holott a némbérek tiszta hírét, e gyanú legvékonyabb 
köde is elsötétíté. 

Ilyforma elmélkedések fordultak meg a jámbor Dajka 
János elméjében. : 

Igen kényelmetlenül érinté kedélyét mind Kassai, mind 
Klára. 

Mit tegyen ? 

Gondolkozásra nem volt ideje, mert a nyilt teremsor 
végén az apród hirtelen föltárta a végzetes ajtót. Két kis 
szobába lehetett most betekinteni, s ottan látható volt a 
fejedelemné alakja, a mint a háttérben egy palotahölgy 
kezéből nehéz vászondarabokat vesz át, s figyelmesen 
vizsgálva rak az asztalra. 

A püspök karon fogta védencezét, bátorítván őt. 

Klára az első megdöbbenés után elég időt vett, hogy 
szemét a fejedelemnére vethesse. 

Erdély és a magyarországi részek nagyaszonya alig 
haladta túl a negyvenedik évet s viruló egészségnek 
örvendett. 

Vonalai inkább jellemzetesek mint finomak, s egész- 
séges kinézésű arczán bizonyos parancsoló kifejezés, bizo- 
nyos áhitatos szigor mérséklé a jókedvet, az életteljt és 
a szertelen tevékenységi vágyat, mely más előzmények 
mellett és más életviszonyok közt, mindent magához 
sodró végletig fejlődhetett volna ki. 

Rákócziné néhány lépést tett a püspök felé, ki a szeré- 
nyen hátravonult Klárát magához inté. 

— Istenem! tanú előtt kell nyilatkozni! — gondolá a. 
szombatosnő s minden ereje és nyugalma, melylyel szí- 
vét a szelid ős-képek biztatásai betöltötték, mint a fészek- 
ből a madár, egyszerre elröppent. 

— Élnek-e szülőid, Bodó Klára? — tudakolta a feje- 
delemné, miután a püspök az alázatos bemutatást 8 vé- 
denczének a legmagasabb kegyben ajánlását bevégezvén, 
engedelmet kért, hogy Zsófia herczegkisasszonynál tehesse 
tiszteletét. 

— Meghaltak, kegyelmes asszonyom ! 

— § kinek mentél gyámsága alá ? 

— Még néhai édes anyám kimulása előtt szerencsém 
akadt. 

A fejedelemné szigorú tekintetet vetett Klárára. 

— Egy derék, egy nemes érzésű férfiu boldoggá tett 
keze- és szivével. 

— § te az ő jóságát hálátlansággal jutalmazád ? 

— Teljes szívemből igyekeztem gondolatait is teljesí- 
teni; s bár soha panasza nem volt ellenem, úgy hiszem, 
sokkal maradtam adósa, mert szerelmemen kívül mivel 
fizethettem volna azon végtelen boldogságért, melyben 
hét év óta részeltetett? Kegyelmes asszonyom! jámbor 
életű, nagy műveltségű, gyöngéd érzelmű férj neje vagyok, 
s két angyal anyja. Az ég minden áldása szállott reám, 
érdemetlenre. 3 

— Gyalázat! gyalázat!... midőn ily bűnös vagy 8 
még szinem elébe-mersz jönni? 

Klára megrettenve tekintett a fejedelemnére. 

.— A hűtlenséget a férj rosszasága sem menti, s midőn 
férjed érdemeit hozod föl, még megköveztetésedet is sze- 
lid itéletnek kell hogy tartsd. 

— Asszonyom! ki mondotta, hogy hűtlen volnék? ... 
Szent Istenem! úgy nézek-e én ki? 

Klára feledve minden illemet, megragadta a fejede- 
lemné kezét. 

— Szombatos vagyok.... Hitsorsosaink közt nincs 
elvetemült nő. 

Ekkor észrevevé helytelen magaviseletét, arczán eláradt 
könnyekkel omlott a fejedelemné lábaihoz. 

— Bocsánat! kegyelmes asszonyom, megbocsáthatat- 
lan vakmerőségemért ! Térden állva esdeklek, ne utasít- 
son ki méltó haragjában! Midőn e teremből távoztam, 
végem van, 8 vége egy egész családnak ! 

— Kelj föl, Klára! Az Istent is nem térdünkkel, szí- 
vünkben tiszteljük. Miért borultál le egy szegény szolgáló 
előtt, ki épen csak úgy tartozik, mint te, az alázatosság 
köntösében járni. 

Bálvány vagyok-e én? Mit sírsz? mit zokogsz ? Kelj föl 
hamar ! 8 ; 

Mekkora zavarban lett volna a tisztes, az ősz fürtű 
püspök, ha e jelenetnek tanújává lett volna; de ő már a 
lépcsőkön is lement, s Zsófia herczegkisasszony fényes 
lakához közelít. Utközben alkalmasint azon eszmével tépe- 
lődött, hogy talán Klára felől tévedésben volt, s elejtett 
czélzataival félrevezette a fejedelemnét is ; mik lesznek ily 
botlás következményei? nem fog-e neheztelni a nagy- 
asszony? s mekkora hordereje lehet annak, ha ő csak- 
ugyan rosszul fogta föl védencze panaszának mivoltát ? 
Ezek mind oly kérdések, melyek az érdemes férfiut bizo- 
nyára elkisérik a herczegleány termeibe is. 

Egyébiránt a jámbor püspök félreértése a végzet telje- 
sülését segítette elő, mert Rákócziné a közelebbi időkben 
annyira óvakodott oly dolgokba vegyülni, melyek szorosan 
nem tartoztak köréhez, hogy a püspök minden közben- 
járása hasztalan lett volna, ha az erkölcsiség kényes pontja 
nem forog fönn. Klára soha sem nyert volna kihallgatást, 
ha a csábítás megbüntetése, a ballépések jóvá tétele, a hit- 
erkölcsös élet terjesztése nem lett volna azon ezél, melyért 
Loránffi Zsuzsánna, a kegyes és tisztaéletű nő minden 
egyéb tekintetet háttérbe szorít. E kérdésben ő nem akart 
óvakodó lenni, itt mindig kész volt férjére nyilt és vissza 
nem utasítható befolyást gyakorolni, 


VII. 


Klára fölemelkedve, a nagyasszony kezét megcsókolá. 

— Töröld le könnyeidet. Ne fuldokolj; ugy szavadat 
érteni nem tudom. Pihenj előbb, azután beszélj !... 
Mily iszonyu tévedések martalékává lehet az emberi érte- 
lem! sóhajtá a fejedelemné, míg Klára kendőjével töröl- 
geté szemeit. Lengyelországból a leglázasabb képzelődés 
teremtményei jönnek be hozzánk, s ti makacs. sectáriusok: 

azt állítjátok, hogy az vallás, hogy az istentisztelet, s hogy 
az a szentkönyv meg nem hamisított tana. Még csodál- 
koztok, ha az ország törvényei szigorral lépnek föl elle- 
netek. Férjem, a fejedelem, remélvén, hogy a szombato- 
sok a tévedések átkos örvényéről az igazság útjára ön- 
ként vissza fognak térni, példátlan engedékenységgel 
hagyta aludni a törvényt; de már béketűrése egészen 
kifogyott, csordultig megtelt vétkeitek pohara. Egy csöpp 
még hozzá, s elkezdődik a büntetés, föltámad megrontá- 
sotokra a törvény. 

—. Férjem már szenvedett is: büntetést. Börtönbe volt 
zárva ; — szólt lassú hangon Klára. 

— Hol? — kérdé hévvel a nagyasszony. 

— Itt, Fehérvárott. 

— Az nincs úgy! ... S ha úgy történt volna is, a tör- 
vénynek tétetett elég. És te e miatt jöttél hozzám pa- 
naszra ? 

— Nem, kegyelmes asszonyom. Én egy hallatlan, egy 
csodálatos és általam is megfoghatatlan ügyben járulok a 
fejedelemné... s nem is az ő, hanem a legigazságosabb, 
a legszentebb akaratú asszony elébe. .. Hogyan tudnám 
férfiaknak elmondani azt, a minek egy része, míg keb- 
lembe temetve csak iszonyú titok, csak védelem nélküli 
megsemmisülés ; de gyöngédtelen kedélyek előtt föltárva 
ezerszer rosszabb, mint a halál, mert a gyalázat lehet. 

A szombatosnő szép csengő hangja, erélyes szavai, 
lángoló tekintete, a vonalok ártatlan kifejezésével és szű- 
zies szemérmével együtt, a nemes indulatú fejedelemnére 
megnyerő hatást gyakoroltak. 

— Beszélj, — mondá szeliden. 

A kis szombatosnő a költészet és élethűség csodálatos 
varázsával, mely mindent megelevenít és a szem elébe 
hoz, beszélte el férje rejtélyes helyzetét, az elő aggodal- 
mon kezdve az első gyanúig, úgy a mint élményeibe 
szőve voltak, úgy a mint történtek, úgy a mint fejlődtek 
Kassai elleni váddá. 


Midőn a Pécsi eremeteségev előtti jelenetet lerajzolá, . 
a fejedelemné élénken tudakolt azon főúr külsőjéről, ki 
kémnek mondá Laczkó Istvánt. 

— A hold bágyadt fénye és rémületem, — szólt Klára, — 
nem engedték, hogy arczvonalait fölfoghassam. Kicsiny, 
száraz s hanyatló korú úr lehetett. Hangja éles, kellemetlen 
volt. Sasorra, hosszú keskeny feje mélyen él emlékemben. 
Ha jól megtudtam különböztetni, kék ruhát hordott. 

—  Nejét gyászolja, — mondá a fejedelemné. — Foly- 
tasd férjed történetét. 

Midőn Klára az ifjunak, ki haza kisérte, másodszori 
látogatását említé, Rákócziné megint kérdé : 

— 8 milyen alakú volt? 

A szombatosnő a legpontosabb személyes leírást adá. 

— Valóban furcsa! Hisz ez Kassai István unokaöcscse ! 
És miért keresett föl még aznap este tégedet? 

— E levelet adta át. 

Klára átnyujtja a férj búcsúsorait, s csak akkor, midőn 
Rákócziné figyelmesen kezd olvasni, jutott eszébe, hogy 
Erdély uralkodójának nejét sérthetik a levél némely ki- 
fejezései. 

—  Alattvalóink még eddig nem költöztek sem a török 
hódoltságokba, sem a magyar király birtokaiba. Prága a 
cselszövőknek, Stambul az árulóknak nyitá meg kapuit: 
Erdély az üldözötteknek adott menhelyt. Ez történetünk; 
ebből következett dicsőségünk és szenvedésünk. Férjed 
kibujdosást tanácsol, de országunk határain csak azok 
szoktak átszökni, kik törvényeink igazságos boszújától 
félnek. Lehet, hogy Kassai István uram ő kegyelme szi- 
gorú volt férjed iránt; de az is megtörténhetik, hogy csak 
jogát követeli fölöttetek. 

A fejedelemné a szombatosnő halálsápadt arczára tekin- 
tett, s megszánva a szenvedőt, kegyteljes mosolylyal kérdé : 

— § csakugyan képes volnál annyi módon, mint fér- 
jednek említéd, a mindennapi kenyeret megkeresni? 

— Isten és jó emberek segítségével igenis. 

A fejedelemné csöngetett, s e jelre a szolgálattevő 
palotahölgy lépett be. 

— Ez az a leányzó, — szólt a fejedelemné, — a kit oly 
régen kerestettem. Bodó Klárának hívják. Lakása udva- 
runk nemes hölgyei közt leend. Szakmáját add neki át. 

Klára nem tudta mire magyarázni e nyilatkozatot; de 
érzé, hogy sorsának jobb fordulatára vezethet. Könynyel 
szemében csókolta meg a fejedelemné kezét. A köny a kis 
Endréért villogott feketeselyem pilláin. Vajjon mi törté- 
nik a fiával, kit a fogadósnő gondjaira bízott? S mi tevő 
leend ő, az anya és nő, mint hajadon? Mily balhelyzetbe 
jutott. De ha a fejedelemné parancsolja ! 

Klára visszautasítva minden okoskodást, mely ostromlá 
és üldözé, csendesen kisérte a palotahölgyet. 

Lépcsőkön mentek le és a nőszemélyzet szobáin halad- 
tak tovább, mígnem óriás boltozatú 8 nagy ablakoktól 
világított terembe értek. 

Itt hosszú asztalokon végekben vagy munka alatt rop- 
pant mennyiségű kelme feküdt. 

Nehéz selyem ruhák, melyeket szét kellett bontani, pa- 
lástra szánt bíbor és tengerzöld bársony, drága csipke 
finom lenszövet mellett, ezüst-, aranygyöngy és tarka 
színű fonalak sodrásra, szegélyekre, rojtokra, varrásra, 
himzésre rendeltetve, igen kényes természetű tűzés, mely 
az erős szemet is próbára teszi s közben durvább nemű 
nőmunkák, ezek vették a nagyteremben legalább húsz 
nő szorgalmát igénybe. 

Klára belépése hatást tett a társaságra. 

Különböző, többnyire fiatal és kecses arcz fordult felé. 

Némely kéz félretette egy kevéssé a munkát; némely 
fürt a lehajtott főről mélyebben gördült a himző-ráma 
felé, s e fátyol alól biztosabb kémlési szabadságot enge: 
dett a szemérmes, de kiváncsi tekintetnek ; némely kérdő 
fekete, némely beszédes kökény és határozatlan akaratú 
kékszem pihent Klára vonásain, öltözékén, s mesés pará- 
nyiságú papucsáig is letévedt. 

Volt leány, ki kláris-ajkait bigyeszté, 8 volt, a ki saját- 
ságosan mosolygott. 

A szombatosnő észrevevé, hogy egypár közülök jelek- 
kel is beszél; de ha vajon mellette vagy ellene cserélnek 
eszmét, sejteni sem tudta. 

A társaság egészben inkább jó, mint rossz benyomást 
tett rája. 

A palotahölgy a teremből ékesen butorozott szobába 
vezeté Klárát. 

Puha pamlagon éltes asszonyság ült, orrán kerek szem- 
üveggel, lábzsámolyán borzas ölebbel. 

Csinosan öltözött apród olvagott föl egy kegyes érte- 
kezést, oly hanghordással, mely a szószéki ékesenszólás 
elég hű utánzása volt, s néha majdnem éneklésbe 
ment át. 

Épen érdekes hely következett, mit világosan tanusított 
az, hogy a szemüveges asszony az ajtónyiláskor mutató- 
ujját intőleg emelte a belépők felé, s Klára vezetője, ki a 
házi szokásokkal ismeretes volt, mozdulatlan és áhítatos 
figyelemmel állott meg, mig az apród egy igen hosszú 8 
kenetes körmondatot orrhangokkal befejezett. : 

— Kedvesem, mi járatban vagy? — kérdé a pamla- 
gon ülő. 

— A fejedelemné ő fensége parancsolá, hogy mondjam 
meg édes asszonynénémnek, hogy e leányzó az (ekkor 
Klárára mutatott), kit oly régen kerestetett. 

Az udvarmesternő levevé szemüvegét, hogy jobban 
lásson, azután ismét föltette, hogy még jobban lásson, 8 
midőn így sem nyugodhatott meg, nyájasan tudakolá a 
palotahölgytől : 

— Úgy-e, kedves hugom, ezt a derék leányt Kalota- 
szegi Borbálának hívják? 

— Igenis, Bodó Klárának — válaszolta a palotahölgy. — 
Ő fensége kegyelmes rendelete szerint az udvar nemes 
hölgyei közé tartozik. 

Az udvarmesternő fölkelt a pamlagról, Klárához köze- 

ledik, 8 megcsókolja homlokát, ki e szívességet kézcsók- 
kal viszonozza. 

— Kegyelmes asszonyunknak forma-készítőre volt szük- 
sége, ki a himzők, varrók és hurkolók számára szép 
mintákat rajzoljon, s ezért küldött, édes gyermekem, 
utánad... csakhogy azt nem tudom képzelni, hogy miért 
hívnak téged a mostani neveden ? 

-— Az a fejedelemné titka, — válaszolá Klára. 

— Nekem kellett volna téged a mi kegyelmes nagy- 
asszonyunkhoz bevezetni. S hogyan jutottál az ő fensége 
szine elébe? 

-— Nagyságos asszonyom ! az is a fejedelemné titka. 

Petneházyné aligha örvendett a rejtélyen, mely az ide- 
gen nőt előle elleplezé. Nem minden csípősség nélkül 
mondá tehát : ! 

— Jőjj velem, xcfejedelemné titkas, hogy mutassam 
meg szobádat, a hol lakni fogsz, jelöljem ki a helyet, a 
ho! dolgoznod kell, és vezesselek a többi nemes kisasszo- 
nyokhoz. . 

Klára csinos kis szállást kapott s név szerint meg- 
ismerte azon leányokat, kik félórával előbb nagy kiván- 
csisággal függeszték reá szemeiket. 


xK 


Ezalatt a fejedelemné fontos intézkedéseket tett. 

Laczkó István történetét minden részleteivel össze- 
foglalván, nem kétkedett, hogy Kassainak érdekelve kel- 
lett lennie a fejleményekben. 

Klára elbeszélése két dologról győzte meg, arról, hogy 
a korlátnok törvényes joggal bir a szombatos pap §ze- 
mélye fölött, s arról, hogy e jogával való fenyegetéssel 
vette rá a szerencsétlent a szombatosok és főleg Pécsi 
Simon elleni kémkedésre. 

Rákócziné, bár a hit kérdéseiben férjénél szigorúabb 
volt, a szombatosok tévelyeit nem üldözé. Udvarában több 

oly cselédre lehetett találni, kiket rosszakaróik e rajon- 
gókhoz szítással vádoltak. De ha a fejedelemné a kita- 
gadott és törvényesen megbélyegezett felekezet esküdt 
ellensége is lett volna, azért még sem szünnék meg eré- 
lyes jellemének egész hevével kárhoztatni azt az eljárást, . 
melynek gyanúja Kassait terhelé. 

Laczkó rögtöni eltünését is inkább hitte Kassai boszú- 
jának, mint akár öngyilkosság, akár megszökés eredmé- 
nyének. 

Egy perczig tehát azzal küzdött, vajon nem volna-e 
czélszerűbb Kassait magához hivatni és nyilatkozatra 
birni; de gyakorlati eszével hamar belátta, hogy minden 
elsietés az eredményt koczkáztatná. 

S bár mennyire volt Klára arczára az őszinteség ki- 
nyomva, és előadása az igazságnak bármily kétségtelen 
bélyegét hordá magán, mégis szabad-e, illő-e a bűn jelen- 
ségeinek megállapítása nélkül hitelt adni oly vádnak, 
mely becsületet sérthet, s be nem bizonyítva homályt 
vet arra, a ki ellen intéztetik ? 

A szombatosnő elbeszélése az elővizsgálatra több ki- 
induló pontot nyujtott, mert a börtönőr tanuskodhatott 
Laczkó bezáratásáról ; Fridrik, a pék, Fehérváron mula- 
tása körülményeiről adhatna fölvilágosítást; azon társa- 
ság végre, mely Pécsi Bimon nyári laka előtt megtámadta, 
ez iszonyú jelenet részleteit, s talán okait is fölleplezhetné. 

Klára leirásából a fejedelemné Kassai Elemérre tüs- 
tént ráismert ; a kiméletlen öreg úrban pedig, ki az izgá- 
gát előidézte, Szeredit gyanítá. 

Rögtön magához hívatta őt. 

S nem csalatkozott. : 

Szeredi a legapróbb részletekig elbeszélte a történteket, 
s midőn rokonától, a fejedelemnétől meghallá Laczkó el- 
tünését, a Kassai ellen forralt boszútól hajtva, sokat vál- 
toztatott a szerencsétlen szombatos felőli véleményen. 

—- A jámbor, az érdemes férfiú! — sóhajtá. — Látszott 
egész valóján, hogy nincs bűnre, aljasodásra terenatve ; de a 

ki Kassaihoz közel jut, ha angyal volna is, előbb-utóbb szá- 
mot tarthat a kárhozatra. Mondtam én mindig nagysádtok- 
nak, hogy Dajka püspök és Csulai uram minden ékes- 
szólása sem tisztíthat annyit az erkölesökön, mint a meny- 
nyit Kassai magaviselete egy óra alatt ront. Ha a becsüle- 
tesség aranyrúd volna, az ő lehelletére rozsdát kapna ; 
pedig az aranyat nem szokta a rozsda bántani. Ő fensége 
a fejedelem magas kegye szerint rendelkezhetik alattvalói 
fölött. Oszthat méltóságokat és hatalmat függetlenül. De 
én Kassai uramat azon izmaeliták utódjának képzelem, 
kik az Árpádház végivadékai alatt meglopták a kincstárt 
s a királyi korona pántjának legszebb köveit, a nép szere- 
tetét és az országnagyok hűségét, kifeszíték százados he- 
lyeikből, hogy a gyémántot üveggel pótolják, mely hamar 
törik, s ha épen is maradna, akkor sem érne semmit. Kassai 
uram nem való az én uram-fejedelmem tanácskozó ter- 
mébe... őszintén mondom, az előszobájába sem méltó. 
Boldog Isten! mit nem tehetett azzal az emberséges Laczkó 
Istvánnal is? A jámbor férfiu kétségkívül nem akart Pécsi 
ellen föladó és hamis tanú lenni. Az én atyai dorgálásom 
is hathatott kedélyére. Bizonyosan kikérte a vén farizeus- 
tól, hogy vele ne készíttessen koholt okmányokat, ne ko- 
vácsoltasson hamis vádakat ; 8 íme, Kassai a Marosba do- 
batta, vagy megfojtatta és holttestét a mult éjjel az akasztófa 
alá temetteté. Az én kegyelmes fejedelmem nem akar ne- 
kem hitelt adni, s tudom, nagyságod is ki fog szidni e 
szavaimért; de engem nemcsak alattvalói hűség, hanem 
a vér legszentebb kötelékei is csatolnak a Rákócziak és 
a Lorántffiakhoz. Ha a vén Szeredi hallgat, akkor ki 
merje megmondani az igazat? Ha én sem vagyok el- 
szánva uram fejedelmem és családja neheztelését fejemre 
vonni, hogy a dicsően uralkodó háznak használhassak, 
vajon akkor kicsoda fogná helyzetét koczkáztatni azért, 
hogy öntudata előtt megérdemelhesse a kegyelmet, me 
lyet igaz szándéka miatt elveszt? 

Rákócziné rég megszokta Szeredi vádaskodásait, élczeit 

és sopánkodását. Majdnem oly keveset adott, mint a férje, 
e vén rokon politikai nézeteire. De tudta, hogy senki 
sem bír jobban kifürkészni titkokat és senki sem hajlan- 
dóbb egy kevés botrányért tömérdek időt, fáradságot 
hozni áldozatul, Szeredinek a kósza fecsegés mellett az 
ildomos hallgatás is tulajdona volt. A fejedelemnének, 
minthogy Klára előadása tevékenységre ingerelte, épen 
ily emberre volt szüksége. 

— Nem arról van most szó, — mondá feddőleg — hogy 
kegyelmed miként vélekedik a mi legfőbb tanácsosunk 
hivataloskodása és magánélete felől. Jól tudjuk, hogy a 
kik a kormány élén állanak, vádoltatni szoktak azok ál- 
tal, kik nem vesznek a kormányzásban részt. Midőn Pécsi 
volt a kanczellár, kegyelmed őt tartotta a legrosszabb 
embernek, most helyébe Kassai lépett, most ő legbűnö- 
sebb... mig a váradi kapitányság betöltve nem lesz. 

— A leendő váradi kapitány elleni vád könnyen von- 
hatna nyakamra notapört. De ezt sem tekintve, hiszem 
tehát, hogy mindig a legroszabb embernek marad Kassai. 

Mosolyogva koczkáztatta e megjegyzést Szeredi, 8 a 
fejedelemné sem akará észrevenni a benne rejlő gúnyt. 
Hisz nagyobbik fiának kapitánysága a leggondosabban 
őrzött udvari titok volt. 

— Kegyelmedet egészen haszonvehetetlenné teszi rög- 
zött gyűlölete; pedig épen hű szolgálatát akarám igénybe 
venni. 

— Rendelkezzék fönséged fáradságom, vagyonom, éle- 
tem fölött s rögtön tapasztalni fogja, hogy jobbágyi kö- 
telességem elől minden más tekintet háttérbe vonul. 

— Szeretném tudni, mi történt Laczkó Istvánnal? Gya- 
nítom ugyan, hogy kétségtelenül jogos okból, Kassai uram 
hatalmába esett, de szeretném erről bizonyossá tétetni. 

— Legfölebb egy hó alatt mindenről értesülve lesz 
nagyságod. Laczkó Istvánt vagy élve, vagy halva előkeri- 
tem. Ha Kassai, mint a bitang marhát, vásáron adta is 
el, faluról-falura fogom nyomon kisérni, míg rátalálok ; 

ha négyfelé vágatta is, mint régen az országos rablókat 
szokták, mind a négy részt ki fogom kutatni, hogy együtt 
hozhassam el. 

— Ekkora buzgóságra nincs szükségem. Elég lesz, ha 
kegyelmed az elveszett egyén sorsáról értesít. Tájékozásul 
szolgálhat az a nézetem, hogy Kassai uram valószínüleg 
Laczkót szökött jobbágyként vitette valamelyik jószágába. 

— Most értem már a jámbor férfiunak hozzám inté- 
zett végszavait. Fönséged bölcsesége új világot derített 
fejemben. Menten a munkához fogok. 

— De kettőt kötök ki. Először, maradjon minden titok- 
ban ; másodszor, kegyelmed Kassai indokainak kutatásába 
ne elegyedjék. Csak arról értesítsen bennünket, hol van 
Laczkó és minő állapotban? 

— Pzigorúan fogom nagyságod utasítását követni, — 
válaszolá mély bókkal Szeredi. 

A fejedelemné kegyesen nyujtá kezét a rokonnak, 
melyet ez a régi barátság és a magas rang iránt tartozó 
tisztelet vegyületével emelt ajkaihoz. 

Szeredi távozása után visszajött Dajka püspök. 

— Tisztelendő atyám! a kegyelmed védenczét erköl- 
csös magaviseleteért udvarom nemes leányai közé soroz- 
tattam be. 

A szegény püspök égni vélte lába alatt a szőnyeget. 

—- Fönséged kimondhatatlanul kegyes, — szólt el nem 
palástolható zavarral. 

— Remélem, hogy Bodó Klárában sok ügyességgel 
biró egyénre tettem szert, ki szorgalmával a többi kis- 
asszonyoknak is jó példát fog adni. 

— Mindenegsetre a választás rendkívül szerencsés volt. 
Klára eszét eléggé tanusítja az is, hogy engem ráfogások 
és hazugság nélkül tudott tévútra vezetni, s így szerzett 
magának alkalmat a fenséged szine elébe jutásra. 

A különben szelid Dajka e megjegyzésében az átallás- 
hoz némi keserűség is csatlakozott. 

— § hogy találta kegyelmed a herczegkisasszonyt? — 


tudakolá a fejedelemné, a társalgásnak más irányt 
adva. 

— Épen midőn bejelentettek, hajékét tépte le s eltá- 
vozott, hogy újra fodroztassa fürteit. 

— A szeszélyes gyermek ! s püspök uram nem dorgálta 
meg? 

-— Leültem, s vártam, míg visszatér. 

— B akkor ? 

—- Akkor Zsófia kisasszony elővétette új ruháit, s ok- 
vetetlenül tudni akarta, melyiket tartom közülök leg- 
szebbnek ? 

— Soha sem jön meg az esze! — sohajtá a fejedelemné, 
5 kegyelmed miként utasítá őt rendre ? 

— Mondám, hogy világi hiábavalóságokhoz nem értek ; 
de arra megfogta a kezemet, 8 nem akart a ruhatártól 
elereszteni, míg itéletet nem hozok öltözékeinek szépsé- 
geiről. Azt állítás, hogy inkább sírni is kész, mintsem 
szabadon bocsásson, ha nézetemet nem fejtem ki. 

— Ezért szigorúan meg fogom szidni. S kegyelmed 
mit tett? 

—  Itéletet hoztam, s egy világos naranesszínűnek ad- 
tam elsőséget. 

A fejedelemné mosolygott. 

— 5 mit monda Zsófi? 

—- Összecsapta kezét, kaczagott, és az állítá, hogy 
semmit sem értek a ruhához, mert a mit megdicsértem, 
annak a színe és szabása a legszerencsétlenebb. 

— 6 kegyelmed, püspök uram, mit válaszolt? 

— Csak azt, hogy már most én szeretném tudni, vajon 
mit tart a herczegkisasszony Az áhítatos lelkek számára 
virágokkal beültetett és ggomoktól kitakarított kert felől, 
melyet a mult vasárnap olvasás végett átadtam ? 

— Ez igen helyes kérdés volt. S mit mondott Zsófi? 

— Előmutatá a könyvet, és láttam, hogy eléggé szét 
volt tépve. . 

— Legalább tehát tanulmányozta! — vigasztalá ma- 
gát és a püspököt a fejedelemné. 

— Úgy hivém, és ennélfogva kérdeztem, melyik virága 
a kertnek tetszik leginkább? 

— 5 mit felelt? 

— Hogy az ilyen virágokhoz ő csak annyit ért, mint 
én a nővirágokhoz. 

— Addig olvastatom vele, — szólt haraggal a fejede- 
lemné, — addig olvastatom a püspök uram könyvét, míg 
könyv nélkül mondja el. 

— Ez esetben új példányt hozok, fönséges asszonyom 
mert a régi már nem állja ki a hosszas forgatást. 


xx 


A fejedelemné a püspök távozása után is néhány perczig 
neheztelt Zsófiára; de a Rákócziak e szeszélyes és elké- 
nyeztetett leány irányában gyöngédek, sőt gyakran gyön- 
gék voltak ; úgy a férj, mint az asszony. Kápráztatta sze- 
meiket a Báthori család dicsköre. A Báthoriak közül vajda, 
országbiró, nádorispán, fejedelem, s halhatatlan emlékű 
király volt már azon korban, mikor a Rákóczi és Lorántffi 
név csak keskeny körben volt ismeretes. 

A hatalomra jutott új családok nagy áldozatok árán is 
keresik a régi családokkal való rokonságot, s bár a nyu- 
godt kedélyű és biztos itéletű Rákócziné soha sem nyom- 
hatta el azt az aggodalmát, hogy fiát Zsófia boldoggá nem 
fogja tenni; de gyanui és szorongásai ellen mindig talált 
oszlató szert a herezegkisasszony fiatal éveiben. 

— Majd megjön az esze, — vigasztalá magát most is, — 
hisz a tapasztalás mutatja, hogy egyik némber még a 
párta előtt, a másik csak a főkötő alatt érik meg. Zsófiá- 
nál hamar fejlett a test, s épen azért bontakozik ki későn 
pólyáiból a lélek. 

Nem tudjuk, mennyi érvvel bir e nézet deaz bizonyos, 
hogy Rákóczinét megnyugtatá. 

Tevékenysége ismét Klára ügyére irányult. 

Néhány sort vetett papirra, s miután a levelet bepe- 
csételte, a szombatosnőt magához parancsolá. 

— Könnyezned nem szabad azért, a mit most tőlem 
hallani fogsz, 8 kivált udvarom előtt egy sóhajjal sem 
árulhatod el bánatodat. 

Klára viaszsápadt lett. 

— Férjed sorsa függ lelkierődtől ! 

Klára összeszorította ajkait, mintha daczolni akarna a 
kíneszközökkel, melyek testére alkalmaztatnak. 

— Fiadat az ide alig félórára fekvő Portusra viszik. 
Jámbor, istenfélő házban fog növekedni, míg ismét át- 
veheted. Az özvegy, kihez e levél szól, a kis Endrét saját 
édes magzatának fogja tekinteni. Tüstént megrendelem 
az örményesi uradalom igazgatójának, hogy keresse föl 
a csecsemő leányodat, s vigye magához. Nálam bátorság- 
ban van! barátnődnél rátalálhatnak. Nincs-e valami 
jegyed, melyet az áttért szombatosnő ismer ? 

— Csak a mátkagyűrűm. Jefta volta nyoszolyóleány, mi- 
dőn az evangelikusok szertartása szerint férjhez mentem. 

Míg a szent ereklyét Klára lehúzta ujjairól, megered- 
tek szemének könnyei. 

— Nem parancsoltam- e, hogy rendben tartsd magad ? — 
szólt a fejedelemné komor arczczal. 


— Csak ne hullanának rám a boltozat kövei! — gon- 
dolá Klára, forogni vélvén maga körül a termet. 

— Ha gyönge vagy, távozzál innen ! — ismétlé a nagy- 
asszony. 


Klára mozdulatlanul állott, mintha szellemek lánczol- 
ták volna föloldhatatlan kötelékkel a padlózathoz. A vért 
lázas szíve orczájára hajtotta, de onnan megint vissza- 
utasítá eltökélése. Arcza fehér rózsa és piros rózsa volt 
fölváltva, míg néhány másodpercz alatt a súlyegyen helyre- 
állott, s a szenvedő szombatosnő úgy nézett ki, mintha 
. álmából ébredt volna föl, s nem tudná, mi rezzenté el a 
phantastikus képeket, melyek körüllebegték. 

— Már távozhatol, — mondá a nagyasszony. — Sokat 
foglalkozzál, hogy kevés időd maradjon a gondolkozásra. 


VIII. 


Gyulai nem tartott sokat a szombatosságot fenyegető 
veszélyekről, s azt sem hivé, hogy Pécsi Simon, midőn a 
hitújítás kérdése komolylyá válnék, még egy hajszálát is 
meggörbíteni hagyja a. fényes kövű új Jeruzsálem miatt. 

De bár mekkora Tamás volt a Deborah atyjának elv- 
szilárdságában, bár mennyire hitte, hogy a volt korlát- 
nok minden ábrándossága mellett sokkal tapasztaltabb 
róka, mintsem az együgyű kezek vetette töőrben magát 
elfogassa, mégis az estéli borzasztó jelenet, Szeredi bé- 
lyegző szavai, és a kémkedéssel vádolt Laczkó dühe 8 
megaláztatása akkora befolyást gyakoroltak kedélyére, 
hogy soha nem tudta szemeit behunyni, álmában is tit- 
kos kémek álarczát látta letépni, és az ájuldozó nők alak- 
ját eltakaró sűrű fátyolokra boszankodott. 

Ah, a fátyol, s hogy Elemér jött az ájult némber segít- 
gégére, ébren is nagyon nyugtalanítá az ifju kamarást. 

Mit beszéljen el már Anna néninek, midőn a történet 
regényes része mást illet? Neki csak. mellékszerep jutott, 
8 a tudakolóknak azt sem fogja megmondhatni, hogy az a 
Klára, kinek nevét kétségbeeséssel hangoztatta a kém, kék 
vagy fekete szemből ejté-e ki a könnyet, midőn magához 
tért, s fájdalmas mosolylyal vagy mosolygásban elhalt fáj- 
dalommal hálálta meg a hazakisérő lovag részvétét. . . 
És minő lény lehetett Klára? Ha bűbájjal bír úgy Ele- 
mér még Fehérvárott mulat. És vajon elutazott-e? 

Gyulai Ferencz e gondolatra odahagyta szobáját, s be- 
tekintett Elemér szállására. 

Takarítottak, rendeztek. Új lakosa volt, szintén a test- 
őrtisztek közül. 

— Vagy Klára szépsége kisebb szerencsétlenségénél, 

vagy pedig Elemér inkább szereti Deboráht, mint saját 
maga hiszi, — ez elmés megjegyzéssel tért vissza Gyulai. 

— § most már mit csináljak újdonságommal ? — fűzé 
tovább eszméit. — A nő nem látszik különös érdekkel 
bírni, s én teremtsek-e részére szépséget, szellemet és ka- 
landot? Azután Elemér nevét sem hozhatom föl oly tör- 
ténetnél, melyben Szeredi tulajdonkép Kassai István uram 
ellen is szólott, a nélkül, hogy az unokaöcs által rendre- 
utasíttatnék. Kassai István ő kegyelmét szintén nem ne- 
vezhetem meg, mert ha fecsegésem. fülébe jutna, szörnyen 
neheztelne reám, s haragja előmenetelemet gátolhatná. 
Tehát a cselekményből még a magamén kívül legalább két 
nevet ki kell hagynom. Sőt kérdés, mit csináljak Szeredi 
ő nagyságával is? Fölingereljem-e , ellene a hatalmas 
Kassait, holott éles nyelvével maga is eléggé bőszíti ma- 
gára? S mi hasznom lesz, ha hireszteléseim miatt végre 
a fejedelemné rokona, vagy a fejedelem első tanácsosa 
között kell választanom, föltéve, hogy mind a kettőt egy- 
szerre nem veszítem el? Hüm! Az előmenetelre szüksé- 
gegsebb a hallgatás, mint a beszéd. Bizzuk Szeredi ő nagy- 
sága csatlósaira a botrány terjesztését ; mi fiatal kamará- 
sok, kikre szép jövő néz, legyünk titkolódzók, midőn a 
nyiltság haszna kétséges . . . De, hát Pécsi se tudjon sem- 
mit a történetekről? . . . Kár volna nyugtalanítani, midőn 
veszélytől komolyan nem tarthat. A szombatosság saját- 
ságos őrjöngés lehet; de az ország nyugalmát fenyegető 
bűnné még Kassai sem bélyegezheti. Azonban, midőn a 
boldogult Bethlen Gábor fejedelem Pécsit börtönbe csu- 
katta, a szombatossági vád is keringésbe hozatott, hogy a 
lázadási kisérleteket rejtélyes nevével fedje. Atyámtól hal- 
lám a kegyvesztett korlátnok czimborálását az elégületle- 
nekkel. S vajon most is nem ilyent szaglál-e Kassai ő ke- 
gyelmessége? A pártok békétlenek, Zólyomi rokonai a 
portát ingerlik a fejedelem ellen, a katholikus urak hátra- 
tételről panaszkodnak, a palatinus titkos küldöttjei által 
rokonszenvet toborz. 5 midőn a huzalkodásra annyi jel- 

szó és kedv van, csodáljam-e, ha a különez észjárású Pécsi 
oly viszonyok közé bonyolítja magát, mely halálos ellen- 
gégét végdiadalra s őt bilincs közé vezetheti. Leányára s 
hetven falvára nincs ugyan sok vágyam, de csak annak 
szolgáljunk-e, kitől szerencsénket várjuk ? Ez nagy önzés 
volna. 5 miért ne figyelmeztetném, bár általánosan, Pécsit 
arról, hogy kémek veszik körül, lesik lépteit, szavait? 
Azonban hátha részletek után tudakol? Akkor inkább rej- 
télyes maradok, mint csevegő. A homályos szavak, a ködbe 
takart czélzatok Pécsire nagyobb benyomást tesznek, mint 
az elősorolt tények s az indokolt vélemény. Meglátoga- 
tom őt és ügyelmeztetem. 

Gyulainál a gondolatra hamar szokott a tett következni. 

Mihelyt foglalatosságait elvégezte, s az udvarban reá 
többé nem volt szükség, a ecremeteség?, felé tartott, de alig 
ért a Miklós-kaputól a külvárosba, alig kezdett azon 
utczára belejteni, hol a mult este csatlósok állották el 
Szőke István útját, midőn kápráztató fény özönlött feléje. 

Bár felleges és sötétszürke est volt, melynek holdja buj- 
kált és csillagai csak lopva mosolyogtak a komor ég kárpit- 
járól, Pécsi lakása tündérin csillogott, világosan és nevetőn. 

Száz meg száz színes lámpa derítette föl a kert útját, 
és ösvényeit. 

Czímeres hintók, czifra csatlósok és huszárok állottak 
az oszlopos folyosó előtt, és sok szolgakéz lobogtatott 
fáklyát, emelve a világítást, mely különben is pazar és 
magát fitogtató volt. 

A kéjlak minden ablakain a csillárok fénye reszketett, 
kivévén azon rejtelmes szobát, hol a zodiacusban forgot- 
tak a bolygók s a végzet titkait szokták az ábrándozó 
Pécsihez lehozni. 

Gyulai a kapunál vissza akart térni, mert csak a házi kis 
körre számított, csak Pécsivel kivánt találkozni ; de meg- 
zendült a nagy terem, gyorsan lebegtek el az ablakok előtt 
az árnyak, s a zene és táncz, a kiváncsiság és élvezetvágy 
ostromolni kezdte a mulatságra hajló, a víg kedvű ifjut 

Akkor még a szoros illem helyett a szívesség kormá- 
nyozta a társadalmat. Az egyosztályú egyének, ha a ház- 
ban, hol a vigalom vert tanyát, idegenek nem voltak, nem 
vártak formaszerinti meghívást, s örömmel látott vendégei 
valának a házi úrnak, ki büszke volt arra, hogy lako- 
máiban és tánczestélyein sokan vesznek részt. 

Gyulai némi tétova után a folyosónak tartott, s csak a 
mint az ékes szobákon s az urak és delnők csoportozata 
közt tovább haladott, kezdé mindinkább érezni, hogy a 
társaság, melybe lépett, több igényű, mint rögtönzött 
alkalmakkor kell lennie. 

Később tudta meg, hogy a házi úr születése napját üli. 

Az üdvözlések azon időben elmaradhatatlanok voltak, 8 
elég czifra szavakkal fejezte ki azokat minden új érkező. 

Gyulai is siet Pécsit fölkeresni. 

Kornis Zsigmond, Mikó, Haller Péter és Kemény János 
társaságában találja. 

Az öreg úr magas, egyenes, méltóságteljes alakja, ar- 
czának szelid, de komoly kifejezésével, a figyelmes nagy 
szemekkel, melyeken mégis visszatükrözött a merengés, 
és a gondolkodó homlokkal, melyen a derű, mint a nap- 
sugár a gyér fellegek közt, játszott és el-eltünt, oly különös 
hatást gyakoroltak most Gyulaira, hogy a porból felvergő- 
dött férfiút hajlandó lett volna királyok ivadékának vélni, 
vagy legalább azon római senatorok egyikének, kik nem 
szorultak trónra a végett, hogy uralkodjanak és a párt- 
fogásért esdő tartományok hódolatát elfogadják. 

Pécsi szerencsés és baljóslatú napot ünnepelt. Kedélyé- 
ben csodálatosan szőtte be magát a szorongás az öröm 
közé, s az elhagyatás érzése a kielégített büszkeség nyilat- 
kozataihoz ellentétül vegyült. 

Hogyne örvendene, midőn maga sem tudja miért, oly 
sok főember is megemlékezett születése napjáról, kik 
évek óta e részben példás feledékenységet mutattak? 
8 hogyne sülyedne merengésbe, midőn a mult éjjel, a 
mint az éjfél közeledett, az állatkör a legfenyegetőbb cso- 








portozatokat tüntetett föl, s neve napjának hajnala közé 
az életveszély a családi romlás sötét árnyait veté? Mely 
halandó tudná eltalálni a végzet ujjmutatásait ? Miért lá- 
. togatják csoportosan a kegyvesztett államférfiut épen ak- 
kor, midőn az ég kegye felől leginkább kétkedik? Melyik 
a rossz jel már? melyik a biztató? melyik az óvaintő? 
. Az emberek mosolygó vagy a csillagok komor arczára 
tekintsen-e az, ki a mától a holnap számára utasítást akar 
venni ? 

Nem rajzoljuk tovább az astrolog kételyeit, mert Pécsit 
a legkellemesebb meglepetés várja. 

A fejedelemfi, a remélt trónutód, megérkezése jelc 
tetett. 

Ennyi kitüntetést a volt korlátnok még sem várt. 

Bethlen Gáborral, a nagy uralkodóval több évig állott 
ugyan baráti viszonyban, de az udvar kedvezéseitől el- 
szoktatva, 8 oly hosszas idő alatt még az aristocratia 
büszkébb részétől is mellőzve, természetes vala, hogy 
György úrfi látogatása most mélyebb benyomást gyako- 
rolt Pécsire, mint régen maga a római császár által tör- 
tént kitüntetése is. 

A csarnokig ment magas vendége elébe, ki a kiséreté- 
hez tartozó fiatal urak egész csoportjával jelent meg. 

Az agg férfiu a daliás, de negéddel telt ifju előtt kész 
lesz vala talán magát a túlságig lealázni, ha méltóságos 
termete s vonalainak imponáló kinyomata a szolgaiság 
jeleinek fölvételére egészen alkalmassá tenni képtelen 
nem lett volna. 

György úrfi baráti kezet szorított az öreggel s a jövő 
perczben a nők társaságába vegyült. 

A lassú palotás többé sort nem nyerhetett. 

Idősbjeink buzdították a fiatalokat, kiknek nem volt 
arra szükségök, vagy visszavonultak a velök egykorú 
asszonyságokhoz, hogy régi emlékeiket hasonlítsák az új 
nemzedék örömeihez, s a mult szerint rostálják meg a 
jelent. 

Gyulai a tánczolók közé vegyült. 

Társa kökényszemű leányka volt, ki egész hálával fo- 
gadta azon kitüntetést, hogy a nagyvilágban élő úrfi tartja 
őt, a gyermekszobából még ki nem vezetettet, pártás haja- 
donnak. 

FElismerőbb alig lehet valaki, mint egy növendékleány 
szokott azon kétséges bókért, hogy idő előtt tekintik ki- 
fejlettnek. Mintha a bevezettetés percze nem volna kez- 
dete a szülői házból kiköltözés kisérleteinek, s mintha a, 
békés révben nem ekkor feszítenék fö) a vitorlákat, nem 
akkor tartanák kézen az evező rudakat, hogy egy gyönge 
és töredékeny csónak az első kedvező széllel ismeretlen, 
viharos és be nem látható tengerre ragadtassék, hányatni, 
elsülyedni, vagy véletlenül szerencseparthoz jutni. 

Gyulai, minden hajlam nélkül ily bölcselésre, fogta át 
a kis karcsú teremtés derekát, forgatá a könnyű alakot 
maga körül, ereszté szabadon, csalogatta vissza, szóval : 
tánczolt, egészen csak arra gondolva, hogy mulat. De sze- 
mei véletlenül Deboráhra tévedtek, s e percz óta tánczos- 
nője mér sejdítheté, hogy még nem nagy leány, s hogy 
örömeire nézve több köszönettel tartozik leventéje elkésé- 
sének, mint gyöngéd figyelmének. Vagy nem lejt-e De- 
borah annyi kecscsel s minden mozdulatában nem. él-e 
. annyi varázs, annyi utánozhatatlan és megragadó bűbáj, 
hogy Gyulai alig fordíthatja el róla tekintetét? S nem 

volna-e a hetedik égben, ha cserélhetne tánczosnőt azzal, 
a kinek vállára Deborah most teszi kezeit? 

Bizonyára a kis leányon kívül még más is lehetett oly 
véleményben, hogy az ifjú kamarást a házi kisasszony 
megigézte. Különben miért vétené el az ütemet és táncz- 
lépést, midőn a csába szombatos-leány hozzá közel jön. 

Bohóság! Gyulait csak a művészeti szépség hatotta 
meg, csak azt látta, hogy soha még tökéletesebb tánczosnő 
nem került szeme elébe, csak azt hitte, hogy a könnyű 
Atalanta, ki egykor az alig meghajlott buzakalász fölött 
lebbent végig, a tündérországból visszatért a nehézkes 
emberek közé, hogy fölvillanyozza magát a tompa és bá: 
gyadt mindennapiságot is. Gyulai csodálattal telt el. De 
hányszor nem fordul elő, hogy bámulatunk aránylag ke- 
vés viszonyban áll rokonszenvünkkel, s hogy az, kit sze- 
retünk, hajlamunkat rendkívüli tulajdonok nélkül sze- 
rezte meg ? 

Gyulai szíve nem dobogott gyorsabban, midőn szemei 
a feltünésig kisérték Deborah hódoló mozdulatait. Keble 
hideg volt; tekintete részvékeny, meleg és átengedő. 

A büszke és hiu szombatos-leány, ki a közfigyelem lel- 
kesítő ereje nélkül nem birta volna annyi bűbájba olvasz- 
tani minden mozdulatait, most a mint az aggok is tó- 
dultak a terem felé, s a mint a tánczosok siettek meg- 
ragadni az alkalmat, hogy nézővé vállhassanak, kezdé 
észrevenni Gyulai tekintetén a rendkívüli hatást, melyet 
reá gyakorolt. Hisz a kis kökényszemű leánynak szünte- 
len kellett tánczosát figyelmeztetni, hogy rendetlenség 
ne történjék, s hogy kibontakozhassanak azon tévegből, 
melybe emennek szórakozottsága az egész tánczvonalt 
be-besodorni látszott. 

— Igen elfáradtam, — szepegé végre a szerencsétlen 
gyermek, az alkalmatlan helyzetből menekülni akarván. 

Gyulai örvendett, hogy már szabad kedve szérint néz- 
heti Deboráht, s Deborah szíve tombolt örömében, hogy 
a régi mellőztetés megtorlására alkalmat nyert. Mert mire 

is magyarazná egyébre az ifjú elnyelő nézését, mohó bá- 
mulatát, mint szerelemre, mint a szépségnek egy vérte- 
zett és hideg kedély fölött nyert diadalára ? 

Midőn a táncznak vége volt, György úrfi, Erdély leendő 

uralkodója, közelített a bámult szombatosnőhöz. 
. Lekötelező lehetett, a mit a fejedelemfi mondott, sőt 
igen hizelgőnek kellett lennie, mert a hallott szavak 
után a leány tekintete még ragyogóbbá, arczszíne még 
élénkebb kifejezésű lett, s vonalain a kellemes meglepe- 
tést a vizsga szemek messziről olvashatták 

Gyulai a figyelmezők közé tartozott. 

György úrfinak jelenléte is e házban az ifjú udvaroncz 
előtt föltünhetett, minthogy rég tapasztalta, hogy Pécsi a 
kegyvesztettek sorsát, a mellőztetést uradalmai s nagy 
elméje mellett sem kerülhette ki; mennyivel inkább kel- 
lett tehát csodálkoznia a rendkívüli megkülönböztetésen, 
mely Deboráht érte, midőn a fiatal herczeg udvariasságát 
az egész nőtársaságból egyedül csak reá halmozta. Való- 
ban több volt György úrfi nyájasságában, mint puszta 
illem, mint köteles bók a ház kisasszonya iránt. 

— 5 mi lehet e kegy indoka ? — kérdé magától Gyulai 
tünődve, mintha nem volna elég magyarázat azon köz- 
elragadtatásban, melyet a gyönyörű szombatosleány utá- 
nozhatatlan szépségű táncza idézett elő. — A herczegfi 
szigorú erkölcsű, s jegyesét szereti ; ha ezt nem tudnám, —- 
fűzé tovább gondolatait, — még elhihetném, hogy kalan- 
don jártatja eszét. 

Míg Gyulai találgatásokba merült, az urak és asszony- 
ságok kört alkottak a teremben, s a herezegfi a középbe ) 
vezette Deboráht. 

A hangszerek megzendültek. 

Régidő óta szebben és szebb pár nem tánczolta a ket- 
tőst, mint a daliás kinézésű herczegfi és cSáron rózsája, 
a deli szombatosleány, kinek ruháját néhány héttel előbb 
pórnők akarták az utczán letépdelni, s ki most királyné- 
nak látszik, kegyet oszt, hódolatot fogad el, minden moz- 

dulatával igéz, s egy tekintete, egy mosolya elég, hogy 
irigység tárgyává tegye azt, ki szerencsés volt általa a 
többi halandók fölébe emeltetni. 

Hisz maga a herczegúrfi ad példát a tömjénzésben, 
mintha mondaná : balgatagok ! nem vevétek észre, hogy az 
úrhölgyek gyöngye, a szépség eszményképe, a kellem tün- 
dere e cxremeteségben? lakik, a világtól félig visszavonulva, 
a nagy rangú és finnyás hölgyektől félig lenézve, félig ret- 
tegve. Hol volt a szemetek, hogy eddig nem találtatok 
rá, vagy hol volt ízléstek, hogy látva őt, kételkedtetek 
magasabb természetében? De talán a kegyvesztett apa 
miatt voltatok tartózkodók? Ugyan miért hittétek a fel- 
hőt, mely a napot betakarta, alkonynak ? Fény és homály 
gyorsan váltja fel egymást az életben. Nekem bizalmam 
van Pécsi jövője iránt. 

György úrfi kisérete alkalmasint így magyarázta a tör- 
ténteket, s Deborah a kettős táncz után annyi hódolótól 
volt körülvéve, s annyi tánczra fölkérve, hogy Gyulai 
hozzá többé alig közeledhetett. 

S míg a leányt az ifjak isteníték, György úrfi az apát 
fogta karon, és a szomszéd terembe vezette, hol lassan- 
ként az élemedett korúak a volt korlátnok és a leendő 
fejedelem körül csoportot alakítottak, s a mint Gyulai a 
lassú beszédből és az arczok élénk kifejezéséből gyanitá, 
közérdekű tárgyak felől cseréltek nézeteket. 

— Minden arra mutat, — gondolá az ifjú kamarás, — 
hogy változásnak kellett az udvar hajlamaiban vagy a 
világ ügyeiben történni. Pécsi megint szerepelni fog. 
Talán ezt sejti Kassai, s azért leset minden lépte után. 
Figyelmeztetem a veszélyre. De vajon kell-e tennem? 
Midőn hatalmas erők surlódnak össze, ki szeretne közé- 
jök állani? Maradjunk az általánosság mellett, mint ide- 
jöttünkkel volt eczélunk. Pécsi jóakaróm, Kassai nem 
ellenségem. Helyzetem csak romolhat a változtatással. 
Tánczoljunk, mulassunk ! 

Gyulai midőn e szándékkal közelít a nagy. teremhez, 

204 


308 


hol rövid szünet után a zenészek már résen vannak, 
Deboráht látja maga előtt. 

— Épen keresem, — szólt mosolyogva a leány, — 
hogy miután megfeledkezett rólam, én kérjem tánczra. 
Semmi mentség! Semmi menekvés! Bár mint kerülte, 
hosszasan kell miattam fáradnia és unatkoznia. 

Gyulai elmés bókokkal válaszolt, karját nyujtva a táncz 
tündére felé. 

— Úgy hallom, — súgá Deborah, közelebb hajolva az 
ifjúhoz, — hogy barátja Fehérvárról végkép el akar tá- 
vozni. 

— Kicsoda? — kérdé Gyulai, nem tudván, kit ért 
tánczosnője. 

— Az ifjú Kassai. 

— Elemér tegnap elutazott. 

Deborah lesüté szemét. Arczán szomorúság és meg- 
döbbenés volt észrevehető. j 

Ez ingerelte Gyulai hiúságát. 

— Csodálkozom, — szólt, — hogy barátom, ki az illem 
szabályait nem szokta megsérteni, búcsúlátogatástnemtett. 

—  Közte és atyám közt az utóbbi időkben oly idegen- 
kedés támadt, mely mindkettőjöket a félreértésekre fogé- 
konyakká tette. S hol van Kassai Elemér állomása? 

— Közel Balázsfalvához, csaknem szomszédságukban. 

— Ah! — rebegé Deborah érdekes zavarral arczán. 

— Kisasszony, a táncz kezdődik ! (Velem tetszelg, Fle- 
mért szereti. Borzasztóan kaczér.) 

Tánczoltak, Deborah kecscsel, bűbájjal, negéddel 8 
Gyulai, a leány nagy elégületlenségére, igen szabályosan, 
pontosan és figyelemmel. 

— Nyugalma ellenére a féltékenység fulánkja meg- 
vérezte szívét, vigasztalá magát Deborah. 

— Kaczér s mégis hideg, gondolá ezalatt Gyulai. 

— Fáradt vagyok, — súgá a leány, az első alkalmat 
a pihenésre megragadván. 

Gyulai ülőhelyhez vezeti, de midőn odaérkeznek, a 

herczegfi jön, s Deborah édes meglepetéssel hagyja ma- 
gát a táncz örvényébe sodortatni. 

Ott lebegett könnyen vidáman, egészen új erővel, oly 
üdén s a bágyadás minden jele nélkül, mintha csak most 
harsant volna meg a zene, 8 most kezdődnék meg egy 
hosszú, renyhe nap untató órái után a szórakozás és mu- 
latság. 

— Borzasztóan hiú, — gondolá Gyulai, más tánczos- 
nőt keresve. 

Midőn Deborah a szünet alatt öltöző-szobájába indult, 
. hogy hajékét rendbehozza, a melléktermek egyikében 
atyjával együtt találta Gyulait. 

— Sohasem fölösleges, — szólt Pécsi, — semmisé- 
günkre emlékezni. Magasság nem lehet annak megfelelő 
mélység nélkül, és szerencsésnek azt szoktuk nevezni, a 
ki sokat veszíthet. 

Volt az öreg hangjában valami oly megható és vona- 
lain oly mélabús, hogy Gyulainak eszébe jutott az esteli 
kaland, melyet el akart hallgatni. 

— Születésem napján mindig szorongás fog el mérték- 
telen szerencsém miatt. Öcsém ! ezelőtt ötven évvel kisebb 
tekintélyű háznál, mint most a magamé, örömest lettem 
volna pohárnok vagy udvarmester. 

Sötét pír borította Deborah arczát, midőn atyja nyilat- 
kozatának végét hallá. 

Gyulainak ajkain, ki a leány fölindulását ellesé, finom, 
alig észrevehető mosoly lebbent el. 

(Nevet atyám együgyű beszédén! Ah, mennyi kéj volna 
megalázni őt !) 

— Leányom, Báthori Zsófia herczegkisasszonyon kívül 
a leggazdagabb ara leend. Bedig én ezelőtt negyven évvel 
alig merészeltem boldogult nőm kezét megkérni, mert öt- 
ven jobbágytelke volt. Helyes szokás, öcsém, hogy minden 
esztendőben van egy nap, mikor a koronás fő is leborul 
és megmossa a koldus lábát. Születésem napján érzem a 
megalázódás szükségét. De öcsém, talán te nem is tudod, 

hogy atyám ki volt? Megsúgom neked . . . . . szűcs- 
mester. 

Deborah elosont a szobából ; bár a különben büszke agg 
nyilatkozata még Gyulaira is, kit kényes ízlésű és hideg 
ifjúnak tartottak, nagy hatást gyakorolt. 

— Belátom, folytatá Pécsi, hogy a végzet igazságtalan 
volna, ha minden halandó ajakkal rendre meg nem kós- 
toltatná a keserűség kelyhét, 8 ha az emberiség egy része 
örökké verőfényben élne, míg a más rész szüntelen vak 
és vigasztalatlan éjben bolyong. Hadd jósoljon tehát sze- 
rencsecsillagunk néha szerencsétlenséget is! Ez a világ 
rendje ! Úgy-e, nem gondoltad, hogy számos kitünő ven- 
déggel fogsz ma nálam találkozni? A nap, ha leáldozik, 
megaranyozza a felhőket és színben sokkal gazdagabb- 
nák látszik, mint midőn magasan függött a láthatáron ! 

— Urambátyám, szólt Gyulai meghatva, már kóstolta 
a keserűség kenyerét, volt börtönben is, és birtoka egy 
részét elkobozták. Nincs oka megdöbbeni változatlan sze- 
rencséje miatt. 

— Tévedsz, barátom ; midőn Bethlen Gábor Kövárba 
zárt, csillagházám fénylett s elárasztá a boldogság elő- 
jeleivel lelkemet. S a bolygók nem csaltak meg. Úgy lőn, 
mint jóslák. Becsületemről lehullott a folt, birtókaim szé- 
lesedtek, s Deborah, ki növendék-lyány korában beteges 
és keveset igérő külsejű vala, egyszerre fejlődni kezdett 
szépségben és szellemben. S hol van most vele versenyző ? 
A mit te fölhoztál, nem volt szerencsétlenség. Egészen 
mástól tartok e perezben. 

— Hogyan? kérdé Gyulai meglepetéssel. 

— A világi körülmények rendkívül kedveznek nekem, 
de a csillagoknak fenyegető constellatiójok van. Földi 
termemet látogatással tisztelte meg a fejedelemfi; de égi 
házamhoz ugyanakkor közellépett a skorpio. Saturnus 
szikrázik és lángol, Jupiter arcza elhalványult. Nehéz idők 
következnek. 

— A skorpio legfölebb egy kémet jelent, ki urambátyám 

szívéhez közel lopódzott, szól Gyulai elfeledkezve szán- 
dékáról. 

— Úgy-e Deboráhtól hallottad ezt? kérdé Bécsi, az 
az ifjúra szegzett szemekkel. 

— A kisasszony velem keveset beszélt s egészen más 
egyénről. 

-—— § kiről szólt veled? 

— Elemér távozásáról tudakozódott. 

— Választaná el bár e fiatal embert akkora köz tőlünk, 
mint a déli sarkot az északitól, mert úgy nem áradna 
rá a bűn, reánk a veszély. 

— Elemér nemesszívű egyén. Ő nem hogy nagybátyja, 
de Keletindia minden kincseért sem lehetne kém. 

— Ki hinné ezt felőle ? . . . de sok hivatás veszélyesebb, 
mint a kém nyelve, s némelykor végzetünkben van a 
méreg, mely mást megöl, s nem kedélyünkben. 

— Ha szabad lenne általam egészen ismeretlen ügybe 
avatkoznom, inkább azon egyén iránt volnék bizalmatlan 
ki tegnap este bátyámnál volt. ; 

. — Vendégeim várnak, szólt kedvetlenül Pécsi, siessünk 
közéjök. i 

Ezzel az ajtó felétartott, de érezvén, hogy atársalgás e rö- 
vid félbeszakítása sérthetné Gyulait, karonfogva őt, 8 mo80- 
lyogva mondá : — Deborah nagy rábeszélő tehetséggel bír. 

— Szavamra! ő nem is említé azt, kire czélzottam. 

— Helyesen tőn, mert az erény halántékaira illik ugyan 
a töviskoszorú, de van elég kéz, mely ezt számára meg- 
fonja a miénken kívül is. Azon férfiú, kiről szóltál, a 
Kassai börtönéből szabadult ki, s leányom gondatlan sza- 
vai miatt távozott el most Fehérvárról. Mélyebben sebzé 
őt Deborah nyelve, mint tudnák Kassai kíneszközei. Kér- 
lek, ne vedd mondásomat szigorú értelemben. Leányom 
nemes természet. Apa nem leket büszkébb nálamnál mag- 
zatára ; . . . de ő is tegnap igazságtalan volt egy felebarátja 
iránt. Szerencsés, hogy először tette életében ! 

Pécsi és Gyulai a társaság közé vegyültek . . . 


VALOT erná né Vah 7 79 va AL EZSaa 16 AZ E egetea NAT EB hc peda Mék pl MSZT za ROL Has ÜT gang o 
319 TEBTÉRETTA EST AE ÉSE Te 


ése 


A fényes diadal, melyet Deborah este aratott, már éj- 
fél után sugarak helyett árnyakat is vetett az ő benyomá- 
sokra kész kedélyére. 

Midőn vánkosaira hajtá fejét, képek és visszaemlékezé- 
sek jelentek meg ágya körül, hogy az álmot hátraidézzék. 

A fejedelemfi előzékenysége még mindig hizelgett neki, 
de már sejdítteté vele a büszkeség, miként a rögtönzött 
kitüntetés oly körülményekkel függhet össze, melyek sem 
atyjának társadalmi helyzetével, sem az ő szépségének 
tett hódolattal nem állanak szoros viszonyban. 

Szintén kellemesen hatott rá Gyulainak őt oly sokszor 
kisérő szeme és bámulata. Ez az ifjú csakugyan leigézett- 
nek mutatkozik. De mit jelent hát ama finom és gúnyos 
mosoly, melyet Deborah néha ajkain átsuhanni vélt, 8 
melyet világosan látott akkor, midőn atyja egykori 8ze- 
génységét és homályos sorsból lett fölemelkedését gon- 
datlan elérzékenyüléssel emlegeté ? 

— A gőgös uracs utolsó benyomásul mégis azt vitte 
el tőlünk, hogy . . . szűcsmester unokája vagyok. 

Deborah saját gondolatja miatt arczát kipirulva érzé. 

Eszébe jutott a ma estve kifejtett tetszelgéseinek min- 
den egyes vonása, s különösen az Elemér nevével való 
visszaélés csak azért, hogy féltékenység által ingerelje 
Gyulait, kivel sorsát végtére sem vágyott összekötni, s 
kit — legalább saját hiedelme szerint — a szerelem által 
nem boldogítani, de büntetni akart. 

5 miért is vette szájára Elemér nevét ? 

Ha e névvel nem játszott vala, most talán csendesebben 
tudott volna aludni. 

Mit tudja ő miért? de azon régi jó napok kezdettek 
szívében zsongani, midőn atyja Elemér nélkül még nem 

birt leánya boldogságára gondolni, midőn oly természe- 
tesnek látszott az, mi most lehetetlen és gyűlölt. 

Akkor ki hozta volna kétségbe, hogy szerelmök válto- 
zatlan, mint maga az igazság, hogy ők egymásért vannak 
teremtve, hogy kezet kézben tartva vándorolnak az élet 
útján végig, s hogy a menyegzői nyoszolyájok és család- 
kriptájok között fekvő közt, ezt az arasznyi tért, egymás- 
sal osztott örömeik s egymásért hozott áldozataik emlé- 
keivel fogják beépíteni. 

De most!... Deborah keblét sóhaj emelte. Miért eped? 
kit vádol? mi az, mi elégületlenné teszi önmagával? s 
honnan vonult a szív hamvazószerdájának komor, méla 
és vezeklő hangulata a bál tündérképei, a kellemes be- 
nyomások, a fényes diadalok közé? 

Hogyan tudna mindenről számolni Deborah? 

Ő sem sejdíti, mi mozgatja keblén a finom leplet, ke- 
délyében a betakart érzéseket. 

Gyulait hazatértekor a házikisasszony művészi tánczá- 
nál sokkal inkább foglalatoskodtatá az a talány, hogy 
miért kereste föl Pécsi Simont néhány eddig tőle egészen 
visszavonult főúr és a fejedelemfi? Miért jutott épen most 
eszökbe oly férfi születésnapja, kire máskor nem, vagy 
érdemeihez és tekintélyes állásához képest szerfölött rit- 
kán gondoltak? 

Volt a vendégek közt olyan, ki a kegyvesztettől már 
szerencsétlensége első perczében visszavonult, s csak 
most találta jónak a feledett baráti viszonyt emlékezetbe 
hozni ; volt a ki a hatalom délpontján sem szivelte Pécsit, 
s most mégis nyájas arczczal közelített hozzá ! 

Ekkora átalakulása a kedélynek aligha történt tisztán 
csak belső okokból. 

. Valami rejtélyes van folyamatban, gondolá Gyulai, 8 e 
sejtés izgató erejének lehet tulajdonítani, hogy a szép 

Deboráhnak tündéri táncza nem volt oka a hosszas vir- 
rasztásnak és tárgya a rákövetkezett rövid hajnali álomnak. 

Gyulai gyakorlati irányú jellemével a -találgatásból 
hamar lépett át a tudakolásba. 

Könnyű volt észrevennie, hogy Fehérvárott meglehetős 
figyelmet keltett a Pécsit ért kitüntetés. 

Még harmadnap is sokat beszéltek arról az úri rendűek, 
különösen a nők. 

Figyelmét nem kerülte el bizonyos változat a hangu- 
latban is. 

Eddig az urak csak szidták Kassait, most olykor dicsérni 
kezdték Pécsit. 

Eddig a nők sok kivetni valót találtak Deborah szüle- 
tésében és modorában, most kevesebbet emlegették pol- 
gári származású őseit, 8 magaviselete iránt is engedéke- 
nyebbek lettek volna, ha rendkívüli szépsége és gazdag 
hozománya folytonosan nem ingerlené a kedélyeket. 

Gyulai arról szintén értesült, hogy a korlátnok most 
még inkább dühöng bukott elődére, mint máskor. 

És szemeivel látta a sremeteségetv sűrűbben fölkereső 
vendégek fogatait, nyerges lovait és kiséretét. 

S a mi több, az öreg Pécsi a fejedelmi palota harma- 
dik udvarában megfordult, s az a hír is lábra kapott, 
hogy mielőtt György úrfinál tette udvarlását, szerencsés 
volt a fejedelemné által elfogadtatni. 

Ennyi kegy a régi mellőztetés után alkalmasint poli- 
tikai tekintetekből fejlődött ki, s a pártérdekek üvegházi 
növénye volt. 

Gyulai nem képzelheté a hanyatló korú s ábrándokba 
merült Pécsit jelentős törekvések élén, de neve zászlóul 
szolgálhatott, mely serget von maga köré. 

Igaz, hogy egy kevéssé már elrongyollott e zászló, s 
midőn még ép is vala, talán alig lőn többször megkoszo- 
rúzva, mint bemocskolva, s talán a küzdő sorok előtt sem 
lobogott, a szerencse szelétől dagasztva és a lelkesedéstőj 
védve, oly gyakran, mint a hányszor a megvert, a fegyel- 

metlen tábortól elhagyatott, vagy: bevonatott, hogy a 
pogyász közt kényelmesen tovább ezepelhessék; igaz, 
hogy Pécsi nevét rendkívüli siker, rendkívüli fény nem 
tette villanyzó hatásúvá, de mégis kétségtelen, hogy az 
ország nagy többsége Kassai ravasz, önző és méltóság- 
nélküli kormányzata miatt Pécsi hibáit és bűneit csak 
azért is el tudná feledni, mert e rövid emlékezése mé- 
lyen sértené azt, kinek most a kezében a hatalom. 

Gyulai Kassai ellen intézett támadásnak kezdé hinni 
a Pécsire halmozott bókokat. 

Az ifjú udvaroncz éles elméje, midőn e gyanúra jutott, 
kétszeres hévvel kutatá a körülményeket, melyek a fő- 
urakat följogosíthaták most kezdeni a fejedelem kegyelte 
korlátnok ingerléséhez. 

Fáradozásai azonban kevéssé kamatoztak. 

Sem a külviszonyokban, sem a beligazgatás terén nem 
mutatkozott a változásokra biztos előjel. 

Kassai a szokott órában tanácskozott a fejedelemmel 
a szokott éles humorral és vádakkal sértette az aristo- 
cratia, a szokott kiméletlenséggel bánt saját hivatalno- 
kaival, a szokott ármánynyal küzdött a hadpárt befolyása 
ellen, a szokott ügyességgel igyekezett az udvar előtt 
gyanússá tenni azokat, kik őt hasonló buzgalommal gya- 
núsították. 

Rákóczi most is csak oly határozottan kegyelte Kassait, 
mint régen, s Rákócziné most is csak oly gonddal kivánta 
elpalástolni, hogy nem kegyeli. 

Maga Anna néni sem beszélhetett Gyulainak többet a 
korlátnok ellen forgalomban tartott udvari pletykákról, 
mint a Pécsi Simon nevének divatba hozatalát megelő- 
zött napokon. 

Ily adatok a fiatal udvaronczot azon hitre vezették, hogy 
az ellenzék újabb mozgalma nem erő, de ájultság jele. 

A főurak, a hadpárt szónokai, a Kassai esküdt ellen- 
ségei épen, mert érzik e gyűlölt férfiu állásának folytonos 
szilárdulását, mérgökben az eszély intéseire nem tudnak 

többé figyelni, s folytonos csipkedésekkel vesznek elég- 
tételt vigasztalatlan jövendőjökért. í 

— Csakhogy ne keserüljék meg merészségöket! gondolá 
Gyulai, Zólyomi bukására és számos nótapörre emlé- 
kezve. A hatalmas tanácsosok elleni törekvés észrevehe- 
tetlenül vezeti a pártókat az uralkodó személyével való elé- 
gületlenségre ; ez veszélyeket terémt, melyek ellen véde- 
lem kell, 8 az önfentartás, kényszerűség nem válogathat 
többé sem a jelszavakban, sem az eszközökben. Csoda-e 
tehát, hogy a ki hazája érdekében küzd a kormány bűnei 
ellen, egyszerre maga ellen fordulva látja a törvényt és 
hazát, s a mit hűségből kezdett meg, árulással végzi be? 

E sötét, de tapasztalatokon nyúgvó világnézet a vidor 
kedélyű Gyulait aggodalomba ejté. 7 

— Félek, hogy csúfosan le fognak tiportatni, s birto- 
kaikkal Kassai falvainak számát gyarapítani. Miért is 
vegyültem közéjök ? 

A nagyreményű udvaroncz megdöbben a félreértésen. 

Hátha Kassai a cselszövény részesének tekinti. 

— Mindenkinek el fogom beszélni, hogy Pécsi évnapján 
történetből vegyültem a társaságba, s távolról sem sejdí- 
tém az összejövetelt. ... De vajon, folytatá keblében a 
harczot egy fenköltebb szellem, vajon nem volna-e ez 


gyávaság? S mit féljek ott, hol György herczegfivel talál- 


koztam?... No! sugá ismét az óvakodás, a mi a trón- 
utódoknak csak pajzán ötlet és időtöltés, az nálunk kicsi- 
nyeknél bűn és bukás lehet... S mégis szégyen volna 
gyáván menteni magamat oly félreértés ellen, mely meg 
sem született, s csak akkor lép világra, ha létezését előre 
fölteszem. Legfeljebb gyéríteni fogom látogatásaimat Pécsi- 
nél. S ezzel nem tartozom-e Elemérnek, kit Deborah — 
ha szavainak hihetek — még mindig szeretni látszik ; 

E végtére is inkább önző, mint nagylelkű eltökélést 
Szeredivel találkozása még inkább megszilárdítá. 

A fejedelemné rokona félig tréfásan kérdé tőle: — 
Nem hallottad-e öcsém, hogy mikor fogja a vizes lepedőt 

Kassai uram alól Pécsi ő kegyelme kivonni? Szeretnék 
e kisérlet alatt jelen lenni. 

— Nagyságod szavainak ködén az én lelki szemeim 
áthatni nem birnak. 

— Csak tudni akartam, sokat tánczoltál-e a minap 
Pécsinél? 

— Nem annyit, hogy korom és táneczszenvedélyem 
mellett elégnek mondhatnám. 

— Hallom, mindnyájatokat megbabonázott Deborah. 
Ősz fürteimre! csak azért szeretnék ismét fiatal lenni, 
hogy legyen legalább egy, kit e varázslónő el nem bódít- 
hat. Egyébiránt most az egyszer szerencsédre szolgál 
öcsém, ha mindig csak Deboráhra néztél, s ha minden 
szavad csak neki esküdött hűséget. Különben még azt 
mondanák, hogy Pécsivel esküdtél össze, mint azok, kik- 
nek maradt idejök a tánczolásnál egyébre, és nyelvöket 
másra használták, mint szerelmi bókokra.. 

— Így magamat sem hihetem a gyanú fölött állónak ; 
mert sokat társalogtam Pécsivel s keveset leányával. 

— Tehát neked szintén jelszavad a eszűcsi s nem az 
cerszénykötő 2?) 

— Alig hiszem, hogy a fejedelem nagyobbik fia és 
több országtanácsos jelenlétében a zene, tánez és vigalom 
közt ily komoly ügyek hozattak volna vita alá. 

— De az ármányos Kassai mégis ezt szeretné a Keve 
gal elhitetni. 

— Tehát Pécsit azért vétette jó előre kémekkel körül? 

— Micsoda kémekre czélzasz? — kérdé Szeredi meg- 
ütközéssel. : 

— A többek közt arra, kit nagyságod leálczázott. 

— Ki? én? ugyan öcsém, mi jut eszedbe? válaszolja 
Szeredi hüledezve. — Talán el is beszélted rokonaidnak, 
ismerőseidnek, az egész világnak, hogy a vén Szeredi 
vak volt és egy becsületes hazafit bizonyos semmiházi 
léhűtővel tévesztett össze? 

— Tehát tévedésből történt minden? 

— Szánandó félreértésből, öcsém. De csakugyan nem 
szóltál senkinek a reám nézve kellemetlem esetről? 

— Csak annyit mondtam Pécsinek, hogy óvakodjék 
bizonyos egyéniségtől. 

-- És sejdítette-e, kire ezélzasz? 

— Rögtön észrevevé. 

— 5 mit válaszolt? 

— Neheztelt rám. 

— Valódi böles! valódi nemes szív... Ne is említsük 
többé e kellemetlen ügyet. Te fiatal vagy, de tudsz hall- 
gatni. Rokonom a fejedelemné, jellemednek épen ezen 
oldalát méltányolja leginkább. A minap is dicsért s kép- 
zelheted, hogy én sem maradtam hátra a szép szavak 
megválogatásában. Barátom! a tapasztalt és koros férfiak 
jó véleménye az a létra, melyen az ifjú tehetségek lép- 
csőnként magasabbra emelkednek. Különben fölötte ne- 
héz és kétes a siker. 

Gyulai szépen megköszöné Szeredi figyelmeztetését, 5 
azon tanulság mellé, melyet Pécsire nézve vont, még 
azt is csatolá, hogy a megtámadott szombatrs pap tör- 
ténetéről mélyen hallgatni kell. 

Kassai István, a szemfüles államférfiu, hamar fölfe- 
dezte a titkos államrugókat, melyek Pécsit rögtön fel- 
szinre emelték. 

Szerémi egyik régi barátja tudniillik, ki a török hó: 
doltsághoz tartozó magyar részek szomszédságában lakott, 
barátságos viszonyban állott a temesvári basával. De a 
barátság még sem akadályozá, hogy-pogány martalóczok 
ne hajtsák el gulyáját. 

.  Erélyes és vakmerő férfiu levén, a CAblÁS hírére, min- 
den menevéd nélkül a basánál termett. 

Nem tudjuk, mind visszakapta:e lábasmarháit, vagy 

pedig kénytelen volt a prédálók megfenyítését is kárpót- 
lásba számítani; de annyi bizonyos, hogy a basa nagy 
tisztességgel fogadta és török őrizet mellett kisértette 
Erdély határáig. 

Kassai, kinek Temesvárott biztos kémjei voltak, arról 
értesült, hogy a magyar úr és a török kormányzó közt 
nemcsak az elhajtott gulya, hanem még fontosabb tárgyax- 
ról is folytak beszélgetések. Különösen a basa figyelmez- 
teté barátját a fényes kapu hangulatára, mely Rákóczi 
iránt engedékenyebbé, a magyar király ellenében pedig 
neheztelővé, majdnem ingerültté kezd válni. A budai basa 
nem veszi többé szigorúan az alattvalói által rögtönzött 
portyázókat a Duna felső vidékein, s esetek fordulnak elő, 
midőn a várőrökön és kalmárokon kívül még hitterjesztő 
szerzetesek is a martalóczok kezére kerülnek. Most van 
tehát ideje a vasat verni, ha a fejedelem ő nagysága az 
evangelikusokért saját szakállára, saját felelőssége mellett 
báborút akar a magyar királylyal kezdeni. A basa nem 
áll jót arról, hogy ő nagysága megveretése esetében nem 
vonatik a hatalmas császár által a béke zavarásáért kér- 
dőre; de a siker könnyen feledtetné a jogtalanságot, s a 
ki nyerni akar, tartsa magát készen a bánatpénz meg- 
fizetésére is. A háború eseteiben mindig bűnös, a ki sze- 
rencsétlen. A győztes kardmarkolatját drágakövekkel rak- 
ják ki Stambulban, de ketté. törik azt, mely kudarczot 
vall, ha szinte damaskusi aczélból készült is, és lapján 
a Korán legszentebb verseit hordozza. Mindig ez vala a 
lényes kapu nézete. 

Kassai értesülvén a temesvári basa beszédéről, nem 
kételkedett, hogy a hazatért rokon azt okvetetlenül közlé 
Szeredivel. 

Hogyan is hallgathatta volna el a fontos hírt, mely a 
hadpárt óhajtásaira kilátást nyitott és Szeredi cselszövé- 
nyeire alkalmul szolgálhat ? 

— Bizonyosan, gondolá Kassai, a meddsvértól fúvó szél 
üdítette föl az elégületlen főurak fonnyadt reményeit. — 

Ezért kezdenek mozgani, s minden békétlenben czim- 
borát keresni. Pécsi előttök nemcsak befolyásáért, de 
gyűlöleteért is jelentőséggel bir. 

Miután a korlátnok éles elméje eddig hatolt, gyanakvó 
természete a többit kitalálta. 

— Engem akarnak láb alól eltenni, s Pécsit, mert 
halálos ellenségem, a porból fölkapják, hogy kezökben 
legyen egy dorong, melylyel míg más fegyverök nincs, 
agybafőbe üthessenek. Találjanak csak utóbb bármi silány 
fringiát vagy buzogányt, a dorongot ismét oda dobják, a 
hol addig feküdt. Hm! de mit várjam be ezt?... kiütöm 
a markukból, mielőtt rám emelhetnék! Úgy segéljen, ki 
fogom ütni ! 

Kassai első gondjai közé tartozott azt kutatni, vajon a 
fejedelmi palotában tudják-e a temesvári basa nógatá- 
sait ? 

Semmi nyomra nem akad; de arról hamar értesült, 
hogy egy renegátnak, ki a csauszok közt nevezetes sze- 
repet játszik, Rákóczi drága prémes ruhákat és pénzt 
küldött. 

— Ez a fejedelemné műve! — sóhajtá Kassai. — Nagy- 
asszonyunk vallásos rajongásból elősegíti semmirekellő 
rokona ármányait. Hogy Szeredi vegyíti a kártyát, csak 
onnan is bizonyos, mert Pécsihez nem ment, csúfolódik 
azokkal, kik jelen voltak, s haragomról beszél, melyről 
semmi adatja nincs... he! Báthori Boldizsár magának 
Zsigmond fejedelemnek volt nagybátyja és mégis halállal 
lakolt. Mi haszna! kezem még addig sem ér föl, hogy a 
távoli rokonság emelvényén álló Szeredi álarczát letép- 
hessem. De szükségtelen is. Sok rosszat tudott megkez- 
deni, semmit végrehajtani. Félénk a koczkáztatásra, 8 
vereségein sem aggódik, ha epéjét barátjaira és ellen- 
ségeire kiönthette. Mi közöm vele. Előttem Pécsi áll, 
a vén bolond, a vén bűnös; e fölfuvalkodott gőgös, ki 
leányát örömestebb tenné egy király kéjhölgyévé, mint 
egy mágnás hitvesévé, s inkább beleegyeznék, hogy a mág- 

nás elcsábítása, mintsem a rangtalan ifju az elvett becsü- 
letet kezével visszaszerezze . . . e pazar, e pénzt nyelő 
gödény, ki naponként száz becsületes ember munkájá- 
nak sikerét emészti meg, és legszerencsétlenebb akkor 
volna, ha olcsó, de egészséges eledelekkel kellene élni, 
úgy a mint én szoktam . . . ez az eszelős csillagjós és 
babonás bolond, ki az állatkör engedelme nélkül meg 
sem mer mozdulni, s bujdosó égi testektől várja azt a 
belátást, a mely agyvelejében nincs meg . . . he, he, he! 
ez a szónokló, versgyártó és az egyiptomi mumiák közt 
barangolt Pécsi ismét magára merné vállalni az ország 
ügyeinek vezetését! Hallatlan szemtelenség! . . . Nem 
kellett Deboráhnak az egyszerű öltözetű Elemér, nem 
kellett az öreg Kassai olcsó butorzatú háza. Elszennyez- 
hetné bársony- és selyemruháját az én szerény fedelem 
alatt. Jól van; helyeslem e tisztaságot; de hát azután 
miért akarja most Deborah atyja megragadni a kormány 
gyeplőjét? Nem tartotta-e e gyeplőt hosszas ideig kezé- 
ben a ronda Kassai? he! he! nincsen-e azon az ő mos- 
datlan ujjainak mocska? miért szeretné finom kezét e 
gyeplő érintésével bepiszkolni Pécsi? Ej, ej! mily követ- 
kezetlenek az emberek! 

Kassai elmélkedéseit a titkár megérkezése szakítá 
félbe. 

— Talán jól izlett kendnek a rápolti kenyér és pecse- 
nye, he! hogy oly későn tért meg? — szólt a korlát- 
nok mogorván. 

-. Tagadhatatlanul hosszasan mulattam Rápolton, — 
mentegetődzék a titkár, — de méltóztassék nagyságod 
kegyesen tekintetbe venni, hogy a compassuált egyén 
már az első állomáson megkezdett bomlani, s minden 
embertől, a kivel találkozánk, tudakolá: vajon római 
vagy arab betűkkel van-e az ő arczára fölírva e szó : kém. 

— Miért nem kötöztétek le a latrot? 

. — — Szökni nem akart, nagyságos uram, sőt ha abrakol- 
tatni megálltunk, erővel kellett a kocsiból levonni. A szá- 

ját betömni lehetetlen volt, mert az egész ember vasból 
látszik alkotva, s karizmai a Demeterénél is vastagab- 
bak. Kényszerülve valánk tehát a vett útból folyvást ki- 
térni, hogy mentől kevesebb jövő-menővel találkozzunk. 
Ez sok idővesztésbe került. Midőn pedig Rápoltra értünk, 
bűnösünk vagy respective : patilensünk, magát ördöngős- 
nek állítá, s a falu népének hosszasan elbeszélé, mily 
fenyegetésekkel csábította Belzebub, hogy belsőjében ál- 
landó szállást adjon a gonosz szellemnek, mely a pokol- 
ból hozzá kivánt költözni. 

— 8 nem jut kendnek valami a fenyegetések közül 
eszébe? 

— Azt mondá, hogy az ördögök fejedelme a lelkiis- 
meretet, a jóravaló hajlamot és az Istenbe vetett hitet 
akarta az ő nejéből és két gyermekéből kiszívni, s mi- 
ntán testökben semmi sem maradt volna, a mi által az 
állatoktól különböznének, belőlük rápolti parasztokat 
szándékozott csinálni.. 

— Miért nem lőttétek agyon a kutyát? 

— Nagyságod csak az elszökési kisérlet esetében tette 
kötelességünkké e szigort. Azután a nép megbabonázott- 
nak tartja, s úgy kerüli, hogy a vén Marcsán kívül, kit 
többen láttak már a kürtőn kirepülni, senki sem mer 
vele beszédbe elegyedni. 

— 6 kend őt Marcsához szállásoltatá be? 

— Nem, nagyságos uram. 

— Megbocsáthatatlan mulasztás. Miért nem tartja ré- 
sen az eszét, he? Még ma intézkedjék az őrült átköltöz- 
tetéséről. S miről szólt még az a hóbortos? Talán Belze- 
bubbal együtt engem is említett? Hm! kitelik tőle! 

A titkár elszörnyűködött arra a merész lehetőségre, 
hogy nagylelkű főnökén ekkora injuriát követhessen el 
halandó lény; annál inkább valami Pista nevű ember és 
kivált az ő füle hallatára. 

— Már, hogy szivelhettem volna el ilyest, kegyelmes 
uram! Avagy nem nagyságodnak köszönöm-e szép gya- 

rapodásomat minden világi javakban? Nem csaphatott 
volna-e el nagyságod a beigtatási könyvtől, hogy helye- 
met érdemesebbnek adja? Nem vehette volna-e ki hó- 
nom alól a philerát, hogy ezentúl Bőgözi uram hordja 
az irodából ide, vagy pedig Márton Gáspár, ki szintén 
becsületes, talpra esett tisztviselő? S vajon e meleg köd- 
mönt, melynek az úton annyi hasznát vettem, harmad- 
idén megvásárolhattam volna-e, ha nagyságod úri aszta- 
lán nincs számomra tányér és asztalkendő, melyhez a 
számat törülhessem ? Ily emolumentumok mellett könnyű 
az embernek gyarapodni, s bár szegény vagyok, és ha 
nagyságod kidobatna az ajtón, nem tudnám, hová hajt- 
sam le fejemet, mind a mellett elűzetésemet magam in- 
dítványoznám, mihelyest nagyságod ily goromba bántal- 
maztatását vakmerészkedtem volna csendesen tűrni. 

— dól van, jól; de azt talán még is mondotta a hó- 
bortos ember, hogy Belzebubnak szürke és hosszúszálú 
szemölde, kopasz feje, lapos ajka és széles álla van? hi! 
hi, hi! ; 

A titkár iszonyú ijedtséggel tekintett Kassaira, mintha, 
csakugyan emlékeznék az ördögök fejedelmének arczle- 
írásából e jellemző vonásokra. 

—- Alkalmasint, gondolá magában, Demeter fecsegte 
ki. De hisz, nem beszélt még vele ő nagysága! Csakugyan 
tömérdek esze van az én kegyelmes uramnak Mindent 
kitalál. 

Kassai gúnynyal s mosolyogva nézett a hüledező hiva- 
talnokra. 

— Kend talán eddig észre sem vette, — szólt kimond- 
hatatlan cynismussal, — hogy én kopott, vedlett ember 
vagyok és elég formátlan arra, hogy minden czudar ördö- 
göt hozzám hasonlítónak higyenek? No! az még nem 
volna baj. A külsőről csak a bolond következtet belsőnkre. 
S mit mondott a rápolti új jobbágy a bűnről, melylyel 
Belzebub kelepczébe ejté? Gyilkolásra, gyújtogatásra, 
templomrablásra, no! vagy mire vette rá hát a sátán őt? 

94 

—- Nehéz volna, kegyelmes uram, meghatározni. Za- 
vart eszének folyamában nem tudtam egyetlen értelmes 
dolgot kihalászni. Mindenikünket faggatott, mondanók 
meg: hogy tulajdonkép melyik felelős a beírt papirda- 
rabért: a kéz vagy lélek? Mert ő csak a kéz, s mégis őt 
bünteti az Isten a gonosz szellem helyett, mely a kezet 
veszélyes betűk vetésére használta. Esküvék, hogy felét 
sem írta le az ördög betűinek, s mégis egész kárhozatot 
kapott érte díjul. 

Kassai köszvényes lábai ellenére is élénken emelke- 
dett föl a karszékről. 

— Nem telik be hat hét, s kendből, érdemes barátom, 
levéltárnok lesz. Embert csinálok belőled, fiam! valósá- 
gos urat, kit vénségedre még talán a főispán is süvegelni 
fog. No! a pénzből, melyet útra adtam, sok maradt-e meg? 

A titkár ámulása miatt el is feledte, hogy a kézbesi- 
sített csekély összeget túlhaladták kiadásai. 

— Szépen maradt, nagyságos uram! a mint benyuj- 
tandó számolatomból ki fog derülni. 

Kassai belső szobájába vonult, s a titkár csakhamar 
erős zárcsattanásokat hallott. 

— Szegény principálisom azt a nehezen járó pénzlá- 
dát nyitogatja! Maga szokta fölemelni belőle a zacskó- 
kat, maga görnyedez, bár melle el szokott szorulni. Sze- 
gény, kegyelmes úr; és még az a penész is a régi tallé- 
rokon mennyi ártalmat okoz neki! Azután bár legalább 
a pénz olvasását bízná másra! Tiszta jó szívből segíte- 
nék ; de nem akarja. Csak mosná meg legalább a kezét, 
mikor a számlálást elvégezi! De vajon micsoda költeke- 
zései lehetnek most? 

Míg a titkár így okoskodott, Kassai különválasztott 
néhány aranyat. 

Letette az asztalra, rájok tekintett, s ujjai észrevétle- 
. nül mozgásnak indultak. 

— Áldozat nélkül semmi sem megy, — mormogá, 8 
pár aranynyal még szaporította a csomót. 

— Ni, ni! ez a Bocskai pénze s ritkaságánál fogva 
külön becscsel is bír. 

Elvette az aranyat. 

— Hát ez az V-dik Károly-féle mit keres itt? Ágostán 
épen fizetni valóm van és jól használhatom. 

A rakásból megint elvont egy aranyat, hogy a zacskóba 
rejtse. . 

— Áldozat nélkül semmi sem halad előre, s nekem 
most bőkezűnek kell lennem! — sóhajtá Kassai, míg 
sovár szeme egy zechinán akadt meg. 

— Nagybányai aranynyal cserélem be, — gondolá, és 
kiválasztotta a már megapadt csomagból a zechinát; de 
a nélkül, hogy más pénzdarabbal helyettesítette volna. 

— Apró pénzt is rakok melléjök. Áldozni kell! A vad- 
népek legsilányabb bálványai is áldozatokat kivánnak. 
Pécsi már is sok kincsembe került. Megfizeti kamatostul a 
mit érette költöttem. Nekik nem kell Elemér; sem az 
apának, sem a leánynak. Jól van; de akkor ne várják 
tőlem, hogy behunyjam szemeimet, midőn kötelességem 
nyitva tartani. Ők gyűlölik a Kassai nevet: jól van; de 
azután ne értsék meg a haza törvényeit. 

Kassai az apró pénz közé most aranyakat csusztatott 
be, gyorsan és félrefordított szemekkel, mintha saját ma- 
gától akarná titkolni e rögtönzött bőkezűséget. 

Ekkor megrázta a csengetyűt. 

— Velem méltóztatik parancsolni ? — kérdé a besiető 
titkár. 

— Kend, mint már említém, rendelést tesz, hogy szö- 
kött jobbágyunk a boszorkányságot üző Marcsához szál- 


. líttassék. Továbbá kend gyöngélkedő egészsége miatt sza- 


badságot kér tőlem négy hétre. Helyét távolléte alatt 
Bőgőzi uram tölti be. Még ma írja meg a folyamodványt. 
— Oly egészséges vagyok, mint a makk, nagyságos 
uram! — szabadkozék a meghökkent titkár. 
— Tanácsolom is, hogy a betegségtől ótalmazza ma- 
gát; mert folyvást úton kell lennie. Birtokaimat szem- 

ügyre veszi; számoltatja tiszteimet, tudósításokat közöl 
eljárásaikról. Van köztük tolvaj, erdőpusztító, jobbágy- 
nyuzó, s vannak titkos szombatosok is. Fláradott a bűn, 
főleg a szombatosság mételye veszélyesen terjed. 5 mit 
akar kend tenni, no! mit akar, ha gazdatiszteim, cselé- 
deim és jobbágyaim közt titkos szombatosokra fog ta- 
lálni? 

.  — A tekintetes megye kezeibe szolgáltatom őket, hogy 
istentelenségökért. méltó büntetésöket elvehessék. 

— Kend a tehén szarva közt keresi a tölgyét. Ha én 
a vén Kassai titkára lennék, mindenekelőtt gondolatait 
ellesni, s politikájának mélységeibe hatni iparkodnám. 
No! mit mond erre domini frater ! I 

— Kegyelmes úr! ha elmém akkora volna, mint buz- 
góságom, ritkán vonnám magamra nagyságod méltó 
megrovásait. De az én alacsony nézeteim, midőn nincs 
támaszuk, melyre csimpalykozzanak, okvetetlenül a föl- 
dön fognak kúszni. A mit elémbe szabnak, tudom telje- 
síteni ; azonban mihelyst saját eszem után járok, a világ- 
talant választottam kalauzul. 

— Az nagy baj, barátom! Ha én Kassai István titkára vol- 
nék, — szólt Kassai, — a titkos szombatosok szeretetét igye- 
kezném megnyerni. Kipuhatolnám bűneiket, de hallgatást 
igérnék és ha bizodalmukat elsajátítottam, akkor köny- 
nyen kivehetném belőlük, kik az új Jeruzsálem oszlopai, 
kikre hallgat a nép leginkább, s kitől várja vallásának 
diadalát? He, he! jól fogtam-e föl a kend kötelességét? 

— Tökéletesen, nagyságos uram. 

— Midőn pedig a főizgatók névlajstromát birnám, — 
folytatá Kassai, kérdés : — hogyan venném e nagy kincs- 
nek hasznát? No! feleljünk rá? 

— Rögtön kézbesítem nagyságodnak a talált kincset. 

— Kend megint nem találta a szeg fejét. 

A szegény titkár homlokáról permetezett a veríték. 

—- En, — folytatá oktató hangon Kassai, — ha az erdélyi 
korlátnok titkára volnék, s ismerném a veszélyes időket, 

melyekben élünk, igyekezném a csendháborító, a párt- 
ütésre hajlandó és a haza törvényeit lábbal taposó szom- 
batosak tekintélyesebb emberei közül a gyenge jelleműe- 
ket, a nyomorral küzdőket, he! he! a megvesztegethető- 
ket szép szavakkal, igéretekkel behálózni, hogy rejtett 
szándékaik nyomára juthassak. A rajongók között sok 
szájas koldus van, ki az egyiptomi husos fazakokért le- 
mondana a Kanaán távol fekvő vidékeire vándorlásról. 
Pénzt kell neki kölcsönözni titkokért, ételt az eszmékért. 
Igazam van-e könyvvivő . . . akarám mondani, levéltár- 
nok? Kend az asztalon lát aranyt és kisebb pénzneme- 
ket. Vegye magához. Kolozsvárott forduljon meg; mert 
ott a mesterlegények közt vannak szombatosok. Mulas- 
son Udvarhely-, Csik- és Háromszéken; mert ost birto- 
kaim közelében néhány részeges kántor és koldus-éne- 
keket szerző iródáik szokott a szombatosok gyülekezeté- 
ben predikácziókat tartani, szent verseket dudolni. Főleg 
pedig egy fontos titkot kutasson ki, melynek létezését a 
rápolti őrült szavaiból gyanítom. 

 Atitkár megsemmisülve volt, hogy ő semmi ilyest 
nem sejtett, sőt most sem tud képzelni, 

— Avagy rosszul emlékszem-e a kend értesítéseire ? — 
tudakolá Kassai. 

— Hogyan kegyelmes uram? — hebegé a titkár, dörzsölve 
kezeit. — Mit mondhattam én a szombatosságra vonatko- 
zót? . . . Oh! most jut eszembe. De miként tudtam olyan 
buta lenni, hogy tüstént észre ne vegyem? Hiszen vilá- 
gos! Elmebetegünket lélekvád gyötri. Valami irományt 
emleget, melyért a felelősséget az emberi és isteni törvény- 
szék előtt szeretné magáról elhárítani, hogy hatalmasabb 
ember vállára vethesse. S e főurat nevezi Belzebubnak. 

Kassai, mint besötétült vonalaiból sejthető, most túl- 
ságosan éleslátónak találta titkárát. — Megint sántít a 
kend észjárása, — mondá, durva kitörésekkel fedve ag- 
gályát. — Hisz az elmebeteg engem tart az ördögök fe- 
jedelmének, s kétségtelenül azért, mert meg van győ- 

ződve, hogy bizonyos lázító-iratok nyomára akadtam, 8 
hogy sejtem, honnan fú a szél. Vagy Gálfi, az elégület- 
lenekhez szító gazdag szombatos, vagy talán épen maga 
Pécsi Simon használta föl a szerencsétlen ficzkót egy 
körlevél fogalmazására, mely a szombatosokat titkos gyü- 
lekezet tartására hívja össze. Kerítse meg kend egyik 
példányát e honárulási okmánynak. Adjon érte pénzt, 
tegyen igéreteket; de okvetlenül megkerítse. 

—  Kergessen ki hivatalszobámból nagyságod, ha a 
hazaárulók, ha az Istent szidalmazók és felségsértők ki- 
áltványát meg nem szerzem. Nem is kell rá sok költség. 
Az okos szó, a maga idejében használt fenyegetés és a 
jól számított igéretek többet használnak, mint az arany ; 
ámbár a pénz rábeszélő tehetségét sem kivánom két- 
ségbe hozni. Ha ő szent felsége is úgy akarja, hamar 
fognak hurokra kerülni a szombatosok, s a törvény és 
vallás gúnyolása méltó büntetését leli. 

A titkár egészen kipirult lelkesedésében. 

Ö e hitújítóknál veszélyesebb fajtájú embereket nem 
is képzelt. 

Hisz az igaz vallást akarják fölforgatni, és az ország " 
törvényétől tagadják meg a hódolatot! 

Azután nem saját maga fogalmazta-e a nyilvános ki- 
hirdető által Fehérvár piaczán fölolvasott és a kulcsos 
városok kapuira szegzett kiáltványt, mely a szombatosok 
és pártfogóik ellen mennydörgött ? 

5 mégis, az átkozott rajongók, úgy látszik, titkos gyü- 
léseket tartanak, ég kijátszani merészlik a hatóságoknak, 
söt Kassai uram ő nagyságának is figyelmét ! 

Nem elég ok-e, hogy a titkár minden erélyét össze- 
szedje a veszélyes izgatók leleplezésére, s ha lehet, ki- 
irtására ? 

A levéltárnoki állomás megnyerésének reménye sem 
volt kedélyére hatás nélkül. 

Mihelyest tehát Kassaitól távozhatott, fontos hivatá- 
sára kezdett előkészületeket tenni. 

Sejté, hogy: segélyül szolgálhat a Laczkó István törté- 
netével megismerkedés. 

Kassai eddig a szombatos nevét sem szoká előtte emlí- 
teni, s ez elég ok volt, hogy a különben szemfüles titkár 
ha másért nem, gyöngédségből is, legyőzze tudvágyát. 

Fehérvárott tehát évek óta alig lakott egyén, kiről 
részletesebb adatokkal nem birna, mint épen Laczkóról. 

De most kötelességének hivé a nyomozást. 

Az útikészületektől meglopott időt mind erre fordiítá, s 
még alkonyat előtt Kassai szobájában és Laczkó Istvánra 
vonatkozó adatokkal ellátva találjuk. 

—  Szeredi ő nagysága Laczkót gorombán támadta 
meg — szólt a titkár. 

— Az utczán? — kérdé Kassai. 

— Pécsi kastélya előtt. Le akarta csatlósaival szuratni, 
s kémnek nevezé. 

— Az én kémemnek, úgy-e ? 

Tisztátalan nyelvén ez a rágalom is megfordult. 

— Tehát rágalomnak gondolja kend? — tudakolá 
Kassai, páratlan cynismussal. 

A titkár csodálkozón tekintett védnökére, s azután hi- 
vatalos előterjesztéseit. folytatá. — A szerencsétlen férfiu 
betegségére nagy befolyással volt Szeredi uram vádja, 
talán azért, mert kellő alappal nem bírt. 

.—— S csakugyan nem bírt? — kérdé Kassai, gúnyos 
arczkifejezéssel. 

— Legalább több adat arra mutat. A csatlós, kitől a 
történetet hallám, mondá, hogy Szeredi ő nagysága SZi- 
gorúan megtilta minden fecsegést, mely az esteli kalandra 
vonatkozik. Ez ösztönül szolgált nekem további kutatásra, 
s betértem a pékhez, kinél elmebetegünk tartózkodott. 
H3oha rémültebb arczot nem láttam, mint az övé volt, 
midőn Laczkó Istvánra vezettem a beszélgetést. Szegény 
jótehetetlen ember! Szeredi uram kierőszakolta tőle, hogy 
Laczkót kémnek állítsa, s azóta halálos félelemben é!. 
Minden vendégére kajszán néz. Mindenkit boszulónak 

vél, s főleg nagysád haragjától retteg. Boldog Isten! hogy 
retteg ! 

Kassai arczán epésebb szín terült el. — Tehát Szeredi 
itt is keveri a kártyát! Hm! túlbecsüli családi viszonyai- 
nak erejét! Nem oly talisman az, mely őt minden nya- 
valyától megótalmazhassa. Ám! bizakodjék csak! A ki utol- 
jára nevet, az nevet igazán... S tehát Szeredi ő nagy- 
sága, mint mondád, Pécsi Simonnal elhitette, hogy ké- 
met tartok a nyakán, még pedig egyet az ő vallásának 
angyali közül, he, he! Szeredi óvakodóvá akarja a vén 
szombatost tenni. Ezt állítja kend, úgy-e? 

— Alázatosan esdeklem, nagyságos uram! de szerzett 
adataimból épen ellenkezőjét kellett volna állítanom. 
Pécsi uram komornyikjától hallám, hogy Deborah kis- 
asszony egy alkalomkor, midőn a reggelinél atyja által 
szemrehányásokkal illetteték, könnyezve mondá : — Adná 
az ég! hogy az emberekbe vetett túlságos bizodalmad ne 
végződjék embergyűlöletben. Miért lenne valaki csak 
azért, mert szombatos és pap, minden gyanún fölül! Én, 
de ne haragudjál érette, titkos látogatásaira borzadás 
nélkül nem . gondolhatok. Ki kezeskedik, hogy nem él 
ellenségeink  zsoldjából, s nincs arra megbízva, hogy 
színlett kegyeskedésével szívedhez közel férve, a védel- 
metlen perczben tőrével vagy árulásával átszúrja azt? 

— A kígyó ! az eszes kígyó ! — mormogá Kassai. — S mit 
válaszolt Pécsi? — tudakolá, kiváncsian elényujtva fejét. 

— Prédikátori hangon mondá: — Deborah! te soha 
sem fogsz arra méltó lenni, hogy e szent férfiunak, ki 
az igazság tövises útján zarándokol, leoldjad saruit, 
megmossad lábát és tisztes fürtjeire illatos olajat önts. 

— A buta nilusi barom ! — mormogá ismét Kassai . . . — 
5 nem hallottál-e még más hírt, mely Laczkóra vonat- 
köznék? 

— A csatlós beszélt egy nőről, ki ájultan rogyott a 
földre, midőn a kémnek nevezett szombatos pap Szere- 
dire rohant. 

—. Rohant? 8 dühhel ? — kiáltá Kassai. — Czímeres 
nemessé teszem, ha arczul csapta. 

— Haragját és léptét a nő ájulása föltartóztatá. Úgy 
látszik, hogy e találkozás oly asszonynyal, kinek jelen- 
létére nem gondolt, s oly perczben, midőn meggyalázott- 
nak hivé magát, főokul szolgált háborodására. 

— Felesége, kétségtelenül felesége! — mondá Kassai. 
Megtaláltad-e lakását? Tüstént le kell tartóztatni e nőt! 


. Nemes születésű... hm! De köteles vagyok-e tudni? 


Mutassa ki előbb nemességét ; majd akkor hátrálok jogom- 
mal. Csendesen, zaj nélkül kell elfogni. Ne távozzál addig. 
Be kell csukni! 

— Lehetetlen, nagyságos uram ! 

—- Miért, he? Talán Szeredi ide is bemártotta ujját? 

— Nem; de az asszony . .. 

— Veszélyes beteg ? — szólt közbe Kassai. — Ne vedd 
számba. Hadd nyavalyogjon Rápolton. Ott is van szalma- 
zsup!... Beteg! ... Miért oly érzékeny ? Parasztnak nem 
kell érzékenynek lenni. A paraszt asszony ne ájuldozzék, 
ha férjét gazembernek mondják... Mi joggal fekszik le 
ő, mint a kényeztetett úrnő? 

— Nem az a baj, nagyságos uram! hogy beteg, de 
eltünt, s nem lehet nyomába akadni. 

— Útba fog ígazítani a pék, hol férje szállva volt. 

— Fájdalom, nem látogatta meg férjét. 

—- A szívtelen, a szeretet nélküli való, az érzéketlen 
nő! — korholá Kassai a kezéből kiszaladt martalékot. — 
Indulj, kedves fiam! — szólt a titkárnak, — indulj mi- 
előbb, mert foglalatosságod szaporodott. Vitesd ez asz- 
szonyt szilaskereszturi birtokomba. Onnan majd tovább 
szállítjuk. "Tudod-e, hol volt Laczkó szombatos an- 
gyal? 

— Szégyennel vallom meg, hogy még nem nyomoz- 
hatám ki. Í 

— Szárdis városában. 

A. titkár bámulva tekintett főnökére. 

— A judeismus hóbortosai Kézdivásárhelyt hívják 
Szárdisnak. 

— Törjék ki a nyakok vakmerő névrontásokért! — 
sóhajtá a titkár. 

— Amen, fiam! — szólt kenetes hangon Kassai. 


x 


Midőn szombatos-üldöző titkárunk a szobából kiment, 
bizonyos nyugtalanságot érzett keblében. 

Igen hasonlított ez a hűtlen eljárásból támadó lélek- 
vádhoz, azon hangulathoz, midőn a subalternus érzi, hogy 
főnöke méltán elcsaphatná, 8 hogy ha még továbbra is 
ennek eszi kenyerét, ennek iszsza borát, és ennek kegyel- 
méből emelkedik a hivatallépcsőn fölebb, akkor az isteni 
gondviselés több pártolásában részesül, mint voltaképen 
kellene.. 

Úgy van, titkárunk békétlenkedett saját magára. 

Szeretett volna jobb és bal képére, öszintelen eljárá- 
sáért, egy-egy erélyes arczcsapást mérni ; de érzé, hogy 
viszont kétannyi nyaklevest érdemelne, ha eljárásában 
egészen őszinte lett volna. 

. Szóval, kötelességei összeütköztek. 


S nem lehetett egyrészről tartozásának úgy tenni ele- 


get, hogy másrészről ne sértse meg kötelességeit. 

Ő tudniillik a csatlósoktól hallá, hogy Elemér vezette 
el a szerencsétlenség színhelyéről a szombatosnőt; szin- 
tén hallá a péktől, bár igen általános kifejezésekkel, 
Elemér tudakolásait a szombatos kémsége felől. 

Ebből bölcsen következteté, hogy a fiatal Kassai is 
érdekkel viseltetik a Laczkó-család sorsa iránt; de éles 
elméjénél fogva könnyű volt sejtenie, hogy az ifju úr 
részvéte más természetű lehet, mint az öreg úré. Meg- 
tetszhetett a vitéz kapitánynak a szép nő, s talán inyé 
ellen volna, ha a komor nagybátyja hirtelen pórruhába 
öltözteti, hasonlóan a többi jobbágynőkhez. 

Mi szükség tehát értesíteni Kassai Istvánt, hogy Kassai 
Elemértől járjon utána a szombatosnő tartózkodása he- 
lyének? Mi szükség a nagybátyja és unokaöcscse közé 
a viszály konkolyát hinteni? Nem kegyes pártfogója-e 
neki mind a kettő, s ha az öregtől sokat vár a jelenben, 
a jövendőhez, a bekövetkezendő évekhez szóló reménye 
nincs-e Kassai Elemér jó indulatjához, mint erős hor- 
gonyhoz, csatolva ? 

Ilyen tekintetek birták a titkárt óvakodásra. 

Nem említett nyomozataiból semmi oly körülményt, 
mely Elemérnek alkalmatlanságot okozhatna. 

De miután öreg pártfogóját most először csalta meg 
elhallgatással, megfogható volt, ha nemcsak az útrakészü- 
lődés perczeit nyugtalanság közt tölté, de még az éjjel 
egy részét is álmatlanúl. 

Titkárunk a maga nemében igen Székely lelkiisme- 
rettel birt, habár a lelkiismeret e neme inkább volt 
szolgának, mint embernek való. 


XI. 


Klára szorgalmával és ügyességével a fejedelemnő vára- 
kozását messze túlhaladta. Nem volt női munka, mely- 
hez ne értett volna, s mely az ő keze közül kikerülve, 
sajátságos csínt és kellemet ne öltene magára. Ízléssel és 
költészettel birt, s a közönséges is nyert azzal, ha ujjai 
érinték, ha szelleme rája sugárzott. 

Csakhamar határozott felsőséget gyakorolt a többi kis- 
asszonyok fölött, s a cfehérnépekv termének vezetőjévé 
lett. Mindenki tőle kért utasítást, midőn foglalkozásában 
megakadt. A gyakorlottaknak segített, a gyöngéket oktatá, 
és szivességeit annyi gyermekes örömmel, annyi pazar 
gondatlansággal osztá, hogy senkit meg nem szégyenít- 
hetett azon előzékenységgel, mely oly önként jött, hogy 
minden áldozat eszméjét kizárni látszik, s azon szeretettel, 

mely az önzéstől és hiuságtól ment lévén, mintegy föl- 
oldozta az elfogadót még a köszönet, még az elismerés 
sokak előtt alkalmatlan igénye alól is. 

Petneháziné, a külsőségekre oly sokat tartó udvarmes- 
ternő, ki Klára fölvétetésének sajátságos módja miatt 
jogait és tekintélyét vélte megsértettnek, néhány napi 
hideg, kimért s csaknem üldözésre hajló magaviselet után 
szelidebb bánásra kezdett hajlani, s végtére Klára lélek- 
nemessége s megnyerő modora egészen meghódítá és be- 
vallá a fejedelemnőnek, hogy fölügyelete alatt nincs senki, 
kivel annyira elégült volna, mint az idegen leánynyal, ki 
jó példával jár a többiek előtt, 8 mindeniket emeli az által, 
hogy jellemének folyvást szebb szebb oldalait tünteti föl, 
és nemes versenyre buzdítja az önérzőbbeket. . . . 


x 


Klára kedélye visszavonultságért epedt, helyzete a 
szembe nem tünést, a szerény feledtetést javasolta ; de 
szelidsége, nyájassága és rendkívüli ügyessége mindig 
föltünőbbé tevék őt, pedig. ennek alkalmatlanságai, sőt 
veszélyei is lehettek. 

c A. fejedelemnő titkav — mert így hivják pajzán barát- 
női, —- nem élhetett soká úgy eldugva, hogy szépségének 
hire a leányok szobája falain túl ne szárnyaljon. 

Az udvari személyzet újságvágya, melyet Klára rejté- 
lyes megjelenése már az első perczben izgalomba hozott, 
naponként növekedett épen azért, mert semmi leleple- 
zéssel nem nyert táplálékot. 

A kik Dajka általi bevezettetéséről hallottak valamit, 
az öreg püspök unokahugának vélték őt; de a főpap 
rokonságával ismeretesek nem tudták megfogni, miként 
nyilhatott e ritka szépségű virág oly kertben, melyet senki 
sem dicsért azon oldaláról, hogy a szemet gyönyörköd- 
tetné s hogy varázst gyakorolna bűbájával a mellette el- 
haladókra. 


he EZ" kae ttdadé am alak átt sál igát kés ás áLdétái talá 

"És ha csakugyan a püspök családjához tartoznék Klára, 
mi oka volna a fejedelemnének ezt eltitkolni? nem szá- 
míttatik-e ily magas hivatásnak élő férfiu rokonsága azok 
közé, kik a szegényebb sorsú nemes kisasszonyok sorában 
mindig helyet foglalhatnak ? s aztán a fejedelemné külö- 
nös részvéte és meglepő gyöngédsége Klára iránt, nem 
látszik-e inkább azt gyaníttatni, hogy rangja oly kitünő, 
mint külseje? s miért említi az udvarmesternő csak a leg- 
biztosabb körökben és ott is suttogó hangon, a megfog- 
hatatlan rejtélyt, mely e titokszerű lényt mint sűrű köd 
veszi körül, hogy a világ elől elleplezze? Mintha bizony 
a közönségest szokás volna duggatni! A kavics az ország- 
úton hever szétszórva, de a drágakő számára hozzáférhe- 
tetlen szekrényeket gondolt ki a leleményes ész. 

. Klára nem gyanítá, hogy ismeretlen neve több részvé- 
tet gerjesztett, mint a mennyit szerencsétlenségének isme- 
rése tudott volna. 

Társai közt egyedül, mély fájdalommal keblében, egye- 
dül terhelve életgondokkal, egyedül üldözve a félelem 
rémalakjaitól: mégis ő volt az egyetlen, kit irigylésre 
méltónak hittek. 

Gyöngéd ideges alakja, s minden benyomásokat élesen 
kifejező tekintete az akarat erejének majdnem egészen 
alávetette magát. 

Szorongó szívvel tudott nyugodt lenni. 

. Barátnői sokkal fiatalabbak voltak években és tapasz- 
talásban, hogysem gyaníthatták volna, mennyi küzdésbe 
került egyetlen mosolya, s a csendes és hallgatag vona- 
lak mennyi sötét bánatot lepleznek be egészen, vagy sze- 
lidítenek félhomályos és tüneményes merengéssé. 

Magát a fejedelemnét meglepte Klára magatartása, s 
figyelő természetének egész erejét kellett összpontosíta- 
nia, hogy a szombatosnő multjának ismerete mellett se 
tévedjen, elégültet képzelvén a panasz nélkül szenve- 
dőben, szerencsést az elhagyottban. 

Csak ha az éjjel beszélhetne az álmatlan virrasztásokról 

és a nyugtalan álmokról; csak ha az égbolton ragyogó 
csillagok tudnának tanuskodni, hogy hányszor vonult 
Klára nyoszolyájához a kétségbeesés árnya, s a hit angya- 
lának hányszor kellett e sötét szellem legyőzésére jönni? 
csak ha a szegény szombatosnő magányban töltött óráit 
valamely körülmény nyilvánosságra hozta volna, hogy 
midőn a részvétnek átadja, szentségétől megfoszsza : oh ! 
csak ekkor lehetne a sivár erélyt egész nagyságában fölfog- 
nunk, mely képessé tevé e gyöngéd és oly törékeny alka- 
tunak látszó nőt reggeltől késő estig szinlelni elégültséget, 
nyugalmat és mosolygó ajkakkal vegyülni a vigadók közé, 
mintha a boldogságra választottak egyike volna. 

Klára a töviskoronát, melyet a szenvedés tett hom- 
lokára, oly szépen tudta repkényágakkal és rózsalevelek- 
kel befödni, hogy az örömtől ajándékul hozott koszorú: 
nak látszott. 

x 


Zsófia herczegkisasszony szeszélyes vágyai, s a menyeg- 
zőre történt folytonos előkészületek adtak a fejedelemné 
udvarában összegyűjtött leányoknak legtöbb foglalatos- 
ságot. 

Klárának kellett a nagy ügyességet és műizlést igénylő 
munkákat elkészíteni vagy vezetni. 

Zsófia nem birt ugyan sem elég kitartással, sem elég 
gyakorlottsággal, hogy leendő napája számára egy kötött 
selyemerszénynél vagy leendő férje névnapjára egy hím- 
zett vadásztáskánál nehezebb műre vállalkozhassék ; de a 
szép iránt eléggé élénk érzékkel volt megáldva, az elköve- 
tett hibákat könnyen tudta észrevenni és a művészi tökélyt 
mindenütt fölismerni. 

Hamar észrevette a különbséget az előbbeni és a mos- 
tani finomabb készítmények közt. 

Phantastikusabb eszméi is, melyek ellen Petneháziné, 
mint kivihetetlen, vagy a szemet és szokásokat sértő ötletek 
ellen tiltakozott, most már, ha a herczegkisasszony nem 

akart makacsságáról letenni, a létesítésnéi nem szenved- 
tek hajótörést, mint eddig, 8 annyi kellemmel és czél- 
szerűséggel voltak előállítva, hogy még az öreg udvar- 
mesternőt is szelidebb véleményre csábították. 

— Meg kell vallani, a fejedelemné kegyencze meg- 
érdemli a kenyeret, — szólt egy alkalomkor Annánál, a 
herczegkisasszony volt szárazdajkájánál és nevelőjénél. 

— Az idegen leányt érti-e, nagysád? s. csakugyan párt- 
fogása alatt áll ő fenségének, a mi legkegyelmesebb asz- 
szonyunknak ? 

— A legnagyobb mértékben, kedves barátnőm! Uram 
bocsásd meg! de néha még azon badar gondolatra is vete- 
medem, hogy talán távoli rokonságban is lehet vele. Tudja, 
lelkem! a nagyasszony Istenben boldogult anyja, Zeleméri 
Borbála, díszes úri családból származott, de fájdalom ! 
Izrael tizenkét nemzetségével volt osztályos pere. A szá- 
mos atyafiság közt mindig akad, kinek se vagyona, se 
rangja, nem hozzánk való. Az ilyen helyzetből szárma- 
zott leányzókat pedig nem lehet palotahölgyekké kinevezni 
a közfigyelem fölébresztése nélkül. Ellenben, ki keresné 
őket a leányszobákban és az alsóbb nemesség árvái szá- 
mára kijelölt helyeken? Aztán fölvett nevet is adhatunk 
nekik. A szolgabiró, a bortized-bérlő és uradalmi igazgató, 
vagy a kurta várnagy, kinek kastélyán egy fapetárdával 
is rést lehetne nyitni, ha e leányzók közül valamelyikbe 
talál szeretni, nem sokat kérdezi nevét, hanem, mihelyt 
istenes szándéka van, nyomban megkéri feleségül, jól 
tudván, hogy a fejedelmi udvarból történő kiházasítás, 
ha csekély hozománynyal is jár, nagy kamatot hajt. 
Könnyű annak üdvözülni, drága hugomasszony, a kinek 
Krisztus a barátja: ezt tartja egy régi példabeszéd. Klára, 
kedvesem! a mi nagyasszonyunk beczéje. De mi tagadás, 
meg is érdemli. 

— Mégis előttem megfoghatatlan, hogy Klára, mint hal- . 
lom, oly véletlenül jelent meg az udvarban, mintha az 
égből cseppent volna le. Senki sem tudja, honnan jött. 

— A püspök hozta, kedves barátnőm. 

-— De mely vidékről ? 

— Az, asszonyom! a fejedelemné titka. 

— Talán okkal-móddal lehetne a kárpitok közé tekin- 
teni. Hisz a fejedelmi udvarokban van elég kiváncsi szem 
és figyelő fül. 

— Kétségtelenül, drága hugom! de a mi kegyelmes asz- 
szonyunk szolgálatjában huszonnégy óráig sem maradna 
az, kinek szeméről és füléről ily tulajdonokat fedeznének 
Tb: 

A Petneházinéval folytatott beszéd a fecsegő Anna néni- 
nek anyagot adott Zsófi herezegnő mulattatására. 

Növendéke egy óra mulva már szépen kiékesítve hallott 
tőle mindent. 

A szeszélyes Zsófira ezentul kettős érdekkel hatott 
Klára: mint művésznő és mint rejtélyes lény, kit titok 
vesz körül s takar be tündérfátyolával. 

— Hidd el, Anna! ő valódi szépség. Szavamra állít- 
hatom, hogy Klára gyönyörű leány; — erősítette Zsófia 
egészen rábeszélő tekintettel. 

— De, hogyan mondhatod ezt, kisasszonykám ! holott 
soha sem láttad. 

— Nagy hiba volt, Anna! meg nem ismerkednem Klárá- 
val... valódi bűn volt. Csak Petneháziné ne volna közel 
hozzá ! Hej ! soha se lesz Klára oly rút, mint Petneháziné, 
s olyan vén se, ha mindjárt száz évig is élne. Meglásd, 
Anna! nem lesz. 

— De hátha még most sem szép, kedves herczegnőm, 

— Fogadjunk hát, hogy ragyogó szépség ? . . . Úgy-e, én 
sem vagyok csúf? Úgy-e, György nem mondhatja, hogy 
könnyen kaphatott volna szebb arczú arát, mint én? Vagy 
talán szebb nálamnál a svékus királynak, a branden- 
burgi marchiónak vagy a lengyel respublica uralkodójá- 
nak leánya? ... Te hallgatsz, Anna! Miért titkolódzol ? 
Talán félsz kellemetlent mondani ? 

Ezzel Zsófi a tükör elébe állott. Gazdag fekete fürteit 

simítá homlokán, 8 mint látszék, gyermekies elégültség 
gel vizsgálta saját alakját. — Rút vagyok-e, Anna ? 

— Bűbájosabb vagy, herezegnőm, az álomképnél, me- 
lyet akkor látunk, midőn az ég megnyilik szemünk előtt, 
8 a másvilágból rózsaszin fellegeken himbál felénk a tün- 
dérek raja. 

— Fogadjunk, Anna! hogy Klára nálamnál is szebb. 

:" - Herczegnőm ! miért kivánod mindig a lehetetlent? 

-—e Csak azért is azt kivánom, hogy ő szebb legyen, mint 
én! S miért ne lehetne? . . . Ah! — tevé hozzá lágy 
sóhajjal, — mégis óhajtanám, Anna! hogy a mi Kláránk 
szőke legyen. Tudod, én barna vagyok. Fürteim.ében- 
sötétek, de az övéi világosak. Bizom Istenben, hogy vilá- 
gosak. Jer Anna, nézzük meg. 

E makacs teremtés szeszélyének nem lehetett elient- 
állani. 

Csakhamar a terrászon haladtak a fejedelemné laka felé. 


XII. 


A cfehérnépekv termében minden a legélénkebb fog- 
lalkozásban volt. 

Szabtak, kötöttek, varrtak, hímeztek, selyem közé ezüst 
és aranyfonalat sodrottak, gyöngyöt fűztek, boglárokat 
illesztettek övre 8 bibor ruhadarabokra. 

Kéz és szem úgy volt igénybe véve, hogy a herczeg- 
kisasszony belépése kikerülte a figyelmet. 

Klára épen egy kerek rövid vállpalástot tartott kezé- 
ben, midőn e halk szavakat hallá: — Nézd, Anna, nem 
szép-e? vagy talán azt hiszed, hogy ez nem ő? A többie- 
ket ismerem; de ha senkit sem láttam volna közülök. 
szintúgy tudnám, hogy ez ő. 

Klára látta, hogy minden leány: egyszerre fölemelke- 
dik ülőhelyéről. 

Követé tehát példájokat ; azonban félénkségből vagy az 

illem iránt való finom érzékénél fogva, nem fordítá tekin- 
tetét azon irányba, honnan a lassú beszédet hallá. 

— Csakugyan szőke, — folytatta az előbbi hang. — 
Anna! ah, mily fenséges aranyhaja van. Nem jósoltam-e 
meg? Tarts számot rá, hogy az előérzet soha sem csal. 
Nekem gazdag tapasztalásaim vannak e részben. Többé 
ne mondd, hogy gyermek vagyok. Szólj, kinek volt igaza ? 

Klára lesüté szemeit, mert érzé a beszélő közelgését 
hozzá. 

— Anna, szólítsd meg! Te vén vagy, s kétségtelen min- 
dig okosan kezded meg a társalgást. 

Klára félig fölemelte tekintetét. 

— Anna! mily szép metszetű kék szemek! Megnyertem 
volna a fogadást . . . Kedves Klárám! Anna csak azt akarja 
neked mondani, hogy Báthori Zsófi rendkívül örvend min- 
den apróságon, a mi a te kezedből jön. Neki egyébiránt 
két palotahölgye van. Egyiknek kötelessége az ő haját be- 
fonni, a másik a fölöltöztetés többi részét teljesíti. Ezek a 
.derék asszonyságok örömmel átadnák neked mára helyö- 
ket, 8 Báthori Zsófia rendkívül szerencsés volna, ha te, ki 
oly szép ruhadarabokkal ajándékoztad meg, saját izlésed 
szerint föl is öltöztetnéd. Úgy-e, Anna! erre akarod kérni 
Klárát, természetesen azon igéret mellett, hogy a szokott 
fölolvasás terhe alól egészen föl lesz oldozva. 

— Valóban, herczegnőm, ezen gondolat nem jutott 
eszembe, — szólt Anna megütközéssel. 

—  Kölcsönözd el hát tőlem a derék ötletet. Vagy talán 
még jobb lesz, ha egyuttal magam lépek elő, hogy a te 
nevedben a szép Klára szolgálatát igénybe vegyem. 

Ekkor megfogta az elpirult szombatosnő kezét. 

— der, Klára, jelentsük az udvarmesternőnek távozá- 
sodat. 

Karon fogva vezeté a legnagyobb zavarban levő Klárát 
a mellékszobába, hol Petneháziné az udvari szertartások 
ekkora fölforgatásáról nem is álmodozva, csendes lelki- 
ismerettel készült a fejedelemnéhez menni, hogy értesítse 

a nagyasszonyt mindazon szép és jó dolgokról, melyek a 
fölügyelete alatt álló osztályban reggel óta történtek. 

Alig képzelhető a szerencsétlen udvarmesternő hülede- 
zése, midőn a hereczegkisasszony kivánatát meghallá. 

— Lehetetlen! lehetetlen! — rebegték vékony és szin- 
telen ajkai. 

— Már mi volna abban lehetetlen, Petneházi néni? — 
tudakolá Zsófi negédesen. — Talán nem teszi föl Kláráról, 
hogy ne tudna engem fölöltöztetni ? 

— Én mindent fölteszek e leányzóról, a mi helyes; 
csakhogy a herczegnő öltöztetése bizonyos személyeknek 
van kötelességül téve. 

—- De tartozom-e én fölöltöztetni, ha öltözetlen akarok 
maradni ? 

— Reménylem, azt nagyságod nem fogja megtenni. 

— Kétségtelenül nem, ha Klára öltöztet föl. 

— A két palotahölgy fog tizenegy órakor a herczeg- 
kisasszonyhoz menni. 

— Bizton jöhet a végett, hogy föl ne öltöztessen. 

-- Szörnyűség! Talán nagyságod elfeledte, hogy még 
délelőtt György úrfi ő magassága látogatást szándékozik 
nagyságodnál tenni? 

— dól emlékszem rá. De reggeli pongyolában fogadom, 
Miért ne? Rákóczi néni maga mondta, hogy az embert 
nem öltözéke teszi. Aztán, Anna! hányszor erősítetted 
esküvel, hogy pongyolában még szebben nézek ki! $ nem 
kötelességünk-e, Petneházi néni, leendő férjünknek tet- 
szeni ? Meg vagyok győződve, hogy György elégült lesz 
kinézésemmel. Ő nem az ékköves pártát szereti homloko- 
mon, nem a virágot fürteim közt, nem a gyöngyöt nyaka- 
mon, nem a csipkét mellemen. Jó leszek neki így is, a mint 
most vagyok. Aztán nyájasságommal pótolom a kendőzés 
hiányait. Elbeszélem, hogy nevessünk rajta, Petneházi 
néni töprenkedéseit. S úgy hiszem van is jogom Györgytől 
szivességet kérni? A mult őszszel azt kivántam: szerezzen 
nekem fekete gyémántot, a milyen a mesékben fordul elő. 

Ki hitte volna, hogy teljesítheti ? de megtörtént. Most kö- 
vetelni fogom, hogy a régiek helyett keressen számomra 
két koromsötét palotahölgyet, a milyenek a mesékben 
szolgálják a herczegkisasszonyokat. Ki hinné, hogy kéré- 
semet betölthetné? S mégis meg fog történni. 

— Boldog Isten! miket nem érünk még meg! Vigye a 
kisasszony Klárát magával. De csak mára engedem át. 

— Ki gondolna a holnapra, kivált midőn még fiatal ! 
Úgy-e, Anna? . . . Jer Klára, menjünk. De most ne hara- 
gudjék rám, Petneházi néni ! 

Ezzel nyakába borult a vén asszonynak s homlokát 
megcsókolá 


Klára, ki a fejedelemné termeiben mindent inkább tisz- 
teletre méltónak, mint szemkápráztatónak, inkább fény- 
telen kényelemre, mint meglepő hatásra számítottnak 
talált, most, midőn a herczegkisasszony lakosztályába lé- 
pett, alig tudá csodálatát visszatartóztatni. 

A perzsaszőnyegek lába alatt, a nagy történeti, allego- 
riai és hitregei festmények a falakon, a bársony vagy mély- 
kék atlasz borítékú és ezüst vagy arany himzésekkel, virá- 
gokkal ékesített butorok körüle, oly gyönyörűek, oly leigéző 
hatásúak voltak, hogy csakugyan a tündérvilágban kép- 
zelte volna magát, ha titkolt bánata, melynek sajgását a 
meglepetések közt is folyvást érezé, nem figyelmeztette 
volna, hogy a regék vidám országa helyett végre is a sira- 
lom völgyébe érkezett el, egy csábító szépségű ponthoz, 
melyen örömmel legel szem, de a lélek nem frissül meg 
általa, s nem feledi azt, a mi nyomja, a mi csüggeszti, 
a mi zsibbadásban tartja. 

Zsófia, a cselédek nagy bámulatára, kézen fogva vitte 
Klárát a laksoron tovább. 

— Anna! — szólt, az őt követő asszonyság felé for- 
dulva, — téged most elbocsátlak. Miért untatnánk bohó 


, há bh dám él 
e" 


343 


.  fecsegéseinkkel? Majd visszavezetem e leányt, a honnan 
elragadtam. Bízd csak rám ! 

— Isten őrizzen, herczegnőm! azért engem itélnének 
meg és méltán. 

Zsófia kedvetlenül bigyeszté ajkait. — Jól van ! jőjj hát 
utána, midőn délre harangoznak. 

— De herczegnőm, ha nálad találná Klárát György 
úrfi ő nagysága ? 

— Bemutatnám őt neki. Hisz mikor volt György ellen- 
sége a csinos alakú nőknek? 

.— De az illem! 
. — Bizd Petneházinéra e kérdés miatt az aggodalmat. 

Anna kénytelen volt engedni. 

:"Mihelyest magokra maradtak, szólt a herezegnő : — Vá- 
laszszuk ki, Klárám, a legtetszőbb öltözetet. Györgynek 
helyes ízlése van. Oh! ő Rákóczi bácsinál sokkal kelleme- 
sebb férj lesz. Deli és megnyerő külsejű ifju. Szeretném, 
ha véleményedet hallanám felőle. Születésed és multad 
ismeretlen előttem Klára! az a fejedelemné titka s nem 
is akarom tudni; de ízlésed magas származású. Ha te 
Györgyöt nekem megdicséred, még inkább fogok azon 
magasztalásoknak hinni, melyeket róla szívem beszél. 

Klára lesüté szemeit és arczát pír borítá. 

. Most még inkább érzé, hogy a herczegleány phantas- 
tikus magaviseletére bizonyos elővélemények is hatottak, 
melyek vonatkozással lehetnek az ő születésére s polgári 
helyzetére. Soha inkább nem átallá, mint épen most, a 
hallgatást, melyben a fejedelemné parancsa és a Viszo- 
nyok kötelezték. 

— Ha te, ki többet láttál a világból, mint én, — foly- 
tatá Zsófia, — Györgyöt tökéletes leventének fogod találni, 
akkor rögtön elhiszem, hogy őt nem szerelmem festi csak 
oly ragyogó színekkel. Mert tudd meg Klára: én halálosan 
szerelmes vagyok Györgybe. Ezt nemcsak Rákóczi néni, 
de maga Rákóczi bácsi is legalább százszor mondotta már. 

-—— Adja az ég, hogy nagyságodat úgy boldogítsa szer 

relme, mint a milyennek én óhajtom ; — rebegé Klára 
kikerülőn. 

— Boldog! — sóhajtá Zsófia, szép homlokát redőkbe 
vonva. — Éleseszű vagy Klára! kitaláltad, mi hiányzik 
nálam . . . Pompásak úgy-e termeim? . . . de én mégis a 
szegény Báthori Zsófia vagyok. Elvették Istenemet ; arany 
bálványt adtak helyette . . . úgy-e hallottad, hogy áttér- 
tem? Ne szóljunk erről többet. Válaszd ki öltözetemet. 
Te szegénynek születtél ; én szegénynyé lettem. 

Klára egy könnyet látott a herezegleány szemében, s ez 
megszünteté a végtelen közt, mely a két némbert a társa- 
dalmi téren különválasztá. 

A szombatosnő közel érzé magát a herczegkisasszony- 
hoz s nem volt többé zavarban, midőn a csodálatosan 
szeszélyes és bizodalmas szavakat ennek ajkairól hallá. 

Zsófia, mihelyest a ruhatárban szemlét tartának, leült 
és a szombatosnő rendező keze alá bocsátá fejét, s bár 
máskor nyugtalan magaviseletével legtöbb bajt épen az 
öltözködéskor. okozott, most oly bárányszelid, oly vidám 
és mosolygó volt, mintha minden percz új meg új élve-. 
zettel lepné meg. 

— Ah! neked Klára majdnem oly keskeny kezed van, 
mint nekem, — szólt a herczegleány, vékony, átlátszó 
ujjait elébe tartva, — lábad pedig, — folytatá fecsegését, — 
kicsinységben még fölülhaladja az enyémet is. Hirtelen 
meg: sem. tudnám mondáni, hogy úrfiaink közt melyik 
érdemelne férjed lenni. Majd körülnézünk, Klára. Gyulai 
pártfógásom alatt áll, s természetes, hogy hibái iránt el- 
nézéssel vagyok, jó tulajdonait pedig élesebb világításban 
látoin. Különben vannak mások is, kik vele versenyezni 
fognak kezedért. Mert tudd meg Klára, hogy én téged 

férjhez adlak; neked velem egy napon kell menyegződet 
tartani. 

Klára kénytelen volt szomorúsága mellett is mosoly- 
gani a herczegleány gyermeteg ötletén. 

— Vajon külsőnkért szoktak minket inkább szeretni a 
férfiak, vagy pedig belsőnkért ? — kérdé Zsófia, szabaddá 
lett karjaira tekintve. — Rákóczi néni csak a belsőnkért 
tart férjeink szerelmére érdemeseknek. Ez nagy megrövi- 
dítésem volna, Klára! mert még mamámtól is többször 
hallám, hogy igazi ördög vagyok 8 nehéz föladat belőlem 
valami helyest faragni. Túlzás biz" ez a rólana elterjedt 
rossz hír; de annyit önként megvallok, hogy a szépség- 
nek is segítségemre kellene jönni, hogy György mindig 
hibátlannak találja magamviseletét. S te, Klára, egészen 
jó természetű vagy-e? 

— Az emberek elnézésére folyvást nagy szükségem 
volt, herezegnőm ! I 

— Épen ezért kell alázatosoknak lennünk, mint mondja 
Csulai uram, ki szivében alkalmasint kevélyebb Sámuel 
főpapnál, pedig szüntelen hajlong, és hányszor nem lát- 
tam már a feje lágyát, noha sokkal magasabb nálamnál. 
Igazat szólva, valódi alázatosoknak én a mezitlábos bará- 
tokat tartom ; de ezekről itt nem szabad beszélni. Te se 
említsd őket Klára, mert az udvari szokás nem engedi, 
hogy őszintén elmondjuk nézeteinket. Aztán egyéb baj 
is van e kérdésre nézve . . . De remek kezed van, Klára, 
befontad hajamat, a nélkül, hogy éreztem volna! Meny- 
nyit tanulhatnának tőled palotahölgyeim! Mindig tép- 
nek. Soha sem volt fejem ily kecsesen fodrozva . . . Már 
most ereszsz föl a székről... Ülj Ie a helyemre... Ne 
vonakodjál, kérlek! . . . Okvetlenül akarom, hogy leülj . . . 
Így ni! . . . Tudod-e, mi a szándékom? ... Hát csak az, 
hogy most én fodrozom föl fürteidet; még pedig saját 
izlésem szerint. 

Klára a sápadásig megijedt e szertelen leereszkedé- 
gen, s eleget is tiltakozott, de hasztalanúl, 

A szeszélyes herczegkisasszonyt föltett szándékától le 
nem lehetett beszélni. 

Alsószoknyában, szabad karokkal, s fésűvel kezében 
hozzáfogott a szombatosnő feje rendezéséhez. 

Kibontá ennek aranysárga haját és sűrű palástként 
hagyá a földig hullámzani. 

Azután szépségén és csillámán bámult. 

— Tudd meg, Klára, hogy ha e hajzattal nem birnád 
örökre lekötni leendő férjed szerelmét, akkor nincs varázs 
az egész világon, 8 igaza van Rákóczi néninek, midőn a 
talizmánról sem tart semmit. Képzeld csak, ő még a 
talizmánban sem hiszen! Ez a mi udvarunk, Klára, igen 
kétkedő. Ha egy hétig nem látná az égen a napot, azt 
állítaná, hogy bizonytalan, vajon ott van-e még? Sokat 
tudnék én neked erről beszélni; de tanácsosabb a hall- 
gatás... Oh! minő szép hajad van, Klára!... dicsére- 
tet érdemel az enyém is ; de mi tagadás, szeretnék veled 
cserélni, ámbár, miért ne vallanám be? karjaimat és 
vállamat talán nem adnám a tiedért. Egészen másként áll 
gyönyörű szemedre nézve a kérdés. .: Már most befonom 
hajadat, 8 ha tépni találnálak, kérlek, légy MEGNE 
tapasztalatlanságom iránt. 

Épen hevében volt a munkának Zsófi, midőn a semmi- 
ről nem értesült két palotahölgy belépett. 

Nincs toll, mely leírhassa e tisztelt úrhölgyek fölindu- 
. lását. 

Egyik nyitva feledé száját; másik kiejtette kezéből a 
könyvet, melyből olvasni akart. 

— Talán nem vagytok megelégedve az alakkal, melyet 
a kisasszony hajzatának adtam? Igaz, én gyakorlatlan 
vagyok még ; de szerencsémre itt teljesül a közmondás, 
hogy a szépen minden szépen áll. 

Ezzel tovább folytatá a piruló Klárán művészetét. 

— Mit fog mondani ő fensége, a fejedelemné ! 

." — Istenem! egy herczegkisasszonyt ily foglalatosság 
közt találni! — sopánkodtak a palotahölgyek. 

. Aztán, midőn el kellett távozniok, öszedugták fejöket, 
találgatásba merültek az idegen leány ki- s miléte felől, 
közlék nézeteiket ismerőseikkel, azok a magokéival, a nők 
a férfiakhoz vitték a talányt, a férfiak a nőkhöz hozták 
vissza, s pár óra alatt a fejedelmi udvar egész személyzete 
azon nagy kérdésen törte fejét, vajon kinek kedvéért lett 
fodrászleánynyá Zsófia herczegnő? Micsoda lény az a 
cfejedelemné titka? Hol van családja, hazája? Ki akarja 
nőül venni? Kinek volna helyén ásítozni az udvar e ke- 
gyeltje után? Ki rendezhetné vagyonát a magas pártfogás 
alatt álló személy hozományával? Ki tehetné tönkre ma- 
gát e fényűző s elkényeztetett teremtés pazarlása miatt? 

Ah! mennyi suttogás, mennyi sürgés támadt ! 

. 8 minderről épen semmit sem gyanítva, végezték be 
az öltözködést Zsófi és Klára. 

A herczegleány, miután ékszerei közül egyet sem eről- 
tethetett új barátnőjére, egy ibolyabokrétát tűzött ennek 
keblére, a közelgő kikelet ajándékát, a szerénység jel- 
vényét. 

—- Ah! — sóhajtá most Zsófia, az órára tekintve, — 
Györgynek már itt kellene lenni. Eddig soha sem késett. 
S hol van Anna ? Miért nincs György nálam? Te talán 
nem is tudod, Klára! hogy minden percz, melylyel jegye- 
sünk a határozott időn túl érkezik meg, vádlónak tekint- 
hető. Györgynek már tizenkét vádlója van. Nem elég-e a 
kihallgatás nélküli elitéltetésre i52... S Anna miért fe- 
ledte el kötelességét? Jer! siessünk az elfogadó terembe. 
Ha Anna kimarad, te lészsz udvarmesternőm, a meddig 
a fiatal herczeg nálam mulat. Oh Istenem! hisz csak 
nem lehetek magamra. 

. Klára tűhegyen állott a zavar és átallás miatt. 

Zsófi a diíszterembe voná őt, fejedelmi méltósággal ült 
a kerevetre, s tanítgatá Klárát a szertartásos arczra és 
állásra. 

— Most jól van. Neked komolynak kell lenni, mintha 
Anna volnál. Az udvarmesternő az ily elfogadásokkor 

kettős kötelességgel bir : az illedelemnek furcsa, de talán 
hasznos törvényeire ügyel; értesíti a fejedelemnét, ha 
valami szokatlan történik: szóval, félig nagynéne, félig 
kém. Vedd ezt szivedre, Klára. Saját érdekemben szeret- 
ném, ha arczod vén és redős volna; de a te érdekedben 
meg vagyok elégedve, hogy sem éltes, sem fonnyadt. 
Pótold kérlek, komoly tekintettel az évek hiányát. 

— Talán azt adja az Isten, — rebegé Klára, — hogy 
Anna ő nagysága megérkezik. 

— Ne bizzál a véletlenben, gyermekem ! légy oly ko- 
moly, mint a deczember hónapot festenék le a naptár- 
ban, ha nőnek hinnék. 

. Ekkor a kamarás, Gyulai Ferencz lépett be. 

— Kassai itélőmester és országtanácsos akarja aláza- 
tos udvarlását tenni. 

— Nem fogadhatom el, — szólt durczásan a herczeg- 
leány. — Épem most várom György herczeget. 

— Kassai István itélőmester és országtánácsos, ő fen- 
sége 8 a herczeg megbizásából remélt magasságodtól ke- 
gyes elfogadtatást, — szólt Gyulai. 

Zsófia herczegnő tekintete kedvetlen bonyomásokat 
árult el. j 

Küzdeni látszott szeszélyével, de talán kiváncsisága 
vagy aggodalma legyőzte azt. 

— Helyettes udvarmesternőm itt van; tehát elfogad- 
hatom a tanácsos urat, —- szólt. ünnepélyesen. 

A helyettes udvarmesternő ott volt ugyan; de arcza 
márványfehér lett s lábai alig birták tartani. 

Gyulai pedig e fehér szoborra csodálkozó tekintetet 
vetett, mintha találgatni akarta volna, melyik görög isten- 
ség kifosztott templomából hozatott e műremek a feje- 
delmi palotába ! 

— Gyűlölöm Kassait, — sóhajtá Klára halkan, ön- 
tudatlanúl. 

— Gyűlölöm Kassait, hallá a kerevetről visszhangzani 
lassan, álomszerűen. 

Az udvarmesternő a herczegnőre, ő rá veté szemét: 
mindkettem megütődvén önkénytelenül föltárt eszméik 
rejtélyes összetalálkozásán. 

Alig egy percz mulva az eltávozott Gyulai után Kassai 
lépett be. 


XIV. 


A vén ember szokott eynismusával vegyült szertartásos 
tisztelgések közt közelített a herczegleányhoz, ki az érett 
kor komolyságát utánzó magatartással ült kerevetén, s 
a fejedelmi nőket megillető méltóságból mentől többet 
igyekszik arezkifejezéseire ruházni. 

De ezen ünnepélyesség nem gátolja Kassait abban, 
hogy Klárához érve, szürke, bozontos szemöldei közül 
kutató tekintetet ne vessen rá, mi a szombatosnő szivét 
még összébb szorítá, s az udvarmesternői szerep eljátszá- 
sára is igen zavarólag hatott. . . 

—  Herczegnőm! — szólt Kassai kedelyes udvariasság- 
gal, — ő magasságához, a fejedelemhez voltam paran- 
csolva, midőn az ifju herczeg, kinek résztvevő és könyö- 
rülő szivét minden szerencsétlenség mélyen meghatja, a 
palota előcsarnokában találkozott velem. Épen fönséges 
atyja belső szobáiból jött ki, s rendeletet adott, hogy rög- 
tön nyergeljenek s hogy személyzete is üljön lóra, kísérje 
őt az áradat színhelyére. Nem vagyok bizonyos, szólt 
ekkor hozzám fordulva, visszajöhetek-e azon órára, mely- 
ben Zsófia herczegnőnél akartam tiszteletemet tenni? s 
valóban igen lekötelezne kegyelmed, itélőmester uram, 
ha arról személyesen nyugtatná meg a herczegnőt, hogy 
óvatos fogok lenni és másokon segítve, éltemet botorul 
nem koczkáztatom. 

— Nem koczkáztatja? — szólt ingerülten Zsófia. — 
Ő nem koczkáztatja? § ezt akarja velem kegyelmed el- 
hitetni? Mindenütt együtt lesz a veszélylyel! Fölkeresi, 
a hol csak találhatja... Vagy nem ugratott-e kőfalakon 


350 


keresztül, mélységeken át, hogy szememet iszonynyal 
hunytam be? Nem hallok-e naponként róla csodálatos 
híreket? Most lóháton megy föl a lépcsőkön; majd meg 
a seb miatt felbőszült bölény elébe rohan. És óvakodásá- 
ról mindig a legvakmerőbb vállalatok előtt biztosít. Nem 
építek igéreteire semmit. Rákóczi néni is mondta, hogy 
szoktassam el magamat a remegéstől; mert könnyebb 
nékem megtanulni, hogy ne féltsem őt, mint neki, hogy 
ne adjon folyvást a féltésre okot. 

— Ez egyszer semmi komoly ok nem forog fönn. 
A gyors olvadás a Maroson megindította a jégtáblákat, 
8 azok Portusnál összetorolva, kiöntést okoztak. Hisz ezt 
méltóztatott nagyságod már hallani? 

— Most hallom először. 

— Inkább segélyezésre van szükség, mint életmentésre 

— Nekem fölösleges ékszereim vannak, — szólt Zsófia. 

— Kenyér kell nekik, egy kevés ruha és ideiglenes 
lakás; mert Portus és Varadja nagy részét vagy a Sebes 
vagy a Maros árja borítja, bár mindenütt gázolhatón. No ! 
legfölebb két házba tolult a hab az ablakon, s azok is vis- 
kók voltak. Csak" égy üres bölcsőt láttak a Maroson úszni, 
s csak egy növendékgyermek hulláját találták a Sebes 
fűzei közt. Más szerencsétlenségről nem vagyunk értesítve. 

— Szörnyű, szörnyű! Klára, gyűjtsd össze ruháimat, 
hogy osszuk ki a károsodottak közt. .. De hol van Klára 2... 
Udvarmesternőm eltünt. Nem látta-e itélőmester uram, 
hogy merre ment? 

— Úgy gondolom, az öltöző-szoba felé, nagyságos kis- 
asszony! Egyébiránt reszketett, halálsápadt volt, s mint 
gyanítom, aggodalmai nem voltak közönségesek. 

— Mindig így szokta Kassai bácsi az embereket ijeszt- 
getni! — szólt Zsofia, egészen feledve méltóságát s az 
ünnepélyes fogadással járó feszes modort. —- Többeket tu- 
dok már, a kik félnek csak rátekinteni is a bácsi arczára. 

— A herczegnő ideiglenes udvarmesternője talán épen 
ezek közé tartozik ? — tudakolá mosolyogva Kassai. 

— Majd megkérdem tőle. 

— Ha jól emlékszem, már egyszer látott, s akkor szin- 
tén nagy zavarba jött. 

 "— § csak egyszer? Azt kell hinnem, hogy többször is. 

— 8 miből gyanítja nagyságod ? 

— Engedjen arról hallgatnom. 

— És szabad-e tudnom, miként jutott a tőlem félő 
hölgy azon magas hivatalba, melyben most találni volt 
szerencsém ? 

— Kinevezés által. 

— B ki nevezte ki? 

— Magam, — szólt Zsófia méltósággal. — Igaz, csak 
egy órára; de azzal bebizonyítám, hogy állandólag is le- 
hetne azzá, a mivé tettem. 

— Kétségkívül magas születése vagy rendkívüli tulaj- 
donai jogosították e kitüntetésre ? 

— Hogy a magas születés nálunk az előmenetelre nem 
okvetlenül szükséges, azt a tanácsos úr saját magáról 
tudhatja. 

— Nagysád tökéletesen meggyőzött a rangra nézve, — 
szólt cynicus vidorsággal Kassai. Csak még azt nem tu- 
dom, hogy a félénk hölgy, oly fiatal korában, s oly gyer- 
mekes modor mellett nagy képességeinek minő jeleit ad- 
hatta. : 

— Iz, itélőmester úr, az én titkom. 

— De legalább neve nem? 

— Az, itélőmester úr, a fejedelemné titka. 

— 8 honnan jött ide ? 

— De nem tudná-e Kassai bácsi megmondani, hogy 
hová ment innen ? 

— Véghetetlenül sajnálom, hogy azzal a herczegnőnek 
nem szolgálhatok. 

— Fájdalom! hasonló helyzetben vagyok én is kegyel- 
med azon kérdésére nézve, hogy honnan jött ? 

— Miután tehát szerencsém volt egy az udvari szer- 
tartás szerint fontos ügy felől nagyságodtól megnyugtató 

fölvilágosítást nyerni, kegyes engedelemért folyamodom 
más tárgyra nézve a herczegnő figyelmét igénybe vehetni. 

— Udvarmesternőm eltávozott s kegyelmed, ki az ud- 
vari szertartásokra hivatkozott, bizonyosan nem feledte 
el, hogy az elfogadásoknál az udvarmesternő jelenléte 
szükséges. 

— Valóban nagy hiba volt Komjáthi Anna ő kegyel- 
mének, a herczegkisasszony udvarmesternőjének kimara- 
dása, azonban miután az ügy, melyről szólani akarok, 
György ő fenségére vonatkozik, azért is el kell hallgat- 
nom Anna asszony mulasztását, mert ez kellemes alkal- 
mat nyujt nekem, régi óhajtásom teljesítésére. Igen, her- 
czegnőm, négyszem közt vágytam nagyságoddal beszélni, 
s midőn most erre alkalom nyilt, háladatlan volnék, ha 
észrevétetném másokkal azon hanyagságot, mely ily várat- 
lan szerencsében részeltet. 

— Tehát az itélőmester úr elnézést igér nekem el- 
nézésért. De feledi, hogy György miatt aggodalomban 
vagyok? Hogy a szerencsétlenség martalékai segélyemet 
várják? Hogy Klára, kinek a könyörület teljesítésében 
oldalom mellett kellene lenni, csodálatosan eltünt ? Hogy 
általában tűhegyen ülök itt? S hogy nem szeretek semmi 
kellemetlen érzést? Szóval, most Annára van szüksé- 
gem, ... ha tudniillik Kassai bácsi nem akar udvarmester- 
nőm lenni. 

— Valóban, nem tudom, birok-e elég képességgel e 
fontos hivatásra. S mit kellene tennem, hogy legalább 
mint udvarmesternő elmondhassam azt, a mi szívemen 
fekszik ? . 

— Bejön a ruhatárba s velem együtt kiválasztja a hasz- 
nálható darabokat. 

— Esdeklem alázatosan, a károsúltak oly sorsú egyé- 
nek, kiknek nagyságod legdurvább vászna, legviseltebb 
. ruhakelméje is valódi gúny volna előbbi állapotjok ellen. 
— De aranylánczaimat és karpereczeimet eladhatják. 
— Nem értik becsét e drágaságoknak, potom áron ad- 

.nának túl azokon; nem is említve, hogy a szolgabiró 
tolvajságért, csupa tévedésből, befogathatná őket. 

— Reménylem, kegyelmed ért a drágaságokhoz ? 

— Valamennyire értek, herczegnőm. 

— Tehát én most az udvarmesternőt elküldeném, hogy 
adja el az ötvösöknek csekélyebb ékszereimet. 5 ha ke- 
gyelmed udvarmesternőm lett, kiválasztjuk a szükségese- 
ket, s rögtön elviszi az ötvösökhez. A válogatás alatt 
megengedem, hogy beszélgessen arról, mit szivén hord, 
noha bevallom, inkább szeretném, ha ez időközben Klára 
beszélne velem. 

— Csodálatos lény lehet az a Klára! 5 kell-e még 
egyebet is tennem, herczegnőm ? 

— Természetesen. Midőn a pénzt beszerezte, hintómba 
ül, elmegy a helyszínére, segít a szűkölködőkön, kiosztja 
adományaimat, 8 gyorsan visszatérve, pontos előterjesz- 
tést nyujt be hozzám a történtekről. 

— A hintón kívül, herczegnőm, a többi feltételeket 
.elfogadom. Már hiába, inkább bízom saját lovaimban. 

—- Menjünk tehát a ruhatárba. 

A gondviselés úgy akarta, hogy e válságos perczben 
lépjen be Anna. 

Az elkésett udvarmesternő kipirult, midőn Kassait 
meglátta. 

— Épen a tanácsos uram ő kegyelme igérkezett köte- 
lességeid betöltésére, Anna! s úgy hiszem, e megszégye- 
nítés eléggé megbüntet. 

Anna inkább a rettegett Kassai, mint a herczegnő előtt 
mentve magát, fölhozá, hogy saját szemeivel látta György 
úrfi kilovaglását, s ebből a mai elfogadás más napra át- 
tételét következtetvén, szabadságot vett néhány perczig 
haza távozni. 

— Most már a tanácsos úrra egész figyelemmel hall- 
gathatok! — szólt Zsófia mosolyogva Kassainak, ki négy- 
szem közt szeretett volna vele beszélni, kellemetlen hely- 
zetén. 

B. Kemény Zs. VII, § 23 

— Talán az árvíz miatt károsultak ügyétől vonnám el 
drága idejét. I 

— Bietni fogunk majd Annával a szükségesek kivá- 
lasztásában. Csak szóljon kegyelmed haladéktalanul, mert 
már kiváncsivá tett, 8 a nők, mint Anna mondani szokta, 
inkább uralkodhatnak még gyűlöletökön is, mint újság- 
vágyokon. 

Anna megütközött ugyan a neki tulajdonított észre- 
vételen, de kötelessége szerint hallgatott és szertartásos 
szigorral tartá magát a néma tanúk szerepéhez. 

Kassai a szerencsés alkalom elszalasztását eléggé fáj- 
lalá, de sokkal több tapintattal birt akár arra, hogy egé- 
szen hallgasson, akár, hogy mindent elmondjon. Szerette 
volna György úrfit, ki Pécsi Simonhoz és Szeredihez köze- 
ledik, dicséretes ürügy alatt Fehérvárról eltávolítani, de 
Annában kétes jellemű segédnél többre alig számíthatott. 
Ez alkalommal tehát csak általánosságban, csak előkészí- 
tésként kellett működnie, különben koczkáztathatá a sikert. 

György herczeg, szólt tehát, mintha egy épen most 
félbeszakított tárgyat folytatna, György herczeg a Maros 
kiöntése miatt veszélyben forgók jó nemtője lesz. Életét 
nem koczkáztatva megmentheti másokét, s a nép hála- 
könnyeit szép tettének adójául elfogadhatja, oly föláldo- 
zások nélkül, melyek a herczegnő és a haza aggodalmait 
igénybe. vehetnék. Ezt nevezem én helyes gazdálkodásnak 
az erénynyel. De vajon mindig számító gazda-e az ifju 
herczeg? A mult őszszel a meggyúlt pajtába rohant, mi- 
dőn már a boronák töredezni kezdettek s a láng az abla- 
kokon kitört. És miért koczkáztatá életét? Hm! hogy meg- 
mentse egy parasztnőnek fejős tehenét. Hát nem lett 
volna-e helyesebb, ha már a károsultat szánta, más tehe- 
net ajándékozni neki? A farsang végén Bánffy Gergely 
lakodalmán, melyre nyolcz vezetéken hozott paripával 
jelent meg, egyszerre bezáratta az udvarkaput. 

— Hallottam, szólt közbe Zsófi, részletesen hallottam 
a történteket. Sorba állította a vendégek kocsiait, úgy, 

hogy az egész tért betöltötték. Ekkor a magával hozott 
rókát szabadon bocsátá. Lóháton, ostorral kezében és a 
szekerek közt nyaktörő ugrásokkal üldözte, csapkodá a 
szegény állatot, egyik menedékből a másikba szorítva. 
Hat lova fáradt ki, míg a veszélyes játéknak vége lőn. 
Egyébiránt a nász el volt ragadtatva György ügyességé- 
től, s mindenki tudja, hogy Erdély ifjai közül senki sem 
győzheti le.őt a lovaglásban. 

— De mit mondott volna e nász, ha egy hitvány róka 
az országot leendő fejedelmétől, 8 a herczegnőt leendő 
férjétől fosztotta volna meg? Pedig ez könnyen töntén- 
heték. 

— Igaz, György vakmerőségének rossz vége lehet. 
Azonban rábeszélhetjük-e őt, hogy nővé SAV vagy 
otthon ülő törvénytudóssá ? 

— Nem, hereczegnőm! De tevékenységének méltó tár- 
gyat lehetne adni, s bátorságát magas ezélok által össz- 
hangzásba hozni a megfontolással, a számítással és a 
valódi nagyságra szükséges többi kellékekkel. 

— Kénytelen vagyok elismerni, hogy az itélőmester 
úrnak most igaza van. 

— A nagyravágyást kell az ifju herczeg keblébe vetni, 
hogy lángoljon föl és hevítse hasznos erélyre, eredmény- 
dús hatékonyságra. Hm! de ki tehetné ezt inkább, mint 
herczegnő ? 

— Mert nő vagyok, úgy-e? § tiszteletes Csulai uram 
többször mondá nekem, hogy a kevély nők szokták ked- 
veseiket, férjeiket a nagyravágyás bűnébe sodorni. Pél- 
dául hozta föl Tulliát, a büszke Targuin feleségét. 

— Csulai uram más nagyravágyást értett, nem az iga- 
zit, nem a nemest. A herczegnő buzdításai az itju her- 
czeget a történetkönyvben halhatatlan nevűvé tehetnék. 
Benne megvan az anyag, a fogékonyság, ... csak irányra 
van szüksége. 

— Megvallom, nekem hajlamam van ilyen buzdítá- 
sokra, 8 volnának is gondolataim. Már rég veszem észre, 

Já 

hogy ez a mi udvarunk kicsiny, minden czimével, fényé- 
vel, szertartásaival együtt. 

— No! herezegnőm! nem nagyon kicsiny biz" a, csak 
az emberek legyenek benne nagyok. 

—  Higye meg, kicsiny, szólt Zsófia fontoskodó arcz- 
czal. Az ország is szűk. 

— Megférünk benne, herezegnőm. 

— A Rákóczi-család is még nem a legjavából való. 

— Nem mindenik lehet spanyol király, herczegnőm ! 
Elég szép vagyont, tekintélyt és hatalmat adott az Úr- 
isten ő magasságának a fejedelemnek. 

— Kezdetnek megjárja, itélőmester úr! De már csak az 
tagadhatatlan, hogy az én őseim. közül egyik lengyel király 
volt; miért ne lehetne György szintén azzá? Ez elég 
helyes tárgya a nagyravágyásnak, úgy-e, Anna? Te tégy 
mellettem tanubizonyságot. Vagy, ha nem tetszik György- 
nek Krakkóban lakni, fogadja el a magyar király czimét, 
mint Bocskai. Reménylem, előbbvaló a korona, mint a 
süveg! Szólj, Anna, igazam van-e? Vagy legjobb volna, 
hogy űzze ki a törököt Constantin várából, s aztán nevez- 
tesse ki magát a pápa által a kereszténység kardjává. 
Mindezekre, úgy hiszem, nagyravágyás kell. 

— § kigondolásokra a herczegnő igéző kedélye s fiata- 
kora, — szól mosolyogva Kassai. 

— Tehát mondja el kegyelmed a redős arczú nagyra- 
vágyás gondolatait. 

— Én csak a György hereczegúrfi számára való eszmé- 
ken töröm a fejemet, s nem azokon, melyeken vagy 
már rég túlhaladt a hanyatló kor becsvágya, vagy soha 
többé nem képes létesítésöket elérni. Nézetem szerint 
arra kellene buzdítani ő magasságát, hogy vegyen részt a 
közdolgokba; kezdjen szolgálni, hogy tanulja meg a pa- 
rancsolást; áldozza tevékenységét, bátorságát az ország 
egyik pontjának védelmére, hogy idővel értsen az egész . 
ország védelméhez, s magasabbra emeléséhez. 

— Szóval, arra kell őt rábeszélnem, hogy a kegyelmed 

hatósága és parancsa alá helyezésben keresse a nagyra- 
vágyás kielégítését. 

— Vannak katonai állomások is, melyek a herczeget 
ily kellemetlen összeköttetés alól fölmentik — válaszolá 
eynikus mosolylyal Kassai. 

— Azaz, költöztessen el engemet György valamelyik 
puszta végvárba. Eljösz-e oda, Anna ? 

— En nagyságodnak csak árnyéka vagyok, s az árny 
soha sem válik el a testtől, kiséri azt mindenüvé, sóhajtá 
Anna. í 

— Kegyelmed, itélőmester uram! közölte-e ezt a ter- 
vét Rákóczi bácsival? 

— VTervről, herezegnőm! itt szó sem lehet — válaszolta 
Kassai, kellemetlenül meglepetve Zsófia nem várt belá- 
tásán. Bennem a herczeg vakmerősége csak azon aggo- 
dalmat ébresztette fel, melyet a Maros kiáradása. S gon- 
dolám : vajon nem lehetne-e e bő hullámokat úgy vezetni, 
hogy medrökben maradjanak? A folyamokra nézve is 
beszélnek ily lehetőségről, bár bizonyost nem tudok felőle 
mondani, de azt már tapasztaltam, hogy a jellemekre 
alkalmazható a szabályozás. 

— Csulai uram állítja, hogy ez főleg imádság és Isten 
kegyelme által történhetik meg. De míg mi együtt beszél- 
getünk, azalatt raz árviz áldozatainak inségén nem lesz 
könnyítve ; siessünk, Anna ! a könyörület filléreinek össze- 
szerzésével. 

— A kis kigyó! a kis sátán! gondolá Kassai, midőn 
czélját el nem érve, távozni vala kénytelen, 


XV. 


Klára egészen járatlan volt a herczegkisasszony palo- 
tájában. 

Csak annyit tudott, hogy az udvari cselédeken kívül 
még sok más vizsga szemének lesz kitéve, ha arra távo- 
zik el, a mely felől bevezették. 


sár, 


3BAL ERAT TÉT TESZEL TRE SEZÉSE TÉT 


Ezért vonult az öltözőszobába, honnan, mint gondolá, 
hamar érhet a bástyára. 

Az épülétszárnyból, melyhez egy egészen födött falajtó 
vezet, csak a ruhatárnak nevezett termet ismerte. 

Onnan több kijárat nyilt; s hogy melyiket válaszsza, 
volt-e ideje hosszasan vizsgálni a fölindult, a majdnem 
reszkető anyának, ki lába alatt égni vélte a földet s feje 
fölött roskadozni az eget? 

Végre a herczegkisasszony hálószobájába tévedt. 

A hely, hová engedelem nélkül hatolt, megdöbbenté, a 
falajtón áthangzó női csevegés szintén elvevé bátorságát. 
Nem merte a kilincset kezével érinteni, noka képzelheté, 
hogy lehetetlen az épületből úgy távoznia, hogy épen 
senkivel se találkozzék. 

Mit tegyen. 

Tusakodásából az ajtó fölnyilása ragadta ki. 

Két nő lépett be. 

Az egyik komornának látszott, s halk sikoltással árulta 
el meglepetését; a másik, kinek övéhez kulcsok voltak 
horgolva, szigorú tekintetet vetett Klárára. 

— A herczegnő elfogadást tart, s az udvarmesternő 
nincs jelen — szólt Klára, föltalálva magát. — Hol van 
lakása ? 

— Ha a kisasszony parancsolja, elvezetem a nemzetes 
asszony osztályához — szólt a komorna, a tudakolóban 
most a herczegnő kegyelt idegenét sejtvén, azt a rendkí- 
vül szerencsés ismeretlent, kit Pethneháziné nem szokott: 
megdorgálni, s kitől a palotahölgyek komolyan félthetik 
helyzetöket. 

— Kérem, vezessen el! válaszolá Klára. — Úgy-e, kö- 
zel lakik az údvarmesternő ? 

— A szomszéd szobából a SAKE ÁT egyenesen az ő 
dísztermébe szál! le. 

Klára Annát figyelmeztette Kassai jelenlétére, 8 a koros 
nő csaknem lélekzetet vesztve sietett az épület homloka 
felé, nem tartván illendőnek a rövidebb, de házias úton 

a csigalépesőn, menni föl növendékéhez, ki a szertartá- 
sokra szánt perczekben megszünt más viszonyban állani 
vele, mint a mi az úrnőé az alárendelt helyzetűhez. 

Annától a bástyára s a fejedelmi kerteken át, melyek 
fokozatosan szállottak mindig alább, a vártöltés párká- 
nyának aljához ért Klára. 

Most merre forduljon ? 

Leginkább Pécsi Simon palotája nyújtott neki tájéko- 
zási pontot. 

A Miklós-kapun áthaladva, azon az iszonyú utczán 
kelle végig mennie, melyben férjét utolszor látta Szeredi 
és a gyalázat előtt meghajoltan, széttiportan. 

Minő emlék! 

Úgy tetszett, mintha a pont, hová ájultan rogyott, most 
ig azt követelné tőle, s minden porszem, melyet lába 
érint, a magnes rejtelmes erejével vonná magához. 

Küzdött, hogy fenntarthassa testét, hogy szemei el ne 
homályosodjanak, hogy lélekzete mellébe ne szoruljon. 

Végre megszabadult az átkos utczától. 

Sietve hagyta oda a külvárost. 

Könnyű öltözéke mellett sem érzé a hűvös szellőt, mely 
fürteit rángatta, a nedvet, mely pápucsán áthatott. 

Néhol apró tócsát formált az olvadék, néhol a hó egyes 
hasábjai még láthatók valának. 

Szőllők aljában, s mint a szokatlanul élénk közleke- 
désből gyanítá, az országúthoz érkezett. 

Szekerek, kocsik, ökrök és bivalyok által vont taligák 
egész falkája lepte el az utat. 

A néptömeg egy része az áradat szinhelyéről tért vissza ; 
a más pedig arra felé haladott. S ha Klára a kiváncsiak 
közönyével járna e többnyire csak látványt áhítozó soka- 
dalom közt, ezer rémes történet részleteit leshette volna 
el a beszédes ajkakról, s a valódi özönvizet képzelhetné 
Portus és Váradja fölött uralkodni, még pedig minden 
Ararát és mentőbárka nélkül. De szerencséjére az anyai 
aggodalom nem engedett hallgatódzás- és tudakolásra időt. 

Kettőzött lépéssel hatolt mindig tovább. 

Annyit látott, hogy az országút a portusi révhez visz... 
ah! de ha oda érkezik, ki mondja meg neki : hol keresse 
Endrét? Ki mutatja meg az ép, vagy már omló házat, s az 
épben a még kiszabadítható gyermeket, a roskadozóban a 
halálra eljegyzettet és az omladékok vagy hullámok közt 
a holttetemet. Oh! ha a kétségbeesés minden képei egy- 
szerre vonulnának az anya szemei elébe, idegei talán 
" megtagadnák finom, gyönge tagjaitól a mozgató erőt, 8 
a boldogtalan szombatosnő, a szentkönyv kifejezése szerint 
sóbálványnyá válnék! De Klárának most csak az jut 
eszébe, hogy fiát meg kell szabadítania. A részlet háttérbe 
vonult a főeszme elől, mely őt kergeté, s mind gyorsab- 
ban... mind gyorsabban ! 

Selyem papucsa facsaró víz volt, ruháját befecskendé 
a sár, arcza a hűs lég daczára is kipirult, lángolt. 


Csaknem Portusig gyalogolt oly szobákba való öltözék- 


kel, melyeknek kandallóiban még tűz égett, azon phan- 
tastikus alakú fürtökkel, melyeket fátyolkendő sem takart 
be, s azon egészen szabad nyakkal, melyre a herczegkisasz- 
szony emlékül vékony aranylánczról függő érmet akasz- 
tott. Már csak néhány percz kellett, hogy a pusztítás 
szinteréhez érjen, midőn az út kanyarulatánál hirtelen 
maga előtt látja a fejedelmi bérruhát viselő kengyelfutó- 
kat, kik kisded fehér pálczájokkal a népet oldalra terel- 
ték, hogy szabad tért nyerjenek. Utánok hat szürke pari- 
pától vont hintó jött, leeresztett födéllel. 

Klára ijedve ismert a fejedelemnőre 8 a mellette ülő 
éltes asszonyságban Pethneházinéra. 

Rákócziné figyesmes szeme tüstént észrevette őt. 

A kocsi megállott. I 

Nem volt menekülés. 

A fejedelemné kezével intett. 

— Ülj tüstént fel! mondá száraz, megindulás nélküli 


hangon, s midőn Klára helyet foglalt és a hintó tovarobo-. 


gott, folytatá félbeszakadt beszédét Pethneházinéval, oly 

közönyös hangon, mintha épen semmi sem történt volna. 
De bezzeg nehéz volt helyes választ nyernie a vén udvar- 
mesternőtől, ki a csodálkozás miatt alig birt magához 
jönni. Hosszas szolgálata alatt nem is fordult elő több ily 
eset, sőt kívül esett az minden szabályokon, melyek ha- 
gyomány szerint, vagy leírva, az udvarmesternők néze- 
teinek irányt adtak az illem és szokások felől. 

Hol Klárára veté szemeit, ki mint a hagymázban szen- 
vedő, ha fölügyelet alól menekül, a merre csak lába viszi, 
nyargalt vala az úton, nem eszmélve semmiről, nem 
ügyelve semmire ; hol pedig a fejedelemnére tekintett, ki 
a sáros, lompos és zilált hajú leányt a kocsi bársony pár- 
náira ülteti, s nem talál annak különös és botránkoztató 
magaviseletében semmi felötlőt, semmi tudakolásra méltót. 

Klára, kit gyermeke iránti szeretet űzött az áradat szín- 
helye felé, most, midőn a fejedelemnét látta onnan vissza- 
térni, a marczangoló félelemtől könnyülve érzé kebelét ; 
mert nem hiheté, hogy a szerencsétlenek közt a kis Endre 
ne jutott volna a magas hölgynek eszébe ; nem hivé, hogy 
egy anya fontos ok nélkül visszatartóztathatná az anyát, 
midőn siet magzata megmentésére; s nem képzelheté, 
hogy egy nemes s a külszigor mellett is érzékeny kedélyű 
nő minden megindulás nélkül nézhessen oly nőre, kit 
néhány percz mulva gyermeke vízbefulásáról akar érte- 
síteni. 

Aztán a hideg és nyugodt arezkifejezésben volt valami 
biztató is, melyet csak a szombatosnő éles figyelme vőn 
észre. S az, hogy a fejedelemné tőle semmit sem tuda- 
kolt, ellenben Pethneházinét egészen elfoglalá, annyi óva- 
tosságot és gyöngédséget árult el, hogy Klára alig tartóz- 
tathatá vissza könnyeit, bámulatát, 8 pirulnia kellett saját 
. erőtlenségén e nő csendes nagysága mellett. 

Megérkeztek. 

— Öltözzél újra, Klára, s máskor ne nyargalj utánunk. 
Te úgy sem segíthetnél sem a szerencsétleneken, mert 
nincs pénzed, sem rajtunk, ha valami bajba esnénk, mert 

nincs erőd. Dorgálja meg maga is, Pethneházyné asszo- 
nyom ezt a gondatlan leányt, s ha ruháját megváltoz- 
tatta, küldje hozzánk. 

A fejedelemné a kocsiról leszállva mondá e szavakat, 8 
nem csoda, ha az udvari cselédek meghallák és elbeszélték. 

Némelyik nevetett Klára bohóságán, de mindenik irigylé 
azon kedvező helyzetet, azon titokszerű viszonyt, mely 
mellett egy fiatal leány eszében ily bohóság megfordulhat. 

— Fiadat veszély nem érte, szólt Rákócziné, midőn a 
szombatosnő magát és öltözékét renbehozva ismét meg- 
jelent. — Egészséges, vidám, bátor gyermek. Jó lesz majd 
apródnak udvaromban. 

Klára többnyire csak hálakönnyekkel válaszolt. 

Oly szegény volt kifejezésekben, midőn annyi érzés 
ostromolta szívét ! 

A fejedelemné most szelid szemrehányászal mondá : — 
Több megfontolást vártam tőled. Igaz, hogy az anyai sze- 
retet aggodalmai erősek, de miattok férjedet hozhatád 
áldozatul. Mihez fogtál volna, ha az árvízhez érkezél? Ki 
ismeri gyerekedet? ki utasíthatna a lakásához? ki nyug- 
tathatott volna meg, hogy még él? Csak figyelmet ger- 
jesztettél volna magad iránt, s magzatodat hasztalanúl 
keresve, férjed föllelhetését tevéd vala lehetetlenné. 

Klára aggódva tördelte. kezét. — Oh Istenem! 8ó- 
hajtá, Kassai . . . Kassai uram ő nagyságának az ár- 
víz pusztításairól hozott értesítései ragadtak magamon 
kívül. Elenyészett a világ, csak gyermekem képe, csak 
a halál rémarcza lebegett szemem előtt. Semmi tekin- 
tetre nem figyelve, semmi más veszélyt fontolóra nem 
véve, hagytam oda a herczegkisasszony termét. Ah! a vén 
ember bősz tekintete kisérte színváltozásomat, mellem 
fuldoklását, bánatomat, rémületemet, tagjaim minden E 
mozdulatát. Veszve vagyok. Ellopják gyermekemet, meg- 
gyilkolják férjemet. Kassai figyelme föl van ébresztve. 
Magamat nem mérsékelvén, a pusztulást hoztam csalá- 
domra. Kassai észre vett mindent. Előle nincs menekülés. 

— Hogy Kassai üldözi férjedet s bűnre vezetni igyek- 
szik, az, Klára! szólt a fejedelemné dorgálólag, az még 
csak a te magánvéleményed és nincs semmi által igazolva. 
Ő a fejedelem első hivatalnoka, s nem illik előttem róla 
ily kifejezésekkel szólanod. Egyébiránt ha tízszer is gono- 
szabb, mint te rajzolod, a védelmem alatt álló gyereked- 
nek ártalmára semmit sem volna képes tenni. S nem ez 
aggodalom miatt, de egészen más tekintetekből hagytam 
meg, hogy egy derék úr, kinél csak jót tanulhat, vegye 
magához. 

— Ah! csak ne szoknék el attól, hogy engem szeres- 
sen! rebegé Klára könnyekkel szemében. És a másik, ki 
az anyai kéztől az idegent megkülönböztetni sem tudja, 
hamar fogja-e elhinni, hogy van kebel, őt forróbban sze- 
rető, mint az, melynek emlőiből szívta a táplálékot, s hogy 
van érette hőbben virrasztó szem, mint az, mely első 
játékai fölött őrködött és első lépését kisérte bátorításá- 
val? Oh! fenséges asszonyom, én rendkívül szerencsétlen 
vagyok! 

—- Az, ha tűrni meg nem tanulsz. 

—. Tűrnék, csak végre lemondani ne kellene. 

— Lehetséges, hogy holnap férjedről is fogsz hallani. 
5 talán előbb megláthatod gyerekeidet, mint gondolod. 

De most távozzál már. A délelőtt munka nélkül telt 
el, s kettőznöd kell szorgalmadat, hogy mulasztásodat 
kipótold. 

Különben is a bánat dajkája a henyeség. 

Klára már boldog, mert remél ! 

Más most a levegő-ég, más a nap, más a fáradság, 
más a pihenés, mások barátnői, kik vele csevegnek, má- 
sok az álmok, melyek éjente meglátogatják, az egész 
világ mássá változott át, mert remélt. 

Parányi e remény, de a mérhetetlen csillagok közül 
melyik volt valaha oly kedves, oly megható fényű, mint 
az a kicsiny sugár, mely egy friss falrepedésen véletlenül 
a börtön éjébe tör ! 


NEGYEDIK RÉSZ. 

Kassai és Gyulai Zsófia herezegnő palotájából egyaránt 
meglepetéseket vittek haza. 

Az ifjú kamarásé kellemes volt. 

Ő legszebb álmai képét vélte Klárában megtestesültnek. 

Ott állott előtte a kicsiny, gyöngéd, bűbájos alak, 
mintha szívéből röpült volna ki az életbe, azon szívből, 
melyben az önzés mellett is maradt még egy kevés hely 
az eszmény és ama vágyak számára, melyek nem anyagiak, 
nem az emelkedésre törekvő dicsvágynak valók, s melye- 
ket az évek mindig nevetségesebb színben fognak elébe 
rajzolni. j 

Mily különös játéka a véletlennek ! 

Npen csak az hiányzott Kláránál, mi nélkül Gyulai 
nem képzelheté hasonló kecsét a formáknak, hasonló át- 
látszóságát a bőrszínnek, hasonló melegét az arczvona- 


loknak, hasonló nemességét az egész külsőnek, csak a . 


világi szerencse, csak a születés előnye hiányzott nála. 
Gyulai a hódító szépség erős kinyomatait, a legragyogóbb 
tulajdonokkal fölruházott junói alakokat nem tartá semmi 
osztály kizáró sajátjának, de azon sylphideket, kik a lég 
könnyű gyermekeinek látszanak, kikben alig emlékeztet 
valami a súlyra, az ellentállásra, a durva anyagra, csak a 
palotákban, csak a sors elkényeztetett választottjai köré- 
ben hitte létezhetőknek. 
ki eza Klára? Micsoda titokszerű lény? tudakolá 
Annától, Pethneházinétól és általában azoktól, a kik felőle 


valót és meséket beszélhettek neki. Mohó kiváncsisággal 

hallgatá a badar hozzávetéseket, a dicséretet és rágalmat, 
8 mindazt, a mi kiábrándíthatá, vagy álmokba ringat- 
hatá. De fájdalom! kevés volt a biztató adat, sok a két- 
ségeket támasztó. 3 

— Legfölebb a szerelem titkolt záloga lehet! sóhajtá 
az ifjú kamarás. A fejedelem vagy fejedelemné rokon- 
ságából valakinek élettörténetét kellene részletesebben 
ismernem, hogy a rejtélyt elfedő leplet félrevonhassam. 
Szeredi viszontagságos múltja talán fölvilágosíthatna. De 
volna-e hasznom ily fürkészetekben? Mit érdekel az, a 
mi helyzetemhez nem talál, s a mit mentől világosabban 
ismerek, annál kevésbbé fogadhatnék el? Legjobb e 
boszantó benyomás emlékét is kitörölni szivemből. 

Zsófia herczegnő makacs szeszélylyel ragaszkodott 
Klárához, s Gyulainak többször volt alkalma a szombatos- 
nőt látni a palotában, sőt párszor Anna néne szobái- 
ban is. 

Ilyenkor elég módja lett minden tekintetéért, mely az 
aranyfürtű tündérre tévedt, és minden szaváért, melyet e 
kétséges helyzetű s gyanus származású lénynyel! váltott, 
hosszasan vádolni magát. 

Neheztelt saját esztelenségére, kárhoztatta szivét a hó- 
bortos érzések miatt, kinevette, kigúnyolta egy iskolás 
gyerekhez méltó dőreségeit, de utoljára is nem űzhette ki 
elméjéből azon gondolatot, hogy Deborah magasabb szép- 
séggel bír ugyan mint Klára, azonban alig lehetne az öreg 
Pécsi számára kedvezőbbet óhajtani, mint Klárát egyetlen 
leányul és örökösül. Ily csere mellett csak a legferdébb 
gőg tudna még arra is emlékezni, hogy a dúsgazdag föl- 
des úr nagyatyja szűcsmester volt. 

xk 

Kassai ingerülten tért haza, s mert számításában csaló- 
dott, elégületlen volt magával. 

A fejedelemnél tudniillik nem talált nagy ellenhatásra 
a ravasz korlátnok azon javaslata, hogy György herczegfi 
közpályára lépjen. Mert Rákóczi szerette volna a válasz- 


366 


tást még éltében fia számára végrehajtani, de mint ta- 
pasztalt férfiú ismerte alattvalói idegenkedését az alkot- 
mány formáinak minden változtatása iránt. Tudta, hogy 
a rendek a szabad választási jogot bálványozzák. Családja 
népszerűségét még megszilárdítva nem hivé, s a Kassai 
által háttérbe szorított aristokratia erejéről sokkal mélyeb- 
ben meg volt győződve, mintsem csalálmokban éljen 
fiának fejedelemmé kikiáltása iránt azon esetben, ha 
ennek érdemei nem segítik az apa befolyását, s ha a 
támadható vetélytársak hírneves multját nem homályo- 
sítja el a herczegfi jövőjéhez kötött remény. Rákóczi tehát 
örömmel látta volna fiát a legcsekélyebb végvár parancs- 
nokságában is, de csak középszerű multtal biró család 
feje lévén, az udvari szertartások és illem szabályaihoz 
inkább ragaszkodott, mint a régi dynastiák szoktak, kiknek 
nem kell a tiszteltetést kierőszakolni, sőt még fáradsággal 
megszerezni sem. Nem feledkezhetett el tehát arról, hogy 
a hagyomány szerint csak a váradi kapitányság volt a 
fejedelmi ház tagjaihoz méltó hivatal. A többi állomás 
igen csekélynek tekintetett -egy herczegfi számára. De 
bizhatta-e Erdély kulcsát a jeles tehetségű, azonban 
iskoláját csak most végzett ifjúra ? Nem kellene-e erre a 
közkivánatnak erőltetni a fejedelmi apát. 

Szóval, Rákóczi kéretni szerette volna magát családja 
és a főrendüek által. 

Kassai tehát titkos czéljára előbb az elkényeztetett 
Zsófit akarta megnyerni, utóbb a fejedelemnét, s midőn az 
udvar részéről semmi akadály nem forog fönn, az aris- 
tokratiát a meglepetés által hitte a beleegyezésre rávenni, 
vagy az ellenszegüléstől visszadöbbenteni. 

Lehet, hogy ő György urfinak a gyűlölt Pécsi iránt 
tanusított figyelme nélkül is hajlandó volna e tervre ; de 
most saját érdekei csatlakoztak államférfiui nézeteihez, 
most eltávolítani törekednék az ifjú herczeget Fehérvár- 
ról, ha a Rákócziak dicsőségét szivén sem hordaná. 

Ennélfogva könnyen megfogható volt boszankodása 

Báthori Zsófia szeszélye miatt, mely a jól kiszámított 
tervet, mint a könnyű rálehelés a kártyavárat, egyszerre 
romba dönté. é 

— E növendékleány a sátán belátásával bir, ismétlé 
Kassai, nyugtalanul mozogva karszékében. Hinnem kell, 
hogy a zöld béka időt jósol, s a földingást a bölcs lova 
előbb érzi meg, mint maga, midőn e tapasztalatlan gyerek 
föl tudta fogni épen azt, mi a gondolkozásban megőszül- 
tek figyelmét is okvetlenül kikerülte volna. Máskép kell 
rendezni a dolgot, he! máskép. 

Kassainak tömérdek segélyeszközökkel ellátott esze 
hamar lelne új tervet, ha eszméit a herezegnő palotájából 
hozott más benyomások nem vágták volna át. 

Különösen a rögtönzött udvarmesternő magaviselete 
szerfölött nyugtalanítá. 

— Miért nyert akkora befolyást a herczegkisasszonyra, 
s hol ér határt pártfogoltatása, mely semmivel igazolva 
nincs ? Komornák fognak-e az udvarban szerepet játszani, 
8 az alsóbb rangú cselédség hallgatja-e ki az állam első 
tisztviselőinek szavait ? Hm! a kezdetnek útjába kell állani, 
mert ha a rossz elterjedt, késő az óvszerekről gondolkozás. 

Kassai e nézete más, szintén komor okokban nyert 
istápot. I 

— Mondják, a fejedelemné is megkülönbözteti e leányt, 
szőte tovább csendes elmélkedéseit az öreg úr. Ha rokona 
volna, mit nem hiszek, akkor nehéz ellene föllépni, ha 
Dajka püspök családjához tartozik, akkor sietnem kell 
kiűzetésével, mert jelenléte vakbuzgó tervek előmozdítá- 
sára használtathatik. S miért retteg tőlem? miért látszik 
engem gyűlölni? miért távozott reszketve, sápadtan s 
nagy fölindulások közt a palotából? Miről is beszéltem 
akkor? Mi hathatott szavaimból rá oly sujtólag? Meg 
fogom látogatni Dajkát. 

Kassai csengetett. A szokottnál későbbre haladt ebédet 
fölparancsolá, 8 rendelést tett, hogy az asztal elszedése 


után rögtön fogjanak be. 

Dajka püspök örvendett a ritka szerencsének, mely 
akkora tekintélyű urat vezetett az ő szerény irószobájába, 
de ez örömét, mi tagadás, némi aggodalmak korlá- 
tozták. 

Nem merte hinni, hogy az államügyek terhe alatt gör- 
nyedező korlátnok, kinek minden percze drága, csupa 
kedvtelésből jött hozzá, s kezdett meg oly szélesen kanya- 
rított társalgást, mely Juvenal gúnyverseiből indulva ki, 
Martial finom élezeire akart áttérni, s minden jelek sze- 
rint igen tudományos és hosszú arra, hogy czél nélkül 
közölhessen annyi szép és bölcs észrevételeket. 

— Alkalmasint a dicső classikus korból mindinkább 
fog közelítni Kassai uram ő kegyelme a mi éveinkhez, s 
csak akkor veszem majd észre, hogy mi végett idézé a 
sok szép verset, így okoskodott Dajka, a püspök. 


Látható elfogultság mutatkozott tehát egész maga- 


viseletén, mert attól tartott, hogy vendége a Konstanti- 
nápolyba küldött bundára s azon udvari apró mesterké- 
lésére tér át, melynek valaki vigyázatlanságából talán nyil- 
vánosságra jöttek, s melyeknek szövésétől magát egészen 
tisztának a püspök sem érzé, ámbár a vallás érdekeit, 
nem pedig saját hasznát tekinté, midőn a titkos műkö- 
désekbe vegyült. 

Sejtelme csaknem bizonyosságá vált Kassai egyik 
szintoly gyors, mint elmés fordulata által, melylyel Simon 
mágustól, ki repülni akarván, nyakát töré, Pécsi Simonra 
tért át, ki szintén a rejtélyes tudományokkal foglalkozik, 
s könnyen megtörténhető, hogy a közönség szeme láttára 
próbálgatni fogja szárnyait és oly magasra emelkedik, 
mint a pacsirta, a nélkül, hogy nyakát veszélyeztesse. 

— Nem hallotta-e kegyelmed főtisztelendő uram, he, 
he! ilyes szándékról? 

— Nem én, nagy jóuram! s hát kegyelmed? tudakolá 
a püspök átalkodott arezkifejezéssel. 

— Hogy kérdheti ezt, kedves barátom ? hisz a magam- 
féle ember a mi Simon mágusunk titkait sem fölfogni, 

sem méltányolni nem tudja. Szeredi ő nagysága e részben 
élesebb értelemmel bír. A derék jámbor úr, úgy hallom, 
örökös mozgásban van, hm ! orvosai rendelték. üdült nya- : 
valyája ellen védszerül. Neki a lába erősebb, nekem a 
szemem. Az igaz, hogy gyarló lábaim vannak. Emlékszik-e 
kegyelmed utolsó találkozásunkra, ott a fejedelmi palota 
lépcsőinél? Akkor nagy csúzot kaptam, pedig béllelt boto- 
som volt. De hát mi történt szép unokahugával, ki úgy 
megijedt tőlem? Emlékszik-e? hehe! mint megijedt! 
Hallom, kegyes nagyasszonyunk pártfogás alá vevé. 
Hehe! mint megijedt tőlem a kis bohó! Valóban gyö- 
nyörű rokona van főtisztelendőségednek, vetélkedik szép- 
ségben herczegkisasszonyunkkal is. 

— A külső báj hamar mulandó. A leányok igazi szép- 
sége az ártatlanság és szemérem. 

— Bölcsen mondja a püspök úr. 8 unokahuga e rész- 
ben is ritka példány, 

— Akarom hinni. Egyébiránt ő nem unokahugom. 

— Hát csak távoli rokon? 

— Az sem. 

— No! úgy sógorság útján fért be a kegyelmed igen 
tisztelt családjába. 

— Tagadom ez állítást is. 

— Hiszen hugának nevezte. 

— Nem tehettem másként, válaszolá a püspök, ör- 
vendve, hogy ily kevésbbé nyugtalanító tárgyra ment át a 
társalgás. 

— Kicsoda hát ez a leány? 

— Azt inkább kérdhetném én nagyságodtól. 

— Tőlem? 

— Igen, mert ismerni látszott vagy kegyelmedet, vagy 
a mit még inkább hiszek, az ifjú urat. 

— Kit? Elemért? 

—-. Alkalmasint őt, s talán kevésbbé kedvező oldalról. De 
nem akarok senkit gyanusítani, miután a fejedelemné 
nyilatkozata szerint a vád árnyéka sem férhet Bodó Klárá- 

hoz. Tekintete valóban oly megnyerő és ártatlan, hogy 
csak saját vallomása után hinnők el bűnösségét, de más 
részről, nehéz nagyságod unokaöcscséről is rosszat tenni 
föl, miután az ifjúság tükre volt mindig. 

— Elemér erkölcsös magaviseletéről kezeskedem, azon- 
ban a lányra nézve püspök urammal ellenkező nézetben 
vagyok. Én benne egy finom képmutatót, egy kitanult 
Circet fedeztem föl, ki ördögi mesterségével képes volna 
még oly tiszta életű ifjat is, mint az én unokaöcsém, el- 
csábítani. Eddig az egész evangelikus világ kegyes, jámbor 
életéért bámulta a mi udvarunkat. Ne adja az Isten, de, 
hm! attól tartok, hogy az a csalfa Bodó Klára oly botrányt 
okoz, a minő csak Rabylon ágyasházaiban történt, és 
Ninivében, a feslettség városában. Meggondolta-e püspök 
uram, hogy György úrfi heves természetű és tapasztalat- 
lan, s hogy Zsófia herczegkisasszony szabad és szeszélyes 
magaviseletével sok aggodalmat szerzett már az udvari 
káplánnak, a derék Csulai úramnak. Melyiket féltsük hát 
inkább a híres képmutatótól ? Az ifjú herczeget-e, kit szép- 
ségével ronthat meg, vagy a herczegleányt, kit példájával 
szinlelésre és könnyelműségre szoktathat. Valóban nagy 
felelősség nehezült arra, ki az udvarba vezette őt. Jöjjön 
csak egyszer a mi fejedelmi palotánk a feslettség és hival- 
kodás hírébe, rögtön elveszti befolyását az evangelikusokra. 
Kunyorálhatunk aztán a töröktől háborura engedélyt, 
mert a szultán minden janicsárjaival sem szerezhetjük 
többé vissza azt a tekintélyt, melyet egy szoknya miatt 
elveszténk. 

— Papi becsületemre mondom, szólt elérzékenyülve 
Dajka, hogy Isten és ember előtt engem semmi vád nem 
illethet. Keresztyéni kötelességemnek véltem eleget tenni, 
midőn őt nagyasszonyunkhoz vezettem. Oly merőben 
hivatásomhoz tartozó okból, melynek elhallgatása tisz- 
temben áll, határozám ily lépésre magamat. A. fejedelemné 
kegyes volt kijelenteni, hogy gyanításaimban csalódtam, 
noha, igazán szólva, Bodó Klára nyilatkozásai vezettek 

tévútra. Mivel nyerte meg e nő az udvar kegyét, mert 
mint nagyságod mondja, nagy becsülete van ott, kitalálni 
nem tudom. Vagy származása, vagy erénye, vagy kép- 
mutatása adott rá okot. Egyébiránt, ha szánalomból hibát 
találtam volna elkövetni, midőn őt az udvarba vittem, 
annál szigorúabb leszek tanácsaimban, midőn. eltávolí- 
tása szükségesnek fogna látszani. 

Kassai elégült volt látogatása eredményével. 

Mert lehetségesnek tartá, hogy Elemértől nyerhet föl- 
világosítást, mert kitalálta, hogy mily oldalról ronthatja 
Bodó Klára helyzetét, mert szükségesnek sem hivé saját 
fáradozásait, minthogy á szigorú elvű püspök, kiben a 
gyanú fölébredt, maga is mindent meg fog tenni e rész- 
ben, főleg azon roppant felelősség miatt, mely terheli. 

Egyébiránt az asszonyok, midőn befolyásukat veszé- 
lyeztetve látják, oltalmazni fogják magokat, Anna a her- 
czegnőnél, Pethneháziné a fejedelemnénél, e lélektani 
következtetés is megnyugtatá őt. 

Épen búcsuzni akart tehát a püspöktől, de a korat et 
megint visszahúzódott, mert az aggodalmakkal jól ellátott 
háziúr fölsóhajta : — Csodálatos, mennyire ragaszkodik az 
idegen nő nagyasszonyunkkoz! Káplánom beszélé, hogy 
gyalog nyargalt a fejedelemné kocsija után Portusra, 
midőn meghallá a kiáradt víz okozta veszélyt. 

— Ezt atyaságod nagyasszonyunk iránti ragaszkodás- 
nak tulajdonítja? kérdé Kassai, fürkésző éles szemek- 
kel. 

— Á fejedelemné megszidta esztelen hűségéért. 

— 5 ki hallotta ? 

— Az alabárdos, kinek fiát káplánom tanítja. 

— Hm! félthetett a veszélytől mást is? De kicsodát 
féltett? Miért remegtek tagjai? Miért lett sápadtabb a 
halálnál? Nem volt-e ott apród, kamarás elég? Azonban 
honnan tudhatta, hogy ki van az udvari cselédségből jelen, 
ki nincs? Nem valószínűbb-e, hogy a Portuson vagy Va- 
radián lakók közül rettegett valakinek életeért? 

24. 

— Csupa parasztok laknak e helységekben, kivevén az 
öreg sóárendátort és nejét, válaszolá a püspök. 

— Igaz, igaz, szólt Kassai. 

— Kötelességünk jó indokot keresni, a hol a rosszra 
semmi biztos jel nem mutat, jegyzé meg a püspök. 

— Tagadhatatlanul. S mégis megfoghatatlan e lázas 
ragaszkodás. Vagy rendkívüli hálával tartoznék-e nagy- 
asszonyunknak ? De miért? 

— A hála nagyságát a szív nemessége határozza el. 

— Úgy van. De miért tegyünk föl éppen benne leg- 
nemesebb szivet. 

— Hogy dicsérhessük az Istent művében, hogy magasz- 
talhassuk az örök szeretetet, mely nem a gazdagoknak 
adja legdrágább ajándékát, s a világi szerencsétől gyak- 
ran választja külön a kedély kincseit. 

— Mind igaz, azonban ő mégis képmutató, erősíté 
Kassai, összevont homlokkal. 

— Akkor borzasztó tökélyre vihette a szinlelés mester- 
ségét. 

-—i Hátha most mégis őszinte volt? Hátha csakugyan 
féltett valakit? dörmögé.a püspök vendége, a kerevetről 
nehézkesen emelkedve föl. 

Kassait, míg haza ért, állandóan foglalatoskodtatá e 
kérdés. 

Nem ártana Portuson és Varadján körültekinteni, 
gondolá. 

— Meg kellene nézni az árvíz dúlását. Az inségre jutot- 
tak panaszait mért ne hallgassuk meg? Pénz helyett 
tanácscsal is szokás segíteni, s a helyes intézkedés néha 
többet jövedelmez, mint az alamizsna. Ma késő az idő. 
Holnap, holnapután már gyérebb nyoma lesz ugyan a 
szenvedésnek, de elhárítani az eshetőségeket, az a valódi 
gondoskodás. A könyörület a szegénynek rongyokat ad, 
a belátás munkát. Közelebbről megszemléljük Portust és 
Varadját. 

Ily elmélkedések közt nyitott dolgozótermébe. 

Asztalán új csomagiratok hevertek, de a többiektől 
külön téve volt egy levél. 

Kassai kezébe fogta, megnézte a pecsétet, aztán a 
czímet. j 

Mohón nyult az ollóhoz, hogy a borítékot fölvágja. 

E közben leeresztetett a függöny, s gyertyák hozattak. 

A deák, kin a napsor volt, alázatos előhajlással állott 
a küszöb előtt, várva, hogy a kegyelmes úr parancsot ad 
a szokott fölolvasásra. 

—- Ki hozta a levelet? kérdé Kassai. 

— Egy gyorsposta, nagyságos uram ! 

Az itélőmester a pápaszemét tokjából kivette, durva kék 
zsebkendőjével megtörlé s orrára illeszté. 

— Mit ácsorog kend? menjen ki — szólt az iró- 
deákhoz. 

Midőn magára maradt, erős lélekzetet vett s olvasni 
kezdé a levelet, mely a titkár tudósítása volt Udvar- 
helyről. 

c Legkegyelmesebb uram és jóltevőm! 

A gondviselés különös kegyelme kisért egész utamban, 
s azon szerencsében részeltetett, hogy nagyságodnak meg- 
foghatlan bőséggel rám pazarolt kegyelmét némileg meg- 
hálálhassam, és szeretett hazám s fönséges fejedelmem 
iránti tántoríthatlan hűségemnek próbáját végre valahára 
bemutathassamo. 

Nagy kár, hogy ez az ember nem szokik el a hossza- 
dalmasságtól, dörmögé Kassai, a gyertyán túl tartva a 
levelet, hogy jobban olvashassa. 

cAz országos végzéseket, a fejedelmi aláírás és a három 
nemzet pecsétje által megerősített törvényeket lábbal 
taposó, az országtanács megújított tilalmait gúnyoló, a 
négy bevett vallás szabadsága eltemetésére törekvő, a 

.közbékét gyalázatos fondorlataikkal aláásó, a szentírás 
értelmét hamisító s a bálványimádásnál is gyalázatosabb 
hitet vakmerő lelkiismeretlenséggel és a Gyehenna láng- 
jához hasonló hévvel terjesztő judeisansok, vagyis szom- 
batosok ördögi machinatióinak Isten segítségével már 
sikerült meglehetős pontossággal utánajárnom, s ha Ő 
szent felsége életemnek kedvez, reménylem, hogy néhány 
nap alatt mindenről részletes fölvilágosítást nyujthatok 
nagyságodnak.? 

Borzasztó periodus, piszmogó modor, s ime! ez az 
ember előléptetését sürgeti tőlem! mérgelődött magában 
Kassai, s a gyertya hamván koppantott, hogy a halvány 
tintával írt betüket hamar kivehesse. 

cMár a kincses és kulcsos Kolozsváron, mely egyéb- 
iránt az áhitatosság kincsével s a tévedéseket kizáró kul- 
csával az igaz hit iránti ragaszkodásnak nem dicseked- 
hetik, több titkos szombatossal jöttem érintkezésbe, s fáj- 
dalommal tapasztalám, hogy e rajongók, kiket az öldöklő 
. angyal kardja pusztítson el, nemcsak nagyságodnak halálos 
ellenségei, de fölfuvalkodásokban merészkednek elnyoma- 
tásról panaszkodni, üldöző szellemmel vádolni magát a 
fejedelmet, s nyilvános helyeken, a lelkiismeret szabad- 
ságára hivatkozva, azon nézetet terjeszteni, hogy Krisztus 
urunknak másodszor is meg kell bűneiből a világot vál- 
tani, mintha az első váltság elégséges nem lett volna. 
Nagyságod tapasztalt bölcseségére bízom annak meg- 
itélését, vajon ily hazug és szemtelen állítások, melyek, 
mint hittudósaink már rég bebizonyították a szentkönyv 
egyes sorainak rossz szándékú elferdítésén épülnek, nem 
teszik-e szükségessé a világi hatalom kívül az egyházi 
előljáróknak is hatásos közbevegyülését ? Bizonyára Cal- 
vin csak annyi okkal égettette meg Servetust, a mennyit 
a szombatosok ellen fölhozni lehet. Mert nem egyenlő-e 
a megváltó istenséget tagadni, vagy a megváltás művének 
elégtelenségét vitatni ?v I 

Ez argumentum talpraesett s magam is használni 

fogom, gondolá Kassai, a levél másik lapjára fordít- 
ván. 

cEgyházi előljáróink híven teljesítették is kötelességei- 
ket a szombatosok megfenyítésében, kivált midőn látták, 
hogy a világi hatóság az országtanács újabb kiáltványa 
után sem nyomoz és büntet. Kolozsváron versenyzett a 
református esperessel az unitárius a buzgóságban, s ki- 
tisztíták eklesiai tanácsukat minden gyanus egyéntől, mert 
.még az egyházi igazgatásba is betolakodának a szomba- 
tosok, sőt egy káplán a szószékből védelmezte némely 
. tanaikat, a miért hivatalától fölfüggesztetvén, a zsinaton 
be fog pereltetni. Udvarhelyszék több helységében hű 
prédikátoraink a templomból tiltották ki a mételyes juho- 
kat, melyek a pásztorságok alatt legelő nyájat megron-. 
tandók valának, s a szombatosság fertőjében kimult ra- 
 jongókat harangszó nélkül temették el. De fájdalommal 
kell, kegyelmes uram! említenem, hogy az egyházi fenyí- 
. tés megalázkodás helyett csak fölfuvalkodásukat növelé. 
A mióta az üdvösség útjára téríttetésőök munkába véteték, 
. gúnynyal válaszolnak az intő szózatokra, hangosan köve- 
. telnek vallási jogokat, s nyilvános elszakadással fenyege- 
tőznek. Némelyike szemérem nélkül küld tudósainkhoz 
tételeket, melyeknek megvitatására ajánlkozik, némelyike 
az utczán kiabálja, hogy ő szombatos és hitét kész vér- 
tanusággal is megpecsételni. Természetes, miként ez 
esztelenségek és a dühöngés szelleme, mely az istentelen 
sectariusokat magával ragadja, súlyos aggodalmat idézett 
elő azokban, kik a tévtanok iránt szűkeszüségüknél fogva 
rokonszenvét éreztek ugyan, de az anyaszentegyháztól el- 
. szakadásig még sem kivánnak haladni. Az ingatagok, a 
. határozatlan véleményüek, 8 a kik csak egyes tételeket 
. karoltak föl a szombatosság egész rendszere helyett, most 
már bánni kezdik ballépéseiket, s vágynának kibékülni az 
egyházi hatósággal, még mielőtt a polgári hatalom, mely 
a fejetlenséget sokáig nem tűrheti, a törvény éles pallosá- 
val lépne föl a házaárulók , és pártfogóik ellen. Ezeknek 

köszönhetem, legkegyelmesebb uram! a gazdag adatgyűj- 
teményt a szombatosok csinjeiről, s ezek segítségével 
van szerencsém, még mielőtt nyomozatomat bevégezhet- 
ném, hű másolatban levelemhez mellékelni Pécsi Simon 
uram fölszólítását, melyet nagyságod megszerezni óhaj- 
tott, s mely a tavasz első szombatján Balázsfalvára hívja 
össze a judeisánsok tekintélyesebb egyéneit.? 

A levél reszketett Kassai István kezében. 

— Tehát hat nap mulva vége Pécsi Simonnak! — 
kiáltá oly hangosan, mintha az utcza népének akarná 
tudtul adni, hogy harsogjon a trombita, peregjen a dob, 
s zengjen a hozsánna. 

— Pécsi Simonnak vége! — suttogá, a kigyó sziszegé- 
séhez hasonlóan, mintha önkénytelenül sivítna ki kebléből 
a káröröm, s mintha szégyelné előbbi elragadtatását. 

— Pécsi Deborah fejéről lehull az ékköves párta s 
arczáról a szépség. 

— A nyomor hamar rutít! — szólt ismét, mosolyra 
vonva lapos ajkait. 

— Összeomlik a ház, melyet most erős oszlopok tarta- 
nak, 8 a kert szobrai sárba hevernek ! . . . Négy nap mulva 
Pécsi Simon teste és vagyona a megsértett törvényé ! 

Oly elevenítő erő volt e gondolatban, hogy Kassai pety- 
hedt izmai rugékonyakká lettek, köszvényes lába szilajon 
taposott a padlózaton, mankó segítsége nélkül s fél kezét 
alig támasztva a székkarra, pattant föl ülőhelyéről és nagy 
léptekkel mérte végig a szobát. 

— Nincs panaszom a gondviselésre! Az események 
folyama vallásosságra szoktatja az embert! A haza és hit 
ellenségei saját magokat semmisítik meg, Kicsoda buk- 
tatta meg Pécsit? Ne nevezzetek senkit a kicsiny eszkö- 
zök közül! Csak egy rosszakarója van : bűne. 

Kassai arczán a fölindulás közé bizonyos vad áhitat 
vegyült. 

Sokáig engedett játékot érzéseinek, s általában a leg- 
kellemesebb estéje lett volna, ha a levél többi részét más- 

napra halasztja. De végcseppig akarta az öröm poharát 
kimeríteni, s megint karszékbe ES ÁSZESE BB hogy foly- 
tassa az olvasást. 

cPécsi Simon uram fölszólítása, a mint értésülkéről a 
szombatosoknál igen kedvezőtlen fogadtatásban részesült. 
Boszankodtak azon, hogy a hatalrnoas és gazdag mágnás, 
. kinek pártfogására támaszkodtak leginkábh, úgy szól hoz- 
zájok, mintha nem is tartoznék felekezetökhez ; boszan- 
kodtak, hogy a buzgóbbak lelkesedését szigorú szavaival 
hűti, s előre tiltakozik minden törekvés ellen, mely a jogok 
követelésére vonatkoznék. Rendkívül neheztelnek Szőke 
Istvánra is, kit Pécsi Simon tanácsadójának vélnek a föl- 
szólítás szinetlen szerkezetéért. Sokan megjelenni sem 
akarnak a balázsfalvi értekezletre; sokan a levélből azt 
következtetik, a mit eddig is gyanitottak, hogy Pécsi uram 
csak alkalmat keres, végkép szakítani velök. Vannak, kik 
árulástól tartanak, s a balázsfalvi összejövetelt a fejedelem 
megegyezésével történtnek hiszik, oly ezélból, hogy a 
szombatosság a Pécsi közreműködésével törültessék el. 
Szóval, a mennyire én kipuhatolám, ez a veszedelmes 
irányú mágnás úgy elveszté népszerüségét, hogy saját 
hitfelekezetétől is el fog hagyatni. Egy Kadár nevezetű 
vén bolond, kit legelső szentjöknek hisznek, azt mondá 
szárdisi hallgatói körében, hogy az új Jeruzsálem diadalára 
szükségesnek tekintené, ha Pécsi Simont, mint régen a 
hamis prófétákat, kik a hazugság igéjét terjeszték, a fehér- 
ruhások egész gyülekezete az utczán kövezné meg. 

-— Az akasztófára valók! a gonoszok! a tolvajok! — 
szitkozódék Kassai. — Gyülöletök Pécsi ártatlansága mel- 
lett fog prédikálni. Igazságtalanul gyanusítják őt, a vakok, 
a háladatlanok! Addig hirdetik, he, he! árulónak, míg 
aztán a törvény nem fogja árulónak tartani. 

c Ebből is bölcsen beláthatja nagyságod, hogy az Isten- 
nel és saját magokkal meghasonlott szombatosok valódi 
országháborítók, de attól nem lehet tartani, hogy Pécsi 
uram rokonszenvökre támaszkodhassék, sőt örvendeni 

fognának, ha őt valami fatum érné, s ha útjokból elvitet- 
nék a kő, melyben lábaik megbotlanának. 

— 8 ez az ember, ki az értelmes adatokból ily buta 
következtetést von, még levéltárnok akarna lenni, még 
előmenetelt sürget! — mérgelődött Kassai. 3 

Kedvetlenül nyult a xcfölszólításhozo, mely a titkár 
tudósítását bezárta, s melynek megkerítését az imént 
akkora elragadtatással fogadta. 

Boszankodása. fokonként növekedék, a mint a sorokon 
tovább haladott. 

A kézrekerült okmány tartalma következő volt: 

eIdvezlet és áldás a szombat napján imádkozóknak! 
Pécsi Simon hiteles egyénektől vett értesítést arról, hogy 
azok, kik a szentírás bizonyos helyeinek magyarázatában 
a többi keresztyénektől különböznek, eltérésöket külső 
szakadással is meg akarják állapítani. 

cHogy ez a magában természetes és jogos vágy nem 
ütközik-e a jelen körülmények között oly akadályokba, 
melyek legyőzhetetlenek? — mégfontolni való kérdés. 

cPécsi Simon át van hatva azon meggyőződéstől, hogy 
az igazság nem a számára előlegezett jogokkal terjed, ha- 
nem elterjedvén, szerzi jogait. Hatalma önmagában rej- 
lik, nem pedig a külső körülményekben. 

cPécsi Simon e meggyőződésre a keresztyén hit forrá- 
sánál jutott, elmélkedvén és imádkozván Jordán partjain, 
az Olajfák hegyén, Gethsemánban, Golgothánál, . . . a 
szentjászol és szentsír előtt. 

vPécsi Simon reményli, hogy azok, kik a tavasz első 
szombatján őt Balázsfalván meglátogatnák, a barátságos 
fogadtatással elégülten fognak haza térni. 

cReményli, hogy a kölcsönös fölvilágosítások útján, a 


zavargás helyett egyezség és mérséklet fog szállani mind- . 


nyájok szivébe. 

cKiadta Pécsi Simon megbizásából Laczkó István, ki- 
nek a fehérruhások közt a neve : Ananiás-Azariás-Nisael- 
Szombaton-viaskodó. 


Té zszáágeti szesz átt azt 

Kassai nagy válságok közt is rendkivüli nyugalmat 
és higgadtságot birt kifejteni, de természeténél fogva 
indulatos volt, s midőn a közönség szeme nem függött 
rajta, midőn minden szava és tette nem lett a vele küzdő 
pártok ellenőrzésétől követve: akkor dühe az ő cynikus 
lelkének egész ferdeségével tört ki. 

— -Megcsaltál engemet és megcsaltad Pécsit, nyomo- 
rult cszombaton viaskodóv. Hogy törjék szombaton a 
testedet mozsárban, hogy vettessék szombaton az örök 
tűzbe lelked! ... Mit tegyek e nyomorulttal, ki egyszerre 
akar gaz és becsületes lenni? Csak jönne bár meg az 
esze, hogy ismét veszíthesse el hajduim keze közt! Bár 
józanodnék meg minden nap reggelén ; hogy a kín miatt 
alkonyra ismét őrült lehessen! 

E vad átok lett az elolvasott kézirat első benyomásá- 
nak eredménye. 

5 Kassai elég gyönge volt néhány perczig inkább gyű- 
lölni Szőke Istvánt, mint régi ellenségét: Pécsi Simont. 

A szegény szombatos pap eljárása valóban oly renp- 
kívüli, mint megrendítő Sorsa. 

Erényre volt teremtve, de a viszonyok nyomása miatt 
bünössé lett. 

Családját a bűnnel akarta megmenteni, becsületét a 
bűn veszélyes eredményeinek elhárításával. 

Ha Szőke soha Pécsi házába be sem lép, ez a kikelet 
első szombatján szintén összehívta volna tanácskozásra 
az új Jeruzsálem hivőit, mert a thyatirai papnak meg- 
igérte, s mert politikai tekintetekből szükségesnek tartá. 
Csakhogy ekkor valószinüleg saját aláirásával ellátott és 
sokkal compromittálóbb irányú körlevélbe teszi vala. 

Szőke, midőn Kassai fenyegetésének engedve, a gyű- 
lésre fölszólítást kieszközlé, azzal is kivánta magát meg- 

nyugtatni, hogy ha e tettnek — minden óvatosság mel- 
lett — veszélyes következményei kimaradhatatlanok, ak- 
kor azok szintúgy fogják őt sujtani, mint az áldozatra 
szánt Pécsit. És nem döbben-e vissza Kassai a bűnvádi 
kereset megindításától, midőn az egyik pörbe fogott egyén 
az egész ország színe előtt oly vallomásokat tehet, mik- 
nek következésében e főúr hivatala és becsülete veszen- 
dőbe mehetne? A kém, melyet Szeredi kimondott, s me- 
lyet Szőke Deborah arczáról leolvasni vélt, megsemmisíté 
a szerencsétlen ember álmait. 

S most Kassai István, ki a vérontástól félt, fegyverrel 
öldökölni nem tudott, képes lett volna a tébolyodott sze-. 
mét saját körmeivel vájni ki. Akkora volt az első per- 
czekben fölindulása, hogy ha titkára jelen van, talán 
rendeletet ad a legvadabb kínzásokra. De csakhamar éles 
értelme uralkodni kezdett haragján. Érzé, hogy most na- 
gyobb és sürgetőbb kérdések forognak fönn, mint egy 
elmebeteg elleni düh kielégítése. I 

:"Pécsit, ha gyűlést tart, be lehet ugyan fogatni, mihelyt 
tetten érik, de lesz-e az engesztelődés szellemét lehellő 
fölszólítás után e befogatásnak komoly eredménye ? 

Pécsi kezességre szabadon fog bocsáttatni. 

A fiscalis director nem hajlandó a notapör sürgeté- 
sére, s ha idegen unszolások miatt szigorral lépne is föl, 
kevés kilátás volna a diadalra. 

Mert fog-e az országgyűlés, a foganatba még soha sem 
vett törvény drákói betűinek hódolva, halált és birtok- 
kobzást mondani az országnagy fejére azért, mert ez me- 
rész követelésektől, törvénytelen lépéstől, lázadási kisér- 
letektől akart — ámbár tilalmas úton — néhány ezer 
alattvalót visszatartóztatni? Sőt még az is bebizonyít- 
ható-e, hogy Pécsi valóséggal szombatos, holott fölszólí- 
tásának szelleme majdnem ellenkezőre látszik mutatni ? 
Nem jöhet-e a bevett vallás leghűbb követője is azon hely- 
zetbe, hogy a rend föntartása iránti szeretetből az általa 
gyűlölt szombatosokat a zavargásoktól minden eszközökkel 

megóvni iparkodjék? S ha az országgyűlés a törvény 
holt betűihez viseltető tiszteletből szükségesnek találná 
is Pécsi elitéltetését, nem volna-e a fejedelem erkölcsi 
kötelessége a kegyelem jogát használni ? 

— Úgy van, — sóhajtá Kassai, — Pécsi az én szökött 
jobbágyomnak egy uradalmat ajándékozhatna. S már most 
mit tegyek? Jogom van elfogatni őt a tettenérés vagy a 
folytonos üldözés esetében. De az egybegyűlt rendek színe 
elébe vitetve, szónokolni fog érdemeiről. Majd még hosz- 
szasan rajzolja nemes föláldozását, melylyel a törvény 
betűit megsérté, hogy a hazát megmentse. A bevett vallá- 
soktól kér halántékaira cserkoszorut, mert a sectariusok 
lefegyverzésére munkált, élete koczkáztatásával. No! no! 
8 mit fog rólam mondani a hazug, a szemtelen? Hogy 
személyes gyűlölségből léptem közbe. De mivel bizonyítja 
állítását ? — Nem kell bizonyítás ! fogja rivalgani Szeredi. 
és a főurak pártja, mert szól a tény, szól Kassai és Pécsi 
multja, szól leginkább az, hogy Elemér, a Kassai István 
unokaöcscse és Pécsi Deborah elutasított kérője, volt az 
elfogatási parancs végrehajtója. Így kiabálnak ők, ha 
alkalom mutatkozik nyelvök megoldására. A rab hibáit a 
nemes szándék hazug palástja takarná be, míg a pörfo- 
lyam közé csuszott legcsekélyebb törvénytelenség mezte-: 
lenül vitetnék a karok és rendek szeme elébe. Pedig mi- 
kor folyt le notapör nálunk formasági hibák nélkül? 
Békessi Gáspártól Zólyomi Dávidig minden elitélt hon- 
áruló némi panaszt emelhetett a mód ellen, melylyel 
pöre vezetteték . . . S most? ugyan mit tegyek most? 

Kassai gyűlöletében főszerepet játszott az Elemér és 
Deborah közti viszony megbomlása miatt támadt harag. 
De ha a fukar nagybátya dúlt-fúlt is a falvakért 8 a gaz- 
dag ara-hozományért, melytől unokaöcscse elesett: az 
még mélyebben bántá őt, hogy Elemér az elutasított ifju, 
Pécsit nem gyűlöli, sőt menteni is kész. Aztán Kassai, 
noha boszúból törekszik Pécsi megbuktatására, állhata- 
tosan hitte, hogy ellensége a bukást megérdemli a sértett 

törvények és a közérdek szempontjából is. Emésztette 
tehát őt az a gyanu, hogy Elemér Pécsi bűnét nem hiszi, 
s minden szigorú eljárást a nagybátyja ellenséges indu- 
latából magyarázna ki. 

Ezért vágyott a formaságok sértésével is Elemért oly 
helyzetbe hozni, hogy kénytelen legyen saját szemével 
látni Pécsi felségsértését és a vétkes törvény elébe állítá- 
sára közvetlenül befolyni. 

Ez volt Kassai boszújában a költészeti elem. 

5 most meg van tőle fosztva. 

Átlátta, hogy Pécsi körlevele után Elemért a cselek- 
ménytől távol kell tartani, mert az elfogatás a boszú 
művének tekintetnék; mert e hangulat miatt az ország- 
gyűlés a vád alól föloldaná a vádlottat, s mert — a mi 
még mélyebb jelentőségű — az egész világon Elemér 
volna legőszintébben meggyőződve Pécsi ártatlanságáról, 
s ő kárhoztatná leginkább az ármányt, a gonoszságot — 
a nagybátyát. 

Kassai egy perczig le is akart mondani a törvényes 


föllépésről. 3 
— Értesítem a komédia felől fiscalis directorunkat, 
hogy nyomozzon, ha tetszik — mormogá leverten. — 


De minek fáradjak ezzel is? A főispán elmozdítását fo- 
gom sürgetni, ha figyelmét a titkos gyűlés ki fogná ke- 
rülni . . . Hm! könnyű lesz az ő mentsége ; hisz Székely- 
földre utazott! . . . Azonban a kormányzó főbiró nem 
erőszakos jellemű férfiu-e, kit, míg kerületi tiszt volt, 
zsarnoki eljárásaiért vád alá helyeztek? Pécsi sürgette 
a közkeresetet, s ideiglenesen hivatalától föl volt füg- 
gesztve. Tehetek-e én róla, hogy a szigorú törvényesség 
szerint őt illeti a szombatosok elleni föllépés ? 

Kassait az elmélkedés fölfrissíté, arcza elevenséget, 
kedélye ruganyosságot nyert. : 

Ismét elolvasta a titkár levelét, s most már nem ta- 
lálta e szorgalmas kutató észrevételeit sem együgyű, sem 
fontosság nélküli firkáknak. Különösen kedvelni kezdé 

épen azon sorokat, melyek Pécsinek a szombatosok kö. 
zötti népszerűtlenségéről szólanak. 

Azt hiszik a rajongók, hogy őket Pécsi föláldozni s mint- 
egy el akarja árulni, s hogy a. szenvedélyes követelések 
korlátozásával Rákóczi czélzatait mozdítja elő. Fölséges, 
fölséges! A megaranyozni való férfiak! Csak hinnék bár 
ezt mélyen, tántoríthatatlanúl! Mikor bukott meg egy 
eszme, egy párt vagy érdek más, mint a tulzók heve miatt? 

Kassainak, midőn erre gondolt, bizodalma az egetle- 
gek iránt szilárd lett. 

— Hadd legyen mérsékelt Pécsi, annál féktelenebbek 
lesznek az igazi szombatosok. Csak úgy nem ismeri a 
szenvedélyt, mint a magus a lelket, melyet fölidéz, mely- 
lyel magát akarja szolgáltatni! Keleten utazott, s no! 
megtanulta-e a legmélyebb értelmű meséket? Balázsfalva 
a könnyezésig sokra fogja őt oktatni . . . Két úton vál- 
hatik döntő eredményűvé a titkos értekezlet : fűzé tovább 
eszméit Kassai. Vagy a rajongók, Pécsi ellenzéseitől in- 
gerelve, szélsőségre ragadtatnak; vagy a kormányzó fő- 
biró, a hivatali buzgóságtól ösztönözve, a józan okosság 
határán túllép. S hátha ez is, az is megtörténnék ? Csak 
rajta, csak rajta! Veszítsétek el eszeteket ti; én a szigorú 
törvényesség mellett maradok. Itéljen az országgyűlés, 
törjön pálczát a bűnösök fölött! Mi, kik a törvény őrei 
vagyunk, hadd szolgáltassuk részrehajlatlanúl az igazsá- 
got! A kormánynak egyik fél részére sem szabad hajlani. 
Magas hivatását hogyan tölthetné be másként? 

Kassai a kormányzó főbirónak hosszas levelet írt, mely- 
ben elmondá : mily tarka hirek keringenek a szombatosok 
szándékai felől. Lehet, hogy igazak, lehet, sőt valószínű, 
hogy koholtak. Főleg az látszik hihetetlennek, hogy a 
magyar zsidók a bevett vallások rangját és jogait követel- 
nék; de napjainkban sok rendkívüli és megfoghatatlan 
történt. Példa rá Zólyomi Dávid lázadása, 8 a jámbor 
Bethlen Istvánnak vádaskodása a budai basánál az ország 
választott fejedelme ellen. Most ugyancsak szemesnek 

kell lenni még a falu előijáróinak is, s annál inkább az 
oly tekintélyes uri rendű férfiaknak, kikre egy kulcgos8 
város vagy épen megye kormányzása van bizva; mert a 
sátán nem alszik, s mentől több Istenkisértéssel jár vala- 
mely terv, annál több sikerre számíthat, a közszellem 
romlottsága és hivatalnokok erélytelensége miatt. Ki 
gondolta volna, hogy a szombatosok zendülés végett össze- 
gyülekezni mernének, s mégis beszélik, hogy meg fog 
történni! Némelyek a pártütés helyéül Udvarhelyt, má- 
sok Kolozsvárt jelölik ki, de vannak olyanok is, kik a ku-elet 
első szombatja körül Balázsfalván vélik az országháborí- 
tók találkozását végpemenendőnek. Csodálatos volna, ha 
épen a fejedelem székvárosához ily közel szándékoznának 
a fölkelés zászlóját kitűzni, s épen oly jeles főúr kastélyá- 
ban, ki szelid, jámbor életéről ismeretes, s ki néhai Bethlen 
Gábor uralkodása alatt akkora szigorral üldözte a kihá- 
gásokat, hogy buzgósága miatt gyakran az ártatlanok is 
szenvedtek. Valóban igen nehéz ezt az őrültséget föl is 
tenni; de ha csakugyan megkisértetnék, s az előljáróság 
behunyt szemmel elnézné, óriás eredményű hanyagsá- 
gáért még a szombatosok pártfogásának vádjára és bün- 
tetésére is kitehetné magát; míg viszont, a dobra nem 
ütött s erélyes rendszabályok alkalmazásával, a fenséges 
fejedelem és a szeretett haza háláját érdemlené meg. 

Ily hangon volt irva Kassai levele, melyet másnap reg- 
gel gyorspostával küldött a kormányzó főbiróhoz. 

Midőn pedig ezt elintézé, mintha pihenésre volna szük- 
sége, még hivatalszobáit sem látogatta meg. Ki sem 
bontá az actákat. A fejedelmi udvart is kerülé. Senkit 
fel nem keresett. Mentől kevesebb tisztelgőt fogadott el. 
Elővéve kedvelt iróját, Senecát, s mintha a világ meg- 
szünt volna számára létezni, a bölcselkedés komoly, vagy 
változtatás kedvéért, a szelid múzsák társaságának szen- 
telte óráit. 

Akár tudományos foglalkozása, akár, ha inkább akarjuk 
hinni, a leendő notapör okozá, de annyi bizonyos, hogy 

mihelyt a főbiróhoz intézett lévelét útra bocsátotta, többé 
sem Szeredi politikai ármánykodásain, sem Bodó Klárá- 
nak Zsófia herczegkisasszonyra gyakorlott befolyásán, sem 
más apróságokon nem törte fejét, azt tartván, hogy min- 
den időnek megvan a saját igénye. 


IV. 


— Édes leányom ! — szólt Pécsi épen azon nap esté- 
jén, melyen Kassai a kormányzó főbirót értesíté, — ked- 
ves Deboráhm! arczodon most mindig van valami me- 
rengés, mely igen hasonlít a bánathoz. 

— Csak az esik rosszul, atyám, hogy holnap nálam 
nélkül indulsz Balázsfalvára. . 

— Szépséged s nyilt háztartásunk sok vendéget vonna 
hozzánk; pedig teljes visszavonultságban óhajtanék pár 
hetet eltölteni. Lásd, gyermekem ! csak kétszer volt nálam 
György herczegfi, csak alig észrevehetőleg szaporodtak 
cremeteségem? fölkeresői, s mégis, mint hallom, ellensé- 
geink politikai eczélokat gyaniítanak barátságos összejöve- 
teleink okául. Hátha még Balázsfalván vendégségeket 
adnánk ! Mit nem mondanának? Mekkora veszélyt nem 
fedeznének föl abban, hogy Pécsi Simon kastélya telve 
vendégekkel, hogy a déli lakomát este víg táncz váltja föl, 
és a házikisasszony megnyerő modora elfeledtet valamit 
a régi viszályokból, a régi gyűlöletből ? 

— De miért kell neked, atyám, ellenségeink rágalmától 
tartani? Miért hiszed, hogy minden szájas vagy cselszövő 
ember minket megbuktathat ? Nincs-e házunknak szilárd 
alapja, nem erősek-e ívei, nem nyugszik-e homloka már- 
ványoszlopokon ? Én azt gondoltam, hogy magának a 
földnek kell megrázkódni, és midőn falvakat temetett a 
mélységbe, hegyeket mozdított ki régi helyeikből, csak 
akkor félhetsz, ha házunk fala is repedéseket kap. Nem 
értem, atyám! miért hárítod el annyi aggodalommal a 

befolyásra törekvés látszatát, Nem kormányoztad-e Erdélyt 
évekig? s miért ütközöl meg, ha valaki azt gyanítja, hogy 
a te engedelmes leányodon, Deboráhn kívül még mást is 
akarsz vezetni? Nem azt illeti-e a hatalom, a ki hatalmas 
tekintélye, gazdagsága, erélye és belátása által? Miben 
versenyezhet Kassai veled addig, míg a bűnnek nem fog- 
nak oltárt emelni? Miért tegyék a babérkoszorút az ő 
mocskos halántékaira, nem pedig a te fenkölt, nemes hom- 
lokodra ? 3 

— Mi jut eszedbe Deborah ? — szólt Pécsi, keserű mo- 
solylyal. —- Még ellenségeim közé vegyülsz, kik azt köl- 
tik, hogy csendes visszavonultságomat képes volnék a 
nagyravágyás hiú csábjainak föláldozni ! 

— Ne nevezd, atyám! nagyravágyásnak a hivatást, a 
kötelességet. Te magasabbra nem emelkedhetel, mint a mi 
vagy. Hisz a fejedelmi szék be van töltve. De többet szol- 
gálhatsz a hazának, mint jelen körülményeink engedik. 
S miért ne törekednél erre? És miért titkolod előttem, 
hogy magad sem tartod pályádat bezártnak? Aztán ki 
állíthatja, hogy csak ellenségeid becsülnek meg tégedet, 
midőn az elviselt államférfiakhoz nem soroznak ? Vannak 
barátaid is, kik nem bántalmaznak azzal, hogy jövendődet 
tagadják. Mikó, Haller, s mások sokat várnak föllépésedtől. . 

-— Vajon mi hasznuk lenne megbukásomban, hogy arra 
egyengetik az utat ! — sóhajtá Pécsi. — forlátnoka voltam 
Bethlen Gábornak, 8 azok törekedtek vésztemre, kik most 
Kassai esküdt ellenségei! De mi van bennem Kassaihoz 
hasonló, mely a gyűlöltetésben vele egy színvonalra állít- 
son? Elődöm szűcs, az övé erszénykötő : itt a titok . . . 
Deborah, arczodra vér szökelt! Vagy talán a kandalló 
lángja hevíté föl vonásaidat? Vonjuk hátrább székeinket, 
s beszélgessünk e szép, magányos este, midőn vendégeink 
nincsenek, oly dolgokról, melyeket egymás közt nem szé- 
gyelhetünk. Vajon mi a boldogság, Deborah? Gyakran látok 
felleget homlokodon, s te sokszor képzelsz engemet rossz 
kedvűnek. Hány fényes ruha, hány bál kellene neked, 

hogy kerüljék az árnyak homlokodat? Hány falut vásárol- 
jak még, hány palotát építsek, hogy a rossz kedv örökre 
száműzessék arczodról ? Nem tudnál-e hozzá vetni, vajon 
mennyi pénz vagy hatalom szükséges rá, hogy egészen 
boldogok legyünk? . . . Gyulai mikor volt nálad, Deborah? 

— Hogy kérdezhetsz ily közönyös dolgot, atyám, mi- 
dőn érdekesekről kezdettél beszélni? 

— Mert azt akartam mondani, hogy te alkalmasint leg- 
dúsabb ara volnál és szépségre, műveltségre is, úgy vélem, 
nem utolsó. Anyád öt évvel volt fiatalabb menyegzőjekor 
mint te most vagy. Gyulai régóta nem jött házamhoz. 

A büszke Deborah szemébe könny szökelt. 

— Meguntál-e, atyám? El akarsz-e magadtól taszítani 
hogy oly aggodalmasan keresed számomra, a férjet? 

— Szeretnélek boldognak látni. 

— B nem vagyok-e az, míg körülted élhetek? 

— Azt hittem, Gyulai érdekel tégedet. 

— Ha lettem volna is iránta némi vonzalommal, az 
inkább szeszélyből, mint érzésből támadt, s esküszöm! 
már rég kialudt. Hamvát sem találod meg. Bolygó fény 
volt, melynek nincs tűzhelye, mely nem melegít, s mely 
nem lévén helyhez kötve, elröppent. 

— De, Deborah! Gyulai eléggé ragaszkodott hozzád, s 
mégis vagyonod, szépséged, elméd és jó erkölcsöd nem 
köthette le őt. Ne fordítsd el arczodat, Deborah! Miért 
szégyenlenéd e vereséget? Azt hiszed, hogy mivel tetszel- 
gésedet s a hódítási vágy apró és ártatlan cseleit, melyek- 
kel szívét be akartad hálózni, észrevettem, most kevés 
véleménynyel vagyok vagy bűbájaidról, vagy elmédről? 

— Te soha -sem beszéltél velem még így, s talán ily 
nézeteket inkább az anya szokott mondani leányának és 
nem az apa. 

— Anyád nem figyelmeztethet többé ; engedd, hogy én 
tehessem. Tudod-e, Deborah, miért vonult vissza mind- 
inkább Gyulai? miért áll ellene a varázsnak, melyet a 
gazdagság a szegényre, a szépség az ifjura gyakorol? . . . 

Mert egy gyöngeségben hasonlít természete a tiedhez, 8 e 
közös gyöngeség téged feléje vont, őt tőled távolílá, 

— Ugyan mit akarsz bennem fölleplezni, atyám! ..; 
Kezed eddig oly gyöngéd volt. 

—- Ne rettegj, magamat is vádolom. Leányom vagy, 
csontomnak csontja, véremnek vére . . . tévedésemnek 
folytatója és kiegészítője. Gyulai pártában hagy tégedet, 
mert a családrégiségről nem sokkal tart kevesebbet, mint 
Pécsi Deborah. Igazam van-e ? 

A leány lesüté fejét és hallgatott. 

— De hová vezet-e nagyravágyásod ? Szív nélkül adod-e 
kezedet egy régi családúnak ? 5 lesz-e az más, mint épen 
olyan férfiú, a kinek szemében üres előitéletként tűnik föl, 
a mi a te büszke nézeted szerint mindent kipótló tulaj- 
donnak látszik? Fog-e ily férj egész életen át küzdeni, 
hogy a főrangúak közt számodra kényelmes helyet vívhas- 
son ki? vagy talán jobbnak fogja tartani a szűcs unoka- 
hugát magányba vinni, és kitelhetőleg elkülöníteni saját 
rokonaitól is, kik épen azért, mert náladnál rútabbak, 
szegényebbek és szellemtelenebbek, soha sem fogják azon 
egyetlen előnyöket elhallgatni, hogy nemeslevelök régi? 
Oh, Deboráhm ! a család régisége silány előitélet annak, 
ki rá nem vágyik, de a ki nem bírja és vágyik rá, az tan- 
talusi kínra van kárhoztatva, mert elérhetetlenért eped. 

— De honnan veszed, atyám! — szólt Deborah, — egy 
könnyüt törölve le indulattól lángoló szemeiből, honnan 
veszed állításodat? Nem volt-e szívem egykor Kassai 
Eleméré, s vonakodtam volna-e kezemmel ajándékozni 
meg őt? . . . Ne haragudjál, atyám! hisz én örökre lemond- 
tam róla, 8 nevét csak mentségemül hozom föl. 

Pécsi arcza sötét és merengő lett. — Gyermek voltál, 
Deborah, midőn a piszkos zsobrák rokona érdekelt. Ke- 
véssé ismerted akkor még a világot, jellemed nem nyert 
szilárd körvonalokat. S végre is csak az én indokolatlan, 
az én kába rokonszenvem fejtette ki kebledben azon mu- 
lékony hajlamot, melyre most hivatkozál. 

— § hogyan tudod, atyám, hogy Elemér irápti rokon- 
szenved indokolatlan volt? Nem nyugodott-e szintén 
csillagjóslaton, mint későbbi ellenszenved? Akkor az égi 
testek védődnek mondták Elemért, most üldöződnek 
állítják. 

—  Kebledben lehet ellenmondás, Deborah, de ne ke- 
resd azt az ég boltozatján. Elemér csillagzatának jótékony 
hatását az enyémre megváltoztatta a Kassai csillagházá- 
nak malefikus befolyása. Mi van ebben összeférhetetlen? 
Szeretném, ha több tiszteletet tanusítanál azon tudomány 
iránt, melyet az ó-világ legnagyobb bölcseitől nyertek 
örökségül századunk kevés avatottjai. 

— Atyám, egykor valami kuruzsló nő a tenyeremből 
olvasta ki, hogy herczegvővé leszek, s rokonaim úgy fog- 
nak tisztelni, mint Józsefet testvérei, midőn inséges álla- 
potjokban színe elébe vezettetének. Emlékszel-e, . mit 
mondtál nekem? cAz ember sorsa nincs a tenyerére írva.) 
De atyám, hátha jövendőnk csak úgy van a csillagokra 
följegyezve, mint a tenyerünkbe? Én, mint tudod, szakí- 
tettam Elemérrel, azonban, ha az égi testek, midőn rád 
nézve veszélyesnek állítják őt, azt akarják kijelenteni, 
hogy rossz emberré lett, akkor, atyám! inkább hiszem 
a mennyboltozat minden csillagát hazugnak, mint Elemért 
jellemtelennek. 

Deborah könnyei sűrűn omlottak. 

— Szerencsétlen gyermekem! hiszen te még most is 
szereted őt! — kiáltá Pécsi, leirhatatlan mégütközéssel. 

Deborah bámuló tekintetet vetett atyjára, mint szokott 
az, ki véletlenül új, nagy és hihetetlen hirt hall. Sokáig 
nézte a tisztes agg komor vonásait, sokáig küzdött vagy 
gondolattal, vagy érzéssel, s ajkai előbb mozdultak meg, . 
mintsem szavát hallani lehetett volna. 

— Igaz, — mondá végre,— igaz, hogy én Gyulai csillogó, 
de üres modorából tanultam Elemért becsülni, de mert. 
most kedvezőbben itélek felőle, mint akkor, mikor Mikóék 
házában utolszor találkozánk, következik-e, hogy szerel. 

mem föléledt? Mintha mi leányok azt zárnók legmélyeb- 
ben szívünkbe, a ki legtöbb becsülést érdemel! Mióta 
hiszesz, atyám! oly tökéleteseknek? Gyarló teremtések 
vagyunk! Az Istén a külszín imádására alkotá a némbe- 
reket. De minek is tévedtünk, atyám, ily csodálatos kér- 
dések és feleletek tömkelegébe? 

— Deborah, te soha férjhez nem fogsz menni, — sóhajtá 
Pécsi. : 

— Azt hiszem én is. De nem vagyok-e eléggé boldog 
melletted, atyám? Hol leszek oly szabad, oly független, 
mint körödben? Találok-e más hajlékot, más háznépet, 
melyben semmi ne hasson kedvetlenül, visszataszítóan 
ízlésemre, érzésemre? Ha elkényeztetett, atyám, gyön- 
gédséged, ha nemes természeted minden közönséges és 
aljas látásától is elszoktatott, miért ütközöl meg, hogy 
pártában kell maradnom ? Te rangkórnak hitted a kiváló, 
a megkülönböztetett iránti vonzalmamat, s kárhoztattál 
miatta, menj, kérlek, az új családok társaságába, s ke- 
resd az ifjut, ki leányodat boldogíthatná és ha reá találsz, 
kezem az övé, csak fogadja el. 

— El van tévesztve egész életünk, Deborah! el van té- 
vesztve! Te a szenvedő vagy, én a bűnös. Rosszul nevel- 
telek, rosszul szoktattam magamat. Mi lesz belőled, ha en- 
gem az Isten magához szólít! s ki tudja, nincs-e a halál- 
angyal hátam mögött és nem ereszti-e nehéz kézét épen 
most a vállamra, hogy összeroskadjak? Oh, Deborah, mi 
lesz belőled, ha életem helyett vagyonomat veszteném, 8 
ki tudja, már nem osztoztak-e meg titkos ellenségeim bir- 
tokaimon és csak az alkalmas perczre várnak, hogy szán- 
dékukat végrehajtsák ? Én voltam egyszer börtönben, és 
vagyonvesztési pör alatt, pedig akkor igazságos fejedelem 
uralkodott: nem történhetik-e másodszor is meg, s rám 
nézve kedvezőtlenebb viszonyok közt? Soha pártütés nem 
forgott eszemben, s mégis félig lázítónak tartottak. 

— Ah! atyám, nem igazolja-e ez általad gáncsolt állítá- 
somat? A kinek egyszer a hatalom kezében volt, mihelyt 

.. gyöngének látszik, mcgaláztatástól tarthat. Azért mondot- 


tam, használd a kedvező alkalmat, ne idegenítsd el ma- 
gadtól azokat, kik most körödbe gyűlekeznek, törekedjél 
György herczeget érdekeidbe vonni, állj az urak pártjának 
élére, küzdjél Kassaival a palotában, a társas körökben, 
az országgyűlésen, s győzni fogsz bizonyosan. És ha nem 
is győznél, a harcz alatt annyi erőt vontál össze, annyi 
férfikar és rokonszenv fölött rendelkezel, hogy senki nem 
fog bántani; megköszöni, ha tőled békében maradhat. 
— Deborah! sokszor beszéltem neked, miként vívtak 
a circusban a gladiatorok egymással az uralkodó és nép 
mulattatására, de nem jut eszembe, hogy említettem volna 
oly gladiatort, ki hetven éves korában vágyott a küzd- 
homokra lépni. Intézzék el egymás közt a párt férfiai ko- 


." moly vagy nevetséges tusáikat; az aggastyán okosan cse- 


lekszik, ha a kandalló mellett ül, mint én most, és sze- 
rencsés, ha oly kedves és szép Gizellát mint te vegy, 
dőreségein mosolyoghat. 

Pécsi közelebb húzódott a tűzhöz, s kezét Deborah kar- 
jára tette. A kandalló lángja az öreg tiszteletre ragadó és 
a leány igézetes arczát megvilágította. Különben sötét 
volt a szobában, senki sem hozta be a karos gyertyatartó- 
kat, senki sem gyújtá meg a csillárt; — mert bizonyos 
méla érzések és eszmék a homályban szövődnek, és sem 
az apa, sem a leány nem gondolt arra, hogy a csengetyú 
zsinegét meghúzza. 

— El van tévesztve egész életünk, Deborab! — szólt 
Pécsi, mélyen sóhajtva. — De nem azért van eltévesztve, 
mert a hatalomból kiestem, hanem, mert alacsony szár- 
mazásom mellett hatalomra törekvém, 8 mert ismeretek 
után szomjazó lelkemet kincscsel akartam kielégíteni. Át- 
léptük a számunkra jelölt sorompót, s a világi szerencsé- 
vel cseréltük föl a boldogság föltételeit. Ha nem gyűjtök 
mulandó vagyont számodra, ha nem veszlek körül a fény- 
űzés és választékos ízlés varázsával, kedélyed saját termé- 
szetes egyszerűségében fejlik ki. Kezed és szived nem vált 

volna külön; együtt ment volna át egy őszinte, jámbor és 
. hozzád hű férj birtokába. Most meghasonlásban vagy ma- 
gaddal s helyzeteddel. Aztán, ha nem ásítozom emelkedés 
után, hatalmam a tudósok köztársaságában lett volna 
nagygyá, . . . ott születésre" nincs szükség, ott az ész a 
hatalom.8 nem a származás. A ki engem ott buktatott 
volna meg, a fájdalom helyett az öröm könnyeit látta 
volna szememben ; mert a tudomány birodalma azon elő- 
joggal bir, hogy a jeles csak a jelesebb elől hátrál, s a 
kitünő elhomályosítása a világosság terjedését jelenti. 
— Nem vitatkozhatom e téren veled, de sejtelmem 
mondja, hogy ábrándozol, atyám, s a fényes szín, mely a 
tudomány pályáját körülfogja, képzeletedé, nem a tárgyé. 
— Ne hidd, ne hidd! én csak úgy lehettem volna igazán 
boldog. Ifju éveimben a föld három részén bolyongtam, 
küzdve szükséggel, nélkülözésekkel, kitéve vad népek ül- 
dözésének, tenger-viharnak, s a megmérhetetlen homok- 
puszták égető hevének. A teve kidőlt fáradtság és éhség 
miatt, de kedélyem nem tört meg. A hajó árboczát lesujtá 
a villám, de reményem vitorláit soha sem vontam össze, 
és szép partokat látott álmodó szemem, túl a fenyegető 
zátonyon, s fölötte a sötét felhőknek. Most, Deborah! a 
vagyon kevés élvezetet igér, a nyugalom nem nyugtat meg, 
a veszély nem edzi lélekerőmet. Az égen, földön és keb- 
lemben ezer jel mutatja, ezer hang sugja, hogy hazámba 
visszatérve, rosszul választék pályát. Nem kellett volna 
csekély hivatalból nagyobbra, a nagyobból a legfőbbre 
törekednem, s világi tekintélyemet a vagyongyűjtés esz- 
közeivel emelni, de egyszersmind behomályosítani. Az 
arany és ezüst, míg mértékletes vágyainknak szolgál, hű 
szövetséges, mely belértékünket fejleszti, ég világosságra 
hozza ; de ellenséggé válik, midőn szomjuhozzuk, halmoz- 
zuk. Mikor nem feküdt a nagy kincsen valami átok? Vagy 
mások hiszik magokat általunk megfosztottnak, vagy leg- 
. alább mi érezzük, hogy megfosztva vagyüúnk fogékonysá- 
gunktól, egyszerű örömeinktől és a gondtalan vidámságtól, 

— Atyám! tudnál-e szegény lenni? tudnál-e a polgári 
egyszerűségben megelégedésre találni? Tudnád-e oly ki- 
csiny szálláson, minő a Németországból hozzánk jött hires 
tanítóké, boldognak vallani magadat ? 

Pécsi gondolkodó homloka mélyebb redőkbe vonult 
kezét mélán terjeszté ki a vasfogó után, s a kandalló 
bikkhasábjait ütögette. A szikrák pattogtak, élesebb lán- 
got vetett a tűz, és egészen megvilágítá a merengő agg 
nemes, deli és bánatos vonalait. 

—- Oh atyám! —- folytatá Deborah, — beférhet-e a 

folyó, mely iszapos hullámain nagy terheket hord, azon 
kövecses, keskeny mederbe, honnan csörgedezve és tükör- 
tisztán indult ki? 
. — El van tévesztve egész életünk! — sóhajtá Pécsi, 
nem figyelve leánya szavaira, vagy nem akarva rá felelni . . . 
Mivé lennél, Deborah! — folytatá kevés szünettel, ha 
vagyonunkat elvesztenők ! 

— De miért forogna a mi vagyununk több koczkán 
mint a másé ? 

— Mert több ellenségünk van, s mert a világ nem szokta 
meg hozzánk tartozónak tekinteni azt, a mivel birunk. 
Falvaink nagy részét a nép még a régi tulajdonos nevéhez 
köti. Idegenek vagyunk sajátunkban. Deborah ! az üstökös 
néha belép a bolygó égitestek körébe, de azért nem tarto- 
zik a zodiakus rendszeréhez. Ott volt, ragyogott eltünt ! 
Erdélyben az új családok nem vernek mély gyökeret. Az 
első fellegszakadás kisodorja alólok a földet. 

— Istenem, — sóhajtá Deborah, megrettenve, — te 
valami veszélyt titkolsz előlem. 

— Nem, leányom ! — válaszolá csendesítőleg Pécsi, — 
csak azt óhajtanám, hogy sorsodat biztosítva lássam. De 
e vágyról is le kell mondanom. 

Deborah szemébe könny tolult. Az apa magához szo- 
rítá a leányt, megcsókolá homlokát, arczát, s küzdött 
magával, hogy. könnyeit visszafojtsa. 

— Atyám ! te büszkének tartasz, s mégis azt véled, hogy 

nem tudnám elhordozni a csapásokat! Szeretem a fényt, 
kényelmet, a társaságot, de többre becsülöm magamat, 
mintsem higyem, hogy elvesztésökkel semmim sem marad. 

— Ne hallják meg a kegyes csillagzatok e szavadat! 
Ne kényszerítsenek arra, hogy büszkeséged e tűzpróbára 
kitétessék ! 

— Atyám! valami nyomja szívedet. 

— Csak az a mindennapi gond, csak az az állandó 
aggodalom, melynek tudná Isten miért ? ma adtam elő- 
ször szavakat. 

Most a komornyik vendégeket jelentett. 

E perczben e különben szokott dolog oly csodálatosan 
hangzék, hogy az apa és leány egyaránt meg voltak lepve 
általa. 

Deborah szobájába, Pécsi a jövők elébe sietett. 


x 


A látogatók természetesen Kassaival elégületlen főurak 
voltak, kik a hatalmas minister bukását közelinek tarták. 

Reményeikre hozhattak kecsegtető okokat, s most többet, 
mint régebben. 

A budai basa és a magyar király a béke megsértése 
felől kölcsönösen panaszkodtak. Hol török őröket vágtak 


le magyar portyázók, hol a szultán alattvalói raboltak — 


nőket, fogtak el egy-egy térítő szerzetest, s mindenik fél 
az elkövetett sérelemért hevesen követelte az CLCASÁGÉS 
de eredmény nélkül. 

A surlódások a budai basát mindinkább arra hangol- 
ták, hogy a temesvári basa példáját utánozva, barátságos 
tanácsokat adjon az erdélyi uraknak. Most volna ideje 
Konstantinápolyban engedélyt sürgetni a vallásos nyomá- 
sért indítandó háborúra, most a fejedelem nem kopog- 
tatna a fényes kapunál ok nélkül — ez vala titkos izene- 
teknek veleje. 

Pécsi vendégei a fejedelemné buzgóságára és Szeredi 

ügyes cselszövényeire támaszkodtak. Nem kételkedének, 
hogy a háború lehetetlenné teszi Kassait, 8 hogy ha Rákoczi 
saját felelősségére megkezdi az ellenségeskedést, a török 
hamar le fogja az álarczot vetni, 8 megtörve a béke- 
kötést, egész erővel vesz részt a hadviseletben. 

A vendégek Pécsit szintén erélyes működésre ösztö- 
nözték. 3 

Neki, mint egykor az erdélyi ügyek élén álló férfiúnak 
voltak még a portánál befolyásos barátjai, kiket a há- 
. borupárt. érdekeinek előmozdítására föl lehetett volna 
használni. 

Erre eczéloztak az urak, ez volt a tárgy, melyért a föl- 
vergődöttnél tisztelgének. 

Pécsi átérté szándékukat, s úgy vezeté a társalgást, 
hogy mielőtt nyilatkozhatott volna, már látható volt, mi- 
ként mindent megtagad, s hogy fölösleges vele részletes 
vitatásokba ereszkedni. 

— Nemzetes és nagyságos uraimék —szólt, megszorítva 
a távozni akarók kezét, — bizonyára dicséretes dolog, 
egy rossz tanácsostól megmenteni a fejedelmet. Ha fiata- 
labb volnék, hevesen ostromolnám Kassai eljárását az 
országgyűlésen, az országtanácsban, s mindenütt, a hol 
jogom volna a közügyek felől nyilatkozni. De akkor sem 
vegyülnék udvari cselekbe, akkor sem mártanám kezemet 
titkos működések közé, mert tapasztaltam, hogy a kik 
Erdélyben árulásért vészték fejöket, rendszerint hűk vol- 
. tak a fejedelemhez és hazához. Minden bűnök csak az udvar 
kegyelt tanácsosai megbuktatására forralt tervekből állott, 
melyek mentől titkosabbak valának, annál gyanusabb esz- 
közök használatára vezettek. Ha Kassai becsületes ember 
volna, akkor elmozdítása könnyebben történhetnék. Nem 
. volt nehéz, néhány névtelen ellenségnek engem a hatalom 
tetejéről egyszerre a szamosujvári vár földalatti börtönébe 
dobatni, de Kassai ördögi ügyességgel fogja magát védeni. 
Aztán, ha sikerülne is őt megbuktatnunk, nagy kérdés : 
vajon a felső megyék sérelmeért indított háboru hasznára 

lesz-e országunknak? vajon uralkodónk Bethlen Gábor 
katonai tehetségét átvette-e a fejedelmi pálczával együtt? 
vajon van-e általában a vallásnak világi fegyverekre szük- 
sége? s vajon egy szerencsétlenül végződő hadviselet Erdély 
önállóságának nem vet-e véget? 

— Mi ez aggodalmakat Kassai uramtól is hallottuk, — 
válaszolák az urak gúnyosan. 

Pécsi érzé, hogy szakított azon egyetlen szövetséggel, 
melyre, ha hatalom után vágynék, még bizonyos pontig 
ámaszkodhatott volna, de nem vette szivére e veszte- 
séget. 

Szükség volt elvágnom a hidat, hogy azon vissza ne 
érhessek többé — gondolá. 

Halk léptekkel, borongó arczczal ment irószobájába, 
elővette egy titkos szekrény kulcsát, s valami szinevesz- 
tett iratot vont ki. 

Daját kérelemlevélnek eredetije volt, melyet tizenöt 
évvel előbb a szamosujvári börtönből írt Bethlen István- 
hoz a kormányzóhoz. 

Látható elérzékenyüléssel haladott a sárga betűkön 
tovább. 

— Ez a párt vádolt azzal, hogy a pozsonyi békealku 
alatt a németektől ajándékot fogadtam el. 5 most szövet- 
kezzem velök a hatalomért? Soha! Mulandó jók miatt 
miért veszítenék az önbecsülésből. 

Tovább olvasott, de könny tolult szemébe, midőn a kö- 
vetkező helyhez ért: cKivánom, hogy a mely vége volt 
Anamásnak és Zaphyrának az elrabolt pénzért, és a mely 
büntetés szállott Geházyra, Eliseus szolgájára. Nanan- 
nak Cyrus királytól visszahozott kincseért, én reám száll- 
jon az, ha bűnös vagyok, ha pedig ártatlan volnék, vegyék 
az átkot magokra hamis vádlóim! Én ártatlan vol- 
tam! — sóhajtá Pécsi. — De bocsásson meg az Isten ne- 
kik, hogy életemre törtek, s nekem, hogy börtönbe és 
bilincs közt, a fájdalmaktól elcsábítva az ég boszuállását 
idéztem fejökre ! 


397 


A falszekrénybe rejté a levelet, hogy tovább ne olves- 
hassa. Szokatlanúl bús és ünnepi volt hangulata. 

— A csillagzatok folyvást ellenségeim, — mintha mon- 
danák : el van tévesztve egész életed! De hát miért mo- 
solyogtak pályám fölött? miért kisérték kedvező sugaraik- 
kal a fejedelmi udvarba? miért voltak az igaz utról félre- 
vezetőim? szegény Deborah! 

Pécsi hosszas virrasztása alatt elhatározta, hogy Balázs- 
falváról visszatérve, többé semmi közügybe nem vegyűl. 

E perczben még csak a szombatosok sorsa birt előtte 
érdekkel. 

Le akarta beszélni őket a vakmerő lépésről, mely, 
szerinte, bukásukat idézte volna elő. 

Lehetetlennek hitte, hogy a mérséklet szükségét be ne 
lássák. 

Ha pedig túlcsapongnának, el volt tökélve velök is 
minden összeköttetést megszakítani. 

Egy perczig eszébe ötlött: vajon a balázsfalvi össze- 
jövetelt nem fogják-e Kassai és többi ellenségei az ő 
üldözésére kizsákmányolni? 

De a körlevél óvatos szerkezetében bizott, a nemesi lak 
szentségét, megtámadhatatlanságát szilárdnak tartá, lehe- 
tetlennek képzelé, hogy valaki azért essék vád alá, mert 
az ország csendjének háboríttatása ellen működik, 8 az 
izgatások elejét venni, a fölhevült indulatok baliránynak 
útját akarta állani. 


Va 


Dajka püspök Kassai fullánkos czélzatai óta, komolyan 
kezdé félteni Zsófia herczegnőt, a fejedelmi udvart és heves 
vérű György úrfit Bodó Klárától, a híres képmutatótól, 
ki az erkölcs álarczát oly jól tudja hordani. 

Szivét rettegés fogta el, midőn rágondolt, hogy a történ- 
hető szerencsétlenség valódi oka végtére is ő, mert nem 

kellett volna szánalomtól indíttatva, oly némbert vezetni 
a nagyasszonyhoz, kinek múltjával egészen ismeretlen 
volt. De hisz" tévedt nőnek képzelte; s hogy tehetné föl, 
hogy a fejedelemné az ellenkezőjének hivésére csábíttatik ? 
E mentség mást az önvád alól föloldhatott vala, míg a 
jámbor püspököt nem nyügtatta meg. Szorongása órán- 
ként növekedett. Azonban azt is fontolás alá kellett ven- 
nie, hogy vajon Kassai nem unokaöcscse iránti vonzódás- 
ból képzeli-e Bodó Klárát oly vétkesnek? 8 ekkor nem 
volna-e kegyetlenség a különben is szerencsétlen némber, 
az udvarból kiűzetni, hol az üldöztetés ellen menhelyt 
talált? Dajka nem tudta fejéből kiverni azt a rögeszmét, 
hogy a gyűlöletes remegés, melyet a Kassaival társalgást 
kor Klára arczán észrevett, vétkes szerelmi viszonyból 
eredt, s negyven éves lelkészi pályájának tapasztalatai 
arra inték, hogy épen ily kérdésekben kell az érdeklettek 
kölcsönös vádjait kétkedéssel fogadni, és semmi elővéle- 
mény által túlságos szigorra nem csábiíttatni. 

Alkalmat keresett tehát a nagyasszonynál Klárára ve- 
zetni a beszélgetést, s általános czélzásokkal óvakodást 
tanácsolni az idegen némber iránt, de intései annyira 
nem hordák magokon a cselszövény mázát, annyira távol 
voltak minden rágalmazástól, hogy épen őszinteségök 
miatt a fejedelemné figyelmét teljes mértékben fölébresz- 
ték. Szóból szó fejlődött, s a püspök elbeszélé, a mit 
Kláráról hitt, s mit az öreg Kassaitól hallott." 

Rákócziné arczán ingerültség jelei mutatkoztak. 

Vette észre, hogy Kassai megkezdé titkos működését a 
szombatosnő ellen. 

Nem kétlé, hogy a gyanút benne a Zsófia herczegnő- 
nél lefolyt jelenet idézte elő. 

Lehetségesnek tartá, hogy Kassai már sejté Klárában 
Laczkó István nejét. 

5 a fejedelemné büszkeségét megtámadta azon helyzet, 
melyben kénytelen a gyöngédség és szánalom tanácsának 
eugedve, elhallgatni pártfogoltja nevét. 


kö a 
Ve 


399 


Az első perczben már ajkain volt az egész titok, de szo- 
kott óvakodása győzött a pillanat benyomásain. — Bizo- 
nyosak vagyunk benne, szólt, hogy Klára nem ismeri 
Kassai Elemért; s ha ismerné, csák hálával viseltetnék 
iránta. Egyébiránt, nem akarjuk kétségbe vonni, hogy 
Kassai István uramnak lehet más és talán fontos oka, 
azon személyről rossz hírt terjeszteni, kit főtisztelendő- 
séged hozzánk vezetett. Mi nem vagyunk a szivek és vesék 
vizsgálói; de alig hiszszük, hogy a gyalázás, melylyel 
Klára illettetik, ne esnék vissza azokra, kiktől kerül. Az 
idő hamar fog mindent világosságra hozni, s addig is, 
míg ez történnék, figyelemre se méltassa főtisztelendő- 
séged a kósza hireket, s maradjon szilárdul a mellett, 
hogy helyesen cselekedett, midőn egy ártatlan szenvedőt 
kegyelemembe ajánlott. 

— Az Isten ő szent felsége adjon magasságodnak — 
szólt a püspök elérzékenyülve, — hosszas életet, hogy szá- 
mos alkalma legyen könnyeket letörleni, megvigasztalni 
a csüggedőket, bátorítani a gyengéket, kikre az életben 
erős küzdelem vár! Nyugodtan távozom és semmi $em fog 
többé arra tántorítani, hogy kétkedjem ott, hogy országunk 
nagyasszonyának bölcsesége csak bizalomra talál okot. 

— B nincs is miért titkolja főtisztelendőséged, még 
Kassai előtt is, jó véleményemet Klára felől — válaszolá 
Rákócziné, egy uralkodónő ismét fölébredt büszkeségével. 
Lehet, hogy ő meg fog ütközni e híren. Annál rosszabb rá 
nézve. Különben Klára kiléte az én titkom, melyhez a 
világnak semmi köze, de ha Kassai uram ő kegyelme 
mégis kiváncsi volna, másnál többet tudni felőle, akkor 
forduljon hozzám. Neki, egyedül neki, adhatok fölvilágo- 
sítást, ámbár alig képzelem, hogy örömét lelné benne. 

Dajka püspök sokkal eszélyesebb volt, mintsem e hatá- 

rozott nyilatkozatból bátorítást merített volna, hogy az 
öreg itélőmestert bármiről értesítse. 

— Minek fujjam, a mi nem engem éget! gondolá ma- 
gában. Világos, hogy a nagyasszony Kassai ellen föl van 


. 400 


ingerülve, s nem illenék papi helyzetemhez, hogy szó- 
hordás által viszályt terjeszszek. 

Hz oly keresztyéni, mint ildomos szempontból még 
csak azt sem említé, hogy a fejedelemnénél volt. 


x 


Szeredi hamar akadt a szombatos pap nyomára. 

Degíté a hirtelen eltünt föltalálásában az a körülmény, 
hogy egy kis birtokrésze Rápolthoz közel feküdt, s hogy a 
népre nagy benyomásokat gyakoroltak a szökött jobbágy 
rejtélyes lénye, sötét, érthetetlen, de babonás félelemmel 
hallgatott nyilatkozatai. A gonosz lélektől megszálltnak 
tarták, s kivált miután a boszorkányság hirében álló vén 
Marcsábhoz . vitetett, kerülte őt minden, s a ki csak vele 
találkozott, keresztet vetve tért ki útjából. 

A banya azonban az egész környéken ismeretes volt 
gyógyításáról, s rossz hirét, üldöztetését leginkább annak 
köszöné, mert szerencsésebb vala, mint a hátszegi bor- 
bély, a dévai baromorvos, sőt oly betegének is visszaadta 
egészségét, kiről a szászvárosi okleveles orvos már rég 
lemondott. 

Sözeredi még aristokratikus gőgjéből és gunyoros modo- 
rából is sokat tudott föláldozni, midőn Kassai megbukta- 
tását eszközölhette, s rokonának, a fejedelemnének szol- 
gálatot tehetett. Ezért viseltetett rendkívüli részvéttel 
özőke Pista és egész családja iránt. 

A portusi áradatkor épen Rápolt melletti birtokából 
volt hazatérendő, melyet addig alig látogatott meg, de a 
hol most egy roskadozó, elhagyott, s minden kényelem- 
től megfosztott lakban huzamos ideig tartózkodott. 

Visszaérkezésekor kétségkívül részletes értesítéseket 
hozhatott magával a szökött jobbágy felől. 

Szeredi sokkal erélyesebb volt, mintsem a nyert ada- 
tokkal buktatási terveket ne kötött volna össze. 

De a fejedelemné, noha nagy részvéttel viseltett Klára 

iránt, s noha a vallásháborút óhajtó párthoz szított, férje 
és az ország iránti kötelességéről magas véleménynyel 
birt. Ezenfelül még önérzete, büszkesége sem engedte, 
hogy bárkivel is egy hivatalnok megbuktatására szövet- 
kezzék. Legcsekélyebb rokonszenvvel sem viseltetett Kassai 
iránt, de szorgalmáról, hűségéről és államférfiui képes- 
ségéről kedvező véleménynyel volt. Hibáztatta a hatalmas 
minister elveit, keveset tartott jelleme felől, szerette volna 
tisztább kezekben látni a kormányt, de mély erkölcsi 
érzete mellett sem élt akár azon csalálomban, hogy a 
legjobb ember okvetetlenül legjobban kormányoz; akár 
azon balvéleményben, hogy Kassai esküdt ellenségei csak 
azért haragusznak rá, mert bűneitől irtóznak. 

Míg tehát Szeredi Szőke Pista üldöztetését politikai 
czélokra akarta kizsákmányolni, a fejedelemné elégnek 
tartá, Klára családját az igazságtalan eljárás ellen bizto- 
sítani, a szenvedett méltatlanságokért kárpótolni, s Kas- 
sait — a mennyiben kikerülhetetlen volt — megszégye- 
níteni. 

Ennélfogva nem állhatott rá Szeredi javaslataira. 

S Dajka püspök látogatása után sem változtatta szán- 
dékát ; csak annak, mit Klára iránti aggodalomból néhány 
napig még függőben akart tartani, siettetését határozá el. 

A következő reggel a leányok termében egyszerre el- 
terjedt a hír, hogy ca fejedelemné titkav az udvarból 
eltünt. 

Este még intézkedéseket tőn, még utasításokat adott 
némely nehezebb női munkákban, de virradat útán mind- 


. járt, a Zsófia herézegnő legújabb megrendelései végett, 


magához hivatta Pethneháziné; azonban a nőcseléd, kit 
érte küldött, azon hírrel tért vissza, hogy a kisasszony az 
éjjel elutazott. 

Hová? s minő alkalommal? senki megmondani nem 
tudta. 

Köz volt a meglepetés, s még magasabbra lőn fokozva, 
midőn Zsófi, ki Klárát minden délelőtt mágához viteté, 

most nyugtalan arczczal, sietve jött Pethneházinéhoz, s 
követelte tőle, hogy az öltözködési órára okvetlenül elő- 
kerítse Klárát; különben maga fog föllelésére intézkedé- 
seket tenni, s ha megtalálják, többé oly hanyag gondvise- 
let alá nem bizza, mint az udvarmesternőé volt, hanem 
szállására viszi, és saját őrizete alatt tartja. Ezentúl a 
kamarása, Gyulai Ferencz, lesz Kláráért felelős. 

A zenebonák a fejedelemné azon izenete vetett véget, 
hogy Klára az ő parancsára utazott el, rövid időre. 

Gyulai örvendett, már többé nem látá a bűbájos isme- 
retlent, könnyű léptekkel, összeszedett arczczal, válasz- 
tékos izlésű s mégis oly egyszerű öltözetben, haladni el 
mellette, és egy alig észrevehető, de kecses bók után a 
herczegnő belső termeibe sietni. 

Meg volt elégedve, hogy e szép kisértettől megmene- 
kült, kinek föltünése mindig valami babonás megdöbbe- 
nést, valami badar nyugtalanságot költött föl keblében. 
Mire valók 18 voltak e haszontalan gerjedelmek, melyek a 
leendő államférfiú komoly cezéljaival ellenkeznek, s józan 
eszének szégyenére válnak? Ha legalább a Pécsi Simon 
leánya volna Klára ; vagy, ha, legalább a gazdagságot régi 
czimer kárpótolná! De ki hozhat föl még erre nézve is 
kétségtelen adatokat? Milyen könnyű lesz neki egy álom- 
képet elfeledni, mely a földhöz nem tartozik, s hasonlít 
a légi jelenetekhez, melyek csak pillanatig kápráztatják 
a szemet, és a láthatárról nyom nélkül távoznak ! 

Gyulai sokért nem adta volna, hogy Klára elutazott. 

De ha lassan nyilt meg az ajtó ; ha halk suhanást hal- 
lott közel és távol: akkor szíve összébb szorult. Ha az 
öltöztető két palotahölgy a kitűzött órában a belső ter- 
mekbe lépett, akkor ő szokatlanul komorrá lőn. Ha Anna 
néne, vagy akárki más történetesen Klára nevét említé, 
akkor ő mosolygva, gúnyosan, de mindig megkérdezte, 
hogy hová illant az a kóbor lány, kit a herezegkisasszony 
oly nevetségesen szeretett, mintha karácsonyi ajándékban 
kapott báb volna? 


. es sát 


KERESÉSE SERT TESz e 


694 


. 403 


A fejedelemné hintaja az első udvar kapuja előtt állt 
meg. 

A nagyasszony épen sétakocsizásból tért vissza. Maga 
leszállott ugyan, de Pethneházinét a friss lég további élve- 
zetétől nem akará elvonni, noha az szorosabban húzódék 
be a hintó szögletébe, összébb szorítá felső ruháit, és ki- 
pirult arczából gyanítva, szembetünő kedvet érezhetc 
valamivel melegebb légmérsék iránt. 

A fejedelemné szokatlan órában lépett férje lakosztá- 
lyába, s egyenesen a ekék teremnek) tartott, melyet Beth- 
len Gábor kisebb tanácskozásokra használt; most pedig 
a fejedelem irószobája volt. 

Ott találta Kassait, ki harmadnap óta, most először 
jelent meg az udvarnál. 

A fejedelemné alkalmasint értesítve volt arról, hogy 
az itélőmester úr még nem távozott el, sőt talán épen 
csak ezért lepte meg látogatásával a fejedelmet, még a 
tanácskozás vége előtt; de talált ürügyet oly családi hírek 
közlésében, melyek Rákóczit különösen érdekelték, s csak 
miután vele a mellék-kabinetban nehány szót váltott, 
említé, hogy Kassainak is akarna valamit négyszem közt 
mondani. 

—- Nem szeretem, midőn asszonyok vegyítik a politi- 
kába magokat — szólt félig tréfásan, félig komolyan 
Rákóczi. l 

—. Én az itélőmester urammal, — válaszolá a fejede- 
lemné, midőn már a kabinet ajtaján tartá kezét, — nem 
az országos, hanem csak a rápolti dolgokról akarok érte- 
kezni. 

Lehetetlen, hogy a hangosan ejtett végszavakat ne hal- 
lotta volna Kassai, s ennélfogva a fejedelmné meg sem 
ütközött, midőn a miniszter arczán a zavar és átallás észre- 
vehető jeleire talált. 

— Tanácsos uram! — mondá nyájasan, de határozott 
kifejezéssel, kegyelmednek van egy félrefekvő birtokrésze, 
melyet eczélszerűen nem használhat. Igen lekötelezne, ha 

a vételárán nekem átengedni sziveskednék. Hogy minden 
javítást és a gazdaság folytatására szükséges ingóságokat 
szintén hajlandó volnék megvásárolni, az önkényt érte- 
tik. A jószágrész, melyre czélzok, Rápoltnak alig teszi 
negyedét. 

Rápolt, — szólt Kassai erőltetett mosolylyal, — 
fönségednek, kegyelmes asszonyom, szintén nem esnék 
keze ügyébe. 

—- Igaz, de a vásárban nevezetes érdekem forog fönn. 

Kassai kérdő tekintetet vetett a fejedelemnére. 

— Szőke Istvánt akarnám a jobbágyság alól felmen- 
teni — szólt ez, oly hangosan, hogy tartani lehetett, mi- 
ként szavai behatnak a kis kabinetba. 3 

Kassai meghökkenését daczezal igyekezett leplezni. 

— Ha fölséged szerencsés emlékezőtehetségével bir- 
nék, meg tudnám mondani, mennyi érdek köt Rápolton 
egyik vagy másik jobbágyhoz. Most azonban csak annyit 
említhetek, hogy nem örömest válnék meg épen e birtok- 
résztől. 

—- Reménylem, kegyelmed még sem fogja kérésemet 
visszautasítani. Én Szőke Pistát szabaddá óhajtanám 
tenni, mert egészséges korában sem alkalmas a jobbágy 
kötelességeinek teljesítésére, s miután elméje most meg 
van támadva, csak gondos ápolás mellett remélhető, hogy 
más és hozzá méltóbb hivatásra valaha képessé lesz. 

Kassai szíve meghült, tagjai átfáztak azon gondolatra, 
hogy a fejedelemné, a szombatosok ellen tervezett csiny 
előtt három nappal, ily részletes adatokkal bír egy szom- 
batos sorsa felől. 

— Ellenségeim talán fönségednek nyomós érvekkel 
bizonyíták be, mennyire nem volt jogomban Szőke Pistát 
szökött jobbágynak tekinteni és letártóztatni. 

-— Kegyelmed e részben jogosan cselekedett, s nincs a 
fejedelemnek, nincs az országnak akkora hatalma, hogy 
Szőkét a törvényes földesúr hatósága alól -kiragadhassa. 
De épen az itélőmester uram érdekében óhajtanék a rá- 

polti birtokrész földesasszonya lenni. Mert Szőkét kegyel- 
med kémjének tarták, bár, úgy hiszem, helytelenül. 

— § ha kémem lett volna is, szólt Kassai, mit egyéb- 
iránt senki sem bizonyíthat be, még eddigelé a kormá- 
nyokat nem volt szokás azzal vádolni, hogy a dolgok felől! 
miért igyekeznek magoknak értesítést szerezni ? 

— Kétségkívül nem, válaszolá a fejedelemné. De van- 
nak, kik azt beszélik, hogy Szőke azért követeltetett vissza, 
még pedig a törvényes eljárás megsértésével, mert nem 
akart kémmé aljasodni, 

— E hírt, melyet most van szerencsém először hallani, 
alkalmasint Szeredi ő nagysága barátságának köszön-" 
hetem. 

—  Kívüle még maga a beteg is néha ily czélzatokat ejt. 

— Tehát ellenségem és egy őrült vádolnak? 

— Szőke Pista neje is tényekről beszél, melyek e gya- 
nút ébreszthetnék föl. 

Kassai mintha villám által lett volna sujtva. Eddig csak 
csodálkozott a fejedelemné adatain ; most már megrémült, 
midőn egy egészen ismeretlen körülmény merült föl. 
Hogyan értesült a nagyasszony a szökött jobbágy nejének 
nézeteiről ? mily nagy lehet az összeesküvés, mely ily 
titok birtokába juttatá ? minő buktatási tervet kovácsolnak 
az ellenségek, kik annyi alattomossággal és ügyességgel 
tudnak aláaknázni? S mindez a válságos balázsfalvi gyű- 
lés előtt három nappal történik ! 

E gondolatok, e talányok és aggodalmak egyszerre zu- 
hantak Kassaira, s lábai alatt ingadozni vélte a földet. 

A fejedelemné emeltebb hangon folytatá : — Tisztába 
hozni soha sem lehet az ily természetű vádat, de meg- 
czáfolni is szintoly nehéz. 

— Hátha — szólt most Kassai, egy ötlettől áthatva és 
fölháborítva, —- hátha mégis más okból küldöttem volna 
a kapa és ásó mellé Szőke Pistát, a szombatos szentet ? 
Fönséged csak az egyik felet hallgatta ki, s reménylem, 
kegyes lesz a vádlott mentségeit is elfogadni. 

— Részemről nem forog itt fönn semmi vád — vála- 
szolá a fejedelemné. Én óhajtanám megvásárlani Rápol- 
tot ; mert így gondolkozom : ha kegyelmed jobbágyságban 
tartja Szőkét, akkor ellenségei nemtelen boszú gyanújá- 
val terhelik; ha pedig fölszabadítja, akkor nagylelkűsé- 
sét félelemre, egy titok felfedezésétől való megrettenésre 
magyarázzák. Úgy hiszem, egy fejedelemné mindig aggód- 
hatik, ha férje hű szolgái, bár hibájokon kívül, fonák 
helyzetbe hozatnak. 

Ekkor kilépett a kabinetből Rákóezi. — 

Kassai, mintha a magas tanú jelenléte legkevésbbé sem 
zavarná, nyájas, mosolygó arczczal mondá : —- Tökélete- 
sen megnyugszom fönséged kegyes ajánlatában. Rápolti 
birtokrészem eladásáról a szerződést még ma délelőtt 
a fejedelmi udvar ügyvédével együtt irásba foglal- 
iuk ! 

—- Kár volt itélőmester uramnak az alkuval sietni — 
szólt nevetve Rákóczi, mert a fejedelmné bizonyosan 
aranybányát fedezett föl a rápolti hegyekben. Különben 
megfoghatatlan, hogy takarékos létére, miként birt öt 
percz alatt a fizetendő összlet iránt tisztába jönni épen 
kegyelmeddel, kit eddigelé még rokonunk, Szeredi sem 
tartott javíthatatlan pazarlónak. 

— Részemről, fönséges uram! nem panaszkodhatom a 
szerződésre. A jószág és az ingóságok valódi árát kapom 
vissza. S csak egyet sajnálnék, azt tudniillik, ha ő magas- 
sága, a fejedelemné a jobbágyság alól fölszabadítaná egyik 
emberemet, kit én a bitófa alól követeltem vissza, hogy 
életét megmenthessem. Szép eszű, mívelt férfiú; de ma- 
kacs lázadó volt, ki legerélyesebben izgata a szombatosság 
mellett. Az Isten keze az ő bűnös fejére nehezedék, s ter- 
hes nyavalyával sujtá. Bármily gonddal .orvosoltattam, 
egészsége helyreállításához-kevés a reményem. De azt 
bizonyosan tudom, hogy ha tébolya megszünnék, a szom- 
batossági őrjöngés még szilajabban törne ki belőle. Nem 
szeretném, ha Rápolt valaha történeti nevezetességre 

jutna, ha onnan terjesztene egy rajongó kanócza az egész 
. országra szétáradó égést. 

— Az itélőmester Bodó Klára férjéről beszél, szólt a 
fejedelemné, a magas hitvestárs felé fordítva tekintetét. 

Fenséged hivatalnokait szólítottam föl, hogy küldjenek 
hozzám kimerítő tudósítást e férfiú magaviselete felől. 
Ma vettem a háromszéki alkirálybiró levelét, melyből 
említi ugyan, hogy a kérdés alatti személyt sokan szom- 
batos papnak tartják, de egyszersmind bizonyságot tesz 
jámbor, szelid és mérsékelt magaviseletéről. Fölhozza a 
közsajnálkozást is, melyet véletlen eltünése okoz. A nép 
kedvelte őt becsületes életéért, nejét pedig az egész vidék 
áldja, mert a szerencsétleneknek vigasztalója, a betegek- 
nek ápolója, az ügyefogyottaknak-tanácsadója volt. Fön- 
séged tudja, hogy az illető tisztek megtalálására enge- 
délyt kértem. 

— Most már emlékszem. Tehát Bo. ó Klára, kinek szép- 
ségét Zsófia herczegnő az egekig magasztalja, a jobbágy 
szombatosnak hitvese ? 

—- Megszünik holnap jobbágy lenni — válaszolta a 
fejedelemné. 

— Ne siessen fönséged a fölszabadítással, jegyzé meg 
a fejedelem, mert itélőmesterünk emberismeretéről, be- 
látásáról és tapasztalatairól többet tartok, mint egész 
székelyföld hivatalnokainak értesítései felől. 

-—. Általában magam is, válaszolta a fejedelemné ; de a 

. jelen esetben kénytelen vagyok hinni, hogy az itélőmes- 
ter uram tévedt. 

— Legyen bár úgy ; nem örömest tűrök udvaromban 
szombatost. Rossz példa volna, mely keserű gyümöl- 
csöket teremne. Fölbátorítaná a rajongókat, s félelemmel 
töltené be az igazhitűek szivét. A törvény hűtlenségi vád 
alá veti a szombatosok pártfogóit is, s alig folyt le négy 
hó azóta, hogy a kulcsos városok falaira szegzett rendelet 
által ébresztettük új életre a:-szunnyadó törvényt. S most 
már fönséged egy szombatos pártfogójává akar lenni? Kit 

büntethetünk meg. ha nem pöröltetjük be legelőször saját 
hitestársunkat, Erdély fejedelemnéjét? 

—— Ezt ő magassága iránti gyöngédségből nem említém, 
noha aggodalmaim kútforrása volt — szólt szeliden mo- 
solyogva Kassai. 3 

-— Én nem a szombatost, hanem a súlyos betegségben 
sinylőt veszem védelmem alá. A keresztyén könyörületnek 
nincsenek a hitfelekezetektől függő korlátai. Alamizsnája, 
ápolása még a pogányokra is kiterjed. 

— De hát mit tesz akkor, midőn a beteg fölgyógyul, 
s fönséged csak a szombatost lesz kénytelen maga előtt 
látni? kérdé Rákóczi. 

— Azért szabadítom föl még mint beteget a jobbágy- 
ság alól, hogy midőn egészségét vissza fogja nyerni, ne 
legyen velem semmi összeköttetésben. 

—. De Bodó Klára, kit fönséged magához vett, nem 
látszik orvosi kézre szorultnak ; ellenben csaknem bizo- 
nyos, hogy férje tévedéseiben osztozik. 

— Igyekezni fogok hiteszméit megvizsgálni, s ha azok 
nem volnának oly hibátlanok, mint tettei, mint egész 
magaviselete, akkor buzgó könyörgéssel folyamodom az 
Istenhez a rábeszélés, az ékesszólás adományáért, hogy 
sikerülhessen Bodó Klárát megtérítenem. 

—- Mondja meg fönséged, szólt Rákóczi, ki lesz tehát 
már ezentul a szombatosok pártfogója? kit büntethetünk 
meg vagyonkobzással e pártfogásért ? s kicsoda nem hoz- 
hatja föl önvédelemül, hogy azért czimborál a atitkos 
sectad követőjével, mert a megtisztított evangelikus hit- 
hez akarja visszavezetni ? 

— Úgy vélem, akkor pártfogoljuk a szombatosokat, 
midőn hiteszméik mellett szónoklunk, irunk, midőn a 
szombatosságért elítélteket védelem alá veszszük, elrejt- 
jük, s a büntetés alól tilalmazott eszközökkel vonjuk ki. 
Ámbár megvallom, nehéz megpróbáltatásra volnék akkor 
18 kitéve, ha egy elitélt szombatos keresne palotámban 
menhelyet. Azt pedig bizonyosan tudom, hogy nem szün- 

ném meg fönségednek esdekleni, sőt mint fejedelmei 
előtt térdre is borulnék és összefogott kezekkel könyör- 
genék kegyelemért, ha értésemre esnék, hogy Erdély- 
országban valaki a vallásáért itéltetett halálra. A meg- 
kegyelmezési jog azért adatott az uralkodóknak, hogy a 
törvény szigorát józan könyörület által enyhítsék. 

— Ime! jegyzé meg Rákóczi mosolyogva, a fejedelem- 
asszonytól igen épületes tanítást kaptunk a politikából! 
Nem szeretném, ha közelebbről valamelyik szombatost 
fiscalis directorunk üstökön ragadna, mert buzgóságával 
házi békémet háborítaná meg. Kegyelmed itélőmester 
uram nőtlen, 8 nem lehet tiszta fogalma arról, mit tesz az, 
midőn feleségünk azzal fenyegetőzik, hogy kivánsága tel- 
jesítéseért térdre borulva fog könyörögni. Uram! e szelid- 
nek látszó szavak a legerősebb vihart jelentik, a mely 
csak átvonulhat a házi élet egén. Egyébiránt a tréfát félre- 
téve, úgy hiszem magam -is, hogy a szigorú törvény föl- 
élesztésével már elértük czélunkat, mely a magyar király 
ellen indítandó háborúnak időelőtti sürgetését akarta 
háttérbe szorítani. Hagyjuk a kábákat négy fal közt az 
új Jeruzsálemről ábrándozni. Csak ne izgassanak, ne 
követeljenek, ne adjanak rendetlenségre, megbotránko- 
zásra alkalmat. 

Kassai helybenhagyólag mosolygott, de szíve mélyen 
föl volt gerjedve. 

Régóta nem virradt számára ily -szerencsétlen nap. 

Terveinek egész építménye alá volt aknázva. 

Ha Balázsfalván zavar nem történik, ha a túlzók felül 
nem kerülnek, ha Pécsi mérséklete győz, akkor a kor- 
mányzó főbiró közbevegyülése oly eredményeket idéz- 
hetne elő, melyek Kassai ellenségei kezébe éles fegyvert 
szolgáltathatnak, kivált miután a fejedelemné mai nyilat- 
kozata és a fejedelem zárszavai arra mutatnak, hogy az 
udvar neheztelése okvetlenül sujtaná azt, ki hebehurgyán 
engedné magát az üldözés művének megkezdésére ragad 
talni. 

— De nem késő-e már segíteni a dolgon?.e kérdést a 
hazatért itélőmester órákig forgatá elméjében. 

Úgy hozzászokott a boszuhoz, annyi alakban látta a 
földre tiporva és összezúzva Pécsit, hogy nehéz volt e 
kedvencz képektől, e kielégítő érzésektől megválni. 

Aztán mellőzve a belső okokat, s csupán magát a 
tényeket tekintve, ő a jog terén állott. 

Csak az szólana ellene, ha világosságra jönne, hogy 
Szőke Pistát Pécsi Simonnál nem egyedül kémnek, hanem 
bűnre ingerlőnek is akarta használni. 

De nincs-e megtébolyodva Szőke Pista? Ki adna hitelt 
egy őrült állításainak ? és végre is maga a körirat, melyet 
Szőke fogalmazott, nem bizonyítaná-e be épen azt, hogy 
ha e szombatos csakugyan Kassai kémje volt, akkor a 
bűnre ingerlésre nem nyerhetett tőle utasítást ? 

Ez oldalról tehát védve érezte magát minden megtá- 
madások ellen. 

Midőn pedig a kormányzó főbiróhoz írt sorait elméjé- 
ben ismét és ismét föléleszté, szintén vigasztalást talált 
abban, hogy magát akármely perczben különválaszthatja 
e hivatalnoktól, sőt szigorú vizsgálatot is rendelhet ellene, 
haragja egész sulyát éreztetheti vele. Mert a levél egyet- 
len betűje sem fogja a Balázsfalván történendő jogtalan 
vagy tapintatlan eljárásért a közös felelősséget megálla- 
pítani. 

— Nem változtatok terveimen ! mormogá asztallámpája 
előtt még virasztva, de hosszas tusakodás után már 
egészen lecsillapult kedélylyel. Hadd görögjön a koczka ! 
Nem lehetetlen, hogy egy napig neheztelni fog az udvar, 
azonban mit hozhat föl még Szeredi is ellenem sikerrel ? 
No! meri-e elvitatni, hogy minden tettem nem folyt hiva- 
talos állásomból? Pécsit gyűlölöm, de melyik törvényt 
áldoztam föl gyűlöletemnek? melyik törvény büntetését 
olvashatják fejemre? s nem volnának-e csak oly veszélye- 
sek, és az ország végzéseinél fogva csak oly szigorúan 
üldözendők a szombatosok, ha Pécsi nem születik is ? szá- 

radhat-e nevemre az ártatlanul ontott vér vádja, ha az 
utolsóig ki is irtatnának a rajongók? A notapört a. köz- 
vádló vinné, az itéletet az országgyűlés möndaná ki, a 
fejeket a bakó vágná le. S ki foghatja rám, hogy köz- 
vádló, országgyűlés, bakó vagyok? Hadd gördüljön a 
koczka ! 


VI. 


Laczkó István idegrendszere sokkal nagyobb válságon 
ment át, hogysem a vén Marcsa orvosi tudománya hamar 
és bizton segíthetett volna rajta. 

De Kassai, midőn démoni boszuból az őrültet a gyűlölt 
Marcsa keze alá adta, bárrakaratja ellen, oly jól intézke- 
dett annak ápolásáról, mintha a felebaráti szeretet leg- 
melegebb érzése vezette volna. 

Marcsa indulatos és bősz völt a gunyolódó gyermekek s 
az őt üldöző emberek iránt. Mondják, hogy kuruzslása 
miatt tej helyett vért eresztett Kata meg Jutka asszony 
tehene, mondják, hogy az ispánt, ki őt kalodába tétette, 
jó erkölcsű lova azért veté egy mély árokba, mert bal 
fülébe a banya taplót dugott; mondják, hogy a falusi biró 
háza azért égett el, mert azelőtt való nap a korcsmában 
esküvel erősíté, mikép az alispán ő kegyelme legfölebb 
két hét mulva borsószalmán fogja Marcsát megperzsel- 
tetni ; mondják, hogy a bojtár kedvencz juha épen akkor 
ellett kétfejű bárányt, midőn az arczul csapta nejét, mivel 
a szomjas Marcsának megengedte a korsóból ivást. 

Szóval, sok gonosztettel vádolták Marcsát, s ha néme- 
lyike nem volt is bebizonyítható, az legalább kétség- 
telen, hogy midőn fölingerelték, átkozódni hatalmasan 
tudott, s hogy a reá kurjongató gyerekeket, ha héhe-hóba 
utólérte, meg-megütögeté. E bűneit némileg enyhítette, 
hogy szegény létére minden jutalom nélkül is örömest 
gyógyítá a nyavalyásokat, de a faluban ritkán volt módja 
tudományát alkalmazni, mert a jámbor életüek inkább 

akartak meghalni, mint boszorkányság által fölépülni, s 
a kiket Marcsa kigyógyított, azok gyakran oly rossz er- 
kölcsű emberek voltak, hogy helyreállított egészségök 
miatt, a népnek új oka volt a banyát a Marosba fulasz- 
tással fenyegetni. 

Szőke Pista a rettegett, de nem gyűlölt betegek közé 
tartozott. 

Gyalázta ugyan az ördögök fejedelmét, ki őt megrontá, 
s -világosabb perczeiben még Kassait is, de véleménye e 
részben Rápolt lakosainak nézeteivel egyezett. S ha tőle, 
mint megszállottól féltek is, e kényelmetlen érzést ellen- 
sulyozá, hogy a míg csak zsebében költeni való pénz volt, 
a koldusnak fillért, a bénának apró ezüst pénzt adott, és 
soha sem bántá azokat, kik iránta igazságtalanok voltak. 

5 mint örült Marcsa az egészen tőle függő betegnek, kit 
senki számon nem kér, kit ha tetszik, kuruzsolatokkal, ha 
tetszik, gyógyfűvekkel orvosolhat, s ki még meg sem szidja 
öt azért, ha javulást érez, ha csendesen aludt, s ha ereje 
valamivel gyorsabban jön meg, mint a hogy természetes 
úton bihető volt. 

Marcsa talán, mert úgy tanulta, vagy talán a titokszerű 
és csodálatos iránti vonzalomból, orvosságait phantastikus 
szertartások közt, és holdjárat által kijelölt pillanatokban 
szedte, szárította, s főzte. Aztán a növények nedvének haltá- 
sát fokozni akarta leéneklésekkel, bűvölt szenesvízzel, s 
ujja hegyében rejlő titkos erőnek, melyről korunk deleje- 
zői is oly sokat tartanak, a beteg testébe áttételével. Ez a 
gyógyrendszer nagy béketűrést kivánt attól, a kire alkal- 
mazták, s nem látszott a rossz lelkek segítségre hivásánál 
egyébnek. Könnyen megfogható volt tehát, hogy Marcsa 
betegei közül sokan megtagadták tőle az engedelmességet, 
a kik pedig a haláltól féltökben mindent teljesítettek, a 
visszanyert egészségért ellenségeivé váltak. 

Szőke Pista zugolódás nélkül vetette magát alá minden 
orvosi kisérletnek, 8 valamelyik a Marcsa szerei közül 
csakugyan kedvező hatást gyakorolt idegeire. 

Zavart eszméi tisztultak, s voltak perczek, midőn csak- 
nem egészen világosokká váltak. Volt huzamosb időköz, 
midőn egészen élvezé a jelent, s mindent, mi körüle tör- 
ténik, észrevett és fölfogott. 

Néha a multba mélyedt be, s e zilált és összeszaggatott 
szövetből is visszaemlékezése egyes fonalszálakat kikere- 
sett, összefűzött, s meglehetősen hű részletté alkota. 

A vén banya pedig nevetett, sirt és átkozódott örömé- 
ben, midőn Szőke Pista feleségéről, gyermekeiről, laká- 
ról, kertjéről és áhitatos hiveiről szépen és hosszasan 
regélt. j 

Ilyenkor aztán Marcsa is elmondá, hányan állítják, 
hogy saját szemeikkel látták volna őt a kürtőn kirepülni. 
Pedig az alkalmasint hazugság, tevé hozzá rejtélyes mo- 
solylyal. Elbeszélé, hányan támadtak ellene, kik neki 
köszönik életöket. S kérte Laczkót, hogy ne legyen hálá- 
datlan iránta, ne szökjék meg búcsú nélkül, ne tegyen 
ellene hamis esküt, ne beszélje el gyógyítási módját, ne 
panaszolja be a szolgabirónak ördöngösségeért és higye 
el, hogy ő tudna ugyan rosszakarói szőlőjére jégesőt 
idézni, tudná egész Rápoltot felhőszakadás által a föld 
szinéről eltörölni, de tenni nem akarja, vaiamig csak a 
kétségbeesésig nem fog üldöztetni. 

Laczkó homályos pillanataiban komolyan elhitte, a 
világosabbakban pedig szeliden megmosolygá a vén 
asszony dicsekvéseit. 

5 így éltek nagy békeségben egymással. — " 

A banya majdnem sajnálta, hogy gyógyszerei jobban 
hatnak, mint maga is hivé, s pár hónap alatt talán meg 
kell válnia azon csodálatos émbertől, ki még soha sem 
fenyegette őt vízbefulasztással, s ki bár úrnak látszik, 
parasztruhát hord, szökött jobbágynak mondja magát, s 
a háznál minden terhesebb munkát úgy teljesít, mintha 
érette fizetése járna. 

Egyszerre azonban megfoghatlan változás mutatkozott 
a betegen. 

Marcsa tudniillik . csatapgolásaiból hazatérve, egy hó- 
virágot hozott. 

Midőn a távozó tél e jelét Szőke Pista észrevevé, ke- 
resztbe fogá kezét és sokáig nézte. 

Marcsa kiment a konyhára, tüzet rakott, hogy ebédet 
készítsen, 8 legalább félóráig künn maradt. 

Midőn ismét a szobába jött, Szőke Pistát ugyanazon 
helyzetben találta, melyben hagyá. 

Mellén átkulcsolt karokkal, redős homlokkal, mozdu- 
latlan állott a beteg. Pista szemei bősz fénynyel, átható 
éllel függöttek egy ponton, mintha még mindig a hó- 
virágra tekintene. A magába mélyedés e csodás neme 
akkora fokú volt, hogy nem hallá a közelgő lépéseket, a 
megszólítást, s nem érzé, midőn Marcsa rá tevé kezét, 
mintha álomból akarná fölébreszteni. A vén asszonynak 
erősen kellett őt megrázni, hogy eszméletre hozza, ekkor 
pedig hüledezve nézett az alkalmatlankodóra, mintha nem 
ismerné, s midőn meglepetése szünt, arczvonalai sötét, 
ravasz, rejtőző kifejezésbe burkolóztak. 

Hiába tudakolt Marcsa, mert kikerülő választ nyert. 

A beteg később sem nyilatkozott elmélyedése okáról. 
Általában tartózkodóvá lett. Ritkábban mosolygott, rit- 
kábban társalga Marcsával, szeretett magányosan lenni, 
s valamit forralt, valamin gondolkodott, valami fölött 
küzdött esze és kedélye. 

— A tavasz! a tavasz! sóhajtá végre. Mit is akar tőlem 
ez a tavasz? Csakugyan nem szökött el? Megjelen a folyó 
esztendőben is? Azt véltem, föllázadt a természet ellen s 
nem akarja e kényúr robotját teljesíteni! Marcsa anyó, 
hiszi-e kend, hogy lesz valaha tavasz? 

— Minden bizonynyal, fiam ! hisz már kezd a hó olvadni. 

— Annál rosszabb ! annál rosszabb ! jegyzé meg Laczkó 
8 a szegletbe húzódott, hallgatva, merengve. 

A hó csakugyan olvadott. Bő hullámokkal hömpölyge 
a Maros, s medrét néhol keskenynek találá, és a rónán 

A nap pedig ragyogott, s melege érezhetőbb lett. 

Minden sugár, mely a természet fejlesztésére hatott, 
élesíteni látszott a beteg elméjét, s nyugtalanítani szivét. 

Marcsa a kis kert sövénye mögött néhány császnára 
és ibolyára talált. Bokrétába köté, s a még alvó Laczkó 
Pista ágya elé tevé az asztalra. 

A vén asszonyt csakbamar egy lebetegülő nőhöz hív- 
ták, s paraszt-ebéd előtt nem jöhetett vissza. 

Pista kérő és parancsoló tekintettel lépett elébe. 

Arcza sápadt és fájdalmas kifejezésű volt. 

Gyaníthatólag nagy küzdelmeken ment át. 

— Marcsa anyó! — szólt, megragadva a banya kezét, 
kend titkos mesterségből él. Mihez ne tudna tehát? Úgy-e 
e virágokat (ekkor a bokrétára mutatott) téli álmokból éb- 
resztette föl? Nemde, ott voltak szekrényében a száraz 
fodormenta, az ökörfark és méhfű közt, magok is szára- 
zon 8 elfonnyadva. 

— Nem, fiam! most nyiltak ki a kertsövény mellett. 

— Esküdjék meg, Marcsa anyó, hogy nem ördöngösség 
által születtek újra. 

— Miért ne esküdném, fiam! Hisz annyira még nem 
vittem a varázslatot, hogy a tavalyi virágokból frisseket 
tudjak teremteni. 

— Úgy hát, Marcsa anyó, hihető, hogy az idén tavaszt 
kapunk ! 

— Szépet, fiam! virágost, zóleset 

— Az iszonyú volna! sohajtá Pista, homlokát dör- 
zsölve. 

— § fiam, miért félsz a tavasztól? 

— Nem tudom, válaszolá a beteg, őszintén, de csügge- 
teg hangon. Félek a dühös ebtől, a tavasztól, és. . . . 
és . . . . kitől még? Ab! most jut eszembe, Kassaitól. 

— Fiam! kettő közülök igen rossz. De a tavasz ártat- 
lan. Megérkezésekor örvendeni szokott az egész világ. 

— A boszorkány is ? 

— Miért kérded ? 

—- Mert azt icndják a IESZÁRSERS hogy te boszor- 
kány vagy. 

— Ha tudnék is azzá nó nem akarnék, szólt a hiú 
Marcsa rejtélyes mosolylyal. 

— Hát a csodatételhez sem értesz, 8 mégis engem sze- 
retnél kigyógyítani ? 

— De már miért ne értenék, fiam? Tökéletesebb bo- 
szorkány vagyok én, mint az igaziak. Hanem azért még 
sem hagylak el tégedet márczius 22-ikének éjjelén. 

A márczius 22-ikének említésére megrázkódott a beteg. 

— Ne félj, szólt csendesítőleg Marcsa, száradjon el 
kezem-lábam, legyen egyik szemem vakká, másik kancsallá, 
ha akár a kürtőn, akár az ablakon vagy ajtón e házból 
kimegyek ! Pedig márczius 22-ikén, mint Istókné beszélte, 
a boszorkák nagy összejövetelt tartanak épen éjfélkor, 
midőn a tavasz első szombatja kezdődik. 

— Oh az első szombat ! hörgé elképedve Laczkó István. 
Vér tódult arczára, s ismét sápadt lett. Melle emelkedett, 
szemei vadul égtek. Ki mondá neked, szólt megragadva a 
banyát, ki mondá, hogy ekkor árulta el Judás Iskariotes 
a mestert? He, he ! azt gondolod, a harmincz darab pénzt 
én kaptam. Korbácsot igértek feleségemnek, rongyot és 
éhhalált magzataimnak. S te még állítani mered, hogy 
férj nem voltam. Hisz azért kárhoztam el. Miként történt 
ez ? mondd meg jámbor jós, ki a csillagokból olvastad, hogy 
az Isten épen akkor fogyatkozik meg irgalomban, midőn 
fölöttem fog itéletet mondani. He, he ! úgy-e, te kaczagtál? 
Gúnyolódol velem. Büszke vagy rá, Marcsa anyó, hogy 
Szőke Pista arczán elolvastad a három betüt. Ő kém, 
nemde? Szégyelje meg magát titkos tudományod, midőn 
csak azt fedezi föl, mit az egész világ untig ismer. Bűnö- 
met éles szemével leste a vakondok, fölrezzent miatta 
álmából a gözü, kifecsegte a hal, s most fölötte bölcsel- 
kedik a füles bagoly és azóta komolyabban néz a sötét- 
ségbe, több halálról huhog, mint a mennyi bekövetkez- 
hetik. Hamis prófétája a tollas állatoknak, ne rágalmazz 

engem. Csitt! ha te mindent kigondolsz, micsoda új okért 
kövezzenek meg az emberek ? 

— Csendesedjél, édes fiam! rimánkodék Marcsa, a be- 
teg erős kezétől és szilaj szavaitól egyaránt megrettenve. 
Ereszsz szabadon, majd hozok oly italt, melyből néhány 
csepp eloszlatja nyugtalan érzéseidet. 

— B ne volna valóság, hogy márczius 22-ikét meg- 
érjük ? 3 

— Sőt tovább is élünk, még pedig egészségesen. Kós- 
told csak meg orvosságomat, s mindjárt jó kedved lesz. 

— Tehát most a temetéseken kaczagni szokás? Eddig 
csak a hamis könnyek voltak divatban és a szinlett gyász. 
Ma, gondolom, csütörtök. Holnapután temetünk. § ki 
halt meg, Marcsa anyó? .Még azt sem tudod? Hozd 
hamar a hűsítő italt. A pokol agyvelőmbe tette át egyik 
kemenczéjét, s a pőre ördögfiak gyorsan fűtenek. Nekik 
soha sem lehet elég nagy a meleg, de mi szegény bűnö- 
sök finom idegüek, érzékeny bőrüek vagyunk, s csak 
ezért kárhozunk el. Te nem ismered a lét mélyebb tit- 
kait. Eredj, hozd az italt. 

Marcsa elkészíté a konyhában az orvosságot, de midőn 
a szobájába jött, az ablakot nyitva találta, 8 a kertösvé- 


.nyen épen átugrani látott valakit. 


Maga is kinyargalt az utczára, 8 tele torokkal kiáltá 

Szőke Pista nevét. 
. A jól ismert hangra összecsődültek a gyermekek, kur- 

jongattak, útját állták, szoknyáját rángatták hátmegől. 

Szokatlanul föl lévén indulva, átkok helyett kövekhez 
és galyakhoz folyamodott. Hz erélyesebb neme az ön- 
védelemnek megszeppenté, s gyors hátrálásra birta a 
kisded üldözőket, de az anyáknak és nénéknek közbe- 
vegyülésre adott alkalmat. Egyik az ablakból, a másik a 
kapu előtt nyelvelt, némelyike a pemetét ragadá meg s 
az utczára nyargalt. A viszály barátjai, az ebek is, a 
banya körül kezdettek csoportozni, s ugatásaikkal kisé- 
rék a sivalkodásokat és szitkokat. 


B. Kemény Zs. VII. 27 

— Üsak rajta! ti csürhék, ti pimaszok! kiabálta Marcsa, 
hol oláhul, hol magyarul. Üssetek, tépjetek, marjatok, 
rágjatok, csak rajta! Majd megfizet nektek a kis-biró, az 
öreg-biró, az ispán, a szolgabiró és a tekintetes vármegye, 
csak rajta! Lesz vessző, korbács, deres, kaloda, vallatás, 
itélet, tömlöcz, csak rajta! Ne engedjétek, hogy földes- 
urunk őnagysága szökött jobbágyát utólérjem. Majd lesz 
zálog, kibecslés, kobzás, kettős robot, kettős dézma, majd 
kihúzzák alólatok a szalmazsákót, a derékaljt, a lepedőt, 
elhordják konyhátokból a fazekat, a bögrét, a serpenyőt, 
a lábast, a vaskanált, a nyársat, csak rajta! Hagyjátok 
szaladni a jobbágyot, s fogjátok el helyette a banyát. 
Majd lesz elég ecsurmolya, vadlencse, konkoly, üszök, kő- 
eső, jégeső, békaeső, nehéz nyavalya, marhadög, dög- 
mirigy, bélpoklosság, csak rajta! He! hó! hová bújtatok, 
hová osontatok, hová lapultatok, hová tűntetek! Csak 
elő! Hadd lássam, melyik üt, melyik szúr, melyik tép, 
csak rajta. Hol vagytok ? Senki sincs! Márton uram ! jó, 
hogy a kuczik mellől kiütötte kend az orrát, szólt most, 
az ellenségeitől menekült Marcsa. Nagy dolog történt. 
Nagy veszedelem érte a falut. Elszökött a szökött jobbágy. 
Kend a biró, kendnek húzzák le érte a szűrét, a bőrét. 
Keresse meg, ha tetszik. Semmi közöm hozzá. Haza 
térek, egy toppot se lépek. Kend a biró. Csak rajta! 


VII. 


A Maros jobb partján, az akkori szokás szerint, szá- 
mos kisérettel utazott egy főuri család. 

Elől léptetett délczeg paripán a lovászmester, féken 
vezetve a magasrangú egyén pompásan fölszerelt almás- 
szürkéjét, mely fiatal éveiben a padisah méneivel is ver- 
senyezhetett volna szépségre s gyorsaságra nézve, most 
azonban csak biztos és nyugodt járásával érdemlé meg 
a kitüntetést. 

Nyomban jött a hat lovas hintó, két csatlós fedezete 
mellett. 

Könnyű kocsi követé ezt, melyben a hátulsó ülést egye- 
dül foglalta el maga a főúr, míg elől az összetöpörödött, 
kiaszott, pápaszemes, sasorrú, barnasárga arczú férfiu- 
ban a hírneves örmény orvosra ismerünk, kit a fejedelmi 
udvar pártfogolt, s néha még Stambulba is küldött, oly 
fölvilágosítások szerzéseért, melyekkel csak a keleti szo- 
kásokkal, egyénekkel és befolyásokkal tökéletesen isme- 
retes férfiu bizatott meg. 

A főúr fogata után ernyős szekér jött, fegyveres cse- 
lédekkel s egypár kedvelt ebbel. 

Hátrább lovagolt a peczér, vállán a sólyommal és a 
potrohos udvarmester, figyelve, rendezve, s mindenen 
szemét tartva. 5 

A menetet társzekerek zárták be, konyhaedényekkel, 
élelemmel, átalagokkal, drága asztali készlettel, házi 
gyógyszertárral, málhákkal, ágynemüvel, szakácscsal és 
fehércselédekkel. 

A Maros völgye keskenyebbre szorult. A környező hegyek 
a jobb oldalon kopasz fokukat tolták elé, míg balról az 
erdős vidék részletei a tavasz zöld mezébe fognak öltözni, 
kies, sőt néhol elragadtatásig szép tekintettel birnak. 

A hintó az országútról, melyen eddig haladt, most ki- 
tér, s egy közel fekvő révnek tart, melyben az átjáratot 
igen tág és köteles komp eszközli. 

— Mindjárt a déli állomásunkon leszünk, szólt a hintó 
jobb oldalán ülő úrhölgy, a nálánál sokkal fiatalabb ném- 
berhez, ki vagy szerénységénél, vagy helyzeténél fogva 
a társalgást csak folytatni, s nem megkezdeni szokta. 
A révtől, tevé hozzá, már látszani fog a kunyhó, mert 
visszaélés volna, háznak mondanom, melyből férjem a 
patkányokat török muzsikával akarta kivándorlásra bírni, 
midőn eszrevevé, hogy a tőrt és csapdát hallatlan óva- 
tossággal kerülik. 

— Nálunk is, válaszolá a fiatal úrnő, sokan hiszik, 

hogy ez alkalmatlan állatok egyszerre eltünnek, ha az 
ember érczeszközökkel folyvást nagy lármát üt. 

— Férjem látván, hogy hivatlan vendégei nem készül- 
nek útra, maga költözött el. De előbb, mint mondá, a 
tiszttartón és a konyhaszolgálón kívül még a vén komon- 
dortól, a pulykakakastól és az igás barmoktól is hosszú 
szónoklattal búcsúzott, meg akarván próbálni, hogy a 
beszédből nem jött-e ki egészen? 

— § mi vehette rá ő nagyságát, kinek annyi vára, ura- 
dalma és kisérete van, a magányba vonulásra ? 

— Szeszélye. Egész hetet töltött a puszta birtokban és 
a még földesurat soha sem látott oláhok közt, pedig 
nyelvöket sem érti. Férjem igen szeszélyes úr, 8 azt 
kivánja most is, hogy a patkányok társaságában töltsük 
az éjet. Pedig sokkal helyesebb volna kegyelmednek, 
kedves szomszédnőm, vendégszeretetét venni igénybe. 

— Az enyémet, nagyságos asszonyom? tudakolá bámu- 
lattal a fiatal úrnő. 

— Igaz, kegyelmed kastélya sincs egészen jó karban. 
Férjem mondá, hogy a cserépfödelet moh és moszat bo- 
ritotta be. Az ebédlő ablakai ki vannak tördelve, a dísz- 
termet gabnatárnak használták, s a különben csinos kert 
ösvényeit dudva lepte el. De végre is négy egészen ép és 
elég helyesen butorozott szobája van. A cselédek laka 
pedig kiséretünk befogadására elég tágas. 

— A nagysád férje tévedett, szólt a fiatal nő. Nekem 
nincs itt semmi birtokom, nincs az egész világon ! 

— Megbocsát kegyelmed, ha állítását tréfának veszem. 
Miért vásárlott tőlem négy szép fejős tehenet, s férjemtől 
egyenlő szinű és évű négyes fogatot? miért vitet külön 
szekereken ágyneműt? miért hordoz magával ezüst asztal- 
terítéket, ha nincs birtoka, hová beköltözzék ? 

— Higye el nagyságod, válaszolta Bodó Klára élénken, 
hogy az csak félrevezeté, csak ámítá, ki ilyet beszélt. 

— Ellenkezőleg, szólt mosolyogva Szerediné, én képes 
vagyok kegyelmedet rögtön meggyőzni arról, hogy hasz- 

talan titkolódzik, mert mindent tudok. Férjemnél van az 
átruházási levél, melynél fogva kegyelmedet a Kassai 
István ő nagyságától megvásárolt rápolti .birtokrészbe 
egész ünnepélyességgel készül bevezetni. Aztán még nem 
vesztém el, noha szórakozottnak tartanak, a fejedelemné 
őmagassága levelét, melyben említi, hogy palotahölgye, 
Bodó Klára, kéri udvarmesteremet a vásárlott fogat és 
tehenek gyors átszállítására. Mi végre az ezüstnemüeket 
illeti, azokon szintén saját szememmel láttam kegyelmed 
nevének kezdőbetüit. 

Klára tehát egyszerre lett a fejedelem nagylelküségé- 
ből palotahölgygyé. és földbirtokossá. 

— A kis Endre és Barbara, folytatá Szerediné, hogy 
a kedves meglepetéseket újakkal tetézze, a kegyelmed 
igen kedves gyermekei, ma velünk fognak ebédelni. 

Mekkora öröm, mekkora boldogság! Az anya vissza- 
kapta gyermekeit, kiktől el volt választva, kiknek életéért 
remegett. 

— Oh! azon emberfölötti S én kinek szive végtelenül 
nemesebb, mint születése is, s ki a fejedelemnéi méltó- 
ságra több fényt vet erényeivel, mint a mennyit attól 
nyer, oh! az én jóltevőm mily kimondhatatlanul bol- 
doggá tehetett volna, zokogá Klára, ha birtok és kitünte- 
tések helyett, elvesztett férjemmel ajándékoz meg. 

— Ha férjét Laczkó Istvánnak hivják, mondá $Szere- 
diné, ez esetben úgy gyanítom, hogy ma este, vagy ha 
férjem akaratja győz, holnap reggel, közelebb leszünk 
hozzá, mint most vagyunk. Egyébiránt, tevé hozzá, fel- 
legzett arczczal és lágyabb hangrengéssel, egyébiránt 
önnek erős lélekkel kell birni, s bár meg vagyok győ- 
ződve, hogy tartós bánatra oka nem lehet, a gondviselés 
megpróbáltatását egészen nem kerülheti ki. De melyi- 
künk tud dicsekedni osztatlan szerencsével ! 

A hintó a révhez ért. 

Szeredi a csatlósokra támaszkodva, már kiszállótt kocsi- 
jából s neje felé közeledett. 

— Az Istenért, édes Klárám, sugá ez, mérsékelje föl- 
indulását, mert férjem neheztelne, ha észrevenné, hogy 
titka el van árulva ! 

x 


A túlparton nagy zaj keletkezett. 

Hosszú sorban nyargaltak gyerekek, vének, nők, s fus- 
télyokkal fegyverzett férfiak. 

Az előcsapattól jó puskalövésnyire föltünt egy szaladó 
alakjának kétséges körvonala. 

— Valakit kergetnek, nagyságos uram ! jelenti Szeredi 
kedvelt solymárja, ki e helyzet előnyénél fogva néha sza- 
badságot vett a közbeszólásokra. 

— Alkalmasint tetten ért lator. De ne ácsorogj ! Siess 
a nagyságos asszony hintajához. Nosza! vezesd a gyep- 
lőst! Nem látod, hogy bokrosodik ? 

E közben kék ruhás és csákányos férfiu vágtatott el a 
Maros túlpartján, a rév mellett, s utolérte és csakhamar 
hátmögött hagyá a gyalog hajhászokat. 

— No! ez nyakon csipi a latrot — szóltak Szeredi 
ő nagysága kisérői. 

A hintó fogata sehogy sem akart a kompba lejteni, az 
ostorhegyes kirugott, a gyeplős hegyezte füleit. 

— Szálljanak ki az asszonyok! rendelé Szeredi. Ko- 
csis! fordulj egyet a hintóval, s úgy kerülj a révhez 
vissza. 5 

— Ha nagyságod megengedni méltóztatnék, talán jobb 
volna előbb a könnyű kocsit helyezni a kompba, s aztán 
az ernyős és a nagy társzekeret. Úgy sem lehet egyszerre 
átszállítani mindent. S addig a zajtól megrezzent lovak 
le fognak csillapodni. 

E nézetet megint a solymár koczkáztatta, de Szeredi 
nem válaszolt. Figyelmét nagy mértékben egy különös 
jelenet vette igénybe. 

A part legmagasabb pontján keresett állást, hogy lát- 
hassa, miként fordul meg a hintó. A közben a Maros 

kanyarulata miatt szem elől eltünt hajhászcsoport az 
előtéren ismét felmerült. Szeredi történetesen arra for- 
dítá tekintetét, s épen akkor, midőn már az üldözött 
egyén háta megett volt az, ki lóháton kergeté. 

— Mindjárt megfogják! kiálta Szeredi, önkénytelenül 
kitörő örömmel, úgy vélekedvén, hogy valami híres zsi- 
vány kerül kézre, 8 a közbátorlét még biztosítottabbá 
válik, mint eddig volt. 

De nem fogták el a képzelt gonosztevőt, mert gyors 
elszánással ugrott a Marosba. 

A lovas e veszélyes útra nem merte követni a mene- 
kültet. 

Tétovázva nyargalt a parton, hihetőleg dühöngött, 
hihetőleg szitkozódott, azonban Szeredi füléig nem hat- 
hattak káromlásai. 

A nagyságos úr a kiváncsiság rendkívül fölfokozott 
érdekével nézett a Maros hullámaira. Szerette volna 
tudni : megmenekült-e, vagy elmerült a zsivány ? Néha 
föl-fölrémlett valami alak, néha csak a sivár hullámok 
látszottak. 

— Mi törtent? kérdi Szerediné a ponkra érkezve. 

— Egy zsivány ugrott a Marosba, hogy el ne foghassák. 

—- Áh! sohajtá az asszony meghökkenve. 

— Csak talán nem félsz, hogy a hideg fürdő után 
kedve legyen kiséretünket megtámadni ? 

— De hátha szegény elmerül! 

— Akkor nem akasztják föl, válaszolta Szeredi. 

— Ki tudja, vajon zsivány-e ? jegyzé meg Szerediné a 
nöi kebel oly természetes szánalmával. 

. — Hát mi volna más ? szólt odavetve a férj. 

— Úgy tetszik, mintha még úsznék. 

— Elküldöm csatlósaimat, hogy mihelyt partra ér, 
fogják el. 

— Az Istenért, ne tedd, esdeklett a nő. Ugyan miért 
volna a szerencsétlen épen rabló. Nem üldöznek-e néha 
ártatlanokat? S ha szintén bűnt követett volna is el, ki 

kivánhatja tőlünk, hogy mi szolgáltassuk a hóhér kezébe? 


Utasok vagyunk, nem a törvény szolgái; urak, nem 
poroszlók. : 

— Ha épen azt kivánod, miattam mehet a jámbor a 
hová tetszik ! 

— Ah! most a partra mászik ki, szólt leplezetlen öröm- 
mel Szerediné. 

— Kedvedért megfogadhatom gyermekeink mellé uszó- 
mesternek. 

— Hallom, hogy zsiványt kergetnek — mondá a ponk 
aljához érkező Klára. 

— Sőt ellenkezőleg egy talpig becsületes embert, vála- 
szolta Szeredi, kit nőm pártfogás alá vett, s kinek sze- 
rencsés megszabadulásáért ma fényes lakomát fogunk 
tartani. De már vár reánk a komp. Siessünk! He! mit 
csináltatok! kiálta most a sólymárra és komornyikra 
riadva. Ki parancsolta, hogy a nagyságos asszony hintója 
helyett elébb az enyémet vigyétek a kompba? 

— Könyörgöm alássan, jegyzé meg a solymár, féltünk, 
hogy a visszatérő hajhászok kurjongatásai megint bok- 
rossá teszik a Miska kocsis fogatját. 

Szeredi, bár kevéssé ingerülve volt, nem kárhoztat- 
hatá e bölcs előrelátást, s annál kevésbbé, mert a ker- 
gető lovast és az üldöző karavánt visszafelé vonulásban 
. szemlélé. 

Megindíttatá tehát a kompot, az udvar és udvarmes- 
ter felügyeletére bízva az asszonyságokat. 

Midőn a csoport közeledék, már tisztán kiveheté S72- 
redi a kiabálást: a kompra! hamar a kompra ! 

Ez ingerlé őt. Nem azért, mintha az üldözött mene- 
külése a szivén feküdnék, de mert föltevé, hogy látják a 
parton és kompban a főuri fogatokat s mégis kiabálni 
mernek és a hajóba akarnának tolakodni. 

— Sietni kell a komppal; ordítá a lovas a másik part 
átjárójához érve. 

— Ordítsd vissza neki, hogy fogja meg a száját, mert 
ebül jár — parancsolta a sólymárnak Szeredi. 

A rendelet egész erővel teljesítteték. 

Lovasunk hallván a figyelmeztetést, megtörlé bajuszát, 
s aztán szemét, az egyiket azért, minthogy haragszik, a 
másikat, minthogy élesen akart látni. 

— $zeredi ő nagyságát gyanítom, mormogá magában. 
De én mégis nemes ember vagyok. Ebül járok ! Ne, ne! 
hát vajon mikor járt ebül a nemes ember? Hej! ti 
parasztok, ti otrombák, ne kiabáljatok úgy! Fogjátok be 
a szátokat, mert teremtugyse ebül jártok! káromkodék a 
hajhászókra, kik az átjáróhoz közeledve, szintén a kom- 
pot sürgették. 

Szeredi a révhez ért. 

A gyermekek és asszonyok, mint merészebb vállalko- 
zók, körül állták a partot, részint bámészkodni, részint, 
hogy hamar kerülhessenek a kompba. 

Szándékuk dugába dőlt; mert a solymár minden 
ácsorgót ostorával elriasztott. 

— Kend miféle ember? kérdé most Szeredi a lóháton 
ülő kék ruhást. 

— Nemés ember, nagyságos uram! szólt a kérdett 
némi daczczal, de azért süvegét mint illik, kezébe tartva. 

—- Van-e armálisa ? 

-..- Van, nagyságos uram ! 

— § régi? 

— Száz esztendős, nagyságos uram ! 

-— Jól ügyeljen tehát, nehogy valamikép oly helyre 
jusson a nemeslevele, a hol ha kiporoznák, kendnek 
nagyon fájna. 

A kék ruhás egyén megtörülte bajuszát, férást és 
vakmerőt gondolt, de mégsem mondá meg. Egy köhögés 
fejezte ki egész replikáját. 

— § más foglalatossága nincs-e a nemeskedésen kivűl ? 
faggatózék Szeredi. 

— Kassai uram őnagysága rápolti gazdaságát kor- 
mányozom. 

Szeredi most már halkabban kérdé : — Kit üldöztek 
kendtek ? 

— Egy szökött jobbágyot. 

A főurban balsejtelmek ébredeznek. 

— Szálljon le kend a lováról... 

— A ló Kassai István uram őnagyságáé, szólt az ispán, 
megerősítve magát a nyeregben. 

— A ló Kassaié lehet, de Rápoltot eladta, s épen azért 
jövök, hogy átvegyem. 

Szeredi e nyilatkozata a földre szállítá az ispánt. 

Most a főur a solymárhoz szólt — fogd föl a puskádat, 
s mondd meg az ácsorgó parasztoknak, szaladjanak oly 
gyorsan haza felé, hogy a nyulserét utól ne érje őket. 

Az ispán is a parasztok közé akart tartozni, s lábát a 
legsebesebb iramlásra készíté, de Szeredi kezét tevé a 
vállára. 

— Kend velem marad, — szólt. 

— A mint nagyságod rendelni méltóztatik. 

Mihelyt a rápoltiak tőlök kitelhető élénkséggel moz- 
dultak haza felé, Szeredi hátravonulni parancsolá saját 
embereit is, s az ispán azon félelmes megkülönböztetés- 
ben részesült, hogy a nagy úrral négy szemközt társalog- 
hasson. 

(Most jól fogna nemes levelem, ha magammal hoztam 
volna, gondolá a letartóztatott. Ez a szörnyű úr még el 
sem hiszi, hogy akármikor előmutathatom.) Nagyságos 
uram! szólt nekibátorodva, — a volt földesúr nehéz bir- 
ság alatt kötelességemmé tette, hogy a most üldözésben 
levő szökött jobbágyot elszökni ne engedjem. Vigyáztam 
is rája, csaknem úgy, mint a nemeslevelemre, melyet 
kettős zár alatt tartok ; de a szerencsétlenség egy boszor- 
kány árulása vagy vétkes könnyelműsége miatt megtör- 
tént. Azonban nagyságod bizonyságom lehet, hogy a szö- 
kevény nyomát követtem, s ha meg nem gátoltatom, most 

is sarkában volnék, és ha szárnya nincs, nem menekül- 
hetne tőlem. Alázatosan protestálok tenát, minden kár, 
költség és hátramaradás ellen, mely akár a volt, akár a 
leendő földesurat e casus miatt érhetné, s ovást teszek 
az iránt is, hogy rajtam, kinek ártatlanságát nagysád 
legjobban tudja, semmi birság ne vétessék föl. 

— A felől Szőke István uram fog határozni — vála- 
szolá szinlett közönynyel Szeredi. Mert a rápolti jószág 
új birtokosa, mint tudom, Szőke Istvánt fogja fölhatal- 
mazottjává nevezni — említé Szeredi. 

— De talán csak nem a bolondot, nem a szökött 
jobbágyot! kérdi az ispán. 

— A Marcsánál levő beteget, kinek egészsége rövid 
időn helyre fog állni ! 

— Boldog Isten! hisz épen az szökött el. 

— Mit? hát Szőke István uramat merte kergetni? — 
rivalkodék Szeredi, mintha csak most sejtené először a 
szeme előtt lefolyt jelenetet. — Szerencsétlen ember ! Itt is 
betelik, hogy a kit az Isten büntetni akar, eszét veszti. 
Nosza ! pattanjon kocsimra s egy óranegyed alatt Rápol- 
ton teremjen. Ott fog a Maroson átkelni, mert nem aka- 
rom, hogy valaki orrontsa a bárgyuságot, melyet elköve- 
tett. Meg se álljon, míg Szőke István uramat be nem 
éri. Lovaimat ne féltse, ne kimélje. Solymárom kenddel 
megy, hogy segítségére legyen. Mihelyt Szőke István ura- 
mat megtalálják, kend bocsánatot kér ügyetlen eljárá- 
sáért, s nevemben köszöntvén őt, hozzám hívja. A kocsi- 
ban természetesen a főhely Szőke uramé, s kend a bakon 
ül. Ha a föllelt úr nem akarná kocsimat elfogadni s ál- 
talában bizodalmatlanságot tanusítana, akkor solymárom 
mellette marad, s kend hozzám siet jelentést tenni, 

A tulpartiak, kik a kompra várakoztak, meg nem fog- 
hatták az átellenben történt dolgokat. 

Csak azt látták, hogy a kék ruhás és rézcsákányos 
perzekutor a Szeredi kocsijával eltünt. 

Később sem nyerhettek erejtély felől keilő fölyilágosítást 

Szeredi a vezetéken vitt paripára ült, 8 az orvos az 
asszonyságok hintajában foglalt helyet, és így vonultak be 
a rév melletti helységbe, hol Szeredi, a nagy uradalmak 
tulajdonosa, a legkisebb közbirtokosok sorába tartozott. 

A beteg bujdosó föllelésére küldött ispán pedig, a mint 
az iramló lovak Szereditől távolabb ragadták, több és 
több büszkeséggel gondolt a nemeslevélre. rÉn üljek a 
bakra, s a szökött jobbágy a kocsiba! ej! ej! Ő legyen 
Rápolton felügyelő, s én segédje! ej! ej! A bolond ural- 
kodjék, az okos szolgáljon, ej! ej! Furcsa világot élünk ! 
Azt nem merem kétségbe vonni, hogy Rápolt el ne volna 
adva, mert egy országtanácsos nem hazudhatik, kivált 
ha még a fejedelemnek sógora is. Tehát én üljek a bakra, 
8 a jobbágy a kocsiba! ej! ej! Na! ha Szőke Pista en- 
gem el nem fog, bizony én sem tartóztatom le őt! Hadd 
nyargaljon gyalog, én nyargalok szekeren. Ha orrom 
elébe bukkan is, ráesküszöm, hogy nem ő. De hátha a 
nagyságos úr solymárja ismeri? Ez nagy baj volna! 

Ispánunk ily elmélkedések közt bökkent arra a gon- 
dolatra, hogy illendő volna utitársával beszédbe keve- 
redni. 

-—— Ugy-e, maga rég nem látta, azt az cizétv, azt a 
chogy is hivjákotv, a kit mi most keresünk? 

— Neviről se ismerem — válaszolá a solymár. 

— Nem-e? Már az nagy baj, mert igazán szólván, én 
rövidlátó vagyok, s száz ölről még tulajdon testvéremet 
is bivalynak vagy medvének gondolnám. Tréfálnak is 
ezért velem, de csak a jó barátaim, mert a gézengúz 
embernek nem tanácsolnám, hogy természeti hibáimat 
észre vegye. Tehát fiatal uram! igazán nem ismeri maga 
cizénket ?v 

— Szavamra! nem. 

— Leirom tehát egész külsejét, hogy észrevehesse, ba 
őkelme az országútról eltérve, erre-arra csatangolna. 
Nagy fekete köpenye van, olyan, mint a garabonczás 
diákoké. Haja nem sokkal vörösebb a téglapornál, s orra 

a görbébbféle ért ugorkákhoz üt. Ezenkívül homlokán 
szép darab holttetem van. 

— Nincs miért tovább fáradjon a leirással, közbevá- 
gott a solymár. Mert a ki ennyi jelből nem ismer buj- 
dosónkra, annak kár meghagyni a szemét. 

Az ispán nevetett és hunyorított, mintha utitársa él- 
ezétől el lett volna ragadtatva. 

—  Reménylem, mondá derült kedvvel, reménylem, 
hamar ráakadunk $Szeredi őnagysága pártfogoltjára, s 
beültetjük, mint illik a kocsiba; mi pedig fölkuporodunk 
a bakra. Csak ne feledje el, fiatal barátom, a fekete kö- 
penyt, rőt hajat, ugorka orrot és a holttetemet. 

— Még éjjel is róla fogok álmodni. 

Kassai ispánja tetőtől talpig elégült volt önmagával, 
azon finom ötletére, hogy Szőke Pistáról hamis leirást 
közölt. 

Szeredi, hogy annál biztosabban kézrekeríthesse a be: 
teget, mihelyt nagy kiséretével a szerény" igényű udvar- 
házba leszállott, gyors postát indíta a fejedelemnéhez, a 
értesíté a történtekről, hogy Fehérvár felől is nyomozók 
küldethessenek. 

Valószinű volt, hogy Szőke, ha hamar nem tartóztat- 
hatik le, egyenesen Kézdi-Vásárhelyre megy, hol felesé- 
gére és gyermekeire vélt találni. EH körülmény sem ke- 
rülte el Szeredi figyelmét, s főleg a Küküllő völgyét jelölé 
ki a magas rokon által intézendő kutatásra. Ő is készíte 
a szombatos papról oly személyleirást, a milyet csak 
összeállítni birt ; de bár rajza mindenben hű volt, mégis 
reményét leginkább a rögtöni nyomkövetésbe helyezé, s 
nem kétkedett, hogy az ispán és solymár legfölebb ebédre 
megérkezik a beteggel. 

A dél elmult, az alkony közelgett, az esthomályt szür- 
kület, szürkületet sötétség váltá föl, de a kocsi nem jött. 
A család, a mint egy szűk lakban telhetett, lefekvésre 

készülődött. Szerediné, ki annyi kényelmet élvezett már 
hogy számára az alkalmatlan csak az új, a szokatlan 
ingerével bírhatott, igen jól találta magát Klárával és e 
nő két gyermekével oly keskeny kamarában, melyben két 
ágy és egy bölcső minden közt betölte. Éjfélig sem hunyta 
be szemét, mindig volt valami ötlete, valami közlendője, 
melyet, hogy a kisdedek álmát ne zavarja, suttogva mon- 
dott el, és Klára oly örömest folytatá e társalgást, oly 
csordultig volt telve szive a meglelt magzatok miatti 
örömmel, hogy vonakodott fejét a vánkosra hajtani, fél- 
vén az álomtól, mely ellenmondásos természeténél fogva, 
talán csalódásként tünteti föl a valót, s reggelig azon 
hazugsággal gyötörheti az anyát, hogy csak képzelte gyer- 
mekeit maga mellett. 

Szeredi a hanyatló kor és beteges test miatt általában 
a keveset alvók közé tartozott. Nem vált tehát terhére a 
fejedelemtől kegyelt orvossal folytatott társalgás és poha- 
razás közt még sokáig várni az ispánt. 

— Ha nem volna vele sólymárom, azt hinném, hogy 
kocsimmal és fogatommal megszökött. Már most alig 
tudom, mi tevő legyek? Bevezessem-e Bodó Klárát a 
rápolti birtokba s közöljem férje eltünését? vagy e szajkó 
fészekben kínlódjunk még egy napig? 

— Nézetem szerint jobb, ha nagyságod korán értesíti 
az ifju asszonyt a történtekről. 

— Csak azt sajnálom, hogy kegyelmed gyógymódját, 
melyhez a fejedelemnő annyi reményt kötött, nem ki- 
sérthettük meg. 

— A kisérlet, nagyságos uram, már végre van hajtva — 
válaszolá az Orvos. 

. — Hogyan? — tudakolta Szeredi. 

— A véletlen, de nagy öröm hatásától vártam bete- 
günk idegrendszerében a szerencsés fordulatot; a helyett 
a véletlen nagy ijedelem és életveszély jött közbe, hogy 
ugyanezen rendületet idézze elé. Lehet, hogy Szőke István 
elméje egész tevékenységét visszanyerte volna, midőn 

nejét és gyermekét meglátja, azonban Kassai uram po- 
roszlói, a menekülési vágy, az ijedelem, a Maros sodró 
örvényei, a hideg hullámok, a csodálatos szabadulás szin- 
tén hasznos szolgálatot tehettek. Hatásoktól én legalább 
annyit reménylek, mint az általam tervezett meglepetés- 
től; föltéve, hogy a meghűlés vagy szertelen fáradság 
nem vont rá új betegséget. Aztán még nincs okunk hinni, 
hogy a kiküldöttek nem hozzák őt magokkal, és az iszo- 
nyú meglepetést a kellemes, az elragadó nyomban nem 
követi. 

— Én országos ügyeinkre nézve is fontosnak tartom, 
hogy Szőke egészen visszanyerje elméjét, s Kassai uram 
gonoszságairól egygyel több adat legyen birtokunkban. 
A vén Pécsi, mint hallom, elutasított magától minden 
tevékenységi igéretet, minden közreműködést. Nem tudja 
régi nehezteléseit feledni. De máskép fog ő is beszélni, 
midőn meggyőződik, hogy Kassai valamit forral ellene, s 
hogy czélját a legelső kedvező alkalomkor végre is fogja 
hajtani. 

Másnap délután megérkezett a kocsi, de benne csak a 
keresésre küldött személyek ültek. 


VILE 


A balázsfalvi korcsmáros sűrüen kezdé a számtartónak 
a vendégeket jelenteni, s ennek gyorsan szaporodott a 
dolga, mind a várkastélyba átszállítás, mind pedig a föl- 
desúr meghivását elfogadni nem akarók rábeszélése miatt. 

— Nagyságos uram ! mondá végre, ömlik a sok látogató. 
Többnyire lelkileg fehérruhások ugyan, de némelyiknek 
külső öltözete mégics csak szürke czondra, vagy szine- 
hagyott, pecsétes és foldozott dolmány. Ezek átallják a 
várbaköltözést, s alázatosan kérik nagyságodat, hogy en- 
gedje a fogadóban maradniok. Jöttek olyanok is, kik a 
régi jó szokás szerint egészen föl vannak fegyverezve, s 

finom nevelésű uraknak látszanak; azonban az átköltöz- 
tetésnek ellenszegültek, mondván, hogy tanácskozni és 
nem vendégeskedni jöttek Balázsfalvára. Í 

— Vitess a korcsmába elég bort és éleséget, szólt Pécsi, 
komor tekintettel. — Hadd maradjon ott, a ki vendégszere- 
tetemet alkalmatlannak találja. A szombati . szent napra 
pedig az alsó terem helyett rendezd el a volt könyvtárt. 

A számtartónak adott utasítás után a földesúr gazda- 
sági intézkedéseknek áldozott egy rövid fél órát. Midőn 
legsürgetősb dolgait eligazítá, számtartója megint belép. 

— Nagyságos uram, mondá ez, a fogadóba szállított 
fehérrauhások egymással heves vitatkozást folytatnak. 

Pécsi aggodalmasan kérdé, hogy mi fölött. 

— Sokan, követem alássan, nagyságodat álszombatos- 
nak és valódi evangelikus hitűnek tartják, mások meg a 
mellett küzdenek, hogy nagyságod álevangelikus és valódi 
szombatos. 

— Ha a füledet nyitva tartod is a hiábavaló beszédek 


számára, zárd legalább be a szádat — válaszolá Pécsi, - 


hideg tekintettel külsőleg, de nehezteléssel szivében a 
háladatlan hitsorsosok iránt, kikért annyi áldozatot tön, 
s annyi gúnyt szenvedett, hogy most háladatlanságot 
arasson. 

Aztán ő a befolyásosabb egyénekkel akart magánérte- 
kezletet tartani, s ime a csőcseléknép is kezd megjelenni. 

Röviden, határozottan nyilatkozom, gondolá magában. 
A kinek véleményem nem tetszik, kárhoztasson saját 
személye vagy rövideszűsége szerint. 


Szekerek, kocsik dörömbölése hangzott a dobogóról, 8 


a várkastély kövezett udvarán. 


Gálfi s más előkelő szombatosok érkeztek meg, de egy- 


szersmind a számtartó ismét jelenteni valót hozott. 

— Nagyságos uram! ne méltóztassék neheztelni, ha 
parancsolata ellenére megint szót hordok tovább, de a 
fogadóban nagy a rendetlenség. Beszállott két nyárádtői 
uraság, hogy abrakolcratva Gyulafehérvárra menjenek. 

